
HRVATSKO KRALJEVSTVO U XIV STOLJEĆU 
(1301—1409) 


TERITORIJALNE PROMJENE. Prvi Anžuvinac Karlo Robert pri- 
mio je Hrvatsko Kraljevstvo u onom opsegu kako su ga držali posljed- 
nji Arpadovići u XIII stoljeću. Od primorskih gradova i otoka Dalma- 
cije bili su tada u tuđoj (mletačkoj) vlasti gradovi Zadar i Dubrovnik, 
zatim svi otoci od Krka na jug do Korčule i Lastova. Za bana Mladena 
Il skloniše se u mletačku zaštitu još gradovi Šibenik i Trogir (1322), a 
nakon pada njegova povedoše se za primjerom njihovim također gra- 
dovi Split (1327) i Nin (1329). Tako ostadoše uz Hrvatsku od primor- 
skih gradova i mjesta jedino Senj, koji je bio u neposrednoj vlasti Fran- 
kapana, zatim Skradin i Omiš, kojima su gospodovali Bribirski knezovi 
od plemena Šubić. Međutim i Skradin zapade poslije (1356) Republiku 
Mletačku, tako da je napokon Hrvatsko Kraljevstvo bilo gotovo sasvim 
potisnuto od mora. 

Dok su Mlečani ovladali Primorjem, grabio je bosanski ban župe 
i kotare u hrvatskom Zagorju. On je od Hrvatske otkinuo župu Imotu, 
Glamoč (Dlamoč), Hlivno (Lijevno) i Dumno (DiImno, Duvno), a onda 
čitavo primorje (Krajinu ili staru Neretvu) od ušća Cetine do ušća Ne- 
retve. Tako je od Hrvatske na jugu Gvozda ostalo samo ono što su 
držali knezovi Nelipići (Knin i Cetina), knezovi Bribirski (Bribir, Ostro- 
vica, Klis i Omiš), knezovi Kurjakovići (Krbava), knezovi Disislavovići 
od plemena Mogorović (Lika i Podgorje) i napokon knezovi Frankapani 
(Senj, Modruše, Vinodol i Gacka). Ali većina tih knezova priznavala je 
kralja Karla Roberta tek po imenu, tako da zapravo vlast kraljeva nije 
mnogo dalje zahvaćala na jug od Gvozda. Ostala mu jedino Slavonija od 

Drave do Gvozda, ali i tu preovladao je istom nakon žestokih borba s 
Gisingovcima i Babonićima. * 

Tek Ludoviku Velikomu pođe za rukom da obnovi kraljevsku vlast 
na jugu Gvozda i da prikupi sve oblasti, župe i gradove, koji su nekad 
pripa ali Hrvatskomu Kraljevstvu. Najprije skuči Nelipiće i ote im kra- 
ljevski i banski grad Knin (1345). U isti mah pokori Kurjakoviće, a malo 
zatim i Bribirske knezove, prisilivši ih da mu ustupe Ostrovicu (1347). 
Nakon toga otimaše bosanskomu banu ugrabljene hrvatske župe (Dla- 
moč, Hlivno, Imotu), a u isti mah prisili ga da mu ustupi Humsku zem- 
lju do Neretve (1357). Napokon slavnim mirom u Zadru (1358) izradi 
Kralj Ludovik da su mu Mleci morali ustupiti čitavo hrvatsko-dalmatin- 
sko primorje sa svima otocima počev od polovice Kvarnerskoga zaljeva, 
pa na jug sve do Drača, tako da je tada Hrvatskomu Kraljevstvu pripao 
i Dubrovnik, a poslije i Kotor. 

Opseg Hrvatskoga Kraljevstva nije se od god. 1358. promijenio do 
god. 1409. Pojedini dijelovi zapali bi, a to za duže ili kraće vrijeme pro- 
tukraljeve Sigismundove (Stjepana Tvrtka, Stjepana Dabišu, Ladislava 
Napuljca), ali su se vazda smatrali za dijelove Hrvatskoga Kraljevstva, 
te su spomenuti vladari njima gospodovali kao »kraljevi Dalmacije i 
Hrvatske«. 

Hrvatsko se Kraljevstvo u XIV stoljeću kao i prije dijelilo pogla- 
vito na dvije upravne oblasti: na Kraljevine Hrvatsku i Dalmaciju, zatim 
na Kraljevinu Slavoniju, koja se redovito zove regnum, premda je nema 
u kraljevskom naslovu. Neko vrijeme pribrajala se je Hrvatskomu Kra- 
ljevstvu i Humska zemlja, osobito onaj dio koji je bosanski ban Stjepan 
Tvrtko morao 1357. ustupiti kralju Ludoviku. 

Kraljevina Hrvatska obuhvaćala je u drugoj polovici XIV stoljeća 
svu zemlju od Gvozda na jug do Neretve. Na zapadu dopirala je na mno- 
gim mjestima do mora, tako da je njoj pripadao neko vrijeme (do 1365) 
grad Rijeka, zatim Vinodol, grad Senj, Novigrad na istoimenom moru, 
Skradin, Omiš i čitava Krajina (stara Neretva) od ušća Cetine do ušća 
Neretve. Na istoku bile su joj krajnje župe Pset, Dlamoč, Hlivno, Imota 
i Dumno (Duvno); od Slavonije rastavljao ju je donekle Gvozd, a onda 
rijeka Una s Uncem, tako da je grad Bihać bio još u Slavoniji, dok su 
gradovi Rmanj i Unac bili u Hrvatskoj. Kraljevina Dalmacija, koja se 
vazda spominje uz Hrvatsku kao sastavni dio njezin, obuhvaćala je tada 
ne samo sve gradove bizantske Dalmacije (Krk, Osor, Rab, Zadar, Tro- 
gir, Split, Dubrovnik i Kotor) s njihovim kotarima, nego i više prvotno 
hrvatskih gradova, kao Nin i Šibenik, zatim velike južne otoke Brač, 
Hvar i Korčulu, koji su isprva pripadali kneževini Neretvi, a poslije 
Hrvatskoj. Dalmaciji pribrajali su se tada i čitavi otoci Krk, Rab i Cres, 
dok su se prije samo poglaviti gradovi tih otoka smatrali za dijelove 
dalmatinske pokrajine (theme). Slavonija napokon zadržala je onaj op- 
seg što ga je imala kao upravna oblast za vrijeme Arpadovića u XIII 
stoljeću. Obuhvaćala je poglavito čitavu zagrebačku biskupiju, zatim 
županije Požešku i Vukovsku. Potonje dvije županije stale su se među- 
tim u ovo vrijeme nekako posebice isticati: Požeška radi toga što je 
grad Požega bio zasebna domena kraljičina (oppidum reginale), a Vukov- 

ska radi porodice Gorjanskih, zatim radi Đakova, kao sijela bosan- 
ske biskupije, a najviše radi blizine Bosne i banovine Mačve. No uza sve 
to smatraju se još u dekretu kralja Ludovika od god. 1351. obje župa- 
nije, Požega i Vukovo, kao nešto istovjetno s osta- 
lom zemljom između Drave i Save (Slavonijom), a 
nešto različito od Ugarske. 


(Način vladanja. Hercezi i bano- 
vi.) U vrijeme od 1300. do 1409. bile su na tlu 
Hrvatskoga Kraljevstva, što se zna, obavljene dvije 
krunidbe. Godine 1300. okrunjen bi Karlo Ro- 
bert u Zagrebu!, a 5. kolovoza 1403. kralj Ladislav 
Napuljski u Zadru. Premda je Karlo Robert poslije 
još dva puta bio krunjen (1309. i 1310) u Ugarskoj 
smatrao je on ipak krunidbu u Zagrebu za glavnu 
i zakonitu, budući da je od nje brojio godine svoga 
vladanja. I Hrvati priznavali su njegovu krunidbu 
u Zagrebu pravovaljanom; stoga nisu hrvatski ba- 
novi i velikaši na njegovo vjenčanje u Budimu 15. 
lipnja 1309. došli osobno, nego su se dali zastupati 
po svojim zamjenicima. Pa i Ivan, arciđakon gori- 
čki i kanonik zagrebački, spominje samo krunidbu 
Karla Roberta od godine 1300. (qui fuit coronatus 
anno domini MCCC et regnavit annis XLII). Mora 
se međutim istaknuti da su obje krunidbe (1300. i 
1403) obavili ostrogonski nadbiskupi, a ne 
splitski ili zadarski, po svoj prilici zato što su Hr- 
vati tim htjeli da njihov izabranik bude priznat i u 
Ugarskoj. Ni Karlo Robert u Zagrebu, ni Ladislav u 
Zadru nisu bili vjenčani krunom sv. Stjepana. 


Moć kraljevska u Hrvatskom Kraljevstvu bija- 
še za Karla Roberta isprva nikakva, a nakon 1322. 
prilično slaba, osobito u zemlji na jugu Gvozda. Za 
sina njegova Ludovika dizala se kraljevska vlast 
sve više, tako da je nakon 1358. bila gotovo neogra- 
ničena. Ali odmah po smrti Ludovikovoj stade opet 
silno padati, čemu su poglavito pridonijele nepre- 
stane borbe za prijestolje. 

Teritorijalne promjene, zatim padanje i raste- 
nje kraljevske vlasti, a i porodične prilike u vlada- 
jućoj dinastiji mnogo su pridonijele, da se način 





vladanja u Hrvatskom Kraljevstvu više puta mi- SR OBETKUNIE 
jenjao. U ZADRU 


! [Te krunidbe nije bilo; Karlo Robert je u Hrvatsku došao 1300, a okrunjen je 1301. 
u Ostrogonu. Stoga Klaićevi izvodi iz zagrebačke krunidbe ne stoje.] 

Na čelu Hrvatskoga Kraljevstva nalazimo i u XIV stoljeću her- 
cege i banove. Kraljevi su doduše često zalazili u hrvatske zemlje 
i mjesecima u njima boravili (Karlo Robert dao je pače u Gradecu tik 
Zagreba podići kraljevsku palaču), ali redovito upravljali su kraljev- 
stvom hercezi i banovi. Hercega nalazimo samo za kralja Ludovika; ina- 
če upravljaju i vladaju banovi. 


Hercezi (duces) u XIV stoljeću bili su ovi: Stjepan (1349— 
1354; točnije 1350. i 1353—1354), najmlađi brat kralja Ludovika; Ma r- 
gareta (1354—1356), udova hercega Stjepana; Ivan  (1356— 
1360), sin hercega Stjepana; i napokon Karlo Drački (1369— 
1376), sin Ludovika grofa Gravinskoga iz napuljske loze Anžuvinaca. 
Svi ti članovi kraljevske porodice vršili su poput hercega iz kuće Arpa- 
dovića gotovo kraljevski vlast u Hrvatskom Kraljevstvu od Drave do 
Dubrovnika. Naslov im je Dei gracia tocius Sclauonie, Croacie et Dal- 
macie dux (ducissa) ili skraćeno: dux regni Sclauonie (dux tocius Scla- 
uonie). Stoluju ili u Zagrebu, u kraljevskom dvoru na Gradecu, ili opet 
u Zadru u Dalmaciji, a zovu ih excellens (inclitus) princeps, pače i du- 
calis maiestas. Hercezi hrvatski utječu znatno i na vanjsku politiku; 
kralj Ludovik ne prihvaća mir s Mlecima, jer na nj nije pristajao hrvat- 
ski herceg Stjepan; ugovarajući opet s austrijskim vojvodama i češkim 
vladarima, vazda ističe da to čini s privolom hercegovom. Pače i u Ugar- 
skoj izdaje kralj koji put darovnice s privolom (consensu) hercegovom. 


U samom Hrvatskom Kraljevstvu vlada herceg poput kralja, brojeći 
i godine svoga vladanja (ducatus nostri anno primo, — secundo —). On 
vrši naročito ova kraljevska prava: a) namješta banove, koji se njemu 
pokoravaju (banus Paulus de Ugal, per dominum Stephanum, dei gracia 
locius Sclauonie, Croatie et Dalmatie ducem in dictis regnis Sclauonie 
et Croatie banus constitutus); b) izdaje naloge za saziv sabora (in con- 
gregatione generali de mandato et praecepto... ducis... celebrata) i 
određuje o čemu da se vijeća (pro requirendis iuribus ducalis maiesta- 
tis); c) dijeli plemstvo i izdaje o tom povelje; tako je herceg Stjepan 
dne 15. svibnja 1354. neke plemenite podanike grada Moravča progla- 
sio pravim plemićima (veros nobiles), te im o tom izdao zasebnu ispra- 
vu; d) vodi vojsku svoje hercegovine i pomaže kralja u vanjskim rato- 
vima (sa Srbima, s Bosnom); e) potvrđuje privilegije pojedinim veli- 
kašima i plemićima, gradskim općinama (Koprivnici), plemićkim op- 
ćinama (Turopolju), crkvama i biskupijama (zagrebačkoj); f) na sabo- 
rima zajedno s banom sudi sud i rješava parnice; g) daje kovati novce 
za čitavu Slavoniju (moneta ducis pro Sclauonia ili per Sclauoniam). 


Kad nema hercega, upravljaju i vladaju Hrvatskim Kraljevstvom 
banovi gotovo s istom vlašću kao i hercezi. U jednoj ispravi od god. 
1321. kaže se izrijekom da je »bansko dostojanstvo najuzvišenija čast 
u Ugarskoj« (cum in regno Ungariae excellentissima dignitas sit bana- 
tus). U pogledu banov4 upamtiti nam je da se njihov broj, djelokrug 
i naslov tijekom XIV stoljeća više puta mijenja prema teritorijalnim 
promjenama i političkim prilikama. 

STOLNA CRKVA U SPLJETU 


ZVONIK 





PROČELJE PRVOGA REDA (ETAŽE) ZVONIKA STOLNE CRKVE 
SV. DUJMA U SPLITU 


Kako je crkva sv. Dujma postala od mauzoleja cara Dioklecijana, mije, imala prvotno, zvonika. 
Cradnja današnjega zvonika, koji se sastoji od sedam, dijelova (naimo| od podnožja, pet, četvero 

tnih redova i jednoga — šestog — oktagonalnog reda s, klobučastim orn) je već u 
ŠINI meolječin a trajala je više stlijeća, Višok. je žvonik 3103 metra. Za gradnju Zvonika iznogo. se 
zima Kalje Piaetao upra Ludovika I, a kći bosanskoga bana Stjepana Kotromanića. 
Gotovo je da ji d (etažu) zvonika Ne d graditelj, Splićanin Niko 
Tvrdof, Koije 26. inka I4Ib s dadbičkupom i Kamolom utanačio qu tom poslu poseban ugovor 

Na početku XIV stoljeća nalazimo najprije po dva bana, jedan 
je kao ban čitave Slavonije, a drugi kao ban Hrvatske i Bosne. U to je 
vrijeme banska čast nasljedna, i to u domaćim, urođenim knežev- 
skim porodicama. Banovi čitave Slavonije jesu knezovi Babonići (Stje- 
pan 1310—1316 i Ivan 1316—1322), a banovi Hrvatske i gospodari Bo- 
sne knezovi Bribirski od plemena Šubić (Pavao I 1273—1312, Mladen II 
1312—1322). Padom bana Mladena II (1322) ukida se nasljedna ban- 
ska čast, a da se opet ne prometne u nasljednu, ne povjerava je kralj 
više članovima hrvatskih kneževskih porodica, nego običnim plemićima 
slavonskim, pače koji put i ugarskim, koji su stekli zasluga za kraljev- 
sko prijestolje, a uz to imadu posjeda u opsegu Hrvatskoga Kraljev- 
stva. Takvi su banovi čitave Slavonije: Nikola Amadejev (1322—1324), 
Mikac Mihaljević Prodavić (1325—1343) i Nikola Banić [B4nffy] od 
Lendave (1343—1346). Oni nemaju drugova u banskoj časti, jer je naj- 
veći dio Hrvatske i čitava Dalmacija u tuđoj vlasti. Ti samački banovi 
zovu se naprosto banus tocius Selauonie, a upravljaju uz Slavoniju i 
onim malim dijelom Hrvatske koji je ostao uz ugarsko-hrvatskoga kra- 
lja. Tek od godine 1345, kad je kralj Ludovik pokorio Nelipiće, Kurjako- 
viće i Ugriniće, povećava ban Nikola Banić od Lendave svoj naslov, te 
se odsad zove banus tocius Sclauonie et Croacie, jer vlada velikim 
dijelom Hrvatske. Jednaki naslov (banus tocius Sclauonie et Croacie) 
imadu svi njegovi nasljednici do godine 1356, naime Nikola Seč [Szćchy] 
(1346—1349), Pavao Ugal (1350), Stjepan Lacković (1351—1352), i sam 
Nikola Banić od Lendave po drugi put (1353—1356). 

Godine 1356, usred najžešćega rata s Mlecima za Dalmaciju, obno- 
vio je kralj Ludovik nekadanju uredbu da Hrvatskim Kraljevstvom vla- 
daju u isti mah opet dva bana: jedan kao ban čitave Slavonije, a drugi 
kao ban Dalmacije i Hrvatske. Tako ostaje za čitavog daljnjeg vladanja 
kralja Ludovika*, a i za njegovih nasljednika, nekako sve do godine 1392, 
kada Sigismund u kritičnim časovima povjerava čitavo Kraljevstvo 
Hrvatsko jednomu banu, koji se onda zove Dalmatiae, Croa- 
tiae ac tocius Sclauoniae banus. Takvi banovi bili su na- 
ročito: Ivan Frankapan (1392—1393), Nikola Gorjanski (1397—1401), 
biskup zagrebački Eberhard i vranski prior Emerik Bubek (1402), La- 
dislav od Grđevca (1403—1404), Pavao Bisen [Besseny&] i Pavao od 
Peći [Pecz] (1404—1406), i napokon celjski i zagorski knez Herman II 
(1406—1408). Ti se potonji banovi mogu donekle usporediti s nekada- 


* Od god. 1356. do 1397. bili su banovi u Hrvatskom kraljevstvu: banovi čitave 
Slavonije: Leustahije Ratold (1356—1361), zagrebački biskup Stjepan Kaniški (1362— 
1366), Nikola Seč (1366—1368), Petar Cudar (1368—1380), Stjepan i Ivan Banić od Lendave 
(1381—1385), Ladislav od Lučenca (1387—1389), Detrik Bubek (1389—1392), Ladislav Petrov 
(1392), Detrik Bubek (1394—1397): — banovi Dalmacije i Hrvatske: Ivan ćuz 
(1356—1358), Nikola Seč (1358—1366), Konja Tomin Sečenj [Szćchćnyi] (1366—1367), Emerik 
Lacković od Šimontornje (1368) Šimun Mauricijev (1369—1371), Karlo Drački (podjedno 
herceg, 1371—1376), Nikola Seč (1377—1380), Emerik Bubek (1380—1383), Stjepan Lacković 
(1383—1384), Toma (Templinus) od Sv. Jurja (1384—1385), Ladislav Lacković (1387), Dioni- 
zije od Lučenca (1387—1390), [Ivan (1389—1392), Nikola Gorjanski (1392)], Butko Kurjaković 
Krbavski (1394), Nikola Gorjanski (1394—1397). Uz ove nalazimo banove koje su u Dalma- 
ciji namještali protukraljevi; to su Ivan Paližna, Vuk Vukčić i drugi. 

dim hercezima, osobito Nikola Gorjanski i celjski knez Herman. Po- 
sljednji se pače u službenim ispravama spominje prvi između svih do- 
stojanstvenika, pa i pred palatinom ugarskim, čemu je jamačno prido- 
nijelo što je bio tast kralja Sigismunda. 

Banska vlast bila je u XIV stoljeću kao i za Arpadovića velika, pače 
još znatnija nego u prijašnja vremena. Ban Ivan Babonić kaže god. 
1320: »auctoritate regia, qua fungimur in banatu« (kraljevskim ugle- 
dom koji vršimo u banovini). Mnogi dalmatinsko-hrvatski banovi nakon 
god. 1358. vrše čast kneževsku u dalmatinskim gradovima (u Zadru, 
Splitu, Rabu itd.); jedan pače (Ivan Ćuz) zove se god. 1358. »gospodar 
Humske zemlje« (dominus terrae Halmae). Ne može se točno odrediti 
u kakvom su odnošaju bili godine 1356—1391. banovi dalmatinsko-hrvat- 
ski prema banovima čitave Slavonije, da li su naime prvi bili podređeni 
potonjima, kao u XIII stoljeću, ili su tada oba bili posve ravnopravni. 
Nema barem primjera da bi ban hrvatsko-dalmatinski ma u čem bio 
zavisan od bana čitave Slavonije, premda se taj u službenim ispravama 
redovito spominje kao prvi između svih banova. U službenim se naime 
spisima, kao u kraljevskim poveljama, izbrajaju banovi ovim redom: 
ban čitave Slavonije, ban Dalmacije i Hrvatske, ban Mačve i napokon 
ban Severina (severinski). Stoji međutim ipak da je ban čitave Slavo- 
nije vršio neke osobite povlasti i prava, kojih drugi nisu imali. Tako je 
ban čitave Slavonije kovao novce za Slavoniju (banovce), što se za bana 
Dalmacije i Hrvatske nikad ne spominje. Prema tome se čini da je u ono 
vrijeme, kad su bila po dva bana u jedan mah, ban čitave Slavonije vri- 
jedio i mogao više nego ban dalmatinsko-hrvatski. 

Neprestane gotovo nutarnje smutnje, a i vječiti ratovi sa susjedima 
prouzrokovali su u XIV stoljeću mnoge promjene u upravi i vladanju 
Hrvatskoga Kraljevstva. Tako se i događalo da se krnjila ili barem 
pokušala krnjiti i banska vlast. No hrvatsko je plemstvo vazda budno 
pazilo da se na jugu Drave ne ugnijezde druge oblasti, te je više puta 
tražilo od kraljeva da svečano zajamče osobito vrhovnu sudačku 
vlast bansku u kraljevstvu. To je učinio kralj Karlo Robert god. 1325, 
Ludovik Veliki god. 1359. i 1377, a napokon i kralj Sigismund god. 1395. 
i 1402. Tako je banska vlast i čast ostala u Hrvatskom Kraljevstvu ne- 
taknuta kroz čitavo XIV stoljeće. Jedino su gradske slobodne općine, 
kako u Dalmaciji tako u Hrvatskoj i Slavoniji, bile izravno podložene 
kralju, te su hrvatski banovi utjecali na njihovu upravu i sudstvo samo 
utoliko ukoliko su u nekim dalmatinskim gradovima vršili čast kneza 
ili potestata. 

Banovi su dakle i u XIV stoljeću, kao i prije, bili vrhovni upra- 
vitelji u Hrvatskom Kraljevstvu, vrhovni suci i vrhovni voj vo- 
de hrvatske vojske. Svaki ban imao je svoga banovca (vicebanus): 
slavonskim banovcem bio je redovito župan križevački (ili zagrebački), 
a hrvatskim župan kninski. Ban čitave Slavonije stolovao je redovito 
na Gradecu tik Zagreba, gdje je imao svoju palaču; a ban hrvatsko-dal- 
matinski imao je svoju stolicu redovito u Kninu ili u Zadru. Uz banove 
i banovce javlja se u XIV stoljeću notar ili protonotarius (no- 
tarius regni Šclauonie). Dok su banove imenovali kraljevi ili hercezi 

(god. 1344. kaže ban Nikola Banić od Lendave: cum nos ex gracia ex- 
cellentissimi principis domini Ludovici, dei gracia regis Ungarie, dignita- 
tem banatus fuissemus adepti), a banovce opet banovi; notare ili pro- 
tonotare birali su i skidali plemići Hrvatskoga Kraljevstva. Protonotar 
čuvao je pečat kraljevstva, te je za Hrvatsku bio ono što u Ugarskoj 
kraljevski kancelar. Protonotaru kraljevstva bili su podložni notari i 
protonotari pojedinih županija, dotično županijskih sudbenih stolova 
(već god. 1396. spominje se magister Nicolaus litteratus, prothonotariuis 
sedis zagrabiensis). 

Kao redoviti upravitelj kraljevstva sazivao je ban sabore i žu- 
panijske skupštine, te je jednima i drugima predsjedao. Sabora 
nije ban skupljao po svojoj volji i namisli, nego po nalogu kraljevu ili 
hercegovu (ex mandato et commissione regis; iuxta litteratorium man- 
datum regis; de mandato et praecepto ducis, publica proclamatione 
facta). Budući da je u ono vrijeme Hrvatsko Kraljevstvo bilo razdije- 
ljeno na dvije upravne oblasti, sastajali su se posebni sabori za Slavo- 
niju (generalis congregatio regni Sclauonie), većinom u Zagrebu i Kri: 
ževcima, ali i na drugim mjestima (kao u Sv. Ivanu); a opet posebni 
sabori za Dalmaciju i Hrvatsku, i to u Kninu, Ninu, Senju itd. (gene- 
ralis congregatio regnorum Dalmatie et Croatie). Ako je bio jedan ban, 
sazivao je oba sabora; tako je ban Nikola Banić godine 1353. najprije 
obavio poslove na slavonskom saboru u Zagrebu, a onda je pošao na 
jug, gdje je u rujnu predsjedao hrvatskomu saboru u Kninu. Sabori su 
redovito trajali po više dana, tako sabor u Kninu (1353) deset dana, a 
sabor u Ninu (1396) i devetnaest. Dolazili su pak na sabor najprije svi 
plemići, dakle prelati, magnati i obični mali plemići, a koji put i zastup- 
nici gradova. Na saboru u Kninu bili su nazočni knezovi Frankapani, 
knezovi Kurjakovići i biskup kninski, a na saboru u Ninu (1396) po 
dva ili tri zastupnika dalmatinskih gradova (Zadra, Trogira, Splita), 
knezovi Kurjakovići, dva dalmatinska biskupa (trogirski i ninski), na- 
pokon i članovi hrvatskoga plemena Lapčani. Više puta predsjedao je 
saboru sam kralj, kao kralj Sigismund krvavomu saboru u Križevcima 
(1397). Na saboru se vijećalo i odlučivalo o svima poslovima kraljev- 
stva, no najviše su nam sačuvane odluke u parnicama, Da su se i zakoni 
stvarali, svjedoči sabor u Kninu 1353, gdje bi određeno tko da plaća 
kninskomu biskupu crkvenu desetinu i kako. 

Već bi istaknuto koliko se pazilo da se uzdrži vrhovna suda: 
čka vlast banska u objema banovinama, i kako je posebnim kra- 
ljevskim poveljama ta vlast uvijek potvrđivana. Pače i sam kralj Ludo- 
vik morao je poštivati u tom pogledu stare pravice banske. Kad je god. 
1377. tekla parnica između zagrebačkoga biskupa Demetrija i građana 
na Gradecu kod Zagreba, te se ta parnica iznijela pred Jakova Šipuš- 
koga, suca kraljevskoga dvora, zapovjedio je kralj Ludovik 31. listo- 
pada rečenomu Jakovu da čitavu parnicu predade Petru Cudaru, banu 
kraljevine Slavonije, »kako to istoga kraljevstva Slavonije sloboda i obi- 
čaj zahtijeva (prout ipsius regni Sclauonie libertas et consuetudo id 
requirit). Samo se sobom razumije da su stranke, nezadovoljne sudom 
banskim, mogle prizvati na kralja, koji bi onda zajedno sa svojim pre- 

ZVONIK ZBORNE (NEKAD STOLNE) CRKVE SV. LOVRE U TROGIRU 
Zvonik crkve, koja je sagrađena u romanskom slogu, ne podudara se sa samom crkvom. Na zvoniku na- 
oblika, naročito u gornjem dijelu njegovu. Gradili su ga god. 1422-1598 Matija Gojković, 
graditelj Stjepan, a svršio ga je Trifun Bokanić. 

latima i barunima izricao konačnu presudu. Ne može se međutim odre- 
diti da li je baš svakomu i u svakoj parnici bio dopušten posljednji ili 
izvanredni priziv na kralja. 

Banovi su također bili redoviti vojvode vojske u svojoj banovini, 
pa su tu vojsku i vodili u boj. Upravo u XIV stoljeću ima više primjera 
gdje se banovi ističu kao samostalni vojskovođe. Jezgra banske vojske 
bio je banski banderij od 500 momaka; svaki ban imao je jedan ban- 
deni pod svojom zastavom (sub nostro vexillo), koji je morao o svom 
trošku uzdržavati. Ako je ban bio vrhovni vojskovođa, pridružile bi se 
njegovu banderiju čete knezova i župana u banovini, zatim čete plemena 
i plemića, a i čete županija. Ako je pak sam kralj vodio vojsku, banovi 
su stajali uza nj samo sa svojim banderijima, dok su velmože i prelati 
imali također svoje zasebne banderije s posebnim zastavama, te su se 
izravno pokoravali kralju. 

Neki banovi našega doba vršili su osobite povlasti, koje su inače 
zapadale samo kralja ili hercega. Dne 6. srpnja 1346. izdaje ban Nikola 
Banić od Lendave znamenitu povelju, kojom plemenitoga službenika 
(nobilis iobagionis) grada Križevaca (castri Crisyensis), po imenu Ni- 
kolu, oslobađa a iobagionatu predicti castri Crisyensis pentius et in 
toto, te ga uzvisuje »u kolo i broj plemenitih službenika kraljevskih 
i svojih« (in cetum et numerum nobilium seruiencium regalium et no- 
strorum), tako da odsad uživa onu plemićku slobodu (eadem prero- 
gatiua nobilitatis libertate), koju imaju ostali plemići Slavonije (qua 
ceteri nobiles seruientes regales et nostri in partibus Sclauonie existen- 
tes perfruuntur). Čini se po tom da je banu tada pristojalo pravo podje- 
ljivati plemstvo i plemićke slobode žiteljima svoje banovine. Osobito 
je znamenite povlasti vršio ban Nikola Gorjanski, naročito u vrijeme 
1397—1401, kad je bio jedini ban čitavoga Hrvatskoga Kraljevstva. On 
u to vrijeme vrši vlast kao nekad hercezi kraljevske Krvi: on 19. ožujka 
1398. potvrđuje slavonskomu plemstvu staro pravo da po svojoj volji 
smije izabrati protonotara kraljevstva: on pače 13. ožujka 1399. namje- 
šta u Osoru biskupa, pa tako vrši vrhovno patronatsko pravo koje je 
dotad imao jedino kralj. 

Svi banovi Slavonije ili čitave Slavonije vršili su napokon u XIV 
stoljeću sve nekako do god. 1384. još i to pravo da u svojim banskim 
kovnicama (osobito u Zagrebu) kuju posebne banske novce ili bano v- 
ce za čitavu Slavoniju. To su pravo zaista izravno ili neizravno također 
i izvršivali. Gdjekoji ban ne bi se upravo sam bavio kovanjem banova- 
ca, nego bi svoju kovnicu iznajmio, kako je to učinio god. 1344. ban 
Nikola Banić od Lendave, kad je zagrebačku kovnicu i sve svoje banske 
dohotke iznajmio monetaru Jakovu za godišnju najamninu od 1650 ma- 
raka (300 maraka za kovnicu). Banovci, kovani u XIV stoljeću, razli- 
kuju se od banovaca prijašnjega stoljeća po tome, što na njima vidimo 
redovito porodični grb onoga bana koji ih je dao kovati. Tako se na 
licu banovaca Stjepana Babonića vidi grb njegove porodice (više kune), 
naime gornji trup uspinjućeg se lava; na banovcima Nikole Banića od 
Lendave vide se bikovlje glave, a na novcima Nikole Seča [Szćchy] po 
dvije orlove glave. 


PRILOG 1 





PROČELJE PRVOG REDA ZVONIKA ZAJEDNO S PORTALOM STOLNE CRKVE 
SV. DUJMA U SPLITU 


PRILOG 2 





HODNIK (KLAUSTAR) SAMOSTANA SV, FRANJE U DUBROVNIKU 


Taj hodnik, koji opasuje samostanski vrt (dvor), divna je i impozantna radnja XIV stoljeća. Sa- 

je skroz u romanskom slogu od Mihoja Brajkova i: Ističe se osobito oblim lukovima, a ti 

počivaju na stupovima, koji se odlikuju fantastičkim (životinjskim) oblicima svojih kapitela. Sred 
Vrta (dvora) stoji česma s kipom sv. Franje od mramora 

(Uprava, upravne oblasti i oblasnici.) Hrvatskim 
Kraljevstvom upravljao je u XIV stoljeću u ime kralja ili jedan her- 
ceg (herceginja) kraljevske krvi, ili po jedan ili po dva bana. Ako nije 
bilo hercega, onda su banovi zastupali »kraljevsko veličanstvo« (perso- 
nam regie maiestatis repraesentans). Događalo se međutim koji put da 
bansko dostojanstvo nije bilo popunjeno, nego da je bana zastupao koji 
vicarius generalis ili banatum tenens, većinom koji biskup. 

Uz redovite upravitelje Kraljevstva Hrvatskoga, hercege i banove 
— slao je osobito kralj Ludovik više puta izvanredne komesare u hrvat- 
sku zemlju, bud da provedu različne reforme, bud da izvrše zasebne zada- 
tke. Prvi put šalje kralj takove komesare u Hrvatsku god. 1358. pro regu- 
landa contracta odmah nakon utanačena mira s Mlecima. Komesari 
bijahu kaločki nadbiskup i kraljevski kancelar Nikola, njitranski bi- 
skup Stjepan, velikovaradinski kanonik čuvar Gregorije, i sudac kra- 
ljevskoga dvora Nikola Seč. Povjerenicima bijaše poglavito zadaća da 
urede prilike u gradskim općinama Dalmacije, koja je netom došla pod 
vlast kraljevu. Dvije godine zatim, u studenom 1360, došla je opet kra- 
ljica mati Elizabeta sa svojom pratnjom i nekim barunima u grad Zadar 
ad reformandum status regnorum Dalmatie et Croatie. Komesarima 
bila je poglavita zadaća da urede prilike u novostečenim oblastima 
hrvatskim, osobito da označe međaše posjeda kraljevskih, velikaških, a 
i plemenskih općina, zatim da ispitaju tko je plemić starinom, a tko 
po povelji; napokon im je bilo starohrvatske župe zaokruživati u župa- 
nije po ugarskom uzoru, te osnivati županijske sudbene stolove. Po- 
vjerenici radili su sporazumno s domaćim velikašima i plemićima, koji 
su pomagali komesare: jedan se zbor sastojao od dvadeset i četiri osid- 
nika ili prisežnika (iurati assessores), koje bijaše kralj imenovao »za 
potraživanje kraljevskih prava« (pro exquirendis iuribus regalibus); 
drugi je brojio dvanaest osidnika, koje je kralj namjestio »za suđenje 
i vršenje javne pravde u Kraljevini Hrvatskoj« (pro iudicatu et comuni 
iustitia observanda in regno Croatie). Oba su zbora pratila komesare 
kraljevske po čitavoj zemlji, sve u najzabitnije krajeve, te su ih izvje- 
šćivali o svemu i svačemu i utvrđivali svoje kazivanje prisegom (rotom). 
Tako dođoše komesari i do starohrvatske župe Hlivna (Lijevno), koja 
je poslije opet spala pod Bosnu. Još god. 1400. sjeća se bosanski kralj 
Stjepan Ostoja na rad tih izvanrednih komesara i njihovih osidnika, U 
povelji naime, kojom je spomenute godine kralj Ostoja darovao veli- 
komu vojvodi Hrvoju Vukčiću župu Hlivno, čitamo uz drugo: »upisah 
pod moju srednju pečat otvorena dva lista, jedan Vukmiru Semkoviću 
i Vuku Nimičiću i županu Radoju, da poju u Hlivno i da zberu vladanje 
k sebi osidnike plemenite ljude i ine vrste dobre ljudi, koji bi se onde 
prčminćli, da ih pitaju do njih rote, tko bi koje plemenšćine od korena 
u Hlivanjskoj Vrhovini i u župi, počanši od Zavoda do Vrhovine, što 
pristoji gradu (castrum) Bistričkomu, navlastito kada pos la 
Lauš (Ludovik) kralj dvadeset i četiri rotu na mo- 
ćeh postaviti vsakoga u njih pravimi i nad čim tko 
sta u ono vrćme, jer Lauš kralj vazda ljubljaše pravdu s našimi 
prvimi .. .« 

I nakon god. 1360. nalazimo više puta izvanredne kraljevske kome- 
sare u Dalmaciji i Hrvatskoj. Godine 1370. borave njitranski biskup La- 
dislav i magistar Saracen kao visitatores regnorum Dalmatie 
et Croatie per serenissimum... Lodovicum... regem... deputati u 
Vrani, pošto su prije toga in congregatione generali... nobilium comi- 
tatus de Luka in villa Podgradya (Podgrađe) obranili iura regalia ab 
universis detentoribus. Uredbu izvanrednih kraljevskih komesara (visi- 
latores) pridržali su i nasljednici kralja Ludovika, kao kraljica Marija 
i suprug joj Sigismund, samo su je vrlo rijetko upotrebljavali. 

Hrvatsko Kraljevstvo dijelilo se i u XIV stoljeću na dvije upravne 
oblasti: na banovinu Dalmaciju i Hrvatsku, zatim na banovinu Slavo- 
niju. Istočni dijelovi Slavonije, osobito Vukovska i Srijemska županija, 

po rukopisu iz XVI stoljeća. 


biše nakon god. 1310. pripojeni banovini Mačvi, te su uz nju ostali do 
rasula njezina. Svaka banovina dijelila se na županije (comitatus), a 
ove opet na knežije ili kneštva (comitatus) i župe (districtus, contrata, 
provincia, generacio). Uredba županija po ugarskom kalupu provedena 
bi u Hrvatskoj na jugu Gvozda tek u drugoj polovici toga stoljeća; pri 
tom postupalo se tako da su tri, četiri ili pet starohrvatskih župa (dis- 
trictus, contrata, generacio) združili u jednu županiju, kojoj je bio sto- 
licom koji kraljevski grad. Tako postade Lučka županija od nekada- 
njih starohrvatskih župa: Lučke, Ninske, Bribirske i Sidraške, a za sijelo 

županije izabran bi grad Ostrovica. Jednako biše stare plemenske župe 
Kninska, Vrlička i Unačka (a možda i Prominska) ujedinjene u Knin- 
sku županiju, kojoj bude stolicom kraljevski grad Knin. Vjerojatno je 
tako postala županija Lička od starih župa: Ličke, Podgorske, Otučke i 
Odorjanske, sa stolicom u gradu Počitelju. Jamačno je u to vrijeme osno- 
vana i Poljička županija od triju prastarih hrvatskih župa, kojima ne zna- 
mo za imena; ali se zna da su u njima nastavala tri plemena, po imenu 
Kremeničani, Limići i Tišemiri. Vrlo je vjerojatno da je u banovini Dal- 
maciji i Hrvatskoj posljednjih decenija XIV stoljeća provedena uredba 
županija po ugarskom kalupu onako kako je to učinjeno u Slavoniji 
donekle još u XIII stoljeću, a pretežito u prvoj polovici četrnaestoga. 

Svaka županija dijelila se na manje kotare, koji su se većinom podu- 
darali sa starim plemenskim župama, od kojih su postanule. Tako se Zag- 
rebačka županija god. 1363. dijelila na ove kotare (districtus seu gene- 
raciones): de Moroucha (moravečki), de campo zagrabiensi (turopolj- 
ski), de Pribich (podgorski), de Gorycha (gorički), de Klokoch Čklo. 
kočki), i de Blyna (Blinjski). Jednako su se nekadanje župe Vrhrika 
(Vrlika) i Unčani smatrali za kotare županije Kninske. One starohrvat- 
ske župe, koje su u XII i XIII stoljeću dobile u nasljedno leno poje- 
dine velikaške porodice, ne biše redovito pripojene novim županijama, 
nego ostadoše kao knežije (kneštva) ili grofovije u vlasti tih 
nasljednih knezova (grofova) kao njihova gospoštija (dominium). Tako 
su starohrvatske župe, a sada knežije: Modruše, Vinodol i Gacka sači- 
njavale dominium knezova Frankapana, župe ili knežije Krbava, Bužane 
(Hum i Nebljusi) gospoštiju knezova Kurjakovića, a župa ili sada kneš- 
tvo Cetina (zatim Klis, Rama i Omiš) dominium knezova Nelipića. Go- 
spodari tih oblasti zovu se doduše u latinskim spomenicima comes ili 
comites, a njihove oblasti comitatus; no to se ne smije prevoditi sa 
župan i županija, budući da se u hrvatskim spisima yazda čita knez i 
kneštvo, a u njemačkim Graf i Grafschaft. U Slavoniji bilo je takovo 
kneštvo (Grafschaft) stara župa Zagorje; premda je odasvud bilo okru- 
ženo Varaždinskom županijom, ipak je sačinjavalo zasebnu oblast, koju 
su od god. 1397. i 1399. držali Čeljski knezovi. Tek u XV stoljeću, za 
kralja Matije Korvina, pripojena bi knežija Zagorje Varaždinskoj župa- 
niji (1486). 

Županijom upravlja župan ili veliki župan (comes parochialis 
seu provincialis); njegov je zamjenik podžupan (vicecomes). Oba 
stanuju i djeluju u stolici županije. Ostalim kraljevskim gradovima 
(castra regalia) unutar županije upravljaju kastelani ili gradi 
ščiki (graščak, porkulab, castellanus, comes castrensium, comes ioba- 
gionum), kojima se pokoravaju svi plemeniti i neplemeniti podanici ili 
službenici tih gradova. Oni plemeniti ljudi koji su oslobođeni od svake 
službe županijskomu gradu, dakle pravi plemići, tvore posebne plemićke 
općine (generaciones); na čelu takvim plemenitim općinama stoje opet 
plemenski župani ili knezovi (comes terrestris), koji su 
podjedno kastelani plemenskih gradova. Tako je plemenski župan ple- 
mićke općine u Turopolju (comes terrestris de campo zagrabiensi) za- 
jedno kastelan plemenskoga grada u Lukavcu. Nije izvjesno, ali je pri- 

lično vjerojatno da su i plemenski župani (knezovi) i kastelani bili 
zavisni od velikoga župana, kojega je opet namještao i skidao ban ili 
herceg hrvatski. Svi župani (veliki) naime jesu činovnici (officiales) 
banski (banus et officiales eius); oni zovu bana svojim gospodinom 
(domini sui), a ban im prijeti da će ih lišiti njihovih časti (honorem 
comitatus amittant), ako ne bi vršili njegovih zapovijedi. Kao što herceg 
izdaje zapovijedi bano, comitibus, iudicibus nobilium comitatus: tako 
i ban nalaže nostris comitibus, castellanis et aliis officialibus da vrše 
njegove odredbe. 

U onim starohrvatskim župama (Zagorje u Slavoniji, Modruše, Vi- 
nodol, Bužani, Krbava, Cetina i druge u Hrvatskoj), koje su po darovni- 
cama kraljevskim postale nasljedne knežije ili grofovije pojedinih veli- 
kaških porodica (Frankapana, Kurjakovića, Nelipića), nije nikada vri- 
jedila vlast (velikih) župana, nego samo banska. U tim su oblastima 
vršili prava i dužnosti (velikih) župana upravo ti nasljedni knezovi (gro- 
fovi), te su po tom u njima i namještali i skidali sve činovnike, a naro- 
čito potknežine (vicecomites) u pojedinim župama (Bužanima, Vi- 
nodolu itd.). Tako se kao činovnici knezova Frankapana često spominju 
»potknežini, suci, satnici, dvornici i drugi oficijali po Vinodoli«. 

Prema svemu, što smo dosad izložili, razabiremo jasno da su vlasti 
(velikih) župana i županija potpadale poglavito plemićke općine (gene- 
rationes nobilium) i kotari kraljevskih gradova (regalia castra); knežije 
pojedinih velikaških porodica nisu bile ni svrstane u županijski sistem. 
Nadalje su od vlasti županijske bili oslobođeni svi posjedi crkvenih 
dostojanstvenika (praelati) i duhovnih redova, pače i imanja mnogih 
odličnijih plemića. Tima exempcijama oslabljena bi međutim 
znatno vlast župana i županija. 

Napokon ostadoše slobodne od vlasti župana i županije kraljev- 
ske gradske općine (civitates, liberae villae), i to ne samo u 
Dalmaciji nego i u Hrvatskoj i Slavoniji. U Dalmaciji su sve gradske 
općine bile samosvojne, te je svaka zasebice imala svoju upravu i svoj 
vlastiti statut; u Hrvatskoj i Slavoniji samo su liberae villae i civitates 
bile izuzete od županske vlasti, dok su se varoši (oppida) redovito po 
koravale kastelanu onoga grada pod kojim su postale. Ako je grad bio 
u kraljevskoj vlasti, onda se i varoš pod njim pokoravala kraljevskomu 
kastelanu. Tako je primjerice varoš ili trg Krapina, kojoj je kralj Lu- 
dovik god. 1347. podijelio privilegij, i dalje ostala pod kastelanom kra- 
ljevskoga grada Krapine. 

U XIV stoljeću nije se doduše pomnožio broj slobodnih kraljevskih 
gradskih općina u Hrvatskom Kraljevstvu, ali već postojećim biše prava 
i privilegiji znatno prošireni. Svi slobodni kraljevski gradovi biše pro- 
glašeni posjedom kraljevske komore, te podređeni izravno kralju, do- 
tično njegovu vrhovnomu taverniku (magister tavernicorum). K tomu 
biše oprošteni od plaćanja različitih daća, kao od dobiti banske ko- 
more, carina itd. Dalmatinske gradske općine, koje su nekad bile ome- 
đene gradskim zidinama, proširile su se u nutarnju zemlju, tako da su 
kotari nekih od tih gradova obuhvaćali sada prostrane krajeve hrvat- 
ske. Kotar grada Šibenika razmaknut bi god. 1357. tako da mu je ban 


HRVATSKO KRALJEVSTVO U XIV STOLJEĆU 21 


Ivan Ćuz pripojio sedam hrvatskih sela (Rachitniza, Dazlina, Grabrou- 
ci, Neuest, Coparno, Peremich et Sitnicza) oko rijeke Krke. Jednako su 
i gradovi Zadar, Trogir i Split privrgli svojoj općini hrvatska sela i zem- 
ljišta. No najviše se raširio grad Dubrovnik, koji se je mirom u 
Zadru (1358) oslobodio vrhovništva mletačkoga. Općina grada Dubrov- 
nika bila je već u prvoj polovici XIV stoljeća gotova mala državica: ona 
je tada držala otoke Lastovo, Mljet, Lokrum, Koločep, Lopud na moru, 
a župu Žrnovnicu, Rijeku, Zaton, Poljice, Ston i Stonski Rat (Pelješac) 
na kopnu. Otkad je pak došla pod ugarsko-hrvatske vladare, proširila 





KASETA (CAPSA) SV. JAKOVA U RIZNICI STOLNE CRKVE SV. STOŠIJE 
(ANASTAZIJE) U ZADRU 
Prekrasna ta kaseta sva je od srebra, dok su figure na njoj pozlaćene. Visoka je 7 stopa, 
a promjer joj broji 6 stopa. Na vrhu pokrovca toga relikvijara vidimo prekrasnu glavu bez 
brade, a s raspuštenim kosama; ispod nje razdijeljen je pokrovac na šest okruglih polja, 
u kojima su ova lica zajedno s imenima: SS MARIA, moleći raskriljenih ruku i zaogrnuta 
oput starokršćanskih matrona, nadalje IC.HC. JESUS CHRISTUS; SCS MARTIR JACOBUS, 
BUS JUDAS, SCS. SIMON, SCS JOANNES. Na samoj kaseti vidimo u šest arkada šest apostola 
s polomi tunikom. Bradati su i većinom bosonogi, te drže knjige u rukama. Natpis na gornjem 
gubu kod pokrovca: Ego Bosna lussi fieri anch capsam (hanc capsam) ad onerem SCI 
Jacobi martiris ob remedium anime Chasei viri mei et anime mee. Tko je ta »Bosna« bila, ne 
znamo do sada. 
[Bila je to Božna, žena zadarskog priora Kaže (10%6)] 


se još više. Najprije je 1399. od bosanskoga kralja Stjepana Ostoje pri- 
mila primorje od Stona do rijeke Neretve, a onda je stala raditi da 
raširi svoju državinu na jugu, gdje su joj se oči otimale za Konavlima 
(Canale) i gradom Cavtatom u toj župi. Međutim to poluči tek godina 
1419. i 1426. 

(Žitelji po narodnosti i po staležima.) Jezgra žitelj- 
stva u Hrvatskom Kraljevstvu ostade uopće ista kao i za prijašnjih sto- 
ljeća. Golema većina žitelja kako u Hrvatskoj i Dalmaciji tako i u Sla- 
voniji bila je hrvatska, dotično slavonska. U Slavoniji zovu 
se urođenici Slovinci (Sclavi), a u Hrvatskoj Hrvati (Croatae). 
U gradovima Dalmacije sve više otima maha hrvatsko stanovništvo. 
Premda su primjerice Zadrani još 1247. morali obećati Mlecima da se 
neće ženiti s Hrvatima niti ih puštati u svoj grad za prebivanje (Zadre- 
tini parentelas de cetero non contrahent cum Sclavis, nec eos inter se 
recipient ad habitandum), ipak se hrvatsko žiteljstvo kroz jedno sto- 
ljeće u Zadru tako ojačalo da su Mlečani morali god. 1346. odmetnule 
se Zadrane pozivati in lingua sclavonica et latina da se 
opet pokore. Grad Šibenik, podrijetlom hrvatski, ostao je i poslije hrva!t- 
ski, otkad ga počeše ubrajati među dalmatinske gradove; još godine 
1322, kad se predaje Mlecima, najodličniji su građani sami Hrvati, kako 
im svjedoče Prada imena (Bogdan, Radoslav, Radovan, Tolen, Radonja, 
Slavonja, Hranislav, Milobrat, Stojan, Budislav, Dragota, Dragoš, Dra- 
gonja) i prezimena (Bratković, Krašanić, Brčić, Boričević, Konjević, 
Jurić, Vukotić). U Dubrovniku vode se doduše službene knjige u latin- 
skom jeziku, ali čitavo dopisivanje s bosanskim i srpskim oblastima 
već je hrvatsko (srpsko) ćirilovskim slovima. 

K. hrvatskim i romanskim starosjediocima dolaze i u XIV stoljeću 
naseljenici različitih narodnosti. U Slavoniju se iz Ugarske svraćaju 
Ugri različnih narodnosti, među njima i Madžari, najviše tako da 
neki kraljevi podjeljuju Ugrima imanja i časti u Slavoniji. Ali slavenski 
starosjedioci vazda točno razlikuju te ugarske došljake od domaćih pra- 
žitelja. Domaći urođenik zove se terrigena, a imenu ugarskoga do- 
šljaka pridaje se vazda Ungarus. Jednako se imenima naseljenika 
iz njemačkih zemalja pridaje Teutonicus. U XIV stoljeću dolaze kao 
gosti (hospites) u gradske općine slavonske također i Francuzi (Galli- 
cus). U primorske gradove naseljuju se opet žitelji s italskoga poluotoka; 
osobito iz Napulja, Mletaka i Jakina, a neko vrijeme također iz Ge- 
nove. Kako se točno pazilo tko je urođenik (terrigena) a tko naseljenik, 
ima više primjera Kako za Slavoniju tako za Hrvatsku i Dalmaciju. 

Uz spomenute došljake (hospites) iz Ugarske, Njemačke i Italije, 
koji su dolazili pojedince, te bi po tom slabo promijenili etnografske 
prilike Hrvatskoga Kraljevstva, počeli su u XIV stoljeću jatomice grnuti 
u Hrvatsku i Dalmaciju doseljenici s Balkanskoga poluotoka. Ti se u 
spomenicima zovu Vlasi i Morlaci (Vlachi, Olachi, Morlachi, Mo- 
rolaci, Vallachi, Murlachi, Volachi). 

Vlasi su podrijetlom Romani (srodnici današnjih Rumunja), te su 
u prvoj polovici srednjega vijeka prebivali na istočnoj i jugoistočnoj 
strani Balkanskog poluotoka. Naročito bijaše ih mnogo u Epiru, Aeto- 
liji i Akarnaniji; najviše pak u Tesaliji koja bi po njima prozvana Velika 
Vlaška (Bl\eyia, uer&in BXayia). Već u X stoljeću spominju se i u Ma 
cedoniji, pače u bugarskim zemljama; a u XII stoljeću sele i u srpske 
pokrajine, te prodiru poslije kroz Bosnu i Hum do Dubrovnika i Hrvat: 
ske, a napokon dolaze sve na otoke Rab i Krk, pa i u samu Istru. Već 

je spomenuto da su Vlasi podrijetlom Romani, kako svjedoče njihova 
imena Bun (bonus), Bukor (pulcher), Fečor, Singur, Surdul, Serban, 
Ursul, Dragul, Dražul, Negul, Radul, Rajul, Stanul, Vladul, koja su nam 
sačuvana u srpskim i dubrovačkim spomenicima; ali mnogi Vlasi, koji 
se nastaniše u bugarskim i srpskim zemljama, pretočiše se poslije po- 
lagano u Slavene, među kojima su živjeli. Uza sve to ostade im ime Vlasi 
poradi zanimanja njihova. Ti Vlasi naime nisu se poput Slavena bavili 
ratarstvom, nego samo stočarstvom, pasući svoja stada i trgujući 
proizvodima stočarstva. Nisu podizali gradova ni velikih naseobina, već 
su se na neko vrijeme nastanjivali u gorskim krajevima zajedno sa svo- 
jom stokom, pa bi onda zalazili u doline na pašu i opet se vraćali u 
gore. Vlaške naseobine u gorskim krajevima zovu se katuni (katun 
od romanskoga cantone), koji se naziv održao sve do danas u nekim 
hrvatskim i srpskim krajevima. 

Već je spomenuto da su Vlaši poglavito timarili stoku, radi koje 
su se često selili i obitavališta svoja mijenjali. Na glasu je bio njihov 
sir (caseus vlachescus, vlachiscus), koji se zvao brenca ili brindza 
(brenzb). Uz stočarstvo bavili su se još prenašanjem različite robe na 
mazgama i konjima; njihove karavanske družine, zvane turma i 
turmari (ponosnici), mnogo su pomagale prometu između primor- 
skih i zagorskih krajeva na Balkanskom poluotoku. Pače i u ratovima 
Vlasi su redovito bili prtljagari u vojsci. 

U Hrvatskoj se Vlasi prvi put javljaju oko god. 1320. Ban Mladen 
II od plemena Šubić borio se s njihovom pomoću (auxilio Vlacorum et 
Policianorum) protiv svojih neprijatelja. U boju kod Bliske (1322), 
gdje je ban Mladen morao uzmaknuti, zarobiše njegovi protivnici non 
modicam quantitatem bestialium hominum (Vlacorum) et iumento- 
rum. Oko g. 1344. već su Vlasi u gorskim krajevima Like i Krbave, 
budući da se spominje da je tada krbavski knez Grgur Kurjaković oteo 
svojemu nećaku Ivanu Nelipiću dva katuna Vlaha (catunos duos Moro- 
lacorum). Oko 1352. opet prenašaju Vlasi ili Morlaci sol iz grada Zadra 
u zagorske krajeve (pro exportatione solita fieri per Morlachos et alios 
per terram tantum). Vlasima ili Morlacima upravljaju tada zasebni kne- 
zovi njihovi (comites), a nastanjeni su ili na kraljevskim posjedima ili 
na imanjima hrvatskih velikaša (Nelipića, Kurjakovića), gdje imadu 
svoje _katune, a u njima šatore i klijeti (tentoria et domuncula). Tije- 
kom XIV stoljeća razasuli su se Vlasi po čitavoj Hrvatskoj od Cetine i 
Neretve pa do Velebita, pače su stali prodirati i u kotare dalmatinskih 
gradova, a i na otoke. Već 1357. obećaje hrvatsko-dalmatinski ban Ivan 
Ćuz gradu Šibeniku da Vlasi neće pasti svojih stada u njegovu kotaru 
bez dopuštenja građana (item Vlahi vel Villani in districtu ipsius ciuita- 
tis absque licentia et voluntate ciuium pascua ipsorum seu gramina de- 
pascere non possint). Mnogo jada podnio je od Vlaha grad Trogir. Već 
6. siječnja 1361. šalju Trogirani banu Nikoli Seču svoga poslanika da 
tuži Vlahe i njihova kneza (queratur contra Vlachos et eorum comitem); 
odmah zatim šalju svoje povjerenike na poluotok Bosiljinu da odanle 
otjeraju Vlahe ili katunare (ut Vlacchi sive catunarii exeant de terri- 
torio). Namah zatim, 27. siječnja, ide opet trogirski poklisar k banu da 


24 TREĆE DOBA (II) 


mu pokaže kraljevski privilegij, kojim se nalaže banu quod Vlachos 
stare non permittat in territorio Traguriensi; podjedno tuže Trogirani 
svojemu biskupu quod primincerius Vlachos venire fecit et tenet in 
territorio. Dne 31. ožujka zaključilo je vijeće grada Trogira: »Na zahtjev 
banov dopušta se Vlasima boraviti na teritoriju (gradskom) do roka 
njihova odlaska, naime do 8. maja, i to za ljubav banu, s kojim će se 
utanačiti da više ne dođu, jer će se inače poslati poslanici u Ugarsku.« 
Međutim nije se ipak Trogir mogao osloboditi Vlaha. U zapisnicima 
slijedećih godina sve do 1406. čitamo neprestance, kako trogirska općina 
moli bana ut eiiciat Vlachos iz njezina kotara. A imala je i razloga 
za to, jer su joj primjerice god. 1370. Vlasi oteli 166 komada blaga. Dne 
22. studenoga 1404. odgovara općina grada Trogira cetinskomu knezu 
Ivanišu Nelipiću, koji ju je molio za svoje Vlahe da smiju prezimiti u 
njezinu kotaru (super facto Vlachorum, ut possint hac hieme manere 
in districtu Traguriensi). Ni grad Šibenik nije bio miran od Vlaha. 
God. 1383. tuže se Šibenčani kraljici Elizabeti: »kako su Vlasi, tako 
kraljevski, kao i oni cetinskoga kneza Ivaniša Nelipića počinili mnoge 
štete, ubojstva i otimačine u kotaru njihova grada« (qualiter Olahi 
tam nostri, quam Joannis filii Ivan Nyelpecy de Zetina multa dampna, 
nocumenta, homicidia ac spolia in districtu civitatis antedicte nostre 
fecissent et comisissent); stoga zapovijeda kraljica hrvatsko-dalmatin- 
skomu banu Emeriku Bubeku da rečene Vlahe radi spomenutih nasilja 
kazni globom, a onda da ih protjera iz kotara grada Šibenika. Sve pri- 
jetnje međutim nisu mnogo koristile: Vlaha je sve više u Hrvatsku do- 
lazilo, te se osobito u gorskim krajevima naseljivalo. Na koncu XIV 
stoljeća čitava je Hrvatska od Gvozda do Neretve prepunjena Vlasima, 
tako se otad više puta spominju Vlasi pored Hrvata kao zasebni razred 
pučanstva (omnes Volachos regni nostri Croacie; — totum regnum 
Croatiae et Valachi in eo existentes). Vrlo rano upotrebljavali su i kra- 
ljevi i hrvatski velikaši vlaške doseljenike za ratnu službu. God. 1398. 
piše kralj Sigismund iz Požege Trogiranima da mu ustupe dobre stri- 
jelce za rat s Bosnom; Ivan Gorjanski poslat će strijelce zajedno sa 
strelicama i oružjem njihovim »na konjima Vlaha« na određeno mje- 
sto, naime u Dubicu. 

Vlasi, naseljeni u Hrvatskoj, stanuju u gorskim katunima, pa se sto- 
ga koji put zovu i katunari (catunarii). Tamo gdje su na okupu, čine 
općinu (universitas Valachorum), te imaju svoje knezove, vojvode, pače 
i suce. Knezove biraju ili među sobom, ili im imenuje kneza onaj vlaste- 
lin (velikaš), na kojega su se posjedu nastanili. Vlasi u župi Cetini, gdje 
su gospodovali Nelipići, birali su sami svoga kneza, pače i vojvodu za rat. 

Seobom Vlaha u Hrvatsku promijenile su se donekle etnografske 
i staleške prilike u tom kraljevstvu. Istaknuti nam je da je dolazilo raz- 
mjerno vrlo malo pravih Vlaha, naime takvih koji su govorili još ro- 
manskim govorom (ostaci tih živjeli su još na početku XIX stoljeća 
na otoku Krku, a ima ih i sad u Istri oko Čepićkoga jezera; a i Ćići u 
Istri nisu nego pohrvaćeni Vlasi); golema većina Vlaha, koji su se tije- 
kom XIV stoljeća nastanili u Hrvatskoj, bili su tek potomci pravih Vla- 
ha, koji su kroz više generacija živjeli u Srbiji i Bosni, pa se ondje posve 

pohrvatili. Tako se ti došljaci nisu sada razlikovali od hrvatskih staro- 
sjedilaca govorom (jezikom), nego samo zanimanjem i socijalnim polo- 
žajem. Većina ih je bila vjere istočno-grčke (Vlachi schismatici);' no 
bilo ih je katolika, ili barem takvih koji su brzo prihvatili tu vjeru. 


Inače su staleške prilike u 
Hrvatskom Kraljevstvu tijekom XIV 
stoljeća ostale uglavnom iste, kako su 
bile u trinaestom. Uopće su kraljevi 
Anžuvinci što više podizali malo plem- 
stvo da tim oslabe premoćne velikaše 
(grofove, knezove). U Slavoniji su oso- 
bito znatno množili donatarno plem- 
stvo, tako da je gotovo nestalo službe- 
nika kraljevskih gradova (castrenses, 
burgenses, iobagiones castri). Nasu- 
prot nastojanju kraljeva da podignu 
malo plemstvo, radili su opet velikaši 
(knezovi) da što jače potisnu niže ple- 
mstvo, pa da ga pretvore u svoje po- 
danike (kmetove). I zaista se u tom 
stoljeću pomnožio broj podanika i 
kmetova. 





(Suđenje i pravo.) Kako u 
Ugarskoj, tako su i u Hrvatskom Kra- 
ljevstvu Anžuvinci uveli znatne promje- 
ne u suđenju i sudstvu. Osobito je 
Karlo Robert prilagodio neke francu- 
ske sudske uredbe našim prilikama. 


Sudstvo u hrvatskoj državi osni- 
valo se za narodne dinastije poglavito 
na slavenskoj podlozi. Od XII 
stoljeća potiskivale su feudalne 
uredbe staroslavensko sudstvo. Kako 
u srednjem vijeku nije uprava bila 
odijeljena od sudova, vrijedilo je glav- 
no pravlio da je upravni glavar kojega 
kotara ili oblasti podjedno i sudac 
svojega kotara. Velikaši opet (duhov- 
ni i svjetovni) bili su suci svojih po- 
danika (kmetova). U Hrvatskom Kra- 
ljevstvu razvilo se prema svemu tome 
sudstvo do XIV stoljeća po prilici ova- 
ko. 





MOĆNIK (RELIKVIJAR) U CRKVI 
SV. MARIJE U ZADRU 


U riznici opatičke crkve sv. Marije u 
Žadru čuvaju se dva posve slična relikvijara 
u spodobi ruke (oba su po 0,57 m visoki), 
koje je spomenutoj crkvi darovala Kata- 
rina, supruga Velikoga > vojvode Sandalja 
Hranića, a kći Vuka Vukčića (brata Hrvo- 
jeva) i banice Anke. Oba su od pozlaćena 
šrebra; sprijeda imaju vratašca kroz koja 
se vide kristalnom pločom pokrivene reli- 
kvije.. Vratašca su srebra, nalična na 
duguljasti četverokut, te su bila nekad emaj- 
lirana. Na okviru vratašea imaju natpis; 
MEMENTO_ — —,.FAMULE _— TUE 
KATARINA — CONSRTE — POTENTI — 

IRO — DNO — SENDALIO (SANDALIO) 
— VOIEVO DE BOSNE. U jednom. relikvi- 
jaru sahranjene su moći sv. Andrije i sv. 

larije, a u drugom moći sv. Šimuna i sv. 

"Anastazije. 





* (Te Vlahe valja razlikovati od pravoslavnih Srba-Vlaha od XVI i XVII st. naprijed.] 

Vrhovni sudac u čitavom kraljevstvu bio je herceg, ili, ako njega 
nije bilo, ban. Ako su bila dva bana, jedan je bio vrhovni sudac u ba- 
novini čitave Slavonije, a drugi u banovini Dalmacije i Hrvatske. Ba- 
nove zamjenjivali su na sudu banovci, jedan u Slavoniji, a drugi u 
Hrvatskoj. Nije ustanovljeno da li je ban imao stalno određeno sijelo 
svoga suda; zna se samo da je slavonski ban redovito sudio u Zagrebu 
ili u Križevcima, a hrvatski u Kninu. Mnogo je puta jedan ili drugi ban 
sazivao takozvane upravno-sudske sabore, na kojima je izricao 
osude u nazočnosti župana i plemstva svoje banovine; još češće išao 
je ban iz jedne županije u drugu, pa je na županijskim skupštinama 
rješavao parnice sporazumno s nazočnim plemićima. 

Anžuvinski kraljevi XIV stoljeća u jednu su ruku uvijek obnavljali 
vrhovnu sudačku vlast bansku (1325, 1359, 1377, 1395), braneći ostalim 
redovnim sucima svoje države da se miješaju u sudstvo na jugu Drave 
i ukidajući sve eksempcije; no u drugu ruku oteše banskoj vlasti za sva 
vremena jurisdikciju u nekim stvarima i za neke staleže. Naročito oslo- 
bodi već Karlo Robert od banske vlasti sve kraljevske slobodne gradske 
općine, osnovavši tavernikalni stol kao prizivni sud za njih, 
Banova redovita sudačka vlast (iurisdictio ordinaria) nije se odsad ni 
malo protezala na gradske općine; ako je koji put ipak sudio gradskim 
općinama, činio je to vazda uslijed zasebna Dalosa kraljeva (iurisdictio 
delegata). 

Zamašna je reforma Karla Roberta što je kako u Ugarskoj tako i u 
Hrvatskoj uveo županijske sudbene stolove. Gdje je god 
u Hrvatskom Kraljevstvu bio proveden županijski upravni sistem, biše 
osnovani zajedno i županijski sudbeni stolovi. Na čelu takva stola sta- 
jao je župan ili podžupan (comes, vicecomes, špan, knez) dotične župa- 
nije, a uza nj bili su kao prisjednici redovito po četiri (gdjegdje po tri, 
a i po pet) plemićka suca (iudices nobilium, rotni suci) onih starih 
župa i plemena, a sada kotara (processus), od kojih je županija bila 
sastavljena. Svaki je županijski stol imao još po jednoga ili dva rotna 
pristava (pristaldi iuratisedis), koji su izvršivali naloge i odluke stola. 
Županijski sudbeni stolovi bili su podvrgnuti banu kao vrhovnomu sucu 
kraljevstva; u kaznenim parnicama povjeravao je ban županu i ple- 
mićkim sucima županija da vode istragu i da ustanove istinitost tužbe. 


Županijske stolove nalazimo u Slavoniji već u prvoj polovici XIV 
stoljeća, a u Hrvatskoj u drugoj polovici. U Zagrebačkoj županiji spo- 
minju se već 1333. comes Dionisius et quatuor iudices nobilium; a u 
Lučkoj županiji na jugu Gvozda dosuđuje godine 1379. rotni stol te 
županije Zadraninu Jordanu, sinu Filipa Franjina, i njegovoj braći selo 
Draginiće, koje ih je po baštini išlo nakon smrti Tome i Stjepana od ple- 
mena Draginića. Stolica županijskoga suda lučkoga bilo je tada mjesto 
Podgrađe; na čelu stola ili suda bio je Ivan Gorjanski, kastelan kraljev- 
skoga grada Ostrovice i brat palatina Nikole — a kao prisjednici suda 
spominju se Petrus Mathey generationis Subich, Vladiha filius Georgii 
de genere Karinensium, Stephanus Petri de Posedarya, et Vlatco Sego- 
tich generationis Tugomerigh, indices nobilium comitatus de Luka. 

Rotni pristav bio je Radoslav Bolčić od Maline vesi, koji je po odredbi 
stola (suda) morao na licu mjesta ispitati da li se tko protivi zahtjevu 
Jordanovu, i podjedno istražiti međe baštinjene zemlje. U ispravi, koju 
je lučki stol o toj stvari izdao, spominje se kako je stol nastojao iura 
Croatorum obseruare i kako je tek nakon povoljna izvješća pristava 
Radoslava dosudio Jordanu traženu baštinu maturis consilio et delibe- 
ratione quam plurimorum nobilium Croatorum in dicta sede (comita- 
tus de Luka — Podgradya) nobiscum pro tribunali sedentium. 

Uz županijske sudbene stolove opstojali su i dalje starohrvatski 
plemenski stolovi (sudovi) za pojedina plemena (plemićke 
općine), koja su živjela unutar novostvorenih županija. Tragova tim 
Plemena tim stolovima nalazimo više. Plemenskih stolova bilo je u sva- 

oj županiji po svoj prilici toliko, koliko je bilo plemenskih općina ili 
plemena. Za plemensku općinu Turopolje bio je plemenski stol valjda 
u Lukavcu, za pleme Lapčana u Rmnju, za neko nepoznato nam pleme 
u Srbu (srpski stol), za pleme Šubića valjda u Bribiru, itd. Na čelu 

lemenskoga stola stajao je ili kastelan (Dragovola gračšak Rmanjski) 

ojega kraljevskoga grada ili poglavica plemena (plemenske općine), te 
se zvao knez (knez stola lapačkoga), a uza nj su bila po tri rotna 
suca. Postupak tih plemenskih stolova bio je redovito usmen, pa se sto- 
ga malo pisama o njima sačuvalo. 

Prema izloženomu mogao je svaki plemeniti Hrvat obredati tri suda: 
plemenski, županijski i napokon banski stol. Od odluke banove mogao 
se u nekim slučajevima prizvati i na samoga kralja. 

Podanicima sudila su njihova gospoda: duhovna i svjetovna, kao i 
njihovi zamjenici. Hrvatski knezovi Frankapani, Kurjakovići i Nelipići, 
koji su još od XII i XIII stoljeća držali čitave župe kao nasljedna lena, 
imali su također posebne sudove za sve svoje podanike u tim župama. 
Tako su Frankapani imali Modruški stol, a knezovi Kurjakovići 
Krbavski stol, gdje su te knezove zastupali potknežini (vice- 
comites) i predsjedali dotičnim stolovima. U Krbavi spominju se vice- 
comites magnificorum dominorum comitum Corbaviae et tres iudices 
iurati sedis Corbauiensis; a u Modrušama opet sude potknežin i dva suca 
(u ime knezova Frankapana) i to »po zakonu modruškog stola«. 

U kraljevskim gradovima i varošima sude gradski ili varoški suci; 
a od njihova se suda priziva na tavernikalni stol, U gradovima i varo- 
šima, koji su pod vlašću svjetovnih i duhovnih velikaša, suci su od njih 
namješteni ili barem potvrđeni. Po statutu grada Senja od god. 1388. bila 
su u tom gradu tri suca; jednoga birali su plemići i vijećnici grada, a 
dra lm novad bi vladajući knez iz porodice Frankapana između plemića 
gradskih. 

Vlasi, naseljeni u Hrvatskom Kraljevstvu, a podanici bud Kralje 
ski bud pojedinih velikaša, imali su svoje vlastite knezove i suce, koji 
su im sudili te su u to ime »dvakrat u godišću po Vlasih« obilazili. 

Plemeniti Hrvati, kako u Hrvatskoj tako u Slavoniji, služili su se 
još u XIV stoljeću poglavito običajnim pravom. To je običajno 
pravo bilo prvotno slavensko, ali se mijenjalo mnogo pod dojmom stra- 
nih utjecaja. Vrlo se rano običajno pravo stalo popisivati i dopunjati 

novijim zakonskim ustanovama. Tako nastadoše različiti statuti i 
zakoni, pisani bud hrvatskim, bud latinskim ili talijanskim jezikom. 

Najstariji su statuti gradskih općina u Dalmaciji. Već 1214. napi- 
saše statut otoka i grada Korčule; statut grada Dubrovnika potječe iz 
godine 1272. Taj statut međutim (liber statutorum civitatis Ragusii), 
sastavljen za kneza Marka Giustiniana, ne bijaše nov, nego bi složen 
od mnogo starijih statuta, te samo dopunjen i ispravljen i u jednu knji- 
gu spisan. Prihvaćen bi pak najprije od Maloga i Velikoga vijeća (con- 
firmatum et corrobatum tam per parvum quam per magnum consilium), 
zatim od ukupnoga puka dubrovačkoga koji se bijaše na glas zvona 
sastao u zbor (per laudationem totius populi more solito ad campana- 
rum sonitum congregato). I prvotni statut grada Splita vrlo je star. Još 
u trinaestom stoljeću dao je splitski načelnik Gargan (1239—1241), ro- 
dom iz Jakina, popisati u jednu knjigu sve dobre zakone i običaje, po 
kojima je splitska općina bila dotad upravljana; knjiga se ta isprva 
zvala capitularium, a poslije statut. Najstariji statut grada Tro- 
gira (capitulare = statuto) sastavljen bi 1291. 

U XIV stoljeću biše sastavljeni statuti i za ostale gradske općine u 
Dalmaciji (za Zadar proglašen bi statut 1. prosinca 1305), a u isti mah 
biše postojeći već statuti prošireni, dopunjeni i promljenjeni (reforma- 
ciones). Splitski statut iznova bi redigiran 1312, a trogirski 1303. i opet 
1322. Statut otoka i grada Lastova redigiran bi god. 1310, otoka Mljeta 
1345. i grada Skradina 1400. Po tim statutima ne samo da se upravljalo 
gradskim općinama, nego se i sudilo. Kad je god. 1358. grad Zadar uz 
čitavu Dalmaciju zapao kralja Ludovika, tražio je njegov poslanik od 
Mletačke Republike statuta Jadre et alia privilegia et iura communis 
Jadre, kojemu je zahtjevu općina 18. kolovoza i zadovoljila. Ludoviku 
je trebalo tih spisa da po njima uređi upravu i sudstvo grada Zadra. 

I u onim župama i oblastima, kojima su upravljali pojedini hrvat- 
ski knezovi kao nasljednim lenima, biše popisani stari dobri zakoni i 
običaji. Sačuvani su nam osobito zakoni i statuti onih oblasti, u kojima 
su kneževali Frankapani. Najstariji takav zbornik je hrvatski, glago- 
ljicom pisani Vinodolski zakon od god. 1288; sto godina po- 
slije, naime 1388. biše napisani i izdani statut grada Senja, zatim »Statut 
vrbanski i donekle i svega krčkoga otoka« (sam grad Krk imao je za- 
seban statut kao ostali gradovi Dalmacije). Jamačno su knezovi Fram 
kapani dali popisati statute i pravo koje je vrijedilo i u drugim župama 
i oblastima (Modruše, Gatanska župa itd, kojima su vladali; no ti su 
spisi ili propali ili su zametnuti. I duhovni zborovi sastavljali su sta- 
tute, koji su vrijedili kako za njih tako za njihove podanike. Kanonik 
zagrebački i arciđakon gorički Ivan napisao je tako 1334—1354. zname- 
niti zbornik Statuta capituli Zagrabiensis (zvan također album capitu- 
lare ili liber acclavatus). 

Po izbrojenim statutima sudili su suci gradskih općina, kneževski 
župni sudovi, zatim biskupski i kaptolski sudovi. No kojih se pravnih 
ustanova držao županijski stol i banski stol? 

Potonji sudovi (županijski i banski) nisu, koliko se danas zna, 
imali posebnih zbornika zakonskih, nego su izricali svoje osude na osno- 

vi kraljevskih, herceških i banskih povelja, zatim na osnovi zakona 
(statuta seu constitutiones), stvorenih na saborima (congregatio gene- 
ralis) kako Slavonije tako Hrvatske i Dalmacije; ali najviše sudili su 
ti sudovi na temelju starohrvatskoga običajnog prava (consuetudo regni 
Croatie in possessionibus hereditariis, eviticitis ac acquisitis, — secun- 
dum nostram consuetudinem Croatorum). Napokon u stvarima za koje 
nije bilo domaćih zakonskih ustanova posezali su ti sudovi za ugarskim 
zakonima, naročito za dekretima ugarskih sabora. Naporedo naime sa 
županijskom uredbom po ugarskom kalupu počele su se u Hrvatsko 
Kraljevstvo tijekom XIV stoljeća uvoditi i gdjekoje ugarske pravne usta- 
nove pri suđenju. 


(Vojska i mornarica.) U XIV stoljeću zgodile su se znatne 
promjene s vojskom, kako u Hrvatskoj tako i u Ugarskoj. 

Za prvih Arpadovića bila je vojska hrvatska (exercitus chro- 
aticus) sasvim plemenska. Za obranu domovine morala su na noge 
ustajati sva plemena, naime svi plemeniti Hrvati zajedno sa svojim lju- 
dima. Pojedina plemena imala su zadaću zasebnu da stoje na braniku 
nekih osobito izvrgnutih oblasti i župa. Tako je pleme Kačića od davne 
davnine moralo o svom trošku i svojom krvlju braniti najjužniji dio 
Hrvatskoga Kraljevstva, naime kraj između rijeke Krke i Neretve (inter 
duo flumina, videlicet Charcham et Narentam, — tra do fiumare Na- 
renta et Charcha, a tute sue spese, et star quelo tempo sera de besogno). 
Nije nevjerojatno da je upravo poradi toga zavičaj plemena Kačića pro- 
Za riinom (Crayna, lo quale e stado soa antiga patria de lor Cha- 
chich). 

Uz plemensku vojsku (po ugovoru s kraljem Kolomanom moralo 
je svako od dvanaest plemena hrvatskih opremiti prigodom neprijatelj. 
ske provale na kraljev poziv po deset konjanika oklopnika, pa ih uzdr- 
žavati u hrvatskoj zemlji o svom trošku, dok ih je na sjeveru Drave u 
Ugarskoj za čitavog ratovanja morao uzdržavati sam kralj) stalo se na 
koncu XII stoljeća uvoditi i u Hrvatsko Kraljevstvo feudalno voj- 
no uređenje. Knezovi, koji su dobivali čitave župe kao nasljedne 
beneficije, preuzeli bi također kralja služiti u ratu s određenim brojem 
vojnika. Kad je g. 1193. knez Bartol Frankapan dobio za sva vremena 
župu Modruše, obvezao se kralju za se i za svoje nasljednike da će kra- 
lja pomagati u ratu unutar kraljevstva s deset oklopnika (cum decem 
loricis), a izvan kraljevstva s četiri; na vojsku pak poći će svaki put i 
u svako vrijeme, kad god će čitava vojska hrvatska biti od kralja po- 
zvana na oružje (tali tamen tempore citatus veniat, in quo exercitus 
chroaticus ex praecepto regis universaliter ad exercitum fuerit conuo- 
catus). Kad su na početku XIII stoljeća Frankapani uz Modruše dobili 
od kralja još i župu Vinodol, morali su preuzeti i veće ratne terete. Na 
kopnu bi im doduše služba smanjena, te su kralja pomagali u kraljev- 
stvu s tri pristojno opremljena momka, a izvan njega samo s dva; no 
zato moradoše preuzeti pomorsku službu te kralja, kad bi sam sašao u 
primorske strane, pomagati na moru s jednom galijom i jednom šaj- 
kom. God. 1251. biše konačno uređene vojne dužnosti knezova Franka- 
pana. Služba na moru ostade im kao i prije; samo na kopnu, gdje su 

držali dvije stare župe, morali su odsad svaki put, kad bi se hrvatska 
vojska pozvala na oružje (si necesse fuerit exercitum croaticum convo- 
care), dati do Gvozda dvadeset pristojno opremljenih vojnika, a dalje 
na sjeveru Gvozda samo deset, Nema sumnje da su jednake ili slične 
obveze morali preuzeti ostali hrvatski knezovi (Bribirski od plemena 
Šubić, Nelipići od plemena Svačić itd.), koji su po milosti kraljevskoj 
držali čitave župe kao nasljedna lena. 

Tako se dakle u XIII stoljeću u Hrvatskoj na jugu Gvozda hrvatska 
vojska (exercitus chroaticus) sastojala djelomice od plemenskih četa, 
a djelomice od kneževskih četa. Plemena na otocima davala su kao i 
knezovi opremljene barke, šajke i galije; tako je pleme Dživića (Grvicli, 
Ginich) na otoku Hvaru moralo za kraljevsku vojsku opremiti i oboru- 
žati dvije barke (cum autem regi Hungariae exercitum facere placuerit, 
nobiles de genere Ginich cum duabus barchis, quas habere poteruni, de 
suis impensis, praeparatis et armatis secundum quod regiam condecet 
maiestatem, una cum nautis et remigatoribus servire teneantur). 

U Slavoniji između Gvozda i Drave imamo u pogledu vojne dužnosti 
za XIII stoljeće ove podatke. Dne 24. prosinca 1224. podjeljuje mladi 
kralj Bela (sin Andrije Il) podanicima (iobagiones castri, castrenses, 
burgenses) kraljevskoga srada Gorice u županiji istoga imena potpunu 
i vječitu slobodu, a uz to u vječito, slobodno uživanje zemlju Klokoč 
(terram de Klokoche), ali uz ovu pogodbu: »Koliko bi puta bilo potre 
bito, moraju oni za kraljevsku vojsku dati i opremiti petnaest oklop- 
nika i sto domaćih pješaka« (quoties... necesse [uerit, in exercitu nos- 
tro quindecim loricatos et centum pedites vernaculos expeditos habe- 
bunt). Kad je zatim isti Bela god. 1242. izdao općini na brdu Gradecu 
kod Zagreba privilegij, određeno bi uz druge dužnosti novih građana 
i ovo: »Kad bi kralj Ugarske želio poduzeti vojnu u primorske strane ili 
u Korušku ili u Austriju, morat će rečeni građani poslati deset vojnika, 
opskrbljenih vojničkim oružjem« (cum enim rex Hungarie expeditio- 
nem ad partes maritimas vel Carinthiam vel Austriam facere voluerit, 
dicti cives decem milites mittere teneantur cum armis militaribus appa- 
ratos). Na saboru čitave Slavonije, koji se bijaše sastao u Zagrebu god. 
1273, određeno bi ovako: »Kad bi neprijateljska navala ili vojska snašla 
kraljevstvo, ili gospodin kralj glavom pošao na vojsku, tada su plemići 
kraljevine Slavonije, pojedinci i svi, dužni poći na vojsku, ali tako da 
im je slobodno pridružiti se pri ratovanju barunima kako sami hoće« 
(item cum hostilis incursus vel exercitus venerit super regnum, aut do- 
minus rex processerit in expedicionem personaliter, tunc nobiles regni 
de Sclauonia, singuli et universi, ire in exercitum tenebuntur, ita tamen, 
quod iidem cum baronibus, quibus voluerint, exercituandi habebunt libe- 
ram facultatem). 

Kraljevi iz porodice Anžuvinaca u XIV stoljeću preuredili su voj- 
ništvo s temelja. Oni svališe najveći teret vojnički na velikaše i barune 
(knezove). Što je koji velikaš ili barun imao više posjeda, bio je dužan 

odavati i veći broj vojnika za vojsku. I duhovni velikaši morali su 
ralju slati svoje čete prema svojim imanjima. Tako se na osnovi feu- 
dalizma razvio banderijalni sustav (bandiera = talijanski za- 

stava, stijeg). Čitavi banderij brojio je 500 ljudi; manji odjeli sastojali 
su se od polovice, četvrtine i osmine njegove. Trag banderiju u Hrvatskoj 
nalazimo već za Andrije III, kad je taj kralj godine 1293. hrvatskomu 
banu Pavlu Bribirskomu od plemena Šubića za sva vremena darovao 
»primorsku banovinu« (banatum maritimum) uz pogodbu da ga on i 
njegovi potomci pri svim ratnim pothvatima pomažu svaki put s 500 
judi. 

ji Kopnena vojska hrvatska sastojala se u drugoj polovici XIV sto- 
ljeća po tom novom uređenju od ovih četa: 





U Hrvatskoj bio je najprije kraljevski banderij, koji je uzdr- 
žavao sam kralj, nadalje banderij bana hrvatsko-dalmatinskoga, bande- 
rij knezova Frankapana, banderij cetinskih knezova Nelipića, i napokon 
banderij krbavskih knezova Kurjakovića. Tim banderijima pridružile 
su se čete plemenitih Hrvata županije Lučke, Kninske i Ličke, i napokon 
svi Vlasi, što su bili u Hrvatskoj. 


U Slavoniji uzdržavao je jedan banderij ban Slavonije, drugi 
knezovi Blagajski (Babonići), treći biskup zagrebački, a četvrti prior 
vranski. Svi ostali, viši i niži plemići, pridruživali su svoje čete žu pa- 
nijskim vojskama Zagrebačke, Križevačke, Varaždinske, Virovitičke, 
a možda i Požeške županije). 

Uz banderije velikaša i županijske družine nalazimo u kraljevskoj 
vojsci i plaćenike, koji su bud domaći ljudi, bud strani. Takvi se 
plaćenici zovu stipendiarii, jer primaju stipendium ili pla- 
ću. Iz zapisnika grada Trogira doznajemo da je žiteljima toga grada 
bilo strogo zabranjeno polaziti u vojničku službu za plaću u Mletke 
ili Genovu, nego jedino kralju ugarskomu (ire ad stipendium nullus 
audeat preter domini sui naturalis regis Hungarie). 

Otkad je kralj Ludovik god. 1358. ovladao čitavom Dalmacijom od 
Krka do Dubrovnika i Kotora, nastojao je za obranu njezinu stvoriti 
jaku ratnu mornaricu. Za tu je mornaricu morao svaki primor- 
ski grad Dalmacije nešto pridonositi, većinom po jednu galiju, a koji 
ne bi toga mogao, barem manje lađe, kao brigantine i liburne. Tako je 
kralj Ludovik skupio hrvatsko-dalmatinsku ratnu mornaricu od 12 do 
15 galija i više manjih brodova. Ta je mornarica bila koncentrirana u 
vodama između Trogira, Visa i Hvara, dakle u onim krajevima dalma- 
tinskoga primorja, koji su se već od davnih vremena grčkih pak do 
danas isticali svojim brodarstvom. Na čelu mornarice bio je admiral 
(admiratus maritimus generalis, regis Hungarie admiratus, admiratus 
regnorum Dalmatiae et Croatiae), a njegov zamjenik viceadmiral; 
admiral je redovito bio podjedno i knez otoka Hvara, Brača i Korčule, 
gdje je mogao po miloj volji prikupiti najvještije i najsmjelije mornare. 
Ratna mornarica hrvatsko-dalmatinska nije samo stražila i branila pri- 
morje, nego je također sudjelovala u navalnim ratovima. Od godine 1358. 
do 1413. Bilo je šest admirala, od kojih su bila tri Genovljanina, a tri 
Zadranina. Evo im imena: Zadranin Jacobus de Cessano (1358—1364), 
Genovljanin Baldassar de Sorba (1365—1370), Genovljanin Simon de 
Auria (1372—1384), Zadranin Matheus de Cessano (Cesanis, 1388—1390), 

Zadranin Philippus Georgii (1396—1411), i napokon Genovljanin Ugo- 
linus de Auria. Potonja dva admirala nisu više držala otoke Brač, Hvar 
i Korčulu, jer je njima od god. 1403. gospodovao veliki vojvoda bosan- 
ski i herceg splitski Hrvoje Vukčić. Kao viceadmiral spominje se god. 
1370. neki Barnaba. 


(Daće i porezi.) Daće i porezi ostadoše uglavnom onako kako 
su bili prošlih stoljeća. Plemeniti Hrvati na jugu Gvozda ne plaćahu 
nikakvih daća ni poreza; u Slavoniji plaćali su plemići uglavnom one 
daće koje su morali davati u XIII stoljeću. Svaki slobodan (a i ple- 
menit) čovjek plaćao je tada na godinu u ime kunovine dvanaest dinara, 
a u ime dobiti banske komore (lucrum camerae banalis, poslije collecta 
septem denariorum) po sedam dinara, dakle ukupno devetnaest dinara. 
Ako se k tomu još pribroje dva dinara za pobirača daća, to je ukupni 
izravni porez slobodna (i plemenita) čovjeka u Slavoniji iznosio dva- 
deset i jedan dinar. No taj je porez plaćao samo onaj, koji je 
imao čitav dvor (iobagio integre curie) i posjed prema tomu. Kolik je 
bio dohodak banu od svih tih daća, možemo nagađati po tom što je ban 
čitave Slavonije Nikola Banić od Lendave god. 1344. sve svoje prihode 
(ne samo lucrum camerae, nego i collecciones marturinarum cum ba- 
noschinis, nezethis et ponderibus in nostro banatu constitutas) dao u 
zakup za godišnjih 1650 maraka srebra. 

Od godine 1350. nastoji kralj Ludovik ukinuti u Slavoniji ne samo 
bansku kovnicu i banovce, nego i sve banske daće, kao dobit banske 
komore, kunovinu itd., pa provesti ugarski porezni sustav, a naro- 
čito dobit kraljevske komore (lucrum camerae regiae). 

Ugarski je kralj u Ugarskoj primao također prvotno kao i ban či 
tave Slavonije dobitak od promjene novih novaca za stare; samo je taj 
dobitak u Ugarskoj tekao u kraljevsku komoru, dok ga je u Slavoniji 
primala banska komora. No budući da se pri pobiranju te dobiti za kra- 
ljevsku komoru zgađalo mnogo neurednosti, odluči Karlo Robert i u 
Ugarskoj mjesto dobitka od zamjene novaca uvesti novi izrav ni 
porez, naime neku vrst zemljarine. Već na početku 1323. dopustiše 
prelati, baruni i plemići Ugarske tu novu vrstu poreza. Karlo obeća da 
neće više svake godine novce mijenjati, a stare novce da će poboljšati; 
zato smije od svakoga zemljišta sa stanom pobirati godišnji porez od 
osmoga dijela jedne Budims e marke. Taj će porez plaćati svi podanici, 
pače i građani slobodnih gradova. Poslije, naime dekretom od 2. veljače 
1342. biše izdane još točnije odredbe u pogledu toga poreza. Ustanov- 
ljeno bi da se odsad od svakih kućnih vrata (lat. porta), kroz koja mogu 
proći kola, natovarena sijenom ili žetvom, plaća godišnji porez od 18 
dinara ili 3 groša. Za namiru o uplati plaća se opet groš. Taj porez la- 
ćat će svi plemići bez iznimke; oprošteni su od njega siromasi, građani 
kraljevskih gradova i oni koji bi se jedan put za uvijek otkupili. 

Kralj Ludovik, sin Karlov, mnogo je radio da plemstvo Slavonije 
izjednači s ugarskim. Stoga je najprije htio da ih odriješi od banskih 
daća i prikloni na plaćanje poreza od vrata u kraljevsku komoru. Prema 
tomu nalazimo i u dekretu njegovu od godine 1351. ovu odredbu u 
članku 12.: »Dobit komore naše plemići između rijeka Drave i Save, 

GROBNI SPOMENIK (SARKOFAG) KOD DONJE ZGOŠĆE BLIZU SUTISKE 
U BOSNI (1) 


Grobni spomenik kod Donje Zgošće spada među najznamenitija djela te vrste. Taj golemi stećak dug je 

do 3 metra, a visok | metar i pol: težak je do 14.000 kilograma. Samo je jedan komad kamena (monolit), 

a ima spodobu sarkofaga. Natpisu nema na njemu traga; no zato obiluje lijepim ornamentima po narod 
nim motivima i različitim slikovitim prizorima 

Sjeverna uzdužna strana razdijeljena je vrpcom od akantusova lišća na dva polja. U gornjem 

polju vidimo pet konjanika u oklopima i s kopljima; u donjem polju prikazan je lov u šumi. Jedan strijelac 

gađa u jele c obara sulicom vepra. Uz hrast privezan je lav ili gepard, a nad njim leti zmaj, 

U BOSNI (11) 


Južna uzdužna strana. Gornji dio sastoji se od pet polja; u četiri nalazimo po dva kružna 
ornamenta, a u petom stilizirano stablo. Donji dio također ima pet polja, u svakom po jedan ko- 
njanik u oklopu i s kopljem. Četiri konjanika obaraju se na petoga. 

kao i (županije) Požege i Vukova dužni su plaćati zajedno s drugim 
plemićima naše države. Zato ih se ne smije od sada i u buduće uznemi- 
rivati radi daće kunovine, običajno bansul zvane, nego da su posve 
slobodni od pobiranja kojih god drugih daća, koje su se doslije pla- 
ćale, poput naših ostalih plemića u drugim stranama (lucrum etiart 
camerae nostrae, nobiles inter fluvios Drava, Sava, ac de Posega, et 
Valko, cum aliis viris nobilibus regni nostri, unanimiter solvere tenean- 
tur. Nec ratione collectae marturinarum, bansul mora vocatarum, amo- 
do, et imposterum molestentur. Sed ab omni exactione aliarum quarum- 
libet collectarum, hactenus persolvi consuetarum, exempti penitus, tam- 
quam caeteri nobiles nostri aliarum partium, et immunes habeantur). 

Iz ovoga se dekreta očito razabire da je Ludovik tada smjerao 
ukinuti sve banske daće u Slavoniji, te ih zamijeniti dobiti kraljevske 
komore, naime porezom od vrata po 18 dinara na godinu. U to ime oslo- 
bodio je slavonsko plemstvo od plaćanja kunovine (12 dinara) i daće 
od sedam dinara mjesto dobiti banske komore. Plemići bi slavonski 
imali po tome odsad plaćati izravno kraljevskoj komori 18 dinara na 
godinu mjesto dosadanjih 19 (12 + 7) dinara banskoj komori. Dakako 
da bi se dosljedno imala ukinuti banska komora kao i kovnica slavon- 
skih banovaca. 

Nemamo podataka da obaznamo kako se slavonsko plemstvo prema 
tomu nastojanju kraljevu ponijelo. Čini se međutim da se kralju svom 
snagom oprlo, jer članak 12. dekreta od god. 1351. nije bio u Slavoniji 
proveden. Kunovina i druge banske daće ostale su u Slavoniji i dalje, 
a i kovnica banska održala se još neko vrijeme. 


(Vjera i crkva.) Hrvatski je narod u XIV stoljeću gotovo 
isključivo ispovijedao rimokatoličku vjeru i priznavao duhovnu glavu 
zapadne crkve. Sljedbenici bogomilske ili patarenske nauke, kojih je u 
XIII stoljeću bilo u nekim dalmatinskim gradovima, zatim u oblasti 
Krajini (Kačića) i u Lici (knez Višan), napokon u Požeškoj i Vukovskoj 
županiji, biše gotovo sasvim istrijebljen, tako da ih na koncu XIV sto- 
ljeća nalazimo jedino još u Vukovskoj županiji, naročito u kotaru iz- 
među Bosuta i Save. Hrvatski knezovi ističu se sada osobito gorljivošću, 
progoneći i zatirući patarene; knez Mladen I Bribirski, brat bana Pavla, 
pogibe pače u borbi s bosanskim patarenima (heretici infideles) god. 
1304. I ban Mladen II Bribirski isticao se trijebeći patarene u Bosni, 
kako se razabira iz papinskih pisama od god. 1319. Knez Nelipić bio je 
također žestok protivnik bosanskih patarena, no više s političkih razloga 
nego s vjerskih. God. 1337. pozvao je papa sve hrvatske knezove — Bri- 
birske (Šubiće), Nelipiće, Kurjakoviće i Frankapane — da ustanu na 
obranu katoličke crkve u Bosni. Međutim poslije se osobito Bribirski 
knezovi od plemena Šubić pokazuju vrlo snošljivi prema patarenima 
i sljedbenicima istočne crkve (schismatici), pače sklapaju i brakove s 
njima. Bribirska kneginja Jelena udaje se za Vladislava, brata bosan- 
skoga bana Stjepana Kotromanića i oca potonjega kralja Tvrtka, a knez 
Mladen III opet uzima za ženu Jelenu, sestru srpskoga kralja i cara 
Stjepana Dušana. 

Na tlu Hrvatskoga Kraljevstva nalazimo u XIV stoljeću tri nad- 
biskupije i četrnaest biskupija. U Hrvatskoj i Dalmaciji 
opstoje tri nadbiskupije (Split, Zadar i Dubrovnik) i dva- 
naest biskupija (Krbava, Senj, Krk, Osor, Rab, Nin, Knin, 
Skradin, Šibenik, Trogir, Makarska i Hvar; neko vri- 
jeme i Kotor); za Slavoniju nema nadbiskupije, nego su ondješnje 

iskupije podređene kaločkoj nadbiskupiji. U Slavoniji je na zapadu 
biskupija u Zagrebu, a na krajnjem istoku biskupijau Srijemu 
sa stolicom u Banoštoru (Mitrovici, Iloku). Između zagrebačke bisku- 
pije i srijemske stere se oblast pečujske biskupije u Ugarskoj, koja do- 
pire tada sve do Save, te obuhvaća tadanje županije Vukovsku i Pože- 
šku, i jedan dio Baranjske, koji se prostire na jugu Drave. Zanimljivo je 
da je na početku XIV stoljeća prenio i bosanski biskup svoju sto- 
licu iz Bosne u Slavoniju, u Vukovsku županiju u varoš Đakovo, 
koja je prvotno pripadala pečujskoj biskupiji. Bosanski biskup sagra- 
dio u Đakovu dvore (palatium) i uz njih stolnu crkvu (ecclesia cathe- 
dralis); s biskupom preselio se tada u Đakovo i kaptol bosanski. Go- 
dine 1355. izdaje u Đakovu isprave bosanski ban Stjepan Tvrtko »kod 
stolne crkve« u nazočnosti svoga »duhovnoga oca« biskupa Peregrina, 
preposa Nikole i štioca Petra. Međutim biskup bosanski nije inače ni- 

ada duhovne vlasti vršio u Slavoniji; samo na neposrednoj svojoj gos- 
pošliji u okolici Đakova osnovao je nekoliko župa, kao primjerice u 
Dragotinu, Blizni, Garčinu i Dubravniku. 

Nadbiskupije i biskupije bile su razdijeljene na arciđakonate; arci- 
đakonu (podjedno kanoniku stolnoga kaptola) podređene su župe 
njegova područja. Zagrebačka biskupija bila je razdijeljena na 12 arci- 
đakonata, koji su se do danas održali; pečujska biskupija imala je 
između Drave i Save 4 arciđakonata (de Pozega, de Oziag = Osijek?, 
de Wolko = Vukovar, de Marchia = Morović?). Osobito udara u oči 
velik broj crkava i župa u Slavoniji. Po popisu arciđakona goričkoga 
Ivana od god. 1334—1354. bilo je tih godina u zagrebačkoj biskupiji 
oko 450 crkava i župa; po bilješkama papinskih poreznika imala je 
pečujska biskupija u četiri slavonska areiđakonata godine 1332—1337. 
preko 200 župa (de Pozega 70, de Wolko 50, de Marchia 30, de Oziag 
oko 60). Biskupija srijemska imala je oko 20 župa (Banoštor, Manđe- 
los, Kamenica, Karlovci, Petrovaradin, Slankamen, Zemun itd.). U op- 
segu Kraljevine Slavonije bilo je dakle u XIV stoljeću 650—700 župa i 
crkava rimokatoličkih. Ža Hrvatsku i Dalmaciju nemamo u to doba po- 
dataka, no nema sumnje da je u njima crkvena organizacija bila još 
dotjeranija, a broj župa, crkava i svećenika kudikamo veći. Znamo na- 
vlastito za Krčki otok da je na njemu osim stolnoga Kaptola u gradu 
Krku bilo više zbornih kaptola u većim mjestima (Omišlju, Dobrinju, 
Vrbniku i Baškoj), gdje je na okupu bilo koji put i po četrdeset sveće- 
nika. Za kulturni život tadanji vrijedili su osobito kaptoli, koji su 
bili središta svega duhovnog života. Ti su kaptoli kao mjesta vjerodo- 
stojnosti (locus credibilis) i u ovom vijeku bili čuvari brojnih isprava 
i vršitelji pravde, poglavito kad je trebalo istražiti čije vlasništvo, ozna- 
čiti međe kojega posjeda itd. Svaki put kad bi ili kralj ili herceg ili ban 

poslao svoga povjerenika da istraži koju stvar, pozvao bi također i koji 
kaptol da pridruži kojega člana svoga tomu povjereniku. U Hrvatskoj 
i Dalmaciji vršili su takve poslove kaptoli u Splitu, Ninu, Senju, a oso- 
bito u Kninu; u Slavoniji pak kaptoli u Zagrebu, Čazmi, kaptol sv. Petra 
kod Požege, bosanski kaptol u Đakovu, i napokon kaptol srijemski sv. 
ireneja u Banoštru. O svakom takvom poslu sastavio bi kaptol neko 
izvješće, pa se tako u tim kaptolima nagomilalo golemo blago za prav- 
nu i političku povijest hrvatskih zemalja. 

Opsegom svojim i prihodima biskupskim i kaptolskim bila je iz- 
među svih nadbiskupija i biskupija najuglednija zagrebačka bis- 
kupija. Na njezinoj su stolici u XIV stoljeću sjedili neki odlični mu- 
ževi, kao Augustin Kažotić, Stjepan III Kaniški, Pavao Horvat, Ivan 
Gorjanski i Eberhard de Alben. Neki su od njih obnašali i svjetovne 
časti; tako je Stjepan Kaniški više godina bio banski namjesnik za Sla- 
voniju (1362—1366), a Eberhard de Alben vršio je čast vrhovnoga kan- 
celara kraljevskoga. Drugi opet ističu se svojim djelovanjem u javnom 
životu, kao Augustin Kažotić; a osobito Pavao Horvat, poglaviti pobor- 
nik Karla Dračkoga i sina mu Ladislava Napuljskoga. Kako se zagre- 
bačka biskupija smatrala bogatom prema ostalima, razabire se po tom 
što je svaki novonamješteni biskup morao papi za potvrdu plaćati za 
vrijeme pape Ivana XXII (1316—1334) taksu od 400 zlatnih forinta. 
Splitski nadbiskup plaćao je samo 200 forinta; a biskupi bosanski 200, 
kninski 150, šibenski 150, krbavski 133, skradinski 100, srijemski 100, 
trogirski 84, senjski 50, hvarski pak samo 34 forinte.* 

U XIV stoljeću preotelo je mah te su pape stali imenovati biskupe 
i kanonike kako u Hrvatskoj tako i u Ugarskoj. To je doduše bivalo koji 
put već u polovici XIII stoljeća; no počev od pije Bonifacija VIII 
(+ 1303) zgađalo se sve češće, osobito od onoga časa kad su se pape pre- 
selili u Avignon. Silni inače kraljevi Karlo Robert i Ludovik nisu u tom 
pogledu mogli odoljeti papinoj premoći. Tako su primjerice pape re- 
dom namjestili sve biskupe zagrebačke u XIV stoljeću: Augustina Ka- 
žotića (god. 1303), Jakova dominikanca, Ladislava de Kobol, Jakova 
(1343—1348), Dionizija Lackovića, Nikolu (1350), pače i Stjepana Ka- 
niškog (1356), i onda Dmitra, bivšega biskupa erdeljskoga. Međutim 
pape namještali su i druge biskupe, tako 1324. u Splitu, 1331. za Srijem, 
1334, za Bosnu itd. Događalo se međutim da je bilo i otpora protiv 
takvih papinskih namještenika. Tako nije knez Nikola Frankapan htio 
priznati imotskoga biskupa Nikolu, kojega bijaše papa Bonifacije IX 
premjestio na biskupiju u Senj. Zato naloži papa 19. prosinca 1402. 
svomu legatu, kardinalu Angelu de Acciaioli, da dozni kneza crkvenim 
prokletstvom, a Senj interdiktom, ako se knez ne bi htio pokoriti. No 
upravo za toga pape Bonifacija IX slomljena bi ta prevlast papinska. 
Budući da je spomenuti papa bio odlučan privrženik napuljskoga kra- 
lja Ladislava, te bitno pridonio njegovoj krunidbi u Zadru (1403), izda 








* Ugarski biskupi plaćali su: nadbiskup ostrogonski 20004000 for., kaločki nadbi- 
skup 2000. pečujski biskup 400, velikovaradinski 2000, erdeljski 1500, vesprimski i čanad- 
ski po 900 itd 

kralj Sigismund nakon svladana ustanka u Ugarskoj dne 6. travnja 1404. 
na molbu svojih podanika zakon, kojim pod prijetnjom smrtne kazne 
i gubitka imanja zabrani svima podanicima primati kakva god službena 
pisma od rimske stolice i njezinih službenika, a osobito kad bi se takvim 
primom bez posebna dopuštenja kraljeva komu podjeljivala kakva du- 
hovna čast ili služba, pošto je popunjivanje takvih mjesta 
kruni pridržano. 

U XIV stoljeću biskupi su i svećenici uopće bili znatno opterećeni. 
Ne samo da su biskupi morali plaćati takse rimskoj stolici za svoje ime- 
novanje, nego su zajedno sa svojim svećenstvom morali davati desetinu 
od svojih dohodaka za rat proti nevjernicima i krivovjercima. Tu su 
desetinu pobirali posebni papinski desetinari, a od skupljenih novaca 
primao je papa dvije trećine, kralj pak jednu trećinu. Sačuvani su ra- 
čuni papinskih desetinara od 1332—1335, iz kojih se razabire da su u 
samoj zagrebačkoj biskupiji skupili kroz tri godine nekih 1127 budim- 
skih maraka srebra. Međutim nisu ni kraljevi štedjeli svećenstva. Kralj 
je Karlo Robert stao od biskupa tražiti u ime dara za novu godinu 
znatne daće: od svakoga nadbiskupa po 200 forinta, a od svakoga biskupa 
po 50 forinta. K tomu je koji put zaplijenio blago umrlih biskupa; a ispraž- 
njene stolice biskupske nije više puta popunjavao, samo da u to vrijeme 
pobire dohotke njihove. Poznato je kako su ga biskupi radi toga i tužili 
1338. rimskoj stolici, ali bez koristi. 

Dok su u jednu ruku papa i kralj nametali prelatima velike terete, 
stao je u drugu ruku narod uskraćivati desetinu. U zagrebačkoj 
biskupiji došlo je radi toga i do krvi, jer se narod opirao desetini (1327 
—1340). Dakako da su u tom pogledu narodu prednjačili velikaši. Bilo 
je smutnja radi desetine i u drugim biskupijama. Sabor hrvatski u Kni- 
nu god. 1353. raspravljao je poglavito o tužbi kninskoga biskupa Blaža, 
što mu nonnulli, et specialiter cum armis et sagittis seruire consueti 
nobiles, et alii uskraćuju desetinu, pa da stoga ipse et sua ecclesia... 
in suis iuribus et redditibus damnum et defectum non modicum pate- 
rentur. Premda je sabor uredio plaćanje desetine, čini se da se plem- 
stvo hrvatsko nije držalo ustanova, jer je kninski biskup god. 1366. molio 
bana Nikolu Seča da mu potvrdi odredbe sabora u Kninu. I cetinski 
knezovi Nelipići nisu rado plaćali desetinu za svoje kotare u kninskoj 
biskupiji. Tek 1376. pogodio se knez Ivan Nelipić s kninskim biskupom 
Pavlom u tom pogledu. Godine opet 1395. utanačio je isti knez Ivan Ne- 
lipić u nazočnosti hrvatskoga banovca Pavla Mihaljevića prijateljsku 
pogodbu (amicam conventionem) sa splitskim nadbiskupom Andrijom 
adi desetine, što ju je morao davati splitskoj nadbiskupiji. I Franka- 
pani imali su razmirica radi desetine, otkad je knez Nikola god. 1394. 
od Mikca Prodavića kupio grad Ozalj na Kupi. Borba se tako izoštrila 
da je god. 1416. morao posredovati i crkveni sabor u Konstanzu (sacro- 
sancta generalis synodus Constantiensis). 

Već znamo kako je rimski papa Inocent IV senjskomu biskupu 
Filipu god. 1248. dopustio porabu glagoljice i slavensko bo- 
goslužje u crkvi. Odmah zatim god. 1252. molili su benediktinski 
redovnici samostana sv. Nikole kod Omišlja na Krčkom otoku istoga 

papu da im dopusti i dalje upotrebljavati slavenski jezik u crkvi, »jer 
su Slaveni, te imadu slavenske knjige, a latinski jezik i pismo ne mogu 
naučiti« (cum psi qui Sclaui existunt et sclauonicas litteras habent, et 
discere latinas litteras non possunt). Nema sumnje da je slavenska litur- 
gija u XIV stoljeću pretegla ne samo u biskupijama senjskoj i krčkoj, 
nego i u krbavskoj. Koliko se raširila preko Velebita na jug u kninsku 
i ninsku biskupiju i na sjever preko Gvozda u zagrebačku, nemamo 
vijesti; no stoji da je bilo svećenika glagoljaša ne samo u opsegu čitave 
nadbiskupije splitske, nego i po zagrebačkoj biskupiji. U župama po- 
tonje biskupije, a osobito u krajevima između Kupe i Gvozda, gdje su 
se širile oblasti knezova Frankapana, Zrinskih i Babonića (Blagajskih), 
bilo je i poslije svećenika glagoljaša, kao u Trgu pri Ozlju, u samom 
Ozlju, Ribniku, Lipniku, Sv. Petru na Mrežnici, pače i u Krašićima i 
Pribićima. Još god. 1501. spominju se u zagrebačkoj biskupiji, a u obla- 
sti između Kupe i Save, glagoljaši: Andrija, župnik Sv. Katarine (Andreas 
plebanus sancte Katherine Ela golita), i Grgur u Petrovini (quidam 
Gregorius glagolitha). 

Slavenska služba s glagoljskim svetim knjigama bila je u XIV 
stoljeću u Hrvatskom Kraljevstvu raširena kao nikad prije ni poslije. 
Ona je pače prešla i granice Hrvatskoga Kraljevstva, te se udomila u 
Bosni i Albaniji, a najviše u Istri, gdje je posve preovladala u istočnom 
dijelu te zemlje, naime u biskupiji Pićanskoj (Pićan = Pede- 
na = Biben). Napokon se slavenska liturgija baš u to doba iz hrvatskih 
zemalja razgranila sve u Češku i Poljsku, gdje su je uveli češki kralj 
Karlo i poljski kralj Vladislav Jagelo. 

Godine 1337. boravio je naime potonji češki kralj Karlo, tada još 
markgrof na Moravi, u Hrvatskoj kao gost kneza Bartola VIII Franka- 
ii Karlo išao za nekim poslom u Tirol; ali kako je bio u zavadi s 

absburškim vojvodama, nije prolazio kroz austrijske zemlje, nego Ugar- 
skom i Hrvatskom do Senja, a onda iz Senja po moru do Ogleja (Aqui- 
leje), pa u Tirol. Kad je došao u Hrvatsku, ugostiše ga knezovi Fran- 
kapani, braća Bartol VIII i Dujam III, pače knez Bartol ukrca se s njim 
i s njegovom pratnjom u Senju u brod, da ga isprati do Ogleja. No 
putem, već blizu grada, opkoli ih kapetan mletačkoga brodovlja, pa ih 
zajedno s brodom zarobi. Tu spasi domišljatost kneza Bartola mark- 
grofa Karla. Po naputku njegovu stade Karlo s mletačkim kapetanom 
ugovarati o predaji, a uto se sakri neopazice s Bartolom u neku ribar- 
sku lađicu, koja se ondje našla, pa se sretno između mletačke morna- 
ricć proveze do Ogleja, gdje ga svečano dočeka patrijarh Bertrand. 

Bit će da je Karlo za boravka svoga u Senju čuo slavensku litur- 
giju i da mu se vrlo svidjela. Vrativši se poslije u Češku, zaiska u 
pape Klementa VI, bivšega učitelja svoga, da bi se i u njegovoj zemlji 
čitala misa na slavenskom jeziku. Papa pri (1346) na želju Karlovu, 
ali na jednomu samo mjestu u svem kraljevstvu da se vrši liturgija sla- 
venska. Godinu dana nakon toga podiže Karlo u Pragu samostan na čast 
svetim zaštitnicima Kraljevstva Češkoga: sv. Jeronimu, Ćirilu, Metodiju, 
Vojtjehu i Prokopiju, pa nastani u njemu benediktinske redovnike iz 
hrvatskoga primorja, koji donesoše sa sobom svoje knjige na jeziku 

hrvatsko-slavenskom. Za samo prepisivanje knjiga »na plemenitom je- 
ziku slavenskom« odredio je Karlo god. 1356. po deset maraka na go- 
dinu kao plaću pisaru. Taj samostan emauski brzo se podiže; god. 1372. 
posveti cakvu samostansku sam nadbiskup praški u nazočnosti kralja 
i cara Karla i druge gospode češke. Iz Češke raširi se poslije slavensko 
bogoslužje u Poljsku. Tu je potaknula kralja Vladislava Jagela lijepa 
supruga njegova Jadviga, kći ugarskoga i hrvatskoga kralja Ludovika 
i bosanske banovne Elizabete, te je po primjeru češkoga kralja Karla 
(incitati exemplari simili, quod in civitate Pragensi habetur monaste- 
rium Slavorum ordinis sancti Benedicti) dne 28. srpnja 1390. u krakov- 
skom predgrađu Kleparz podigao uz crkvu sv. Križa samostan, u koji 
je smjestio slavenske glagoljaše iz Praga (fratresque ex monasterio Pra- 
gensi sumptos ad illam — domum — introđucunt). Taj je samostan op- 
stojao još oko god. 1470 (Dtugossi Historiae polonicae liber X, — edit. 
Lipsiae 1711, pag. 126—127). 

Uz brojno svjetovno svećenstvo bilo je u XIV stoljeću u Hrvatskom 
Kraljevstvu i mnogo samostana različitih redova (benediktinaca- 
-cistercita, dominikanaca, franjevaca, pavlina itd.). Vrlo je bio raširen 
red pavlina, koji je živio po regulama sv. Augustina. U oblastima na 
jugu Gvozda bili su pavlini gotovo svi glagoljaši; njihovi samostani (sv. 
Nikole u modruškom Gvozdu i u Vinodolu) bili su upravo rasadnici 
glagoljske knjige. Samostan sv. Nikole u modruškom Gvozdu uteme- 
ljio je knez Ivan (Anž) Frankapan oko god. 1380. (po tomu samostanu 
prozvana bi poslije gora Gvozd Kapelom). Jedan od najbogatijih 
samostana u čitavom kraljevstvu bio je cistercitski sv. Marije u Topli- 
cama (Topuskom); taj je plaćao papi u ime takse po 300 forinta (samo- 
stan sv. Jurja kod Senja samo 33 zlatne forinte). No upravo taj najbo- 
gatiji samostan opusti jedan od najprvih (god. 1403—1408). 

Negdje na koncu XIV stoljeća osnovaše knezovi Celjski u svojoj 
Knežiji (grofoviji) Zagorju znameniti poslije samostan pavlina u Le 
poglavi. Dok su u Slavoniji i Hrvatskoj između Gvozda i Velebita 
nicali pavlinski samostani po reguli sv. Augustina, množili su se na jugu 
samostani franjevaca. Već na početku XIV stoljeća opstojao je u Bri- 
biru franjevački samostan s orEvom sv. Marije, u kojoj je bila grobnica 
Bribirskih knezova od plemena Šubić. God. 1299. osnovao je ban Pavao 
1 (Šubić) na čast sv. Ivanu Krstitelju, svojemu »krsnomu imenu« (bea- 
tum Joannem Baptistam pro nostro heredumque nostrorum patrono 
et domino... elegimus) samostan franjevaca kod Skradina, i to 
blizu samostana koludrica sv. Elizabete, kojemu je predstojnica bila 
rođena sestra njegova Stanislava. 

Samostani bili su znameniti i po tom što su u njima opstojale š k o- 
le. Uopće su u ono vrijeme uzdržavali škole najviše samostani i kap- 
toli. Uz kaptole spominju se sjemenišne škole. One su se dije- 
lile na tri odjela: u prvom, zvanom grammaticalia, tumačila se 
latinska slovnica i skladnja; u drugom, logicalia, predavala se re- 
torika i logika; a u trećem, theologia, učila se bogoslovija. Nad- 
zornik škola bio je kanonik štilac (lektor). Osim samostanskih i kap- 

tolskih škola bilo je međutim već i svjetovnih škola, koje su uzdržavale 
gradske općine. U tim su školama učila djeca čitati, pisati i računati, U 
slobodnoj općini na Gradecu kod Zagreba opstojala je takva škola već 
oko god. 1362; gradski učitelj (scholasticus, magister scholae) dobivao 
je godišnju plaću od devet forinta. No osim toga primao je učitelj i od 
đaka primjeren bir. Viših škola nije tada bilo u Hrvatskom Kraljevstvu; 
oni koji su bili željni viših nauka išli su u tuđi svijet, osobito u Italiju 
(Bolognu). 

Još nam je zabilježiti da je papa Klement V god. 1312. ukinuo zna- 
meniti viteški rd templara ili božjaka. Golema imanja toga 
reda u Hrvatskom Kraljevstvu zapadoše sada drugi viteški red, naime 
ivanovce (Cruciferi), a s njima i znameniti samostan sv. Grgura u 
Vrani. Priori reda ivanovaca, stolujući u Vrani, znatno su utjecali na 
sudbinu hrvatskoga naroda; osobito pak istaknuo se prior Ivan Pali- 
žna u vrijeme kraljice Marije i supruga joj Sigismunda kao gorljiv 
privrženik napuljskih Anžuvinaca. 

Otkako su se u XIV stoljeću stali po Hrvatskoj naseljivati Vlasi 
ili Morlaci, opet je u kraljevstvu bilo sljedbenika grčko-istočne crkve 
(schismatici). No ne da se ustanoviti da li su ti doseljenici imali tada 
kakvo crkveno uređenje. Patareni ili bogomili (haeretici) spo- 
minju se samo u kotaru između Bosuta i Save; no nema sumnje da ih 
je osobito u četvrtoj četvrtini ovoga stoljeća mnogo dolazilo iz Bosne 
i Huma. Ta glasoviti herceg Hrvoje Vukčić bio je s čitavim rodom svo- 
jim patarenske vjere, a njegova je djedovina baš međašila s Hrvatskom. 
U Bosni nije se patarenska vjera nikako dala istrijebiti; pače katolički 
biskup bosanski morao je ostaviti svoju stolicu, pa se preseliti u Đa- 
kovo. Mjesto njega spominju se u XIV stoljeću načelnici patarenske ili 
»bosanske« crkve, koji su stolovali u Janjićima> Takav načelnik 
zvao se »did«. Po imenu spominju se djed Miroslav (1303) i djed Rado- 
mjer (1404). 


(Književnost latinska i slavensko-hrvatska.) Ko- 
liko se može razabrati po oskudnim spomenicima, bila se je kultura u 
Hrvatskom Kraljevstvu tijekom XIV stoljeća lijepo razvila, i to ne samo 
duhovna nego i materijalna. K tomu je uz drugo pridonijela blizina Ita- 
ije, i još više okolnost što se Hrvatsko Kraljevstvo prostiralo uz veliku 
»rometnu cestu, koja je iz istoka vodila Sredozemnim i Jadranskim mo- 
rem u Srednju i Zapadnu Evropu. Hrvatski velikaši (knezovi) ističu se 
poput bosanskih u to vrijeme većim bogatstvom i sjajem nego njihovi 
drugovi u Srednjoj Evropi. Humski Hranići od kuće Kosača imali su 
tada u svojoj bogatoj riznici vrlo dragocjenih umjetnina (krasnih uresa 
i nakita, odora, svetačkih slika i moći, pače i jedan organić = orguljice), 


> [Janjići kraj Zenice spominju se 1404. kao boravište djeda, ali je vjerojatno da 
stalnog sjedišta nije imao.] 

* [Od bosanskih djedova, koji se tako izričito nazivaju, poznati su poimence: Ra- 
doslav (poslije 1325), Radomčr (1404), Mirohna (1427), Miloje (1446) i Ratko (između 1443 
i 1461).] 

a osobito mnogo posuđa od zlata i srebra, dok su njemački knezovi još 
u prvoj polovici XVI stoljeća rabili zemljane pladnjeve i posude od obič- 
nih kovina. 

I hrvatski gordi knezovi odlikuju se svojom ljubavi za sve što je 
lijepo i plemenito. Evo nekoliko značajnih primjera. Za bana Mladena 
1i (1312—1322) od plemena Šubić kaže izrijekom njegov ljuti protiv- 
nik, splitski ljetopisac Miha Madije, da je često čitao sveto pismo (sole- 
bas frequentare in legendo bibliam); u drugu ruku opet znamo da je 
talijanski učenjak Vilim Varignana, tjelesni liječnik i pouzdanik Mlade- 
nov, posvetio svojemu zaštitniku i meceni jedno svoje medicinsko djelo 
s ovim uvodnim riječima: »Svima viteškim krepostima opasanomu i ne 
manje umnom krunom ovjenčanomu velemožnomu gospodinu, svomu 
vazda gospodaru Mladenu, Hrvata i Bosne banu i vrhovnomu gospodinu 
čitave Humske zemlje njegov duhom podanik Vilim Varignana, profe- 
sor znanosti i umjetnosti medicinske.« Da je u Bribirskih knezova bilo 
uopće ljubavi za knjigu, najbolje dokazuje oporuka Mladenova brata 
Pavla II od god. 1346 iz koje doznajemo za poglavite knjige koje su se 
tada u Hrvatskoj rabile. Knez Pavao naime darovao je u svojoj opo- 
ruci franjevačkomu samostanu i crkvi sv. Marije u Bribiru osam razli- 
čitih latinskih djela (ystoriam scolasticam, psalterium glosatum, dyalo- 
gum sancti Gregorii, librum Ysidori de sacra scriptura, et aliorum sanc- 
torum dicta in eo, breviloquium sancti Bonaventure, i napokon duas 
cronicas Romanorum martinianas, unam veterem et aliam novam); a 
crkvi sv. Marije u Skradinu tri djela (duo missalia mea, unum novum 
secundum curiam, et aliud vetus cum littera breventana; item brevia- 
rium meum). Nema stoga ni najmanje sumnje da je u Bribirskih kne- 
zova od plemena Šubić bilo dovoljno rukopisnih knjiga latinskih, a 
valjda i hrvatskih, premda se potonje izrijekom ne .spominju. Iz iste 
oporuke kneza Pavla II doznajemo još da je njegov rod bio bogat dra- 
gocjenostima, a osobito zlatnim, srebrnim i bisernim uresima za žene. 

Dok se Bribirski knezovi ističu kao prijatelji i mecene književnosti, 
drugi se hrvatski knezovi odlikuju kao pisci. Od tih je osobito spomena 
vrijedan knez Novak Disislavić od plemena Mogorović, gospodar grada 
Ostrovice u Lici. On se dao na golemi posao, te je oko god. 1368. prepi- 
sao glagoljskim pismenima čitav hrvatski misal. Pismo kneza Novaka 
baš je uzorno, tako da su na koncu XV stoljeća po njegovim pismenima 
priredili prvi tiskani misal hrvatski. Mimo to ukrasio je knez Novak 
svoj misal krasnim sitnoslikarijama (minijaturama), koje je valjda i 
sam slikao. Novak piše na koncu misala sam o sebi ovako: »Lćt gdnih 
1368. Ja knez Novak, sin kneza Petra, vitez silnoga i velikoga gdna 
Loiša (Ludovika) kralja ugarskoga, njega polače vitez, v to vrime bu- 
dući knez na Ugrih Šolgovski a v Dalmaciji Ninski, napisah te knjige 
(misal) za svoju dušu, i onoj crikvi da se dadu, v koj legu vćkivečnim 
ležanijem. I pomisli vsaki hristjanin, da sa svćt ništare ni, jere gdo ga 
veće ljubi, da ga brže zgubi; nu jošće pomisli vsaki sada, ča se najde od 
nas tada, — gde se duša strahom smete, a dila nam se kriti ne te. Zato 
kada nam se dčla skriti ne te, tada vsaki pridi z dobrimi dćli pred straš- 
noga i silnoga, vekivečnoga sudca. A sada prošu vsakoga popa i dijaka, 

ki budet va te knjige oficijati, moli milostivoga i dragoga i slatkoga 
gdna v molitvah svoih i moli gdna boga za nju.« U stolicama (dvoro- 
vima) knezova Frankapana, osobito u Modrušama i u Senju, pa i u 
Novigradu (Novom) Vinodolskom bilo je jamačno notara i »pisaca«, 
koji su sastavljali i pisali javne isprave hrvatskim jezikom i glagolji- 
com. Napokon su i knezovi Hrvatinići-Vukčići na međi hrvatsko-bo- 
sanskoj bili prijatelji i mecene književnosti. Osobito se u tom pogledu 
ističe knez i herceg Hrvoje Vukčić. Kad je god. 1404. patarenski pisac 
Hval kršćanin dovršio svoj ćirilski rukopis Svetoga pisma novoga 
zavjeta i psaltir, kaže on da je svoju knjigu napisao »na počtenije slav- 
nomu gospodinu Hrvoju, hercegu spljetskomu i knezu od Doljnih kraj 
i inim mnogim zemljam«; par godina poslije, nekako oko 1407, naručio 
je opet Hrvoje u katoličkoga »pisca Butka«, krasni, sitnoslikarijama 
urešeni glagoljski misal, koji se nekad upotrebljivao u crkvi sv. Mihalja 
u Omišu, a danas se nalazi u sultana u Carigradu! 


Od latinskih djela, napisanih u XIV stoljeću, zanimaju nas 
poglavito historički spisi. Oko god. 1308. napisao je rapski biskup G e- 
orgius ab Hermolais legendu o sv. Kristoforu, zaštitniku grada 
Raba. Još i danas čuva se u nekadanjoj stolnoj crkvi grada Raba moć- 
nik ili raka sv. Kristofora, u kojoj je sahranjena glava toga sveca; raka 
(arca) ili relikvijarij znamenita je umjetnina XII ili XIII stoljeća. Le- 
genda biskupa Georgija ab Hermolais pod naslovom Miracula s. Christo- 
phori priča potanko kako je sv. Kristofor u tri maha (god. 1075—1105) 
spasio grad i otok Rab od neprijateljskih napadaja. Pisac kaže da je 
legendu sastavio po starim knjigama i po pričanju starijih građana 
(prout in historiis antiquis ac a senioribus civibus legisset et audiuisset). 
Za prvu četvrt XIV stoljeća ističe se Splićanin Micha Madius de 
Barbazanis, koji je u svojemu djelu historia... de gestis roma- 
norum imperatorum et summorum pontificum zabilježio suvremene 
zgode od god. 1290—1330 ukoliko je mogao za njih doznati. Djelo Ma- 
dijevo nema glavne misli, niti su događaji u njem sustavno poredani; 
nije spomenica ni ljetopis, nego neka vrst pametara. Kudikamo savrše- 
nije i oblikom i biranim sadržajem jesu dvije spomenice (memoiri), sa- 
stavljene od nepoznatih nam pisaca, koje prikazuju burne događaje u 
Hrvatskoj i Dalmaciji god. 1344—1346, a osobito borbe oko Zadra god. 
1346. između Mlečana i ugarsko-hrvatskoga kralja Ludovika. Jedna spo- 
menica s naslovom Obsidionis Jadrensis libri duo pri 
povijeda potanko, a u prilog ugarsko-hrvatskoj stranci; druga s natpi- 
som, Chronica Jadertina (talijanski prijevod od Jakova Morel- 
lija) mnogo je jezgrovitija i kraća, dostojanstvenija i mirnija, ali je 
očito naklona Mlecima. Za posljednje godine Ludovikova kraljevanja, 
a još više za doba kćeri mu Marije i zeta Sigismunda vrijedi djelo za- 
darskoga građanina i patricija Pavla Pavlovića, kojemu je na- 
slov Memoriale Pauli de Paulo, patritii Jadrensis. 
Pavao Pavlović bio je mnogo godina upravitelj (rector) grada Zadra, 
neko vrijeme knez Trogira (1386) i poslije Šibenika (1399), a napokon 
knez otoka Paga (1408). Utjecao je mnogo na javne poslove, te je u svom 

»memorialu« posve suhoparno, no nepristrano zabilježio najznatnije do- 
gađaje za doba od god. 1371—1408. Baš radi toga njegovo je djelo dra- 
'ocjen izvor za povjesnicu onoga doba. — U XIV stoljeću javlja se ta- 
ođer prvi pisac u tadanjoj Slavoniji između Gvozda i Drave. To je 
Ivan, arciđakon gorički i Nanonik zagrebački, koji 
je god. 1334—1354. sastavio djelo Statuta capituli Zagrabi 
ensis saeculo XIV, znamenito ne samo za političku historiju, nego 
još više za kulturnu i za zemljopis. Neki misle da je Ivan arciđakon na- 
pad također i nekakvo sasvim povijesno djelo s naslovom chrono- 
ogia; ali tome djelu nema traga. 

Osim povjesničkih djela ovoga stoljeća treba još spomenuti brojne 
statute gradskih općina, koji su u to vrijeme sastavljeni ili dopu- 
njeni. Uz statute dalmatinskih gradova znamenit je latinski statut 
grada Senja, koji bi god. 1388. dne 5. svibnja sastavljen po zapo- 
vijedi krčkih i senjskih knezova Stjepana i Ivana (Frankapana). 


Hrvatsko-slavenska knjiga dijeli se i u XIV stoljeću 
na crkvenu i na svjetovnu. Crkvene knjige pisane su staroslavenskim 
jezikom s primjesom pučkoga govora hrvatskoga, a svjetovne čistim 
narodnim jezikom. Crkvena se književnost sastoji poglavito od obrednih 
knjiga, kao što su misali, brevijari (časoslovac, časoslov) i rituali (ob- 
rednik, trebnik), većinom starijega podrijetla; pravih bogoslovnih knji- 
ga ima malo. »Mali zbornici mudrik rečenica iz sv. pisma i djela sv. 
otaca«, piše J. Broz, »kratka objašnjivanja istina kršćanske vjere i mo- 
rala, propovijedi i homilije, prosta upućivanja, kako treba vršiti pogla- 
vite obrede crkvene, legende i žića, pravila redovnika sv. Benedikta i 
sv. Franje, prijevod gdjekojega pisma papinskoga — to je sva dogma- 
tika, moralka i pastoralka glagolaška, to je sva crkvena povjest i sve 
crkveno pravo naših glagolaša!« 

Svjetovna književnost hrvatska sastoji se i u XIV stoljeću pogla- 
vito od poslovnih spisa, naročito od listina, razvoda, statuta 
i zakona. Hrvatski jezik s glagoljskim pismom raširio se i preko međa 
tadanjega Hrvatskoga Kraljevstva, osobito u današnju Istru, gdje su ih 
stali upotrebljivati u javnim ispravama (npr. Istarski razvod, a poslije 
Kastavski i Veprinački zakon). Nakon Vinodolskoga zakona od god. 
1288. ističe se osobito Statut vrbanski, a donekle i svega 
Krčkoga otoka, koji bi napisan god. 1362. i 1388. po nalogu krčkih 
knezova Stjepana i Ivana (Frankapana). Jamačno bi već u istom sto- 
ljeću zasnovan i Poljički statut, koji je napisan ćirilicom. Naj- 
starija glagoljska listina (Dobrinjska) napisana je god. 1100. na otoku 
Krku; u XIV stoljeću broj tih listina stalno raste. Bosanski banovi i 
kraljevi imali su posebnu dvorsku kancelariju, gdje su njihovi »dijaki« 
sastavljali i pisali kraljevske i banske povelje. 

(Umjetnosti.) Da su i umjetnosti u XIV stoljeću bile u Hrvata 
u velikoj cijeni, imamo više primjera. Sam kralj Ludovik sa svojom su- 
prugom Elizabetom prednjačio je hrvatskim knezovima, darivajući crkve 

rasnim umotvorinama. Znamo kako je Ludovikova supruga Elizabeta, 
kći bana bosanskoga Stjepana Kotromanića, dala godine 1377—1380. 

izraditi prekrasnu raku sv. Ši- 
muna za crkvu istoga imena u 
Zadru. Izradio ju je pak milan- 
ski zlatar Franciscus de 
Mediolano Francesco ore- 
fice, q. Antonio, da Sesto, ter- 
ritorio di Milano, abitante di 
Zara). Potaknuta primjerom 
kraljice Elizabete darovala je 
poslije, oko god. 1409, supru- 
ga hercega Hrvoja, po imenu 
Jelena, rođena sestra kneza Ne- 
lipića, 43 marke i 2 uncije sre- 
bra da se slična raka načini za 
moći sv. Dujma u Splitu. I Ka- 
tarina, supruga vojvode Sanda- 
lja Hranića, a sinovica hercega 
Hrvoja, bila je vlika prijatelji- 
ca umjetnosti. Ona je darovala 
opatičkom samostanu i crkvi 
sv. Marije u Zadru dva drago- 
cjena relikvijara u obliku ruke, 
kojima se i danas još ponosi 
ta crkva; u jednom su sahra- 
njene moći sv. Andrije i sv. Ma- 
tije, a u drugome sv. Šimuna 
i sv. Anastazije. »Oba su (reli- 
kvijara) od pozlaćena srebra 
sasvim glatka, izuzevši onu sa- 
vatli — viticama ukrašenu pru- 
gu, koja se vidi iznad postolja 
na prednjoj i stražnjoj strani 
relikvijara. Sprijeda imaju vra- 
tašca, kroz koja se vide kri- 
stalnom pločom pokrivene reli- 
kvije. Vratašca su od srebra, 
a u obliku duguljastog četvero- 
kuta; nekad su bila emaljirana 
a danas vidimo samo tragova 
od toga na natpisima i u po- 
zadini grba i u samome grbu, 
koji nam pokazuje dvostruki 
poprečni direk. Boje od ema- 
lja bijahu:. prozirno tamno- 
-modra, zelena,  tamno-žuta, 

a što se tiče roda, tehnike, ova je vrsta emalja spadala u email translu- 
cide sur relief, i nalikuje onoj tehnici, koja je u XV stoljeću u Italiji 
veoma pomodna bila. Na okviru od vratašaca imade u oba relikvijara 
ovaj napis: Memento Do Famule tue Katarina consrte potenti viro Dno 
Sandalio voievode Bosne.« Međutim ne samo kneževske i vojvodske 
žene, nego i muškarci darivali su crkve rijetkim dragocjenostima. U stol- 
noj crkvi sv. Stošije (Anastazije) u Zadru čuvala su se još u XVII sto- 
ljeću dva relikvijara za moći sv. Martina i sv. Daniela proroka, koje 
bijaše crkvi nekad poklonio hrvatski i bosanski ban Pavao Bribirski od 
plemena Šubić (t 1312). Na relikvijaru sv. Daniela vidjele su se na sre- 
brnoj ploči slike sv. Petra i Pavla, zatim sv. Daniela proroka, zajedno s 
napisom: Paulus banus Croatorum me fecit fieri ad honorem ss. Petri 
et Pauli et s. Danielis prophetae (Hrvatski ban Pavao dao me je načiniti 
na čast sv. Petru i Pavlu i sv. Danielu proroku). 


Što se tiče graditeljstva, opaziti nam je da je u XIV stoljeću 
još uvijek gospodovao romanski slog, osobito u gradovima Dal- 
macije. U trećem desetljeću XIV stoljeća dovršena bi stolna crkva sv. 
Stošije u Zadru, a god. 1407. posvećena bi crkva sv. Krševana u istom 
gradu. U isto vrijeme nastavila se već u XIII stoljeću započeta gradnja 
zvonika stolne crkve sv. Dujma u Splitu. Kraljica Elizabeta zanimala se 
osobito za tu gradnju. U prvoj polovici XV stoljeća trsio se oko gradnje 
toga zvonika domaći graditelj, Splićanin Nikola Tvrdoj (opera 
rium et suprastantem campanili s. Duymi et fabricae eiusdem, 1416— 
1426); no posve dovršen bi zvonik (sa šest katova) tek u polovici 
XVIII stoljeća. Među građevine XIV stoljeća spada i prekrasni, u ro- 
manskom slogu sagrađeni hodnik (klaustar) franjevačkoga samostana 
u Dubrovniku; sagradio ga je pak domaći umjetnik, magistar Mihoje 
Brajkov iz Bara. Crkve i zgrade romanskoga sloga ukrašene su broj- 
nim kipovima, budući da to spomenuti slog traži. 

Dok se u južnoj Hrvatskoj i Dalmaciji održao slog romanski, te se 
samo amo tamo opažaju tragovi gotičkoga sloga, prevladao je u Sla- 
voniji u XIV stoljeću posve gotički slog. U tom bi slogu podig- 
nuta današnja stolna crkva sv. Stjepana u Zagrebu. Nju 
je nakon tatarske provale stao podizati biskup Timotej (1264—1287), 
koji je sagradio svetište i dvije njemu pobočne kapele; u XIV stoljeću 
podignuto bi joj pročelje i biše zasnovana dva zvonika; a dograđena bi 
za biskupa Eberharda Albena (1397—1419), koji je sazidao tri jednako 
visoka broda, što spajaju pročelje sa svetištem. Na pečatu, što ga je 
kralj Ludovik god. 1371. odredio za kaptol zagrebački, urezan je kralj 
sv. Stjepan kako klečeći pred bogorodicom, koja drži sina na krilu, da- 
riva njoj crkvu, kojoj na pročelju stoje dva zvonika. U gotičkom slogu 
sagrađena je i župna crkva sv. Marka u Zagrebu (rana gotika), kao i 
druge crkve u tadanjoj Slavoniji. 

Kraljevi ugarsko-hrvatski iz porodice Anžuvinaca gradili sui sv je- 
tovne zgrade. Znade se pouzdano da je ban Mikac Mihaljević (Pro- 
davić) po nalogu Karla Roberta oko god. 1335. podigao kraljevsku 
palaču na Gradecu tik Zagreba; u toj su palači poslije stolovali her- 

cezi i herceginje. Danas joj nema više traga, kao ni brojnim zamcima, 
kaštelima i gradovima, koje su u ono doba gradili svjetovni velikaši i 
crkveni dostojanstvenici. 

Uz druge tvorne umjetnosti cvalo je u Hrvatskom Kraljevstvu, navla- 
stito u Dalmaciji, osobito umjetno zlatarstvo i srebrnarstvo. 
Crkvene riznice dalmatinskih gradova (Zadra, Splita, Dubrovnika i Ko- 
tora) baš su pune umjetnih dragocjenosti te ruke. Najljepša umjetnina 
je spomenuta već raka sv. Šimuna u Zadru. I kod umjetnina ove vrsti 
preteže još uvijek romanski slog. 


Slikarstvo je u XIV stoljeću slabo zastupano. Ima ga pogla- 
vito u crkvama, gdje su se samo gdjegdje održale fresco-slike. Sitno- 
slikarstva (miniature) nalazimo u misalu kneza Novaka (1368), kao i u 
sličnim djelima (rukopisu Hvalovu, misalu Butkovu za Hrvoja). 

Među djela tvorne umjetnosti ubrojiti nam je svakako i sredovječne 
nadgrobne spomenike od kamena, kojih nalazimo nebrojeno 
mnoštvo ne samo u današnjoj Bosni i Hercegovini, nego i u onim dije- 
lovima današnje Dalmacije koji su nekad pripadali Hrvatskoj. 

Nadgrobnih spomenika od kamena ima ili na čitave hrpe ili poje- 
dince, a najviše ih nalazimo na visokim poljima. Narod ih zove stećci, 
mramorovi, ai mašeti; moderni ih učenjaci zovu, ne znamo 
da li opravdano, bogomilskim grobovima. U srednjem vije- 
ku zvali su ih kamen, kami, bilig, pačei kamen bilig. 

Nebrojeni nadgrobni spomenici vrlo su različiti kako po obliku tako 
i po izradbi. Najglavniji su im oblici: ploča, tumba ili dugoljasta kocka, 
sarkofag na šljeme, i stupac (nišan). Po izradbi ima ih vrlo primitivnih, 
često posve grubo istesanih, bez ikakva ukrasa; no ima ih i s lijepim 
ornamentima, sa slikama različitih predmeta (osobito oružja) i životi- 
nja, pače i ljudi. Često se prikazuju i prizori iz života (lov, viteške igre, 
kolo), a naročito ih ima i s napisima. Nadgrobnih spomenika s napisima 
našlo se dosad preko 150, te potječu poglavito iz XIV i XV stoljeća, pi- 
sani su pak svi bosanskom ćirilicom. Među najljepše nadgrobne spome- 
nike spada nedvojbeno onaj na starom groblju kod Donje Zgošće blizu 
Sutiske, za koji neki misle da ga je načinio neki dalmatinski umjetnik 
u drugoj polovici XIV stoljeća, upotrijebivši motive romanskoga sloga i 
narodne. 


(Obrt i trgovina; prometala.) S postanjem i napretkom 
gradova i trgovišta razvijali su se također obrt i trgovina. Uz prastare 
gradske općine u primorskim stranama nicale su u drugoj polovici XIII 
stoljeća kao i u XIV stoljeću nove varoši i trgovišta u nutarnjoj zemlji, 
osdbito u Slavoniji. 

Građani (cives, hospites) u varošima i trgovima bavili su se pogla- 
vito obrtom i trgovinom. U slobodnoj općini na Gradecu tik 
Zagreba bili su zastupani gotovo svi zanati. Zanimljivo je da su se žitelji 
različitih narodnosti bavili posebice i različitim zanatima. Tako su gra- 
đani njemačke narodnosti na Gradecu bili poglavito šoštari; stoga se 
i ulica, u kojoj su stanovali, zvala vicus Theutonicorum seu sutorum 
(danas Duga ulica). Žitelji talijanskoga roda opet bavili su se najviše 

graditeljskim ili zidarskim obrtima; ulica u kojoj su prebivali zvala 
se je vicus Latinorum (Vlaška ili Laška ulica). Pretežiti broj obrtnika 
kako na Gradecu tako i u Zagrebu bio je hrvatskoga roda, što uz drugo 
posvjedočuju i hrvatska imena i nazivi različnih obrtnika, što ih nala- 
zimo zabilježene u latinskim ispravama. Takvi su nazivi: ciglar, pekar, 
iglar, kipar, klobučar, lokotar, mošnjar, nožar, ostrugar, pivar, popla- 
tar, riznar (krojač), rogožar, strelar, tačkar, tular, voščar, vuzdar itd. 
Osim tih hrvatskih naziva nalazimo i oznake obrta na latinskom jeziku, 
i to: užara, zlatara, brijača, mesara, tesara, gumbara, kovača, cestara, 
kamenara, lončara, mlinara, krznara, sapunara, sedlara, stolara, svje- 
ćara, zvonoljevaca, tkalaca i dr. 

U XIV stoljeću nalazimo već i obrtne zadruge ili bratov- 
štine (confraternitates, kalendinum, kalandas), iz kojih su se poslije 
razvili cehovi. Te su se zadruge stvarale ili po narodnostima ili po 
obrtima. Na Gradecu tik Zagreba spominje se već 1359. confraternitas 
sclauonicalis, a 1384. kalendinum Latinorum i kalendinum Theutonico- 
rum; pored ovih narodnosnih zadruga ima ih i po zanatu: kalendinum 
carnificum (mesarska bratovština), kalendinum piliatorum (klobučar. 
ska bratovština) i dr. Na čelu bratovštine je dekan, kojega su čla- 
novi birali svake godine, i to obično na blagdan zadružnoga patrona, jer 
je svaka bratovština imala za svoga zaštitnika posebnoga sveca, kojemu 
je obično u župnoj crkvi podigla i žrtvenik. Bratovština imala je i svoju 
zastavu, pod kojom su članovi njezini išli za svećanih provoda, i vlastite 
voštanice »kaleduške«, koje su palili na sprovodu kojega svoga sučlana, 
Dekan je raspravljao pojedine obrtničke rasprave između članova, upra- 
vljao imovinom bratovštine te se brinuo za uboge i bolesne drugove 
svoje. 

Trgovina bila je nutarnja i vanjska, kopnena i morska. Slavo- 
nija trgovala je osobito s Ugarskom, Štajerskom, Kranjskom, Hrvat- ' 
skom i Bosnom; prekomorsku robu dobivala je bud preko Hrvatske, bud 
preko Kranjske. O robi koja se u Zagrebu (Gradecu) kupovala i pro- 
davala piše I. K. Tkalčić ovako: »Od domaćih životinja, kojima trgo- 
vahu, spominju se: konji, voli, krave, magarci, koze, janjci, krmci, ždri- 
jebad, telići i odojci, a od divljači: zečevi, srne i vepri. Uz domaću perad 
donašahu na trg i labude. Riba, osim onih, koje su lovili gradski ribari, 
donašahu na trg i seljaci od svih vrsti, koje se nalaze u Savi; i to ili 
svježih, ili soljenih ili u dimu sušenih, a kao osobita vrst spominje se 
vizovina. Od morskih riba spominju se samo renge ili haringi. Raci, po- 
hvatani po obližnjih potocih i u Savi. Od plodina domaćega poljodjel- 
stva i vrtljarstva: pšenica, raž, ječam, bar i sijerak, zatim bob, pasulj, 
leća, mak, hmelj, bijeli i crveni luk, zelje i različito povrće; a od stra- 
noga: smokve, limuni, grozdići, narandže, riža, kapri i ulje... Sol pro- 
davao je kaptol, koji ju je dobivao iz marmaroških solara; morsku pak 
sol dovozili su na trg sa skladišta naročito iz Ljubljane.i Modruša; uz 
morsku sol rabila se je i kamena. Sirove stvari, kao kože pitomih i div- 
ljih životinja, prodavale su se ili po komadu ili u svežnjima; uz kožu 
spominje se vuna, kostrijet i povjesmo. Od domaćih tkanina prodavalo 
se što na rifove, što na lakte: domaće platno i bijelo sukno »daro- 

vec«, dok se je finije sukno dobivalo preko Optuja iz K&lna. Od ko- 
vina trgovalo se je željezom, bakrom i olovom. Od proizvoda domaćega 
šumarstva, osim drva za ogrijev i piljenica za zgrade i staje, koje se je 
sjeklo u gradskim i kaptolskim šumama, opskrbljivahu grad susjedni 
Slovenci jelovim gredama i daskama, koje su na splavima dopremali do 
Zagreba. Roba, koju bi strani trgovci dovezli u Zagreb, da ju prodaju, 
morala se smjestiti ili izložiti pod šatorima, i to ili na Markovom trgu, 
ili oko crkve sv. Margarete (danas pravoslavna), ili, za Stjepanskoga 
sajma, pred stolnom crkvom ili na ledini pred vrelom Manduševcem. 
Strogo je bilo zabranjeno, da se dovezena ili donesena roba istovaruje 
u privatnim kućama ili u krčmama. Zagrebački trgovci bili su podije- 
ljeni ovako: ili u trgovce, koji su samo jednom robom trgovali, n. pr. 
žitom, solju, pak se prema tomu zvali žitari, solari; ili koji su prodavali 
više vrsti (species) različite robe, naročito južnih proizvoda, pak ih je 
narod obično zvao »štacunari« ili-»kramari«. Bilo je slučajeva, da su se 
i po dva trgovca združila i zajedno (in societate) trgovala. Zagrebački 
»štacuni« bili su ili proste daščare s krilnim otvorom ili opet u zidanim 
kućama male nadsvođene razizemne izbe sa dvokrilnim vratima na luk, 
od kojih je desno krilo sezalo do tla, te se kroza nj ulazilo, lijevoga pak 
krila bila je doljna čest zidana, te se taj zid rabio obično za izlaganje 
one robe, koja se je u štacunu prodavala.« 





PEČAT BOSANSKOGA KRALJA STJEPANA OSTOJE 
na povelji od godine 1400. 


Kudikamo živahnija bila je trgovina u Hrvatskoj i Dalmaciji, koje 
su na kopnu trgovale s Bosnom i Srbijom, dok su u primorju podržavale 
morsku trgovinu s tuđinom, a osobito s Italijom (Mleci, Jakin, 
Napulj). O trgovini Hrvatske i Dalmacije u XIV stoljeću evo nekoliko 

podataka. Godine 1302. dne 11. lipnja izdaje bribirski knez i bosanski 
ban Mladen I od plemena Šubić trgovcima grada Splita povelju, kojom 
im dopušta trgovati »po čitavom vladanju svojem u Hrvatskoj i Bosni« 
(quod omnes mercatores Spalatenses, per universum dominium nos- 
trum Chroatiae et Bosnac emere, vendere, comparare, mercimonia ap- 
portare et auferre libere valeant et possint); u drugu ruku opet smiju 
trgovci njegova vladanja dolaziti u Split za trgovinom (hi omnes alii 
mercatores sua mercimonia in ciuitate Spalatensi uolentes et deside- 
rantes apportare, non careant eadem gratia nostra). Malo zatim, god. 
1310. piše ban čitave Slavonije, po imenu Stjepan Babonić od Stenič- 
njaka, mletačkomu duždu, koji ga bijaše zamolio da bi dopustio nje- 
govim trgovcima trgovati po hrvatskim zemljama (ut mercatores vestri 
de Venetiis per terras nostras et nostram potentiam libere possent cum 
suis mercimoniis ambulare), kako je spreman štititi i braniti mletačke 
trgovce, ako bi zaista došli u njegove oblasti. I brat Stjepanov, ban Ivan 
Babonić, obećaje mletačkomu duždu god. 1317. da će izdati »slobodno 
pismo« (litteras securitatis) za mletačke trgovce u oblastima svoga vla- 
danja i svojih prijatelja. Osobito pak zanimljiv je trgovački ugovor što 
ga je modruški i krčki knez Nikola Frankapan kao gospodar Senja, Bri- 
nja i Modruša 26. lipnja 1408. utanačio s Mletačkom Republikom. Iz 
toga ugovora doznajemo da je mletačka trgovačka naseobina opstojala 
ne samo u Senju, nego i u Zagrebu (mercadanti Venetiani e citadini di 
Venecia, che habita in Isagabria), zatim da je bila vrlo živahna trgovina, 
koja je išla od Senja preko Vratnika, Brinja u Modruše, pa odatle Po- 
kupljem u Zagreb. Mlečani su tada u Senju imali posebne svoje konzule, 
kojima su bili pokorni svi njihovi podanici u tom gradu. 

Svaki primorski grad Hrvatske i Dalmacije imao je svoju trgo- 
vačku mornaricu, koja ga je spajala ne samo s Italijom, nego i s 
tržištima na istoku (Levantom); trgovina kopnena bila je poglavito k a- 
ravanska, koju su velikim dijelom imali u svojim rukama Vlasi 
(zvani s toga »turmari«), prenoseći na svojim mazgama i konjima robu 
iz primorskih strana u zagorske i obratno. Što se vanjske trgovine tiče, 
može se uopće reći da su hrvatski i dalmatinski trgovci izvozili u tuđinu 
prirodnine i proizvode životinjstva (žito svake vrsti, 
leću, med i vosak, kože i kožnine, krzno, vunu, loj, katran, željeza i 
druge rude); uvozili su pak prekomorsku robu i mirodije, 
zatim talijanske umjetne i obrtne proizvode (šafran, 
papar, riža, imuni i naranče, slador, mendula, tkanine vunene, pamuč- 
ne i prtene, svakojaka svilna roba, firentinska i druga fina sukna, skrlet, 
porket milanski i kremonski, različite željezne kovine, stakla i ogledala, 
posuđe i sprave bakrene, zemljane i staklene, sapun, slamnate tvorine, 
zlatni i srebrni nakiti, zlatni dukati itd.). Neke od tih obrtnina izvodile 
su se doduše i u nekim hrvatsko-dalmatinskim gradovima, ali zaliha do- 
maćih obrtnika nije namirivala sve domaće potrebe. 

Najznatnije pomagalo trgovini u srednjem vijeku bili susajmovi. 
Slobodne gradske općine imale su u svojim privilegijima određen koji 
dan u tjednu, kad se u njima održavao tjedni sajam. Na Gradecu tik 
Zagreba bio je sajam (forum sollemne) dva put u tjednu: u ponedje- 

NADGROBNO KAMENJE KOD BILEĆE (u Hercegovini) 

NADGROBNI KAMEN (SARKOFAG) NA BRDU PAVLOVCU 
(jugoistočno od Sarajeva). 
Tu je valjda grob kneza Pavla Radinovića (+-1415). 

MINIJATURNA SLIKA 
1Z RUKOPISA (MISALA) KNEZA NOVAKA (1368) 


U Nacionalnoj knjižnici u Beču čuva se prekrasan glagoljski misal, koji je god. 1368. napisao hrvatski knez 
Novak, praotac knezova i plemića Novakovića u Lici, poslije u Gackoj (Gatanskoj župi). Knez Novak bio 
je sin Petra Disislavića (1322-1346), i unuk kneza Disislava od plemena Mogorovića, koje je nastavalo u 
staroj .hrvatskoj županiji Lici. Stolica tih knezova bila je Ostravica jugoistočno od Mušaluka, na međi stare 
županije Krbave. Već djed Disislav, a još više otac Petar Disislavić uljecali su znatno na zgode hrvatskoga 
naroda, jer su bili knezovi u plemenu Mogorovića i podjednako rođaci krbavskih knezova iz porodice Kur- 
jakovića. Knez Petar Disislavić, otac Novakov, gospodovao je iza pada Mladena II Šubića (1322) također 
neko vrijeme gradom Bagom (Karlobagom) u Podgorskoj župi. - Knez Novak stolovao je poput djedova 
svojih u gradu Ostravici, te se spominje u povijesti god. 1349-1373, dakle u vrijeme kralja Ludovika 1. Ve- 
likoga. Bio je privrženik toga kralja i njegovih banova; stoga ga je kralj imenovao vitezom svoga dvora (mi- 
les regie curiae). Uz to vršio je knez Novak neko vrijeme čas kneževsku u dalmatinskom gradu Ninu, kao 
i u erdeljskom gradu Šolgovu (Solgo). Sinovi i unuci njegovi prozvaše se po njemu Novakovići. - Knez No- 
vak mora da je bio vrlo obrazovan čovjek svoga vijeka, vješt pismu i slikarstvu. Što se dosad zna, napisao 
je prekrasnim pismom čitav starohrvatski mišal i to tako lijepo da su poslije prigodom štampanja prvih 
glagoljskih knjiga upravo po njegova rukopisu dali načiniti glagoljska pismena. Uz to je ukrasio svoj ru- 

opis sa šest prekrasnih minijaturnih slika, od kojih su međutim neke već jako oštećene. Najbolje je sa- 
čuvana slika na listu (folio) 91, koja prikazuje nekoga sveca, kako drži razviti svitak papira, na kojem se 
razabiru ove riječi: ...»sancti evlangeli secund(um) ioh(annjem ...« - O misalu kneza Novaka piše Ivan 
Kukuljević: »Jedna od ovih knjiga (Novakovih), pisana godine 1368, čuva se u carskoj knjižnici u Beču pod 
brojem 8. slavenskih rukopisa. Šlike, kojima je urešena, mogu se uvrstiti među bolje slavenske miniature 
onoga vremena; tvorene su umno i krijepko, a bojadisane osobitom živahnošću. Imade ih na broj šest, te 
prikazuju: I. Na listu 74. nekoga sveca s otvorenom knjigom, haljina gornja je zelena, a donja crvena, dno 
na okolo modro, zlatom ukrašeno (slika ponešto oštećena). 2. Na listu 79. neki apostol, koji u ruci razvi 
jeno pismo drži, obraz mu je oštećen. 3. Na listu 84. svetac sa zatvorenom knjigom. Obraz mu je oštećen, 
4. Na listu 91. Svetac s razvijenim pismom, slika posve dobro sačuvana. U licu sveca izražena je neka oso- 
bita milina, bojadisanje fino i živahno, risanje podosta pomnjivo i pravilno. 5. Na listu 158. velika slika, na 
čitavom listu, predstavlja Isusa na križu. Ispod križa stoji onesviješćena m: jožja u naručju svojih gos- 
pođa, s lijeve stoji jedan rimski stražar, a za njim više osoba. 6. Na listu 159. »Ecce homo«, risanje dosta 

pravilno, bojadisanje krepo i značajno«. 

ljak i petak; a trgovati uopće bilo je dopušteno svaki dan (forum cotti- 
dlanu). Sajamski dan u Križevcima bio je utorak. Osobito je bio zna- 
menit u Zagrebu godišnji sajam na praznik sv. Stjepana (20. ko- 
lovoza), koji je trajao po četrnaest dana, naime tjedan dana prije blag- 
dana i tjedan dana nakon njega. U slobodnoj općini na brdu Gradecu 
slavio se još od god. 1256. godišnji sajam na Markovo; dne 10. ožujka 
1372. dopustio je kralj Ludovik građanima na brdu Gradecu da održa- 
vaju također godišnji sajam, koji traje četrnaest dana, kod crkve sv. 
Margarete u Podgrađu (nova villa = Ilica), i to na sam praznik spome- 
nute svetice. Na taj sajam mogu dovesti svoju robu i strani trgovci; sve 
trgovce kao i njihovu robu uzima kralj u svoju zaštitu, te ih za vrijeme 
sajma oslobađa od plaćanja pijacovine. 

Najznatnija prometala kopnene trgovine bile su ceste i putovi. 
Nisu još točno pretražene sredovječne ceste u Hrvatskom Kraljevstvu; 
no nema sumnje da su glavne ceste u srednjem vijeku bile one, koje su 
još Rimljani posagradili po Panoniji i Dalmaciji. U ispravama XIII i 
XIV st. spominju se različite ceste, kao via regia (kraljevska cesta), 
via antiqua ili vetus (stara cesta, koja se kadikad zove također 
via antiqua, cementerio opere superfusa ili murata via), via exer- 
citus (vojnička cesta, zvana također publica strata, vulgo via exercitus 
ili opet Honhodut = valjda madž. Hond-had-ut = domaća vojnička ce- 
sta), alta platea (visoka cesta, zvana via fundata Uttewen ili Itte- 
wen ili Ettewen = madž. Ottevćny = visoka cesta). Koliko se može usta- 
noviti za sada, vodila je jedna velika cesta (magna via) od Vaške na 
Dravi preko Virovitice do Varaždina i odanle do međe štajerske (in 
Theutoniam), iz Varaždina odvajala se jedna cesta preko Zagorja i Ka- 
šine prema Zagrebu, a druga preko Kozjega hrbta prema Križevcima 
(via magna Coziherbet, que de Cris ducit in Worosd), odakle je opet 
velika cesta vodila do Zagreba (per magnam viam de Crisio ad Zagra- 
biam euntibus). Iz Zagreba opet vodila je cesta preko Turopolja (Hon- 
hodut kod Blata u Turopolju) prema Sisku i prema Kupi. 

Pokupske krajeve spajale su s morem dvije ceste. Jedna je vo- 
dila kraj rijeke Kupe (iuxta fluvium Culpa) u Modruše, pa odanle kraj 
Brinja i preko Vratnika u Senj; druga je opet vodila iz Siska u Topu- 
sko, onda u Bihać, dolinom Une i Unca do grada Unca (castrum Unac), 
pa onda tragom stare rimske ceste u Knin, odakle se polazilo bud u Za- 
dar bud u Split. Potonjom su cestom u XIII i XIV stoljeću redovito do- 
lazile vojske hrvatsko-ugarskih kraljeva, hrvatskih hercega i banova, 
pa bi prema tomu cesta prozvana via exercitualis, naime vojnička cesta. 
Međutim pored ovih glavnih cesta spominje se sva sila manjih cesta, 
putova i puteljaka, koji još nisu istraženi. 

Trgovci, prolazeći cestama sa svojim trgom, stradali su ne samo od 
razbojnika i hajdučkih vitezova, nego su morali plaćati također različite 
daće i namete kako kraljevskim činovnicima tako i pojedinim plemi- 
ćima, koji su ceste i putove po svojim imanjima gradili i uzdržavali. 
Poglavite takve daće bile su: tridesetina (tricesima) od strane 
robe, koja se u zemlju uvažala; mitničarina, naime daća (tribu- 
tum) na mitnicama (telonia), i napokon brodarina ili mosta- 

rina za prijelaz preko rijeka. Dohoci tridesetnica (harmica) pripadali 
su kraljici, dok su mitnice i brodovi (kao i mostovi) bili bud kraljevski, 
bud onoga vlastelina na kojega su zemljištu stajali. Najpoznatija tri- 
desetnica bila jeu Modrušama na međi Hrvatske i tadanje Slavo- 
nije; tu se plaćala tridesetina za robu koja se uvažala iz Italije i dru- 
či prekomorskih zemalja. Kraljevi su oslobađali građane slobodnih 

raljevskih gradova kako od plaćanja tridesetine tako i od daća na kra- 
ljevskim mitnicama i brodovima. Tako isto ukidali su kraljevi i banovi 
mnoge privatne mitnice, samo da tim unaprijede promet i trgovinu. No 
baš poradi toga bilo je mnogo pravda i razmirica. Nikola Seč, ban čitave 
Slavonije i Hrvatske, morao je na zahtjev svega plemstva (universi no- 
biles regni Sclauonie inter Dravam et Zavam existentes) na saboru god. 
1349. u Zagrebu odrediti zasebno povjerenstvo, koje će istražiti sve ne- 
pravedno (indebita) nametnute daće za nove mitnice i brodove (mo- 
stove) u čitavoj oblasti njegovoj. 


VI 


SIGISMUND KRALJUJE SAM 
(1409—1437) 


Odnosi prema Turcima, Bosni i Srbiji (1409—1411) — Sigismund prema Nje- 
mačkoj, Austriji i Poljskoj (1411—1412); kongres u Budimu (lipnja 1412) — 
Prvi rat s Mlecima (1411—1413) — Pad hercega Hrvoja Vukčića (1413—1415); 
prve provale Turaka u Hrvatsku (1414—1415) — Sigismund u tuđini (1412— 
veljače 1419); Hrvatsko Kraljevstvo za njegova izbivanja. — Drugi rat s Mle- 
cima (1418—1420); gubitak Trogira, Splita i južnih otoka. — Rat s Turcima 
(1419) — Knez Ivaniš Nelipić bori se s Mlecima i Bosnom (1421—1424); kne- 
zovi Frankapani i Celjski knezovi (1420—1424) — Odnosi kralja Sigismunda 
prema Bosni, Srbiji i Turcima (1420—1428) — Banovanje kneza Nikole Fran- 
kapana (1426—1432); sinovi kneza Nikole. — Sigismund po drugi put u tuđini 
(svibanj 1430 — listopada 1434); krunjen za cara u Rimu (31. svibnja 1433); 
boravi na crkvenom saboru u Baselu (11. stud. 1433 — 12. svibnja 1434) — 
Ugarsko i Hrvatsko Kraljevstvo za kraljeva boravka u tuđini (1430—1434); 
ugarski sabor god. 1435 — Ban Matko Talovac i braća njegova (1435); pad 
bana i kneza, Ivana (Anža) Frankapana (1436) — Bosna i Srbija god. 1428— 
1436; posljednji rat s Turcima (1437) — Smrt kralja Sigismunda (9. prosinca 
1437) 


SIGISMUND KRALJUJE SAM 
(1409—1437) 


ODNOSI PREMA TURCIMA, BOSNI I SRBIJI (1409—1411). Kralja 
je Sigismunda ljuto zaboljelo kad je ono takmac njegov, napuljski kralj 
Ladislav, 9. srpnja 1409. prodao Mletačkoj Republici gradove Zadar, 
Novigrad i Vranu zajedno s otokom Pagom, a i sva prava svoja na ostalu 
Dalmaciju, koja su ga zapadala kao krunjenoga kralja te zemlje. Još je 
jače Sigismunda potreslo kad je malo zatim Mletačka Republika zaista 
ovladala ostatkom Ladislavova vladanja, pa onda bezobzirno stala pose- 
zati za onim otocima i gradovima Dalmacije koji susustrajali u vjerno- 
sti suprugu Ludovikove kćeri. Sigismundu stizali dnevice vapaji hrvatsko- 
-dalmatinskoga bana, nepokolebivoga kneza krbavskoga Karla Kurjako- 
vića, kojemu bijahu Mleci oteli sela i kotare naokolo Novigrada; u Si- 
gismunda tražio pomoći knez Nikola Frankapan, kojemu je prijetila 
pogibelj da će mu Mleci oteti Rab, Krk, a možda i Senj; u Sigismunda 
se pouzdavao najmlađi privrženik i kum njegov Hrvoje Vukčić, knez 
splitski i gospodar otoka Brača, Hvara i Korčule, koji je sada odasvud 
bio opasan od protivnika i neprijatelja, te se zajedno sa svojim šurja- 
kom, cetinskim knezom Ivanišem Ivanovićem Nelipićem mogao održati 
jedino po milosti i s pomoću nedavno priznatoga Kralja. No najviše se 
izjadala Sigismundu općina grada Dubrovnika, kojoj bijaše tek odla- 
nulo pod blagim vladanjem ugarsko-hrvatskih vladara; ako se ona opet 
povrati pod vlast mletačkoga lava, propast će joj sve tečevine od pol 
stoljeća. 

Sigismundu i njegovoj državi zaprijetila opasnost da u jedan tren 
izgubi čitavo primorje hrvatsko-dalmatinsko, za koje je nekad tast nje- 

gov, slavni kralj Ludovik, prolio toliko krvi na poljanama Italije. Hrvat- 
ska, a po njoj i Ugarska, bit će opet potisnute od mora i od svjetskoga 
prometa; krasni kulturni život, koji je kroz pola stoljeća tako blago- 
tvorno djelovao, opet će zamrijeti, možda za sva vremena. Sigismundu 
nije bilo oklijevati; bilo mu je skupiti svu snagu Hrvatskoga i Ugarsko- 
ga Kraljevstva, te zapodjeti smjesta osvetni rat proti otimačima najsjaj- 
nijega bisera u kruni svojoj. 

Sigismund međutim nije mogao odmah započeti rat s grabitelji- 
ma svoga kraljevstva. Zadavale mu brige prilike na jugoistoku i jugu 
države, gdje se iznova stala dizati osmanlijska sila za Šulejmana I (1403 
—1411), najstarijega sina nesretnoga Bajazida. Još od god. 1406. sno- 
vaše Sigismund zajedno sa srpskim despotom Stjepanom Lazarevićem 
o ratu s Osmanlijama, koji su opet stali prijetiti i Srbima i Ugarskoj; 
ali ratovi u Bosni i s privrženicima napuljskoga kralja Ladislava ne da- 
doše mu da izvede svoje naume. Tek nakon pobjede kod Dobora, pošto 
je svladao pokret bosansko-hrvatski, kad je zarobio kralja Stjepana 
Tvrtka II i kad su mu se pokorili veliki vojvode bosanski Hrvoje Vukčić 
i Sandalj Hranić, činilo se da će doći do snovane vojne. Pomagat će ga 
u prvom redu odani despot Stjepan Lazarević, koji je bio prvi na udaru; 
a uza nj obrekoše kralju valjda pomoć i Hrvoje i Sandalj Hranić. Kad 
je despot Stjepan Lazarević u prosincu 1408. bio u Budimu, nesumnjivo 

i utanačeno kako i kada da se započne rat. 

Već 7. veljače 1409. objavio je poslanik kralja Sigismunda u Mle- 
cima »da je njegov gospodar obaznao kako se u stranama Grčke i dru- 
gim mjestima, koja su Turčinu pokorna, sprema veliko mnoštvo Turaka 
da idućega ljeta provali u državu njegovu; da bi mogao odoljeti Tur- 
cima, gospodin je kralj s okolišnom gospodom utanačio savez protiv 
rečenih Turaka (ad obstandum dictis Turchis idem dominus rex cum 
dominis circumstantibus contraxerit ligam contra Turchos predictos)«. 
Dne 15. veljače 1409. opet kaže sam Sigismund u jednoj povelji da je 
spremio vojsku »protiv naših i naše države takmaca, Turaka naime, kao 
i drugih križa Kristova progonitelja (ad praesentem nostrum exercitum 
per nos contra nostros et regni nostri emulos, Turcos videlicet et alios 
crucis Christi persecutores instauratum)«. 

Nemamo vijesti da li je Sigismund zaista udario na Turke ili ne. 
Međutim pomrsi njemu i Stjepanu Lazareviću sve osnove despotov brat 
Vuk. Još od boja na Kosovu opstojala je u Srbiji Turcima priklona 
stranka, koja se žacala svake sveze s Ugarskom. Njoj stupi na čelo Vuk 
da stekne barem jedan dio očevine svoje. Dok se despot Stjepan sa Sigis- 
mundom spremao na rat, pobježe Vuk k Sulejmanu i zamoli ga za voj- 
sku da ugrabi bratu čest Srbije. Vuk jamačno odade sultanu sve osnove 
bratove, a k tomu obeća da će priznati vrhovnu vlast tursku za one obla- 
sti, koje će oteti. Sultan privoli, a Vuk s turskim četama provali u Srbi- 
ju, zahtijevajući od brata polovicu države (contrade dimidium). Bilo je 
to još na početku godine 1409. Čini se međutim da je despot Stjepan 
suzbio prvu provalu bratovu, jer je Vuk udario za nekoliko mjeseci (u 
svibnju i lipnju) drugi put na njega s kudikamo brojnijom vojskom. 

Stjepan, ostavljen od svojih, ne mogaše mu odoljeti, nego uzmakne sve 
do Beograda, te se morade s bratom pogađati. Ustupi mu južni dio drža- 
ve, gdje sada zavlada Vuk kao kletvenik turski. Međutim Vuk nije se 
dugo naužio vladanja. Brat njegov, despot Stjepan, umio se održati s 
pomoću kralja Sigismunda, a i svojom vještom politikom, kad je po- 
magao braću Sulejnjaćovi, i to najprije Musu! protiv Sulejmana 
(+ 1410), a onda Muhameda I protiv Muse (# 1413). Za tih borba u 
porodici turskih sultana bi Vuk Lazarević od Muse pogubljen (1410), 
a despot Stjepan opet ovlada čitavom državom svojom. 

Kralj Sigismund nije za tih borba mogao despota Stjepana poma- 
gati onako kako bi trebalo, jer su uto planule nove smutnje u Bosni. 
Još god. 1408, odmah negdje nakon boja kod Dobora, bijaše se mjesto 
zarobljenoga Stjepana Tvrtka II ponovno uspeo na bosansko prijestolje 
pred nekoliko godina svrgnuti Ostoja, jamačno bez privole kralja Ši- 
gismunda*. U prvi kraj stajahu uza nj jedino humska vlastela, vojvoda 
Juraj Radivojević i brat mu knez Vučić, koje je za njihove vjerne službe 
Ostoja dne 10. prosinca 1408. obilato nagradio; ali tijekom godine 1409. 
stadoše se domaćemu kralju priklanjati i drugi velikaši, pa tako »go- 
spoda rusaga bosanskoga opet hotješe i poljubiše« gospodina kralja 
Ostoju za svoga gospodara. Među njima bijaše jamačno i Sandalj Hra- 
nić, koji se bijaše samo od nevolje poklonio kralju Sigismundu, i kojega 
je peklo što je spomenuti kralj kudikamo više odlikovao hercega Hrvoja 
nego njega. Čini se pače da su i Sandalj Hranić i kralj Ostoja tražili 
pomoći u turskoga sultana Sulejmana, koji se bijaše baš u ono vrijeme 
prikučio međama Bosanskoga Kraljevstva. 

U ime kralja Sigismunda diže se na kralja Ostoju prvi herceg Hrvo- 
je. On mu ne mogaše oprostiti što je nedavno njegove gradove i oblasti, 

ao Omiš s Primorjem s jedne i druge strane Cetine, zatim primorje 
Žrnovnice darovao svojim privrženicima, humskoj vlasteli Jurju Radi- 
vojeviću i bratu mu Vučiću. U svibnju 1409. bjesnio je Hrvoje tako silno 
proti Radivojevićima »po moru i po suhu«, da su se gospođe Vlada i 
Vladika, mati i žena Jurja Radivojevića, spremale skloniti u Dubrovnik, 
samo da umaknu osveti Hrvojevoj. Što je Hrvoje dalje radio, nije po- 
znato; ali je izvjesno da se kralj Ostoja u drugoj polovici 1409. osjećao 
već tako sigurnim, da je od Dubrovčana stao zahtijevati godišnji doho- 
dak, što su ga dotad plaćali bosanskim kraljevima. Na njegovo pismo 
odgovoriše mu Dubrovčani 5. listopada 1409. ovako: »Pisanije kraljev- 
stva ti primismo i razabrasmo, što pišete, jer koje dugovanje bilo među 
nami, toj da vami nć bilo. Vašoj milosti odgovaramo, da našćh listćh, 
koje smo po tom gospodstvu ti bili pisali, što je prvo bilo, vse smo osta- 
vili i vrgli, da nije uspomenuća. A sada za dohodak što pišete, 
mismo jednom stolu kraljevstva bosanskoga dužni njim i mi- 


' [Klaić je svuda uz njegovo ime dodavao Kesedžija; Musa Kesedžija je junak iz 
narodne epike i protivnik Marka Kraljevića.] 

? [Po novijim istraživanjima dokazano je da Tvrtko II nije bio tada zarobljen, nego 
da je još u početku 1409. bio kraljem i primao dubrovački tribut.] 

slimo ga dati, ali kada su bile smeće u Bosni, za taj dohodak uzdržali 
smo, da kada bog učini i bude mirno stati kraljevstvo, kako se pristoji, 
a mi ćemo dati.« Malo zatim dođe pred kralja Stjepana Ostoju u Visoki 
dubrovački poslanik Rusko, moleći ga da potvrdi stare povlastice Dub- 
rovačke Republike. Kralj nato izdade 4. prosinca 1409. povelju, kojom 
ugodi želji Dubrovčana, a povelju potvrdiše žena kraljeva Kujava, sin 
Stjepan Ostojić i nećak Vukašin Mlatković. Među vlastelom ne spomi- 
nju se doduše vojvode Sandalj Hranić ni Pavao Radinović, ali nema 
sumnje da su i oni tada stajali uz Ostoju. 


RODOSLOVLJE OSMANLIJSKIH (TURSKIH) SULTANA 
do Sulejmana II (+ 1566) 


Osman 
1288—1326 


Urkan 
1326—1359 
Murat I 
+1359—1389. 





om 
Bajazid I (Ildirim = munja) Jakub 
Jazi TR š + 1389 


Suleiman I Isa. Muhamed I Celebija (Kriščija) Mustafa. 
14 


Musa 
(03—1411 +104 1413 (1403)—1421 1411 (1403)—1413 


Murat II Jusuf Muhamed Mustafa 
1421—1451 


Muhamed II 
1451—1481 


Bajazid 1I Džem 
1481—1512 + 1495 





Ahmet Korkud Selim I 
+151 + 1512 1512—1520 


Sulejman II 
1520—1566 


Taj okret u Bosni prisili kralja Sigismunda na novu vojnu god. 1410. 
Hrvatski ban Karlo Kurjaković udarat će na Sandaljeve gradove u 
Hrvatskoj, na Ostrovicu i Skradin; herceg Hrvoje pritisnut će Ostoju 
sa zapada, a glavna vojska kraljeva pod nekadanjim hrvatskim banom 
Pavlom Bisenom (Bessenyš; Paulus Bissenus de Ezdeghe) provalit će 
iz Posavine i Usore dolinama Bosne i Drine u srce Bosanskoga Kraljev- 
stva. Već na početku godine 1410. napreduje Pavao Bisen u Bosni, po- 
magan na zapadu hercegom Hrvojem, a na istoku despotom Stjepanom 
Lazarevićem. Gradovi Srebrnik, Vranduk, Kučlat, Brodar, Bobovac i 
Podvisoki dođoše redom u ruke Sigismundovih četa. Čini se da su pri 
tom stradali i dubrovački trgovci. Već 11. ožujka tuže se Dubrovčani 
kralju Sigismundu, da su njegovi plaćenici u Vranduku 4. ožujka došli 
pod grad Visoki, ondje oplijenili i zarobili njihove trgovce, te ih sa so- 

bom odveli. Malo zatim, 23. ožujka, javljaju potanje da je ban Pavao 
Bisen, kastelan Vranduka, bjesnio protiv njihovih trgovaca u Podviso- 
kom; čuli su još da je spomenuti kastelan mučio dva druga trgovca nji- 
hova u Vranduku, te tražio od njih ucjenu od 2000 dukata; ali da ih je 
oslobodio vojvoda Vukmir Zlatonosović. Još 30. svibnja brane Dubrov- 
čani svoje trgovce da nisu ništa skrivili, a ipak su još uvijek zarob- 
ljeni u Vranduku. Dok je ban Pavao Bisen napredovao do Visokoga i 
Bobovca, borio se herceg Hrvoje na Vrbasu. Dne 27. travnja 1410. piše 
iz Jajca žiteljima grada Splita, pozivajući ih neka oduzmu kralju Ostoji 
kuću, koju mu bijahu darovali, jer je »Ostoja, nekad kralj, već 
odavna pristao uz Turke i odmetne Bošnjane proti kraljevstvu i kralju 
Ugarske, preblagomu gospodinu Sigismundu«, koji ga je poradi toga 
lišio svih dobara i imanja, posjedovao ih u kojoj god zemlji ili mjestu. 

U drugoj polovici god. 1410. spremao se sam kralj Sigismund u Bo- 
snu. Dne 2. srpnja javlja mletački poslanik na ugarskom dvoru svojoj 
Republici kako je Sigismund odlučio »nakon povratka svoga s vojske« 
(post reuersionem suam ab exercitu) predložiti svojim prelatima i ba- 
runima mletačke ponude; 28. srpnja piše opet da »kralj ne ide u Bosnu« 
(regem non ire in Bossinam). Međutim u kolovozu znalo se u Dubrov- 
niku da se Sigismund zaista sprema u Bosnu, budući da je zapovjedio 
Republici da mu onamo pošalje svoje poslanike. I zaista je Sigismund 
potkraj kolovoza pošao na jug (kraljica Barbara boravi 29. kolovoza u 
Virovitici, a 27. rujna in Garignicha). Dne 24. rujna šalju Dubrovčani 
svoje poslanike Rafaela Gučetića i Mihajla Restića Sigismundu u Bosnu, 
jer se bijaše pročulo da su Bošnjaci u boju pobijeđeni. Čini se da je 
Sigismund zaista s pomoću hercega Hrvoja u rujnu 1410. održao pobje- 
du nad kraljem Ostojom, a i nad Sandaljem Hranićem i Pavlom Radi- 
novićem. Izvjesno je svakako da su se Ostoja i vojvode njegovi u listo 
padu 1410. pokorili Sigismundu, koji je 14. listopada boravio u Srebr- 
nici; pače čujemo da je Sigismund i na to mislio, kako bi se dao 
okruniti za bosanskoga kralja (che li Bossignani s' anno rin- 
duti al signore et a aco concordio et che quisti gurni lo incoronarono 
del regno). Dne 21. listopada napućuju Dubrovčani svoje poslanike kod 
Sigismunda u Bosni, neka nastoje u njega izraditi da dade Republici 
Konavle i Dračevicu; jednako neka o tom nastoje oko Hrvoja, Sandalja 
i Pavla Radinovića. Na krunidbu kralja Sigismunda poslat će Dubrovnik 
zasebna dva poslanika. 

Da li se Sigismund zaista krunio za kralja i što se dalje u Bosni 
događalo, nije poznato. Znamo samo da je Sigismund još 5. studenoga 
1410. stajao s vojskom svojom kod Rače na utoku Drine u Savu (in 
descensu nostro campestri in portu fluvii Zabae, Rascha vocato) i da 
je poslije od 21. do 27. prosinca boravio u Đakovu, kamo bijaše supruga 
mu Barbara već 19. prosinca stigla. U Đakovu su kraljevski supruzi uz 
bosanskoga biskupa proveli božićne blagdane; da li se tu možda oba- 
vila ili spremala Krunidba Sigismunda i supruge mu Barbare krunom 
bosanskom i raškom, ne može se ni nagađati. No tek što je Sigismund 
ostavio Bosnu, odmetnuše se od njega opet i Stjepan Ostoja i Sandalj 
Hranić. Kralj Stjepan Ostoja primljen bi 31. prosinca 1410. od Dubro- 

vačke Republike zajedno sa sinom svojim za vlastelina i vijećnika toga 
grada, te mu povraćen »dohodak i polača u Dubrovniku i dili zemal u 
Primorju«; a malo dana poslije, 5. siječnja 1411. primljen bi Sandalj 
Hranić za građanina Mletačke Republike, kojoj je u isti mah prodao 
svoj grad Ostrovicu u Hrvatskoj. 

Po svemu tomu čini se da se vojna Sigismundova u Bosni god. 
1410. nije svršila s potpunom pobjedom. Jamačno su se i Ostoja i San- 
dalj održali s pomoću turskom. Sigismund odluči stoga Bosnu barem ras- 
komadati i oslabiti, kad je ne može posve svladati. On otkinu god. 1411. 
od bosanske države svu donju Bosnu, te je razdijeli među svoje pouzda- 
nike. Donje krajeve s gradom Jajcem ostavi i dalje hercegu Hrvoju, voj- 
vodinu Usoru povjeri Ivanu Gorjanskomu, a oblast Soli dade po svoj 
prilici Ivanu Moroviću, bivšemu banu mačvanskomu. Tako opasa gor- 
nju Bosnu nizom oblasti, kojima upravljahu odani mu velikaši. Ali ni 
prave Bosne ne ostavi čitave. Premda se u svibnju 1411. u Dubrovniku 
javno govorkalo da Bošnjaci »ponizno traže sporazumak s kraljem«, 
otkinuo je Sigismund od Bosne znamenitu rudarsku varoš Srebrnicu, 
te je darovao svojemu vjernomu privrženiku despotu Stjepanu Lazare- 
viću. Iste godine 1411. darovao je Sigismund despotu još i druga mjesta 
u samoj Ugarskoj, poglavito grad Satmar u županiji istoga imena, te mu 
je podjedno podijelio pravo da kopa ondje rude i da kuje novce. 


(Sigismund prema Njemačkoj, Austriji i Polj 
skoj (1411—1412); kongres u Budimu (lipnja 1412). Po svo- 
jemu podrijetlu i rodu bio je kralj Sigismund neprestano zapleten u po- 
slove kako Češkoga tako i Njemačkoga Kraljevstva. Još god. 1396, bijaše 
ga stariji brat Vaclav, kralj češki i njemački, odredio za svoga nasljed- 
nika u Češkom Kraljevstvu, a onda ga je poveljom od 19. ožujka 1396. 
imenovao za namjesnika u državi njemačkoj. Sigismund se od toga časa 
doduše zvao i pisao sacri romani imperii vicarius generalis, ali je sla- 
bo utjecao na poslove Carstva Njemačkoga, jer je bio i suviše zabavljen 
Ugarskom i Hrvatskom. Još se manje brinuo za Njemačku, otkad su 20. 
kolovoza 1400. četiri rajnska izbornika brata mu Vaclava skinula s nje- 
mačkoga prijestolja, te na nj uzvisila svoga druga, falačkoga grofa Rup- 
rechta. No kralj Ruprecht falački umre 18. svibnja 1410, pa se opet 
pitalo tko će biti njemački kralj i rimski car? Za tu čast otimala se tri 
Luksemburga: skinuti kralj V4clav, brat njegov i dosadanji vikar Sigis- 
mund, i napokon bratić obaju, moravski markgrof Jodok (Jošt). Vacla- 
va prizna jedini odani mu izbornik saski, i uza nj markgrof Jodok, koji 
je podjedno bio izbornik brandenburški; svi ostali izbornici žacahu se 
jednom već svrgnutoga kralja, premda su bili sporazumni da uzvise na 
prijestolje kojega god Luksemburga. Napokon se odlučiše izbornici fa- 
lački i trierski, te na prijedlog Fridrika, porkulaba niirnberškoga, pro- 
glasiše 20. rujna Sigismunda za kralja, koji bijaše porkulaba ovlastio 
da ga zastupa kao pravoga izbornika brandenburškog, i da tako za nj 
glasuje. Dva ostala izbornika rajnska, nadbiskupi od Mainza i Kčlna, 
nasuprot, ne mogavši se sporazumjeti sa Sigismundom, ponudiše krunu 
Jodoku rnoravskomu, a tomu pođe za rukom te skloni V4clava da se 

očitovao spreman za volju mira odreći se časti njemačkoga kralja, te 
sam sudjelovati kod novoga izbora. V4clav kao kralj češki, nadbiskupi 
od Mainza i K&lna, napokon i sam Jodok kao markgrof brandenburški, 
izabraše 1. listopada kraljem potonjega (Jodoka), a njima se naknadno 
pridruži i zastupnik saskoga izbornika. Međutim Jodok umre već 18. 
siječnja 1411, ne uradivši baš ništa da bude priznat u Njemačkoj. Malo 
zatim sporazumi se Sigismund s bratom V&clavom u pogledu njemač- 





SIGISMUND KAO RIMSKI CAR 
Snimak s pečata njemačkoga državnoga suda. 


koga prijestolja. Sigismund bit će samo njemački kralj (mlađi kralj), 
te će starijemu bratu pomoći do carske krune; dohotke pak dijelit će 
braća međusobno. Nato se 21. srpnja sastadoše nadbiskupi Mainza i 
Kčolna s punomoćnicima Češke, Saske i Brandenburga, te izabraše Si- 
gismunda za njemačkoga kralja; izbornici falački i trierski ne dođoše, 
jer smatrahu,da vrijedi njihov izbor od rujna prošle godine. 

Tako postade Sigismund 21. srpnja 1411. kraljem njemačkim. Ali 
s tom čašću svaljen bi na njega i golem teret, te bi zapleten ne samo u 


60 TREĆE DOBA (II) 


politika pitanja njemačka i talijanska, nego i u crkvene i vjerske po- 
rete, koji su tada uzrujavali čitavu zapadnu Evropu. Sigismund mora- 
dijaše gotovo svu pozornost svraćati na Njemačku i Češku, posredovati u 
stvarima crkvenim i vjerskim, zanimati se za prilike Italije, tako da mu 
je odsad vrlo malo preostajalo vremena da se bavi ugarskim i hrvatskim 
poslovima, Sigismund proboravio je svu drugu polovicu svoga vladanja 
gotovo neprestano u tuđini, te je samo kadikad zalazio u Ugarsku i 
Hrvatsku, gdje bi kratko vrijeme boravio, samo da riješi poglavita pita- 
nja i ukloni prijeteće pogibelji. Kako su se kraj prečesta izbivanja kralje- 
va pogoršale prilike u Hrvatskoj, pokazuju potonji događaji suviše 
jasno. 

U prvi kraj činilo se doduše vrlo časno što se kralj ugarsko-hrvat- 
ski popeo na prijestolje njemačkih kraljeva i rimskih careva, pa tako 
stao utjecati na sudbinu zapadnoga kršćanskog svijeta. Sabor ugarskih 
prelata i baruna, koji se bijaše na početku listopada 1411. skupio u Po- 
žunu, s ponosom je gledao na svoga kralja, koji se sada smatrao prvim 
vladarem kršćanstva, te je rado prihvatio sve želje i prijedloge njegove 
o tom kako da se urede daće u državi. Dotični dekret mogao je kralj 
izdati već 4. listopada. Ali sabor je najspremnije prihvatio i drugu želju 
kraljevu, kojom je htio osigurati nasljedstvo svojoj porodici. 

Od svoje druge supruge, celjske kneginje Barbare, imao je Sigis- 
mund samo kćer Elizabetu, koja je tada bila dijete od tri do četiri go- 
dine. Maloj kraljevni bio je krsni kum splitski herceg Hrvoje Vukčić. 
Sigismund je smjerao toj svojoj jedinici osigurati nasljedstvo u svim 
svojim kraljevinama, a osobito u Ugarskoj i Hrvatskoj. A da bi to lakše 
polučio, nastojaše svoju porodicu što tjesnije združiti s moćnim tada 
rodom Habsburgovaca. Poznato je kako je Sigismund još god. 1402. bio 
ugarske i hrvatske staleže gotovo prisilio te su morali njegova nećaka, 
habsburškoga vojvodu Albrechta IV priznati za njegova nasljednika, 
ako sam ne bi imao muških potomaka. No to nastojanje kraljevo izja- 
lovi se zbog općeg pokreta u Ugarskoj i Hrvatskoj god. 1403. Slijedeće 
godine 1404. (14. rujna) umre vojvoda Albrecht IV u svojoj dvadeset i 
sedmoj godini, ostavivši za sobom nedorasla sina Albrechta V od sedam 
godina, za kojega su imali upravljati njegovom baštinom stričevi nje- 
govi (Vilim, Leopold IV, Ernest i Fridrik) sve do 23. travnja 1411. No. 
taj rok prođe, a stričevi Leopold i Ernest zadržaše i dalje mladoga Al- 
brechta pod svojim skrbništvom. To se međutim ne sviđaše velikašima 
i staležima austrijskim, pa oteše stričevima mladoga Albrechta i progla- 
siše ga u Beču svojim gospodarom, pridavši mu za savjetnike same vrle 
muževe. Kad su se nato vojvode Ernest i Fridrik podigli da opet Albrech- 
ta skuče pod svoje skrbništvo, umiješa se u austrijske poslove kralj Si- 
gismund. Njemu bijaše još pokojni vojvoda Albrecht IV na samrti pre- 

oručio svoga sina, pa stoga je i smatrao za pravo da radi njemu u pri- 
og. Po Sigismundovu nalogu dovedoše niirnberški porkulab Fridrik, 
Krsto Liechtenstein i Reimprecht Wallsee četrnaestogodišnjega Albrech- 
ta V dne 28. rujna u Budim. Odanle odvede ga kralj Sigismund u Požun, 
gdje su ga sabrani prelati i baruni dočekali s velikim počastima. Malo 
dana poslije zaruči Sigismund Albrechta (egregie indolis adolescens) 


SIGISMUND KRALJUJE SAM 61 


sa svojom kćerju Elizabetom, ustanovivši podjedno da se zaručnici vjen- 
čaju, čim Elizabeta doraste do udaje. O tom sastavi Sigismund 7. listo- 
pada posebnu povelju, obećavši mladomu vojvodi globu od 40.000 du- 
kata, ako bi on neopravdano vjenčanje odgađao ili zaruke razvrgao. O 
tom obavijesti Sigismund 31. listopada 1411. staleže i gradove austrij- 
ske, kojima nastojaše ugoditi tim što je Reimprechta Wallseea imeno- 
vao odgojiteljem Albrechtovim, te ga tako posve riješio njegovih stri- 
čeva. Ali poradi toga zamrzi na nj duto vojvoda Ernest, te se pridruži 
poljskomu kralju Vladislavu Jagelu. 

Već od više godina bilo je različitih nesuglasica između Sigismunda 
i njegova pašanca, poljskoga kralja Vladislava Jagela. Najprije bijahu 
Poljaci pripojili svojoj vlasti neke zemlje i oblasti, za koje su Ugri mi- 
slili da su njihove; nakon toga zaratiše na red njemačkih vitezova, 
kojima je Sigismund bio zakrilnikom. Baš godine 1410. održaše Poljaci 
kod Tannenberga (Grunewalda) sjajnu pobjedu nad njemačkim redom, 
kojemu je sada zaprijetila gotova propast. Kad je nato Sigismund ustao 
na obranu reda, malo da ne dođe do očita neprijateljstva između Ugar- 
ske i Poljske. Na početku travnja 1411. nudio je poljski kralj Mlecima 
savez proti Sigismundu, a u svibnju utanačio je savez s vlaškim vojvo- 
dom Mirčom, koji bijaše poglavito naperen proti ugarskomu kralju. Me- 
đutim ugarski staleži opriješe se tomu da bi oni krv lijevali za posve 
im tuđi njemački red, a i Sigismund sam želio je što prije ostaviti Ugar- 
sku da bi mogao poći u Njemačku na krunidbu. Napokon nije ni polj- 
skomu kralju bilo do toga da ošteti Ugarsku, nego jedino da obrani svoju 
državu od njemačkoga reda i od Sigismunda. Tako ne dođe do rata, pače 
ugarski velikaši, sabrani u listopadu 1411. u Požunu, izabraše dvanaest 
izaslanika svojih, koji će se s jednakim brojem poljskih poslanika sastati 
na Martinje (11. studenoga), te izravnati nesuglasice između obiju drža- 
va. Oni zaista utanačiše primirje do 15. kolovoza iduće godine i pod- 
jedno ustanoviše da će se oba kralja u proljeće 1412. sastati, te ugova- 
rati o iskrenom i trajnom miru. 

Sigismund i Vladislav zaista se 10. ožujka 1412. sastadoše u Lublovu 
(u Šipuškoj županiji) u sjevernoj Ugarskoj, gdje već 15. ožujka utana- 
čiše mir, vrlo povoljan za Poljsku. Crvena Ruska kao i Moldavska ostat 
će i dalje uz Poljsku; tek pet godina nakon smrti jednoga ili drugoga 
kralja sastat će se velikaši obiju država te će ustanoviti komu da 
konačno pripadnu spomenute zemlje. No ipak će vojvoda moldavski 
pomagati Sigismundu u ratovima s Turcima i drugim nevjernicima. Da 
proslavi taj mir i ugodi poljskomu kralju, ureče Sigismund za Duhove 
(22. svibnja) kongres u Budim, kojom će se prigodom sastati 
knezovi, velikaši i vitezovi iz čitave Evrope, te će se izvoditi viteške igre 
i druge sjajne zabave. 

Iz Lublova pođoše oba kralja sa svojim sjajnim i brojnim družina- 
ma u Košice, gdje su proveli uskršnje blagdane, a onda preko Tokaja 
i Debrecina u Veliki Varadin. Tu prisegoše u stolnoj crkvi na grobu sve- 
toga Ladislava: da će biti ne samo saveznici, nego i vjerni prijatelji. Na- 
kon toga lovljahu lov kroz petnaest dana u okolišnim šumama, a onda 
pođoše u Budim, gdje se bijahu već skupili gosti i gledaoci sa sviju 

strana. Osim obaju kraljeva i njihovih supruga bijaše tu također veliki 
knez litavski Vitold, zatim bosanski kralj Stjepan Ostoja, austrijski voj- 
vode Albrecht V i Ernest, despot Stjepan Lazarević, papinski poslanik i 
drugi odličnici; očevici tvrde da je u svemu bilo 13 hercega i knezova, 
24 grofa, 26 drugih velikaša (bez ugarskih), napokon 1500 vitezova s 
3000 momaka (Knappen). Konja našlo se na okupu do 40.000. Iz svih 
strana evropskih, iz Češke, Poljske, Pruske, Litve, Vlaške, Moldavske, 
Grčke, Njemačke, Francuske, Engleske i Italije bijahu se vitezovi zgr- 
nuli; pače Tatari (Mongoli) i Turci bijahu poslali poslanike, da pozdra- 
ve Sigismunda i da vide svečane igre. Od hrvatskih i bosanskih velikaša 
spominju se poimence: knez Karlo Kurjaković iz Krbave, dva kneza 
Blagajska (Babonića), zagrebački biskup i kraljevski vrhovni kancelar 
Eberhard, nadalje Ivan Morović, veliki vojvoda bosanski Sandalj Hra- 
nić (der Zandal), i napokon splitski herceg i veliki vojvoda bosanski 
Hrvoje Vukčić sa svojom suprugom Jelenom. Od svih se sjajnih gosti 
najviše isticao baš potonji, kojega su mnogi držali za kralja bosanskoga. 
Osobito je udarala u oči njegova družina, njegovi vitezovi, »visoki i 
krepki ljudi, a u borbi srčani i hrabri« (cum et sui milites, altae et pro- 
cerae staturae, strenui et animosi in pugna spectarentur). Prvih dana 
lipnja izvodile se sjajne viteške igre, gdje su se odlikovali bosanski vite- 
zovi. Ali nagrade ne dobiše; nagradu za vitezove (konja zlatom potko- 
vana) odnese neki Šležanin, a nagrada za momke (konj srebrom pot- 
kovan) zapade Austrijanca. Nakon svršenih igara pođoše oba kralja 25. 
lipnja u Stolni Biograd na grob svetoga Stjepana, a onda se rastadoše, 
te se Vladislav sam povrati kući svojoj. Na rastanku predade Sigismund 
svomu gostu poljsku krunu s ostalim krunskim insignijama, koju bijaše 
pred 40 godina Ludovik Veliki dao prenijeti u Budim. 

(Prvi rat s Mlecima, 1411—1413.) Nevjera kralja Ladisla- 
va, koji je 9. srpnja 1409, sramotno prodao za 100.000 dukata Mletač- 
koj Republici gradove Zadar, Vranu, Novigrad i otok Pag, kao i sva 
prava svoja na ostalu Dalmaciju, uzbuni nemilo i protivnike i privrže- 
nike kralja Sigismunda širom čitavoga Hrvatskog Kraljevstva. Protiv- 
nici Sigismundovi bili su ogorčeni što ih je izabranik njihov tako ku- 
kavno izdao i poput robova prodao Mlecima, protiv kojih su se još ne- 
davno odlučno borili, pa zato su providuri mletački imali mnogo posla 
dok su mogli javiti svojoj Republici, da su s pomoću napuljskih bro- 
dova skršili otpor Zadrana, a i drugih prodanih Dalmatinaca i Hrvata. 
No još se više usplahiriše privrženici Sigismundovi, kao hrvatsko-dal- 
matinski ban Karlo Kurjaković s bratučedom svojim Pavlom, krčki i 
senjski knez Nikola Frankapan i herceg splitski Hrvoje Vukčić sa šur- 
jakom svojim, cetinskim knezom Ivanišem Nelipićem. Najveći pak strah 
opopce primorske općine i otoke, koji su dotad održali vjeru svoju 
kralju Sigismundu. Bili su to osobito gradovi Šibenik, Trogir i Nin na 
kopnu, zatim Osor i Rab na otocima, koji su s užasom predviđali što ih 
čeka od slavodobitnih Mlečana. 

Sam kralj Sigismund bijaše još 2. kolovoza 1409. zaprijetio Mle- 
tačkoj Republici da će sam glavom povesti vojsku u Dalmaciju poput 
kralja Luđovika te Republici silom oteti izdajom dobiveni Zadar. Mleci 


SIGISMUND KRALJUJE SAM 63 


bijahu doduše u početku u nemaloj neprilici kako da pred kraljem ispri- 
čaju svoj postupak; pače još u rujnu 1409. nije se usudio ni jedan ple- 
mić mletački da pođe u Ugarsku na kraljev dvor za poslanika, pa da 
opravda nedjelo svoje općine. No kad su Mleci vidjeli da Sigismund nije 
spreman za veliki rat, i da su njegove prijetnje puste, ohrabriše se te 
stadoše gorljivo raditi i da se u zauzetim mjestima što 
jače utvrde i da ostatkom Dalmacije silom ili mi- 
om ovladaju. U tom ih ukrijepi i opća zabuna Sigismundovih pri- 
vrženika u Hrvatskoj. Ban hrvatski Karlo Kurjaković prepao se sile 
mletačke i zabrinuo se za svoja imanja tako da traži u Mlecima primirje, 
a oni poručuju 24. kolovoza 1409, svojim providurima u Zadru, neka ga 
slobodno sklope ako ga ban silom zahtijeva; uostalom je primirje su- 
višno, jer »ondje gdje je bila i jest dobra ljubav i dobro Prijateljstvo, 
a nikakva nesloga, nije potrebe da se utanači primirje i da mu se od- 
redi rok«. Što se pak tiče banova zahtjeva da mletački providuri »ne 
otimaju hrvatskih zemalja, koje se drže na ime kralja Sigismunda«, neka 
izjave providuri da nemaju nikakva naloga da diraju u te zemlje i 
mjesta i da toga oni bez naloga općine neće činiti. I herceg Hrvoje šalje 
svoje poslanike u Zadar, zabrinut za Split i Omiš, a i za otoke Brač, 
Hvar i Korčulu; njemu poručuje mletačka vlada kroz svoje providure 
dne 27. kolovoza kako bi joj vrlo milo bilo kad bi on svoje poslanike 
izravno poslao u Mletke. Napokon i knez Nikola Frankapan šalje svoje 
poslanike u Mletke, jer se boji da će mu uzeti Rab, kojemu je već od 
nekoliko godina izabranim knezom. Knez Nikola uvjerava Mletke da je 
radi ljubavi, koju je vazda gojio prema njima, spreman raditi po savjetu 
i mnijenju njihovu, premda je podanik kralja ugarskoga; ako je dakle 
Republika odlučila uzeti Rab, neka počeka dok on grad i otok preda ko- 
jemu kraljevu punomoćniku, a onda neka čine što misle. Ali mu Mleci 
13. rujna 1409. odlučno odgovaraju neka se čuva predati Rab kojoj dru- 
goj osobi, jer rečena zemlja i otok je njihov, i oni hoće da bude njihov 
(quia dicta terra et insula Arbi est nostra et volumus esse nostram). 
Međutim već 6. rujna javljaju zadarski providuri da su žitelji Raba spre- 
mni priznati mletačku vlast; vijeće općinsko nato 16. rujna 1409. ovla. 
šćuje providure da prime otočane, ali bez ikakve pogodbe; a podjedno 
neka nastoje da dođu i do same tvrđave na otoku, i to načinom koji 
im se čini najzgodniji. Nakon Raba nije se mogao više držati ni grad 
Nin. Opasani odasvud mletačkom silom, mole Ninjani 9. rujna da i njih 
Republ a primi u svoje zakrilje; ona to 16. rujna prihvaća i nalaže 
zadarskim providurima da bez ikakve obveze i pogodbe preuzmu Nin u 
svoju vlast. Tako se još u rujnu 1409. podvrgoše mletačkoj vlasti Rab 
i. Nin, premda se knez Nikola Frankapan u tvrđavi rapskoj branio. 
No napokon uzeše mu Mleci tvrđavu silom. Čim su posve ovladali Ra- 
bom, pokoriše im se također otoci Cres i Osor (Lošinj), te su tako 
Mleci zagospodovali otocima u Kvarneru. Jedini grad Krk s otokom 
ostade knezu Nikoli. Već 13. prosinca 1409. određuje mletačko vijeće 
da se na otocima Pagu, Rabu, Osoru i Cresu opet namjeste 
mletački knezovi, te im određuje plaću i dužnosti. Knez Nikola Fran- 
kapan prijeti doduše Republici da će skupiti »veliku vojsku pješaka i 

lađa« da joj opet oduzme Rab; ali mu ona poručuje da ga u tom slučaju 
neće više smatrati za prijatelja, pa će se pobrinuti i pokazati mu kako 
joj je ovako uznemirivanje vrlo neugodno (et provideremus per modum, 
quod sua magnificentia cognosceret talem novitatem nobis esse mole: 
stissimam). 

Prva sreća ohrabri Mlečane još više. Uredivši upravu u zauzetim 
gradovima i mjestima posve na svoj način i na svoju korist, pregnuše 
sada svom snagom da ovladaju čitavom Dalmacijom, pa i Hrvatskom. 
Oni se u to ime ne žacahu ni jednoga sredstva: ni sile, ni mita, ni prij 
nja, ni obećanja. Nastojanje Republike pomažu u jednu ruku njezini 
providuri u Zadru, a što ovi ne mogu, učinit će njihovo brodovlje, koje- 
ga kapetan neprestano krstari uz dalmatinsko-hrvatsko primorje. Uspo- 
redo s providurima i brodovljem u Dalmaciji snuje i diplomacija mle- 
tačka najprepredenijim načinom da kralja Sigismunda prisili na for- 
malni odstup Dalmacije. Najprije radi diplomacija izravno na dvoru 
Sigismundovu, a kad tu ne može uspjeti, traži zagovornika i saveznika 
po čitavoj Evropi. Tako se napokon upletoše u spor između Mletaka i 
Sigismunda ne samo rimski papa Ivan XXIII, nego i poljski kralj Vla- 
dislav Jagelo, francuski kralj Karlo VI i burgundski vojvoda Ivan Ne- 
ustrašivi. Potonji imao je za to i posebnih razloga, jer mu Sigismund za 
učinjeni zajam od 100.000 dukata bijaše ustupio godišnji dohodak od 
7000 dukata, što su ga Mleci još po ustanovama mira u Turinu (1381) 
morali plaćati ear Sinj kralju. 

Mletačka Republika prihvati naprosto načelo da je ona Dalma- 
ciju od zakonitoga gospodara kupila, pa da stoga nema 
ni sumnja o njezinu pravu. Dalmacija je po pravu njezina, prema tomu 
mora i žaktično biti njezina, pa stajalo je to i najvećih žrtava: krvi i 
novaca. Zadar, Nin, Novigrad i Vranu na kopnu i otoke Pag, Rab i Osor 
(s Cresom) drži već sada; ostatak mora pošto-poto dobiti. Mudri dužd 
Mihajlo Steno neće još dirati u Split ni u otoke Brač, Hvar i Korčulu, 
kojima vlada silni herceg Hrvoje, a ni u otok Krk, kojim gospoduje 
moćni knez Nikola Frankapan, ali će se svom snagom oboriti na pri- 
morje između Zadra i Splita, osobito na kraljevske gradove Šibenik i 
Trogir. Ban Karlo Kurjaković preslab je da ih sam brani, a knezovi 
hrvatski možda će se žacati uvrijediti Mletačku Republiku s kojom pri- 
jateljuju, te su neki i građani njezini. Kralj napokon Sigismund je da- 
leko, k tomu zabavljen smutnjama na jugoistoku svoje države, pa neće 
moći dovoljno pomagati te osamljene gradove. 

Još u rujnu 1409. poslaše Mleci svoje poslanike u Šibenik i Trogir. 
Poslanici imali su »vladi, vijeću i općini« tih gradova saopćiti da su 
Mleci od zakonitoga gospodara (krunjenoga kralja) kupili čitavu Dal- 
maciju, te onda oba grada pozvati da se dobre volje svojoj novoj gospo- 
darici pokore i poklone. Poslanici međutim ne izvršiše ništa, jer ni jedan 
grad ne htjede vjerom krenuti, pače oba poslaše svoje glasnike na kra- 
ljevski dvor, tražeći pomoć. Sad se digoše Mleci svom snagom da milom 
ili silom zadobiju barem Šibenik. 

Grad Šibenik prostire se gotovo u sredini prostrana, 7 kilometara 
duga i */ kilometra široka zatona (fjorda), u koji na jugu prodire ma- 

PRILOG 7 


POVELJA KRALJA SIGISMUNDA OD 2. TRAVNJA 1398. 


kojom potvrđuje stariju darovnicu od 22. srpnja 1393. izdanu Ivanu i Stjepanu Moroviću za neki posjed (Chyk) u Vukovskoj županiji (3). 


PRILOG 8 





GRB SPLITSKOGA NADBISKUPA 
DUJMA DE JUDICIBUS 
(1412—1420) 


Snimljeno sa zvonika stolne crkve u Splitu. 





GRB NAČELNIKA SPLITSKOGA 
LOVRE IVANOVA DE GRISOGONIS (1418) 


SIGISMUND KRALJUJE SAM 65 


Jeni rt sv. Mandaljene, dok ga na sjeveru uski kanal spaja s drugim 
zatonom, zvanim Veliki Prokljan (Prokljansko jezero). Iz Šibenskoga 
zatona vodi opet uski kanal sv. Antuna na pučinu morsku. Taj je kanal 
od davne starine bio utvrđen kulama, koje su branile ulaz u kanal pa 
tako i sam grad Šibenik. 

Čim su Mleci odlučili uzeti Šibenik, prvo se pobrinuše da ovladaju 
kulama, koje su štitile zaton i grad s morske strane (turres et fortalitia 
portus). Pri tom im dobro dođe nesloga građana u Šibeniku, osobito 
opreka između vlastele (plemića) i pučana (populares). Čini se da su 
potonji naginjali Mlecima, dok su vlastela ili plemići pretežito stajali 
uz kralja Sigismunda. Već prvih dana rujna 1409. stigoše u Mletke neki 
ljudi, koji su stražili u šibenskim kulama, pa ih stadoše nuditi Repub: 
lici. Vijeće stoga 9. rujna imenova Franju Cornara providurom za Šibe- 
nik, te mu povjeri da s pomoću tih izdajica ovlada kako Šibenikom tako 
i Trogirom. Ovlasti ga pače neka onima koji bi mu u tom poslu pomo- 
gli obeća i godišnju dosmrtnu penziju: za oba grada do 1200 dukata, za 
jedan samo 700. Već nakon deset dana mogao se Cornaro pohvaliti da 
je barem donekle svoj zadatak izveo. S pomoću nekoga viteza Ivana 
Mišića, šibenskoga građanina i zapovjednika u jednoj kuli, skloni on 
sve glavare i stražare po kulama, te su stupili u službu mletačku. Bijahu 
to osim spomenutoga Ivana Mišića još Ivan Naplavić i Ivan Tavilić, 
zatim Juraj Golković, Toma Zurić, Florio Tavilić i Radić Šišgorić. Svi 
ti primiše za tu izdaju godišnju plaću od Mletaka; samomu Mišiću za- 
jamčena bi penzija od 150 dukata u zlatu. Neki od njih ostadoše i dalje 
u kulama kao službenici mletački, a drugi se preseliše u Zadar, gdje 
primahu plaću od godišnjih 150 do 400 libara. 

Ugrabivši tako kule na ulazu u šibenski zaton, zapovjediše Mlečani 
25. listopada 1409. svomu novomu providuru Petru Lauredanu neka 
pođe »k vladi, vijeću i općini grada Šibenika« (ad regimen, consilium et 
comune Sibinici) i neka izjavi da Mleci po ugovoru s kraljem Ladisla- 
vom moreju imati Šibenik i čitavu Dalmaciju, »jer je to njihovo i jer 
su to dobili od gospodara rečenih zemalja, koji ih je mogao njima dati«. 
Neka zatim pozove Šibenčane na dobrovoljnu, bezodvlačnu predaju; ako 
mu se ne bi za tri dana odazvali, neka s galijom, dvjema galijicama i 
brigantinom, a i s pješaštvom počne harati i robiti po šibenskom kotaru. 
Neka im spali i pohara mlinove, neka im hvata brodove i lađe s hranom, 
pače neka im nastoji zakratiti i vodu (ne possint accipere aquam). Neka 
im još kaže da će Mleci prije ili poslije ovladati gradom, pa da će onda 
»sve poglavice, koji su bili njihovi protivnici, držati za odmetnike i tako 
s njima postupati« (omnes principales, qui fuerint nobis contrarii, ha- 
bebimus et tractabimus pro rebellibus nostris). Nastojanje providurovo 
pomagat će izdajica Ivan Mišić, kojemu se povjerava straža u kuli pre- 
ma Vrani (ad custodiam turris portus versus Auranam), gdje će biti 
uza nj još drugih 50 Šibenčana. 

Nema sumnje da je općina grada Šibenika odbila zahtjeve Repub- 
like Mletačke. I tako započe potkraj listopada podsada Šibenika, koja 
je trajala pune dvije godine, i koja je stajala Mletke mnogo 
novaca i ljudi. 

Sigismundu vjerni Šibenik, da odoli neprijatelju, ne samo da je sku- 
pio svu svoju snagu, a osobito svoje brodovlje (galeam, barchas, barcho- 
sios et navigia), nego se također ogledao na sve strane za pomoć. Šalje 
poslanstvo kralju Sigismundu, zaklinje bana Karla Kurjakovića, hercega 
Hrvoja i druge hrvatske knezove. Da bi se lakše branio, bira za svoga 
kneza silnoga cetinskog kneza Ivaniša Nelipića, šurjaka Hrvojeva; Iva- 
niš prima izbor i šalje odmah gradu u pomoć 300 izabranih junaka cetin- 
skih. Uzalud kušaju Mleci kneza Ivaniša po svom providuru odvratiti 
od Šibenčana; uzalud mu poručuju da već drže »kule i utvrde lučke« 
(turres et fortalitia portus) i da će nedvojbeno ovladati i gradom: knez 
Ivaniš neće ni čuti da odazove svoje čete, a još manje da stane uz 
Mletke. No najodlučnije pomažu podsjednuti grad Trogirani, sluteći do- 
bro što njih čeka ako padne Šibenik. Napokon se vjernih Šibenčana sje- 
tio i kralj Sigismund; potkraj godine 1409. ili na početku slijedeće po- 
slao je i on kraljevsku četu ugarskih vojnika za obranu grada. Toj kra- 
ljevskoj četi imenovao je za vojvodu nekoga češkoga viteza Petra z 
Myšlina, koji se u dubrovačkim spomenicima zove »pan Petar«, a u 
mletačkim spisima »pan Petrus de Mislin« (Misilin). Petar z Myšlina 
je »kapetan kraljevskih četa i generalni vikar kraljev u Šibeniku« (capi- 
taneus gentis nostre in partibus Dalmatie et Croatie per nos constitutus, 
— capitaneus gentium nostrarum in Sibenico, — regius capitaneus et 
vicarius generalis Sibenici), te zajedno s knezom Ivanišem Nelipićem 
upravlja obranom grada. 

Podsada Šibenika god. 1410. nije u takvim prilikama bila nimalo 
povoljna za Mletke. Najprije nastoje Mleci odvratiti Trogirane da ne 
pomažu Šibenčana; pa kad ih Trogirani neće da slušaju, nego i dalje 
»kopnenim putem šalju i hranu i oružje u Šibenik«, onda Republika 
Mletačka 18. veljače prekida svaku trgovačku svezu s Trogirom, pače 
zapovijeda trogirskim brodovima da za osam dana ostave Veneciju. Od- 
mah zatim šuruju opet s nekim pučanima grada Šibenika; njih dvadeset 
i jednomu obećaju da će ih nagraditi plemstvom, ako im pomognu pre- 
dobiti svoj rodni grad. U drugu ruku nastoji Sigismund svakim nači- 
nom ugoditi vjernim Šibenčanima. Dne 27. travnja 1410. zapovijeda ka- 
petanu Petru z Myšlina da dade općini šibenskoj 10.000 mjera soli iz 
kraljevske solne komore. Podjedno poručuje žiteljima Skradina, koji 
su od god. 1407. ostali podanici bosanskoga velikoga vojvode Sandalja 
Hranića, da u svemu budu poslušni Šibenčanima i da rade po njihovim 
odlukama i naputcima; no pošto se slabo uzdaje u vjernost Skradinjana, 
ovlašćuje odmah Šibenčane da po svojoj uviđavnosti razvale »zidove i 
tvrđavu Skradinsku« (murum et omne fortalicium Scradonensium), a 
uz to da slobodno oduzmu imanja njegovih protivnika, i da ih općina 
čuva do njegova dolaska (usque ad nostre maiestatis aduentum) u Dal- 
maciju. Još nalaže kapetanu Petru da sa svima četama svojim pomaže 
Šibenčane pri rušenju zidina i utvrda skradinskih. Čini se da su se Ši- 
benčani ne samo odlučno branili, nego i na mletačke utvrde hrabro uda- 
rali. Dne 3. svibnja nalažu Mleci svomu providuru Petru Lauredanu da 
obnovi utvrde kula i da uz jednu kulu dade sagraditi cisternu »na korist 
boravećima u kulama«; 30. svibnja opet određuje vijeće da se na rtu 

sv. Mandaljene podigne drvena ograda (seraleo, bastita), kojom bi se 
taj rt odijelio od kopna i tako sam grad još jače opasao. U rujnu šalju 
Mlečani nove čete pred Šibenik, »jer su od pješaka, koji su bili u vojsci, 
mnogi pomrli, mnogi pobjegli, mnogi otpušteni, a mnogi žele biti 
otpušteni«, pa je stoga vojska u takvom stanju u očitoj pogibelji. U 
isto doba batavlja i Ivan Mišić kulu, koja mu je bila povjerena, pošto 
sluti da se općina više u njega ne pouzdaje. Uoči zime kao da su Mleci 
klonuli duhom; dne 7. studenoga određuje vijeće da se s obzirom na 
zimsko vrijeme, kad se ne može stajati vani s velikom vojskom ni 
na kopnu ni na moru, »stegne poslovanje« (ređucere negotia nostra); 
neka ostanu samo čete za obranu kula i ograde, a uz njih dvije galije 
i jedna galijica. Ostalo brodovlje neka se vrati kući, ali ipak neka kape- 
tan čitavoga brodovlja pokuša prije odlaska svoga zarobiti galiju i gali- 
jicu šibensku. Tim bi uvelike ugodio svojoj Republici. 

Nedaću na bojnom polju godine 1410. nastoje Mleci prikriti diplo- 
matskim ugovaranjem, misleći tako postići što ne mogu s oružjem. U 
travnju i svibnju 1410. borave njihovi poslanici Ivan Barbadico i Toma 
Mocenigo na ugarskom dvoru, radeći da Sigismunda i njegove barune 
sklone na pogodbu. No teško je bilo doći do sporazuma, jer su Mleci 
odlučili pošto-poto pridržati Dalmaciju, a Sigismund nije htio o tom 
ni čuti. U takvim prilikama čini se gotovo kao sprdnja kad mletačko 
vijeće 1. lipnja napućuje svoje poslanike neka ponude kralju kao neki 

očasni dar (honorancia) svake godine bud bijela opremljena konja 
Pud zlatan plašt, ako on za sve vijeke Mlecima ustupi Dalmaciju. Ako 
ne bi htio tako, neka mu ponude povrh toga još i otkupninu od 50 do 
60.000 dukata, a barunima njegovim neka obećaju nagrade do 5000 du- 
kata, ako izrade da se uz spomenute pogodbe utanači sporazum, Zanim- 
ljivo je kako vijeće upućuje svoje poslanike, neka pokušaju izraditi da 
im kralj ustupi čak i kraljevski i banski grad Knin u Hrvatskoj! Ta 
što bi onda i ostalo od Hrvatske na jugu Velebita? Knin, Novigrad i 
Vrana u mletačkoj vlasti, Ostrovica i Skradin u vlasti Sandalja Hra- 
nića, a ostalim vlada herceg Hrvoje i šurjak mu Ivaniš Nelipić! Sasvim 
je prirodno da kraj takvih, gotovo drskih, ponuda mletačkih nije moglo 
doći do nagodbe. Kralj nije htio ni odgovoriti na te mletačke pogodbe, 
nego im je jednostavno očitovao da će ih iznijeti pred svoje prelate i 
barune, ali tek nakon povratka svoga s bosanske vojne, na koju se tada 
spremao. Međutim potužio se Sigismund francuskomu kralju na postu- 
pak Mlečana, a taj kralj je nato 11. prosinca 1410. posebnim pismom 
pozvao općinu da Sigismundu povrati »Zadar i Vranu, koji gradovi pri- 
padaju kraljevini Dalmaciji, a ta kraljevina opet je podložna kruni 
ugarskoj«. 

Dok Mlečani nisu na ugarskom dvoru mogli ništa postići, nasmi- 
jala im se sreća na drugom mjestu. Sandalj Hranić držao je još od vre- 
mena kralja Ladislava znamenite gradove Ostrovicu i S kradin 
u Hrvatskoj. Sada navališe na nj Mleci, neka im te gradove za dobre 
novce ustupi. Njemu i onako slabo vrijede, jer su suviše udaljeni od 
središta njegove vlasti, a njima će dobro služiti: Ostrovica kao branik 
Zadra, a Škradin kao straža Šibeniku. Već 20. listopada 1410. ugovara 

općina sa Sandaljevim kastelanom u Ostrovici. Najprije mu nude za 
pra 2000—3000 dukata, a 8. studenoga već 5000. Za tu se cijenu napo- 

on i pogodiše. Dne 10. siječnja šalju Mleci novce Sandalju u Herceg- 
-Novi, a s njim i povelju kojom ga imenovaše svojim građaninom. Tri 
mjeseca poslije, 13. travnja 1411. predade zaista zastupnik Sandaljev 
Republici prodanu Ostrovicu, a podjedno darova joj u ime svoga go- 
spodara i Skradin. 

Međutim je i Sigismund odlučnije pregnuo da oslobodi Šibenčane 
od daljnje podsade. Odmah 8. siječnja 1411. piše iz Budima svome kape- 
tanu u Šibeniku, panu Petru z Myšlina, zatim Martinu Držiću, bivšem 
banovcu slavonskomu i županu križevačkomu, a sada magistru kraljev- 
skih ubrusara, napokon svojim kapetanima i činovnicima, neka brane 
svom snagom svojom povjereni im grad i građane, kao i njihove slobo- 
štine i imanja, jer su ti građani poradi vjernosti svoje mijogo podnijeli 
i još uvijek podnose (quanta dispendia quantasve ruinas et depressiones 
fideles iheote nostri Sibenicenses in observatione fidelitatis nobis debite 
et pro nostri regii honoris augmento hucusque tam in personis quam in 
rebus constanter et intrepide protulerunt, toleranterque patientur etiam 
pro presenti). Kralja oduševljeno pomažu Trogirani, povrijeđeni što su 
im Mlečani zapriječili trgovanje. Mlecima usprkos biraju Trogirani za 
svoga kneza Zadranina Filipa Jurjevića (đe Georgiis), odlučna privrže- 
nika Sigismundova, a sada admirala hrvatsko-dalmatinske mornarice, 
pa mole kralja 18. veljače 1411. da taj izbor potvrdi. »Gospodin Filip 
neka vlada i upravlja gradom i neka ga brani od protivnika vašega veli- 
čanstva, a na slavu i čast vašega veličanstva.« Uz Šibenčane i Trogirane 
stoji još knez Ivaniš Nelipić, napokon i ban hrvatski i dalmatinski Kar- 
lo Kurjaković. Čini se pače da je na početku god. 1411. i splitski herceg 
Hrvoje stao neizravno pomagati Šibenčane. Mlečani naime bijahu do- 
gnali da su Splićani »dali i daju nekakvu pripomoć, osobito živeža«, 
onima u Šibeniku; stoga vijeće šalje 12. siječnja 1411. poslanika svoga 
Luku Truna u Split, neka kaže tamošnjim građanima da toga više ne 
čine. Mleci kao da su se bojali i Dubrovnika, jer odmah zatim, 15. siječ- 
nja, poručuju Dubrovčanima da je laž, što su razglasili neki zlobni ljudi, 
da su naime Mlečani nakanili nakon pada Šibenika udariti na Dubro- 
vačku Republiku, te ju pokoriti. 

U čitavoj prvoj polovici godine 1411. napreže se Mletačka Republika 
svima silama da svrši borbu pred Šibenikom. Čini se da je slutila kako 
će naskoro planuti još žešći rat, pa se žurila obračunati barem s tim 
gredom. Najviše joj smeta cetinski knez Ivaniš Nelipić. Već 3. ožujka 

oće ga podmititi da se okani daljnje borbe; kroz nekoga pouzdanika nudi 
mu veliku nagradu od 20.000 dukata, ako dopusti da Šibenik i Trogir 
priznaju njezinu vlast. U travnju opet mami ugarske vojnike obećanji- 
ma i velikom nagradom da se iznevjere i prijeđu u službu mletačku. Mje- 
seca svibnja zove Sandalja Hranića u pomoć, a onda ponovno nudi knezu 
Ivanišu mito za svaki grad po 10.000 zlatnih dukata. Kad sve to ne po- 
maže, mijenja providure, prijeti čitavom pomorskom silom svojom i 
čini sve moguće, samo da jednom ovlada gradom. Ali sve zaludu: Šibe- 
nik ostade nedobitan! 

Uto se i kralj Sigismund odlučio za veliki navalni rat da ob- 
računa s Mlecima, kao ono nekad tast njegov Ludovik Veliki. Neće samo 
braniti svoje gradove u Dalmaciji i Hrvatskoj, nego će podići vojsku pa 
provaliti u Italiju i ondje oboriti se na Mletke u sijelu vladanja nji- 
hova. Otkako je naime Sigismund 21. srpnja 1411. bio jednodušno iza- 
bran kraljem njemačkim, zapala ga je kao njemačkoga kralja i budu- 
ćega rimskog cara još i ta zadaća da bdije nad prilikama Italije. A tu 
je u prvom redu morao ustati protiv Mletaka. Ti se bijahu u potonje 
vrijeme podigli do prve vlasti u sjevernoj Italiji, te ovladali Veronom, 
Bassanom, Bellunom, Vicenzom i Padovom. Gospodare tih gradova 
i oblasti ili su pogubili, kao padovanskoga gospodara Franju Carraru, 
nekadanjega saveznika Ludovikova, ili opet protjerali, kao članove poro- 
dice della Scala. Nakon toga oboriše se na jednoj strani na istočnu Lom- 
bardiju, a na drugoj na Furlansku, za koju se tada otimahu dva patri- 
jarha: jedan privrženik kraljev (Ludovik Teck), a drugi privrženik mle- 
tački, po imenu Pancera. Ako im pođe za rukom te osvoje te dvije po- 
krajine, moći će po miloj volji svojoj zakrčivati Sigismundu put u Mi- 
lan i Rim. 

Sigismund bijaše dakle odlučio zaratiti na Mletke i kao kralj ugar- 
sko-hrvatski i kao kralj njemački i car rimski. U zgodan čas dođoše k 
njemu Jakov Marsilio Carrara i Brunoro della Scala, moleći ga da ih 
povrati u gradove i krajeve koje im bijahu Mleci oduzeli. Sigismund 
se mogaše nadati da će uza nj stajati privrženici tih bjegunaca, a po svoj 
prilici i državni staleži njemački. Već u rujnu 1411. osvanuše prve čete 
ugarske u Furlanskoj i mletačkoj Istri. Dva mjeseca poslije, 11. stude- 
noga 1411. posla Sigismund na Mlečane glavnu vojsku od 10.000 do 
12.000 konjanika. Vrhovni vođa bio joj je poznati Firentinac Pipo de 
Ozora (sin Stjepana de Scolaris de Florentia), tada temeški župan, koji 
se bijaše proslavio u vojni bosanskoj (Pippo Spano); osim njega spo- 
minje se i hrvatski knez Vladislav [Ladislav] Blagajski (Babonić), 
vrstan vojvoda i odan privrženik Sigismundov. Pošto je u mletačkoj 
Istri digao ustanak, kojom je prigodom grad Mile (Muglia) istakao 
ugarsku zastavu, provali Pipo 28. studenoga u Furlansku (Cabdad), pro- 
tjera 6. prosinca iz Vidama (Udine, Utinum) mletačkoga patrijarha, 
osvoji jurišem gradove i utvrde koje mu se nisu dragovoljno predale, 
te prodre robeći i paleći Furlansku sve do tarviške oblasti (Treviso). 
Mleci bijahu se pod svojim vrhovnim vojvodom Tadijom del Verme do- 
bro pripravili. Duž međe bijahu podigli duge šančeve, koje je branila 
vojska od 12.000 ljudi. Uz to je svaki grad morao dati određen broj pje- 
šaka i konjanika, od kojih bi sastavljena druga vojska, a vođom joj je 
bio Karlo Malatesta, gospodar Riminija. Prešavši Pipo u prosincu rijeku 
Tagliamento i prikučivši se međama tarviške oblasti, zametnu kod jarka 
između Conegliana i Sacila boj, u kojem su ugarske čete pobijedile i 
zarobile devetnaest zastava, koje su 5. siječnja 1422. stigle u Budim kra- 
lju Sigismundu. Što prije te pobjede, a sto nakon nje osvojiše do- 
bitnici gradove Ceneda, Seravalle, Belluno, Feltre, Motta, Cordignano, 
Val di Marino, Oderzo, Castelnuovo i mnogo drugih: svega 72 gradova, 
tvrđava i kaštela. Ugarska vojska stajaše već pod zidinama Trevisa i 

Bassana, kad Pipo najednom 
sustane u svom slavodobiću. 
Neki ga potvoriše da se je dao 
od Mlečana podmititi dvjema 
srebrnim i pozlaćenim bocama, 
koje su tobože bile napunjene 
malvazijskim vinom, a uistinu 
dukatima; no bit će vjerojat- 
nije da je Pipo nakon uzalud- 
na juriša na Treviso odustao 
od daljnje podsade toga gra- 
da. Budući da je k tomu još i 
obolio, ostavi on 14. veljače 
1412. tarvišku oblast, te uzma- 
kne sve do Vidama, ostavivši 
u osvojenim gradovima tako 
jake posade da su mogle iz- 
držati navale mletačke. 
Vojna u Italiji dojmila se 
znatno ratovanja u Dalmaciji. 
Već na prve glasove da će jaka 
vojska kraljeva provaliti u Ita- 
liju, odlanu primorskim grado- 
vima Dalmacije i Hrvatske, 
dok se opet Mleci živo zabrinu- 
še. Dne 1. rujna 1411. piše Mle- 
tačka Republika kapetanu svo- 
je mornarice na Jadranskom 
moru (copitaneo culfi) da je 
doznala »kako se u zemljama i 
mjestima Dalmacije, koja još 
nisu pokorna, spremaju nekak- 
ve galije i brigantini, pa sum- 
nja da se to događa na štetu 
njezina vladanja i njezinih 
mjesta«; stoga zapovijeda da 
smjesta pohita s čitavim bro- 
dovljem pred Šibenik, te raz- 
vidi što je istina. Ako su za- 
ista spomenute galije i brigan- 
tini napadali na njezina mjesta 
i brodove, neka se obori na 
njih kao na neprijatelje njezi- 
ne (tanquam contra inimicos 
nostros); ako pak samo stoje 
pripravni, neka straži kod 
kula šibenskih i dnevnice 

piše što se ondje događa. Istoga dana piše Republika knezu i kapetanu 
svomu u Zadru kako je čula »da se kreću neke čete iz gornjih strana 
prema šibenskim kulama«, zato ih poziva neka sve uredi za obranu 
Zadra i okolišnih mjesta, a osobito da opskrbe hranom i zairom Vranu, 
i da o svemu izvješćuju tamošnjega kastelana. Uz to šalje Republika 
novih četa za šibenske kule iz Kopra i Pirana u Istri. Ali najviše zadade 
straha Mlecima vijest da u samome Zadru imade nepouzdanih ljudi, ne- 
zadovoljnih plemića, kojih su rođaci u službi ugarskoga kralja te pri- 
maju od njega i plaću (in Jadra sunt multi nobiles, quorum attinentes 
sunt in partibus Hungarie, et habent provisionem a domino rege Hun- 
garie, et numquam dignati fuerunt venire ad nostram presentiam), pa 
da bi ti mogli ustati protiv njezina vladanja. Republika nalaže 7. rujna 
1411. prvi put, a 2. listopada drugi put svojim providurima u Zadru da 
pronađu sve sumnjivce (suspectos) i one koji imaju roda u Ugarskoj, 
pa da ih što prije pošalju u Mletke u zatočje. Providuri poslaše nato pet 
zadarskih plemića u Mletke; ali vijeće ne bijaše tim zadovoljno, nego 
zahtijevaše 24. listopada da otpremi još Andriju de Cesanis, zatim sve 
članove od porodica Jurjevića i Našića (omnes illos de domo de Geor- 
giis... et... de Nassis), osim jedinoga Jurja Našića, koji je već starac 
i obnemogao (senem et decrepitum esse). Uz to neka pošalju još i one 
Zadrane koje su sigurnosti radi preselili u Nin, sumnjive pak Ninjane 
neka premjeste na Rab i Pag. Poslušni providuri pokoriše se taj put 
odlučnomu nalogu, te skupiše tako u Zadru, a i po ostaloj mletačkoj 
Dalmaciji sve »sumnjivce«, pa ih otpremiše u Veneciju. Nevoljni ti ljudi 
moradoše ostaviti žene i djecu, te ni krivi ni dužni poći u zatočje, gdje 
su ljuto stradali od svake nevolje, te se hraniti od milostinje, koju im 
je Republika davala. 

Međutim bijaše zaista hrvatski ban Karlo Kurjaković s novim če- 
tama u rujnu 1411. stao udarati na mletačke gradove Ostrovicu, Vranu 
i Skradin. Osobito oko Skradina dođe do žestokih okršaja, gdje je 
mletačka posada više puta provaljivala iz grada. Ali za jedne takve pro- 
vale pođe banu za iko svladati mletačku posadu i zauzeti Skradin. 
Već 10. listopda 1411. javljaju knez i kapetan zadarski tu nesreću Mle- 
tačkoj Republici. Mletačko vijeće odgovori im 24. listopada da se ta 
nezgoda dogodila najviše zato »što su Skradinjani, premda malobrojni, 
izašli na polje da se biju s neprijateljima, a to je bila velika ludorija«; 
stoga nalaže vijeće da se u buduće mletačke posade ne smiju više upu- 
štati u boj, nego samo hrabro braniti povjerene im utvrde i mjesta. Na- 
kon zauzeća Skradina vraćao se hrvatski ban opet u gornje strane. Uz 
put ostavio jeu Bribiru, župnomu gradu plemena Šubić, dvije sto- 
tine ugarskih konjanika i stotinu plemića hrvatskih iz okolice Knina 
da pomažu Šubićima braniti svoj grad. Upravitelji Zadra odmah to do- 
glasiše Republici Mletačkoj i zamoliše je neka im dopusti sada udariti 
na Bribir i oteti ga Hrvatima, budući da je ban otišao. Mleci to 8. stu- 
denoga dopuste, ali nema vijesti da li su zadarski upravitelji nakanu 
svoju izveli. 

Na početku god. 1412. nestaje bana Karla Kurjakovića. Kralj Sigis- 
mund imenova sada banom Dalmacije i Hrvatske Petra (Peterman- 

na) Albena, gospodara Medvedgrada, a sinovca zagrebačkoga bisku- 
pa i svoga vrhovnoga kancelara Eberharda. U isto vrijeme popuni kralj 
i baniju slavonsku, koja kroz više godina (1408—1411) nije imala po- 
sebna glavara. On imenova za slavonskoga bana Pavla Čupora od 
Moslavine, dosadanjega banovca i župana Križevačke i Zagrebačke župa- 
nije. Jamačno je kralj obje banske stolice popunio uglednim velikašima 
Slavonije samo zato da što odlučnije nastavi rat s Mlecima kako u Dal- 
maciji tako u Italiji. U to ime obratio se posebnim pismom od 30. siječ- 
nja 1412. i na državne staleže u Njemačkoj, nastojeći i njih skloniti na 
rat, koji je pokrenuo za čast i ugled toga kraljevstva. 

Novi hrvatsko-dalmatinski ban Petar Alben došao je odmah na po- 
četku god. 1412. u svoju banovinu da tu zajedno s cetinskim i šibenskim 
knezom Ivanišem Nelipićem, kao i s kraljevskim kapetanom Petrom z 
Myšlina što odlučnije suzbija mletačku silu. Dne 9. veljače poziva Si- 
gismund bana Petra Albena posebnim pismom da poštiva sve stare 
običaje i privilegije grada Trogira, a osobito da pobire banski dohodak 
»trgovinu« samo na onome mjestu u samom gradu gdje se od starine 
pobirao, a ne u kotaru gradskom, kako se na nj potužio trogirski posla- 
nik Nikola Petrov Mikac. Još prije toga obasuo je kralj novim milosti- 
ma Šibenčane, koji bijahu također poslali k njemu svoje poslanike 
Grgura Draganića i Marka Radivojevića, te mu saopćili svoje tegobe 
i želje. Otvorenim pismom od 6. siječnja 1412. uze on u svoju zasebnu 
zaštitu sva imanja i plemenštine svojih vjernih Šibenčana po čitavoj 
Dalmaciji i Hrvatskoj, a osobito u županiji Luci, te proglasi da sve 
osude, što su ih županijski sudbeni stolovi u parnicama o plemenština- 
ma i drugim posjedima između Šibenčana s jedne strane a Zadrana i 
ostalih mletačkih podanika s druge strane izrekli, nemaju nimalo vrijedi- 
ti. Odmah zatim, 14. siječnja, izda proglas na sve trgovce, Vlahe i Hrvate, 
koji trguju s Dalmacijom, da sav svoj trg, a osobito živež, voze i nose je- 
dino u Šibenik, a ni u koje drugo mjesto, i to tako dugo dok potraje sada- 
nji rat (novissimi disturbii tempore durante). Dne 12. veljače 1412. javlja 
Sigismund Šibenčanima da će, ako Bog dA, naskoro krenuti »na naše 
i našega kraljevstva dušmane« u Dalmaciju (adversus nostros et regni 
nostri emulos versus partes Dalmatie exercitualiter sumus in brevi pro- 
fecturi), te će onamo i svoje »bombarde« dovesti; zato ih poziva neka 
poprave sve putove na kopnu da bi rečene bombarde mogle sigurno i 
neoštećene onamo stići. Istoga dana zapovijeda još da Šibenčani skupe, 
poprave i prirede »sve svoje galije i sve druge brodove« (universas ga- 
leas et alia quelibet ligna et instrumenta marina ad bellandum valida et 
oportuna in portu et terra civitatis) da ih nađe spremne kad dođe sa 
svojim četama. 

Sigismunda doduše ne bi, ali zato ipak posluži Hrvatima sreća, Ne- 
gdje u ožujku 1412. pođe plemenu Šubića zajedno s Vlasima za rukom, 
te nahrupiše na tvrdu Ostrovicu, i oteše je mletačkoj posadi. Od 
plemena Šubić proslaviše se tom prigodom Mikac Marković, Jakov Pav- 
lović i Ivan'Petrović, svi iz susjednoga Bribira, koji su tom prigodom 
izgubili mnogo svojih rođaka i čeljadi (castrum nostrum Osztrouicze, 
in regno Croacie habitum, per Venetos, nostros et sacre corone nostre 

notorios emulos occupatum et iniuriose detentum, ipsorum et proximo- 
rum ac familiarium personas formidalibus fortune casibus pro nostri 
honoris regni incremento, reformacioneque status et recuperacione reg- 
norum nostrorum Dalmacie et Croacie intrepide submittendo, cum mag- 
na sanguinis offusione et vulnerum letalium in eorum et familiarium 
ipsorum personis exceptione, a manibus, potestate et regimine Veneto- 
rum obtinuerunt). Mleci se silno uznemiriše kad su im tu kobnu vijest 
javili zadarski upravitelji, dodavši još da je ta nezgoda »na sramotu 
našega vladanja i na štetu ostalih mjesta« (infamia nostri dominii et 
incomodo locorum nostrorum). Dne 10. travnja 1412. nalaže Republika 
zadarskim upraviteljima neka kojim god načinom nastoje opet zadobiti 
rečeni grad, pa im dopušta potrošiti do 3000 dukata za mito onima koji 
bi im ga izdali. Ali Šubići ne htjedoše znati za izdaju; zato im zahvalni 
kralj 22. srpnja izdade u Budimu svečanu povelju, kojom proslavi nji- 
hovo junaštvo i vjernost, a uz to im potvrdi svu njihovu plemenštinu 
i imanja kako u kotarima gradova Zadra i Šibenika, tako i u kotaru 
Ostrovici i županiji Lučkoj. Još prije toga, dne 6. svibnja, bijaše kralj 
na molbu trogirskih poslanika potvrdio spomenutoj općini za kneza i 
upravitelja dubrovačkoga vlastelina Paskvalina Restića, kojega bijaše 
jamačno poglavito zato izabrala što je očekivala pomoći i potpore od 
njegovih sugrađana. I tom prigodom hrabri kralj vjerne Trogirane da 
ustraju u borbi s Mlecima i da ga o svemu obavijeste što bi doznali. 

U Italiji ratovalo se u prvoj polovici 1412. s promjenljivom srećom. 
Pend bijaše onamo poslao novih četa pod erdeljskim vojvodom 
Nikolom Marczalijem, slavonskim banom Pavlom Čuporom i knezom 
Vladislavom Blagajskim da budu u pomoć posadama, koje bijaše Pipo 
de Ozora u osvojenim mjestima ostavio i na koje je mletački vojvoda 
Karlo Malatesta udarao. U Furlanskoj odijelio se od drugova knez Vla- 
dislav Blagajski, te je pošao u Istru, gdje su Mlečani bili podsjeli Sigis- 
mundov grad Buje (oppidi nostri Bulu). Vladislav suzbi neprijatelje, a 
onda udari na grad Buzet (oppidum Bulsam alias Piguentum), koji 
sretno osvoji. Nekako u isto vrijeme kad je knez Vladislav Blagajski 
jurišao na Buzet, posla i krčko-senjski knez Nikola Frankapan nešto 
svojih četa u Istru, koje su plijenile kotar grada Rašpurga (Ras- 
purgk, Raspurch, danas podor Raspo). Taj je znameniti grad još ne- 
davno pripadao majci kneza Nikole, po imenu Ani, grofici goričkoj. 
Provala njegovih četa u Istru u svibnju ili lipnju silno uzruja mletačku 
gospodu. Kapetan grada Rašpurga i kapetan Istre, Ludovik de Buzacha- 
rinis, pohitaše izvijestiti Mletke o toj provali, koji su 1. srpnja proglasili 
kneza Nikolu svojim neprijateljem, te poslali brodovlje svoje u Kvarner 
da skuči Senj i zatre trgovinu njegovu po moru. 

Iz Istre vrati se Vladislav Blagajski u Furlansku k Nikoli Marcza- 
liju. Zapala ga zadaća da primi ondje upravu i obranu grada Motta 
(castri nostri Motha) na rijeci Livenzi. No jedva što je u taj grad bio 
ušao, eto Karla Malateste, te ga stade podsjedati. Vladislavu pohita u 
pomoć Nikola Marezali, te je objema pošlo za rukom Mlečane suzbiti i 
potjerati. Kumani međutim, koji su bili u ugarsko-hrvatskoj vojsci, po- 
žudni plijena, prestadoše neprijatelja progoniti, nego navališe na njihove 

šatore te počeše u njima blago sabirati. Videći to Karlo Malatesta, skupi 
opet svoju vojsku te se obori ponovno na ugarsko-hrvatske čete. Onako 
razasute mnogo ih poubija, a samoga Vladislava prisili da se zatvori u 
tvrdi grad Mottu. Podsada grada otegla se sada na dugo (magno tem- 
pore impugnato). Čini se pače da su mnogi hrvatski i ugarski velikaši 
ostavljali tada Furlansku, te se vraćali svojim kućama. To je potaklo 
kralja Sigismunda, te je 6. kolovoza 1412. iz Budima pisao pismo »svima 
službenicima i vojnicima vjernih naših muževa Nikole Marczalija, bivše- 
ga vojvode erdeljskoga, Pavla Čupora, kraljevstva našega Slavonije bana, 
i magistra Vladislava Blagajskoga, koji sada u ratu protiv Mlečana u 
stranama Italije stoje i borave« (nunc in exercituali nostra expedicione 
contra nostros et regni nostri emulos notorios, utputa Venetos instau- 
rata, in partibus Italie constitutis et existentibus), te ih hrabri i nuka 
da ustraju u mukotrpnoj vojni dok on sam onamo dođe kako se već 
i spremio. »Znajte pak za stalno, ako bi koji od vas, kako smo načuli, 
prije dolaska našega pod kojom god izlikom otišao ili pak naše zapo- 
vijedi po odredbama vojvode Nikole Marczalija izvršivati se kratio, to 
ćemo ovakve, ako su plemići ili posjednici, lišiti plemstva, ako nisu ple- 
mići ni posjednici, izagnat ćemo ih iz naše države. O tome nemojte ni 
dvojiti« Da su molbe i prijetnje kraljeve bile opravdane, razabiremo 
i po tom što je i sam slavonski ban Pavao Čupor bio ostavio bojno polje. 
Baš na taj dan, kad kralj prijeti njegovim službenicima, boravi ban Pa- 
vao Čupor u Zagrebu, te izdaje povelje i isprave. 

Međutim je još uvijek trajala podsada grada Motte u Furlanskoj. 
Gradu je opet došao u pomoć Nikola Marczali, ali nije ništa izvršio, pače 
je dopanuo i sam teške rane, od koje je malo zatim umro. Zatvorenomu 

nezu Vladislavu Blagajskom bilo je sve teže suzbijati juriše, osobito 
otkad je Karlu Malatesti i njegovoj kopnenoj vojsci pritekla u pomoć 
mletačka mornarica. Videći napokon Vladislšv da se ne može održati, 
odluči s četama svojima protući se kroz neprijateljsku vojsku. Dne 24. 
kolovoza provali iz grada. Zametnula se strašna bitka, koja se svrši po- 
razom njegovim. Mlečani zarobiše mnogo ljudi i zastava, koje su slavo- 
dobitno poslali u Mletke. Među zarobljenicima bio je i junački knez 
Vladislav Blagajski, koji je sada čamio do deset mjeseci u mletačkom 
sužanjstvu, dok se nije iskupio sa 6000 dukata. No i mletačka vojska 
ljuto je stradala u tom boju; vrli vojvoda njezin Karlo Malatesta dopa- 
nuo teških rana, te ga je morao zamijeniti brat Pandolfo. 

Sigismundu stizavale su uto i nepovoljne vijesti iz Dalmacije. U gra- 
du Šibeniku naime bijaše došlo do očite borbe između vlastele koja su 
prianjala uz Sigismunda i pučana koji su naginjali Mlecima. Pučka stran- 
ka u toj borbi nadjačala, te protjerala vlastelu iz grada. Kolovođe pučke 
stranke bili su Grgur Draganić, Antun Mauri, Dišman Slavogostić, Marko 
Radević, Ivan Svistić i Ivan Radević, koji su odmah preuzeli upravu 
grada, te valjda stali raditi da se pokori Mlecima. Ali vlastela utekoše 
se kraljevskomu kapetanu Petru z Myšlina i knezu Ivanišu Nelipiću. Na 
čelu kraljevskih i hrvatskih četa dovedoše Petar i Ivaniš prognanu vla- 
stelu u grad, te svladaše pučku stranku. Poglavice njezini biše zarob- 
ljeni, a Ivan i Marko Radević, Dišman Slavogostić i Antun Mauri dne 

7. svibnja 1412. u kuli velike palače pogubljeni i u samostanu domini- 
kanaca svi zajedno u jednoj grobnici pokopani. Nato bi smjesta obnov- 
ljena vlasteoska uprava, te Stjepan Dragojević, Stjepan Milatčić, Grgur 
Mikšić i Luka Kozičić izabrani za upravitelje (rektore), koji moradoše 
položiti prisegu vjernosti kralju Sigismundu. 

Nemila strogost kapetana Petra z Myšlina i kneza Nelipića bijaše 
još jače razdražila pučku stranku u Šibeniku. Kad je nato kapetan Petar 
još unutar gradskih zidova podigao utvrdu da drži grad u pokornosti, 
ozlojediše se i mnogi privrženici kralja Sigismunda, koji su dotad uza- 
lud čekali na njegov dolazak. Tako se zgodi da je sada u Šibeniku sve 
više mah preotimala stranka koja je radila da se grad pokori Mlecima. 
Toj je stranci pristupio i jedan od rektora, po imenu Luka Kozičić. 
U srpnju 1412. boravio je u Mlecima neki plemić šibenski, koji je izjavic 
da je većina općine šibenske spremna pokoriti se, samo se boji da će 
se Mleci osvetiti što se tako borila uz kralja ugarskoga protiv mletačke 
vojske. Šibenčanima dodijalo je vladanje Sigismundovo »poradi okrut- 
nosti« (propter crudelitates) njegovih kapetana, koji su neke građane 
pogubili, a mnoge iz grada prognali. Mletački dužd Mihajlo Steno izdade 
nato 11. srpnja slobodno pismo, kojim očitova ovako: Ako se Šibenik 
pokori, zaboravit će Mletačka Republika na sve dosadanje povrede i štete, 
pa će s općinom i građanima postupati milostivo i blagohotno (gratiose 
et benigne), kao s ostalim podanicima i vjernima svojima. Slobodno 
pismo duždovo još više ohrabri mletačku stranku, te stade sada očito 
ugovarati o predaji. Poslanik općine šibenske bio je neki redovnik Si- 
meon (sacre pagine bacalarius), koji je u Mletke odnio i pogodbe Šiben- 
čana, uz koje bi bili voljni priznati mletačku vlast. 

Vijesti o katastrofi kod Motte a i o zgodama u Šibeniku prisiliše na- 
pokon kralja Sigismunda da sam pođe u rat. Mlečani su dotad sve mo- 
guće radili da g sklone na mir. Oni su se obraćali na rimskoga papu 
i na poljskoga kralja da posreduju; ali ponude njihove bile su takve da 
ih nije Šigismund mogao prihvatiti. Tražili su također savez s poljskim 
kraljem, a onda s napuljskim; odvraćali njemačke knezove i staleže da 
ne pomažu Sigismunda. Napokon su se Mleci obratili na kraljeva tasta 
i šurjaka, na celjske knezove Hermana i Fridrika da bi oni izradili mir. 
Povod im dade knez Fridrik, kojemu je trebalo novaca, pa je stoga u 
Mlecima zatražio zajam, i u to ime po svom poslaniku nudio Mlecima u 
zalog grad Bakar (castrum Buchari), otok Krk i dva druga grada u Dal- 
maciji, što je sve bio dobio po svojoj ženi Elizabeti Frankapanovoj. 
Mieci mu se ispričaše da mu ne mogu dati zajma, »pošto sada ratuju, 
te ne mogu primiti rečenih mjesta u zalog«; ali čim se rat svrši, spremni 
su zadovoljiti njegovoj želji. Podjedno mu 9. rujna 1412. pisaše kako bi 
dobro bilo kad bi »njegova preuzvišenost« posredovala mir da se »ne pro- 
lijeva krv kršćanska«. Jamačno su se Mleci obratili tom prigodom i na 
Fridrikova oca Hermana, jer već prvih dana listopada borave u Mlecima 
poslanici obaju knezova Celjskih, te predlažu vijeću neka se u tom poslu 
obrate još i na palatina Nikolu Gorjanskoga. Mleci i to prihvatiše, pa 
1. studenoga određuju Tomu Moceniga i Antuna Contarena za poslanika 
knezovima Celjskim, te im daju opsežan naputak za taj posao. 

Međutim kralj se Sigismund već spremao na vojnu. Od 27. listopada 
do 8. studenoga boravi u Zagrebu, gdje mu se pridružuju banderiji veli- 
kaša i župana. Tu se nađoše uz kralja ostrogonski nadbiskup Ivan Ka- 
niški, đurski biskup Ivan, palatin Nikola Gorjanski, ban mačvanski Ni- 
kola Iločki, bivši ban Ivan Morović, zatim drugi prelati, baruni i velikaši. 
U Zagrebu boravi uza nj i knez Nikola Frankapan, kojega su primorske 
oblasti u potonje vrijeme mnogo stradale od toga što su Mleci priječili 
svako trgovanje po moru. Nikola Frankapan bojao se da će izgubiti i 
otok Krk, koji je držao zajedno s knezom Fridrikom Celjskim. Stoga je 
zamolio kralja da mu potvrdi taj otok zajedno sa svima pravima što ih 
na njemu vrši. Sigismund mu zaista 1. studenoga izdade povelju, kojom 
mu za njegove velike zasluge potvrdi »otok Krčki s gradom, tvrđavom, 
selima, šumama, pašnjacima, lukama, primorskim solinama, školjima 
Prvićem, Plavnikom i Almisom, kao i sa svima patronatskim pravima«. 
Boraveći u Zagrebu začu Sigismund još i tu tužnu vijest da se grad Ši- 
benik dne 30. listopada predao Mlecima. On se živo poboja sada za Tro- 
gir, pa stoga posla 4. studenoga 1412. pismo na Trogirane da ih ohrabri 
za daljnji otpor. »Danas«, piše on, »stiže nama žalosna i prijeka vijest 
kako su se građani i svi žitelji grada Šibenika pokorili ljutim protivni- 
cima našim, naime Mlecima, i kako su im izdali čitav grad, izuzev jedino 
utvrdu (castro seu fortalicio) u sredini rečenoga grada. Mi ćemo radi 
toga ravno poći do toga grada da suzbijemo silu mletačku. Pozivamo 
vas stoga i opominjemo, pače vam strogo zapovijedamo da se tako po- 
brinete za dobro stanje našega grada Trogira i da ga tako branite da 
se proslavite pohvalnom ustrajnošću i tvrdom vjerom svojom.« Da bi 
mogao uspješno ratovati s Mlecima, trebaše Sigismundu novaca, kojih 
nije nikad dovoljno imao. Stoga on 8. studenoga uzajmi od poljskoga 
kralja Vladislava Jagela 37000 maraka srebra i založi mu za to s pri- 
volom nazočnih ugarskih prelata i baruna velik dio Šipuške županije, 
naime gospoštije Lublov, Gnezda i Podolin? zatim 13 gradova. Sva ta 
mjesta ostadoše odsad uz Poljsku sve do kraljice Marije Terezije. 

Iz Zagreba pošao je Sigismund starom vojničkom cestom na jug 
prema Uni. Dne 15—19. studenoga boravi u Bihaću, gdje su se nje- 
mu jamačno pridružili mnogi slavonski, hrvatski i bosanski velikaši. Tu 
piše 15. studenoga drugo pismo Trogiranima, u kojemu hvali njihovu 
postojanu odanost, koju su potonjih dana ponovno dokazali kad su ih 
Mleci pozvali da im se poput Šibenčana pokore. Javlja im nadalje kako 
je zapovjedio hrvatsko-dalmatinskomu banu Petru (Petermannu) Al- 
benu od Medvedgrada da uzdrži staru slobodu i pravice grada Trogira. 
Još im poručuje da je vjernoga svoga Ugolina de Auria (Doria) iz Ge- 
nove izabrao za admirala ratne mornarice oko Trogira, pa će taj zajedno 
s knezom grada Trogira, s Dubrovčaninom Paskvalinom Restićem slož- 
nim silama poraditi da obrane i zaštite povjereni im grad od neprija- 
telja. Napokon još im poručuje da je i splitski knez Hrvoje službu svoju 
njemu ponudio, pa da mu je kroz zasebna poslanika ozbiljno naložio 








5 [Na području današnjih mjesta Star4 L'ubovna i Podolinec u Slovačkoj.] 

da smatra Mlečane i njihove pripadnike za neprijatelje, i da im brani 
dolaziti u splitsku luku i druga svoja mjesta, pače da im uskraćuje 
hranu i da prekine svako općenje s njima. 

Sigismund je, idući u Bihać, jamačno mislio udariti preko Knina 
prema Šibeniku da ga otme Mletačkoj Republici. No putem se predo- 
mislio, pa je mjesto na jug udario prema zapadu da potraži Mlečane u 
vlastitoj im domovini. Dne 27. do 29. studenoga 1412. boravi u Bri- 
nju, ponositom gradu kneza Nikole Frankapana na pol puta iz Mod- 
ruša u Senj. Oko kralja okupili se tom prigodom ne samo sinovi kneza 
Nikole, nego i krbavski knezovi Kurjakovići. Jamačno se tu našao i ce- 
tinski knez Ivaniš Ivanović Nelipić, koji nije imao muškoga poroda, pa 
je stoga pred godinu dana i više mjeseci posinio najstarijega sina kneza 
Nikole Frankapana, kneza Ivana (Anža, Angela), te ga zaručio sa svo- 
jom starijom kćerju Katarinom. U Brinje dođoše se pokloniti kralju 
i poslanici grada Trogira; za uzdarje izdade kralj tomu gradu dne 27. 
studenoga povelju, kojom dopusti rektoru, sucima, vijeću i općini slo- 
bodno po volji birati opate za samostan sv. Ivana Krstitelja. Sutradan, 
28. Stu dshoga, izdade opet povelju, kojom dopusti knezu Ivanišu, sinu 
kneza Ivana Nelipića, da smije svojoj kćeri Katarini, zaručnici kneza 
Ivana Frankapana, dati za miraz sva imanja svoje porodice, kao Sinj i 
Travnik na Cetini, Knin, Čačvinu, Omiš, Visuć, Kamičac, Ključ i župu 
(provincia) Petrovo polje, napokon još Zvonigrad sa župom Odorjan- 
skom (Odorja) zajedno sa svima Hrvatima i Vlasima (cum universis 
Vlahis et Croatis). Tom kraljevskom poveljom sinula je rodu Franka- 
pana nada da bi jednom mogao ovladati velikim dijelom Hrvatske od 
Modruša i Ozlja do Sinja, Čačvine i Omiša. 

Iz Brinja pohitao je Sigismund kroz Kranjsku (Ljubljana) i Goricu 
prema Furlanskoj. Dne 10. prosinca 1412. boravio je u Gorici, 14. u Cab- 
dadu (Čedadu; Cividale), a 16. prosinca ušao je s 3000 konjanika u Vi- 
dam (Udine, Weiden). Njegovi vojvode, među njima i opet Pipo de 
Ozora, bijahu već prije provalili u Furlansku da otmu mletačkoj vojsci 
mjesta koja bijaše Pandolfo Malatesta nakon katastrofe kod Motte osvo- 
jio. Ugarske vojvode pomagali su austrijski vojvode Albrecht, Ernest 
i Fridrik, nadalje bavarski vojvode i grof Fridrik od Ortemburga, napo- 
kon Jakov Carrara i Brunoro della Scala. Kraj tolike sile morade Pan- 
dolfo uzmaknuti u Tarvišku marku. Pipo pođe uzamance za njim te 
prodre sve do Vicenze, koju stade podsjedati; u isto vrijeme opet su 
druge čete ugarske pustošile sve do Verone i Padove. U potonjim grado- 
vima biše skovane urote u prilog Brunoru della Scala i Jakovu Carrari; 
ali mletački providuri otkriše za vremena zavjere, te dadoše pogubiti 
urotnike. Uopće bijahu se Mleci izvrsno pripravili za obranu, tako da 
ugarske čete nisu mogle ni jednoga utvrđenoga grada uzeti: ni Padove, 
ni Verone, kao ni Bassana ni Vicenze. Pošto su silno opustošile čitavu 
krajinu, ponestade ugarskim četama, koje su Vicenzu podsjedale, napo- 
kon i hrane, tako da je velik dio vojske od gladi izginuo. Sve to, a i ne- 
prestane navale ogorčenih seljaka, kojima ostadoše poharana polja, pri- 
sili napokon ugarsku vojsku te se nakon velikih gubitaka morala vratiti 
u Furlansku. 

Kralj je Sigismund međutim sve do 18. siječnja 1413. sa svojim od- 
jelom vojske stajao u Vidamu i okolišu njegovu. Tek poslije toga odluči 
da provali na jug u mletačku Istru. Nametnuvši Vidamu daću od 12 000 
dukata i stavivši posade u poglavite gradove Furlanske, pođe u pratnji 
patrijarha Ludovika Tecka prema Kopru. Dne 24. i 25. siječnja udara 
već na Kopar (Capitis Istrie), ali ga ne može uzeti, a ni ostalih tvrdih 
gradova uz more, kao Poreč i Pulu, koje su branili i čvrsti zidovi i mle- 
tačka mornarica. No zato mu pođe za rukom te osvoji u južnoj Istri 
Vodnjan (Dignan) i Valle. Iz potonjega mjesta (in campis prope castel- 
lum Vallis terre Istrie) pisao je 13. veljače 1413. pismo Furlanima o svo- 
jim dosadanjim uspjesima, koji su se poglavito sastojali u tom da su nje- 
gove čete poharale čitavu zemlju. Videći međutim da ne može utvrđenih 
primorskih gradova nikako osvojiti, a čuvši uz to i za nedaću ostale 
vojske svoje u Tarviškoj marki, stade se potkraj veljače vraćati u Fur- 
Jansku. Bijaše krajnje vrijeme da dođe u pomoć svojim uzmičućim če- 
tama, jer je već pobjedonosni mletački vojvoda Pandolfo Malatesta bio 
provalio u Furlansku, navalio na znamenitu tvrđavu Feltri, te je obratio 
u prah i pepeo. 

Još od studenoga prošle godine nastojali su Mleci neprestano da 
sklone kralja na mir. Njihovi poslanici Toma Mocenigo i Antonio Con- 
tarini primali su redom naputke kako da s pomoću celjskoga kneza 
Hermana i palatina Nikole Gorjanskoga izrade što povoljnije uvjete. 
Ali Sigismund ne mogaše ni kao ugarsko-hrvatski kralj, ni kao kralj nje- 
mačko-rimski prihvatiti njihovih pogodaba. U siječnju 1413. već su Mleci 
snovali kako bi se s napuljskim kraljem, pače i s turskim sultanom slo- 
žili u savez proti kralju Sigismundu. Napokon se opet umiješa papa 
Ivan XXIII da dokrajči prolijevanje krvi između kršćana. Njegovi po- 
slanici nađoše doduše Sigismunda sklona na mir; ali ni on ni Mleci ne 
htjedoše se odreći Dalmacije. Tada negda utanačeno bi primirje na 
pet godina, a za vrijeme toga primirja nastojat će papa da se uklone 
sve nesuglasice između obiju vlasti i da se onda sklopi konačni mir. 

Primirje potpisao je Sigismund u Castelletu u Furlanskoj (in 
descensu nostro campestri in patria Foroiulii apud Castelletum) 17. trav- 
nja 1413. U ispravi o primirju pripovijeda najprije kralj kako su posla- 
nici papinski »za opće dobro kršćanstva« posredovali te je došlo do 
sporazuma; a onda se nabrajaju pogodbe primirja: 1. Primirje mora se 
tvrdo, vjerno i nepovredivo obdržavati od obiju stranaka kroz pet godina 
od dana današnjega; 2. Svaka stranka zadržat će za ovih pet godina sve 
krajeve i mjesta koja drži i posjeduje u ovaj mah; 3. Za pet godina ne 
smije ni jedna stranka ni u čemu smetati drugoj, te podanici jedne vlasti 
smiju slobodno prolaziti i trgovati po oblastima, gradovima i lukama 
druge, kako je od starine bilo; 4. U primirje uključuju se saveznici jedne 
i druge stranke; 5. Sigismund smije s vojskom prolaziti kroz zemlje 
i oblasti mletačke, koje su ga dužne za njegove novce opskrbiti hranom, 
samo mora,svoj dolazak mjesec dana prije najaviti; 6. Ako bi se koji od 
saveznika jedne stranke zaratio sa saveznikom druge, ne smatra se pri- 

mirje poradi toga prekršenim; 7. Obje stranke izabiru papu Ivana XXIII 
za posrednika da ukloni opstojeće još nesuglasice; no konačni mir ne 
može se utanačiti bez osobite privole njihove. 

Mletačka Republika platila je još kralju 200.000 dukata kao nakna- 
du za ratne troškove. Sutradan, 18. travnja, razaslaše Mleci na sve strane 
pisma, kojim javljahu svojim podanicima da je rat svršen. Ali im zabra- 
niše da proslave primirje zvonjavom zvona i krijesovima, jer pravi ko- 
načni mir nije još utanačen. Sigismund ostade još neko vrijeme u Fur- 
lanskoj (Vidam, Belluno, Feltre), a onda u lipnju pođe u Tirol i Grau- 
biinden, gdje se posve stao zanimati poslovima njemačkim i talijanskim, 
a i pitanjima katoličke crkve, koja su u ono vrijeme uzrujavala čitavu 
zapadnu Evropu. 

(Pad hercega Hrvoja Vukčića, 1413—1415; prve pro- 
vale Turaka u Hrvatsku, 1414—1415.) Jedva što su u Hrvat- 
sku i Dalmaciju stigli glasi da je rat s Mlecima primirjem na pet godina 
završen, planuše opet u čitavom Hrvatskom i Bosanskom Kraljevstvu 
krvave borbe, koje se napokon svršiše provalom Turaka. Povod tima 
borbama bijaše herceg splitski i veliki vojvoda bosanski Hrvoje Vu! ij 

Herceg Hrvoje bio je još u studenom 1412. u potpunoj milosti kra- 
lja Sigismunda. Kad je Sigismund 15. studenoga spomenute godine bo- 
ravio u Bihaću, te odanle pisao pismo Trogiranima, pohvalio se oso- 
bito kako mu se Hrvoje ponudio da će se svakoj zapovijedi njegovoj oda- 
zvati (qui in omnibus se obtulit, prout etiam debet, nostris beneplacitis 
et mandatis se conformare) — a kralj mu je nato po posebnim posla- 
nicima naredio da opremi galije, pa da s njima neumorno progoni Mle- 
čane, što je herceg ponovno i obrekao. Dok je tako Hrvoje potkraj god. 
1412. bio posve ugodan kralju, promijeniše se za nekoliko mjeseci pri- 
like tako da ga je Sigismund u lipnju 1413. proglasio veleizdajnikom i 
lišio svih časti i imanja. 

Treba da ogledamo povode toj promjeni. Nema sumnje da je Hrvoje 
među ugarskim i hrvatskim velikašima imao mnogo krvnih neprijatelja 
i ljutih zavidnika. Od svih odlikovao se osobito Pavao Čupor od Mosla- 
vine, od god. 1412. ban Slavonije, gdje je Hrvoje držao mnogo posjeda 
i imanja. Pripovijeda se pače da je Pavao Čupor jednom na kraljevskom 
dvoru hercega Hrvoja ljuto uvrijedio, pozdravivši ga volovskim ruka- 
njem da se naruga njegovu hrapavu i krupnomu grlu. Ima još jedna 
predaja da je Pavao Čupor nekom zgodom Hrvoja pogrdio ovim rije- 
čima: »Slovinac nije čovjek, pogača nije kruh« (Bey ikot nem ember, 
pogacza nem kenier). Svakako stoji da je između Hrvoja i bana Pavla 
Čupora opstojalo krvno neprijateljstvo i da su uz potonjega bili tako- 
đer Ivan Morović, Ivan Gorjanski, a i čitav rod Albena Medvedgradskih: 
biskup zagrebački Eberhard i sinovci njegovi Petar (Petermann) i Ivan, 
koji su se izmijenili u baniji hrvatsko-dalmatinskoj. Bit će da su i kne- 
zovi Blagajski bili protivnici Hrvojevi kao najbliži susjedi njegovi u 











* [T6th nem ember, pog4csa nem kenyćr; T6th označuje zapravo pogrdno Slovaka, 
ali se može u širem smislu uzeti i kao oznaka za Slavena.] 

krajevima između Une i Sane. Izvjesno je da je Hrvoje imao protivnika 
i među bosanskom vlastelom, ne samo stoga što je prionuo za Sigis- 
munda, nego i zato što se bijaše odrekao patarenske vjere i prigrlio 
katoličku. Dok su tako zamrzili na nj patareni u Bosni, nisu mu nikad 
pravo vjerovali katolički biskupi Dalmacije, na čelu im nadbiskup split- 
ski, to manje što je Hrvoje zavolio slavensku službu božju i glagoljicu, 
te je pače u svojim zemljama širio. Napokon nisu ga osobito cijenili ni 
Splićani, kojima je bio hercegom još od god. 1403. Vrijeđalo ih je što 
im je nametao za knezove bosansku vlastelu, najprije Petricu Jurjevića 
od Vrbasa (1403—1408), a poslije Cvitka Toličnića od Rame (1409 
—1413). Bilo je pače u Splitu i otpora protiv njega; god. 14]1. javljaju 
Trogirani Sigismundu kako je herceg Hrvoje protjerao neke građane iz 
Splita, koji su se nastanili u Trogiru, a sada zahtijeva od Trogirana da 
ih i oni otjeraju iz svojega grada, jer će ih inače globiti s 10 000 zlatnih 
dukata. Trogirani pitaju kralja što da čine, budući da boravak spome- 
nutih Splićana u Trogiru nije pogibeljan »stanju njegova veličanstva«. 

Izneseni podaci dovoljno odaju kako je Hrvoje bio silno omražen 
čovjek. I Mleci nisu rado gledali kako drži u svojoj vlasti gradove Split 
i Omiš s čitavom Krajinom, a i otoke Brač, Hvar i Korčulu. Uvjeravali 
su ga doduše da su mu prijatelji, samo da miruje dok ovladaju ostalim 
gradovima Dalmacije; ali nema sumnje da su jedva čekali čas da mu 
ugrabe i Split i otoke. 

Brojni neprijatelji neprestano su Hrvoja klevetali i sumnjičili pred 
kraljem Sigismundom. Istina, Hrvoje se čudno ponašao za rata s Mle- 
cima godina 1411. i 1412. samo da održi Split i otoke; ali ipak nema 
dokaza da bi šurovao s Mletačkom Republikom. K tomu nije Sigismund 
htio dirati u »obnemogla starca, kojemu su dani izbrojeni« (quod idem 
Herwoya mole senectutis et aetatis decrepitae... ac infoecundus existe- 
ret, diebus suis labentibus ad occasum) i kojega će državina zajedno sa 
Splitom naskoro opet pripasti kralju i kruni njegovoj. Međutim dao 
je Hrvoje ipak sam povoda da je Sigismund napokon dopustio njegovim 
protivnicima da se svom snagom svojom obore na njega i da ga smrve. 

Još potkraj god. 1412. bijaše turski sultan Musa provalio u Srbiju, 
u zemlju despota Lazarevića, te je prvih mjeseci 1413. osvojio gradove 
Sokolac, Bolvan, Lipovac i Stalać, pa prodro sve do Koprijana. Da bi 
mu odoljeti mogao, utanači despot Stjepan savez s Muhamedom, bra- 
tom i suparnikom Musinim, a podjedno zatraži pomoć u kralja Sigis- 
munda i njegovih baruna. Potonji pritekoše despotu u pomoć, a osobito 
se spominje Ivan Morović, najbliži susjed njegov. Od bosanske vlastele 
pohita u Srbiju Sandalj Hranić, ne samo susjed despotov, nego od ne- 
davno i šurjak njegov po supruzi svojoj Jeleni, udovi zetskoga kneza 
Jurja Stracimirovića. Sandalj se složno s Ivanom Morovićem borio u 
travnju i svibnju 1413. za despota Stjepana; još god. 1414, hvale Du- 
brovčani Sandalja, »kako se je gospodstvo ti hrabro i plemenito ponćlo 
pri gospodinu despotu i caru turskom«. 

Herceg Hrvoje Vukčić bio je jamačno također pozvan da uz ostale 
barune ugarske, hrvatske i bosanske pohita u pomoć despotu. Ali Hrvo- 
je ne odazove se pozivu, pače upotrijebi odsutnost vojvode Sandalja da 
mu se osveti. Sandalj bijaše čitav rod Hrvatinića ljuto uvrijedio, kad 

bijaše potkraj 1411. odvrgao prvu svoju ženu Katarinu, sinovicu hercega 
Hrvoja, a kćer obudovjele banice Anke. Bit će da je bilo nesporazuma 
i radi miraza između Sandalja i rođaka puštenice Katarine. Tako se 
zgodi da je Hrvoje u onaj ia; kad je Sandalj ratovao uz despota, pro- 
valio u njegove oblasti, te ih nemilo stao pustošiti i plijeniti. Ali ta pro- 
vala splitskoga hercega ogorči i ohrabri sve njegove brojne neprijatelje 
i zavidnike počev od Budima do Splita i Dubrovnika. Saletiše tužbama 
i kralja Sigismunda u tuđini i kraljicu Barbaru u Budimu, zahtijevajući 
da se sada zatre taj premoćni velikaš. Poslaše u Furlansku kralju Si- 
gismundu nekakvo pismo Hrvojevo, što ga nađoše u zarobljena službe- 
nika njegova, u kojemu je pozivao Turke da provale u zemlje Sigismun- 
dove (certe littere eiusdem Herwoye, vigore quarum prefatos Turcos ad 
invadendum regna nostra invitaverat). 

Prije još nego što su kralj i kraljica Hrvoja osudili, odmetnu se od 
njega grad Split. Još 3. lipnja 1413. spominje se u spisima toga grada 
Hrvoje kao herceg njegov; dne 4. lipnja ne spominje se više ni on ni 
njegov knez Cvitko Toličnić [Tolihnić] od Rame, a 27. lipnja već je 
rektorom grada Micha Madije[v]. Napokon 8. srpnja određuje općina 
grada Splita »da se za oslobođenje od ropstva Faraonova sagradi crkva 
S imenom sv. Vitala« (quod pro liberatione a servitute Faraonis [abri- 
cetur ecclesia sub nomine s. Viti). Značajno je kako Splićani vladanje 
Hrvojevo u Splitu istovjetuju s progonom Židova za egipatskih faraona! 

Međutim biše proglašene odluke kako kraljičine tako i kraljeve. 
Kraljica Barbara bijaše još 1. lipnja 1413. izdala u Budimu proglas, ko- 
jim je pozvala na oružje velikaše, barune, gradove i narod, »jer smje- 
ramo zaštititi međe kraljevstva sa svih strana od protivnika naših i 
države naše«. Malo zatim biše izdane odredbe kraljeve. Dne 16. lipnja 
piše iz Feltrija »svim plemićima i ostalim ljudima u župi Sani« (in di- 
strictu de Zana) da je on rečenu župu za vjerne službe darovao braći 
Antunu, Vladislavu i Ivanu Blagajskim, budući da ju je Hrvoju, koji 
ju je dotad držao, iz razložitog uzroka oduzeo. Stoga poziva žitelje spo- 
menute župe da se novim gospodarima pokoravaju i povjerava banu 
slavonskomu Pavlu Čuporu da nepokorne na to prisili. Zamašnije je 
drugo pismo kraljevo, izdano u Feltriju odmah sutradan 17. lipnja za 
Dubrovačku Republiku. Kralj piše: »Premda smo našom kraljevskom 
dobrohotnošću privoljeli i pristali da Hrvoje drži vrlo mnogo naših po- 
sjedovanja, a osobito grad Split zato što je obećao vazda vjerno slu- 
žiti našemu veličanstvu: ipak je taj Hrvoje, zaboravivši na svoje obećanje, 
pače i na dobročinstva njemu od nas iskazana, obnovio svoju staru zloću 
i odmetništvo, po kojemu je prije nama i našoj svetoj kruni škodio i s 
nevjernim Turcima šurovao, te ih na propast naših kraljevina i čita- 
voga kršćanstva dozivati običavao. I sada opet iznova nasto ji 
dovesti Turke i čete drugih barbarskih naroda, 
kako sam obaznao iz vjerodostojnog izvještaja i 
također glavom se osvjedočio, pošto su zarobili 
nekog službenika njegova i u njega našli pismo 
Hrvojevo, kojim je pozivao Turke da provale u 
naša kraljevstva. On je (nadalje) protiv zapovijedi našega veli- 

čanstva premnoge gradove vjernika našega, velemožnoga gospodina San- 
dalja, u to potonje vrijeme, kad je isti Sandalj zajedno s presvjetlim 
principom despotom i s drugima kraljevina naših Ugarske i Bosne baru- 
nima i plemićima pošao odbijati navale rečenih nevjernih Turaka i dru- 
gih barbarskih naroda, neprijateljski napao i osvojio, mnogo štete nanio 
pak je i sada nanositi ne prestaje. Budući da smo mi, ljubljeni vjerni, 
nakanili s božjom pomoću kazniti odmetništvo rečenoga Hrvoja i nje- 
govu staru zloću iskorijeniti, odlučili smo poslati na njega jaku vojsku, 
koju će voditi časni u Gospodu oci gospodin Eberhard, biskup zagre- 
bački i Ivan pečujski, velemožni Ivan Gorjanski, bivši župan temeški, 
Petar od Medvedgrada, ban Dalmacije i Hrvata, i slavonski ban Pavao 
Čupor. I budući da smo u drugom našem pismu pisali našim vjernim 
građanima Splita da, uskrativši svaku pokornost, koju su dosad Hrvoju 
iskazivati običavali, opet se povrate pod okrilje i vlast našega veličan- 
stva i svete krune naše pa da nam iskazuju stalnu vjernost, kako su 
dužni: to hoćemo da vi (Dubrovčani), čim Splićani uskrate posluh Hrvo- 
ju te se pokore nama i našoj svetoj kruni, ona tri otoka, naime Korčulu, 
Brač i Hvar, koja ste već davno žudjeli imati i od nas ih tražili, smjesta 
posjednete i zaposjednute na ime našega veličanstva sačuvate. Napokon 
da bez odvlake pošaljete k nama svečane poslanike s poirinom povlasti 
za raspravu s nama o tim otocima, kojim načinom, kako i uz koju go- 
dišnju daću da ih za sebe pridržite. Još morate vi, ako bude potrebito, 
rečenim vjernim Splićanima podati pomoći i sve moguće činiti protiv 
rečenoga Hrvoja... Još hoćemo da vjerujete sve i pojedince što će vam 
vjerni naši Maroje Gučetić i Junije Gundulić, vaši sugrađani, u ime naše 
ovom prigodom saopćiti . . .« 

Pismo Sigismundovo stiglo je u Dubrovnik 1. srpnja 1413. U isti 
mah dobiše kraljeve naloge ne samo Splićani, nego i oni baruni i prelati 
kojima bijaše povjereno da svladaju zbačenoga hercega. Splićani su već 
8. srpnja slavili svoje oslobođenje zadužbinom, a baruni i prelati po- 
hitali da razgrabe imanja Hrvojeva. U Slavoniji oborili su se na posjede 
njegove ban Pavao Čupor i usorski vojvoda Ivan Gorjanski, a u Hrvat- 
skoj i Dalmaciji ban Petar Alben od Medvedgrada sa stricem svojim, 
biskupom zagrebačkim Eberhardom. Ali ni Hrvoje nije mirovao, nego je 
s pomoću odanih Poljičana i Omišana udarao na odmetni Split. Dne 
30. srpnja 1413. zaključuje općinsko vijeće u Splitu: »Ako je ban Petar 
(de Medwe) poslao pomoć protiv Poljičana 1200 pješaka i spalio Po- 
ljica, neka se dade 500 dukata.« Očito je da su Poljičani bili privrženici 
Hrvojevi. 

Herceg Hrvoje Vukčić ne samo da je odbijao navale svoji protiv- 
nika, nego je također nastojao obraniti svoju čast i poštenje kako pred 
kraljicom Barbarom tako pred samim Sigismundom. Sačuvala se pis- 
mena obrana njegova, kojom je nastojao dokazati kraljici da nije vje- 
rom krenuo i da se s njime ne postupa pravedno. Najprije se tuži na 
Ivana Gorjanskoga i Pavla Čupora, koji su mu bez kraljeve zapovijedi 
na svoju ruku sva imanja u Slavoniji (osim Požege) pootimali, ne pu- 
štajući njegove glasnike na kraljevski dvor, nego sustavljajući i loveći 
ih putem. Brani se nadalje da nije nikada bio kralju nevjeran; jer ako 

je kada na gradove svojih protivnika udarao, nije 
se zato kralju iznevjerio, nego se samo osvećivao svojim 
dušmanima, koji su njemu gradove i zemlje otimali. Da pokaže kako je 
kralju još uvijek vjeran, spreman mu je dati u zalog svoja dva grada, 
naime Vrbaški grad i Kozaru. Ograđuje se protiv toga da bi bio šurovao s 
Mlecima i Turcima i sklapao s njima saveze, te je u tom pogledu spre- 
man podvrći se sudu, sastavljenu od samoga kralja, kralja poljskoga, 
vojvode austrijskoga i članova Zmajeva reda. Pa ako je zavrijedio izgu- 
biti glavu, neka mu je skidaju; ako je zaslužio gubitak dobara, neka mu 
se oduzmu. »Molim vas nadalje, blaga kraljice«, tako piše herceg Hrvo- 
je, »ne dajte da u starosti svojoj umrem u poganskom obredu i u ne- 
vjeri, jer sam jedva i teško dočekao vrijeme da od poganskoga obreda 
prijeđem na vjeru katoličku i da vjerno uzmognem služiti svoga kralja. 
Nemojte me odbijati od službe kraljevske i vaše, i obarati me bez kriv- 
nje, budući da ne znam nimalo svoje krivnje. Sjetite se da mi se kralj 
sa svojim velikašima zakleo i da o tom imam kraljevska pisma, potvr- 
đena kraljevskim pečatom i pečatima velikaša. Znajte dalje da sam 
član Zmajeva reda, a po pismenim ustanovama toga reda ne smije se 
ni jedan član osuditi bez savjeta, znanja i suda ostalih članova. Sjetite 
se za ljubav svetomu Ivanu da sam vam kum. Obazrite se za volju 
svemogućega Boga na sve meni zadane obveze i vjeru, te me nemojte u 
toj mojoj starosti uništiti, nego (pustite) da umrem u vjernosti prema 
kralju. Kad sam ono bio u Budimu, dobih dvopis kraljevskoga pisma od 
dvanaest članaka sa svima prisegama i obvezama kojima se bijaše gospo- 
din kralj meni zavjerio s cijelim kraljevstvom svojim. Ako pako kralj 
svima ovima svojima prisegama, obećanjima i obvezama, a i mojim mol- 
bama ne bi htio pravdi za volju udovoljiti, neka mi ne zamjeri ni u gri- 
jeh ne upiše, ako svim kršćanskim vladarima objavim i razložim zadana 
mi (a neodržana) obećanja, obveze i vjeru. A nakon ove objave neću moći 
više opstati u tako gorku tlačenju; nego ću se onamo obratiti gdje ću 
moći zaštite naći. Dosad nisam tražio (tuđe) zaštite, nego mi je zaklon 
bio sam kralj; no ako stvari tako dalje ostanu, morat ću je tražiti gdje 
budem mogao. Pa propao ja ili ostao — Bošnjaci eto već se smjeraju 
složiti s Turcima, te su glede toga već dosad zaista korake učinili. Isti 
se Turčin sprema na svaki način zaratiti se s Ugarskom.« 

Ova vješto sastavljena obrana, koja sadržava mnogu istinu, ostala 
je posve nekorisna. Požuda tolikih protivnika hercegovih bila je jača 
od svih razloga. Grad Dubrovnik klicao je od radosti što mu je eto kralj 
sam ponudio tri otoka Brač, Hvar i Korčulu, za koje je dosad toliko 
moljakao, ali ih nije mogao dobiti. Za tim lijepim otocima otimale se 
oči također Sandalju Hraniću kao i Balši zetskomu; zato se Dubrovčani 
požuriše da se sa Sigismundom pogode. Već 3. srpnja 1413. izabraše pu- 
nomoćnike koji će u ime Republike preuzeti otoke; a 26. srpnja izabra 
vijeće knezove koji će njima upravljati. Podjedno odluči poslati posla- 
nike kralju da mu se zahvale i s njim ugovore godišnji dohodak za do- 
pitane otoke. Poslanici Andrija Vučić i Nikola Gučetić imali su kralja 
uputiti kako otoci malo nose, jedva toliko da se upravni troškovi na- 
mire. Ako bi kralj uza sve to tražio godišnji dohodak, neka mu tada, 

ako bi Dubrovniku posve prepustio otoke, ponude 200 dukata godiš- 
njega dohotka, a 3000 dukata povrh toga za uzdarje. Poslanici dubro- 
vački ne mogoše se doduše pogoditi s kraljem, ali uza sve to ostadoše 
otoci neko vrijeme u vlasti njihove Republike. 

I Splićani bijahu poslali svoje poslanike kralju Sigismundu, i da se 
zahvale što ih je oslobodio »farauna«, i da pokušaju ne bi li otoke Brač, 
Hvar i Korčulu, ili barem jedan od njih, izmolili za svoju općinu. Ti su 
poslanici jamačno kralju pričali strašnih stvari o Hrvoju, pa tako nije 
nimalo koristila obrana njegova. Sigismund pače izda u Botzenu (Pul- 
sano, Bolzano) u južnom Tirolu dne 1. kolovoza 1413. pismo, kojim po- 
tvrdi sve svoje prijašnje odredbe u pogledu Hrvoja i grada Splita. U tom 
opsežnom spisu priča kralj kako je još protivnik njegov kralj Ladislav 
Napuljski darovao Hrvoju, svomu privrženiku, grad Split, te ga imeno- 
vao hercegom (in ducem) rečenoga grada. Kad je zatim Sigismund otje- 
rao svoga suparnika Ladislava, smilovao se obnemoglu starcu Hrvoju, 
te mu je ostavio grad Split i čast hercešku, jer je znao da će se i onako 
taj grad (nakon smrti Hrvojeve) naskoro vratiti izravno pod njegovu 
svetu krunu. Pošto se Hrvoje obvezao da će ga spremno i vjerno služiti, 
darovao mu je još više gradova i posjedovanja svojih, a u znak osobite, 
iskrene ljubavi uzeo ga je za kuma svoga, pače ga je učinio vitezom 
Zmajeva reda. Ali kad je nato Sandalj s kraljevskim vjernicima iz Bo- 
sne i drugih kraljevina u službi kraljevoj pošao u Srbiju (in regno Ras- 
ciae) da pomaže kraljeva vjernika, despota srpskoga protiv Turaka, onda 
je Hrvoje s nekim stanovitim ortacima svojima unatoč zabrani kralja 
Sigismunda provalio u zemlju Sandaljevu, osvojio gradove i premnoga 
posjedovanje njegova, te je žitelje tih gradova okrutno mučio. Napo- 

on je po nekim službenicima svojima, koje su kraljevi ljudi uhvatili, 
slao pisma na Turke, pozivajući ih da provale u Bosnu »u prilog nje- 
govoj zloći« (in subsidium suae malitiae). Hrvoje je dakle očiti odmet- 
nik i veleizdajnik: stoga je kralj zajedno s prelatima, barunima i veli- 
kašima svojih kraljevina nakon trijezna, ozbiljna raspravljanja (maturo 
praehabito superinde tractatu) spomenutoga Hrvoja lišio svih njegovih 
gradova, imanja i časti, napose dostojanstva splitskoga hercega, te 
uništuje podjedno sva pisma i povelje koje je Hrvoje bud od njega bud 
od njegovih predšasnika u tim stvarima primio. Kralj poziva sve pre- 
late, barune i plemiće da se podignu i silom pokore Hrvoja i sve nje- 
gove privrženike koji se ne bi htjeli od njega odvrnuti. Split pak, koji 
se odmetnuo od nevjernika, prima kralj opet pod okrilje svoje krune, 
ukida za sva vremena dostojanstvo hercega splitskoga, te proklinje una- 
prijed svakoga svog nasljednika koji bi grad Split bud za koje god novce 
ili blago bud za koje prijateljstvo ili uslugu pokušao svetoj kruni ugar- 
skoj otuđiti. Malo dana poslije, dne 10. kolovoza, potvrdi kralj Splitu 
sva stara prava njegova, kako ih je uživao prije hercegovanja Hrvojeva. 
No taj privilegij stajao je Splićane 260 dukata. 

U drugoj polovici kolovoza 1413. mogao je Hrvoje znati da nema 
više za nj milosti ni u Sigismunda ni u kraljice Barbare. Uza sve to slao 
je pisma kralju, kojima je nastojao opravdati svoje čine; a bilo je i 
nekih velikaša koji su za nj molili. Međutim sva ta nastojanja osuje- 

ćivali su splitski poslanici, na čelu im nadbiskup Dujam (uza nj patriciji 
splitski Franjo i Ivan), koji su još od lipnja boravili u kralja te radili 
na zator nekadanjega hercega svoga. O tom svom boravku izvješćuje 
nadbiskup Dujam općinu grada Splita 21. rujna 1413. ovako: »Znajte, 
kako gospodin imperator s nama milostivo i ljubezno postupa. Nije mo- 
guće vjerovati, koliko pisama i poslanika šalje Hrvoje gospodinu kralju 
bud sam bud po velikašima i prelatima Ugarske i kako to dnevice ne 
prestaju činiti. Budite sigurni da smo mnogo dvojili, ali smo toliko po- 
lučili u imperatora da on po milosti svojoj sva pisma koja se tiču Hrvoja 
najprije nama daje, te hoće da mi njemu po našoj volji odgovorimo; 
i tako smo premnoga pisma pisali Hrvoju za imperatora. Štoviše, on 
neće ništa da odlučuje u pogledu Hrvoja, nego po našoj volji i našemu 
mnijenju. Budite stoga veseli i spokojni, jer gospodin imperator tako 
je ogorčen na Hrvoja da će nam naskoro biti ustuka od njegovih napa- 











ZAPADNA STRANA TVRĐAVE U JAJCU 
Jajce u Bosni sastoji se od tvrđave varoši i predgrađa (Kozluk, Pijavice). Tvrđava uzdiže se baš 


kod utoka Plive u Vrbas, na brijegu (391 m), koji je nalik na j i. 
tvrđavu dao sagraditi vojvoda herceg Hrvoje Vukčić, dozvavši napuijskoga graditelja i zapovjedivši 
mu da podigne grad na spodobu tvrđave Castello del Uovo u Napulju. Koliko je u toj predaji 
istine, ne znamo; samo je izvjesno da je Jajce pripadalo hercegu Hrvoju i da je u njemu koji put 
prebilao (410 _I4iž). Prilično je vjerojatno da od Hrvoja potječu takorvane zika ta KOA ae 
onjoj varoši kraj tornja sv. Liker bit će da je tu Hrvoje u naravnoj pećini dao prirediti grobnicu 

daja. Pisao i zapovjedio je barunima Ugarske a i Sandalju da se svi 
listom dignu na njega i poručio je da neće nikakova ugovaranja ni po- 
gađanja.« 

Zabačen posve od kralja Sigismunda, napadnut odasvud od svojih 
neprijatelja, a osobito od Sandalja Hranića, nevoljni je Hrvoje napokon 
stao tražiti pomoći u tuđini, osobito u Mlecima i u turskoga sultana 
Muhameda. Već u drugoj polovici kolovoza 1413. boravio je njegov po- 
slanik u Mlecima, tužeći se na kralja Sigismunda da je Hrvoju »oduzeo 
grad Split i da nastoji oteti mu i druga mjesta, što se sve protivi prise- 
gama i obećanjima, učinjenim Hrvoju po rečenom kralju«. Poslanik je 
zatim tražio od Mletačke Republike neka pomogne Hrvoja sa svojim 
galijama da bi mogao opet ovladati Splitom i drugim svojim mjestima; 
a Hrvoje će za uzdarje sa svojim četama pomagati Mletačku Republiku 
da lakše stekne grad Trogir ili druge dalmatinske gradove za kojima su 
joj se oči otimale. Premda su Mleci 25. kolovoza odbili Hrvojeve ponude 
poradi primirja što ga bijahu netom na pet godina sa Sigismundom 
ugovorili, obnovi on svoje molbe opet u studenom. Poslanici njegovi 
govorahu mletačkomu vijeću kako je kralj Sigismund, radeći Hrvoju 
o glavi, pozvao banove i kapetane da mu gradove i zemlje pootmu; kako 
je nadalje turski sultan Muhamed poslao k njemu poslanstvo sa 60 konja 
i ponudio mu pomoć od 30 000 momaka da se obrani od sile Sigismun- 
dove; nakon toga priopćiše vijeću molbe svoga gospodara. Hrvoje po- 
zivaše Mlečane da se združe zajedno s njim proti Sigismundu, pa da on 
s kopna a oni s mora pritisnu i osvoje Dalmaciju, koju su ionako od 
kralja Ladislava za skupe novce kupili; ako toga neće, neka barem 
usmeno ili pismeno uvjere kralja Sigismunda da se on nije nikada mije- 
šao u razmirice koje su opstojale između Mletačke Republike i istoga 
kralja; napokon ih zamoli neka izrade-u Sandalja da više na nj ne udara 
ni da ne uznemiruje zemalja njegovih. No na sve te molbe i želje oglu- 
šiše se mudri Mlečani; jedino mu u svom odgovoru od 18. studenoga 
obrekoše da će poslati svoga poslanika k Sandalju i zamoliti ga u svoje 
ime neka više ne udara na njega (ut velit se a damnis suis abstinere). 

Odbijen po drugi put od Mlečana, morade se Hrvoje odreći nade da 
bi tako brzo opet Splitom zagospodovao. Ali ni Sigismund ne mogaše 
do kraja zatrti moćnoga vojvode. Banovi i kapetani kraljevi oteše do- 
duše Hrvoju posjede njegove u Slavoniji, jednako izgubi on Split i tri 
otoka; no uza sve to održi se on u Donjim krajevima bosanskim, u župi 
Lašvi i Rami, napokon u Omišu na Cetini i u nekom dijelu Krajine. Tu 
je doduše na nj udarao Sandalj, kojemu je Sigismund za »njegovu vjer- 
nu službu« darovao otete gradove i mjesta, ali ni Sandalj ni hrvatsko- 
-dalmatinski ban Petar nisu bili dovoljno jaki da ga skrše. 

Rat između Hrvoja i njegovih protivnika produljio se god. 1414. 
Vijesti o ratovanju te godine vrlo su mršave. Hrvatski pisar Bartol 
Krbavac zabilježio je o tom ratu na jednom glagoljskom brevijaru za 
crkvu sv. Andrije u Bakru ovako: »poneže beh prisiljen u 
straničarstvo za rat, ku nečistivi Hrvoj z Bosnami 
i z Beneci i s Turki uzdviže na kralja ugarskoga 
Žikmunda, ki verno staše za čast kršćansku«. Čini 

se da su te godine hrvatski banovi (Pavao Čupor, Ivan Alben od Med- 
vedgrada) zajedno s Ivanom Gorjanskim, Ivanom Morovićem i Sanda- 
ljem nevoljnoga Hrvoja sa svih strana pritisnuli, jer je on naposljetku 
prihvatio ponudu turskoga sultana Muhameda, te ga zamolio za pomoć. 
Već u lipnju 1414. znalo se u Bosni i Dubrovniku da će Turci provaliti 
u Bosnu. I zaista se sabirala tada turska vojska u Skoplju na rijeci Var- 
daru, na što je odmah udarila na Bosnu. Šandalj Hranić pohita da je 
sustavi u gorskim klancima, ali joj ne mogaše odoljeti, pa tako ona kroz 
njegovu zemlju prodre sve do oblasti Hrvojevih na gornjem Vrbasu, 
kamo stiže 5. srpnja. Tom provalom turskom biše u jedan mah razasuti 
neprijatelji Hrvojevi. Sandalj se skloni u visoke gore, a banovi umakoše 
na sjever. Sad će se Hrvoje s pomoću Turaka osvetiti svojim dušma- 
nima. Jedan dio Turaka ostade na gornjem Vrbasu u župi Uskoplju da 
brani državinu Hrvojevu; drugi dio poći će sredinom Bosne prema Savi 
i prema Dubočcu pa će udariti na oblasti Ivaniša Morovića u istočnoj 
Slavoniji; treći odio napokon harat će do Zagreba (ala via di Sagrebe). 
Još 14. kolovoza javljaju Dubrovčani kraljici Barbari: »Spomenuti Turci 

ovratiše se iz onih strana u Bosnu s plijenom, te poslaše plijen iz Bosne 
Kući svojoj, a sami ostadoše sve dosad u Bosni. Ti se Turci, kako se pri- 
povijeda, prijete da će provaliti u različita mjesta. Ne znamo što će biti, 
ali molimo se svevišnjemu da udostoji njihovu i drugih barbarskih na- 
roda neograničenomu bijesu odoljeti i njihovu oholost milostivo poni- 
štiti.« Dubrovčani strepili su tada i za svoju državinu, osobito za netom 
stečene otoke. Još 2. srpnja bijahu zapovjedili žiteljima Korčule, Hvara 
i Brača da skupe i poprave svoje brigantine i da postave straže u svo- 
jim mjestima da im Turci ne bi štete nanesli; 23. srpnja dopustiše opet 
da se sklone u Ston oni Slaveni koji bježe ispred Turaka. 

Turci, jednom dozvani, ne ostaviše tako brzo Bosne. Pače nakon prvih 
četa stadoše dolaziti uvijek nove, koje su nemilo harale po susjednoj 
Hrvatskoj. S jednom takvom četom osvanu najednom u Bosni raskralj 
Stjepan Tvrtko II. Gdje je taj Tvrtko lutao nakon god. 1408, ne znamo; 
na početku godine 1415. eto ga u Bosni s trećom vojskom turskom, koju 
je vodio neki turski vojvoda Zech Melech. Jamačno je Tvrtko s pomoću 
Turaka želio drugi put zbaciti Ostoju s prijestolja, pri čemu je nedvoj- 
beno uza nj stajao i vojvoda Hrvoje. Bit će da su oba obećala turskomu 
sultanu godišnji danak, ako ih pomogne protiv Sigismunda, Ostoje i 
Sandalja. Tvrtku nasmijala se sreća; njegova vlast preotimaše maha, a 
protivnici njegovi moradoše bježati na dubrovačko zemljište, odakle su 
opet provaljivali u Bosnu i robili njegove privrženike. Tvrtko se zato 
potuži Dubrovčanima, a ovi mu nato 10. veljače 1415. odgovoriše: »Pre- 
svijetlomu gospodinu kralju Tvrtku... Dva lista kraljevstva ti primi- 
smo i razumjesmo i mnogo bismo veseli čuvši o vašem dobrom zdrav- 
lju... što pišete za bježanije, koje su pobjegle u naše tvrđe i da od na- 
šieh tvrđa izlaze ter pljenuju vaše sluge, i na toj vašoj velikosti s vsa- 
kojim umiljenijem odgovaramo: i prvo su bježanije utjecale pred silom 
u naše tvrđe i s vremenom dočekav napravili se k svojemu gospodinu 
s punom rukom i bili su sluge, i bolje je da su ovamo utjecali, ner na 
Ugre ili u Hrvate ili drugojde, od kude bi se mučno glave i imanje vra- 

tilo... A jer za one, koje pišete da izlaze ter zla čine, gospodine kralju, 
tozi je nam mnogo mučno čuti, ne bi smo mogli to nikomu strpjeti da uči- 
ni, jer mi smo ljudije takovi, koji smo vazda željeli i želimo mir i dobri 
sklad u Bosni, a nami nije staljeno ni istaljeno ničije dugovanje.« Tvrtko 
napredovaše međutim neprestano, te su mu Dubrovčani 23. veljače 1415. 
ovako čestitali: »Mnogo bismo veseli, čuvši o vašem dobrom zdravlju 
i slavnom stanju. Gospodine kralju, to bog vć i svijetu nije skrovno, jer 
od postanja mjesta našega i naših starih i nas Dubrovnik bil je počtena 
kuća i ufana gospode prisvjetle Kotromanić i velmoža rusaga bosansko- 
ga, i vazda, gdje ih smo čuli u dobrom miru i počtenom skladu mnogo 
smo veseli bili, pake kadigod se je koja iskra među njimi unesla, ne 
držeći k nijednoj strani, svako dobro, mir i počteno prijateljstvo i jedin- 
stvo, što se je moglo i što bi se moglo, nismo se poštedili unijeti. To 
je bil naših starih počteni običaj, i današnji dan mi njih nasljeduje- 
mo...« 

Dok je ovako s pomoću nekih turskih četa kralj Tvrtko II širio 
svoju vlast u Bosni, razasule su se ostale turske čete po susjednim zem- 
ljama, osobito po Hrvatskoj. Već 10. siječnja 1415. šalju Trogirani ce- 
tinskomu knezu Ivanišu Nelipiću deset strijelaca na mjesec dana »po- 

radi straha od Turaka«. U veljači i ožujku robe već Turci po Hrvatskoj. 
Ima ih u Krajini i oko Omiša, gdje valjda suzbijaju protivnike _Hrvo- 

, jeve ili se spremaju na dubrovačke otoke Brač, Hvar i Korčulu; u isto 
vrijeme i u travnju prijete već dalmatinskim gradovima Splitu, Trogiru 
i Šibeniku. Dne 9. svibnja piše zagrebački biskup Eberhard iz Dubrave 
Mletačkoj Republici pismo, u kojemu joj spotiče kako su mletački po- 
danici i brojni vojnici njihovi iz Šibenika »pridružili se najgorim Tur- 
cima, te s njima zajedno kraljevski grad Zvoničac (Zvionicztach, Sfoni- 
staz) osvojili, i napokon pootevši sve stvari sam grad spalili«. Mlečani 
opet 24. lipnja brane Šibenčane i svoje vojnike. Tvrde da se oni nisu 
pridružili Turcima, nego da je turska vojska osvojila neku tvrđavu 
(bastitam) u kotaru šibenskom, pa u nju zatvorila ugrabljene žene, 
djecu i blago Šibenčana; da ne bi Turci ugrabljene žene i djecu poveli 
sa sobom u sužanjstvo, pošli su Šibenčani k spomenutoj vojsci, te su 
iskupili i kući povratili žene i djecu. Šibenčani dakle nisu šurovali s 
Turcima; ako su Pai pošli osloboditi svoje žene i djecu, nisu tim pre- 
kršili primirja s kraljem Sigismundom. 

Turske čete pod Zechom Melechom ostale su u Bosni i Hrvatskoj više 
mjeseci. Dne 28. lipnja javljaju Dubrovčani kralju Sigismundu: »U isto 
vrijeme bio je u kotarima Bosne neki poglaviti Turčin, po, imenu Zech 
Melech, koji je stajao u Bosni više od tri mjeseca robeći (faciendo rau- 
barias) u Hrvatskoj i drugim mjestima, kako smo već drugom prigo- 
dom vašemu veličanstvu javili. Nije mu se naime nikakva vojska odu- 
pirala (nullum enim gencium obstaculum habuit). Taj Turčin ostavio 
je bosanske krajeve 16. ovoga mjeseca s četama, te se govori da je sul- 
tan poslao po njega da mu bude u pomoć, pa tako ostade sada malo 
Turaka u Bosni s kraljem Tvrtkom... Kralj pak Ostoja boravi u svo- 
jim tvrđavama, te se ne usuđuje nikako povjerovati Turcima. Vojvoda 
Sandalj dobro se ponaša prema vašemu veličanstvu, otimajući se Tur- 
cima s nemalim darovima. Gospodin despot u dobrom je stanju i miru 
s Turcima na svim svojim međama.« 

Ponovna provala Turaka u Bosnu i Hrvatsku u prvoj polovici 1415. 
ohrabri Hrvoja na nove pothvate da stekne staru svoju vlast. Pošto 
bijaše obranio Omiš od zagrebačkoga biskupa Eberharda i sinovca nje- 
gova, hrvatsko-dalmatinskoga bana Ivana Albena od Medvedgrada, poče 
snovati da opet ovlada Splitom, a možda i otocima Bračem, Hvarom i 
Korčulom. Prvih dana svibnja boravi njegov poslanik u Mlecima, te 
moli Republiku neka mu da pomoć na moru da opet Split pokori, a 
Hrvoje će zato ustupiti Republici svoj grad Omiš. Hrvoje moli još Mlet- 
ke da ga preporuče napuljskoj kraljici Ivani II da mu pomogne pri 
podsjedanju Splita; zatim traži da mu dadu konopa i salitre, i da ga 
uvrste u mir, sko ga budu ugovorili s kraljem Sigismundom. Vijeće mle- 
tačko odgovori 10. svibnja da Omiš slobodno za se pridrži, budući da 
mu ne može svoga brodovlja poslati poradi primirja sa Sigismundom; 
no da će ga preporučiti napuljskoj kraljici. Uz to mu darova dovoljno 
salitre i konopa, te mu dopusti da u Mlecima po volji nakupuje oružja; 
napokon mu obeća da neće na nj zaboraviti kad bude ugovaralo kona- 
čni mir sa Sigismundom. 

Mletačka Republika dakle tek je neizravno pomagala Hrvoja; u sa- 
vez nije htjela stupiti nipošto. No zato je turski sultan Muhamed odlu- 
čio još jednu vojsku, brojniju od prijašnjih, poslati njemu u pomoć. 
Dubrovčani javljaju 28. lipnja kralju Sigismundu: »Doznali smo po na- 
šim trgovcima u Srbiji kako neki poglaviti Turčin, po imenu Isak 
[Ishak-beg], sabire u Skoplju turske čete. Očekuju ga ovih dana u Bo- 
sni da pođe robiti i pustošiti (ad rauberias) na zapad izvan Kraljevstva 
Bosanskog, jer u tom kraljevstvu ništa se ne robi. Svi naime kotari 
njegovi (bosanski) pokoravaju se Turcima i plaćaju danak (tributum) 
njihovu caru, samo da se održe.« 

Nema sumnje da se o tim turskim pripravama pročulo ne samo u 
Hrvatskom Kraljevstvu, nego i po Ugarskoj. Baruni i velikaši kako ugar- 
ski tako hrvatski obavijestiše o svemu kralja Sigismunda, te počeše skup- 
ljati veliku vojsku na sve strane. Još prije 17. svibnja 1415. bijaše u žu- 
paniji Tolnanskoj kao i po čitavoj Ugarskoj naviješteno neka se veli- 
kaši, plemići i sav narod digia na oružje. Dne 17. svibnja piše kralj 
Sigismund »svim kapetanima, skupljačima, vođama i pokretačima sa- 
danje naše vojske s Božjom pomoću protiv Turaka na kraljevstvo naše 
Bosnu proglašene« da oslobode nekoga Mihajla Gadana od vojne službe, 
budući da je njegov gospodar Stjepan de Chewmyn sam polo na voj- 
sku. Potkraj lipnja znalo se već u Dubrovniku da je 16. lipnja usorski 
vojvoda i župan požeški Ivan Gorjanski sa svojim četama došao u Usoru 
sve do grada Doboja, pa se spremio da provali u samu Bosnu. 

U lipnju i srpnju dakle sabirala se vojska ugarska i hrvatska u Uso- 
ri i Solima. Osim Ivana Gorjanskoga došao je onamo i Ivan (Ivaniš) 
Morović, zatim slavonski ban Pavao Čupor, bivši banovac slavonski Mar- 
tin Držić i mnogi drugi velikaši i plemići sa svojim banderijima. Naro- 
čito se spominju još Vladislav Titušević (Ladislaus Tutus de Bathmono- 
stra), Petar Henriković Šipuški (Herliuochouich, Petrus Henrici de Ze- 
pes), Ivan i (Johannes de Halap, Charap Janis), Frank od Đule 
(Frank de Gyula), neki Gergesianus, zatim brat pečujskoga biskupa 
Ivana i drugi. Vojvode ugarske i hrvatske vojske nadali su se da će se 
njima pridružiti također bosanski kralj Ostoja i barem neki velikaši. 
Ali se prevariše. Privrženici kralja Tvrtka II i Hrvoja dočekali su odu- 
ševljeno Turke, te im se pridružili, a Ostoja i Sandalj Hranić nisu se 
usudili ni maknuti. Tako ne preostade ugarsko-hrvatskim vojvodama 
drugo nego da se sami ogledaju s Turcima i s njima združenim Bošnja- 
cima. Dne 1. kolovoza molio je Ivan Morović nekoga splitskoga trgovca 
Dujma di Chichiula, koji je ondje bio (soto Svezar), da bi obavijestio 
pismom kralja Sigismunda i općinu grada Dubrovnika »kako je čitava 
Bosna jednodušno protivna Ugarskoj, kako se Sandalj izmirio s Hrvo- 
jem, i kako se bojati da će propasti za Ugarsku ne samo Bosna, nego 
i Srbija, kako despotova tako i ona Đurđa Brankovića«. 

Odlučna borba između četa ugarsko-hrvatskoga kralja i Turaka, s 
kojima su se složili mnogi Bošnjaci, bjesnila je u prvoj polovici kolo- 
voza 1415. Najprije je bilo okršaja u Usori, tom starom bojištu između 
Ugarske i Bosne; tu je bosanski vojvoda Dubravčić morao ugarsko- 
-hrvatskim vojvodama predati svoju utvrdu Kovač, samo da iznese živu 

glavu. Glavni boj bio je oko 10. kolovoza u pravoj Bosni, u župi Lašvi 
(in regno Bosniae in provincia Lasta; Lasta = Lasfa, supa Losoua), gdje 
je Hrvoje imao više sela i imanja. Boj opisuju potanko ugarski ljeto- 
pisac Ivan Turčanski i poljski Dtugosz. Isprva se činilo da će ugarska 
vojska pobijediti, ali uto upotrijebiše Bošnjaci varku. Mnogi od njih 
popeše se na vrhunce nekoga brijega, pa stadoše klicati da Ugri bježe. 
Ugarska se vojska s toga smete, te jedan odjel za drugim stade s boji- 
šta uzmicati, misleći da su ostali odjeli suzbijeni. Tako se svrši glavni boj 
s porazom ugarsko-hrvatske vojske, koja pobježe glavom bez obzira, 
ostavivši na bojnom polju sila ranjenika. Turci i Bošnjaci zarobiše silan 
plijen i mnogo sužnjeva. Među tima bijahu gotovo svi vojvode, kao Ivan 
Gorjanski, Ivan Morović, ban slavonski Pavao Čupor, Vladislav Tituše- 
vić, Petar Henriković, Frank od Đule. Sve te i druge sužnjeve povede sa 
sobom na robiju turski vojvoda Isak; jedinoga Pavla Čupora pridrži 
Hrvoje da mu se za učinjenu porugu osveti. On dade nesretnoga bana 
ušiti u volovsku kožu, pa ga onda živa baci u rijeku govoreći: »Ti si 
nekad u čovječjem obrazu oponašao glas volovski, primi sada s glasom 
i volovski obraz.« 

Već 18. kolovoza pišu Dubrovčani kralju Sigismundu o tom boju 
ovako: »Mnijemo da vam je već s ugarske strane javljeno o preteškom 
i nesretnom sukobu Ugara s Turcima. Ugarske vojske bilo je 
malo, te je žaliti što se nisu obazirali na broj Turaka, kakvih i koliko 
ih je bilo.« Dne 23. kolovoza piše opet dubrovački poslanik Ivan Gun- 
dulić svojoj Republici iz Sutiske ovo: »Prije bih vam pisao o onomu što 
se slučilo u Bosni među Turcima i Ugrima, no vi znate razloge... Jav- 
ljam vam najprije da se herceg Hrvoje s nekim svojim privrženicima 
zaprijetio učiniti, koliko više bude mogao i znao, zla vašemu gospod- 
stvu, primamiv k sebi Turke i ostale opake ljude, da nećete imati zgode 
izvesti (nakane svoje). Kad je sutradan došao knez Petar (Pavlović), te 
se s njim sastadosmo, stao je na novo govoriti kako rečeni herceg snuje 
i ruje proti nama, hvastajući se da je s vladom mletačkom sporazuman 
i da se od nje nada dobiti galije proti Splitu i proti našim trima oto- 
cima, a uz to veli da će dobiti galija i od napuljske kraljice (Ivane II), 
i mnoge druge trice i bajke. Ja sam mu odgovorio što mi se baš svidjelo; 
ali mislim da će sve to biti laž. Prijetit će i ništa više.« 

Nakon pobjede u Bosni pođoše slavodobitni Turci za razbijenim 
četama u potjeru, te provališe onda u zemlje Hrvatskoga Kraljevstva i 
prodriješe robeći i paleći sve do Celja u Štajerskoj. Na tom putu po- 
haraše oblasti oko Blinje i Zrinja, zatim gospoštiju kneza Nikole Fran- 
kapana, koji je još u rujnu tražio savjeta u Mlečana »kako bi se u bu- 
duće mogao ukloniti da mu Turci ne nanesu teških šteta« (quo modo 
possit vitare gravia damna Turchorum pro futuro). O toj provali zabi- 
lježio je nakon sto godina i više hrvatski kroničar Ivan Tomašić ovo: »Bo- 
sanski vojvoda Hrvoje ušao je radi zavisti Hrvata i radi bana Pavla s 
Turcima u donje strane Hrvatske, i to je bila prva provala Turaka 
u Hrvatsku,« Pripovijeda se da su Turci ovom prigodom poharali sila 
mjesta i gradova, te zarobili do 30000 sužnjeva. Hrvoje međutim nije 
se dugo naužio pobjede i slavlja svoga i turskoga. Još 5. listopada 1415. 

obećaje mletačko vijeće knezu Nikoli Frankapanu da će njegovoj molbi 
ugoditi te opomenuti hercega Hrvoja neka »živi s njim u miru i prija- 
teljstvu« (quod vellit secum in pace et amicitia vivere). Odmah nakon 








STARA (MEDVEĐA) KULA U JAJCU 


toga nestaje traga Hrvoju; bit će da je umro potkraj 1415. ili na po- 
četku 1416; ne zna se da li naravnom ili silovitom smrću. O njegovoj 
smrti svašta se nagađa; jedni govore da je umro od žalosti što ga je 


* (Hrvoje je umro u travnju 1416.] 

svijet proklinjao radi saveza s Turcima i nevolje u koju je tim turio 
kršćanski puk. Svakako spada Hrvoje Vukčić među najznamenitije osobe 
u hrvatskoj povijesti sviju vjekova. U Bosni prikazuje se kao neki War- 
wick, koji skida i namješta kraljeve; u Hrvatskoj i Dalmaciji vlada, 
kako Lučić veli, »ne kao kraljevski namjesnik, nego kao da bi bio pravi 
pravcati kralj« (non come vicario regio, ma come se fosse lo stesso re). 
Preko četvrt stoljeća bijaše on najmoćniji velikaš bosanske države te 
je tresao ne samo Bosnom, nego i Dalmacijom i Hrvatskom, pa i Ugar- 
skom. Vlast njegova dopirala je od Splita i Omiša do banovine Mačve, 
gdje bijaše sagradio kaštele Brodar i Susjedgrad. Za njegovu ljubav i 
sklonost otimali su se ne samo bosanski vladari, nego i protukraljevi 
Sigismund i Ladislav Napuljski, pače i Republike Mletačka i Dubrova- 
čka. Pod stare dane morao je doduše gledati kako mu je slava potam- 
njela i moć spala, ali unatoč brojnim dušmanima umio je obraniti svoju 
djedinu u Bosni. Bio je junak dušom i tijelom, ali opore i silovite ćudi, 
koji nije birao sredstva za svoje ciljeve niti praštao svojim dušmanima. 
No zar je u Evropi petnaestoga stoljeća bilo drugih vitezova? Zar nije 
i Hrvoje bio čedo svoga vijeka? 

Hrvoje ostavio je za sobom udovicu Jelenu, sestru cetinskoga kneza 
Ivaniša Nelipića, i sina Balšu, koji se prozvao Baiša Hercegović. Bosan- 
ske oblasti i gradove s Jajcem naslijedi valjda sin Balša, dok je za oblast 
u Hrvatskoj, za Omiš i Krajinu, nastala prava jagma. Osobito za Omiš, 
u kojemu je Hrvoje ostavio dva kastelana, kneza Biloslava i kneza Osto- 
ju, otimlju se sada Mleci, Dubrovčani, Splićani i Trogirani; svi bi htjeli 
da ovladaju tom znamenitom točkom na ušću Cetine. I bosanski kralj 
pomamio se za Omišem, pak pošto se bijaše nedavno rastao sa svojom 
ženom Kujavom (rođakom kneza Pavla Radinovića), uzima Hrvojevu 
udovu Jelenu, samo da bi s njom dobio i baštinu njezinu u Hrvatskoj. 
Mleci opet nastoje mitom predobiti bosanske kastelane Biloslava i Osto- 
ju da im izdadu grad Omiš, pa ovlašćuju svoga kneza u Šibeniku neka 
za to potroši do 5000 dukata. Ali sva nastojanja mletačka ostadoše pu- 
sta. Jelena udade se zaista u lipnju ili srpnju 1416. za Ostoju; ali prije 
odlaska svoga u Bosnu preda ona Omiš bratu svomu Ivanišu Nelipiću, 
koji ga je sada držao do smrti svoje. Tako ostade Omiš s Krajinom i 
dalje Hrvatskoj i rodu Nelipića. 


(Sigismund u tuđini, 1412 — veljače 1419 Hrvat- 
sko Kraljevstvo za njegova izbivanja.) Otkad je Sigis- 
mund u studenom 1412. ostavio Ugarsku i Hrvatsku, nije se više svra- 
ćao u ta kraljevstva do veljače 1419. U to vrijeme od šest godina i više 
proputovao je čitavu zapadnu Evropu od sjeverne Italije do Engleske, 
baveći se poslovima Njemačkoga Kraljevstva i Rimskoga Carstva. U listo- 
padu 1414. dovedoše k njemu u Niirnberg suprugu mu Barbaru, a onda 
pođe s njom u Aachen, gdje ga je 8. studenoga 1414. u crkvi sv. Marije 
pomazao i okrunio za rimskoga kralja nadbiskup i izbornik Theodorich 
iz K&lna. Tom prigodom krunjena bi i kraljica Barbara. Ali najviše za- 
nimali su Sigismunda kroz to vrijeme vjerski i crkveni poslovi. Pogla- 
vita je zasluga njegova, da je nakon mnogih zaludnih pokusa sklonio 
papu Ivana XXIII da sazove veliki crkveni sabor ili koncil, koji se po 

odredbi kraljevoj sastao u gradu Konstanzu (Constantia) na Bo- 
denskom jezeru, te je ostao na okupu kroz više godina (1414—1418). 
Zadaća pak sabora bila je troja: da dokrajči razdor (schisma) u crkvi 
katoličkoj, nadalje da provede potpunu reformu i što je glave crkvene 
i što je članova njezinih (reformatio in capite et in mem ris), a napo- 
kon da sudi Ivana Husa i nauku njegovu, koja se u koje čemu razi- 
lazila od nauke crkve katoličke. 

Sam kralj Sigismund nije bio nazočan pri otvaranju koncila u stu- 
denom 1414. On dođe tek sa suprugom Barbarom i s brojnom pratnjom 
svojom u Konstanz potkraj prosinca 1414, te uđe u grad poslije ponoći 
od Badnjaka na Božić. Dopratili ga najodličniji velikaši i prelati ugar- 
ski i hrvatski s nekih 2000 konjanika. U ranu zoru pođe kralj u crkvu, 








KRALJ SIGISMUND NA CRKVENOM SABORU U KONSTANZU 


Minijatura iz kronike Urlika Reichenthala 


gdje ga je papa Ivan XXIII dočekao. Tu je papa s neobičnim sjajem 
čitao misu, za koje ga je kralj po starom običaju, odjeven kao đakon, s 
krunom na glavi, dvorio te i evanđelje pjevao. Budući da se crkveni sa- 
bor smatrao donekle i svjetovnim kongresom, skupilo se tada u Kon- 

stanzu uz silno svećenstvo i neobično mnogo svjetske gospode, kao nikad 
prije ni poslije u čitavom srednjem vijeku. Osim kralja Sigismunda i 
pape Ivana XXIII našlo se na okupu 30 kardinala, 4 patrijarha, 33 nad- 
biskupa, preko 200 biskupa, 120 opata i do 18.000 svećenika; zatim od 
svjetovnjaka 4 kneza izbornika, 24 vojvode i kneza, 78 grofova, 676 ba- 
runa i plemića. Nije gotovo bilo vladara, države ni korporacije u kato- 
ličkom svijetu koja ne bi bila onamo poslala svojih zastupnika. Uz gos- 
podu zgrnulo se družine, trgovaca, pustolova i sumnjivih žena toliko 
da je u Konstanzu stalno boravilo po 50.000 stranaca. Od hrvatskih veli- 
kaša i prelata, koji bijahu bud Sigismunda dopratili bud poslije na kon- 
cil došli, spominju se osobito sva tri nadbiskupa dalmatinska (splitski, 
dubrovački, zadarski), trogirski biskup Šimun Gospodnetić (de Domi- 
nis), ninski biskup, vranski prior Albert od Velikoga Miholjca (de Nagy 
Mihaly), zatim hrvatsko-dalmatinski ban Ivan od Medvedgrada, knez 
Franjo Kurjaković iz Krbave, knez Ladislav Blagajski i drugi. Znatniji 
velikaši i prelati ugarsko-hrvatski bijahu doveli sobom i konjanika: pa- 
latin Nikola Gorjanski 300, ostrogonski nadbiskup Stjepan Kaniški 160, 
Pipo de Ozora 150, Šćibor Šćiborić 110, Nikola Szechy (Seč) 80 itd. 
Bilo je tu i zastupnika gradova, a i poslanika zagrebačkoga kaptola. 
Mnogi od ugarsko-hrvatskih velikaša vraćali bi se nakon nekoga vreme- 
na u domovinu, kao palatin Nikola Gorjanski, a valjda s njim i kraljica 
Barbara. 

S dolaskom kralja Sigismunda započelo zapravo djelovanje koncila. 
Trebalo je najprije dokrajčiti crkveni raskol, budući da su tada bila 
u jedan mah tri pape: spomenuti već Ivan XXIII, zatim Grgur XII, ko- 
jega su zaštićivali napuljski vladari i Karlo Malatesta Riminski, i Bene- 
dikt XIII, kojega su priznavale španjolske zemlje i Škotska. U veljači 
1415. stadoše sabrani oci zahtijevati da se sva tri dojakošnja pape za- 
hvale pa da onda uzmogne crkveni sabor izabrati novoga papu, kojega 
će priznavati sav katolički svijet. Poslanici odsutnoga pape Grgura XII 
izjaviše da će se on rado pokoriti čim jednako učine njegovi drugovi. 
Sada navališe sabrani oci na Ivana XXIII da on to prvi učini, pa će se 
za njegovim primjerom povesti i protivnici njegovi; ako toga ne učini, 
povest će protiv njega parnicu radi sramotna života njegova. Da umiri 
saboraše i kralja Sigismunda, izjavi 22. ožujka Ivan XXIII u svečanoj 
sjednici, klečeći pred žrtvenikom: »Očitujem i kunem se Bogom da se 
odričem papinske časti i svih prava na nju; obećajem to zaista.«« To 
bijaše međutim samo zato učinio da zaslijepi koncil, jer se u to spre- 
mao da pobjegne iz Konstanza pa da opozove svoju ostavku i onda ras- 
pusti sabor. Ali oci dadoše pomno stražiti gradska vrata da im ne uteče, 
Tu mu priskoči u pomoć prijatelj njegov, austrijski vojvoda Fridrik. On 
priredi za 20. ožujka svečane obdulje (trke; natjecanje), na koje pozove 
goste koncila. Dok su se ti zanimali turnirom, pođe Ivanu XXIII za 
rukom, te preobukavši se u odijelo obična konjanika pobježe noću u 
grad Schaffhausen, koji pripadaše vojvodi. S njegovim bijegom gotovo 
da se nije razišao i crkveni sabor. Ali Sigismund ne klonu duhom. On 
ohrabri oce, koji malo zatim u četvrtoj i petoj javnoj sjednici 30. ožujka 
i 5. travnja izrekoše: »...Opći sabor crkveni zastupa opću ratujuću 

crkvu te imade svoju vlast neposredno od Krista; svatko, bio kojega 
staleža ili stupnja pa i sam papa, mora mu se pokoravati što se tiče 
vjerovanja, dokinuća raskola i reforme glede crkvene glave i članova 
njezinih.« Uto bi i papa Ivan XXIII uhvaćen, te kao kakav zločinac pred 
crkveni sabor doveden. Taj podiže protiv njega parnicu te izreče u dva- 
naestoj sjednici 29. svibnja osudu: »Baltazar Cosa, od pet godina nevri- 
jedni papa (Ivan XXIII), lihvar sa svetim stvarima, promicatelj rasko- 
la, rasipnik crkvenih prava i imanja, strašilo sablazni i odvratnosti za 
sve vjernike, nepopravljivi, besramni i svima porocima okaljani zloči- 
nac« skida se s časti te se vjernicima zabranjuje da ga odsad za papu 
priznavaju. Podjedno bi predan kralju Sigismundu, koji ga dade zatvo- 
riti na Bodenskom jezeru. 

Postupak s papom Ivanom XXIII utjera u strah Grgura XII. On 
odmah ovlasti svoga zastupnika Karla Malatestu da se u njegovo ime 
8. lipnja na papinskoj časti zahvali. Trebalo je još silom ili milom uklo- 
niti papu Benedikta XIII, kojega su priznavale vlasti i zemlje ne Pire- 
nejskom poluotoku. Tu zadaću preuze sam kralj Sigismund, koji je za- 
jedno s petnaest izaslanika obećao poći u južnu Francusku, gdje će 
tvrdoglavoga starca skloniti na odstup. 

Još prije odlaska Sigismundova bijaše pukao sud Ivanu Husu. Si- 
gismund bijaše doduše slobodnim pismom Husu zajamčio da mu se 
neće ništa dogoditi; no tek što je Hus u Konstanz stigao, odmah bi nakon 
prvoga saslušanja 6. prosinca 1414. zatvoren u dominikanski samostan 
na Bodenskom jezeru, a poslije u tvrdi grad Gottlieben. Hus zahtijevaše 
da mu nauku Svetim pismom i najstarijim svetim ocima pobiju; sabor 
opet tražio je naprosto da opozove sve što se nije podudaralo s pravo- 
vjernom naukom. Nakon trećega preslušanja, budući da je Hus odlučno 
branio svoju nauku, reče Sigismund nekim kardinalima i prelatima, koji 
su blizu njega stajali: »Eto čuli ste sada Husa; svaka nauka posebice, 
koju on uči, dostatna je da ga osudite; ako ih ne opozove, tad ga spalite; 
ali mu ne vjerujte ni onda, ako zaista opozove. U Češkoj i susjednim joj 
zemljama ima on sila privrženika pa bi on, vrativši se kući, mogao još 
više zla prouzročiti. Pobrinite se stoga da se s granama uništi i stablo.« 
Govor Sigismundov čuše nazočni velikaši češki, koji bijahu Husa dopra- 
tili, pa ga poslije razglasiše po Češkoj, te je narod tako zamrzio na 
Sigismunda da ga nije htio priznati za svoga kralja. Hus međutim bi u 
petnaestoj glavnoj sjednici koncila dne 6. srpnja 1415. osuđen kao okor- 
jeli krivovjerac, te predan svjetovnoj oblasti, koja ga još istoga dana 
dade javno na lomači spaliti. Jednaka sudbina stiže nakon godine dana 
i prijatelja njegova Jerolima Praškoga. 

Sigismund bijaše međutim nekoliko dana nakon osude Husove, nai- 
me 19. srpnja 1415. ostavio Konstanz, te s petnaest izaslanika koncila, 
a uz pratnju mnoge ugarske i hrvatske gospode i 4000 konjanika pošao 
preko Ženeve i Lyona u Narbonnu da skloni papu Benedikta XIII na 
ostavku, a narode Pirenejskoga poluotoka da pošalju svoje zastupnike 
u Konstanz. U Narbonni sastade se s aragonskim kraljem Ferdinandom, 
te oba kralja zajedno pođoše u Perpignan k papi Benediktu da ga sklone 
na dobrovoljni odstup. Ali papa ne htjede za to ni čuti, nego pobježe u 

KRALJ SIGISMUND U PARIZU 


Po suvremenoj minijaturi u narodnoj knjižnici u Parizu. Sigismund sjedi na prijestolju s krunom 
rimskog kralja, u lijevoj ruci drži državno žezlo, a u desnoj svitak nekoga pisma. Di njim stoji voje 


voda Ivan (Neustrašivi) od Burgundije, pak se sprema da klekne preda nj. 


tvrdi grad Peniscola, pa ondje prokune i koncil i sve knezove koji nje- 
mu uskraćuju poslušnost. Nato otkaza Benediktu posluh aragonski 
kralj Ferdinand, a za njim povedoše se ostali vladari na Pirenejskom 
poluotoku i u Škotskoj. Uza sve to ne odreče se starac Benedikt svoje 
časti, nego ustraja dok ga nije koncil 26. srpnja 1417. nakon duge par- 
nice svrgao. 

Iz južne Francuske putovaše Sigismund u sjevernu, snujući kako bi 
izmirio francuskoga kralja Karla VI s engleskim Henrikom V, pa onda 
zajedno s njima proveo reforme u katoličkoj crkvi. Od 1. ožujka do 21. 


ži 

travnja 1416. boravio je u Parizu i okolišu, te je francuski dvor sklonio 
na pogodbe mira, za koje je mislio da će ih i u Engleskoj rado prihva- 
titi. Došav u Calais, ne nađe ondje engleskoga kralja, ali se zato na nje- 
gov poziv na engleskim brodovima preveze u London, kamo stiže 7. 
svibnja 1416. U Engleskoj proboravi preko dva mjeseca. Kralj Henrik, 
koji bijaše pred nekoliko mjeseci pobijedio francusku vojsku kod Azin- 
courta, očitovao se također spreman na mir, ali uz tako teške uvjete 
da su francuski vlastodršci od gnjeva planuli te smjesta primirje otka- 
zali koje bijahu nakon izgubljene bitke na dvije godine utanačili. Kaže 
se da je Sigismund proplakao od tuge, vidjevši kako mu je nada pro- 
pala da bi mogao ta dva moćna kralja predobiti za crkvenu reformu. 
Ali domala spopala ga i teška briga. Henrik naime stade na nj sumnjati, 
nije li navlastito samo zato došao u Englesku kako bi ga opsjenio ponu- 
dama mira, te Francuskoj dao oduška da se spremi za daljnji rat. Gra- 
čanstvo u Londonu uze pače svoju zlovolju tako očito pokazivati da je 
bio prisiljen skloniti se u Canterbury. Tu ostade po neki način zarob- 
ljen, dok nije 15. kolovoza pristao na savez s Engleskom protiv Francu- 
ske. Sada tek mogao se vratiti u Calais, pa je onda više mjeseci boravio 
u Holandiji, Aachenu, Liegeu i Luxemburgu tako da je tek 27. siječnja 
1417. opet stigao u Konstanz. Dugotrajno to putovanje stajalo ga je sil- 
nih novaca, a kako nije nikad imao novaca, uzajmi od porkulaba niirn- 
berškoga Fridrika Hohenzollerna preko 400.000 zlatnih forinta, pa mu 
za tu svotu založi svoju baštinu, markgrofiju Brandenburg. Domala se 
međutim uvjeri da zaloga neće moći nikad više iskupiti, te dade zato 
Fridriku 18. travnja 1417. u leno spomenutu markgrofiju sa svima pra- 
vima i častima. Tim položi temelj pruskoj državi i moći porodice Hohen- 
zollern. 

Nakon povratka Sigismundova u Konstanz svršena bi parnica pro- 
tiv pape Benedikta XIII te on bi 27. srpnja 1417. skinut. Tako biše uklo- 
njena sva tri protupape, i jedinstvo katoličke crkve obnovljeno. Ali sada 
planu žestoka razmirica poradi toga da li će se prije provesti crkvene 
reforme i onda birati novi papa, ili će se najprije izabrati papa, a onda 
tek pod njegovim predsjedanjem raspravljati o reformama. Sigismund 
zahtijevaše prvo, a većina kardinala drugo. Opreke se tako izoštriše da 
je kralj 9. rujna sa svojim privrženicima izašao iz sabora; kardinali opet 
htjedoše uopće otići iz Konstanza, tako da ih je gotovo silom zadržao. 
Napokon pretegoše ipak kardinali. Dne 8. studenoga 1417. sastadoše se 
23 u Konstanzu nazočna kardinala s 30 zastupnika narod4 u konklave, 
te proglasiše 11. studenoga jednodušno kardinala Otona della Collona 
za papu. Taj se nazove Martin V. On bijaše učen, radin i pravdoljubiv 
muž, te stade odmah raditi oko crkvene reforme. Ali budući da se na- 
kon dugih rasprava ne mogoše sporazumjeti kakve i kolike da budu 
te reforme, utanači papa s pojedinim narodima i državama zasebne ugo- 
vore (konkordate), te onda 22. travnja 1418. raspusti koncil. 

Ostatak godine 1418. proboravio je Sigismund u južnoj Njemačkoj 
(Strassburg, Ulm, Augsburg, Regensburg, Passau), gdje je vršio prava 
njemačkoga kralja, a osobito je za dobre novce gradovima potvrđivao 
stara prava i podjeljivao nova. Dne 10. siječnja 1419. bio je u Beču, gdje 

je vojvodi Albrechtu posebnom poveljom zajamčio da će se vjenčanje 
vojvode s njegovom kćerju obaviti drugoga tjedna nakon Uskrsa 1422. 
Ako kralj ne bi riječi svoje točno održao, platit će palatin Nikola Gor- 
janski i knez Herman Celjski 40.000 zlatnih forinta. Iz Beča pođe u P o- 
Žun, gdje ga nalazimo 7. veljače 1419. Tu ga čekahu silni poslovi, jer 
su za njegova duga izbivanja i Ugarska i Hrvatska ljuto stradale. A tomu 
su stradanju bile uzrokom najprije turske provale, onda zulum poje- 
dinih velikaša, i napokon krajnja razvraćenost supruge njegove, kraljice 
Barbare. : 

Kralj Sigismund bijaše još god. 1412. na polasku svomu u rat po- 
vjerio upravu čitave države svoje nadbiskupu ostrogonskomu Ivanu 
Kaniškom i pašancu svomu, palatinu Nikoli Gorjanskomu. Nadbiskup 
Ivan jamačno je i vršio povjerenu mu čast, jer se Dubrovčani već 28. 
studenoga 1413. obraćaju na njega kao na zamjenika kraljeva (in regno 
Hungariae vices gerenti). No bit će da se kraljica Barbara uplitala u 
vladanje, a možda su i pojedini velikaši kraljevskim zamjenicima dužni 
posluh uskraćivali, jer je Sigismund bio prisiljen da svoju odredbu po- 
novi i pismeno utvrdi. Dne 6. siječnja 1414. izda on u Cremoni zname- 
nitu povelju, kojom on nadbiskupa Ivana Kaniškog i palatina Gorjan- 
skoga po kraljevskoj punovlasti imenova zajedno (coniunctim) za »re- 
čenih kraljevina Dalmacije, Hrvatske i Ugarske upravitelje i glavne za- 
mjenike svoje (praedictorum Dalmatiae Croatiae et Hungariae regno- 
rum nostrorum gubernatores et vicarios nostros generales), i to sve do 
onoga časa kad se povrati u svoja kraljevstva (tamdiu, guousque in 
dicta regna feliciter regressi fuerimus). U opsežnoj ispravi označi na- 
dalje kralj sva prava svojih zamjenika: on im predaje vrhovnu sudačku 
vlast, pravo pobiranja svih kraljevskih prihoda i kovanja novaca, pravo 
imenovanja državnih časnika i druge prednosti. Ako bi jedan od njih 
bio odsutan ili zapriječen, može sve to izvršivati onaj koji je nazočan. Na- 
pokon poziva kralj sve prelate, barune, plemiće, vitezove i podanike, 
gradove i varoši da se njegovim zamjenicima pokoravaju i da revno i 
gorljivo izvršuju zapovijedi njihove. Uz glavne vikare kraljeve imali su 
osobite povlasti i banovi kao hrvatsko-slavonski ban Ivan Al [ben od Med- 
vedgrada, slavonski ban Pavao Čupor od Moslavine, mačvanski banovi 
Ladislav i Emerik Iločki, usorski vojvoda Ivan Gorjanski i napokon Ivan 
Morović, gospodar nekadanje banovine Soli. Zanimljivo je da je Sigis- 
mund posebnim pismom, izdanim malo dana poslije (25. siječnja) u 
Cremoni, naložio »banovima, banovcima i županijama« Slavonije da 
pozivaju plemiće Zagrebačke i Križevačke županije na sud jedino za 
vrijeme sudskih sabora, a ne kad god im se svidi. Time je nastojao barem 
donekle stati na put samovolji banova, banovaca i župana koji su u to 
vrijeme interregna bili suci. 

Naredba kraljeva u pogledu zamjenika nije mnogo vrijedila. Nad- 
biskup ostrogonski pošao je na crkveni sabor u Konstanz, a i palatin 
Nikola Gorjanski mnogo je puta ostavljao Ugarsku, te je pratio kralja 
po tuđini. Tako je sva vlast više puta ostajala u rukama banova i voj- 
voda, dok je opet kralja zastupao vrhovni kancelar njegov, zagrebački 
biskup Eberhard. Posljedice toga viševlađa osjetila je kako Hrvat- 

ska tako i Ugarska osobito u drugoj polovici 1414. i godine 1415. Poraz 
ugarsko-hrvatskih četa u Bosni i provala Turaka u hrvatske zemlje po- 
tresla je i srcima crkvenih otaca, sabranih u Konstanzu. Tek što su prvi 
glasovi o katastrofi u Bosni stigli u Konstanz, pohita odmah crkveni 
zbor (sacrosancta Constantiensis synodus, universalem ecclesiam reprae- 
sentans) da pozove poljskoga kralja Vladislava Jagela neka pohita u po- 
moć kršćanskomu svijetu. Posebnim pismom od 16. kolovoza 1415, koje 
je poljskomu kralju nosio vitez Stanislav, zaklinje crkveni sabor Vla- 
dislava neka se izmiri s redom njemačkih vitezova, pa neka i on i nje- 
mački red sa svom snagom poteku na obranu Ugarskoga Kraljevstva. 
Sabor posla uz to biskupa astijskoga za svoga poslanika u Ugarsku 
da klonule duhove ohrabri i da im obeća pomoć u teškoj nevolji. Poljski 
kralj odazva se barem donekle molbi crkvenog sabora. On posla svoje po- 
slanike kako k sultanu Muhamedu tako i Hrvoju i njegovim ortacima, 
zahtijevajući da utanače primirje ili mir na šest godina i da puste na 
slobodu brojne sužnjeve, koje bijahu zarobili. Ako ga ne poslušaju, slo- 
žit će se s kraljem Šigismundom, te će se onda sjedinjenim silama na 
njih oboriti. Sultan privoli na mir, te posla svoje poslanike da zajedno 
s poljskima ugovore pogodbe mira. No kad su poljski poslanici na po- 
vratku došli u oblast Pipa de Ozora, zarobi ih ovaj i ote im dragocje- 
nosti, koje bijaše turski car poslao na dar poljskomu kralju. Stoga se 
ozlojedi kralj Vladislav tako da se okanio daljnjega posredovanja, te 
pustio neka se ugarski velikaši sami dalje brinu za svoje zarobljene 
drugove. 

Kroz čitavu godinu 1416. snuju i nastoje ugarski velikaši da oslo- 
bode vojvode i vitezove koji bijahu prošle godine u Bosni nastradali. 
Prvi se od tih oslobodio Ivan Gorjanski, ali se ne zna kako; vjerojatno 
je da ga nisu Turci ni poveli u svoju zemlju, nego da su ga ostavili u 
Bosni (captivitatem quorumdam infidelium nostrorum Bosnensium su- 
bire coactus est), gdje je više mjeseci (per plura tempora) čamio u tam- 
nici, a onda se — svakako prije rujna 1416. — povratio u svoj zavičaj. 
Još ljetopisac Ivan Turčanski spominje da su se u samostanu u Bathu 
čuvali teški okovi kojima je Ivan Gorjanski za svojega sužnjevanja bio 
okovan i koje je poslije darovao spomenutom samostanu. 

Baš Ivan Gorjanski radio je nakon povratka svoga najviše za oslo- 
bođenje svojih drugova, koji su bili zasužnjeni u dalekoj Turskoj. Pri 
tom mu je bio posrednikom srpski despot Stjepan Lazarević. K njemu 
bijahu on i ostali ugarski velikaši, sabrani u Budimu, poslali Petra Čeha, 
jamačno da sazna za uvjete uz koje bi turski car zarobljene vojvode 
Pustio na slobodu. Nakon povratka Petra Čeha sastadoše se opet pogla- 
viti velikaši i odličnija vlastela Baranjske i Vukovske županije 5. rujna 
1416. u Pečuhu da čuju poruku despotovu. Radilo se da se iskupe iz su- 
žanjstva turskoga uz manje plemiće poglavito četiri velikaša, poimence 
Ivan Morović, banovac Martin Držić, Ivan Halap (Alap) i Petar Hen- 
riković Šipuški. Despot doznao od turskoga cara da bi on bio spreman 
Pai rečene sužnje za otkupninu od 65.000 zlatnih forinta. Sabrani da- 

le velikaši u Pečuhu zaključiše da će tako sami nešto priložiti, a onda 
po ostaloj Ugarskoj i Slavoniji priloge skupljati da se ustanovljena 

svota sabere. Onda će se otkupnina u drugoj polovici listopada poslati 
u Futak Ivanu Gorjanskomu i Mihajlu Stjepanovu, koji će je predati 
pouzdaniku turskoga cara i srpskoga despota. Sastanku u Pečuhu pri- 
bivali su osim Ivana Gorjanskoga još zastupnici slavonskoga bana Da- 
vida Lackovića de Zantho, bosanskoga biskupa Benedikta, Pipona de 
Ozora, dok su zagrebački biskup Eberhard i mačvanski banovi Ladi- 
slav i Emerik Iločki poslali pismene privole. Čini se međutim da je 
taj čitav rad oko oslobođenja sužnjeva ostao bezuspješan. Najodličniji 
vojvoda Ivan Morović ostao je barem preko četiri godine u turskom 
sužanjstvu, te je god 1419. tek onda stekao slobodu kad je platio sam od 
svojega blaga otkupninu od 40.000 forinta. Dakako da se uslijed toga 
imanje njegovo gotovo razasulo, dok je rod njegov namaknuo tako go- 
lemu svotu, 

Sam kralj Sigismund zanimao se osobito za sudbinu velikaša Ladi- 
slava Tituševića (Tutus, T&t6s) .od Bathmonostre, kojega je također 
nestalo za rata s Turcima u kolovozu 1415. Ladislav držao je prostrana 
imanja u Ugarskoj i Blinju u Slavoniji. U ratu bijaše ga nestalo, tako 
te se nije znalo da li je poginuo ili dopanuo sužanjstva. Njegova supruga 
Ursula s nedoraslim sinovima svojima dugo je iščekivala i tražila svoga 
vojna, braneći golema imanja njegova od nasilja ostalih velikaša, Još 
27. prosinca 1415. poziva kralj Sigismund ostrogonskoga nadbiskupa 
Ivana Kaniškog, svoga namjesnika za Ugarsku (vicario generali in dicto 
regno Hungarie per nos constituto), zatim mačvanske banove Ladislava 
i Emerika Iločkoga (de Wylak), zagrebačkoga biskupa Eberharda, te- 
meškoga župana Pipa od Ozore, i slavonskoga bana Davida Lackovića 
da štite rečenu Ursulu i sinove njezine zajedno sa svim njezinim posje- 
dovanjima i pravima od svih nasilnika i napasnika. Neboga Ursula još 
vijek je očekivala da će joj se suprug vratiti iz sužanjstva. Dne 26. listo- 
pada 1416. piše počujski biskup Ivan Alben svojoj »predragoj sestri« 
Ursuli pismo, u kojem joj javlja radosnu vijest da je začuo »kako je 
predragi suprug tvoj Ladislav Tutus zajedno s našim bratom dobio do- 
puštenje izaći iz turske zemlje, pak sada borave kod Sandalja«. 

Ladislav međutim nije se nikad više vratio u Ugarsku, a udovica 
njegova Ursula morala se braniti svom snagom da joj ne razgrabe ima- 
e njegova. A dirali su u nju pače i oni koji bi je imali braniti od doma- 
ćih i vanjskih neprijatelja. 

Kralj Sigismund bijaše odmah nakon prvih vijesti o porazu svojih 
vojvoda u Bosni poslao u Ugarsku proslavljenoga junaka Pipa od Ozore 
da brani južnu među njegove države od daljnjih napadaja turskih. Čini 
se da se Pipo godine 1416. zaista trsio da odbije navale turske i da po- 
digne ugled kralja svoga u Bosni. Jamačno je Pipo uz kopnenu vojsku 
uređivao i ratnu mornaricu na Dunavu i njegovim pritocima, jer kralj 
Sigismund moli 17. rujna 1416. iz Calaisa vijeće grada Hvara da što 
prije pošalje rečenomu Pipu za plaću vrsne graditelje brodova (valentes 
artifices et peritos magistros galearum ... qui arte sua galeas, galeotas, 
brigantinos aliaque navium genera, et ad eas necessaria preparare et 
adoptare sciunt). Kralj sam ispovijeda tom prigodom da je odlučio obo- 
riti se na Turke »dvojakim putem, naime kako po kopnu tako i po vo- 

dama« (via bifurcata, videlicet tam in terris quam in aquis). U to vri- 
jeme nekako ratovao je Pipo u Bosni »proti stanovitim Bošnjacima, oso- 
itim nevjernicima i protivnicima Kraljevstva Ugarskoga (vestri exer- 
citus contra certos Boznenses, nostros et ipsius regni Hungarie infideles 
et emulos speciales, per vos instaurati); no kad se ta vojska vraćala — 
a to je bilo oko Sesveta 1416 — oboriše se mnogi službenici Pipovi na 
imanja pokojnoga Ladislava Tituševića i njegovih sinova u Bodroškoj 
i Baranjskoj županiji, pa ih »po načinu bijesnih Turaka« (more sevis- 
simorum turcorum) opustošiše i oplijeniše, pootevši sve stvari, pače i 
pokretnine ubogih kmetova. Tako je vojska, sabrana na obranu zemlje, 
sama najviše robila; a ta se vojska nije sastojala od stranih plaćenika, 
nepa od samih domaćih plemića, koji su mislili da mogu raditi što ih 
volja, budući da je kralj daleko u tuđem svijetu (nostram personam re- 
giam extra dictum regnum nostrum Hungarie in tam remotis partibus 
constitutam fore agnoscentes), Primjer Pipovih četa nije ostao osam- 
ljen. Posjed Blinja u Slavoniji, koji su držali sinovi Ladislava Tituše- 
vića, nije samo grozno stradao od pustošenja turskoga, nego i od susje- 
da. Slavonski ban David Lacković dao je po svojim kastelanima u Go- 
rama redom otimati i plijeniti sela i selišta blinjske gospoštije; a što 
je njemu preostalo, otimao je poslije drugi susjed, knez Petar Zrinski. 
Kralj Sigismund morao je god. 1417. i 1418. u više mahova pisati i pri- 
jetiti iz Konstanza otimačima da se kane toga nečasnoga posla. Dne 
30. svibnja 1417. poziva bana slavonskoga Davida Lackovića de Zanthow 
da dade nevoljnoj udovici Ursuli zadovoljštinu; u isti čas zapovijeda 
kralj zagrebačkomu biskupu Eberhardu, palatinu Nikoli Gorjanskomu, 
Pipu od Ozore i Ivanu Gorjanskomu, vojvodi Usore i županu Požege, 
da prisile slavonskoga bana na odštetu, ako je sam ne bi htio dati. 
Nije međutim stradala jedino porodica Ladislava Tituševića. Dugo- 
trajno izbivanje kraljevo urodilo je općim metežom kako u Ugarskoj 
tako u Slavoniji. Pojedini velikaši kao da više nisu znali za kralja, a na- 
silje i globljenje preotelo je mah. Pače i sama kraljica Barbara, koja bi 
morala štititi progonjene i slabe, podala se globljenju i otimačini. Nje- 
zini kastelani u gradu Kalniku smetali su uvelike posjedu Toplicama 
zagrebačkoga kaptola, tako da je kaptol bio prisiljen tužiti kraljicu kra- 
lju u Konstanzu. Sigismund se gotovo prepao zbog te tužbe, jer se bojao 
da bi se kaptol mogao potužiti na kraljicu i pred crkvenim saborom, 
kako bijaše tužio kneza Nikolu Frankapana zbog uskraćivanja dužne de- 
setine. Dne 3. siječnja 1418. piše kralj iz Konstanza palatinu Nikoli Gor- 
janskomu, svomu vikaru, kako je teška srca (aegro animo) čuo za gorke 
tužbe kaptola na kraljicu i njezine ljude. Kralj neće da se krše prava 
crkve, to manje što crkveni sabor baš tada nastoji pogažena prava crkve 
obnoviti. Stoga zapovijeda palatinu neka kraljicu Barbaru kraljevskom 
riječju (verbo regis) opomene da ne smeta kaptola pri određivanju me- 
đaša. Kralj neće da bude kakvih razmirica pri njegovu dolasku, a još 
manje da bi mu crkveni sabor mogao u tom pogledu išta zabaviti. 
Kako se razabira, Sigismund u to vrijeme nije mario za svoju su- 
prugu Barbaru, jer inače ne bi pisao palatinu, nego njoj samoj. A bilo 
je uzroka zašto ju je odnemario. Barbara bijaše nakon povratka svoga 

u Ugarsku stala živjeti tako pustopašno i razbludno da je tim osramo- 
tila sebe i svoga supruga. Bacivši svaki stid pod noge, stade na očigled 
čitavomu svijetu ljubakati s nekim vitezom njemačkoga reda Walmero- 
dom. Sigismund doduše nije ni sam bio uzoran suprug, ali ga je silno 
vrijeđalo što je kraljica životom svojim podavala javnu sablazan. Vra- 
tivši se stoga u veljači 1419. u Ugarsku, ne htjede se s preljubnicom ni 
sastati, nego odmah u Požunu s privolom prelata i baruna osudi nevjer- 
nu suprugu da smjesta ostavi kraljevski grad u Budimu pa da zajedno 
sa svojom desetogodišnjom kćerju Elizabetom pođe u neki pusti kraj 
kod Velikoga Varadina, gdje je do tri četvrt godine živjela u najvećoj 
bijedi tako da je mnogo puta zajedno s kćerju i služinčadi gladovala. 
Ne dadoše joj ni dovoljno mijenjati odijela. Kralj se dugo ne htjede 
s njom ni sastati da ga nevolja njezina ne bi smekšala. Kad je jednom 
pošao u Veliki Varadin, dade nesretnicu zajedno s kćerju otpremiti u 
Budim. Prije povratka u Budim odredi joj opet za boravište neko pusto 
mjesto u južnoj Ugarskoj. Kraljica se jedva namolila da ju je poslao 
u Halič u sjevernoj Ugarskoj. Tek na Badnjak 1419. izmiri se kralj sa 
svojom suprugom, ne mogavši odoljeti njezinim molbama i plaču nedu- 
žne kćeri svoje. 





PEČAT KRALJICE BARBARE 





U prvom 1 četvrtom polju vidi se ugarski grb, (Bruge) au drugom i trećem grb porodice Celjskih 
* knezova (tri zvijezde). Natpis: Š(IGILLUM) BARBARE DEI GRACIA REGINA HUNGARIE. 


Za boravka svoga u tuđini nije Sigismund zanemario Dalmacije ni 
Hrvatske. On nije ni časak otkinuo očiju svojih s istočne obale Jadran- 
skoga mora. Prvo su ga na to neprestano sjećali sami Mlečani, koji su 
neutrudljivo radili da se godine 1413. utanačeno primirje prometne u 
konačni mir, po kojemu bi ih zapalo čitavo primorje hrvatsko-dalma- 
tinsko. Drugo su vjerne općine dalmatinske, kao Trogir i Split, a oso- 
bito Dubrovnik, neprestano slale k njemu svoje poslanike, doglasujući 
mu svoje želje i jade, i priopćujući mu potanko sve vijesti o Bosni i 
njezinim vladarima, o turskim sultanima i njihovim provalama, pače 
i o prilikama u Napuljskoj Kraljevini. Tako je Sigismund po obavije- 

stima dalmatinskih općina doznavao za sve što se događalo na kraj- 
njem istoku Evrope, pače i u Aziji. A i Sigismund slao je koji put svoje 
pouzdanike iz daleka svijeta u Dalmaciju, bud da izvrše što se pismeno 
nije učiniti moglo, bud da skupe dohotke i daće pojedinih gradova. Iz- 
među tih kraljevih pouzdanika ističe se osobito ncki vitez Vladislav 
Jakšić [Jakč] od Kužlja (Ladislaus Jakch, Jacce, Jachez, Jach- 
sich de Kusal, Kwsal, Chusal), sin Jurjev, kojega je porodica držala 
prostrane posjede u sjeveroistočnoj i istočnoj Ugarskoj. Dne 1. ožujka 
1414. šalje kralj Vladislava Jakšića zajedno s nekim Ivanom Chalnakom 
ravno iz Piacenze u Dubrovnik; zadaća je njihova da budu posrednici 
među Dubrovačkom Republikom i bosanskom vlastelom, pa da izrade 
u Sanđalja Hranića i Pavla Radinovića da za novce ustupe Dubrovniku 
župe Konavle i Dračevicu. Sigismund će za to Sandalju dati neke gra- 
dove, koje je oteo nevjernomu Hrvoju, kao što je već Hrvojeve otoke 
Brač, Hvar i Korčulu predao Dubrovačkoj Republici. Vladislav Jakšić 
stiže u Dubrovnik 13. travnja, a onda pođe 22. travnja k Sandalju. Čini 
se međutim da nije ništa izvršio, jer Sandalj nije htio ni čuti da ustupi 
Konavle Dubrovniku. 

Sigismund je najbolje bio zabavljen poslovima crkvenoga sabora, 
kad je herceg Hrvoje s pomoću Turaka godine 1415. zametnuo posljed- 
nju borbu za svoj opstanak. Spominjalo se javno i glasno da su i Mleci 
taj put sporazumni s odmetnim Hrvojem i Turcima; pače iz Ugarske 
stizale su vijesti kralju da su Turci provalili potaknuti od Mlečana (ad 
suggestionem Venetorum), koji su pače dali 600 strijelaca, bombarada 
i živeža. Sasvim je prirodno da se Sigismund tim povodom potužio fran- 
cuskomu kralju na nevjeru Mletačke Republike. To je potaklo Mlečane, 
te su 30. kolovoza 1415. rasposlali pisma ne samo francuskomu kralju, 
nego također kralju engleskomu, aragonskomu, vojvodi austrijskomu 
Ernestu, vojvodi savojskomu, i drugim knezovima evropskim, u kojima 
su se nastojali opravdati od tolike osvade (calumnia). »Znamo da je 
gospodin Sigismund, kralj Ugarske i izabrani kralj Rimljana... pisao 
različitim kraljevima i vladarima svijeta, kao što je očito i po javnim 
mjestima razasuo glasove da uspiri protiv nas mržnju i zavist, da smo 
potakli na poraz i propast kršćanstva sadanju provalu Turaka, koji 
lutajući po zapadnim stranama haraju bijesno po oblastima Ugarske i 
Ilirije.« Mleci proglasuju to prostom osvadom bez ikakva temelja, Ti 
se očituju spremni pridružiti svoje brodovlje ostalim kršćanskim vlada- 
rima, ako se pokrene općeniti rat na zator Turaka. 

Smrću hercega Hrvoja sinu nada Mletačkoj Republici da bi mogla 
ovladati njegovim gradom Omišem na ušću Cetine, i tako steći zna- 
menito uporište i proti Splitu i proti južnim otocima. U prvoj četvrti 
1416. opća je jagma za Omiš: za nj se otimlju Mleci, Dubrovnik, Split, 
bosanski kralj Stjepan Ostoja, napokon i cetinski knez Ivaniš Nelipić, 
šurjak Hrvojev. Potonji je pretegao, sestra njegova Jelena predala mu 
Omiš i sve oblasti u Hrvatskoj, prije nego što se drugi put udala za 
bosanskoga kralja Ostoju. Već 3. svibnja 1416. izdaje knez Ivaniš Neli- 
pić zajedno sa svojom suprugom Elizabetom Omišanima hrvatsku, ćiri- 
licom pisanu povelju ovoga sadržaja: »Na Klisi. Mi Ivaniš ban, knez 

cetinski, kliski i ramski i omiški, damo viditi vsakomu, komu se do- 
stoji... da razumivši i ogledavši mi nevolju i trudno stanje plemeni- 
tih ljudi Omišani, ča su imali trpeći v ona minuvša nemirna vremena... 
obitamo im se našom virom i rotom i naše gospodje Alsabete i vsih na- 
ših dobrih ljudi, kako da ih hoćemo održati i braniti v njih starih zako- 
nih i u pravdah navadnih... da ih tvrdimo v vsih njih iminjah i kota- 
rih... ina to im dasmo taj naš otvoreni list pečatom našim zlamenjan 
z većim... .« Zanimljivo je što se moćni knez Ivaniš zove banom, a još 
je značajnije što ga Dubrovčani zovu banom hrvatskim (bano Chorva- 
cie). U službenim spisima onih godina spominje se vazda kao ban Dal- 
macije i Hrvatske Ivan Alben od Medvedgrada (1414-—1419), a kad tamo 
pravi je ban Ivaniš Nelipić. Dok on dan i noć stoji na braniku Hrvat- 
skoga Kraljevstva: nazovi-ban Ivan Alben ili prati kralja Sigismunda po 
tuđini ili dolazi u Dalmaciju za svoga gospodara po dohotke i daće. 

Mlecima, a ni Dubrovčanima nije Bilo ni malo poćudno što je Omiš 
zapao hrvatskoga kneza Ivaniša. Mleci žele mu ga oteti mitom i izda- 
jom, a Dubrovčani tužbama kralju Sigismundu. Dne 3. kolovoza 1416. 
tuže se Dubrovčani banu Ivanišu i banici Elizabeti na žitelje grada Omi- 
ša kako su nedavno u lipnju porobili neki njihov brod; a 12. listopada 
1416. tuže već Sigismundu bana i banicu što nisu naknadili štete, koju 
su njihovu brodu nanijeli omiški »gusari«. Očito je da su Dubrovčani 
očekivali da će kralj knezu Ivanišu oduzeti Omiš, te ga njima darovati. 
Međutim se taj put prevariše. 

Sigismund u taj mah jamačno nije žalio što je hrvatski knez Ivaniš 
razmaknuo svoju vlast, Ta sjećao se valjda kako je baš on požrtvovno 
branio nedavno Šibenik od mletačke sile. A trebalo mu je i dalje nje- 
gove pomoći, budući da se nisu Mleci odrekli ni Splita ni Trogira, a ni 
južnih otoka. Sigismund je dobro slutio da će opet planuti rat s Mleci- 
ma, pa nije očiju skidao s dalmatinskoga primorja. Još 5. travnja 1416, 
BE on iz Pariza vazda odanim Trogiranima pismo, u kojem se hvali 

ako mu posao dobro napreduje i kako će izmiriti francuskoga kralja 
s engleskim, pa odaje svoju nadu da će se još ove godine vratiti u Ugar- 
sku. Odmah 7. travnja opet šalje pismo u Trogir, u kojem moli građane 
da bi blizu svoga grada podigli nekakav arsenal, u koji bi se mogle sklo- 
niti njegove galije i stajati sigurne i čitave (quatenus prope civitatem 
quendam arsenatum, in quo galeae nostrae tutae ac salvae stare possint, 
praeparetis); a on će im za to osim plaće dati još i obilatu nagradu. 
Još ih moli da bi mu po starom običaju što češće (crebrius) doglaši- 
vali sve novosti, koje bi se zgodile u onim stranama. 

Zabrinut za ostatak Dalmacije nastojao je Sigismund uopće da uga- 
đa u svemu svojim podanicima u toj zemlji. Baš želja njegova da ne 
bude nezadovoljnika u Dalmaciji i Hrvatskoj nije mu dopuštala dirati 
u silnoga kneza Ivaniša Nelipića, koji je u to doba bio jedini štit i obrana 
Hrvatskoga Kraljevstva. A još je manje mogao ugoditi željama Dubrov- 
čana, budući da su i proti njima stizavale tužbe s više strana. 

Već bi spomenuto kako je kralj Sigismund godine 1413. povjerio 
Dubrovčanima upravu otoka Brača, Hvara i Korčule, koje bijaše odu- 
zeo Hrvoju Vukčiću. Za tim otocima težila je Dubrovačka Republika 

već odavna, jednako kao i splitska općina. No Sigismund predao je otoke 
Dubrovniku, jer se od njega nadao većemu dohotku za njih. Dubrov- 
čani još su u srpnju 1413. posjeli otoke u ime kraljevo i namjestili na 
njima svoje knezove; a onda su u kolovozu poslali Andriju Vučića i Ni- 
kolu Gučetića pred kralja da mu se zahvale i ustanove godišnji doho- 
dak za dopitane otoke. U posebnom naputku nalaže vijeće poslanicima 
neka nastoje uputiti kralja kako otoci malo nose, jedva toliko da će 
upravne troškove namiriti. Ako bi kralj na svaki način tražio godišnji 
dohodak, neka mu se tada, ako Republici posve prepusti otoke, ponudi 
200 dukata godišnjega dohotka, a povrh toga 3000 dukata za uzdarje. 
Ne bude li kralj htio tomu privoliti, neka ga tada zamole barem za Kor- 
čulu i neka mu za nju ponude 2000 dukata u ime uzdarja, a bez godiš- 
njega dohotka. Poslanici neka kralju napokon obrazlože kako bi bilo 
neprilično i opasno za Dalmaciju kad bi rečeni otoci zapali druge gospo- 
dare, kao primjerice Sandalja Hranića ili Balšu zetskoga. 

Poslanici dubrovački ne mogoše se nikako pogoditi s kraljem. Prvo 
sam kralj nije htio posve ustupiti otoka, a drugo bit će da su i Splićani 
i hrvatsko-dalmatinski ban Ivan Alben od Medvedgrada radili proti Du- 
brovčanima. Napokon su se i otočani, na čelu im Korčulani, kratili po- 
koriti Dubrovačkoj Republici, nego su htjeli imati svoje vlastite knezove 
i samoupravu. Gotovo godinu dana trajalo je pogađanje. Napokon je 
kralj pismom od 26. lipnja 1414. odredio neka otoci Korčula, Hvar i Brač 
ostanu sa svima pripatcima, koristima i dohocima Dubrovačkoj Repub- 
lici tako dugo dok on zajedno s prelatima i barunima Ugarske drukčije 
ne odluči (tamdiu, quousque aliud superinde unacum fidelibus prelatis 
et baronibus dicti regni Hungarie decreverimus deliberandum). Drugim 
pismom istoga dana zapovjedio je kralj hrvatsko-dalmatinskom banu 
Ivanu Albenu od Medvedgrada neka ne dira u otoke, a još manje u Du- 
brovčane i njihove činovnike na njima. 

Međutim Dubrovčani nisu dugo upravljali otocima. Otočani, na čelu 
im Korčulani, otimahu se svom snagom vlasti njihovoj. Kroz dvije go- 
dine traju razmirice između Korčule i Dubrovnika. Korčulani su potva- 
rali Dubrovnik da ih zatire daćama, da im otima zemljišta (knežine) i da 
šalje na njih oružane brodove i vojsku. Dubrovačka Republika opet 
tužakala Korčulane da uskraćuju dužne dohotke i da neće davati svo- 
jih brodova ni onda kad prijeti pogibelj od Turaka. Korčulane pomagao 
je Vladislav Jakšić od Kužlja, koji je neko vrijeme bio poslanikom kra- 
ljevim u Dubrovniku. Mora da je bilo silna tužakanja i osvadA sa svih 
strana kad je Sigismund sve na putu u Calaisu 21. rujna 1416. odlučio 
dokrajčiti te razmirice i smutnje. On dade toga dana sastaviti više po- 
velja i pisama; jednim oduzima Dubrovniku upravu otoka, drugim pre- 
daje ih svojemu vjernomu vitezu Ladislavu Jakšiću od Kužlja za njegove 
brojne zasluge kako u Ugarskoj tako širom svijeta, a trećim javlja Hva- 
ranima imenovanje Ladislava Jakšića, te ih poziva da slušaju sve što će 
im taj u ime njegovo govoriti i zapovijedati. 

Dubrovčani kao da su slutili što ih čeka, pa su kralju poslali za po- 
slanika nekoga svećenika Maroja. Ali Maroje ne izvrši ništa, nego napro- 
sto donese 30. siječnja 1417. u Dubrovnik pismo kraljevo od 16. pro- 

sinca 1416, kojim javlja da će naskoro doći u Dubrovnik njegov vitez 
i vijećnik Vladislav Jakšić s potpunom punovlasti, osobito u pogledu 
otoka. I zaista vitez Vladislav stigne posljednjih dana veljače 1417. na 
otoke, i prvo mu bijaše da je s njih uklonio dubrovačke knezove i druge 
časnike. Poslije, 8. ožujka, dođe tek u Dubrovnik, te preda Republici 
listove kraljeve od 21. rujna prošle godine, kojim se njoj oduzima upra- 
va otoka i povjerava vitezu Vladislavu. Dubrovčana teško se kosnula 
odredba kraljeva, ali još jače ih je zaboljelo kad je na upit njihov kra- 
ljev komesar očitovao da su otoke izgubili zato što su njima zlo i tiran- 
ski upravljali (pro mala et tirannica gubernacione). Toj svojoj boli da- 
doše oduška u pismu na kralja od 31. ožujka 1417. Najprije se tuže što je 
Vladislav Jakšić prije pošao na otoke, a onda tek u Dubrovnik; što ih je 
prije proglasio krivcima nego što im priopćio kraljevsku poruku (ludi 
cans nos reos, antequam loqueretur ad nos verbum regium). Javljaju 
nadalje da su po zapovijedi kraljevoj predali rečene otoke »netaknute, 
neoštećene i od vučjih navala sačuvane«; ali se brane od osvade da su 
njima loše upravljali, »Mi smo ih pače čuvali kao dobri pastiri povje- 
reno stado, ne žaleći truda ni troška ni po danu ni po noći. Nikoga ni- 
smo pogubili, niti mu udove osakatili, nikoga nismo novcem globili, 
premda bi neki zaista kaznu zaslužili. Oh žalosti, preblagi gospodine! 
Nakon brodoloma s božje srdžbe, nakon preokrutne kuge nismo oče- 
kivali da će nas ovako što od vas stići, najmanje pak da ćete nam uzeti 
otoke, koje smo s naporom i opasnosti sačuvali od vukova, podnoseći 
neprijateljstva i štete; otoke koji bi bez gospodara odavna već došli u 
ruke neprijatelja vašega prijestolja, i to s njihovom privolom, što dosad 
taje i kriju. A najviše gorko žalimo srdžbu vašu, po kojoj smo prije osu- 
đeni nego što smo saslušani. Ako su zlo govorili o nama zli ljudi, koji 
vazda javno grde svoga gospodara, mi nismo nikad žudili biti hvaljeni 
od poganih usta, jer hvaliti se moraju djela. Kakvim smo obrazom pri- 
mili (otoke), takvim smo ih držali i povratili. Gospodin kralj je dao, 
gospodin kralj je oduzeo; kako se gospodinu svidjelo, tako se zgodilo: 
neka bude ime Gospodnje blagosloveno. Jer zlato običava se kušati og- 
njem. Ali ni više toga, ni smrt, ni bolest, ni nemilost neće nas moći odvra- 
titi od ljubavi i vjernosti prema preblagomu kralju našemu i svetoj kru- 
ni ugarskoj.« 

Ovladavši otocima »u ime kraljevo« (parte maiestatis regie), stao 
se Vladislav Jakšić miješati u poslove čitave Dalmacije, koliko je pri- 
padala kralju Sigismundu. On se zove »kraljevski komesar u Kraljevini 
Dalmaciji« (regius commissarius in regno Dalmacie), 
pa traži od Dubrovčana ne samo dohodak za kralja Sigismunda, nego 
i graditelje brodova. Ali Dubrovčani šalju kralju izravno po svojim lju- 
dima dužni dohodak, a za brodograditelje nastoje se ispričati kugom, 
koja je pokosila tolike tisuće ljudi, među njima i mnogo graditelja. Pače 
i u bosanske prilike upliće se kraljevski komesar. Sad hoće da učini 
pogodbu između Dubrovnika i Petra Pavlovića radi polovice Konavala; 
sad opet traži od Dubrovčana da mu ustupe u svom gradu sve kuće, koje 
bijahu bud darovali bud u zamjenu dali bosanskoj vlasteli. Ali i u po- 
slove ostalih gradova Dalmacije ulazi Vladislav. Tako traži od grada 


108 TREĆE DOBA (11) 


Trogira da mu za kraljevsku komoru isplaćuju »sve dohotke od tride- 
setnice i solana kraljevskih«. Trogirani su stoga vrlo ozlojeđeni, jer su 
sav dohodak dotad upotrebljavali za »popravljanje gradskih zidova i 
nabavu ostalih potrebnih stvari«. Sam Vladislav predlaže sada kralju 
neka se Trogiru ostavi sav dohodak; ali Sigismund pismom iz Konstan- 
za od 16. listopada 1418. određuje da se doduše spomenuti dohodak za 
prošlo vrijeme Trogiranima oprašta, ali da ga odsad moraju ipak pla- 
ćati čim spomenuti Vladislav Jakšić k njima dođe. Spomenuti Vladislav 
jamačno je pridonio i tomu da se u gradu Hvaru 3. prosinca 1418. izmi- 
rila pučka stranka s vlastelom. A bilo je krajnje vrijeme da do mira 
dođe, jer je u to bio već planuo novi rat s Mlecima. 


(Drugi rat s Mlecima 1418—1420; gubitak Trogira, 
Splita i južnih otoka.) Neko vrijeme nakon primirja od godine 
1413. kušali su Mleci utanačiti sa Sigismundom konačni mir; ali se 
brzo uvjeriše da do toga doći neće, pa zato odazvaše 16. veljače 1414. 
svoje poslanike, koji su u tom poslu bili na papinskom dvoru u Rimu. 
Ali ni primirja nisu Mleci savjesno držali, jer su neizravno pomagali 
Hrvoja, pače, kako su ih potvarali, i same Turke. K tomu su neprestano 
snovali kako da steknu Omiš i ostala mjesta u Dalmaciji, Kakvo je ras- 
položenje bilo u Mlecima prema Sigismundovim podanicima, najbolje 
pokazuje ovaj slučaj. U prosincu 1414. dođoše u Mletke poslanici grada 
Splita, te zamoliše vijeće da nadoknadi neke štete koje su učinjene 
splitskoj crkvi i građanima od mletačkih podanika u Šibeniku i na otoku 
Pagu. Ali im mudro vijeće odgovori da mu je nemoguće išta učiniti, dok 
i ostala mjesta Dalmacije ne dođu pod mletačku vlast (antequam terre 
et loca illarum partium pervenirent ad manus nostri dominii, non vide- 
tur nobis posse facere id, quod requirunt). Mlečani ne samo da nisu 
štitili imanja i prava Sigismundovih podanika u svojim gradovima i ko- 
tarima, nego su svojim silnim brodovljem priječili svaku trgovinu Spli- 
ta, Trogira i Dubrovnika po Jadranskom moru. Dakako da su im Hrvati 
vraćali nemilo za nedrago. Sad bi Kninjani provalili u mletački kotar 
oko Novigrada, sad bi cetinski knez udarao na okoliš mletačkoga Šibe- 
nika. I tako unatoč primirju nije bilo pravoga mira ni na kopnu, ni na 
moru. 

Samo primirje imalo je prestati 16. (18) travnja 1418. Međutim još 
potkraj god. 1417. bijaše se nedavno u Konstanzu izabrani papa Martin 
V ponudio da posreduje u pomirenju Mletaka i Sigismunda. Mlečahi 
prihvatiše ponudu papinu najpripravnije, jer je baš u to vrijeme bio 
ustao zetski knez Balša pa im počeo otimati gradove u južnoj Dalmaciji 
(Albaniji), osobito Skadar, Drivast, Ulcinj, Budvu i Bar. Da ne moraju 
ratovati duž čitave istočne obale Jadranskoga mora od Krka do Bara, 
bili bi se rado pogodili barem s ugarsko-hrvatskim kraljem. Dne 6. ožuj- 
ka 1418. poslaše oni četiri svoja poslanika u Konstanz, Marina Garavak 
la, Fantina Michaela, Antuna Contarena i Franju Foscara, te im podije- 
liše opsežan naputak. Poslanici neka svakako nastoje da se utanači ili 
potpuni trajni mir ili barem novo primirje na što dulje vrijeme, od pet 
godina do dvadeset i pet. Ako bi nade bilo da će doći do mira ili pri- 
mirja, neka slobodno produlje sadanje primirje do kraja svibnja. Neka 


SIGISMUND KRALJUJE SAM 109 


ne žale novaca nikakvih, ali neka ne odstupe ni pedlja zemlje ni u Dal- 
maciji, ni u sjevernoj Italiji, pače neka porade da im Sigismund još 
dade Ostrovicu u Hrvatskoj i sve što drži u Furlanskoj. Ali još posla- 
nici nisu stigli u Konstanz, već im Republika 21. ožujka javlja neka ni- 
pošto ne produljuju sadanjeg primirja dalje nego do 8. svibnja, jer bi 
stoga trpjela štetu Republika Mletačka, budući da su već njezine čete pri- 
pravne i u redu (gentes nostras paratae et in ordine). Istoga dana izdaje 
zapovijed vrhovnomu kapetanu svoje mornarice Nikoli Capellu neka 
odjedri put Dalmacije, najprije u Zadar a onda u Šibenik, neka ispita 
tamošnje prilike i stoji na obranu mletačkih podanika, pa neka u vo- 
dama dalmatinskim čeka na daljnje zapovijedi. 

Priprave mletačke za obnovu rata uzbuniše Sigismundu vjerne opći- 
ne i kotare u Dalmaciji i Hrvatskoj. Najviše se Zabrinu Dubrovnik, koji 
je sve dosad bio neutralan, samo da mu Mleci ne priječe trgovanje. Sada 
se prepao velike mornarice, koja bi mogla iznenada nahrupiti na nje- 
govu državinu i učiniti kraj njegovoj slobodi. Dne 7. travnja 1418. zapo- 
vijedaju Mleci vrhovnomu kapetanu svoje mornarice neka s jednom 
galijom svojom otplovi pred Dubrovnik, pa neka pošalje kojega potka- 
petana svoga k Republici, te ju zapita što kani činiti kad primirje mine? 
Gotovo u isti mah dolaze dubrovački trgovci, koji su boravili u Mlecima, 
pa pitaju da li smiju i dalje ostati u gradu, budući da za koji dan ističe 
primirje? Mlečani im odvraćaju da mogu mirno ostati i trgovati, pače 
i u druga mjesta mletačka zalaziti sve dotle dok bude Dubrovačka Re- 
publika jednako postupala s njihovim podanicima. I Skradinjani boje 
se zla i gorega, pa šalju u Šibenik dva svoja poslanika (presbiter Ma- 
theus filius Hlapsi et Nicolaus Conedemes cives Scardone), moleći svoje 
susjede da ih štede u idućem ratu, Mletački knez u Šibeniku, Benedikt 
Capello, izdaje 22. travnja 1418. Skradinjanima slobodno pismo, kojim 
njima obećava da neće u njih dirati dok budu mirovali, te izvješćivali 
njega o svemu što bi se snovalo i spremalo protiv Šibenika (de quibus- 
cumque exercitibus, cumulationibus gentium et tractatibus, quos sense- 
rint fieri et parari ubicumque contra Sibenicum et eius districtum). Ali 
bude li duždovska vlada zapovjedila da na njih udari, neće ih moći ipak 
štedjeti, jer vladinim zapovijedima treba se pokoravati. 

Još 18. travnja nadaju se Mleci da će doći barem do petogodišnjega 
primirja između njih i ugarsko-hrvatskoga kralja, pa stoga šalju svo- 
jim poslanicima u Konstanz u tom pogledu novih naputaka. No gotovo 
u isto doba pišu svojim upraviteljima u Zadru neka pokušaju milom 
dobiti Ostrovicu, a njihov knez u Šibeniku nastoji predobiti cetinskoga 
kneza Ivaniša Nelipića. I zaista utanači šibenski knez s Ivanišem ne- 
kakvo primirje uz otkaz od petnaest dana. 

Međutim prođe i mjesec svibanj 1418, a mletački poslanici u Kon- 
stanzu ne utanačiše ni mira ni primirja. I tako planu iznova rat. Dne 
18. lipnja bira Mletačka Republika poseban odbor od pet osoba, koji će 
se baviti jedino ratnim poslovima u Furlanskoj, Istri i Dalmaciji. 
isti mah radi i Sigismund oko obrane vjernih mu gradova u Dalmaciji, 
te uz drugo poziva Trogir da opremi jednu galiju i galijicu za njegovu 

mornaricu. Dne 9. srpnja opet razglašuje po čitavoj Njemačkoj kako su 
Mleci nakon uzaludnih pokusa oko izmirenja provalili u zemlje nje- 
gova podanika, akvilejskoga patrijarha Ludovika Tecka, u Furlansku 
i Istru, a nato udarili i na druge gradove i zemlje koje pripadaju Nje- 
mačko-rimskom Carstvu. Kralj poziva stoga iz Strassburga njemačke 
gradove da prekinu svaku trgovačku svezu s Mlecima i da stanu trgo- 
vati s Genovljanima. 

U rujnu 1418. ratovalo se već na sve strane. Dne 5. rujna daje mle- 
tačko vijeće posebne naloge Nikoli Capellu, vrhovnomu kapetanu svo- 
ga brodovlja u Jadranskom moru. Neka udara na gradove Trogir i Split 
ssamo s morske strane, a neka ne izlazi na kopno. Ako bi ga pozvali 
Poljičani da zajedno s njima udara po kopnu na Split, neka se ispriča s 
obzirom na skorašnju zimu. Neka im obeća pomoć na kopnu za iduću 
godinu, no neka ih gleda skloniti da sami udaraju na Split. Ako bi se 
Trogir i Split htjeli predati, neka im obeća jednake pogodbe kao što 
ih je dobio Šibenik. Uopće neka gleda kako bi više izradio mitom nego 
oružjem. Stoga smije i obećati godišnje penzije onim građanima koji 
bi mu pomogli da se ti gradovi predadu. Trogirskim građanima neka 
slobodno obeća godišnje penzije do 2000 dukata, a splitskim do 1000. 
Iz tih naputaka razabiremo da Mleci nisu tada još svom odlučnosti ra- 
tovali. U jednu ruku nadali su se još uvijek da će Sigismund popustiti, 
a u drugu očekivali su da će same dalmatinske općine napokon pi 
znati njihovu vlast da tako spase svoju trgovinu i blagostanje. Napokon 
smetao je Mletke još i zetski knez Balša III, koji im je otimao gradove 
u južnoj Dalmaciji (Albaniji), te zadavao toliko neprilika da nisu mogli 
svu svoju silu usredotočiti oko Splita, Trogira i otoka Brača, Hvara 
i Korčule. 

Činilo se neko vrijeme da će zaista grad Split i bez rata doći u nji- 
hovu vlast. U tom gradu naime planuše građanske borbe, te je slabija 
stranka pobjegla iz grada i stala tražiti pomoć u Mletaka protiv svojih 
sugrađana. O tom piše hrvatski banovac Stjepan (Stephanus de Ba- 
chauia, regnorum Dalmatiae et Croatiae vicebanus) 10. listopada 1418. 
iz Knina kaptolu kninskomu ovako: »Prijateljima našima, časnomu kap- 
tolu kninskomu banovac Stjepan prijateljstvo i čast. Javljaju nam upra- 
vitelji i suci kraljevskoga grada Splita kako su neki splitski bjegunci 
(quidam exititii Spalatenses), koji su radi svojih prekršaja (eorum ex- 
cessus) bili otjerani iz grada, stali šurovati s dušmanima svete krune 
ugarske, naime s Mlečanima, pa neprestano dolaze s galijama mletačkim 
nanositi brojne štete i svake druge nevolje rečenomu gradu. Stoga vas 
molimo da pošaljete vjere dostojna muža iz svojega zbora, koji će za- 
jedno s jednim kraljevskim čovjekom (Antunom Našićem iz Zadra, ili 
Matijom ili Petrom Rogavićem iz Klisa, ili Gašparom Mikšićem iz Šibe- 
nika) poći u Split, te istražiti javno i tajno čitavu istinu, što ćete nakon 
toga sve gospodinu kralju vjerno priopćiti.« Već 21. listopada piše knin- 
ski kaptol kralju da je zaista s kraljevskim čovjekom Gašparom Mikši- 
ćem poslao u Split svoga druga, kanonika Stjepana, da su oba od pleme- 
nitih i neplemenitih susjeda općine splitske javno i tajno propitkivali 
te napokon ovo doznali: »oni Splićani bjegunci pošli su najprije u Tro- 

gir, a odanle u Šibenik, pa su ugovarali s Mlečanima i Šibenčanima. 
Skupivši nešto četa i uzevši mletačke galije, pošli su neki od njih pre- 
ma Splitu da oslobode svoju utamničenu braću; ali čuvši da su im braća 
već pogubljena, okaniše se toga pothvata. Nato su se jedni sklonili u 
Poljica, a drugi su ostali u Šibeniku, te dolaze češće na mletačkim gali- 
jama pod Split. Osim toga sastali su se u Žrnovnici s Poljičanima na 
dogovor kako bi što više štete nanijeli gradu Splitu«. 

Dok su dakle splitski bjegunci sami radili u prilog Mlecima, žitelji 
grada Trogira oduševljeno su suzbijali silu mletačku. Na čelu kraljev- 
ske stranke u Trogiru stajao je biskup Šimun de Dominis (Go- 
spodnetić), a uza nj Mihajlo Vitturi (Michael Nicole Vitturi), 
koji je u ovo vrijeme redovito obnašao čast gradskoga rektora. Još se 
kao gorljiv privrženik Sigismundov osobito ističe Jakov Hlapčić 
(Clapci, Chapsi) Dražojević s pridjevkom Testa, kojega su 17. 
prosinca 1418. neki Splićani izabrali za svoga odvjetnika (Brocutafo: 
rem) kako pred kraljem Sigismundom tako pred svakim drugim duhov- 
nim i svjetovnim sudom. Baš odlučni postupak Trogirana potaknu Mle- 
čane, te su na početku godine 1419. stali jače pritiskati Sigismundu oda- 
ne gradove u Dalmaciji. Već 15. siječnja nalaže mletačko vijeće potka- 
petanu svoga brodovlja Marku Mianiju da s jednom galijom krstari duž 
dalmatinskoga primorja i da priječi svako trgovanje stranih brodova 
s Trogirom, Splitom i Omišem. Ako pak gdje zateče brodove tih gradova, 
neka s njima postupa kao s neprijateljima. Malo zatim šalju opet pje- 
šake i utvrde u Dalmaciju da se i s kopnene strane započne podsada 
grada Trogira. 

Tako se s proljeća 1419. rasplamti žestoka borba uz hrvatsko-dak 
matinsku obalu, u kojoj je posredno sudjelovao i zetski knez Balša III 
zadavajući Mlecima oko Skadra i Drivasta golemih jada. Potonji su 
zbog toga na Balšu tako planuli da su mu glavu ucijenili s 2000 dukata, 
a poslije i s 8000. U gradu Splitu pretegla je opet kraljevska stranka, 
te je gradskim knezom proglasila Ivaniša Nelipića, najodlučnijega pro- 
tivnika mletačkoga vladanja. Ivaniš Nelipić stoji odsad na čelu split- 
skoj općini kroz više mjeseci (ožujak, travanj, svibanj). Trogirski na- 
pokon žitelji razasuli se na svojim hitrim barkama po čitavom Jadran- 
skom moru, te stali hvatati i robiti mletačke i strane trgovačke brodove. 
Najsmioniji mornari trogirski zalijetali se sve do napuljskoga primorja) 
pa silne štete nanosili mletačkim lađama i barkama u onim krajevima. 
Dne 19. travnja odlučili su Mleci oboružati zasebne dvije galijice, samo 
da bi mogli odoljeti tim trogirskim junacima. Međutim je i kralj Si- 
gismund, vrativši se napokon u Ugarsku, stao izdavati slobodne listove 
za gusarenje po Jadranskom moru, samo da što više naudi trgovini mle- 
tačkoj. Već 24. travnja 1419. javlja iz Višegrada dalmatinskim gradovi- 
ma kako se uvjerio o vještini, spremnosti i mudrosti vjernoga i obzir- 
noga dvorjanika svoga Ivana Venturina Zadranina (fami- 
liaris nostrae maiestatis specialiter confisi), pa mu izdao pismo kojim 


* [Trogirski brodovi plovili su na svojim pohodima do Apulije.] 

ga je ovlastio da za čitavoga rata s Mlecima smije njihove i njihovih pri- 
vrženika brodove loviti, plijeniti, te ugrabljeni plijen u dalmatinske gra- 
dove i utvrde donašati. Kralj zapovijeda svima knezovima, rektorima 
i kastelanima da rečenoga Ivana Venturina i njegove galije, a i sve što 
zarobi primaju u povjerene im gradove i utvrde, te da ga svagda po- 
mažu gdje se samo prilika pruži. Odmah zatim, 5. svibnja, izdaje kralj 
slično slobodno pismo za Trogiranina Jakova Hlapčića (Testu). 
Kralj piše da je po savjetu svojih baruna i prelata, a na zator Mletaka 
i njihovih pristaša izabrao spomenutoga Jakova za kapetana svoje ga- 
lijice (in capitaneum galeotae nostrae), te mu zapovjedio da za čitavoga 
rata lovi i robi brodove koji su izvjesili zastavu sv. Marka, pa da ih 
onda zajedno s plijenom i sužnjevima vodi u primorske gradove, oso- 
bito u Trogir, Split i Dubrovnik. Kapetan Jakov slobodan je od plaća- 
nja svih daća, pače i tridesetine. Svi načelnici gradova i kastelani utvrda 
moraju kapetana Jakova i njegove ljude pri svemu pomagati. Ovim listo- 
vima proglasio je Sigismund slobodno gusarenje po Jadranskom moru, 
te su sada svi koji su imali takove listove nemilo lovili i robili trgova- 
čke brodove. Još u svibnju tuži se mletački knez u Zadru svojoj općini 
»da su dva sina Ivana Venturina opremili dvije barke u Trogiru, te pošli 
u lov na podanike njegove; rečeni pak Ivan Venturini pripremio je građu 
za novu galijicu«. Vijeće mletačko određuje nato 26. svibnja 1419. neka 
zadarski knez zaplijeni sav pokretni i nepokretni imetak Ivana Ventu- 
rina i njegovih sinova u Zadru i kotaru njegovu, neka sve proda i novce 
pohrani u komori zadarskoj da se njima nadoknade štete, koje nanesu 
mletačkim podanicima. 

Usred žestoke borbe po moru i kopnu pojavi se najednom u Dalma- 
ciji kuga te stade ljuto h i po svima gradovima. Čini se da je naj- 
više bjesnila u Šibeniku, gdje je pomrla i oboljela većina strijelaca i 
pješaka, tako da je Mletačka Republika morala onamo poslati 29. svib- 
nja novih plaćenika. U Trogiru nije po svoj prilici tako harala, no zato 
kudikamo jače u Splitu. I pored kuge nastavio se mali rat. Najžešće se 
borilo oko Trogira. Još 18. travnja bijaše trogirsko vijeće odlučilo da se 
razori tvrđica sv. Petra kod Podmorja (de Podemorio), jamačno zato 
da se u njoj ne ugnijezde neprijatelji. Dne 15. lipnja određuje vijeće da 
se što pomnije straži u gradu, a 5. rujna nalaže se kapetanu da metne 
stražu u kulu kod mosta što vodi na otok Čiovo. Mleci određuju 15. 
srpnja opet dva tornja i 500 pješaka za podsadu Trogira, a u kolovozu 
ugovaraju sa splitskim prognanicima, koji im nude službu i pomoć svoju. 
Prognanici traže najprije nešto vojske da bi mogli osvojiti neku kulu u 
Splitu ili pak unići u sam grad; nadalje mole galijicu da s mora udaraju 
na Split; uz to traže dohotke otoka Šolte da bi se mogli prehraniti za vri- 
jeme rata; napokon mole neka im Mletačka Republika za slučaj ako dobi- 
je Split zajamči da će njih i njihove potomke vratiti u prvotno stanje, te 
im dati sva imanja koja im bijahu neprijatelji njihovi ugrabili. Mleci 
obrekoše im sve što su molili, samo zahtijevahu od njih sinove njihove 
za taoce, tobože da osiguraju svoje podanike od šteta koje bi im nanijeti 
mogli, ali jamačno samo zato da se ne bi predomislili. U isti mah ugo- 
varao je i vrhovni kapetan mletačkoga brodovlja s bosanskim kraljem 





SIGISMUND KRALJUJE SAM 113 


Stjepanom Ostojićem, koji bijaše k njemu pred Trogir poslao svoga 
poslanika, nekoga vojvodu, da ugovori savez s Mletačkom Republikom, 
te izmoli u njih nekoliko galija za svoje pothvate. Mletački je kapetan 
29. kolovoza obavijestio svoju Republiku o dogovorima. Ona je 9. rujna 
prihvata, neke ponude bosanske, ali je zato tražila od bosanskoga kra- 
da da mora na svaki poziv njezin o svom trošku podići i držati odre- 

eni broj četa na bojnom polju dotle »dok naše gospodstvo dobije Tro- 
gir i Split« (quousque dominatio nostra habuerit Tragurium et Spala- 
tum). Još bi Republici vrlo drago bilo kad bi kralj bosanski poslao 
na Balšu, njezina neprijatelja, toliko svoje vojske da bi mogla obraniti 
njezin posjed u Albaniji i oteti Balši ona mjesta koja je dotad osvojio. 

U jesen 1419. činilo se da će Mleci ostatkom Dalmacije ovladati. 
Na odlučnije ratovanje bodrili su ih dosadanji uspjesi u Furlanskoj i 
Istri. Sigismund bijaše naime posve zaboravio na svoje posade u tim 
oblastima, a i na tamošnjega patrijarha Ludovika Tecka. Mletačke su 
vojske stoga redom osvajale gradove i mjesta kako u Furlanskoj tako 
i u Istri, te ugarske posade gotovo posve istisnule iz tih pokrajina. Pat- 
rijarh Ludovik Teck morao u krajnjoj nuždi svojoj pohitati u Ugarsku 
i zatražiti pomoć u kralja. 

Molbe patrijarhove i nepovoljne vijesti iz Dalmacije skloniše kra- 
lja Sigismunda na izdašnije mjere. Kako se međutim baš. u taj čas spre- 
mao sam na rat s Turcima, povjerio je ratovanje s Mlecima objema 
banovima Hrvatskoga Kraljevstva. U Slavoniji banovao je te godine 
nakon Davida Lackovića de Zantho neki Dionizije de Marczali, 
a u Hrvatskoj i Dalmaciji zamijenio Ivana Albena od Medvedgrada vran- 
ski prior i dosadanji vjerni pratilac kraljev Albert od Velikoga 
Miholjca i Ungvara (de Ungh). Hrvatski ban pohitat će u Dal- 
maciju u pomoć Trogiru, a slavonski ban Dionizije poći će s vojskom 
u Furlansku, Dne 1. listopada javlja Sigismund iz Velikog Varadina grad- 
skomu vijeću u Bellunu da šalje slavonskoga bana Dionizija Marczalija 
s vojskom na Mlečane; u drugom pismu od istoga dana. poručuje patri- 
jarhu akvilejskomu Ludoviku Tecku kako će ban Dionizije naskoro s 
jakom vojskom udariti na nevjerni grad Cabdad (Čedad; Cividale) 
da ga kazni što se iznevjerio i Mlecima predao. Još 2. listopada boravi 
ban Dionizije u Zagrebu, a poslije pođe u Furlansku, gdje mu se pridru- 
žiše gorički grof Henrik i drugi velikaši. Dne 25. studenoga stade pod- 
sjedati Cividale, koji je branio markiz Taddeo d'Este. Taj hrabri voj- 
voda provali jednom zgodom i razbi bana Dionizija, koji se tako pre- 
pao da se smjesta povratio u svoju banovinu. S njegovim odlaskom 
stadoše mletački vojvode redom osvajati Sigismundove i patrijarhove 
gradove u Furlanskoj i Istri. Vidam (Udine) predade se Mlecima 6. lip- 
nja 1420, pa tako ovladaše čitavom Furlanskom. U Istri vodio je mle- 
tačku vojsku Filip Arcelli; njemu i njegovim podvojvodama predadoše 
se redom istarski gradovi: Labin 3. srpnja, a Milje 8. srpnja 1420. Je- 
dino posredovanjem pape ostaviše Mlečani patrijarhu Ludoviku Tecku 
Akvileju, S. Daniele i S. Vito, te mu također doznačiše godišnji dohodak. 

U Dalmaciji započeo je ratovati hrvatsko-dalmatinski ban Albert de 
Ungh još u rujnu 1419. Upravitelji zadarski tražili su u Mlecima brzu 

pomoć kad su čuli »da su neke čete sašle na štetu naših mjesta«. Mleci 
14. rujna šalju novih 100 pješaka za obranu Šibenika i ostalih mjesta 
na kopnu. Ban je međutim podigao i Vlahe po Hrvatskoj, smjestio ih 
u barke, te ih poslao da robe manje otoke mletačke. Prvih dana listo- 
pada šalju Trogirani svoje poslanike k banu Albertu, a 1. studenoga 
biraju tri kapetana za rat. U to doba osobito se ističe Trogiranin Mi- 
hajlo Vitturi, koji sprema čitavo brodovlje na zator Mlečana. Dok je 
mletačka vojska s kopna i s mora podsjedala Trogir, dotle je Mihajlo 
ili Mikac Vitturi s hrabrim svojim drugovima opremio jednu galiju, je- 
dnu galijicu i više barka, pa između dalmatinske i napuljske obale ro- 
bio i progonio mletačke podanike. Njegovo haračenje dodija napokon 
Mlecima, pa stadoše posve ozbiljno snovati da jednom dokončaju rat 
u Dalmaciji. Potkraj veljače 1420. određuju nove čete i bojne tornjeve, 
si to rade svima silama da mitom i obećanjima predobiju što ne mogu 
silom. 

I zaista mletački novac i obećanja skršiše i taj put otpor preostale 
Dalmacije. Prognani Splićani, na čelu im natpop Božidar (Deodat) Sto- 
janović [Stojanov], pregnuše svima silama da prisile svoj rodni grad 
na predaju. Čini se da su splitski prognanici obilazili i oko žitelja otoka 
Brača, Hvara i Korčule da ih predobiju za Mlečane i odvrate od njihova 
kneza Vladislava Jakšića, kraljeva pouzdanika. U to se zgodi još i to 
da se grad Kotor 8. ožujka sam predao u zaštitu mletačku, pak se 
činilo da će sada Mleci zajedno s Kotorom i njegovim saveznicima lakše 
svladati zetskoga kneza Balšu. No predaja Kotora jamačno je djelovala 
i na žitelje otoka Brača, Hvara i Korčule, te su oni još u ožujku 1420. 
poslali u Mletke svoga poslanika — nekoga popa — s izjavom da su volj- 
ni pokoriti se Mletačkoj Republici, 

Predaja Kotora, poslanstvo s otoka, bodrenje splitskih prognanika: 
sve to skloni dužda Tomu Moceniga i vijeće na odlučnu akciju. Imeno- 
vaše Petra Lauredana vrhovnim kapetanom čitavoga brodovlja 
svoga na Jadranskom moru, pridružiše mu dovoljno pješaštva, te mu 
povjeriše da završi rat. Podjedno mu 30. ožujka 1420. dadoše opsežan 
naputak što i kako da radi. Žanimljivi taj naputak odaje i bojnu osnovu 
mletačku. Petar Lauredano neka u ime Kristovo pođe iz Mletaka s bro- 
dovljem najprije u Cres i Osor, odanle na Rab i Pag, i onda u Zadar. 
U svakom mjestu neka pozove kneza da što prije skupi brodove i čete, 
određene za boj, i da ih pošalje u Šibenik, koji je glavno zbiralište za 
čitavu mornaricu (ad partes Sibenici, in quo volumus exercitum no- 
strum maritimum debere se congregare). Pošto je u Zadru uzeo sa so- 
bom još dva tri vjerna čovjeka koji poznaju dobro prilike Dalmacije: 
a osobito trogirske i splitske, neka otplovi u Šibenik, pa neka ondje 
okupi čitavo dalmatinsko brodovlje da bude vazda spremno na njegovu 
zapovijed odjedriti kamo bude trebalo. Iz Šibenika poći će sa svima 

alijama mletačkim prema Trogiru; tu će ostaviti jedan dio galija i ga- 
ijica da paze na Trogir i da priječe Trogiranima nanositi štete onim 
dalmatinskim brodovima i četama koje se sabiru u Šibeniku; s ostat- 
kom pak svojega brodovlja odjedrit će k južnim otocima Korčuli, Hva- 
ru i Braču, a i k manjim otocima onoga kraja pa će ih primiti u vlast 

i zaštitu mletačku, kako bijahu sami ponudili po svojim poslanicima. 
Petar Lauredano obećat će žiteljima onih otoka u ime svoje Republike 
da će plaćati samo one daće koje su dosad davali kralju ugarskomu, 
nadalje da slobodno po volji mogu birati knezove svoje, naravno iz ze- 
malja i mjesta mletačkih. I na otocima pobrat će brodove i čete, kako je 
već ustanovljeno, a također uzet će s njih vina i živeža za vojsku. Po- 
što je tako podigao na noge čitavu Dalmaciju, onda tek neka pođe na 
Trogir sa svim brodovljem i vojskom. U to ime ima sa sobom 800 novih 
četa pješaka, koje vodi Quarantaotto; osim toga neka uzme i sve konja- 
nike koji budu u Zadru. Neka nadalje iznese na kopno obje bastite 
koje sa sobom vozi; jednu neka namjesti na otoku Čiovu, a drugu na kop- 
nu. Kad sve ovako pripravi i uredi, neka muževno na svaki mogući na- 
čin nastoji (viriliter per omnes vias et modos possibiles) da što prije 
ovlada Trogirom. Nakon njega neka jednakim načinom što brže pokori 
Split. Pošto se zna da se oba grada silno boje haračenja i pustošenja, neka 
im zaprijeti i tim, ako se ne bi htjeli pokoriti. Ako bi se pak htjeli do- 
bre volje skloniti pod mletačku vlast, neka ih prime uz one pogodbe i 
uvjete pod kojima se predao grad Šibenik. Splićanima može pače, ako 
bude potrebito, obećati i to da Mletačka Republika neće u njihovu gra- 
du podizati tvrđave niti će dopustiti da se u grad povrate prognanici. 

Kapetan Petar Lauredano radio je jamačno 
po primljenom naputku. Svakako još u travnju 
1420. pokorili su mu se otoci Brač, Hvar i Kor- 
čula sa susjednim manjim otocima, jer je po- 
slije neki bosanski vojvoda Pavao molio Mleta- 
čku Republiku da mu ustupi grad Vis (castrum 
Lisse) i otok Hvar (illas insulas Liesne). Ali mu 
Republika 14. svibnja odgovori: »Rečena mjesta 
i otoci bili su u rukama i vlasti naših neprijate- 
lja, te su Trogirani i drugi dušmani našega vla- 
danja onamo se zaklanjali..., ali mi smo te oto- 
ke stekli u pravednom ratu (de bona guerra) i 
oteli ih rukama neprijatelja naših, te smo obećali 





žiteljima rečenih otoka i mjesta da ćemo ih sa- PEČAT DEODATA 

čuvati i držati pod upravom i zaštitom našega STOJANOVIĆA 

gospodstva. A to hoćemo provesti i činiti.« PA Sana sre 
(1420 F433) 


Ovladavši otocima, osvanuo Petar Laureda- 
no pred Trogirom. Žitelji toga grada, na čelu im 
Mihajlo Vitturi i biskup Šimun de Dominis, 
pripravili su se na junačku obranu. Još 20. ožujka bijaše trogirsko vi- 
jeće odredilo da nitko ne smije ulaziti u luku ni izlaziti iz nje od po- 
zdravljenja u večer do pozdravljenja u jutro. Još bi određeno da jedan 
kapetan spava u kuli na otoku, a drugi u novom gradu. Napokon bi sav 
dohodak od solana sv. Barbare određen za utvrdu kaštela (pro fortifi- 
catione burghi). 

Nemamo vijesti što se sve događalo u Trogiru i oko njega mje- 
seca svibnja i lipnja 1420. Ne znamo koliko je obrani grada pridonio 
hrvatski ban Albert de Ungh, a koliko cetinski knez Ivaniš Nelipić. Ne- 

ma međutim sumnje da je bilo žestokih borba oko grada kroz ona dva 
mjeseca. Doznajemo samo da su napokon Trogirani, izmoreni do kraja 
kugom, gladom i ne mogući više odoljeti bombardama mletačkim, za- 
tražili primirje od mletačkoga kapetana. On im ga dopusti samo za je- 
dan dan. Bilo je to 21. lipnja. Noću umače iz grada Mihajlo ili Mikac 
Vitturi sa svojim privrženicima, a valjda s njima i biskup Šimun. Su- 
tradan dođoše pred kapetana poslanici grada Trogira, te mu se baciše 
pred noge i zamoliše ga za milost. Nato uđe Petar Lauredano 22. lipnja 
u grad, te izvjesi na trgu i na svima kulama zastavu sv. Marka: Prvo 
mu je bilo da je udario progonom Mihajla Vitturija, te mu zaplijenio 
sva imanja, kuće i vrtove, što je sve vrijedilo 3567 dukata. Malo dana 
poslije (7. srpnja) stigla je jednaka sudbina sve ortake i drugove nje- 
gove, među kojima je bilo ljudi iz svih krajeva Hrvatskoga Kraljevstva 
(seruitorum olim Michatii: Gregorius Vlachus, Budivoj Pomerich, Pri- 
bilius Dragoslavich, Ivichus Iveferich, Radoslaus de Sibenico, Jurcho- 
vich... de Spalato, Marcus Grozde de Tragurio, Velchasin de Rama, 
Volchus, Valenta de Poxega, Volchac, Volchasius, Radoslaus Talian, Mi- 
chael de Ragusio, Georgius Marinza, Rade Dospilich). 

Već 27. lipnja znalo se u Mlecima za pad Trogira. Općina je po vije- 
stima svoga kapetana naslućivala da će se naskoro predati i Split, pa 
je stoga izdala odredbu da kapetan s čitavim brodovljem odmah nakon 
predaje Splita odjedri na jug, pa da završi rat s Balšom. Još mu daje 
napus što da čini s cetinskim i omiškim knezom Ivanišem Nelipićem. 
Neka gleda sastati se s njime ili nekim od njegovih ljudi, pa neka se 
potuži na njegovo ponašanje prema mletačkoj vojsci. Neka mu spome- 
ne kako su pređi njegovi bili vazda dobri prijatelji mletačkoga vladanja, 
te kako bi Republika rado s njime utanačila mir ili primirje na što dulje 
vrijeme. Ako bi pak htio poslanstvo, naći će Republiku »vazda u naj- 
boljem raspoloženju« prema sebi (semper inveniet nostrum dominium 
optime dispositum). 

Međutim bijaše se pad Trogira tako kosnuo Splićana da su i oni 
stali misliti o predaji. Ali oni će se prije s kapetanom Petrom Laureda- 
nom pogađati. Poslaše k njemu četiri svoja sugrađana za poslanike 
(Cresolus Mathei de Papalibus, Nicolaus Petri de Comis, Marcus Petri 
et Nicolaus Jerrecii, nobiles Spalatini), te mu podastriješe petnaest to- 
čaka za potvrdu. Ako ih prihvati, priznat će mletačku vlast. Među tim 
uvjetima bijaše i taj da se u Splitu ne smije graditi nikakva utvrda, za- 
tim da se prognanicima ne smije dopustiti povratak, najmanje pak arci- 
presbiteru Deodatu (Božidaru) Stojanoviću. Drugi uvjeti bijahu: da se 
ni jedan pučanin ne smije uzvisiti među plemiće, da nadbiskup Dujam 
bude i od Mletačke Republike priznat za nadbiskupa, da se građanima 
i dalje ostavi oružje, da se građani smatraju za građane mletačke itd. 
Kapetan po danom mu naputku prihvati uz neke preinake svih petnaest 
točaka te ih potvrdi prisegom, a nato pozove poslanike da mu izruče 
grad. Nakon povratka poslanika sastade se veliko vijeće u petak 28. lip- 
nja 1420. na zbor. Tu se raspravljalo što da se učini. Ustade Toma Nikolin 
de Lacaris, te predloži da se grad predade Petru Lauredanu i Republici 
Mletačkoj. Njegov prijedlog prihvaćen bi od goleme većine (40) vijeć- 


SIGISMUND KRALJUJE SAM 117 


nika (protiv 4), na što biše Petru Lauredanu otvorena gradska vrata i 
Mletačkoj Republici položena zakletva vjernosti. S pismom njegovim 
pođoše nato splitski poslanici u Mletke, gdje im 9. srpnja posebnom 
ispravom zajamčiše ugovorene pogodbe. 

Tako je Mletačka Republika godine 1420. ugrabila Sigismundu ne 
samo ostatak Istre i Furlanske, nego i ostatak Dalmacije, naime Trogir, 
Split i južne otoke. Rat se svršio bez ikakva mira ili primirja. Hrvat- 
skomu Kraljevstvu ostadoše od čitavoga primorja jadranskoga jedino 
Senj i otok Krk na sjeveru, kojima je vladao knez Nikola Frankapan, 
a grad Omiš s Krajinom i Poljicama na jugu, gdje je opet vladao knez 
Ivaniš Nelipić. Uz njih ostala je vjerna kralju Sigismundu Dubrovačka 
Republika, koja je odsad neprestano strepila za svoju samostalnost, 
kadgod bi čula da se u Mlecima oruža jače i brojnije brodovlje. 


(Rat s Turcima, 1419.) Provale turske god. 1414. i 1415, u Bo- 
snu, Hrvatsku i Ugarsku bijahu samo prve preteče potonjim nevoljama 
u tim kraljevstvima. 

Najljuće bijaše postradala Bosna, gdje je nakon provale turske i 
Hrvojeve smrti planula žestoka borba između velikoga vojvode Sanda- 
lja Hranića i kneza Pavla Radinovića, svojaka kralja Ostoje i vlastelina 
u jugoistočnoj Bosni i jednom dijelu župe Konavala. U toj borbi pogibe 
knez Pavao Radinović 23. kolovoza 1415. kao žrtva neke urote. Dubro- 
vački poslanik na bosanskom dvoru u Sutisci, Ivan Gundulić, opisuje 
potanko kako je knez Pavao nastradao. »Jutros rano«, javlja isti dan 
dubrovačkomu vijeću, »otišao je kralj Ostoja sa svojim sinom i pošao 
jašeći u ravnicu, S njima je bio knez Pavao Radinović i njegov sin Petar, 
vojvoda Sandalj i vojvoda Vukmir, zatim župan Dragiša, knez Vuk Hra- 
nić i vojvoda Pavao Klešić. Ja ostadoh kod kuće da napišem neke listo- 
ve; kad al dođe k meni sluga kneza Pavla (Radinovića), ustadoh i sko- 
čiv na konja pođoh za njima i stigoh ih negdje okolo Sutiske, Kad sam 
jašio s vojvodom Sandaljem, poruči on vojvodi Vukmiru (Zlatonosovi- 
ću): 'Gledajte da k meni dođete ili ću ja doći k vama'. Odmah dođe spo- 
menuti Vukmir te je s njim govorio dugo vremena. Kad bijasmo blizu 
mjesta koje se zove Parena Poljana, vojvoda Sandalj izvuče sablju, a 
za njim učine isto svi njegovi ljudi. Odmah nato dade kralj Ostoja sve- 
zati kneza Petra Pavlovića (sina Pavla Radinovića) i odvesti ga u Bo- 
bovac; vojvoda Vukmir pak povuče natrag kneza Pavla Radinovića, mo- 
leći ga isti par da ne bude Krvi među njima. Meni se sve činilo da je 
to djetinja igrarija, jer ne bijaše među njima nijednoga udarca. Kad je 
nato knez Pavao Radinović bježao, mišljah da će ga svezati. No uto 
dođe knez Vuk, a neki od Sandaljevih ljudi odrubi mu glavu; drugi 
opet (odrubi glavu) knezu Pavlu Radinoviću. Vlatko Tumarlić patare- 
nac pobjegao je u moj stan, to jest k fratrima da se spasi, a zatim je 
pošao k četi Pavlovoju Vrhbosnu, Kneza Petra Pavlovića vuku i 
prate u Bobovac, kako vam rekoh. Mislim, kako sam od nekih čuo, da 
će ga oslijepiti. Kad se sve smirilo, ljudi pođoše kući. U sve poginuše 
četiri osobe. Od ostalih je vojvoda Vukmir malo ranjen; Brailo Teza- 
lović sužanj je Vuka Hranića, a Pribisav Muršić sužanj je drugih. Pošto 
je opet bio mir, odjaših k vojvodi Sandalju, a on mi reče: "Jesi li mislio 

da ćeš ovo vidjeti? Eto po milosti božjoj ja činim i vršim pravicu kako 
i vi gospoda dubrovačka činite; jer tko izdaje Dubrovnik, gubi glavu. 
Tako i ja činim s drugim vjernim Bošnjacima'. Mnogo još toga govo- 
reći proti ocu (kralju) i sinu, proti veličanstvu kralja ugarskoga i proti 
bosanskoj vladi, završi Sandalj: 'Ivane, ja sam brat i pravi prijatelj go- 
spode dubrovačke, preporučite me njima'.« 

Smrt kneza Pavla Radinovića bijaše lozinka tužnomu građanskomu 
ratu u Bosni. Sinovi nesretnoga Pavla, po imenu Petar Pavlović, koji 
se Pijaje brzo oslobodio tamnice, i brat mu Radoslav nisu se sada kra- 
tili složiti se i s Turcima proti kralju Ostoji i Sandalju Hraniću. Već u 
prosincu bjesnila je turska sila u južnim dijelovima države bosanske, 
te je bosanski knez Miliša molio Dubrovčane da bi mu dopustili pobjeći 
pre Turcima u njihove tvrđave ili u sam grad. Slijedeće godine 1416. 

arala je turska vojska u Humu tako da je već doprla sve do dubrova- 
čke međe, te je dubrovačko vijeće zaključilo 21. ožujka poslati sa svo- 
jih otoka brodove prema kopnu da bi se spasio podložni mu narod, bje- 
žeći od Turaka. Pače župani kneza Petra Pavlovića, po imenu Đurađ i 
Stjepan Miloradovići, dopriješe s turskim četama sve do dubrovačkoga 
primorja, te su Dubrovčani 23. ožujka zaklinjali kneza Petra neka za- 
povjedi svojim županima »da nam u našem nikoje kvare ne učine i se 
onudej ne tiraju«. Pavlovići su s pomoću Turaka najviše udarali na zem- 
lje Sandalja Hranića radi smrti svoga oca Pavla, ali su bjesnili i pro- 
tiv kralja Ostoje, osobito otkad je odvrgao svoju prvu ženu Kujavu: 
njihovu rođaku, te se oženio Hrvojevom udovom Jelenom. Dne 12. listo- 
pada 1416. pišu Dubrovčani kraljici Barbari u Ugarsku »da je Bosna 
posve razasuta i da vlastela njezina rade na međusobnu propast svoju« 
(Bosnam destructam esse penitus, et barones ipsos intra se exterminium 
maximum preparare). Istoga dana javljaju opet kralju Sigismundu: 
»Među barunima Bosne planulo je veliko i smrtno neprijateljstvo po- 
radi smrti pokojnoga kneza Pavla (Radinovića). Stoga je Kriščija Tur- 
čin (sultan Muhamed I; Mehmed) poslao dva svoja poslanika k reče- 
nim barunima da ih međusobno izmire. U to ime urečen bi stanak svih 
tih baruna, koji ipak nije imao koristi, jer baruni jedan drugomu ne 
vjeruju. Govori se da je na spomenutom stanku bilo utanačeno da se 
kralj Ostoja i knez Dragiša zarobe i svežu. Kad su to kralj Ostoja i 
knez Dragiša doznali, pobjegoše slijedeće noći sa stanka, i poradi toga 
je Kraljevstvo Bosansko u najvećoj smutnji i rasulu. Kralj pak Ostoja 
uzeo je za suprugu Jelenicu, udovu Hrvojevu, rastavši se s prvom su- 
prugom svojom.« Dva mjeseca poslije, 25. prosinca 1416, javljaju do- 
duše Dubrovčani Sigismundu da »za sada (ad presens) nema nika- 
kve (turske) vojske ni u Bosni ni u Raškoj«, jer je turski car morao poći 
u Solun protiv brata svoga; ali smutnje u Bosni potrajaše i dalje. Stje- 
pan Ostoja vratio se poslije s pomoću nekih humskih knezova opet na 
prijestolje, te ga nalazimo 23. ožujka 1418. u zaseoku Bišću ispod grada 
BRBAje u Humskoj zemlji, gdje uređuje poslove svoje kraljevine i ob- 
navlja stare odnose s Dubrovnikom. Uto se izmirio i s knezom Petrom 
Pavlovićem, te je valjda s njim zajedno udarao na Sandalja. No nakon 
toga nestaje traga kralju Ostoji i njegovoj supruzi Jeleni, a na prijesto- 

lje njegovo popeo se je sin njegov Stjepan Ostojić (1418—1421). 
Već prvih mjeseci 1419. nalazimo Stjepana Ostojića u Bobovcu, a poslije 
u Zvečaju i u Sutiskoj; uza nj je majka Kujava i većina bosanske vla- 
stele, kao vojvoda Petar Pavlović, vojvoda Petar Dinjičić, vojvoda Ivko 
Semković i vojvoda Pavao Jurjević, pače i Hrvojev sinovac Juraj Vojsa- 
lić, vojvoda Donjih krajeva. Šamo Sandalja Hranića nema kod njega, 
očit znak da ga nije priznavao. No zato se Sandalj Hranić 24. lipnja 
1419. na Stipanju polju pred gradom Sokolom hvastao poveljama što ih 
bijaše dobio »od kraljev ugrscih i car turscih«, a slijedeće godine 
1420. očito je priznavao da drži svoje zemlje »milošću i darom božjim i 
velikoga cara sultana Mehomet-bega, zapisano i tvrđeno 
i vojevodom Isakom«. 

Svi ti podaci očito dokazuju da je sultan Muhamed [Mehmed] po- 
slije 1415. smatrao bosanske kraljeve i velikaše za svoje kletvenike i po- 
danike, i da je pravi gospodar Bosne bio njegov vojvoda Isak, premda 
se ne može drugim spomenicima utvrditi kazivanje ugarskoga ljetopisca 
Ivana Turčanskoga da je turski car rečenoga vojvodu Isaka (rex Ikach) 
imenovao za kralja posanskige te mu odredio za stolicu Vrhbosnu 
(Werchbozanyam), gdje bi pokopan sasječeni Pavao Radinović. Vojvodi 
Isaku bilo je lako iz Bosne i nakon 1415. provaljivati kako u Hrvat- 
sku tako u Slavoniju i Ugarsku. Već bi spomenuto da je Sigismundov 
vojvoda Pipo od Ozore u jesen 1416. ratovao u Bosni, a tako isto znamo 
kako je Sigismund u rujnu te godine tražio od Hvarana graditelje bro- 
dova da osnuje mornaricu na rijeci Dunavu i njezinim pritocima, s ko- 
jom će onda Pipo provaljivati u Bosnu i turske zemlje. U pismu pače 
na Dubrovčane od 22. rujna 1416. javlja kralj Sigismund iz dalekoga 
Calaisa kako je odlučio s pomoću katoličke crkve i svih kršćanskih vla- 
dara podići na Turke »tako jaku i moćnu vojsku« (tam validum poten- 
temque exercitum) da će moći do kraja istrijebiti (ad finalem exter- 
minacionem) rečene dušmane Kristova imena. 

Vrativši se Sigismund u veljači 1419. u Ugarsku, bila mu je pogla- 
vita briga pored svih brojnih drugih da zarati na Turke, koji su prošlih 
godina bili više puta provalili u njegove zemlje.“ Priprave njegove bile 

* Stariji pisci umiju potanko pričati o tim turskim provalama god. 1416—1418. Tako 
pripovijedaju da je jedna turska vojska god. 1418. provalila kroz Hrvatsku u Kranjsku 
i Štajersku, te prodrla sve do Radgone, koju je stala podsjedati. Turaka je bilo 
20.000. Međutim složiše se austrijski vojvode Ernest i Albrecht s hrvatskim knezom Ni- 
kolom Frankapanom, te razbiše u listopadu 1418. Turke pred Radgonom u krvavom 
boju, gdje je poginuo sam turski vojvoda Ahmetbeg. Za tu pobjedu kršćansku ne znaju 
međutim suvremeni izvori, nego je prvi spominje koruški povjesničar Hier. Megiser 
(+ 1616) u svojim analima. Izvjesno je samo da je knez Nikola Frankapan 24. lipnja 1418. 
utanačio s nadvojvodom Ernestom savez na pet godina protiv svakoga, izuzev Rimsko 
Carstvo, krunu ugarsku, vojvode austrijske Fridrika i Albrechta, i napokon grofove Go- 
ričke. — Ugarski ljetopisac Ivan Turčanski umije opet pričati o provalama turskoga voj- 
vode Isaka (rež Ikach) u tamišku oblast (Themeskšz), koji je ondje u boju poginuo, 
ubijen od junaka Nikole Petrovića (Nicolaus, filius Petri de Macedonia). Taj Nikola 
Petrović oborio se s malom četom na tursku vojsku, zbacio kopljem Isaka s konja, skočio 
sam sa sedla, stao na prsa Isaku te mu turio mač u vrat. Smrt vođe tako je prestravila 
tursku vojsku da je pobjegla glavom bez obzira. Malo zatim razbio je Nikola Petrović 
drugu vojsku osmanlijsku, koja bijaše preko Dunava provalila u Ugarsku. Ne da se među- 
tim ustanoviti koliko je istine u tom pričanju. 

su opsežne. Nema sumnje da ga je pri tom revno pomagao i srpski des- 
pot Stjepan Lazarević, koji se bijaše još 1416. sporazumio s bizantskim 
carem na zator sultana Muhameda [Mehmeda]. Samo tako može se razu- 
mjeti kad papa Martin V 22. svibnja 1419. potvrđuje nekoga Grgura 
(de Here) za katoličkog biskupa u Beogradu (Nandoralbensi), budući 
da je biskupija nakon smrti biskupa Mihajla neko vrijeme stajala is- 
pražnjena (aliquamdiu vacauerat). 

U srpnju 1419. zbirala se vojska na sve strane. Ban slavonski Dio- 
nizije Marczali odgađa 2. srpnja u Križevcima sve sudske rasprave »po- 
radi ustanka kraljevstva« (propter motum regni), a kralj razglašuje 
25. kolovoza iz Požuna da će »što prije« (in proximo) povesti vojsku 
na Turke. Međutim stiže Sigismundu vijest da mu je 16. Kolovoza umro 
brat Vaclav, kralj češki, i da je sada prijestolje češko ispražnjeno. Ja- 
mačno bi on sada bio volio potia u Češku da ovlada kraljevstvom, 
te su ga valjda jedino ugarski velikaši prisilili da odgodi svoj put u 
Češku pa da jednom zaista povede toliko obećavanu vojnu. K tomu 
stigoše mu nepovoljne vijesti iz Furlanske, te je morao slavonskoga 
bana Dionizija Marczalija s jednim dijelom sabrane vojske poslati na 
zapad. Tako je Sigismund, misleći uvijek na Češku, s oslabljenom voj- 
skom gotovo zlovoljno započeo toliko snovanu vojnu. 

Od 24. rujna do 1. listopada boravi Sigismund u Velikom Varadi- 
nu, a poslije se spušta prema donjem Podunavlju, gdje mu se uz druge 
velikaše pridružio i erdeljski vojvoda Nikola Čak. Posljednjih dana 
(26—28) stoji kralj s vojskom kod Dunava na tromeđi ugarsko-srpsko- 
bugarskoj blizu Željeznih vrata (uf unserm newen hausz in der Bulga- 
rei bei dem eysern Thor) i kod Oršove (28. listopada); ali 8. studenoga 
već je u Budimu. Da li se gdje sukobio s turskom vojskom, ne može se 
za izvjesno ustanoviti. Neki stariji povjesničari (prvi je Beccatini u 
djelu Istoria di Turchi I. p. 77.) tvrde da je bio prešao Dunav, te se 
između Nikopolja i Niša namjerio na turskoga velikog vezira s 80.000 
ljudi. Zametnuo se boj 4. listopada, te je Sigismund tako razbio veli- 
koga vezira da je ovladao velikim dijelom Bugarske. Suvremeni izvori 
međutim ne spominju te tobožnje pobjede ni s jednom riječju. Poljski 
ljetopisac Diugosz pripovijeda ovako: »Sigismund, kralj rimski i ugar- 
ski, bijaše onoga ljeta (1419) sabrao uglednu vojsku od različnih na- 
roda na obranu svoje države te poduzeo vojnu na Turke. Kad je sa svo- 
jim četama, konjanicima i pješacima, došao do srpskoga Beograda (Al- 
bam regalem Rasciae), stigla je njemu na susret golema turska vojska. 
No pošto je Dunav rastavljao obje vojske, ne dođe do sukoba. Sigis- 
mund je kroz više tjedana vrijeme tratio na obali Dunava, videći da se 
njegova vojska ne može ni po broju ni po snazi mjeriti s turskom. Nije 
se usudio bez očite ogibelji prevesti svoju vojsku preko Dunava, bu- 
dući da su barbari bili posjeli obalu svud naokolo, I tako ne naudivši ni 
malo neprijateljima, ni ne učinivši djela spomena vrijedna (nulla offen- 
sione hostium facta, neque aliquo opere memorabili edito), vrati se u 
Budim... Dok ga je dakle gonila želja da Turke uništi, izgubio je Če- 
šku, a Ugarske nije obranio.« Da se Sigismund nije ni sukobio s Tur- 
cima ovom prigodom, svjedoči i erdeljski vojvoda Nikola Čak u jednoj 

svojoj ispravi, koju je izdao 8. studenoga 1419. na povratku s vojne pred 
gradom Brašovom (in descensu nostro campestri ante civitatem Bras- 
so). Erdeljski naime vojvoda očituje i potvrđuje da je magistar Antun 
Bator sa svojom vojnom družinom »od početka u sadanjem vojnom 
pohodu kraljevu za osiguranje međa ovim stranama 
(pro conseruatione confiniorum istarum parcium) boravio, te gospo- 
dinu kralju sve do povratka sadanje vojske vjerne službe vojničke či- 
nio«. Nema tu spomena o bojevima, a kamoli o pobjedama; radilo se 
samo o obrani granice i možda oko obnove Severinske banovine, koje 
bijaše još 1409. nestalo. Ali severinski banovi ne spominju se ni odsad 
sve do god. 1433, očit znak da kralju nije ni to pošlo za rukom. 

Sigismundova vojna god. 1419. bila je naprosto vojnička demon- 
stracija da se Turci zastraše. Možda je barem nešto pridonijela da su još 
na povratku došli k njemu poslanici sultana Muhameda, te mu ponudili 
primirje na pet godina. Sigismund ga je objeručke prihvatio, ali ne zna- 
mo uz koje uvjete. 

(Knez Ivaniš Nelipić bori se s Mlecima i Bos- 
nom, 1421—1424; knezovi Frankapani i Celjski kne 
zovi, 1420—1424.) Od god. 1419. pa gotovo do smrti svoje bavio še 
Sigismund pretežito češkim poslovima, suzbijajući veliki vjerski i na- 
rodni pokret Husovih privrženika i radeći da ga češki narod priznade 
za svoga kralja. U to ime pokretao je više (sedam) križarskih ratova 
na Cešku, ali sa slabim ili nikakvim uspjehom. Za tih ratova pomagao 
je Sigismunda najodanije austrijski vojvoda Albrecht V, kojega je na- 
pokon nakon duljeg odgađanja dne 19. travnja 1422. vjenčao sa svojom 
jedinom kćerju Elizabetom. Još prije vjenčanja bijaše kralj 28. rujna 
1421. izdao ispravu, kojom je kćer svoju Elizabetu i supruga njezina 
odredio za svoje nasljednike u Ugarskoj i Češkoj ako sam ne bi imao 
muških potomaka. Nasuprot se vojvoda obvezao da će svoga prvoro- 
đenoga sina predati Sigismundu na odgoj; ako pak kralja ne bi bilo 
na životu, dat će ga kraljici Barbari, grofu Hermanu Celjskomu i pala- 
tinu Nikoli Gorjanskomu. 

Sve uz pomoć svoga zeta i gotovo čitave zapadne Evrope nije Sigis- 
mund mogao svladati husitskoga pokreta u Češkoj. Osobito prvih go- 
dina odbijao je hrabro sve križarske vojske slavni češki vojvoda Ivan 
Žižka iz Trocnova, koji je vitezove i konjanike suzbijao sa svojim pje- 
šacima, oboružanim poglavito mlatilima, koja su bila željezom okovana. 
Ćoravi, a poslije posve slijepi Žižka izjavio je sam godine 1423. da je 
pograbio oružje »ne samo za slobodu istine Božjega zakona, nego još 
više za slobodu češkoga i slavenskoga naroda«. Tri križarske vojske 
(1420, 1421. i 1422) bijaše Žižka razbio i protjerao, kad između samih 
husita planu razdor, te se umjereni husiti, kojima bijaše na čelu grad 
Prag, posve odvojiše od taborićana, koje je vodio Ivan Žižka. Sada se 
porodiše krvave borbe među objema strankama, i tek u rujnu 1424. 
izmiriše se opet Pražani s taborićanima. Odmah zatim 11. listopada 1424. 
umre Ivan Žižka, nepobijeđen i slavan ali siromašan, jer nije nikad gram- 
zio za blagom. 


122 TREĆE DOBA (II) 


Kako je Sigismund godina 1420—1423. bio posve zaokupljen češkim 
poslovima, zanemario je znatno Hrvatsko Kraljevstvo. U Slavoniji nije 
nakon Dionizija de Marczali kroz čitavu godinu 1422. popunio bansku 
stolicu, nego su zemljom upravljali banovci i župani; tek 1423. imeno- 
vao je banom slavonskim svojega tasta, kneza Hermana Celjskoga, koji 
je ionako sa svojim sinom Fridrikom bio najbogatiji i najugledniji veli- 

aš. U zemlji su međutim i dalje bjesnile razmirice i borbe na sve strane. 
Slobodna općina na Gradecu kod Zagreba bila je u zavadi sa zagrebač- 
kim biskupom Ivanom Albenom i njegovim bratom Rudolfom, gospo- 
darom Medvedgrada; borba je bila tako žestoka da je biskup gradsku op- 
ćinu 7. rujna 1422. kaznio crkvenim prokletstvom, a kralj Sigismund opet 
7. prosinca pozvao bana i banovca da štite tu slobodnu kraljevsku op- 
ćinu. Još je gore bilo u Hrvatskoj na jugu Gvozda, koju je kralj gotovo 
posve zanemario, otkad je Dalmacija prešla u vlast mletačku. Spominje 
se doduše u suvremenim poveljama kao ban Dalmacije i Hrvatske ta- 
danji vranski prior Albert de Ungh sve do 1426, ali o njegovu djelova- 
nju nema ni traga. Čini se da se ban Albert poslije 1420. nije više ni 
svraćao u Hrvatsku. Stolica njegove priorije, Vrana, bila je od 1409. 
u mletačkoj vlasti; god. 1420. tražio je doduše veliki meštar reda iva- 
novaca od Mletačke Republike da povrati Vranu njegovu redu, ali mu 
je ona 5. ožujka odgovorila da toga učiniti ne može, jer je Vranu od 
pravoga gospodara za gotov novac kupila. Kako dakle vranski prior 
Albert nije ništa više držao u Hrvatskoj, nije u nju ni zalazio, nego je 
boravio bud u Slavoniji bud u Ugarskoj, gdje se zanimao za posjedo- 
vanja svoga reda i roda. 

Štit i obrana Hrvatske bile su tako u to vrijeme jedino tri moćne 
kneževske porodice: Frankapani na sjeveru, Kurjakovići u Krbavi i 
Nelipići na jugu Velebita. Najjači štit pak bio je upravo knez Ivaniš 
Nelipić, koji je od nedavna bio svojak i Frankapanima i Kurjakovićima: 
starija mu kći Katarina bila je pošla za mladoga junaka Ivana ili Anža, 
najstarijega sina kneza Nikole Frankapana, a mlađa Margareta udala se 
za Karla Kurjakovića, sina krbavskoga kneza i nekadanjega dalmatin- 
sko-hrvatskoga bana Pavla. Godine 1424. očituje knez Ivaniš Nelipić u 
stolnoj crkvi u Kninu da je dužan svojoj kćeri Katarini, ženi Ivana 
Frankapana, 15.000 forinta, koje je potrošio »za obranu od Turaka, Mle- 
taka i drugih neprijatelja Ugarskoga Kraljevstva« (a defendersi da 
Turchi, da Veneti e da altri nemici del regno di Ungheria). A imao je 
Ivaniš i razloga da stoji na braniku hrvatske zemlje, jer je braneći nju 
štitio i svoju državinu. Ta on je držao ne samo svoju djedovinu Cetinu 
s gradovima Sinjem, Čačvinom i Travnikom, nego i čitavu Krajinu s 
gradom Visećem i Makarskom, zatim župu Petrovo polje s Petrovcem, 
župu Prominu, dio Kninske župe i napokon Odorjansku župu sa Zvoni- 
gradom uz rijeku Zrmanju. Ali najznamenitiji bili su njegovi gradovi 
Omiš na ušću Cetine i Klis na domaku Splita, odakle je opet zapovije- 
dao župi "Poljicama. Izuzev kraljevske gradove Knin i Ostrovicu, zatim 
župu Luku s gradom Bribirom, gdje su živjeli tužni potomci slavnih 
nekad Bribirskih knezova od plemena Šubić, čitava je preostala Hrvat- 
ska od Velebita gotovo do Neretve bila u njegovoj neposrednoj vlasti. 

Nije zato ni čudo što se sam zvao banom, te su ga tako zvali i drugi, 
premda se u službenim ispravama kraljevske kancelarije drugi spomi- 
nju kao banovi Dalmacije i Hrvatske. 

Još se Mleci nisu pravo udomili u gradovima i otocima Dalmacije, 
što ih bijahu ugrabili u prvoj polovici godine 1420, već se pomamiše za 
državinom bana i kneza Ivaniša. Već u prosincu 1420. tuže se poslanici 
grada Splita u Mlecima da knez Ivaniš drži imanja njihove općine, nad- 
biskupije a i pojedinih građana, da je zauzeo solane, mlinove, sela i seli- 





IVAN ŽIŽKA IZ TROCNOVA 


Po drvorezu XVII stoljeća, na kojem se vidi viteška 
oprema kakva se čuva u Ambraškoj zbirci (oružja) u 
ječu. 


šta njihova. Od toga imaju kroz godinu štete preko 17.000 dukata u zla- 
tu. K tomu je knez nametnuo splitskim trgovcima teške daće, te dopu- 
šta Poljičanima da prolaze kroz kotar njegova grada Klisa i da robe 
splitsku okolicu. Tako su nedavno provalili na splitsko polje, te odnijeli 

grožđa i žita za 600 dukata, a nedavno su noću udarili na neko selo 
splitskoga nadbiskupa, izranili mu stanovnike, zaplijenili mnogo blaga, 
te ga po bijelom danu otjerali u Poljica. Splićani zaklinju Republiku 
da ih oslobodi »iz ralja zjajućega zmaja« (de faucibus yantis draconis). 
Mleci dakako da se nisu oglušili tomu vapaju. Već 3. siječnja 1421. pišu 
upraviteljima svojim u Zadru, Šibeniku, Trogiru i Splitu da budu vazda 
na oprezu i sporazumni i da se međusobno pomažu »kako proti knezu 
Ivanišu Cetinskomu i Poljičanima tako i proti drugim četama, koje bi 
provaljivale na štetu njihovu«. No kao da su Mleci i sami slutili da im 
od toga neće biti velike koristi, stadoše se ogledati za saveznicima. Sje- 
tiše se bosanskoga kralja Stjepana Tvrtka II, koji se nedavno opet uspeo 
na prijestolje, onda velikoga vojvode Sandalja. Stisnut će kneza Ivaniša 
s tri strane i onda razdijeliti državinu njegovu. Već 5. siječnja 1421. pišu 
svomu providuru u Splitu, Viktoru Bragadinu neka nastoji da se sasta- 
ne bud s kraljem bosanskim bud s njegovim poslanicima, i neka pokuša 
utanačiti s njime savez. Republika je doznala kako je kralj Tvrtko dobar 
prijatelj njezin i kako bi htio pomagati njoj s kopnene strane kad bi 
mu ona obećala da neće dopustiti da prolaze morem oni koji bi htjeli 
njemu nauditi. Ona ga zato poziva neka radi njezinim upraviteljima 
Dalmacije u prilog da se obrane od Ivaniša i Poljičana i da gradovi 
Omiš i Klis s još dvije tvrđave dođu u njezinu vlast; obratno priječit 
će opet ona Turke i druge koji bi udarali na bosanskoga kralja. 
Međutim smrt zetskoga kneza Balše III (+ 28. travnja 1421) i borbe 
za njegovu baštinu u jednu ruku, a nesigurno stanje kralja Tvrtka u 
drugu odvrati za čas pogibelj od kneza Fvaniša. Ali već godine 1422. ob- 
noviše Mleci svoje nastojanje. Dne 8. travnja izdadoše opet zapovijed 
knezovima i providurima svojim u Dalmaciji da složno suzbijaju cetin- 
skoga kneza i Poljičane, a u svibnju izabraše Ivana Georgija [Zorzi] za 
poslanika u Bosnu, te mu 26. svibnja dadoše opsežan naputak. Poslanik 
mletački imao je najprije Tvrtku očitovati veliku radost svoje Repub- 
like poradi toga što mu je sve sretno pošlo za rukom, te je izabran za 
kralja (creationem suam ad regnum); zatim će mu zaželiti dug život 
i sretnu vladu te mu predati darove koje mu je Republika namijenila. 
Budući da je nadalje Republika doznala od splitskoga nadbiskupa da 
kralj želi imati katoličku suprugu, i to iz plemenite porodice Malatesti, 
nudi se Republika kralju za posrednika da što prije svoju želju po- 
stigne. Uz tu laskavu ponudu bila je Ivanu Georgiju glavna zadaća da 
skloni kralja na savez s Mletačkom Republikom proti knezu Ivanišu 
Nelipiću. Bilo mu je Stjepanu Tvrtku II prikazati kako mletački posjed 
u Dalmaciji međaši s njegovom vlasti, a da ipak ne mogu njegovi Boš- 
njaci sigurno dolaziti u mletačke gradove, ni mletački podanici u nje- 
govo vladanje, jer ih putem zaustavljaju i robe. Budući da pak to biva 
po zapovijedi kneza Ivaniša Nelipića, bilo bi nužno da zajedničkom si- 
lom na nj udare i zemlje mu otmu. Mletačka Republika, kako nije željna 
tuđih zemalja, nego traži jedino sigurnost svojih mjesta i podanika, 
uzela bi od Nelipićeva posjeda samo gradove Klis, Omiš i gorske kra- 
jeve Poljica; sve ostalo ostavila bi bosanskomu kralju. Da bi pak Iva- 


SIGISMUND KRALJUJE SAM 125 


niša lakše svladali, spremna je Republika pomagati kralja bosanskoga 
svojim ljudima i podanicima svaki put kad bude kralj sa svojom moć- 
nom vojskom udarao na cetinskoga kneza. 

Kralj Stjepan Tvrtko II bijaše tim prijedlozima očito iznenađen. 
Zamoli zato poslanika da za odgovor počeka dok skupi na stanak 
svoju vlastelu i velmože, te se s njima posavjetuje. Poradi toga mogao 
je mletački poslanik tek 17. kolovoza iz Visokoga obavijestiti svoju vla- 
du o dogovorima s kraljem. Stjepan Tvrtko II bijaše uglavnom pri- 
hvatio prijedloge Mletačke Republike. Ova zato 10. rujna dopusti svo- 
mu poslaniku da slobodno obeća kralju proti Nelipiću ili vojnu pomoć 
ili pak novčanu potporu od 8.000 do 10.000 dukata uz pogodbu da im 
kralj, svladav kneza, preda njegove gradove Klis i Omiš, a sve ostalo 
zajedno sa župom Poljičkom da za se zadrži. Ujedno zapovjedi svojim 
upraviteljima u Zadru, Šibeniku, Trogiru i Splitu da drže pripravne 
svoje čete, ako bi ih trebalo u pomoć poslati kralju bosanskomu. Kraj 
tolike pripravnosti Mletačke Republike bilo bi već taj put došlo do žu- 
đena saveza da se uto nije Ivaniš Nelipić sam na Mletke obratio. Saznavši 
naime kakva se bura na nj diže, a osobito da se vojvoda Sandalj Hranić, 
valjda kao vođa bosanske vojske, sprema da na nj udari, zamoli za- 
jedno s Poljičanima 15. rujna Mletačku Republiku da bi mu dopustila 
pobjeći na zemljište svojih podanika u Dalmaciju kad bi mu došlo do 
nevolje. Mletačka Republika bijaše sada u nemaloj neprilici. U Bosni 
ugovara s kraljem savez proti knezu Nelipiću, a ovdje u Hrvatskoj nudi 
joj se isti knez da ga primi u svoju zaštitu proti Bosni i velikomu voj- 
vodi bosanskomu Sandalju. Osobito joj bijaše neugodno što je njezin 
poslanik na bosanskom dvoru više toga govorio kralju bosanskomu 
nego što je po dobivenom naputku činiti smio, a napose što je previše 
govorio proti Republici Dubrovačkoj, nastojeći po svoj prilici Stjepana 
Tvrtka II skloniti da i nju pritisnu i pokore. No lukavi Mlečani umješe 
se i te neprilike izbaviti. Naputkom od 2. listopada 1422. povjeriše šiben- 
skomu knezu Nikoli Maripetru neka stane ugovarati s knezom Ivanišem 
Nelipićem te mu ponudi pomoć mletačku od 100 ljudi proti Sandalju, 
ako povrati Republici zemlje njezinih podanika. Ako ne bi knez Neli- 
pić na to pres neka utanači s njim barem primirje na deset godina, 
a uz to neka nastoji da knez Republici ustupi grad Klis i neka mu za nj 
ponudi do 5000 dukata. Ne znajući da li će Ivaniš Nelipić prihvatiti stav- 
ljene mu ponude, posla vijeće dva dana zatim naputke svomu poslaniku 
u bosanskoga kralja; jedan naputak kad bi se uto sklopio mir s knezom 
Ivanišem, a drugi kad bi se dogovori izjalovili. 

Međutim knez Ivaniš odbi ponuđeno mu primirje i druge prijedloge 
Mlečana; a nato njihov poslanik nastavi ugovarati s bosanskim kraljem, 
spreman ostaviti Stjepanu Tvrtku II sve zemlje i gradove Nelipićeve, 
pače i Omiš, jedino grad Klis neka zapadne Mletačku Republiku. Sada 
nastadoše osobito prisni odnosi među Mlecima i Bosnom. Dne 21. 
prosinca izdade Stjepan Tvrtko II pod gradom Visokim Mletačkoj Re- 
publici povelju, kojom potvrdi njezinim trgovcima sve povlastice, po- 
dijeljene njima od predšasnika svoga Stjepana Ostoje i oca svoga Stje- 
pana Tvrtka I; a 6. veljače slijedeće godine 1423. ugovoren bi u Šutiskoj 

definitivni savez između Bosne i Mletaka proti knezu Nelipiću. Kralj 
Stjepan Tvrtko obveza se tom prigodom da će radi sigurnosti svojih 
žitelja i trgovine njihove s mletačkim podanicima podići svoju jaku 
vojsku na kneza Ivaniša, i to najdulje do Uskrsa (23. travnja) iduće 
godine 1424. Ako sjedinjenim silama mletačko-bosanskim uspije hrvat- 
skoga kneza svladati, dobit će Mletačka Republika grad Klis s kota- 
rom njegovim i sve zemlje koje su općini splitskoj oteli Ivaniš Nelipić, 
Poljičani i Omišani; sve ostale pak zemlje i gradovi Nelipićevi (Omiš, 
Čačvina, Sinj, Travnik, Poljica) zapast će bosanskoga kralja. Radosna 
s uspjela saveza, imenova Mletačka Republika Stjepana Tvrtka II dne 
20. travnja 1423. svojim građaninom. 

Usprkos svim tim pripravama ostade junački knez Ivaniš Nelipić 
zdrav i čitav. Kad se god. 1424. kralj Stjepan Tvrtko spremao i vojsku 
skupljao da na nj udari, morade se sam boriti za svoj bitak i svoju drža- 
vu. Turci naime provališe uto u Bosnu, te joj zaprijetiše propašću. Tvrt- 
ku II bijaše sve svoje sile skupiti da ih iz svoje zemlje istjera i svoju 
vlast spasi. Zabavljen ratom u vlastitoj zemlji, ne mogaše ni misliti da 
udari na Nelipića, te se zato ispričavaše Mletačkoj Republici što nije 
ugovorom ustanovljena roka mogao održati. Mletačko vijeće prihvati 
njegove razloge, te mu 17. lipnja 1424. javi da i samo odustaje od svoje 
nakane, jer mu se ne čini vrijeme zgodno za to poduzeće; no da je zato 
od srca spremno na svaku službu njegovoj preuzvišenosti. Tako je strah 
pred Turčinom učinio da se kralj Stjepan Tvrtko II za neko vrijeme 
okanio osnova svojih proti knezu Nelipiću, te se pače pridružio ugar- 
sko-hrvatskomu kralju Sigismundu, s kojim se godine 1425. izmirio. 

Dok je knez Ivaniš Nelipić odolijevao Mlecima, gledao je knez Ni- 
kola Frankapan da se kako-tako s njima pogodi. Bojao se da će sada 
Republika posegnuti za otokom Krkom, koji bijahu djedovi njegovi pri- 
mili od nje za leno. Ali još više ga smetalo što je trgovina grada Senja 
gotovo propala, otkad je Republika zabranila i zapriječila svaki promet 
između njega i talijanske obale. U veljači 1421. boravi knežev poslanik 
u Mlecima i zaklinje Republiku da ukine zabranu trgovanja. Poslanik 
je govorio da je gospodar njegov bio vazda »dobar sin i službenik« Re- 
publike, i da je poradi vjernosti svoje prema Republici više puta bio 
u pogibelji da izgubi sve svoje, »jer je gospodin kralj mnogo puta bio 
odlučio uništiti kneza, sinove njegove i stanje njegovo« (quia dominus 
rex Hungarie multotiens fuit in termino destruendi dictum dominum 
comitem, filios et statum suum). Zabrana da se ništa ne smije dovoziti 
u Senj ni izvoziti iz njega, na najveću je štetu kneževu, jer čitav opsta- 
nak zavisi od daća što ih pobire u Senju. Mletačko vijeće odgovori 15. 
veljače da je vazda kneza Nikolu držalo za svoga prijatelja, te ga i sada 
drži. Ali ugarski kralj bijaše zabranio da nitko iz Ugarske i drugih pod- 
ložnih:mu strana ne smije trgovati s Mlecima, pa stoga su i oni zatvorili 
na moru svaki promet s mjestima iz kojih bi se moglo što god uvesti 
u Ugarsku; a tu će zabranu i dalje održati. Međutim da bi knez vidio 
kako ga Republika voli, dopušta mu izvažati lijes (drva), ali pod pogod- 
bu da uz lijes ne vozi nikakve druge robe; ako bi tu pogodbu prekršio, 
zaplijenit će ne samo krijumčarenu robu, nego također drvo i bradbići 

te će i ovu polakšicu opozvati. Podjedno mu Mleci poslaše na njegov 
zahtjev pouzdana (fidum) poslanika, s kojim će moći u nekim tajnim 
stvarima (aliqua secreta) razgovarati. Čini se da je odsad općenje iz- 
među Nikole i Mletaka postajalo sve povjerljivije. Godine 1424. pače, 
mjeseca ožujka, borave opet njegovi poslanici u Mlecima, te mole u 
ime kneževo zajam od 20.000 dukata, a za to će im knez dati u zalog 
otok Krk i Senj, ili barem dohotke tih mjesta. Uzajmljene novce posudit 
će knez zajedno sa svojim novcima kralju Sigismundu, koji mu je po- 
nudio za njih baniju hrvatsku sa svima gradovima (banatum Crovacie). 
Mlečane je silno obradovala molba kneževa. Očitovaše se najspremniji 
uzajmiti zamoljene dukate, ali traže za to od kneza da im ustupi gra- 
dove Knin, Ostrovicu i Vrhriku (Vrliku) sa svim prihodima, međašima 
i pripadcima u hrvatskom Zagorju (citra montaneam). Mleci ljube kneza 
očinski i zabrinuti su za stanje njegovo; stoga bi bolje bilo da budu 
spomenuti gradovi u njihovoj vlasti nego u njegovoj, jer bi kralj inače 
mogao njemu nešto zapovjediti što bi bilo štetno za njihov posjed u 
Dalmaciji! Preostali gradovi i ostanak banovine neka budu njemu! 

Na takve uvjete nije naravno knez Nikola mogao pristati, jer bi 
izdao kralja i domovinu svoju hrvatsku. Njegovi poslanici izjaviše u 
travnju da gospodar njihov ne može Mlecima rečenih gradova predati, 
jer mu to nije slobodno; ali je zato spreman založiti toliko zlata i sre- 

ra, koliko vrijedi 20.000 dukata. Na io mu Mleci naprosto odbiše mol- 
bu, jer tobože ne primaju u zalog zlata ni srebra. No da ga ne ozlojede, 
dopustiše mu da smije u Senj uvažati vino, a iz njega voziti stoku, koja 
se bijaše vrlo rasplodila otkad je senjska trgovina po moru zapela. Još 
9. svibnja boravi u Mlecima Nikolin poslanik Zaharija de la Spiga, jav- 
ljajući kako se kralj Sigismund sprema poslati novih četa u Dalmaciju 
i Furlansku; no odmah zatim prestaje na neko vrijeme svaki saobraćaj 
između kneza i Mletačke Republike budući da su kneza Nikolu zaoku- 
pili drugi poslovi, koji se ticahu časti njegova roda. 

Najstariji sin celjskoga grofa Hermana, od 1423. po drugi put bana 
Slavonije, po imenu Fridrik (rođen oko 1377), bijaše još od godine 
1388. zaručen Elizabetom, jedinom kćerju kneza Stjepana I Fran- 
kapana i supruge njegove Katarine Carrara. Kad su djeca ponarasla, 
oženiše se oko godine 1405. Knez Nikola Frankapan morao bi bio ovom 
prigodom isplatiti svojoj sestrični (kćeri stričevoj) miraz od 32.000 
dukata; no kako nije valjda imao tolike svote, ostavi njoj i njezinu su- 

rugu i dalje u zalogu polovicu otoka Krka, zatim gradove Trsat, Ba- 
Kar i Bribir u Vinodolu. Tako je mladi celjski knez držao u Hrvatskoj 
neka' frankapanska imanja, dok je otac Herman ustupio opet mladomu 
paru na uživanje gradove Steničnjak i Samobor u Slavoniji, a Krško, 
Kostanjevicu, Novo mjesto i Mehovo u Kranjskoj. Fridriku se naskoro 
rodio sin Ulrik (1406). Fridrik je redovito stolovao u Krškom; godine 
1412. trebalo mu je novaca, pa je u rujnu nudio Mlecima u zalog svoju 
polovicu Krka i gradove Trsat, Bakar i Bribir; ali mu Republika odbi 
molbu. U to vrijeme negdje raskrstio se knez Fridrik i sa suprugom 
svojom Elizabetom. Suvremeni izvori (Windeck, Aeneas Sylvius, celj- 
ska kronika) suglasno pričaju da se zagledao u neku Veroniku, za 

koju celjska kronika kaže da je bila lijepa djevica od plemićkoga i 
viteškoga roda Desinića (eine von Dessnitz, Desnicze, Dessingen, 
Gesnicz), dok ju Windecke i Aeneas Sylvius krste naprosto priležnicom 
(sloffweib, concubina), koja je umjela grofa tako obmanuti da je posve 
odvrgao svoju zakonitu suprugu i nju zavolio. Nekih osam godina živio 
je grof Fridrik odijeljen od svoje supruge. Kroz to vrijeme nastojao je 
otac njegov više puta zajedno s Frankapanima da ga sa suprugom iz. 
miri, no sve uzalud. Tek god. 1422. pođe im za rukom, te ih opet zdru- 
žiše i u grad Krapinu odvedoše. Tužna Elizabeta, ne sluteći dobro, izjavi 
tom prigodom: »Draga gospodo i prijatelji, što će mi to prijateljstvo 
(izmirenje)? Znam da ćete me sutra naći mrtvu kod moga gospodara.« 
Gospoda joj odvratiše: »Ne tako, vi ste izmireni pa ćete, ako Bog dade, 
dugo u ljubavi živjeti.« Međutim slutnja kneginje se ispunila. Sutradan 
nađoše ju zaista mrtvu u postelji, te se odmah nagađalo da ju je umorio 
suprug Fridrik. Aeneas Sylvius tvrdi izrijekom da ju je ubio lovačkim 
nožem; Windeck opet kaže da je grof Fridrik sutradan poslao dvorkinje 
u ložnicu svoje supruge, rekavši im: »Pođite k vašoj gospodarici i po- 
gledajte kako joj je bilo.« Kad su dvorkinje ušle u komoru, bijaše kne- 
ginja mrtva, i nastade velika žalost. Pače i celjska kronika, koja je pri- 
jatna Celjskim grofovima, piše ovako: 
»Kad je bila po Kristovu porodu godina 
1422, umre supruga grofa Fridrika, koja 
je bila modruška (kneginja), i to se zgo- 
dilo u Krapini, odakle ju odvedoše u Ce- 
lje, u samostan. I javno se po zemlji pri- 
čalo kako ju je suprug, kad su noću u 
ložnici bili, u postelji probo i usmrtio, i 
to poradi neke lijepe djevojke, po imenu 
Veronike, koju bi rado bio uzeo za su- 
Prugu Nema dakle nikakve sumnje da 
je kneginja Elizabeta umrla silovitom 
smrti, jer se i u jednoj ispravi od 1435, 
kojom su se poslije sinovi kneza Nikole 
Frankopana pogodili za njezinu baštinu 





PEČAT KNEZA FRIDRIKA 
CELJSKOGA 


Vide se dva grba, naslonjena jedan 
na drugi; desni grb s tri zvijezde, a 
lijevi s dvije pruge. Više. njih 
okrunjena kaciga, na vrhu njezinu 
perjanica od nojeva perja, a više 
ove opet oklopljena ruka s mačem. 
Natpis: Sigillum Friderici Cilie_Se- 
goric O(rtemburgeque) comitis (e)t 
c(etera). 


sa sinom joj Ulrikom, izrijekom kaže da: 
je »gospođa Elizabeta, kako se Gospodi- 
nu svidjelo, iz ovoga života bila uklo- 
njena« (domina Elizabeth, prout domino 
placuisset, ab hac vita sublata). 

Premda je svijet javno govorio 
da je grof Fridrik zaklao suprugu, 


ipak nema spomena da bi ga tko u prvi kraj pozvao na račun. Kralj bio 
u tuđini zabavljen ratom husitskim, a u Slavoniji nije bilo bana. Kraljica 
Barbara bila mu je rođena sestra, a palatin Nikola Gorjanski šurjak. 
Tako se zgodilo da se gotovo nitko nije obazirao na glasine što su se 
po narodu širile. Ne znamo zašto se nije digao knez Nikola Frankapan 
ni njegovi sinovi, od kojih se knezovi Ivan (Anž), Stjepan i drugi već 

1416. spominju kao odrasli mladići. Možda su se i potužili ocu njegovu 
Hermanu, možda i kraljici i palatinu, ali ti se nisu ni maknuli, jer Fran- 
kapani nisu valjda imali očitih dokaza. Kako god bilo, nema spomena 
da bi itko bio grofa Fridrika potegao na sud; pače kad je godine 1423. 
kralj Sigismund imenovao tasta svoga Hermana za bana slavonskoga, 
i njegov se sin Fridrik stao nazivati banom, te je vršio i banske poslove 
u Slavoniji. U prvoj polovici godine 1424. nalazimo grofa Fridrika veći- 
nom u Zagrebu, gdje od 3. veljače do 8. svibnja kao slavonski ban izdaje 
povelje. Dne 23. travnja pače rješava neku parbu u prilog Ladislavu, 
sinu Nikole Tota od Susedgrada, i plemenitoj gospođi Vero- 
nika zvanoj, udovi rečenoga Nikole Tota (nobili domina Veronica 
vocata, relicta eiusdem Nicolai) protiv Klementa, sina Andrije de 
Senicha. Malo zatim ustaje grof i ban Fridrik protiv kneza Vladi- 
slava Blagajskog i njegove braće, kojima bijaše kralj zbog golemih za- 
sluga njihovih za krunu i prijestolje 1. ožujka 1424. darovao Kostajnicu 
i druga mjesta između Une i Gline, te zagrebačkomu kaptolu povjerio 
da ih u darovani posjed uvede. Grof i ban Fridrik ne samo da je proti 
kraljevoj darovnici uložio prosvjed, koji je kralj zabacio (contradictione 
Friđerici comitis... ex iussu et mandato... regis et certis causis re- 
probata), nego je onda i silom kratio Blagajskima uživanje darovanih 
im mjesta. Poradi toga nasilja ne samo da su Blagajski grofa Fridrika 
tužili kralju, nego su se i drugi protivnici njegovi ohrabrili, te podigli 
na njega tako da je morao pobjeći iz Hrvatskoga Kraljevstva. Na konju 
je dojašio u Budim, tražeći zaklona i zaštite u svoje sestre, kraljice 
Barbare. Bilo je to negdje u lipnju 1424. Knez Nikola Frankapan pooteo 
mu nato sva imanja svoga roda što ih je držao dosad u zalogu, kao 
polovicu Krka, Trsat, Bakar i Bribir, a podjedno je poslao u Budim 
rvorođenca svoga, mladoga kneza Ivana da obračuna s ubojicom nji- 
ove rođake. 
U Budimu bio je baš u ono vrijeme danski Pralj Erik VII 
pe kralja Sigismunda. Dne 28. lipnja izdao je Sigismund kao njemački 
ralj povelju, kojom je riješio spor između danskoga kralja i vojvoda 
holsteinskih. Nakon toga spremao se Erik na put u Jeruzalem preko Mle- 
taka i Dalmacije (Dubrovnika). U taj čas negdje stigao grof Fridrik, 
a za njim knez Ivan (Anž) Frankapan u Budim. Životopisac Sigismun- 
dov, po imenu Eberhard Windecke, pripovijeda o tom ovako: »... Tada 
dođe grof Celjski Fridrik, šurjak rimskoga kralja, sin staroga Celjskoga 
po Fridrika na dvoboj, hoteći mu tim dokazati da je njegovu rođaku 
neginju senjsku, umorio. Za njim stiže također u Budim mladi knez 
senjski Ivan (Hans von Zenge). On je bio rođak kneginje, te je pozvao 
grofa Fridrika na dvoboj, hoteći mu tim dokazati da je njegovu rođakinju 
u krevetu umorio. To probudi veliku pozornost, te kralj posla k objema i 
zapovjedi njima da miruju u njegovoj zemlji; to bijaše izradila kraljica, 
jer joj je grof Fridrik bio brat. Nato pozove kralj oba grofa u svoje 
dvore na raspravu da sasluša njihove tužbe i opravdanja. Tada se diže 
knez senjski Ivan, sin kneza Nikole, i optuži očito grofa Celjskoga Frid- 
rika da je zaista osam godina živio u neslogi sa svojom ženom, a skri- 
vila je to neka priležnica, koju grof još danas ima. Radi te nesloge ku- 

šalo se više puta izmiriti grofa Fridrika s njegovom ženom, dok su ih 
napokon ipak združili. Dobra kneginja dade se skloniti i pođe sa svojim 
gospodarom spavati. Sutradan bijaše plemenita kneginja mrtva... Nato 
odjaši grof Fridrik. Poradi toga okrivio je senjski knez Ivan grofa Frid- 
rika da je njegovu rođaku, a svoju vlastitu zakonitu suprugu sve nakon 
izmirenja u krevetu umorio; te je rekao da mu želi dokazati 
kako pošteni knez zna sramotnomu ubojici rukom 
dokaze dati, premda mu nije dosta dobar (wie ein 
erber grof einem bettmorder mit der hant wisen solte, wiewol er im nit 
gut geniig were). Takvih i sličnih govora više čulo se u odajama kralji- 
Činim. Tada posla kralj (Sigismund) k danskomu kralju, i oba vladara 
prihvatiše se posla da poluče nekakvo izmirenje. Kako se ta stvar poslije 
uredila, naći ćeš dolje.« 

Windecke međutim ne javlja više nigdje kako se razmirica svršila. 
Nema sumnje da je junački knez Ivan ostao kraćih rukava. Jamačno 
je kraljica Barbara izradila da su joj brata i taj put spasili. Danski kralj 
Erik VII, putujući u Svetu zemlju, trebao je zaštite u kralja Sigismunda, 
pa je nedvojbeno predlagao da se spor riješi mirnim putem. Možda je i 

nez Nikola Frankapan bio zadovoljan s rješenjem danskoga kralja, jer 
kad je Erik na povratku iz Svete zemlje u siječnju 1425. iz Dubrovnika 
prolazio kroz Hrvatsku u Ugarsku,* svratio se ne samo u Omiš knezu 
Ivanišu Nelipiću, nego i u Senj knezu Nikoli. Možda je Erik već tada 
zavolio mladoga junaka Ivana, kojega poslije nakon osam godina nala- 
zimo u Danskoj na kraljevskom dvoru. 

Svakako je grof Fridrik s pomoću svoje sestre ostao zdrav i čitav, 
pak se povratio u Slavoniju, gdje je nastavio svoj zulum. I opet je uda- 
rio na knezove Blagajske poradi Kostajnice, te mu je kralj pismom od 
11. rujna 1424. iz Stolnoga Biograda morao strogo zapovjediti da u njih 
više ne dira. Međutim ga ipak ne minu kazan za počinjeni zločin. Sve 
protiv volje očeve oženi se on još 1424. ili 1425. svojom ljubovcom Vero- 
nikom, koju je svijet optuživao da je hotice ili nehotice kriva smrti kne- 
ginje Elizabete. I stari otac Herman planuo na sina što je uzeo za supru- 
gu ženu plemićkoga ili viteškoga roda, a ne groficu ili kneginju. Kaže 
se da je sada kralj Sigismund dao grofa Fridrika osuditi na smrt (reus 
mortis adiudicatus), te ga zasužnjio i predao gnjevnomu ocu, koji ga 
je okovana poslao u kolima najprije u jednu kulu u Ostrvici, a odanle 
u Celj u grofovski grad, gdje je na nj stražio vitez Jobst Helffenberg. 
U tamnici čamio je grof Fridrik pet godina; tek 1429. pusti ga otac na 
slobodu, te se s njim izmiri. 

Dok je grof Fridrik čamio u tamnici, progonio je otac Herman nje- 
govu suprugu Veroniku. Uhvativši je u jednoj kuli kod Optuja, zatvori 
je u Ostrvicu, a onda je optuži kao vješticu i čaralicu pred gradskim 
sudom u Celju. Ali je sud riješi svake krivnje. Nato ju opet zatvori u 


* Danski kralj bijaše na polasku u Svetu zemlju (na mletačkoj galiji) dne 16. rujna 
1424. došao u Dubrovnik. Vraćajući se stade opet 25. prosinca u Dubrovniku, gdje uzajmi 
2000 dukata da isplati vozarinu za mletačku galiju. Dne 5. siječnja 1425. otplovi na dubro- 
vačkoj galiji u Omiš knezu Ivanišu Nelipiću, a odanle pođe u oblast kneza Nikole 
Frankapana. 

Ostrvicu, a kad je ondje sve gladna i žedna ostala na životu, posla ona- 
mo dva viteza, koji je 28. listopada 1428. u ribnjaku ispod grada utopiše.? 


(Odnosi kralja Sigismunda prema Bosni, Srbi- 
ji i Turcima, 1420—1428.) Već bi spomenuto kako je kralj Sigis- 
mund nakon ratne demonstracije godine 1419. utanačio primirje sa sul- 
tanom Muhamedom [Mehmedom] I na pet godina, ostavivši i Bosnu 
i Srbiju i dalje izložene navalama turske sile. Jedino je kralj postigao po- 
tonjim vojnim pohodom da je osigurao međe Erdelja prema Vlaškoj, 
gdje je tada bio vojvodom Dan, njegov odani privrženik. 

U Bosni su god. 1420. za kralja Stjepana Ostojića bjesnile borbe 
između najjužnijih velikaša. Vojvoda Sandalj Hranić, koji je priznavao 
vrhovnu vlast sultana Muhameda, te primao od njega pomoći, udarao 
je na vojvode Pavloviće, braću Petra i Radoslava. Vojvoda Petar Pavlo- 
vić pogibe u ožujku 1420, a vojvoda se Radoslav izmiri sa Sandaljem 
god. 1423%. Smutnje u Bosni uveća i to što se u svibnju 1420. opet Stje- 
pan Tvrtko II pojavio kao takmac Stjepanu Ostojiću. Taj put je Tvrtko 
održao pobjedu. Ostojića nestaje nakon travnja 1421. te se odsad vazda 
Tvrtko spominje kao jedini kralj bosanski. Njegovo je poglavito nasto- 
janje bilo da se odhrva turskoj sili, pa je stoga gledao da bude u naj- 

oljem skladu ne samo sa svojom vlastelom, nego i s Dubrovnikom i 
Mlecima, a osobito s kraljem Šigismundom. Na to su ga ponukale ob- 
novljene turske provale za novoga sultana Murata II. Kad su naime 
god, 1424. u svibnju i lipnju opet turske čete stale prodirati u Bosnu, 

ralj se Tvrtko II posve priljubio kralju Sigismundu, koji se tada spre- 
mao na veliki rat s neprijateljima kršćanstva. Dne 9. kolovoza 1425. 
zahvaljuju se Mlečani vojvodi Sandalju što im je nedavno javio »da je 
mir i savez utanačen između gospodina kralja ugara koga i kralja bosan- 
skoga« (pacem et unionem secutam esse inter dominum regem Hunga- 
rie et dominum regem Bossine). To potvrđuje i sam kralj Sigismund, 
koji se u jednom pismu Dubrovčanima od 3. rujna 1425. hvali da je kroz 
poslanike utanačio s bosanskim kraljem neki ugovor velika zamašaja 
(non parve importantie tractati), da će se naskoro osobno sastati s njime, 
pa stoga i Dubrovčane na taj sastanak poziva. Kakvi su se vrlo zamašni 
ugovori tada sklapali između Bosne i Ugarske, nije poznato; no valjda 
se radilo o tome komu će zapasti Kraljevstvo Bosansko ako bi Stjepan 
Tvrtko II umro bez zakonitih potomaka. Ta već jedan kralj bosanski, 
Stjepan Dabiša, bijaše Sigismunda imenovao svojim nasljednikom. 

Dok je gola nevolja bosanskoga kralja bila približila Sigismundu, 
srpski se despot Stjepan Lazarević sveđer isticao kao gorljiv privrženik 
ugarskoga kralja. Otkad je u Ugarskoj držao prostrana i bogata posje- 
dovanja, bio je i ugarski velikaš, te je svaki čas dolazio onamo i sudje- 
lovao u javnim poslovima kraljevstva. Broje ga već među barune ugar- 
ske, a on šalje kralju u pomoć svoje čete za husitski rat. Nalazimo g 
u Ugarskoj 1422, a onda opet godine 1423, kada Sigismund 30. ožujka 


? [Veronika je udavljena 1425. u zamku Ojstrici.] 
* [Prvi mir su sklopili u listopadu 1420.] 

u Kežmarku obnavlja savez i prijateljstvo s poljskim kraljem Vladisla- 
vom. U ispravi o tom savezu spominje se despot Stjepan (Stephanus 
regni Rasciae despotus) prvi među velikašima, ispred celjskoga grofa 
Hermana i palatina Nikole Gorjanskoga. Međutim je despotu Stjepanu 
njegova osobita odanost bila od koristi. Po milosti Šigismundovoj držao 
je Srebrnicu u Bosni; oslanjajući se na njega, nastoji on svoju vlast 
proširiti sve do Skadra na Bojani. Oružanom silom bori se on za baštinu 
zetskoga kneza Balše III; i premda su ga Mlečani u prosincu 1422. raz- 
bili, moraju mu ipak 12. kolovoza 1423. ustupiti Drivast, Bar i Budvu. 
Mlečani ga optužuju da on to čini »na zahtjev ugarskoga kralja« (ad peti- 
tionem domini regis Ungarie). Nema sumnje da je despot Stjepan tim 
ugađao i kralju Sigismundu, koji Mlecima nije mogao oprostiti gubitak 
Dalmacije, kao što nije dvojbeno da je despot nagovarao ugarskoga kra- 
lja neka obnovi rat s Mlecima za Dalmaciju, samo da bi i on tom prigo- 
dom mogao Republici oteti ostatak Balšine državine. 

Ali bio je još jedan poglaviti razlog zašto se despot Stjepan tako 
odano, gotovo požrtvovno ponio prema Sigismundu. Stjepan nije imao 
od srca poroda, pa se zabrinuo za budućnost svoje države. Namijenio 
je ostaviti Srbiju svojemu nećaku Đurđu Brankoviću, sinu Vu- 

ka Brankovića i sestre svoje Mare. No hoće li tomu privoljeti kralj 
Sigismund, koji je sebe poput svojih predšasnika smatrao za vrhovnoga 
gospodara Srbije, a despota svojim kletvenikom? U proljeće 1426. bo- 
ravi despot opet u Ugarskoj, te se pogađa s kraljem i velikašima kako bi 
prihvatili njegove osnove. Naposljetku nalazimo ga u svibnju i prvih 
dana lipnja uz Sigismunda u Tati (Totisu) u Komoranskoj županiji, 
i ondje mu je zaista Sigismund izdao znamenitu povelju, kojom je s pri- 
volom prelata i baruna odredio despotu Stjepanu za nasljednika nećaka 
mu Đurđa Brankovića i njegove muške potomke. Ali ta privola kraljeva 
stajala je Srbiju skupo, jer je budući nasljednik imao ustupiti kralju 
Sigismundu čitavu banovinu Mačvu u onom opsegu koji je imala za 

kralja Ludovika Velikoga, i uz to još znamenite gradove Beograd i Go- 
lubac na Dunavu da budu branikom Ugarske od turske sile. 

Jedva što je Stjepan Lazarević izmolio u Sigismunda rečenu pove- 
lju, pohita svojoj kući, jer mu je zaprijetila pogibelj od Turaka i Boš- 
njaka. Turci provalili u njegovu zemlju, a Bošnjaci se digli da mu otmu 
Srebrnicu. Najprije skloni Turke te su ostavili zemlju, a onda pođe s 
vojskom na Bošnjake, te ih odbi od Srebrnice. Bilo je to oko 25. srpnja 
1426. Kako je upravo u ono vrijeme bio i bolestan, sazove u Srebrnicu 
stanak srpske vlastele, te proglasi nećaka svoga Đurđa Brankovića (Vu- 
kovića) nasljednikom svojim u Srbiji. 

Mnogo prije nego što je Sigismund ovako tijesno prikovao uza se 
bosanskoga kralja i srpskoga despota, morao je opet ratovati s Tur- 
cima, Sultan Muhamed [Mehmed] I bijaše u srpnju 1421. umro, a na- 
slijedio ga je najstariji sin Murat II (1421—1451). Proti njemu po- 
digoše bizantski carevi redom dva pretendenta; drugi je bio mlađi brat 
njegov Mustafa. Potonjega priznali su Mleci i druge neke vlasti, nada- 
jući se razdorom u sultanskoj porodici oslabiti silu tursku. Ali Murat 
svlada brata svoga, stade podsjedati Konstantinopol (Carigrad), pa kad 
bi ondje suzbijen, obori se na zapadne strane. Najprije udari na vlaškoga 
vojvodu Dana, koji se bijaše pridružio kralju Sigismundu. Tako bi i 
kralj Sigismund prisiljen da još prije izminula primirja ratuje s Tur- 
cima na obranu svoga kletvenika Dana i za zaštitu erdeljskih granica. 
Godine 1423. bijaše turska vojska prešla rijeku Dunav kod Vidina, zau- 
zela »ostrov ugarski«, te isjekla tamošnju posadu i zauzela tamošnje 
brodove (korablje). Zatim provali do Severina, stolice razasute bano- 
vine ugarske. Međutim bijaše Sigismund povjerio temešvarskomu (ta- 
miškomu) županu Pipu od Ozore da obrani Severin, pa mu je poslao 
i nešto vojske s ratišta u Češkoj. Pipo proslavi i taj put ugarsko oružje, 
suzbivši u listopadu tursku vojsku u okolišu Severina. Dne 25. listo- 
pada 1423. čestitaju Dubrovčani kralju kako su ovih dana čuli da je 
njegova vojska, koju bijaše iz Češke dozvao te u Bugarsku i Vlašku (in 
Bulgarie atque Transilvanie partibus) poslao, u onim stranama održala 
pobjedu, razbivši do nogu (acerrime) 15.000 Turaka. Svi ljudi, koji do- 
laze bud po kopnu bud po moru iz Vlaške (Romania) u Dubrovnik, pri- 
povijedaju jednodušno kako su poradi te pobjede zastrašeni svi ondje- 
šnji susjedi a i Turci. 

Međutim pobjeda ugarska usplamti Turke samo na žešće provale. 
Već u svibnju i lipnju 1424. eto ih nanovo u Bosni, a jamačno udaraju 
i na Vlašku da protjeraju Sigismundova štićenika Dana. Stoga je kralj 
prisiljen da diže 1425. čitavu državu svoju na oružje. Skupljaju se tri 
vojske: jedna će udariti na husite u Češkoj, a dvije će ratovati na Turke. 
Sam Sigismund ide na južno ratište, te boravi 16. kolovoza u Oršovi. 
Nesto prije ili poslije nalazimo ga u Feldvaru u Erdelju, gdje izdaje 
povelju Fružinu, sinu nesretnoga posljednjeg cara bugarskoga Ši$mana 
(Fruschin, filii quondam Susman imperatoris Bulgarorum). Carević Fru- 
žin bijaše osobitih zasluga stekao u dosadanjim ratovima s Turcima, 
te mu kralj za nagradu daje Lipu u Temeškoj županiji. Malo zatim, 
3. rujna, javlja kralj Dubrovčanima da je dvije vojske spremio i poslao 


134 TREĆE DOBA (II) 


na Turke: jednu vodi kapetan Pipo od Ozore, župan temeški, a druga je 
pod erdeljskim vojvodom Nikolom Čakom pohitala u pomoć vlaškomu 
vojvodi Danu (in succursum magnifici Daan Transalpini voivode). Još 
22. rujna skupljaju se čete, koje mačvanski ban Dionizije Gorjanski 
šalje u pomoć kapetanima. No već 20. listopada 1425. šavljaju odušev- 
ljeni Dubrovčani Kralju svomu: »Iz vjere dostojna izvora doznali smo 
kako se vojska, poslana od vaše presvjetlosti nasuprot Turcima, u zem- 
lji vojvode Dana (in dominio voivode Daan) oštro sukobila (conflictum 
acerrimum) i pobijedila tako da je malo Turaka moglo umaknuti.« 

Nedaća godine 1425. usplamti sultana Murata na još žešću borbu 
i strašnije provale. Na Bosnu udarilo 1426. u svibnju 4000 Turaka; te 
su čete tako nemilo harale da im se ni kralj Stjepan Tvrtko ni vlastela 
njegova nisu usudili oprijeti. Iz Bosne provalile su dva put u Usoru 
sve do Srebrnika i u oblast vojvode Zlatonosovića; dva put udarile su 
i na Hrvatsku, te zarobile mnogo Hrvata i Vlaha. Sam sultan Murat II 
pošao s vojskom u Srbiju, jer bijaše nešto načuo o dogovorima između 
despota i ugarskog kralja. Šultan prodro robeći sve do grada Kruševca, 
te se despot po poslanicima svojima jedva namolio da ga je na miru 
ostavio. Iz Srbije otisnuo se sultan preko Dunava u Vlašku i udario na 
vojvodu Dana. Taj mu nije mogao odoljeti, nego je pobjegao u Erdelj, 
a nato js sultan zauzeo čitavu Vlašku, te je u njoj namjestio vojvodu 
Radula, s pridjevkom Prazna glava, uz pogodbu da bude tur- 
ski kletvenik. 

U jesen 1426. prijetila je Sigismundu pogibelj da izgubi Vlašku, 
Srbiju i Bosnu. Stoga je bio prisiljen da se uoči zime spremi za veliki 
rat. Dne 7. studenoga 1426. piše iz Lipe u Temišvarskoj županiji sla- 
vonskomu banu i celjskomu grofu Hermanu neka odgodi sve parnice 
Ivana i Vladislava Tituševića, dvorjanika kraljevskih, jer će oni zajedno 
s veličanstvom njegovim poći u Erdelj i Vlašku na obranu granica držav- 
nih. Sred zime u prosincu skupljala se vojska u Erdelju, gdje je uz kralja 
boravila i kraljica Barbara. Pipa od Ozore nije bilo više na životu; taj 
je dusi umro 26. prosinca 1426. u Lipi, pošto je smrtno bolestan održao 
pobjedu nad turskom silom. Na njegovo mjesto imenova kralj odmah 
županom znamenite Temišvarske županije dosadanjega đurskoga župana 
Stjepana Rozgona. Oko kralja, koji je većinom boravio u Brašovu ili 
Rožnovu na međi erdeljsko-vlaškoj, okupili se najznamenitiji velikaši, 
na čelu im slavni Ivaniš Morović, zatim knez Vladislav Blagajski, nada- 
lje braća Ivan i Ladislav Titušević, Ivan de Kallo, Stjepan Rozgon, i 
mnogi drugi. Bio je tu i vojvoda vlaški Dan, pače i portugalski kraljević 
Petar, drugorođeni sin kralja Ivana I bijaše došao da se bori s Turci- 
ma. Usred najveće zime, dne 24. siječnja 1427, prešla je kršćanska voj- 
ska zajedno s vojvodom Danom gorske klance erdeljskih Alpa, te se 
spustila u vlašku nizinu. Na čelu vojske bio je kao počasni vojvoda por- 
tugalski kraljević Petar, no pravi je vođa bio Ivan Morović, a stjegonoša 
(vexillifer) knez Vladislav Blagajski. Kralj Sigismund i kraljica Barbara 
ostadoše u Erdelju, boraveći većinom u Brašovu. 

Zadaća kršćanske vojske, u kojoj je osim Ugara (Sikulaca) i Hrvata 
bilo i Poljaka, bila je poglavito da zbaci i moguće zarobi Radula, te 

namjesti na vojvodsku stolicu Dana. Ako bi se Dunav smrznuo (si aqua 
Danubii congelata fuerit), neka onda vojska dublje provali u Tursko 
Carstvo, robeći i pustošeći sve do mora. Rat u Vlaškoj svršio se je još 
u zimi, svakako prije 6. travnja 1427, jer toga dana nagrađuje već Sigis- 
mund Ivana de Kallo za zasluge u tom ratu stečene. Ivan de Kallo voje- 
vao je naime pod zastavom (sub banderio) Ivana Morovića, te se lijepo 
ponio i mnogo pridonio da je »Radul zvan Prazna glava zajedno s Tur- 
cima bio protjeran i onda rečeni vojvoda Dan u gospodstvo svoje voj- 
vodine opet namješten«. Nekliko mjeseci poslije, dne 7. srpnja 1427. 
izdao je kralj u gradu Rožnovu darovnice zaslužnim vođama Ivanu Mo- 
roviću i Vladislavu Blagajskom; prvomu je darovao grad Veliku u Kri- 
ževačkoj županiji, a potonjemu neki posjed u Tolnanskoj županiji, koji 
je prije držao proslavljeni junak Pipo od Ozore. U darovnici za Moro- 
vića izbrajaju se potanko zasluge njegove u posljednjoj vojni, kako je 
naime usred najljuće zime poveo brojnu četu (turma copiosa) o svom 
trošku u rat, kako je zajedno sa svojom družinom podnosio glad, vrlo 
žestoku zimu i mnoge druge nevolje i štete, kako je Radula i Turke iz 
Vlaške protjerao, vojvodu Dana slavodobitno (victoriose) namjestio, 
te mnoge žitelje onih krajeva, naime Vlahe koji su bili pristali uz Radula 
i Turke, prisilio da se opet pokore kralju i svetoj kruni ugarskoj. 
Svakako je u prvoj polovici godine 1427. Vlaška bila u vlasti Sigis- 
munda i njegova kletvenika Dana. Sam kralj, koji je još 7. srpnja bio 
u Rožnovu u Erdelju, pošao je malo zatim u Vlašku, gdje ga nalazimo 
oko 22. srpnja (im felde bei Rapiz in der Walachei). Što je kralj ondje 
radio, ne znamo; no nije nemoguće da je kušao obnoviti Ševerinsku ba- 
novinu, koja je još od 1409. bila razasuta. Još 9. travnja bijaše naime 
pozvao velikoga meštra njemačkoga reda u Pruskoj da pošalje svoje 
vitezove na jug u nekadanju Severinsku banovinu da je brane od turske 
sile. U Vlaškoj stiže kralju vijest da je 19. (ili 18.) srpnja 1427. umro 
stari despot Stjepan Lazarević, odani kletvenik njegov. Despot bijaše 
zaista na putu u Beograd umro u Glavici u subotu 19. srpnja. Sigis- 
mund pođe sada u Srbiju, gdje je despota Stjepana zamijenio nećak nje- 
gov Đurađ Branković, koji je po ugovoru u Tati imao Sigismundu 
ustupiti čitavu banovinu Mačvu, zatim tvrde gradove na Dunavu: Beo- 
grad i Golubac. Već 10. rujna 1427. nalazimo Sigismunda u Beogradu 
(Weissenburg, Nandor Alba), gdje boravi preko tri mjeseca, naime do 
16. prosinca one godine. Dne 11. studenoga izdaje tu povelju Ivanu Gor- 
janskomu i njegovoj suprugi Jadvigi, kćeri mlažovskoga kneza _Semo- 
vita [Ziemowit]. Gotovo u isti mah, kad je Sigismund ovladao Beogra- 
dom, postao je tast njegov, celjski grof i slavonski ban Herman bašti- 
nikom Bosanskoga Kraljevstva. Već bi spomenuto kako je tadanji bo- 
sanski kralj Stjepan Tvrtko II bio prionuo uz Sigismunda i njegove ba- 
rune. Jamačno je tomu pridonio ne samo višegodišnji boravak kralja 
Tvrtka II na dvoru ugarsko-hrvatskih kraljeva, nego i srodstvo njegovo 
s Celjskim knezovima, osobito s tadanjim banom Hermanom, sinom 
neke bosanske“ banovne ili kraljevne Katarine, za koju neki misle da je 
bila sestra Stjepana Tvrtka II, dok je drugi drže za kćer bosanskoga 
bana Stjepana Kotromanića. Stjepan Tvrtko II bio je dakle svakako 

u svojti s Celjskim grofovima, a kako nije imao od srca poroda, a od 
nedavna je bio osobito odan kralju Sigismundu, lako je razumljivo da 
je svemoćnoga bana slavonskoga Hermana, tasta kraljeva, imenovao 
svojim nasljednikom na bosanskom prijestolju. U povelji, koju je Tvrt- 
ko II dne 2. rujna 1427. izdao u stolnom gradu Bobovcu, ističe da je 
obzirući se na osobito prijateljstvo, ljubav i vjernost, što ju je ljub- 
ljeni rođak i brat njegov (consanguines et frater noster dilectus) Her- 
man, celjski i zagorski grof, ban slavonski, vazda iskazivao i iskazuje 
njemu i Bosanskomu Kraljevstvu, zatim na osobite službe rečenoga 
pole kod kralja Sigismunda u prilog Bosni i njezinim žiteljima, napo- 

on i na to što mu je Celjski grof rođakom (ex naturali consanguinei- 
tate ad nos pertinei), darovao rečenomu grofu Hermanu i njegovim 
muškim potomcima čitavo Kraljevstvo Bosansko (integraliter) za onaj 
slučaj, ako ne bi za sobom ostavio zakonitih potomaka. 

Međutim okrenula se sreća brzo. Novi despot Đurađ Branković ne- 
rado je ispunjavao obveze svoga ujaka; turski car pak, čuvši za smrt 
despota Stjepana, poslao vojsku svoju u Srbiju. Dok je turska vojska 
osvojila Kruševac i druge gradove, a neke opet, kao Novo Brdo, stala 
podsjedati, mogao se Sigismund jedino podičiti da je ovladao Beogra- 
dom i jednim dijelom Mačve. Grad Golubac nije mu Đurađ Bran- 
ković mogao predati, jer ga ondješnji vojvoda srpski (Jeremija) napro- 
sto nije Etio ustupiti. Vojvoda naime imao je povelju od pokojnoga 
despota, kojom bi mu za njegove službe i zasluge obećano 12.000 duka- 
ta, te je zahtijevao od Sigismunda da mu isplati tu svotu, a onda tek 
predat će mu grad. Sigismund odbio je'zahtjev vojvodin, premda su ga 
velikaši ugarski i poljski mnogo svjetovali da mu ga ispuni; kralj pače 
Proglasio povelju despotovu za patvorinu. Nato se srpski vojvoda raz- 
ljutio, prešao u turski tabor, te Turcima za 12.000 dukata predao tvrđu 
i grad Golubac. Bilo je to nekako u prosincu 1427. 

Gubitak Golubca bio je velik udarac za kralja Sigismunda, jer su 
sada Turci lako mogli provaljivati bez ikakve zapreke ravno u južnu 
Ugarsku. Sigismundu bilo je stoga osobito stalo da što prije osvoji taj 
znameniti grad. Sabirao nove čete, pače i Vladislav poljski poslao mu 
pomoć pod vrsnim junakom Zavišom Crnim od Grbova. Već 17. pro- 
sinca 1427. boravi Sigismund u Kovinu, a od prvih dana siječnja do 
16. ožujka 1428, stoji u Požeženi, gdje sabire vojsku i gradi utvrde 
hasuprot Golubcu. Jedna od takvih utvrda bila je Laslovac (cas- 
trum Zenih Laslovara) baš nasuprot Golubcu da zaštiti prijelaz vojsci 
od sjeverne obale dunavske na južnu. Beograd bijaše za to vrijeme povje- 
rio Ivanu Tituševiću, koji se već 25. siječnja 1428. zove kastelanom beo- 
gradskim (castellanus castri superioris Albanandor). 

Nakon mnogih priprava prijeđe Sigismund pod zaštitom posade u 
Laslovcu mjeseca travnja preko Dunava i pade potkraj travnja pod Go- 
lubac. Svezu između obiju obala dunavskih podržavalo je brodovlje, koje 
bijaše ovdje skupio. Podsada Golubca započe oko 29. travnja i trajaše 
čitav svibanj. Uz kralja bio je temišvarski župan Stjepan Rozgon i nje- 
gova supruga Cecilija Rozgon, kći grofa Petra od Đurđevca (Sv. Đurđa), 
zatim poljski vojvoda Zaviš Crni. Za podsade uzmanjka kralju novaca; 

stoga založi 1. svibnja kraljevski grad Veliki Kalnik zagrebačkomu bis- 
kupu Ivanu Albenu za 14.000 zlatnih forinta. Prigodom podsade prosla- 
vila se osobito supruga tamiškoga župana Cecilija Rozgon, koja je u 
Laslovcu ušla u jednu galiju pa s njom pomagala podsadu Golubca. 
Ploveći galijom po Dunavu gore i dolje, bacala je iz lumbarda kugle 
na Turke i na grad Golubac, te suzbijala turske brodove, koji su Mora- 
vom ušli u Dunav. Kroz mjesec dana neprestanih juriša gotovo bi Go- 
lubac razvaljen, te se već očekivala predaja njegove posade. No u taj 
kobni čas eto samoga sultana Murata II s velikom vojskom u pomoć 
gradu. Sigismund se prepade sile njegove te stade pregovarati. Poluraz- 
valjeni Golubac neka ostane sultanu, koji pušta kralju da se s vojskom 
bez zapreke vrati preko Dunava. Dne 3. lipnja javlja Sigismund ispod 
grada Golubca (sub castro Galamboz) beogradskomu kastelanu Ivanu 
Tituševiću da je već između njega i sultana turskoga utanačeno primirje 
ili sporazum (treuga sive concordia facta est et conclusa), te poziva 
Ivana da što prije dođe k njemu, a brata svoga Vladislava neka ostavi 
za kastelana u Beogradu. Ali se Sigismund ljuto prevario, povjerovavši 
Turcima. Baš onoga dana, na Brašančevo 3. lipnja, udariše Turci na 
njega te mu pobiše vojsku. Sigismund se sam malo dana zatim tuži 
papi: »Nevjerni su Turci poput Filistejaca netom, na Brašančevo, veliku 
družinu mojih vjernih vitezova uništili, tako da su odličnije golim ma- 
čem poubijali, druge opet u Dunavu potopili, a ostatak sa sobom u ne- 
vjeru poveli« (infideles Turci ad instar Filistorum nuperrime, videlicet 
in die Corporis Christi, magnum mihi militum fidelium comitivam pro- 
straverunt, ita, ut meliores morti nudo ense tradiderunt, aliosque in 
Danubio submerserunt, reliquos vero secum ad infidelitatem duxerunt). 

Prigodom uzmaka preko Dunava 3. lipnja bijaše i sam kralj u oči- 
toj opasnosti, te ga je jedino Stjepan Rozgon svojim junaštvom spasio. 
Tom prigodom pade Rozgon u Dunav, odakle ga teškom mukom izvu- 
koše. Kralj se spasio na čamcu u Laslovac. Najhrabrije se u boju ponio 
poljski junak Zaviš Crni od Grbova, kapetan šipuški. On ne htjede bje- 
žati, nego ostade među posljednjima, te bi zarobljen i pogubljen. Od polj- 
skih vitezova bude ih još više zarobljeno, među njima Petar Voda Odro- 
vaš; ti biše poslije od Sigismunda iskupljeni. Nakon povratka preko 
Dunava nalazimo Sigismunda u lipnju i srpnju oko Kovina (Kubina), 
odakle je u kolovozu uzmaknuo do Temešvara. Iz Iljeda kod Temešvara 
poziva 31. kolovoza u pomoć čongradskoga župana Nikolu Vardu neka 
što brže sa svojim banderijem pohita na jug. »Eto jučer (30. kolovoza)«, 
piše kralj, »stiglo je nebrojeno mnoštvo Turaka i velike vojske njihove 
sve do grada Golubca. Jedan dio njih ostao je ondje da obnovi spome- 
nutu tvrđavu (pro reedificando et constructione predicti castri), a drugi 
dio, čini se glavna vojska, razišla se prema Beogradu, Srijemu, prema 
prekosavskim stranama i prema našoj kraljevini Slavoniji.« 

Od prosinca 1426. do lipnja 1428. ratovao je Sigismund u donjem 
Podunavlju da obrani međe svoje države i svoje vazale (kletvenike). Od 
njegove vojne očekivalo se mnogo; nadalo se da će osvojiti sve zemlje 
na jugu Dunava i prodrijeti sve do grčkih (bizantskih) krajeva. No rat 
se svršio tužnim uzmakom kraljevim. Sada svanuše crni dani za nie- 

gove vazale. Vlaški vojvoda Dan morade priznati vrhovnu vlast sulta- 
novu; jednako i srpski despot Đurađ Branković. Potonji morade se od- 
reći svakoga saveza s Ugarskom, obećati sultanu godišnji danak od 
50.000 dukata i povrh toga vojnu pomoć u ratu. Bolje nije prošao ni bo- 
sanski kralj Stjepan Tvrtko II, koji je morao sultanu predati neke zna- 
menitije gradove u svojoj državi. Još godine 1430. tražio je Tvrtko od 
Mletačke Republike zajam od 32.000 dukata da iskupi gradove koje je 
turski sultan u njegovoj zemlji držao; ali mu Republika 5. rujna molbu 
odbi, dakako uz vrlo laskave riječi i ništetna obećanja. 

Jedina korist za Ugarsku i Slavoniju od svega nastojanja Sigismun- 
dova kroz više godina bijaše što je tvrdi Beograd ostao od godine 
1427. u vlasti ugarsko-hrvatskih kraljeva sve do godine 1521. Kroz to 
vrijeme bio je Beograd najjači bedem za obranu Slavonije i Ugarske. 
Prvi kastelan njegov bio je spomenuti već Ivan Titušević ( 1427—1428); 
njega zamijeni u lipnju 1428. brat Vladislav. Dne 20. ožujka 1429. od- 
redio je kralj da se Vladislavu Tituševiću, kastelanu beogradskomu (ca- 
stellano interioris castri nostri Nandoralbensis) za uzdržavanje četa u 
tvrđavi isplaćuje od srijemske komore svota od 12.400 forinta. Nekoliko 
mjeseci poslije, 19. lipnja, nalaže kralj da se Vladislavu doznači osta- 
tak te svote, naime 2000 forinta, »da ne bi u službi kraljevoj počinio ka- 
kovu nemarnost« (ut ipse... in serviciis nostris regalibus negligenciam 
non comittat aliqualem). 


(Banovanje kneza Nikole Frankapana, 1426—1432; 
sinovi kneza Nikole.) Vrlo je znamenito što je Sigismund baš 
u ono vrijeme, kad je podigao tri vojske na obranu svoje države od 
husita i Turaka, namjestio za bana Dalmacije i Hrvatske Nikolu Fran- 
Lopane, Još 1. ožujka 1426. spominje se kao hrvatski ban vranski prior 
Albert de Ungh, a u kolovozu obnašao je tu čast već Nikola, knez krčki, 
amodruški i senjski. Čini se međutim da je kralja na to imenovanje 
potaknula ne samo briga za Hrvatsko Kraljevstvo, nego da su i drugi 
razlozi pridonijeli te je hrvatsku baniju predao knezu Nikoli. Ta još 
1424. nudio je knezu Nikoli baniju hrvatsku sa svima gradovima, ako 
mu uzajmi ili daruje oveću svotu novaca. A i poslije spominjalo se više 
puta da je knez Nikola »kupio« baniju hrvatsku. 

Novi ban Nikola sudjelovao je još od smrti očeve (1393) u svim 
javnim poslovima svoje domovine. Preko njihove glave prohujale su 
silne bure, drmala se prijestolja i grabila se hrvatska zemlja; ali on je 
uza sve to održao nekako državinu otaca svojih; pače je nedavno pri- 
družio svojoj vlasti i ono što je dobila nesretna Elizabeta, tužna supruga 
grofa Fridrika Celjskoga. On je sada imao u svojoj ruci golemi posjed 
čitavoga roda svoga: otok Krk, Vinodol, Modruše, Šenj, Gacku, Bužane, 
pače i Liku; u Slavoniji držao je Cetin, Ozalj i druga mjesta. K tomu 
je najstariji sin njegov Ivan (Anž) bio oženjen Katarinom, starijom 
kćerju cetinskoga kneza Ivaniša Nelipića, koji bijaše još 1411. posinio 
kneza Ivana, te ga odredio za jedinoga baštinika prostrane svoje oblasti 
na krajnjemu jugu Hrvatskoga Kraljevstva. Napokon je sam knez Ni- 
kola bio u rodu ili svojti s najznamenitijim rodovima u Hrvatskoj i 

Ugarskoj, a kao šurjak palatina Nikole Gorjanskoga bio je pače u svojti 
i samomu kralju Sigismundu. Dakako da je poradi srodstva s grofo- 
vima Celjskim bilo i razmirica, otkad je grof Fridrik onako kukayno 
umorio svoju suprugu Elizabetu, bratučedu kneževu. Uzalud je danski 
kralj nastojao jaz između obiju moćnih porodica zajaziti; pravoga izmi- 
renja niti je bilo niti je tako brzo moglo biti. 

Knez je Nikola ostario u službi za svoju domovinu i kralja. Bio je 
iskreno odan kralju Sigismundu, ali je uza sve to podržavao vazda sveze 
s Mletačkom Republikom, pače i u ono vrijeme kad je ona grabila hrvat- 
sku zemlju. A na to ga je nagnala prijeka nužda. On nije mogao zapri- 
ječiti da Dalmacija ne padne u krilo Mlecima, a bez prijateljstva s Mle- 
cima opet nije mogao živjeti ni on, ni brojni podanici njegovi, oso- 
bito Senjani i žitelji otoka Krka. No prijateljstvo s Mlecima nije ga ipak 
zavelo da bude izdajica svoje domovine. Kad su Mleci god. 1424. bili 
spremni da mu dadu zamoljeni zajam od 20.000 dukata, samo neka im 
izruči hrvatske gradove Knin, Ostrovicu i Vrhriku, on im je odlučno 
odgovorio da mu to nije slobodno! Možda je upravo prijateljstvo s Mle- 
cima kneza Nikolu sklonilo te je oživio tradiciju svoje porodice da je 
ona podrijetlom iz Italije, iz Rima; da je dakle on potomak rimskih 
(i mletačkih) Frangepana. Nikola je barem prvi od svih članova svo- 
jega roda koji se u javnim spisima stao pisati »de Frangepani- 
bus« ili po hrvatski »de Frankapan« (Frankopan). Knez Nikola bio je 
pobožan muž, te je pošao pohoditi sveti grob u Jeruzalemu. U jednom 
brevijaru na otoku Krku stoji zabilježeno: »(Godine) 1411. miseca apri- 
la ide knez Mikula, naš gospodin plemeniti, v Jerusolim k božjemu grobu 
i pride domov ijulija obhodiv dobro i častno.« Bio je također zajedno 
sa suprugom svojom Dorotejom član bratovštine sv. Duha u Baškoj na 
otoku Krku. 

Knez Nikola postao je banom Dalmacije i Hrvatske u travnju ili 
svibnju 1426. Tim povodom uzajmio je Sigismundu 28.000 zlatnih fo- 
rinta ili dukata, za koje mu je kralj založio gotovo čitavu Hrvatsku, nai- 
me grad Bihać s kotarom, gradove Sokol, Ripač, Čoka, Rmanj, Knin, 
Lab, Vrliku, Ostrovicu i Skradin, županiju Luku i čitava Poljica, i na- 
pokon sve Vlahe u čitavoj Hrvatskoj. Tako je ban Nikola ovladao kao 
neposredni gospodar svima gradovima i kotarima Hrvatske koji nisu 
pripadali bud krbavskim knezovima Kurjakovićima bud cetinskomu 
knezu Ivanišu Nelipiću. Bilo je međutim kastelana u tim gradovima 
koji se nisu htjeli pokoriti novomu banu i gospodaru. Tako je kastelan 
grada Ostrovice ponudio mletačkomu knezu u Šibeniku da će povjereni 
mu grad radije predati Mletačkoj Republici, nego banu. Šibenski knez 
javi to Republici, ali mu ona 14. lipnja odgovori da ni ne sluša ponuda 
kastelanovih, jer »s obzirom na dobre odnošaje i ljubav, koja je veže 
s knezom Nikolom, smatra da je rečeni grad u njezinim rukama dok je 
u vlasti njegove velemožnosti«. Znamenito je da je ban Nikola, boraveći 
6. prosinca 1426. u svom gradu Jeloviku (oko Brinja) u društvu senj- 
skoga biskupa Nikole i drugih odličnih duhovnika, izdao povelju kojom 
je senjskomu kaptolu odredio godišnjih 60 dukata da se za njegovo 
zdravlje čitaju svete mise. 

Dok je slijedećih godina 1427. i 1428. kralj Sigismund morao rato- 
vati na jugoistoku svoje države, nastojao je knez i ban Nikola Franka- 
pan da uzdrži s Mlecima dobar sporazum i mir. On je pače izravno i 
neizravno posredovao da dođe također do mira ili barem primirja između 
njegova kralja i Republike. Stoga je primao i slobodne provodne listove 
(salvus conductus) za mletačke poslanike, koji su preko Senja polazili 
u Ugarsku. Za Senj nije trebalo mletačkim poslanicima provodnih lis- 
tova, jer je knez Nikola bio posve odan Republici. On je želio s Mle- 
cima po »sinovski« (filialiter) živjeti, pa se stoga klonio i najmanjega 
povoda za razmirice. Nije pače ni dopuštao da se njegovi podanici sva- 
đaju s mletačkima. Godine 1428. poslao je u Mletke poslanika svoga 
moleći Republiku neka pošalje svoje povjerenike, koji bi ispitali i po- 
ravnali razmirice između njegovih podanika u Ostrovici i susjednih 
mletačkih žitelja, te također između njegovih Poljičana i mletačkih Spli- 
ćana. Republika zaista izabere 13. srpnja zadarskoga kneza Aleksandra 
Jurjevića (Georgio) i kapetana Marka Lipomana za taj posao. Oni će 
se 8. rujna sastati s povjerenicima banovim, pa najprije poći u Ostro- 
vicu, a onda u Split. Neka nastoje da se izravnaju opreke »poradi mira 
podanika obiju stranaka«. Nema sumnje da je ban Nikola mnogo pri- 
donio, te je napokon utanačeno 8. rujna 1428. primirje između kralja 
Sigismunda i Mlečana do konca travnja slijedeće godine 1429. 

Na početku godine 1428. živio je knez i ban Nikola većinom u No- 
vom u Vinodolu ili opet u Brinju. Tu je izdavao povelje samostanu 
pavlina u Crikvenici, koji bijaše sam utemeljio još god. 1412. U Novom 
izdade također 4. siječnja hrvatski, glagoljicom pisani privilegij bakar 
skomu sucu Blažu i bratu mu Andriji, da mogu poput svojih pređa 
služiti u kneževoj vojsci kao strijelci (balestrarii = Armbrustschiitzen). 
Evo rečene povelje doslovce: »Mi knez Mikula de Frankapan krčki, senj- 
ski i modruški knez i pročaja, ban Dalmacije i hrvacki, damo viditi po 
tom listu, kako su prišli pred nas sudac Blaš z Bakra i Andrejaš njegov 
brat govoreći nam, da su njih prvi balištrom služili, da za niku nevolju 
bil se njih otac uprosil od naših prvih poli vlastel biru služiti, i prošahu 
nas umilno, da bismo ih račili pustiti na njih staru službu, a zda smo 
mi zvidili, da oni prave prošnje potribuju i priklonili smo se k njih 
umilnoj prošnji tako, da nam oni i njih ostali od danaska naprid večnim 
zakonom imijte baleštrom služiti onako, kako su njih prvi služili, a da 
su prosti i slobodni one službe kako ini baleštrinci v Bakri. Za to zapo- 
vidamo podknežinom, županom, satnikom, sudcem i vsim inim našim 
oficijalom v Bakri, pred kih obraz ta naš list pride, da ih vi v tom izdr- 
žite i mimo toga ne bantujete, ni dajte bantovati u ljubu našu milost. 
Na to im dasmo ta naš list odtvoren pod našim pečatom. Dan v Novom 
v litih gospodnjih 1428. miseca jenvara četvrti dan.« 

Oko godine 1427. bio je ban i knez Nikola udovac, budući da mu 
je umrla supruga Doroteja, sestra palatina Nikole Gorjanskoga, ostavivši 
Mu više sinova. Premda su već neki sinovi Nikolini bili poženjeni, ipak 
je otac odlučio da se ponovno ženi. Dne 2. studenoga 1428. šalje općin- 
sko vijeće u Jakinu [Ancona] poslanika svoga s darom od 30 dukata 
»u svatove velemožnoga gospodina senjskoga kneza«, budući da je bijaše 

na vjenčanje pozvao. Vjerojatno se tada ban ženio kojom talijanskom 
kneginjom, valjda milanskom herceginjom Blankom, naravnom kćerju 
hercega Filipa Marije Viscontija. Prvorođeni sin knežev, poznati već Ivan 
(Anž) živio je još u kolovozu 1426. na dvoru milanskoga hercega, kamo 
ga bijaše jamačno otac poslao da pomaže Filipa Mariju u ratu s nepri- 
jateljima. Herceginja Blanka vratila se poslije po smrti kneza i bana 
Nikole u svoju domovinu, gdje se drugi put udala za glasovitoga vojvodu 
Franju Sforzu, nasljednika Viscontijeva na milanskoj herceškoj stolici. 
Još godine 1463. šalje jedan od mlađih sinova bivšega bana Nikole, po 
imenu Stjepan, pismo »presvijetloj gospođi majci našoj prepoštovanoj, 
gospođi Blanki Sforza« (illustrissime domine domine matri nostri 
onorandissime, domine Blanche Sfortie). 

Otkad je knezu i banu Nikoli umrla supruga Doroteja, sestra pala- 
tinova, izvrgla se je dosad pritajena mržnja između Frankapana i Celj- 
skih knezova u očito neprijateljstvo. Uz kneza celjskoga i bana slavon- 
skoga Hermana pristajala i kraljica Barbara, kći njegova, koja jamač- 
no nije mogla zaboraviti kako je hrvatski knez Ivan prije nekoliko go- 
dina nazvao joj brata Fridrika kukavnim ubojicom, koji nije dostojan 
da se junak s njime na mejdanu ogleda. Čim je kralj Sigismund u svib- 
nju 1430. opet na dulje vrijeme pošao u tuđinu, te upravu svoje države 
povjerio supruzi Barbari, grofu i banu Hermanu, palatinu Nikoli Gor- 
janskomu i ostrogonskomu nadbiskupu Jurju, složiše se svi na zator 
Pana Nikole i njegova roda. Govorilo se da je kralj Sigismund na odla- 
sku svomu naložio spomenutim namjesnicima neka povrate Nikoli novce 
koje bijaše kralju uzajmio (quod restituant dicto comiti Segne pecunias 
pr ipsum datas pro banatu Sclavonie, quoniam vult transferre ipsum 

anatum in comitem Cilie socerum suuin); ako knez ne bi htio na to 
dobre volje povratiti založene mu gradove, neka mu ih silom oduzmu 
(debeant illa violenter auferre). Na prve glase o tima namjerama pohi- 
tao ban Nikola u Zadar i zamolio u mletačkih knezova pomoć; onda 
opet drugi put poslao svoga sina onamo, neka zadarski knezovi izlože 
svojoj gospodarici »kako ne bi nikad bilo mira u Dalmaciji kad bi re- 
čena mjesta došla u ruke celjskoga kneza«. I Mletačka je Republika 
uvidjela opasnost za svoje gradove, te je stoga 6. srpnja 1430. poručila 
svojim rektorima u Zadru neka kažu knezu Nikoli da su to vrlo zama- 
šne stvari i takve naravi da se ne mogu pismeno izvršiti; zato neka on 
pošalje u Mletke pouzdana čovjeka s dovoljnom punovlasti, pa će Repu- 
blika sve učiniti što je »slobodno i časno«. Ban Nikola nije krzmao. Po- 
sljednjih dana kolovoza boravi u Mlecima hrvatski banovac Domša Vla- 
dihović. (Domsa de Vladichovich) kao govornik bana Nikole, te ponovno 
izlaže kako celjski knez svima silama (toto posse) nastoji da se dobavi 
banovine Dalmacije, koju za sada drži rečeni knez Nikola. Kad bi se to 
dogodilo, Mletačka Republika može dobro znati kakva bi ta promjena 
(mutatio) bila s obzirom na raspoloženje i volju rečenoga celjskog 
kneza prema njoj. Ban Nikola traži stoga pomoć (favorem) Mletačke 
Republike. Zanimljivo je da je u isti mah rečeni već banovac Domša 
Vladihović zastupao i palatina Nikolu Gorjanskoga, koji nastoji Re- 
publiku skloniti da kralju Sigismundu povrati Dalmaciju, a kralj će 

onda dopustiti da palatin radi s Mlecima što god hoće u pogledu zema- 
lja carskih, novčanih odšteta i drugih opreka. Znamenite su u poruci 
Nikole Gorjanskoga ove riječi: »Palatin svjetuje Republici kao prijatelj 
neka utanači mir po želji kraljevoj (naime da vrati Dalmaciju). Neka 
ne misle Mleci da bi možda smrću kraljevom stvar mogla zaspati, jer 
se može sumnjati da bi im u tom slučaju položaj bio gori. Sadanji kralj 
ima tako različitih misli i nastoji oko toliko posala, te se bavi sad Tur- 
cima, sad prilikama carstva, a sad opet cijelim svijetom, tako da zabo- 
ravlja na pitanje o Dalmaciji. Ali Ugri i ugarski baruni mnogo drže o toj 
stvari, i kad bi kralj umro, te bi na svijetu bila samo tri čovjeka, na- 
šao bi se od njih jedan koji bi htio biti kralj ugarski, a taj drugi kralj 
ugarski bio bi s pomoću Ugara kudikamo spremniji i gorljiviji da ob- 
novi prava ugarske krune.« 

Ne znamo što su Mleci dalje ugovarali s banom Nikolom i njegovim 
banovcem Domšom; samo se spominje da se malo zatim ban Nikola 
spremao u Rim u pohode tadanjemu papi Martinu V. Što je bana ponu- 
kalo da ide u Rim, može se tek nagađati; ali svakako stoji da je uz 
drugo s pomoću papinom kušao skloniti kralja da mu ostavi banovinu 
i bansku čast. U lipnju 1430. boravi Arrigo od Bologne kao poslanik 
banov u Jakinu. On moli od općine jakinske slobodni provodni list za 
bana i njegovu družinu od 700 do 800 pješaka i konjanika, s kojima 
kani poći u Rim papi u pohode; uz to moli još i galiju na kojoj će se 
prevesti iz Senja u Jakin. Općina jakinska najpripravnije se odazvala 
molbama banovim, te je 22. lipnja odredila dati mu provodno pismo 
i uzajmiti galiju Katarina Stagna zvanu. Na toj galiji prevezao se ban 
još one jeseni u Jakin, a odanle je pošao u Rim, gdje ga je papa Martin 
V vrlo svečano dočekao. Uz papu slavili ga i rimski Frangepani, koji 
su se ponosili što slavni i daleko poznati ban i knez hrvatski izvodi lozu 
od njihova plemena, koje je tada bilo spalo na niske grane. Našlo se 
tobož i starih pisama, kojima se dokazivalo da su hrvatski knezovi mo- 
druško-senjski zaista potomci rimskih Frangepana. Papa je to i potvr- 
dio, pače knezu Nikoli i njegovim potomcima podijelio novi grb, naime 
u štitu dva zlatna lava kako lome dva hljeba. Prijašnji grb modruško- 
senjskih knezova sastojao se od štita, razdijeljena na bijelo i crveno 
polje, sa zlatnom zvijezdom u gornjem, bijelom polju. 

Boravak bana Nikole u Rimu, odlikovanje papino i potvrda rim- 
skoga podrijetla njegova: sve to djelovalo je jamačno i na kralja Sigis- 
munda i na protivnike banove. Utihnuše tužbe Nikoline da mu celjski 
knez hoće oteti banovinu; pače kralj Sigismund potvrdi 6. travnja 1431. 
u Niirnbergu banu Nikoli iznova čitavu banovinu hrvatsku sa svima 
gradovima, kotarima i županijama koje mu bijaše prije pet godina 
založio. Dakako da je to bana stajalo novih 14.000 duPata, tako da mu 
je kralj odsad bio dužan svega 42.000 dukata, 

Ban Nikola proveo je mirno posljednje dane svoje. Još u svibnju 
1432. preporuča on Mletačkoj Republici ličkoga arciprezbitera Grgura, 
kojega je kotar spadao pod ninskoga biskupa a uz to je imao dohodaka 
u mletačkoj Dalmaciji. Mleci su njegovoj molbi zadovoljili. Malo zatim 
umre ban Nikola. U jednom brevijaru s otoka Krka čitamo: »(Godine) 

1432. umri gospodin plemeniti ban Mikula ijuna 26. dan. A njega sin 
Anž (Ivan) biše u kralja demorskoga (damemarskoga = danskoga), a 
knez Štefan biše pri kralj ugarskom v Seni (Siena u Italiji), jer kralj 
grediše v Rim na cesarstvo.« Vjerojatno je da se knez Nikola tri put 
ženio. Ostavio je za sobom devet sinova, a imao ih je za života i više. 
Jedinoj kćeri Katarini gubi se trag nakon godine 1416. Najstariji sin 
Ivan (Anž) proslavio se još za živa oca kao junak i branitelj časti roda 
svoga; nakon 1426. nalazimo ga u Milanu, a u času očeve smrti u dale- 
koj Danskoj. Uza nj se odmah spominje knez Stjepan, koji je tada 
kralja pratio na putu po Italiji. Oba brata, Ivan i Stjepan, naslijediše 
oca u banskoj časti, dok su golema imanja očeva razdijelili s ostalom 
braćom svojom, kojih se spominje još sedam: Nik ol a, Martin, 
Bartol, Andrija, Dujam, Sigismund i Ivan mlađi. 

Odnosi bana Nikole prema cetinskomu knezu Ivanišu Nelipiću bili 
su vazda najprijatniji i najsrdačniji. Nikolu nije ni najmanje smetalo 
što se i knez Ivaniš neprestano nazivao banom Dalmacije i Hrvatske. 
On je pače rado prepuštao vrlomu knezu obranu Hrvatske na jugu 
Velebita, gdje je Ivaniš odbijao ne samo mletačke pokušaje da gula: 
daju Omišem i Klisom, nego i navale bosanskoga kralja Tvrtka II i veli- 
koga vojvode Sandalja Hranića. Oko godine 1430, kad je celjski knez 
nastojao banu Nikoli oteti banovinu hrvatsku, spremao se bosanski 
kralj na rat s Ivanišem, pa je u to ime molio Mletačku Republiku da 
ne bi možda išta radila u prilog cetinskomu knezu. Ali Ivaniš utanačio 
je s knezovima Kurjakovićima u Krbavi, s kninskim biskupom Ivanom 
i drugim velikašima savez za obranu i korist Hrvatskoga Kraljevstva 
(patti stabiliti... per difesa ed utilita del regno), i tako nije bosanski 
kralj mogao nauditi ni njemu ni kraljevstvu. 

(Sigismund po drugi put u tuđini [svibanj 1430 
— listopada 1434]; krunjen za cara u Rimu [31. svib- 
nja 1433); boravi na crkvenom saboru u Baselu [H1. 
studenoga 1433 — 12. svibnja 1434].) Vrlo je zgodno palatin 
Nikola Gorjanski okarakterizirao kralja Sigismunda, svoga šurjaka, kad 
je Mlecima govorio da je kralj nemirna duha i da se zanima za tolike 
različite poslove (quod rex habet animum ita varum et attendit ad tot 
negotia, videlicet ad Turchos, ad facta imperii et ad totum mundum). 
Međutim je Sigismund bio i prisiljen da se bavi tolikim poslovima; ta 
bio je kralj njemački i car rimski, a k tomu i baštinik češke krune. 
Sveopća nedaća u ratovima s husitima, Turcima i Mlecima nagnala ga 
da ozbiljno poradi kako da se svih tih nevolja oslobodi. Husite trebalo 
je nekako smiriti kad ih nije bilo moguće svladati, Mletke trebalo je 
skučiti i »drske rogove« njima odbiti, a za rat na Turke bilo je pomoći 
tražiti po ostaloj Evropi. K tomu je bilo krajnje vrijeme da kralj pođe 
jednom i u Italiju, pa da se u Milanu dade okruniti krunom lombard- 
skom, a u Rimu carskom. Trebalo je napokon papu skloniti da sazove 
opći crkveni sabor, gdje će se odlučiti o crkvenim reformama, pogađati 
s husitima i pokušati ujedinjenje s istočnom crkvom da se onda ujedi- 
njeni i složni svijet kršćanski listom digne na Turčina, koji se sve bliže 
primicao međama srednje Evrope. 

Da sve to izvrši, odluči Sigismund po drugi put poći u tuđinu. Dne 
1. svibnja 1430. nalazimo ga još u Požunu, gdje je izdao povelju kojom 
je svoga tasta, celjskoga i zagorskoga grofa, a slavonskoga bana Herma- 
na zajedno sa sinom mu Fridrikom i unukom Ulrikom uvrstio među 
državne knezove njemačke, a njihovu državinu proglasio za kneževinu. 
Nakon toga pođe u Njemačku, gdje je ostao preko godinu dana te među 
ostalim skupio njemački državni sabor u Niirnbergu. Poglavito se tru- 
dio da skloni njemačke državne staleže na vojnu pomoć protiv husita, 
koju mu napokon i obećaše. Nastojanje njegovo pomagaše i papa Mar- 
tin V, koji je 11. siječnja 1431. poslao u Njemačku kardinala Julijana 
Cesarinija da naviješta križarski rat protiv husita. Papa napokon ugodi 
želji kralja Sigismunda i općemu zahtijevanju, te bulom od 1. veljače 
1431. sazove opći crkveni sabor u Baselu, koji će što prije otvoriti 
njegov legat, kardinal Julijan Cesarini. No prije nego bi išta učinjeno, 
umre papa Martin V (20. veljače 1431), a na njegovo mjesto bi izabran 
Mlečanin Gabriel Condolmieri, koji se prozove Eugen IV (1431— 
1447). Novi papa bijaše protivnik crkvenoga sabora, a kamoli da se s 
husitima pogađa. Malo da i nije opozvao koncil, ali Sigismund ipak 
izradi da je crkveni sabor otvoren 23. srpnja 1431. Pošto je legat Juli- 
jan bio zabavljen pripravama za križarski rat, predsjedahu koncilu dva 
njegova namjesnika, od kojih se osobito istaknuo Dubrovčanin Ivan 
Stojković (Johannes de Ragusio, in theologia magister), general do- 
minikanskoga reda. Odmah zatim, 1. kolovoza, provali velika križarska 
vojska od 100.000 vojnika, među njima 40.000 konjanika, u Češku. Vo- 
dili su je brandenburški izbornik i legat papinski Julijan. Polagano pro- 
driješe križari sve do Domažlica, robeći i paleći na sve strane i ne šte- 
deći ni katolika. Ali kad im je 14. kolovoza došla u susret husitska voj- 
ska pod Prokopom Velikim ili Golim, prepadoše se ljuto i nagnuše u 
divlji bijeg, ostavivši neprijateljima nebrojena kola, svu prtljagu i zairu 
svoju. Papinski legat jedva se sam spasio; on bijaše izgubio kardinalski 
plašt, svoj kaput i križ, pače i papinsku bulu oteše mu progoneći ga 
neprijatelji. Došav 9. rujna u Basel, preuze Julijan predsjedništvo crkve- 
noga sabora, pa stade sam živo raditi da se s husitima pogodi, te da se: 
koncesijama opet privedu u krilo katoličke crkve. 

Dok je crkveni sabor sada nastavio svoj rad oko crkvenih reforama 
i izmirenja s husitima, spremao se Sigismund u Italiju da se ipak jed- 
nom okruni za cara i tim podigne svoj ugled u kršćanskom svijetu. Tom 
prigodom želio je obračunati i s Mlecima, s kojima se nikako nije htio 
ni mogao pogoditi radi Dalmacije. Složit će se s milanskim hercegom 
Filipom Marijom Viscontijem protiv Mletaka i njihovih saveznika, I za- 
ista su njegovi poslanici 1. kolovoza 1431. utanačili s milanskim herce- 
gom savez, kojemu je također pristupio vojvoda savojski i vojvoda od 
Montferrata. Nasuprot se s Mlecima ujedini Firenza, a i papa Eugen IV, 
rođeni Mlečanin, koji je bio kivan na kralja što nije dopustio da se ras- 
pusti koncil u Baselu, budući da je udario putem nepoćudnim papinskoj 
stolici. U takvim prilikama bila je gotova pustolovina kad je Sigismund 
u studenom 1431. samo s 800 ugarskih i hrvatskih vitezova osvanuo u 
Italiji. Od Hrvata pratili su ga mladi knez Stjepan Frankapan, zatim 

KRUNIDBA KRALJA SIGISMUNDA ZA RIMSKOGA CARA 
Snimak s reljefa na mjedenim vratima crkve Sv. Petra u Rimu, 


hrvatsko-dalmatinski banovac Domša Vladihović, kojega je upotreb- 
ljavao za svoja poslanstva, i Matko Talovac, tada već župan kovinski 
i kapetan beogradski. Dne 22. studenoga uđe Sigismund u Milan, te bi 
tri dana poslije (25. studenoga) u GNOJ crkvi sv. Ambrozija od nad- 
biskupa milanskoga željeznom krunom ovjenčan. Nato proboravi mje- 
sec prosinac u tom gradu, ali morade podnijeti to poniženje da ga pono- 
siti i nepovjerljivi herceg nije htio vidjeti, te mu pače zabranio ulaz 
u vojvodske dvore. No ipak dade mu pogođenih 600 konjanika za daljnji 
put u Rim. 

Na početku godine 1432. pođe Sigismund s malobrojnom družinom 
svojom najprije u Piacenzu, a odanie u Luccu, gdje ga nalazimo 31. 
svibnja. Tek oko 11. srpnja dođe u Sienu, gdje su ga prijazno doče- 
kali, budući da su bili u zavadi s Firenzom. Ali iz toga grada ne mogaše 
nikuda, jer mu je prijetila pogibelj da ga firentinska vojska ne ulovi. 
K tomu 'se zavadio i s milanskim hercegom, koji je stao na nj vrebati, 
dok je papa svima silama radio da mu zakrči put do Rima. Tako ostade 
Sigismund preko deset mjeseci zatvoren u Sieni i dodija silno tamoš- 
njim žiteljima, koje je skupo stajao kraljev boravak u njihovu gradu. 
1z Siene pregovarao je neprestano s Eugenom IV. Papa bio je spreman 
okruniti kralja carskom krunom jedino pod tim uvjetom ako privoli na 

raspust koncila u Baselu, koji je snovao kako bi poveo parnicu protiv 
pape te ga eventualno i skinuo s časti njegove. Ali Sigismund ne htjede 
za to ni čuti, pače očitova da se voli vratiti i neokrunjen, nego išta pri- 
donijeti da se crkveni sabor raziđe. Kralj je bio više puta u očitoj pogi- 
belji da dođe u ruke Firentinaca, te je hrvatske i ugarske velikaše za- 
klinjao da mu pošalju pomoć u Sienu, odakle se ne smije odalečiti. U 
Dubrovnik šalje poslanika svoga s molbom neka mu dadu 5000 dukata 
u ime dohotka za deset godina, na što mu Dubrovčani 11. studenoga 
doznačuju 4000 dukata; a 21. listopada piše opet šopronskomu županu 
Ladislavu Kaniškom neka na svoj trošak opremi čete u Furlansku pro- 
tiv Mlečana. Nikola Varda, dvorjanik kraljev, zaklinje 25. travnja 1433. 
iz Siene svoga oca Nikolu neka mu što prije pošalje novaca i konja, jer 
mu je svega ponestalo te ga je snašla najveća nevolja (in expensis et 
equis iam dudum defeci, et sum in magna paupertatis oppressione). 

Nakon duga dogovaranja pođe ipak trierskomu kanoniku Jakovu 
Sircku za rukom te nekako nagodi kralja s papom. Eugen priznat će 
koncil u Baselu, a Sigismund zaštićivat će papu pred koncilom. Dne 
16. ožujka 1433. šalje Sigismund iz Siene kovinskoga župana i beograd- 
skoga kapetana Matka Talovca, zatim potkancelara svoga Gašpara 
Schlicka u Rim da utanače kao zastupnici njegovi ugovor s papom Euge- 
nom IV. Već 4. travnja prisižu oba zastupnika u generalnom konzisto- 
riju u ime svoga kralja i gospodara da će Sigismund štititi crkvu i vjeru 
katoličku, da će poštivati i potvrditi sve povlastice i prava, podijeljena 
rimskoj crkvi od njegovih predšasnika (Konstantina Velikoga, Karla 
Velikoga, Henrika, Otona IV, Fridrika II i Rudolfa Habsburga) na car- 
skom prijestolju, da neće dirati u vazale rimske stolice, i drugo. K tomu 
obriču još 8. travnja da će kralj čitav mjesec travanj boraviti u Viterbu 
i postupati s papom kao pravi duhovni sin njegov, te da će tom prigo- 
dom sam obnoviti prisegu koju su sada za njega položili zastupnici nje- 
govi. Dne 25. travnja javlja spomenuti već Nikola Varda svomu ocu u 
Ugarsku: »Znajte da će danas kralj iz Siene poći na put u Rim, gdje 
će po presvetom ocu papi, s kojim je posve izmiren (cum quo ad ple- 
num est pacificatus), naskoro biti okrunjen carskom krunom (imperiali 
diademate).« 

Nakon toga došao je Sigismund u Viterbo (9. svibnja), a odanle 
u Rim, u koji je ušao 21. svibnja s družinom od 500—600 konjanika i 
800 pješaka. Na Duhove, 21. svibnja 1433, ovjenčao ga je papa u crkvi 
sv. Petra carskom krunom. Sigismund ostao je zatim još do tri mjeseca 
u Rimu, gdje ga je papa sjajno gostio. Eugen ga je također sklonio te 
je već 4. lipnja utanačio primirje s Mlecima na pet godina. Istoga dana 
objavio je kralj i car svim svojim podanicima da je »na molbu, opo- 
menu i prijateljsko posredovanje presvetoga gospodara svoga Eugena 
pape« sklopio rečeno primirje »s presvijetlim duždom i gospodstvom 
mletačkim«, te se nada da će kroz to vrijeme doći do potpunoga mira. 
Pogodbe bijahu kao i dosad da obje stranke zadrže kroz to vrijeme sve 
onako kako sada posjeduju, da ne priječe jedna drugoj trgovinu, da 
car smije s vojskom prolaziti kroz mletačke zemlje, i drugo. Pridodano 
bi da smije udarati na nepokorne knezove i vazale carstva, a Mlečani 

ih neće pomagati; izuzeti su samo markgrof _estenski, markgrof _mon- 
feratski, markgrof mantovanski i gospodar Ravenne, koji su saveznici 
mletački. Windecke dodaje još da su Mlečani nakon utanačena primirja 
»iskazivali kralju i caru velike časti i namirili sve troškove njegove za 
boravak u Rimu i povratak u njemačke zemlje«. Spomenuto primirje 
produljio je Sigismund u Hebu (u Češkoj) dne 29. srpnja 1437. na dalj. 
njih devet godina. 

Nakon 12. kolovoza 1433. ostavi Sigismund Rim te se preko Man- 
tove povrati u Njemačku. Dne 11. rujna nalazimo ga već u Baselu, gdje 
je ostao do polovice svibnja slijedeće godine 1434. te mnogo utjecao na 
rasprave i odluke crkvenoga sabora. Ovamo bijaše još 4. siječnja 1433. 
došlo petnaest čeških poslanika, među njima učeni magistar Ivan Ro- 
kycana i vojvoda Prokop Veliki. Oci crkveni zajedno s papinskim lega- 
tom primiše ih vrlo prijazno, te im iskazivahu svaku čast. Zastupnici 
husita predložiše saboru četiri članka, te zahtijevahu neka im sabor do- 
pusi da ih javno brane, a onda neka ih koncil odobri. Samo tako će se 

usiti vratiti u krilo katoličke crkve. Prvim člankom zahtijevahu neka 
se i svjetovnjacima dopusti sveta pričest kruhom i vinom (sub utraque 
specie). Potrebu toga članka opravdavao je magistar Ivan Rokycana tri 
dana, a pobijao ga je poslije Dubrovčanin Ivan Stojković (Stoy, Stoicus) 
osam dana. Stojković se razigrao te stao napadati husite, pače nazvao 
ih krivovjercima (haeretici). Zastupnici husita planuli, a Prokop Veliki 
doviknuo Stojkoviću: »Taj naš zemljak nanosi nam nepravdu, naziva- 
jući nas krivovjercima« (conterraneus iste noster iniuria nos afficit, hae- 
reticos subinde nos vocans). Nato je njemu Stojković odgovorio: »Jer 
sam vaš zemljak po jeziku i narodu, zato žudim tako gorljivo, da se vra- 
tite majci crkvi« (quia conterraneus vester sum lingua et natione, prop- 
terea tam avide cupio vos ad matrem ecclesiam redire). No te disputa- 
cije slabo su koristile i premda su trajale do 14. travnja, ne dođe ipak 
ni do kakve pogodbe. Češki zastupnici otputovaše kući. Nato posla crk- 
veni sabor svoje poslanike u Češku, i tek nakon daljnjih pregovora 
pođe ovima za rukom, te utriješe put sporazumu između koncila i umje- 
renih husita. Dne 30. studenoga 1433. prihvati češko-moravski sabor 
tako zvane praške kompaktate, koje je koncil preinačio na 
osnovi gore rečenih četiriju članaka. Česima bi dopuštena sveta pričest 
kruhoni i vinom, na što se svi umjereni husiti izmiriše s katoličkom 
crkvom. 

Na koncilu u Baselu snovalo se i oko izmirenja istočne crkve sa 
zapadnom, što je u ono vrijeme turskih provala bilo od krajnje potrebe. 
Znameniti general dominikanski, Dubrovčanin Ivan Stojković mislio je 
da će se lakše postići ujedinjenje Carigrada s Rimom, ako se prije pri- 
vedu u krilo katoličke crkve sljedbenici grčko-istočne crkve i bogumili 
(patareni) među južnim Slavenima. Crkveni sabor prihvati misao Stoj- 
kovićevu, a i prijedlog da se njegov rodni grad Dubrovnik pozove da 
bude posrednikom u toj stvari. Dubrovačka Republika zaista posla svoje 
poklisare k bosanskomu kralju Tvrtku II, Sandalju Hraniću, Radoslavu 
Pavloviću i despotu Đurđu Brankoviću, pa ih pozivaše da otprave svoje 
zastupnike na crkveni sabor, gdje će se o ujedinjenju raspravljati. Bo- 

sanski kralj Stjepan Tvrtko II Tvrtković bio je spreman odazvati se 
pozivu, ali se tomu protiviše poglavice patarena, osobito djed bosanske 
crkve. Dne 5. listopada 1433. šalje dubrovačko vijeće dva svoja posla- 
nika, Martola Đorđića i Lovru Sjerkovića u Basel neka izvijeste sabor 
o neuspjehu njihova posredovanja. Što se tiče kralja i velikaša bosan- 
skih, koji bi imali poslati svoje zastupnike, javlja vijeće da to za sada 
nije umjesno, a ne može ni biti radi ratova koji u Bosni bjesne. Kralj 
naime Tvrtko II izvrgnut je navalama Turaka, koji hoće da nekoga o: 
velikaša bosanskih, po imenu Radivoja, posade mjesto njega na bosan- 
sko prijestolje. Pisano je Sandalju, najmoćnijemu od bosanske vlastele, 
onda velikomu vojvodi Radoslavu Pavloviću, pa i srpskomu despotu 
Đurđu Brankoviću, ali zaludu, jer se tome protive poglavice patarenske 
crkve, kao djed, gost, starac i strojnici. Dubrovački poslanici nisu me- 
đutim jedino radi toga išli u Basel. Njima bijaše posredovanjem kralja 
Sigismunda i Ivana Stojkovića za svoju Republiku izmoliti od crkve- 
noga sabora dopuštenje za trgovanje s Turcima, osobito u prekomor- 
skim zemljama, kako su to tada radili Mlečani, Genovljani, Katalonci, 
Jakinjani [Ankonci] i drugi kršćanski trgovci. Crkveni sabor izdade 
zaista Dubrovniku 22. prosinca 1433. zamoljeni privilegij. Crkveni sabor 
u Baselu podjeljuje posredovanjem kralja Sigismunda i Ivana Stojko- 
vića zamoljenu slobodu trgovanja s nevjernicima općini grada Dubrov- 
nika, koji je sagrađen na morskim klisurama na zemljištu pustu i ne- 
plodnu, opasan od nevjernika, poradi nepokolebive vjernosti i odanosti 
prema katoličkoj crkvi i kruni ugarskoj, poradi vjernosti i usluga, iska- 
zanih Sigismundu kroz četrdeset i sedam godina, a navlastito u rato- 
vima protiv njegovih takmaca, i pod pogodbom da i dalje ostane vjeran 
i odan. Dubrovčani dakle smiju voziti na brodovima svakovrsnu robu 
za Siriju i druge prekomorske zemlje osmanlijske, izuzev oružje, hranu, 
bojne sprave i druge zabranjene predmete. Mimo to dopušta se Dubrov- 
čanima graditi u onim zemljama crkve s grobljima, namještati konzule, 
trgovačke povjerenike i druge činovnike; uopće im se dopušta sve što 
je i drugim kršćanskim vlastima dopušteno. Dubrovčani bijahu sada 
presretni, te se 15. ožujka 1434. kralju Sigismundu oduševljenim pismom 
zahvališe (visis et intellectis litteris magistri fratris Johannis fidelissimi 
diadematis vestre, per quas de eiusdem mandato nobis significavit pri- 
vilegium navigacionis ad infidelium partes, per nos iam diu optatum, 
per caesaream maiestatem vestram tam benigne omni cum liberalitate a 
sacratissimo concilio Basiliensi obtentum fuisse pro nobis sue corone 
Ungarie fidelissimis servis... nos omnes... summum solamen et gau- 
dium suscepit). 

Boraveći Sigismund u Njemačkoj, dočeka još i to da su katolici 
i umjereni husiti u Češkoj svladali gorljive husite (taborićane) u krva- 
vom boju kod Lipana (30. svibnja 1434). Tim bi porazom kralju Sigis- 
mundu utrt put do češkoga prijestolja. Izmiren također s rimskim pa- 
pom i s Republikom Mletačkom, vrati se Sigismund nakon višegodišnjeg 
izbivanja u Ugarsku. Dne 20. listopada 1434. doplovi Dunavom u Požun, 
gdje ga sjajno dočeka zbor duhovnih i svjetovnih velikaša i počasti 
obilatim darovima. Bijaše krajnje vrijeme da se vratio. 

(Ugarsko i Hrvatsko Kraljevstvo za kraljeva 
boravka u tuđini 1430—1434; ugdrski sabor god. 1435.) 
Već bi spomenuto kako je Sigismund na polasku u tuđinu ostavio upra- 
vu Kraljevstva Ugarskoga i Hrvatskoga svojoj supruzi Barbari, svojem 
tastu i slavonskomu banu Hermanu, palatinu Nikoli Gorjanskomu i 
ostrogonskomu nadbiskupu Jurju Palociju (dimisit ad gubernationem 
regni reginam, comitem Cilie, magnum comitem et quendam episco- 
pum). Palatinu Nikoli Gorjanskomu povjerio je također da mu čuva 
kraljevsku krunu u gradu Budimu. 

Celjski knez i slavonski ban Herman upotrijebio je veliku vlast svoju 
za izbivanja kraljeva da proširi svoju državinu na štetu kneza i hrvat- 
skoga bana Nikole Frankapana. Već je izloženo kako se knez Nikola 
branio da mu ne otme čitavu banovinu hrvatsku i dalmatinsku. Za tih 
borba između dva kneza i bana preote u Kraljevstvu Hrvatskomu mah 
velik metež, jer su velikaši hrvatski bili koje uz knezove Celjske, koje 
uz Frankapane. Najviše je kraj toga stradalo niže plemstvo i podanici 
moćnih velikaša. Niže plemstvo slavonsko osobito je mnogo podnosilo 
od pobirača kunovine, koji su ne samo nezakonito postupali, nego i 
mnogo toga od naroda tražili za vrijeme pobiranja kunovine. Plemstvo 
je napokon bilo prisiljeno da se prituži samomu kralju, a taj je 3. veljače 
1432. iz Piacenze pozvao bana Hermana da ukloni sve zloporabe, koje 
se bijahu prigodom pobiranja kunovine uvukle. Vrlo je znamenito kako 
kralj opominje bana da je već star i da treba na Boga misliti. »Budući 
da pak doba našega i vašega života kaže da ćemo prije nego mladići 
umrijeti, smijemo manje od mladića osvetu prepravednoga Boga izazi- 
vati. Nasuprot nas zapada da u svemu činimo što je pravo« (Cum autem 
nostre et vestre indicet etas vite, nos proximiores iuvenibus fore debi- 
tum soluere nature, minus ergo nobis et uobis ... e iuvenibus liceat ultio- 
nem super nos iustissimi dei prouocare, Sed conuenit ex debito in omni- 
bus equitatem obseruare). Kralj odlučno i ozbiljno (regio sub edicto 
seriosius) zapovijeda da ban pusti na stranu sve druge poslove, da sa- 
zove plemiće Kraljevstva Slavonije i da uredi pobiranje kunovine »po 
pravednosti i po starim običajima«. 

Ozbiljna opomena kralja Sigismunda i vapaj nižega plemstva na 
zulum velikaša skloni napokon bana Hermana, te sazove za 1. svibnja 
1432. sabor Kraljevine Slavonije, Na taj sabor dođoše prelati, baruni, 
velikaši i plemići iz Križevačke, Zagrebačke, Varaždinske i Virovitičke 
županije, među njima vranski prior Albert de Ungh, župani Virovitičke 
županije Emerik i Ivan de Marczaly, sinovi vojvode Nikole de Marczaly, 
nadalje kninski biskup Ivan i drugi. Na tom saboru vijećalo se pogla- 
vito kako da se stane na put općemu metežu i bezakonju, koje bijaše 
zaredalo u Slavoniji nakon odlaska kraljeva, i kako da se zaštiti niže 

lemstvo od zuluma velikaša. Napokon biše ustanovljene odredbe po 
Kojima bi se imalo upravljati i suditi u Slavoniji do povratka kraljeva 
iz tuđine. U saborskom spisu čitamo: »Budući da su nakon odlaska pre- 
blagoga gospodina kralja našega Sigismunda iz ovoga Kraljevstva Ugar- 
skog zaredale mnoge i različite svađe, razmirice, ubojstva, robljenja, 
razbojstva, krađe, paljenja, grabljenja, nadalje nebrojene otimačine po- 


150 TREĆE DOBA (II) 


sjedovanja danju i noću, gonjenja plemića iz njihovih vlastitih domova 
i otimanja imanja i svih stvari njihovih, zatim ništenje pismenih isprava 
i robljenja crkava i samostana, pače i osvajanja i prisvajanja kaštela, 
kao i sve druge vrsti neiscrpivih opačina; budući da se to tako umno- 
žilo preko nekih mogućnika (per quosdam potentes), te se činilo da će 
se od tih zala radi tlačenja ubogih plemića i drugih posjednika poro- 
diti najveći rat u toj Kraljevini Slavoniji, pače se već i porodio: to su 
rečeni plemići, da ne bi od nužde morali na koji način počiniti nevjeru 
proti preblagomu kralju Sigismundu, htjeli i trsili se predati svoje tvrđa- 
ve, gradove, kuće, posjede i baštine u naše ruke i naše oblasti.« Ban 
dakle želeći da se ne bi više množila nasilja, da se ne bi ubogi plemići 
(pauperes nobiles) tlačenjem mogućnika i njihovih sljedbenika (per 
oppressionem potentum eorumque sequaces) zatirali i tako Kraljevstvo 
Slavonije uništilo (regnum Sclavonie quasi in nihilum redigeretur), oda- 
zvao se vapaju plemića te je na saboru 1. svibnja zajedno s prelatima, 
barunima i prvacima Kraljevine Slavonije ustanovio neke odredbe, koje 
će vrijediti do sretnoga povratka kraljeva u Ugarsku. Sada slijede redom 
odredbe. Najprije se kaže da će banski sud biti samo četiri put u godini, 
naime o osmici nakon Đurđeva, nakon Jakovljeva, nakon Miholja i nakon 
Triju kralja. Sud će započeti svaki put u ponedjeljak nakon osmice, a glo- 
be će se određivati sutradan u utorak. Na tim banskim sudovima rasprav- 
ljat će se o svim nasiljima i otimačinama, te se ustanovljuje sudbeni po- 
stupak. Kroz dvije godine imadu se istražiti svi podanici plemića koji su 
počinjali razbojstva i druge zločine, te se moraju iskorijeniti. Određuje 
se nadalje kako da se zadovolji onima koji su pretrpjeli kavu disravdu 
od oblasnika, kao od banovaca, župana i podžupana, a i od plemićkih 
sudaca. Još se kaže da prelati i baruni, kao i plemići ne smiju voditi sa 
sobom na banski sud više od četrdeset konjanika; ali i ti ne smiju biti 
oboružani da ne dođe do krvoprolića. Ako bi tko prekršio ovu zabranu, 
bit će zasužnjen, a banovac i župani oduzet će mu oružje i stvari koje 
uza se ima. Još se plemići obvezuju da će svi do jednoga stajati uz bana, 
te na njegov poziv pograbiti za oružje da uzmogne kazniti one koji bi 
se zaključcima ovoga sabora protivili. Napokon se određuje da rečene 
ustanove moraju vrijediti do povratka kraljeva u Ugarsku. 

Tri mjeseca nakon slavonskoga sabora sastadoše se u Budimu, dne 
10. kolovoza, duhovni i svjetovni velikaši Ugarske. Tu se raspravljaše 
poglavito o tom kako da se obrane od vanjskih neprijatelja, i od husita 
i od Turaka (pro defensione contra insultus Turcorum et perfidorum 
Hussitarum). Na taj stanak dođoše i poslanici poljskoga kralja Vladi- 
slava Jagela, te očitovaše u ime kralja i njegovih sinova da su se Poljaci 
složili s Česima u savez proti svima Nijemcima (contra omnes Teutoni- 
cos seu Germanos), ali nipošto proti Ugrima, jer su Poljaci još od kralja 
Stjepana Svetoga i od vremena Ladislava Svetoga, koji je po svojoj 
majci bio poljskoga roda, bili sve do kralja Ludovika a i za njega vazda 
složni s Ugrima, te su gospoda Ugri uzimali za žene sestre gospode polj- 
ske. O stanku u Budimu obavijestili su kralja Sigismunda palatin Ni- 
kola Gorjanski i zagrebački biskup Ivan Alben, njegov vrhovni kancelar. 
Kralj je iz njihovih pisama mogao razabrati da velikaši ugarski nisu 

baš ništa uredili za obranu svoje domovine. Kako je kralj baš u ono 
vrijeme bio interniran u Sieni, stade sam smišljati i snovati kako bi 
jednom valjano uredio obranu svoje prostrane države. Tako izradi on 
u Sieni u drugoj polovici godine 1432. ili na početku 1433, jamačno uz 
savjet nazočnih velikaša, potanku osnovu kako da se uredi vojništvo 
Ugarske, a po tome i obrana njezina, osobito na međama prema Mle- 
cima, Turcima i husitima. Tu svoju osnovu posla zatim u Ugarsku da 
je staleži na saboru prouče i da je onda proglase kao temeljni zakon za 
obranu zemlje. 

Lijepa i potanka osnova kralja Sigismunda o bojnom uređenju i 
obrani kraljevstva temelji se u jednu ruku na opstojećim već starijim 
uredbama, a u drugu je izrađena po uzoru njemačkih državnih matri- 
kula, koje biše sastavljene u povodu husitskih ratova. K tomu sć kralj 
ne obzire samo na Ugarsku, nego i na Hrvatsko Kraljevstvo, pače i na 
one kraljevine i zemlje kojima je bud faktično bud samo po imenu vla- 
dao i kojih je vladare smatrao za svoje vazale. Osnova se sastoji od 
36 članaka ili artikula, a poglaviti joj je cilj urediti vojništvo tako da 
bude vazda na svakoj strani Ugarske i Hrvatske dovoljno vojske za 
obranu od vanjskih neprijatelja. Hrvatska neka odbija Mlečane; Sla- 
vonija, južna Ugarska i Erdelj tursku silu, a zapadna i sjevero-zapadna 
Ugarska husitske provale. Prema tomu razdijelio je kralj i čitavu državu 
svoju na više vojničkih kotara ili tabora, te je podjedno ustanovio koliko 
će vojnika u svakom kotaru uzdržavati kralj, koliko prelati i baruni, 
koliko niže plemstvo županijsko, zatim kotari Eumanski: jaziški, saski 
i sikulski. Po osnovi kraljevoj mogla bi čitava država njegova podići do 
80.000 konjanika; za obranu od Turaka preko 60.000, a za obranu od hu- 
sita do 20.000. 

U osnovi priznaje kralj da je u prvom redu njegova dužnost da 
brani i štiti državu i međe njezine on sam s četama (banderijima) svo- 
jim i svoje supruge, zatim s banderijima prelata i baruna. No kad je 
pogibelj velika, a vojska njegova i njegovih baruna preslaba, mora ustati 
na noge čitavo imućnije plemstvo sa svojim podanicima. Svaki imuć- 
niji plemić mora sam poći u rat; siromašniji plemići (jednoselci), koji 
se ne mogu dovoljno oboružati, neka ne dolaze sa sjekirama, mlatilima 
i baltama, kako je dosad bivalo, nego neka se slože i neka više njih opre- 
mi po jednoga druga svoga za boj. Povrh toga moraju velikaši i boga- 
tiji plemići, koji imadu podanika (kmetova), prema svojemu posjedu 
oboružati i svoje podanike, pa zato neka od svih svojih podanika pobiru 
ratnu daću. Velikaši, koji dižu banderije (od 500 momaka), vode svoje 
banderije pod svojom zastavom; plemići i njihovi podanici ratuju pod 
svojim županom i pod županijskom zastavom. U svakoj županiji mora 
se popisati broj i imanje siromašnijih plemića, a tako i broj bogatijih 
plemića i njihovih podanika da se tako uzmogne ustanoviti broj vojnika 
za svaku županiju. Sabor neka nadalje označi područje u kojem je ta- 
kva narodna vojska (exercitus generalis) dužna ratovati o svom vlasti- 
tom trošku. Vojska u takvom području neće ostati na okupu samo 
petnaest dana, nego će biti pod oružjem tako dugo dokle bude potrebe. 

Između vojničkih kotara ili tabora, koje je kralj ustanovio, zani- 
maju nas osobito oni na jugu protiv Mletaka i Turaka. Tu je prvi 
hrvatski tabor prema Jadranskom moru i Dalmaciji (a parte Dal- 
matiae seu Maris et Croatiae); u taj tabor dolaze: ban hrvatski s bande- 
rijem, Dubrovnik sa svojom silom, knez Krbavski s banderijem, knez 
Cetinski s banderijem, knez Senjski (modruški i krčki) s banderijem, 
onda kraljevski banderij, čitavo plemstvo hrvatsko sa svojim silama i 
s Vlasima (cum potentiis eorum). Drugi je tabor slavonski, prema 
rijeci Uni; tu stoji pet velikaša slavonskih, svaki sa svojim banderijem: 
ban slavonski, knezovi Blagajski, prior vranski, biskup zagrebački, i 
Vladislav Toth od Susjedgrada. Najveći je tabor treći, naime usor- 
ski; tu ratuju: despot srpski s vojskom po mogućnosti, magistar kra- 
ljevske kurije i župan požeški sa 100 konjanika, biskup bosanski sa 100, 
Petar Čeh od Neune (Levanjske varoši) sa 100, mačvanski banovi s 
4000, Ivan sin Grgurov s 1000, Matko Talovac na račun Srebrnika s 
1000, Ivan Morović s 1000, pečujski biskup s banderijem, Filip Bothos 
sa 100 konjanika, Ivan Gorjanski sa 100, Henrik. sin vojvode (Marczala) 
sa 100, i Juraj sin Lorandov de Serke sa 100 konjanika. Napokon ratuju 
u tom taboru niži plemići svih županija slavonskih (Varaždinske, Zag- 
rebačke, Križevačke, Virovitičke, Požeške, Vukovske i Srijemske), kao 
i nekih južnougarskih (Zaladske, Šimeške, Tolnanske, Baranjske, Bačke, 
Bodroške, Severinske). Četvrti je tabor temeški ili temešvar- 
ski (versus Temeskoz usque Szewrinium); u njem stoji kaločki nad- 
biskup s banderijem, biskup velikovaradinski s banderijem, biskup ča- 
nadski s banderijem i kraljevski banderij. Nadalje daju svoje čete žu- 
panije: Temeška, Orodska, Čanadska, Zarandska, Congrandska; Kovin- 
ska, Krašovska i Torontalska. Despot daje četa koliko može; napokon 
vojuju u tom taboru Vlasi, Slaveni, Kumani, Filistejci i drugi. Peti je 
tabor erdeljski (versus partes transylvanas); tu stoji biskup erdelj- 
ski s banderijem, vojvoda erdeljski s dva banderija, knez sikulski s dva 
banderija, vlaški vojvoda sa svom silom, nadalje Sasi, Sikulci, plemići 
i Vlasi prema svojim silama. Napokon ratuju tu i čete od deset županija 
(Biharske, Satmarske, Marmaroške, Ugočke, Bekeške, Sabolčke, Bere- 
ške, Krasnanske i dviju Solnočkih). 

Obrambena osnova i raspored tabora po toj osnovi vrlo je zname- 
nito djelo Sigismundovo. Po toj osnovi ne samo da se odsad uredila ob- 
rana države, nego je ona također prvi zametak potonjoj vojničkoj kra- 
jini u XVI i XVII stoljeću. Sama osnova međutim ne bi odmah iznesena 
pred sabor, budući da sabora nije bilo, nego se o njoj raspravljalo u 
županijskim skupštinama. 

U prvoj polovici godine 1433. umre znameniti biskup zagrebački 
Ivan Alben, mnogogodišnji vrhovni kancelar Sigismundov. On je poput 
svoga strica i predšasnika Eberharda bio rodom Nijemac iz Bavarske, 
gdje je njegova porodica (von Ebsch ili Ebtsch) držala Sulzbach u 
Veldenzu, a poslije i mjesto Ellenbogen u Češkoj. Po tom potonjem 
mjestu (Ellenbogen = Elbogen na Ogri) prozvaše ih u Ugarskoj i Hrvat- 
skoj pridjevkom »de Alben«. Porodica dala je hrvatskoj zemlji dva bi- 
skupa (Eberharda i Ivana) i dva bana (Petermanna = Petra i Ivana), 

ali je također bila na zlu glasu radi nasilja svoga. Već za Eberharda 
ote ona zagre vačka, crkvi Medvedgrad, koji zadrži uza sve prosvjede 
zagrebačkoga kaptola. Biskup Ivan sastavi pred smrt svoju u Pečuhu 
14. ožujka 1433. oporuku, koju međutim nije brat njegov Rudolf htio 
provesti, tako da mu je kralj Sigismund morao sve iz Rima i Basela 
prijetiti silom bana Hermana. Smrt biskupa Ivana Albena uskrisi opet 
stare borbe između kaptola zagrebačkoga i slobodne općine na brdu 
Gradecu, koju bijaše Sigismund založio biskupu Ivanu. Raspre i opreke 
izoštriše se tako da ih nisu mogli smiriti ni ban Herman, ni sudac kra- 
ljevskoga dvora Matija Paloc. Kralj je napokon bio prisiljen te je po- 
slao iz Basela svoga vjernoga viteza Ma tia Talovca, povjeriv mu 
upravu zagrebačke biskupije (u svjetovnim stvarima) i općine Gradeca 
(episcopatus Zagrabiensis et antefate civitatis nostre Grecensis guber- 
natori), te mu predao da kaptol i općinu izmiri. Još 22. prosinca 1433. 
prijeti kralj općini Gradeca da će je Matko Talovac silom pokoriti, ako 
ne dopusti kaptolu da radi obrane od Turaka popravi svoju kulu (Popov 
turen), koja je stajala unutar gradskih zidina spomenute općine (ondje 
gdje je danas Vrazovo šetalište). 

Iste godine 1433, nekako nakon 3. prosinca, umro je i palatin Nikola 
Gorjanski, pašanac kralja Sigismunda i kroz mnogo godina desna ruka 
njegova. Nikola je bio najprije ban mačvanski (1387), onda kroz više 
godina (1395-—1401) ban hrvatski, a napokon kroz trideset i dvije godine 
(1402—1433) uzamance palatin ugarski. Ostavio je za sobom dva sina, 
Nikolu i Ladislava, i kćer Katarinu, udanu za goričkoga grofa Henrika 
IV. Smrt palatina Nikole bila je velik udarac za kralja Sigismunda, jer 
je izgubio ne samo svoga zamjenika u Ugarskoj, nego i iskreno odana 
svojaka. Kako je kralj bio u tuđini, nije htio odmah popuniti palatinske 
časti, nego je 17. siječnja 1434. pozvao udovicu Nikolinu Anu i sina nje- 
gova Ladislava, tada već bana mačvanskoga, da krunu sv. Stjepana, koju 
je dotad u Budimu čuvao sam palatin, predaju ostrogonskomu biskupu 
Jurju i sucu kraljevskoga dvora Matiji, objema Palocima, da ih čuvaju 
do kraljeva povratka u Ugarsku. 

Smrt palatinova, kao i vrhovnoga kancelara Ivana, učini potrebnim 
što brži povratak kraljev u Ugarsku. Ali Sigismund ostade još i u prvoj 
polovici godine 1434. u Njemačkoj. Stoga nastade opći metež u Ugar- 
skoj i Hrvatskoj. U Slavoniji nije narod htio plaćati novih daća i nameta, 
što ih je crkveni sabor u Baselu bio ustanovio za rat protiv husita i Tu- 
raka. Čini se da je najžešći otpor bio u Križevačkoj županiji, jer kralj 
8. travnja 1434. iz Basela zapovijeda baš »barunima, plemićima i drugim 
posjednicima Kraljevine Slavonije u županiji Križevačkoj« da se pokore 
ustanovama koncila i da plaćaju određene daće za rat s nevjernicima. 
K tomu im još zapovijeda da za sabrane novce skupe »čete i vojnike, 
vješte ratu«, pa da ih stave na raspolaganje kraljevskim zamjenicima, a 
napose banu*Hermanu. Za te čete mogu oni sami nekoga između sebe 
izabrati za kapetana (adiuncto sibi aliquo de vestro medio per vos eli- 
gendo ipsis gentibus exercitualibus pro capitaneo). 

Narod u Ugarskoj i Hrvatskoj sve je željnije očekivao povratak 
svoga kralja. Ugarski staleži poslaše i poslanstvo u Regensburg, zakli- 

njući kralja da se vrati u kraljevstvo. Obećaše mu pače platiti i putni 
trošak. Tako je napokon 20. listopada 1434. doplovio na 20 brodova u 
Požun, gdje su ga s velikim veseljem dočekali. Sigismund boravio je od- 
sad najviše u Požunu da bude bliži Češkoj i Njemačkoj, a i svome zetu 
Albrechtu V austrijskomu. Ovamo u Požun sazvao je i Ugarski sabor 
za ožujak 1435. budući da je dosadanjega dvorskog suca Matiju Palocija 
imenovao za palatina, a pečujskoga prepošta Matiju od Gotalovca za 
vrhovnoga kancelara. Sabor se zaista u određeno vrijeme sastao, i to ne 
samo prelati i baruni, nego i zastupnici plemstva iz pojedinih županija 
(conventionem nobilium, de singulis ipsius regni nostri comitatibus con- 
vocari fecissemus). Rezultat saborovanja jesu dva znamenita zakona 
ili dekreta. Prvi, proglašen 8. ožujka u Požunu, radi o općem zemalj- 
skom miru, o javnoj sigurnosti, sudskom redu i državnoj upravi. Drugi 
dekret, proglašen 12. ožujka u Budimu, govori o obrani države na teme- 
lju osnove koju bijaše kralj još godine 1432. iz Siene poslao u Ugarsku. 
Prvi dekret sastoji se od dvadeset i četiri članka te se bavi poglavito 
sudskim uređenjem. Govori o redovitim sucima i njihovoj prisezi pri 
nastupu službe, o izboru plemićkih sudaca po županijama, o svjedočan- 
stvu kaptola i samostana, o taksama za javne isprave, o baštinama i 
darovnicama itd. Člankom 21. zabranjuje se svjetovnim dostojanstve- 
nicima dirati u crkveno blago i imanje; člankom 22. i 23. ukidaju se 
nepravedne daće i mitnice, a 24. člankom zabranjuje se prelatima, baru- 
nima i plemićima sakrivati i zaštićivati odmetnike, izdajice i druge zlo- 
čince, osobito onakve koje bi sabori osudili. Drugi dekret o vojnom ure- 
đenju ima samo devet članaka, te dopunjuje i ispravlja osnovu kraljevu. 
Ne dira u raspored tabora, nego samo određuje neke načelne stvari. Bu- 
dući da se u uvodu ističe da je kraljeva dužnost braniti međašne gra- 
dove i njihove okolišne kotare, pače i čitavu državu koliko mu sredstva 
dosežu: određuje se za slučaj ako bi se neprijatelj digao, kojemu kra- 
ljevske čete ne bi same mogle odoljeti, da se onda moraju podići prelati, 
župani, zastavnici i plemići posjednici, koji su označeni za obranu one 
oblasti, te ujedinjeni stati sa svojim banderijima i četama pod kraljev- 
sku zastavu, pa svi zajedno ratovati s neprijateljem. Ako se proglasi opći 
ustanak (tempore universalis exercitus generaliter proclamati), moraju 
plemići jednoselci, koji nemaju podanika, osobno i o svom trošku ići 
u rat; i to tako da oni koji služe kojega gospodara posjednika idu pod 
njegovu zastavu, a ostali pod županijsku zastavu; braća nerazdijeljena, 
bila dva ili više (fratres indivisi et in uno victu manentes), šalju samo 
jednoga između sebe na vojsku. Prigodom općega ustanka daju prelati, 
aruni i bogati plemići povrh svojih banderija još od svaka 33 podanika 
(kmeta) svoja jednoga dobro opremljena i oružana konjanika, i to za- 
stavnici pod svoju zastavu, a ostali pod županijsku; oni koji imaju 
manje od 33 podanika moraju se složiti zajedno i tako prema broju 
svojih podanika pridonositi za opremu takvih kmetskih konjanika. 
Stoga mora' plemićki sudac još s drugim plemićem, kojega odrede nje- 
govi drugovi (ali koji ne smije biti ni barun ni zastavnik), popisati sve 
podanike na kraljevskim, duhovnim i plemićkim posjedovanjima, te 
jedan primjerak popisa predati županu županije. Plemići, koji bud sami 

bud sa svojom družinom služe za plaću ili u kraljevskom ili kojem veli- 
kaškom banderiju, obvezani su ipak da prema gornjem ključu opremaju 
svoje podanike i šalju u županijsku vojsku. Visokomu plemstvu (veli- 
kašima) dopušta se međutim da jedan dio svojih četa ostavi za obranu 
svojih zamaka (gradova) i za službu svojim porodicama. Tko se ne oda- 
zove pozivu na vojsku, ili svojom krivnjom zakasni, ili ako bez dopu- 
štenja ostavi vojsku, kaznit će se gubitkom svojih imanja. Vojska se ne 
smije utaborivati ni u mjestima ni na obrađenim poljima, nego jedino 
na otvorenom polju, a tražit smije besplatno od naroda samo vode, 

i travu. Vođe odgovorni su za sve što vojska zla uradi; oštećenici neka 
pod prisegom iskažu pred županom ili plemićkim sucem pretrpljenu 
štetu, a sud im mora pribaviti odštetu i zadovoljštinu, krivce pak pri- 
mjereno prema krivnji kazniti. 


(Ban Matko Talovac i braća pješova [1435]; pad 
bana i kneza Ivana (Anža) Frankapana [1436].) Od 
godine 1433. morao je Sigismund tužna srca gledati kako mu vršnjaka 
i pomagača redom nestaje. Najprije mu je umro mnogogodišnji vrhovni 
kancelar i zagrebački biskup Ivan Alben (1433), a odmah za njim gotovo 
nenadoknadivi palatin Nikola Gorjanski, za kojega je palatinska čast u 
Ugarskoj stekla neviđeni joj sjaj. U polovici godine 1435. klonula je 
napokon i snaga staromu tastu njegovu Hermanu, knezu celjskomu i 
zagorskomu i mnogogodišnjemu banu slavonskomu. Starac pobolijevao 
neko vrijeme, a onda umro 13. listopada 1435. S njim pade u grob za- 
četnik i osnovatelj goleme vlasti Celjskih knezova u Kraljevini Slavo- 
niji. Ostavio je za sobom jedinca sina Fridrika i više unučadi, od koje 
se već tada u javnom životu isticao knez Ulrik, posljednji muški član iz 
porodice celjskih i zagorskih knezova. 

Još u kolovozu 1435, kad je stari knez Herman stao pobolijevati, tre- 
balo je na baniju čitave Slavonije uzvisiti pouzdana i valjana čovjeka. 
Sin njegov Fridrik nije bio za to mjesto podoban; premda bijaše okajao 
svoj zločin, jer ga gospoda hrvatska nisu voljela; pak tako se napokon 
riješi kralj Sigismund, te imenova za bana čitave Slavonije mlađu silu, 
tada već Zlazovitoga župene kovinskoga, kapetana beogradskoga i guber- 
natora zagrebačke biskupije Matka Talovca. Dne 10. kolovoza 
Matko je Talovac naprosto župan kovinski i kapetan beogradski, a 18. 
kolovoza već je ban slavonski (tocius regni Sclauonie banus). 

O podrijetlu bana Matka priča se svašta. Posve je izvjesno da je 
bio hrvatske gore list, starinom iz Korčule, a poslije građanin grada 
Dubrovnika,“ kao i braća njegova Perko (Petrus, Petko, Pirchus), 
Franko (Francisco, Franco, Frank) i Ivan (Joannes, Zowanus, 
Sowan). Ljetopisac Ivan Turčanski piše da su bili Dubrovčani građan- 
skoga staleža i da ih je milost kraljeva učinila bogatima i moćnima. 
(...Mathko banus cum suis fratribus, Frankone, Petkone et Zowano, 


* Dne 9. listopada 1431. očitovaše Dubrovčani, »da (Matija) nije Dubrovčanin, nego 
Korčulanin, da deset godina nije bio u Dubrovniku i da se već petnaest godina nalazi 
u tuđim službama, najprije srpskoga despota Stjepana Lazarevića, poslije kralja ugar- 
skoga Sigismunda (Konst. Jireček u Slovincu od g. 1879, str. 75). 

posteri quorum paternis in rebus nunc haud magnam habent portionem, 
Ragusiani fuerunt. Qui, licet urbani status fuerint, magnam tamen huius 
regis beneuolentiam habuerunt, aurique et agri possessione opulenti, 
quodum vixerunt, potentes in regno fuere). Antun Bonfinius tvrdi opet 
da su Talovci bili Dubrovčani patricijskoga roda (e patricio Ragusino- 
rum ordine), čemu pridaju potonji pisci da su zaista potekli iz vlasteo- 
ske porodice Lukarevića (Laceari), da se otac njihov zvao Ivan, koji je 
uvelike poslužio kralju Sigismundu kad se nakon poraza kod Nikopolja 
preko Dubrovnika i Hrvatske vraćao u Ugarsku. Prema tomu tvrde no- 
viji povjesničari da su braća Matko, Perko, Franko i Ivan bili zaista vla- 
stela Lukarevići iz Dubrovnika, da su nekom prigodom dobili od kralja 
Sigismunda posjed Topolovicu između Virovitice i Grđevca u Podra- 
vini, pa da su po tom novom svojem zavičaju primili pridjevak »s Ta- 
lovca« ili latinski de Thallowch (Tallovec, Tallovez, Tallowez, Talloucz, 
Tallocz). U javnom životu ističe se Matko Talovac prvi put 10. veljače 
1430. kao kastelan grada Kovina, kad mu Sigismund iz komore grada 
Košica doznačuje 500 forinta u ime plaće za učinjene ratne službe. Od- 
mah zatim, u travnju 1430, nalazimo Matka kao gospodara grada Sre- 
brnika u Banovini Usori (castri Srebrenich in Usura, quod castrum ad 
preše tenet... comes Mateus); Dubrovčani 30. travnja zaklinju Matka, 

ojega zovu »velemožnim građaninom i predragim prijateljem 
svojim« (magnifice civis et amice noster carissimus) da ih pomaže u 
borbi proti bosanskomu vojvodi Radoslavu Pavloviću, pa da iz grada 
svoga Srebrnika udari na oblasti njihova neprijatelja, a svoga susjeda. 
Oni se tvrdo nadaju da će knez Matko za ljubav svoga zavičaja to i uči- 
niti (amore patrie sue omnia libenter perficere procurabit). Vlast i drža- 
vina Matkova u Usori morala je biti velika i prostrana, jer je kralj za 
nju tražio od njega da mu služi s 1000 konjanika. Slijedećih godina 
pratio je Matko kralja svoga po tuđini; u ispravama god. 1432. i 1433. 
zovu ga županom kovinskim i kapetanom beogradskim. Dne 22. ožujka 
1432. piše dubrovačko vijeće Domino Mateo comiti communis nostre, 
te mu čestita na odlikovanju (militaris cinguli) prigodom Sigismundove 
krunidbe u Milanu. Podjedno ga moli neka sjeti cara u Rimu da općini 
u pape izradi dopuštenje za trgovanje s nevjernicima na istoku. U ožujku 
1433. pošao je Matko s kraljevim potkancelarom Gašparom Schlickom 
u Rim, gdje je 4. i 8. travnja utanačio pogodbu s papom Eugenom IV; 
nakon koje je kralj Sigismund došao sam u Rim i ondje primio carsku 
krunu. Međutim malo zatim vratio se Matko kući, budući da ga je kralj 
nakon smrti zagrebačkoga biskupa Ivana Albena imenovao upraviteljem 
(gubernatorom) zagrebačke biskupije i slobodne općine Gradeca tik 
Zagreba. S tom službom započe Matkovo javno djelovanje u samoj 
Hrvatskoj, pri čemu ga pomagahu i braća njegova, osobito Franko i 
Perko, od kojih se prvi već 1432. spominje uz brata Matka kao župan 
kovinski. U polovici god. 1434. nalazimo Matka u Zagrebu, gdje nastoji 
izravnati mnogogodišnje razmirice između kaptola zagrebačkoga i gra- 
đana na Gradecu. Dne 6. srpnja 1434. izdaje u Zagrebu dvije isprave: 
jednom globi općinu na brdu Gradecu sa sto maraka denara, jer su nje- 
zini građani opustošili vrt stolne crkve sv. Emerika; drugom zabranjuje 

obrađivati i kaptolu i slobodnoj općini neke parbene zemlje, za koje se 
po smrti biskupa Ivana Albena nije znalo komu pripadaju. Zanimljivo 
je da Matko baš u tim ispravama prvi put ima pridjevak de Talloucz, 
dok se u spisima prvašnjih godina naprosto zove magnificus comes 
Matko, po čem bi mogli nagađati da je valjda nešto prije dobio od kra- 
lja rečeni posjed Topolovicu. Još se u tim ispravama zove »sudac Ku- 
mana« (iudex Comanorum), koju je službu možda vršio zato što u Ugar- 
skoj nije bilo palatina. Napokon imenovao ga je kralj još prije 24. stu- 
denoga 1434. također gubernatorom vranskoga priorata nakon Alberta de 
Ungh. Tako je Matko Talovac do konca godine 1434. skupio u svojoj 
ruci ne samo golema imanja širom stare Slavonije i Usore, nego je tako- 
đer vršio vrlo zamašne i unosne službe. K tomu je zajedno s braćom 
svojom stupio u rodbinske sveze s prvima velikašima u Slavoniji. On 
sam oženio se Margaretom, kćerju Petra Čeha Levanjskoga, biv- 
šega bana mačvanskoga i veleposjednika u Vukovskoj županiji; brat 
njegov Franko oženio se opet Jelenom, kćerju Vladislava Jakšića 
od Kužlja, osobita miljenika kraljeva. U prvoj polovici godine 1435. 
imade Matko kićeni naslov »župan kovinski, kapetan beogradski, guber- 
nator priorata vranskoga, zagrebačka biskupije i varoši na brdu Gradecu 
kod Zagreba«, te zajedno sa svojim bratom Perkom uređuje odnose 
zagrebačkoga kaptola prema građanima na brdu Gradecu. 

Postavši u kolovozu 1435. Matko banom čitave Slavonije, porazdijeli 
časti i poslove među svoju braću. Perku namijeni u prvi mah upravu 
zagrebačke biskupije, Franku ostavi Kovinsku županiju i Beogradsku 
kapetaniju. Sam pak posveti se posve poslovima banskima. Uredivši 
donekle barem snošljive odnose između zagrebačkoga kaptola i građana 
na Gradecu, bio mu je jedan od prvih čina da je, boraveći 16. prosinca 
1435. u gradu Prodaviću (Virju), koji mu bijaše kralj založio, izdao 
povelju u prilog slobodnoj općini na brdu Gradecu, kojom je svim ple- 
mićima i posjednicima zabranio pobirati daće na svojim mitnicama od 
trgovaca te općine. 

U siječnju 1436. nalazimo bana Matka Talovca u Stolnom Biogradu, 
gdje se bijahu oko kralja skupili prelati i baruni ugarski i hrvatski, a 
uz njih i bosanski kralj Stjepan Tvrtko II s više svoje vlastele. Od hrvat- 
skih velikaša bio je osim bana Matka još i tast njegov Petar Čeh Le- 
vanjski, zatim mačvanski ban Ladislav Gorjanski i Emerik Marezali. 
Vijećalo se jamačno o vrlo zamašnim stvarima. Nema sumnje da je tom 
prigodom nešto zaključeno i proti hrvatskomu banu, knezu Ivanu 
(Anžu) Frankapanu, koji se nakon 24. siječnja u službenim spi- 
sima ne spominje više kao ban hrvatsko-dalmatinski, nego samo mlađi 
brat njegov Stjepan. 

Već bi spomenuto kako je ban Nikola Frankapan na samrti svojoj 
(1432) ostavio devet sinova, od kojih su Ivan (Anž) i Stjepan nakon 
povratka svoga iz tuđine postali banovi hrvatski i dalmatinski. Naskoro 
međutim porodila se nesloga među tolikom braćom, koja se nisu mogla 
pogoditi za očevinu. Najstariji sin Ivan smatrao se poglavicom svoga 
roda, dok je Sigismund više: prijao knezu Stjepanu, koji ga je pratio 

po dalekom svijetu. Dne 16. siječnja 1434. izdao je kralj u Baselu po- 
velju, kojom je očitovao da je knez Stjepan, prateći ga kroz više godina 
po Njemačkoj i Italiji, potrošio preko 3000 dukata; stoga ostavlja kralj 
i dalje Stjepanu i njegovoj braći sve još ocu njihovu založene oblasti 
i gradove u Hrvatskoj, te priznaje da je rodu Frankapana svega dužan 
sada 45.000 dukata. Nakon povratka svoga u Ugarsku stao je međutim 
kralj raditi da slomi preveliku moć knezova Frankapana. U ožujku 1435. 
pozvao je sve devetero braće preda se u Požun. Tu ustade pred kra- 
ljem, prelatima i barunima celjski knez Ulrik, sin Fridrika i Elizabete 
Frankapanke, pa stade od knezova zahtijevati polovicu otoka Krka, 
zatim gradove Trsat, Bakar i Bribir, što je sve nekad otac njihov oteo 
njegovu ocu Fridriku. Ali Ulrik nije kriv za očev zločin, pa traži sada 
od knezova Frankapana baštinu svoje majke. Traži polovicu otoka i 
gradove ili 32.000 zlatnih forinta, a uz to i naknadu od 10.000 zlatnih 
forinta za pretrpljenu štetu što nije primao nikakvih dohodaka od tih 
mjesta kroz više godina. Nazočni knezovi, bilo ih je osam (Martin ne 
bijaše došao), ne mogoše se oprijeti, pa moradoše privoljeti da se knezu 
Ulriku dade na uživanje polovica Krka i rečeni gradovi dok mu ne plate 
32.000 forinta. Nato dade kralj 4. travnja sastaviti povelju, kojom naloži 
zagrebačkomu kaptolu da kneza Ulrika uvede u posjed tih mjesta, što 
je kaptol zajedno s kraljevskim povjerenikom i izvršio. Zahtjevu Ulri- 

ovu da mu se dade odšteta od 10.000 forinta za pretrpljeni gubitak nije 
kralj zadovoljio, tobože jer je želio da se »vez srodstva između stranaka 
utvrdi slogom i međusobnom ljubavi«. Tek što bi knez Ulrik namiren, 
podigao se protiv Frankapana knez Nikola Zrinski, sin Pavlov. Pokojni 

an Nikola Frankapan bijaše još mnogo prije 1424. založio svoj grad 
Slunj Pavlu Zrinskomu i supruzi njegovoj Elizabeti za neku svotu, koju 
je valjda trebao za kralja Sigismunda. Nikola Zrinski tužio je sinove 

neza Frankapana da su mu oteli založeni grad Slunj, a nisu mu vratili 
uzajmljene svote. Kralj Sigismund bijaše još 1433. iz tuđine pozvao kne- 
zove Frankapane da se pogode sa Zrinskim; no budući da se oni nisu 
odazvali, a Zrinski ih je ponovno tužio, izdade kralj 23. travnja 1435. u 
Požunu strogu pismenu zapovijed »Ivanu i Stjepanu Frankapanima, 
senjskim, krčkim i modruškim knezovima, kraljevina Dalmacije i Hrvat- 
ske banovima«, kao i braći njihovoj Nikoli, Martinu, Bartolu, Dujmu, 
Andriji, Sigismundu i Ivanu (mlađemu) da smjesta povrate uzajmljene 
novce ili pak oteti grad. 

Postupak kraljev protiv Frankapana u pogledu celjskoga kneza Ulri- 
ka i kneza Nikole Zrinskoga ohrabri sve protivnike moćne te porodice 
u Hrvatskoj i Ugarskoj. Ali najviše se oboriše na Ivana (Anža), bana 
Hrvatske i Dalmacije, i baštinika prostrane državine cetinskoga kneza 
Ivaniša Nelipića. Čini se da je i slavonski ban Matko Talovac ustao na 
zator njegov, ne bi li rodu svomu pribavio njegove zemlje. 

Junački knez cetinski Ivaniš Nelipić umio je posljednjih godina 
svoga života održati na okupu bogatu baštinu oca i djeda svoga. Kroz 
deset godina (1424—1434) odolijevao je on ne samo Mlecima, nego i bo- 
sanskomu kralju, a i vojvodi Sandalju Hraniću. U to je vrijeme bilo 
glavno nastojanje njegovo da se vladanje njegovo poslije ne bi razasulo, 

nego da ga neokrnjeno preuzme njegova starija kći Katarina i zet nje- 
gov Ivan (Anž) Frankapan. Nije mu dovoljno bilo što je Ivana Anža 
posinio (1411), kao ni povelja Sigismundova od 28. studenoga 1412, 
kojom je kralj dopustio da mu kći Katarina primi za miraz čitavu drža- 
vinu očevu (Cetinu sa Sinjem, Čačvinom, Travnikom, Omiš, Klis, Ključ 
s Prominom i Petrovim poljem): on kao da nije vjerovao u riječ i pismo 
prevrtljivoga kralja, pa je još godine 1434. došao pred kninski kaptol te 
ondje izdao ispravu kojom je sva svoja imanja sa svima Vlasima založio 
svojoj kćeri Katarini, suprugi Ivana (Anža) Frankapana, za 50.000 du- 
kata, koje bijaše primio od kćeri i zeta za obranu svoje djedovine i do- 
movine. Na temelju te isprave uveo je tadanji banovac hrvatski Domša 
Vladihović zaista Katarinu Frankapan u sva imanja očeva. No sve to ne 
bijaše Ivanišu dosta. Da mu Mleci ne bi smetali kćeri i zetu, izmiri se 
i s njima. Dne 23. svibnja 1434. izdade u svom gradu Sinju (in castro 
nostro Fsin) ispravu kojom potvrdi međaše između svoje državine i 
mletačkoga grada Šibenika, kako ih bijahu ustanovili Šibenčani i nje- 
govi pouzdanici (vojvoda Ivancius Novakovich i Joannes Cosrachaz). 
A ni na Vlahe ne zaboravi, samo da ih uzdrži sklone svojemu djetetu. 
On im dade različitih povlastica kako ih jamačno nisu imali ni u kojem 
dijelu Hrvatskoga Kraljevstva. Na molbu svoga duhovnoga oca, bosan- 
skoga franjevačkog vikara Žuvana izdade »pod v Sinjem« dne 22. siječ- 
nja 1434. »ban Ivaniš, knez cetinski, kliški i veće« otvoren list Dmino- 
slavu Dehojeviću i njegovu ostatku, kojim ga oslobodi od plaćanja sva- 
koga dohotka i svake službe vlasteoske, te ga predade u službu »crkve 
sv. Marije pod v Sinjem« s onom zemljom koju mu bijaše dao i zamije- 
nio »za njegovu krč«. 

Nakon 23. svibnja 1434. nestaje kneza Ivaniša Nelipića s ovoga svi- 
jeta. Bio je posljednji muški potomak iz porodice knezova Nelipića: od 
plemena Švaćića. Bogatu baštinu njegovu preuze kći mu Katarina, a s 
njom i suprug njezin Ivan (Anž) Frankapan, ban hrvatski i dalmatin- 
ski. Neposredna vlast knezova Frankapana protegla se sada daleko na 
jug do Omiša, pače do Neretve. Ivan (Anž) Frankapan ostavio brata, 

ana Stjepana, u Senju, Modrušama i Bihaću, a sam se preselio na jug, 
gdje je stolovao u tvrdom gradu Klisu, Omišu, a i u Sinju, ponositoj 
stolici Cetinske župe. U hrvatskim spisima zove se odsad »knez Hanž 
Frankapan, krčki i modruški, cetinski i kliški knez i veće, ban 
Dalmacije i Hrvat'«. Mletaka nije se trebao bojati, jer je već otac i tast 
bio s njima u najboljem skladu, ni za bosanskoga kralja Tvrtka II nije 
mario, otkad je taj strepio za svoj opstanak. Jedino mu je mogao sme- 
tati veliki vojvoda Sandalj Hranić; no taj umre 15. ožujka 1435, a nasli- 
jedi ga sinovac Stjepan Vukčić, s kojim se ban Ivan brzo sporazumi. 
Stupi pače s njim u rodbinske sveze (voivoda Stipanus, nepos voivode 
Sandagl... contraxit parentelam cum dicto comite Johanne) da se tako 
osigura i za iduća vremena. Jedno samo nije mogao postići, da bi naime 
kralj Sigismund održao svoje obećanje od godine 1412! 

Potaknut jamačno od zavidnih velikaša, koji su teško gledali kako 
se vlast Frankapana nečuveno podigla, a možda potican i od novoga 
bana Matka Talovca i njegove braće, stade Sigismund negdje u drugoj 

polovici 1435. zahtijevati od bana Ivana (Anža) da mu ustupi svu baš- 
tinu svoje žene, naime sve gradove i oblasti pokojnoga tasta svoga 
Ivaniša Nelipića. Kralj nije mario za svoju povelju od 1412. kao ni za 
ispravu kneza Ivaniša Nelipića od 1434, nego je naprosto tražio da mu 
se ostavina cetinskoga kneza predade. Nedvojbeno se pozivao na stari 
zakon, po kojemu su sva imanja kojih bi vlasnici umrli bez muških 

otomaka imala zapasti kraljevsku krunu da s njima dalje raspolaže. 

ini se da je boravak bana slavonskoga Matka Talovca u Stolnom Bio- 
gradu bio u svezi s tim sporom. Ivan (Anž) nije htio ni čuti da preda 
imanja svoga tasta, a nato je kralj u siječnju 1436. proglasio bana Ivana 
buntovnikom i odmetnikom, lišio ga svih časti i imanja, te Povjene 
Matku Talovcu da ga silom svlada. Za nagradu primit će braća Talovci 
sve što otmu banu Ivanu (Anžu). 

Tako planu u proljeće 1436. u Hrvatskoj rat za baštinu Ivaniša Ne- 
lipića. Slavonski ban po nalogu kraljevu udara na hrvatskoga bana. 
Ivan (Anž) Frankapan boravi 18. ožujka »na Klisi« i ondje potvrđuje 
»virnim i pravim slugama (pokojnoga svoga tasta) bana Ivaniša Iva- 
novića, svim dobrim Vlasima dobre i poštene zakone, ki su im 
bili za njih bivšega gospodina bana Ivaniša Ivanovića i za njegova oca, 
kneza Ivana«. Dva tri mjeseca poslije već je ban Matko na polasku na 
jug. Dne 2. srpnja stoji s vojskom svojom kod Bihaća i objavljuje ondje 

atunarima ili kapetanima Vlaha u Hrvatskoj da je kralj Sigismund 
utanačio primirje s Mlecima, te ih poziva da ne diraju u mletačke poda- 
nike. U tom pismu zove se Matko Talovac banom »Šlavonije, Dalmacije 
i Hrvatske«. Da bi lakše svladao silnoga bana Ivana, bijaše kralj Sigis- 
mund pozvao i grad Dubrovnik da priskoči u pomoć njegovu banu, a 
osobito da mu ustupi dvije bombarde za rušenje zidina i druge vrsti 
oružja. Ali Dubrovčani prepadoše se toga zahtjeva, te se 19. lipnja po- 
sebnim pismom ispričaše kralju što ne mogu njegova naloga izvršiti. 
Najprije kažu da im je požar u kolovozu prošle godine uništio gotovo 
sve bojne sprave, a onda ističu da je knez Ivan u srodstvu s vojvodom 
Stjepanom Vukčićem, njihovim najbližim susjedom, te bi njihovu Re- 
publiku snašla velika bijeda kad bi se kraljevu nalogu odazvali. Voj- 
voda Stjepan zatro bi im svu kopnenu trgovinu, a Ivan Frankapan, koji 
drži Omiš i susjedno primorje, uništio bi im svu morsku trgovinu s 
Mlecima, Jakinom i Dalmacijom, 

U kolovozu 1436. stoji Matko Talovac s vojskom svojom na Cetini 
ispod grada Sinja, gdje 7. kolovoza (in descensu nostro exercituali sub 
castro Zyn) piše zagrebačkomu županu da je »sada zabavljen službom 
presvijetlomu gospodinu našemu caru u ovim krajevima Hrvatske« 
(nos ad presens serviciis serenissimi domini nostri imperatoris in hiis 
partibus Croacie occupati) i da stoga ne može završiti parnicu između 
zagrebačkoga kaptola i građana na brdu Gradecu. Ne zna se izvjesno 
kako je Matko napredovao; u jednoj potonjoj povelji hvale ga da je 
zajedno sa svojim bratom Petrom i s velikom vojskom o svom trošku 
osvojio ne samo sve gradove nevjernoga Ivana Frankapana u Kraljevini 
Hrvatskoj, nego i gradove Jajce, Komotin, Bočac i druge utvrde u Bosni; 
a osobito da se proslavio kod osvajanja grada Sinja u Hrvaiskoj i Hodi- 

djeda u Bosni, gdje je izgubio ritiojgo odličnih i dragih dvorjanika svo- 
jih (demum vero una cum Petro de eadem Tallowez fratre suo, ...in 
omnium castrorum regalium in dicto regno nostro Croacie existencium, 
alias per condam Johannem de Frangapanis, Segne, Wegle et Modrusse 
comitem, ipsius condam imperatoris et regis notorium infidelem, pro 
se eotunc perperam usurpatorum, aliorum eciam quorundam castrorum, 
utputa Jaycza, Komothin, Bochacz ceterorumque fortaliciorum in regno 
nostro Bosnensi habitorum, ingenti copia gencium suarum more exer- 
cituali cum sumptibus suis propriis levata in manu forti facta reali re- 
cuperacione et manibus ipsius condam imperatoris et regis apropria- 
cione, in quibus quidem exercitualibus expedicionibus nec non castro- 
rum predictorum recuperacionibus castrorum Zyn in Croacie et Hodided 
in Bosnensi regnis predictis existencium expugnacionibus quam pluri- 
bus notabilibus caris familiaribus ipsorum ibidem cesis et occisis). 
Premda su u pričanju te povelje pobrkane dvije vojne, jedna u Hrvat- 
skoj proti knezu Ivanu, a druga u Bosni drugom prigodom (valjda proti 
Radoslavu Pavloviću i Turcima), doznajemo ipak da je banu Matku u 
ljetu 1436. pošlo za rukom, te je osvojio grad Sinj. Da li je zauzeo još 
koji grad, ne znamo; samo je izvjesno da je već 1. studenoga bio u Zag- 
rebu, prilično zlovoljan, jer su ga za njihova izbivanja građani s brda 
Gradeca kod kralja oklevetali. 

Vojni pohod bana Matka Talovca nije ipak knezu Ivanu (Anžu) 
mnogo naudio. Već 31. listopada stoluje »Hanž Frankapan, Vegle, Senja, 
Modruša, cetinski i kliški knez, Dalmacie i Hrvat' ban« u gradu Klisu, 
pa dariva kneza Vignja Dubravčića, brata mu Grgura i sinovca Mikluša 
za vjerne službe njihove imanjem u »Cetini poda v Sinjem«, a to je očit 
znak da je Sinj bio opet u njegovoj vlasti. No ipak nastoji u isto vri- 
jeme oko Mlečana da bi ga izmirili s kraljem Sigismundom, a Mleci mu 
19. prosinca obećavaju da će to preko svojih poslanika pokušati. Među- 
tim odmah zatim nestade kneza Ivana (u prosincu 1436), a nato pohita 
ban Matko drugi put na jug da obračuna s njegovom udovicom Katari- 
nom. Slaba žena s nedoraslim sinom svojim Jurjem nije mogla odoljeti 
banu, te se stoga na ponuku i posredovanjem Šibenčanina Nikole Gaš- 
parovića i Jurja Martinuševića iz Radučića (u Kninskoj županiji) stade 
s Matkom pogađati. Već 31. siječnja 1437. svjedoči ban Matko Talovac 
u Petrovu polju južno od Knina gospođi Katarini, udovi Anža Franka- 
pone da mu je predala u ime svoje i sina svoga Jurja gradove i zemlje, 

oje bijaše njezin pokojni suprug, budući buntovnik i odmetnik kraljev, 
neovlašteno posvojio. Tako izgubi i Katarina čitavu očevinu svoju, te se 
onda sa sinom Jurjem skloni u grad Rmanj na gornjoj Uni. Dne 11. ožuj- 
ka 1437. čestitaju Mleci banu Matku »što je sretno ovladao svima mje- 
stima koja je nekad posjedovao knez Anž« (quod omnia loca illa per 
olim comitem Angelum possessa feliciter sunt adepta). 

Tako je lijepa baština knezova Nelipića izmakla knezovima Fran- 
kapanima. Kralj je Sigismund dade braći Talovcima, koji se odsad sta- 
doše zvati cetinskim knezovima. Uz njih biše nagrađeni i poraza nji- 
hovi. Poveljom od 26. lipnja 1437. potvrdi kralj Sigismund Jurju Marti- 
nuševiću od Radučića, plemiću Kninske županije, posjedovanja i sela 

Badanj, Nepekure, Leljčići i Ljubotići u župi Promini, koje mu bijaše 
darovao ban Matko, jer je svojom vještinom sklonio udovicu Katarinu 
da mu ustupi gradove svoga oca. Jednako bi nagrađen i Šibenčanin Ni- 
kola Gašparović. On dobi posjed Meju u Lučkoj županiji, koju je prije 
držao Šibenčanin Grgur Draganić, privrženik mletački. 

Ban Matko Talovac mislio je sada skučiti i preostalu braću Fran- 
kapane. Stao dirati u župu Bužane i neki grad koji im bijaše Sigismund 
založio. Ali kralj posebnim pismom zabrani Matku da se pača u njihove 
poslove. Ostavi pače Ivanova brata Stjepana Frankapana i dalje kao 
bana Dalmacije i Hrvatske. Još 7. studenoga 1437. spominje jedna gla- 
goljska isprava »zmožnoga i zveličenoga gospodina Sterana Fran- 

apana, svitloga kneza krčkoga, senjskoga i modruškoga i pročaja, kra- 
ljevstva Dalmacije i Hrvat' bana«. 


(Bosna i Srbija godina 1428—1436; posljednji rat 
s Turcima, 1437.) Vojna Sigismundova na donjem Dunavu godine 
1428. svršila se tako da je morao napustiti tvrđavu Golubac na des- 
noj obali Dunava. Sultan je odmah dao tvrđavu iznova utvrditi, te je 
sada na čitavoj liniji od Vidina do ušća Morave mogao prelaziti i pro- 
valjivati u Ugarsku i Vlašku. Sigismund je međutim barem toliko učinio 
za obranu svoje države da je grad Kovin i županiju povjerio braći Matku 
i Franku Talovcu, a podjedno je obnovio Severinsku banovinu, kamo je 
dozvao iz Pruske red njemačkih vitezova, pa mu povjerio upravu te ba- 
novine. Još god. 1434. i 1435. spominje se Nikola Radwitz (Nicolaus de 
Radwiz, Radnicz), vitez pruskoga reda (crucifero ordinis Pruthenorum), 
kao ban severinski. No zato je ipak vlaški vojvoda Dan bio prisiljen da 
prizna, premda nerado, vrhovnu vlast turskoga sultana, samo da se 
održi u svojoj zemlji. Još je teže bilo stanje srpskoga despota Đurđa 
Brankovića. Sigismundu morao je ustupiti Beograd, a Turci mu oteli 
Golubac; tako je došao među dvije vatre, među dvije velike vlasti, koje 
su ga posve stisle. Da bi ipak održao svoju zemlju, koja je dopirala od 
ušća Morave u Dunav sve do zetskoga primorja, te uzanom prugom pa- 
sala Bosansko Kraljevstvo, morao je ulagivati se i sultanu Muratu i 
kralju Sigismundu. Držao je doduše zemlju između sjedinjene Morave 
i donje Drine, pače i onkraj Drine bosansku Srebrnicu; osim toga bilo 
je u njegovoj vlasti Novo Brdo i prizrenska oblast, pače i Zeta s pri- 
morjem njezinim od Kotora do Bojane, i s gradovima Barom i Budvom; 
no otkad je sultan Murat osvojio Kruševac i Golubac (1427—1428), mo- 
rao je nevoljni despot prenijeti svoju stolicu u Rudnik (gdje je blizu 
bio grad Ostrovica), pa onda na sam Dunav u Smederevo. Po potonjoj 
stolici svojoj dobio je i pridjevak Đurađ Smederevac. Tu u Smederevu, 
gotovo u sredini između ugarskoga Beograda i turskoga Golubca, a na 
rajnjem sjeveru svoje države utvrdio se despot Đurađ, spreman sveđer, 
ako dođe do krajnje nužde, prebjeći preko Dunava u Ugarsku. A među- 
tim prolazili Turci kroz južne oblasti njegove kao kroz svoje, te prova- 
ljivali u Bosnu, Hrvatsku i dalje. 
Najnevoljnije bijaše stanje bosanskoga kralja Tvrtka II. Jer ne 
samo da je morao priznati Murata za svoga gospodara i pustiti mu ne- 

koliko gradova u svojoj zemlji (1429), nego se također vazda borio s 
nepokornom vlastelom svojom, osobito sa Sandaljem Hranićem, a još 
više s Radoslavom Pavlovićem. Ti su se moćni dinasti posve priljubili 
i pokorili Turcima, pa s pomoću njihovom i svojih gorljivih patarena 
htjeli biti jači i ugledniji od svoga kralja, privrženika ugarskoga i sljed- 
benika katoličke crkve. Ubogi Tvrtko morao se stoga utjecati sad tur- 
skomu caru, sad Ugarskoj; jedan put sklapao je savez sa Sandaljem 
protiv Radoslava Pavlovića, a drugi put opet s Pavlovićem protiv San- 
dalja. Pouzdavajući se u turskoga cara i u svoje patarene, uzgoropadio 
se napokon Radoslav Pavlović tako da je god. 1430. zatražio od Dubro- 
vačke Republike neka mu vrati njegov dio župe Konavala (s Cavtatom 
i Obodom), koji im bijaše prije više godina za skupe novce prodao. Kad 
je to Dubrovnik odbio, čete vojvode Radoslava provališe u dubrovački 
otar i poharaše sve od Konavala do Zatona. Dubrovnik zatraži pomoć 
u kralja Tvrtka II i Sandalja; ali se ovi ne usudiše udariti na štićenika 
turskoga sultana. Smisliše zato svi zajedno, pa odlučiše poslati posla- 
nike Muratu II u Odrin (Drinopolje) i od njega naprosto Kupiti zemlju 
njegova podanika Radoslava. Kralj Tvrtko II dat će 40.000 dukata, Dul 
rovnik 20.000, a Sandalj 10.000. Ali ni Radoslav nije žalio novaca, a k 
tomu je nastojao zavaditi saveznike među sobom. Na vapaje Dubrov- 
čana slao i kralj Sigismund svoje poslanike sultanu i bosanskomu kralju. 
Tek tada predomisli se Radoslav, pa se izmiri. Ali dubrovačko vijeće ne 
bijaše zadovoljno s povratkom Konavala, nego zahtijevaše i naknadu boj- 
nih troškova. Nato pregnu Radoslav da odvrati kralja Tvrtka od saveza 
s Dubrovačkom Republikom. Već 19. rujna 1431. tuži se ona kralju Si- 
gismundu da joj se bosanski kralj grozi ratom, jer ga je vojvoda Rado- 
slav prutio da je Dubrovnik u sultana tražio zemlju njegova podanika 
Radoslava, obećavši mu uz to i dohodak bosanski. Vijeće dubrovačko 
moli nadalje Sigismunda da ga oslobodi te nove pogibelji i da pošalje 
k bosanskomu Kralju svoga poslanika, a taj neka kralja učini oprezna 
na zlobe i pakosti vojvode Radoslava, koji mu se sada ulagiva, dok se 
prije trsio da drugoga podigne na bosansko prijestolje. Sigismund posla 
nato zaista hrvatskoga banovca Domšu Vladihovića u Bosnu, koji je u 
ožujku 1432. nastojao raja Tvrtka odvratiti od Radoslava i tako poto- 
njega prisiliti na mir s Dubrovnikom. Hrvatski banovac postigne barem 
toliko da je Tvrtko II posredovao za mir između Dubrovnika i svoga vla- 
stelina. O tom govori sam Radoslav ovako: »Mi gospodin vojvoda Rado- 
slav Pavlović i sin mi knez Ivaniš učinih razmirje i rat s gospodstvom 
dubrovačkim... po nagovoru zlih ljudi, s kojega razmirja nijedna korist 
nebivaja jednoj strani i drugoj, pače šteta, razsap i manjšina... Tuj 
smislih u pameti mojoj, da nitkor ne može biti bolji stežnik (semi) 
miru medju menom i vlasteli dubrovačkimi, koliko gospodin naš, ple- 
meniti gospodin mi kralj bosanski Tvrtko Tvrtković. I budući pri gospo- 
dinu kralju Tvrtku pomolih ga kako to gospodina mi i prijatelja obiju 
strana, da bi poslao svoga vlastelina u Dubrovnik, i tegnuo ih besjedom 
u miru među mnom i vlastelom dubrovačkom.« Mir između vojvode Ra- 
doslava i Dubrovčana utanačen bi zaista 25. listopada 1432. U ispravi 
o miru čitamo uz drugo još ovo: »I još mi gospodin vojevoda Radoslav 

obćtovah knezu i vlastelom dubrovačkim poslati na spćh čovjeka moga 
gospodinu caru Murat begu i njegovim vezirom na portu, dajući im 
znati, jer sam mir učinio s vlasteli dubrovačkimi, da je š njih blago- 
slovom.« Mir Radoslava Pavlovića s Dubrovnikom potvrdi poslije, naime 
2. ožujka 1433, i kralj Tvrtko u stolnom mjestu Sutisci. U povelji, na 
kojoj su potpisani vojvoda Petar Klešić, dvorski Ivaniš Biohanić i knez 
Tvrtko Borovinić, kaže kralj kako mu bijaše mrzak i nedrag rat voj- 
vode Radoslava s Dubrovnikom i da je zatc Radoslavu zapovjedio »da 
učini mir i dobru volju s počtenimi i mudrimi vlasteli dubrovačkimi«. 

Još ne bijaše pravo osiguran mir između Dubrovnika i Radoslava 
Pavlovića, planu već razmirica između bosanskoga kralja Tvrtka II i 
srpskoga despota Đurđa. Dne 11. studenoga 1432. javljaju Dubrovčani 
Sigismundu: »Porodila se svađa između bosanskoga kralja i gospodina 
despota, koji na međama svojih zemalja nanose štete i međusobno se 
uznemiruju.« Što je bio razlog tim smutnjama, ne znamo; no nema sum- 
nje da se borilo oko bosanske Srebrnice. Međutim navali na bosanskoga 
kralja još veća nevolja. Već bi spomenuto kako je koncil u Baselu bio 
pokušao da privede sve vladare i nežive bosanske i srpske u krilo kato- 
ličke crkve i kako taj pokus nije imao uspjeha. Sam kralj Tvrtko bijaše 
spreman na sve, jer je i sam po svoj prilici naginjao katoličkoj vjeri; 
ali njegova vlastela, osobito Sandalj Hranić i Radoslav Pavlović nisu 
ni snivali da zamijene patarensku vjeru s katoličkom. Bit će da je već 
tada došlo do sukoba između kralja i Sandalja. K svemu tomu osvanu 
god. 1433. u Bosni franjevac Jakov de Marchia, poslan valjda od gene- 
rala svoga reda Vilima de Casalis da pregleda tamošnje samostane fra- 
njevaca, da eventualno popravi što ne valja i da onda započne po čitavoj 
vikariji bosanskoj što odlučnije obraćati krivovjerce i raskolnike na 
katoličku vjeru. General franjevački Vilim bijaše jednaku zadaću na- 
mijenio još god. 1430. proslavljenomu Ivanu Kapistranu (Joanni de Ca- 
pistrano), ali ne znamo da li je taj povjerenu mu zadaću izvršio. Došav 
Jakov de Marchia u Bosnu, stao odlučno, možda i prerevno raditi tako 
da je došao u sukob s domaćim franjevcima, kojima je tada bio vikarom 
Ivan (Zuvan). Domaći franjevci navališe na kralja Tvrtka neka skloni 
vizitatora Jakova da se okani svih novotarija. Kralj zaista pokuša posre- 
dovati, ali nato se Jakov de Marchia tako razljuti da je smjesta ostavio 
Bosnu. O svemu tomu obavješćuje nas pismo kralja Tvrtka što ga je 
odmah zatim, dne 1. travnja 1433, pisao spomenutom Jakovu, Evo ga 
u hrvatskom prijevodu: »Stjepan Tvrtko, Božjom milošću kralj Raške, 
Bosne, Primorja itd. Prečasnomu u Kristu ocu, gospodinu Jakovu iz Ita- 
lije, reda male braće, propovjedniku Svetoga pisma, predragomu pri- 
jatelju našemu, po svetom duhu svako pozdravljenje s prijateljskom 
ljubavi koja ne vraća zlo za zlo. Prečasni oče! Previšnji Bog budi svje- 
dok da nam tvoj prijašnji dolazak u naše kraljevstvo nije bio nepoću- 
dan, kako i sami dobro znate. Pošto ste vi proveli nekoliko dana u 
našem kraljevstvu, a mi smo istinito bili obaviješteni od nekih magi- 
stra (učitelja) vašega reda (ex religione vestra), smatrali smo (potre- 
bito) vašemu očinstvu ozbiljno reći da ne započinjate u našem kraljev- 
stvu što se sve dosad od pređašnje svete braće vaše nije činilo. Radi 

toga ste vi, potaknuti možda još više od naših neprijatelja, u ljutosti 
otišli iz našega kraljevstva. Sada pak, sveti oče, čujemo na naše to veće 
negodovanje da vi nas ne smatrate za čovjeka kršćanina, nego sudeći 
o nama zlo i najgore, klevećete nas pred kršćanstvom kao poganina. Sto- 
ga vas molimo pokorno i želimo da se vaše očinstvo za volju Božju k 
nama povrati, pa ćemo se radovati pred vama i vašima, po kojima nas 
je snašla tolika sablazan ... Nama, vrlo štovani oče, ne smeta da vi sada 
naviještate u našem kraljevstvu vjeru rimsku, pače ćemo vas i pomagati 
i svagdje ćemo vas preporučiti kao predragoga prijatelja. Ako pak odbi- 
jete ovu molbu, nećemo stvar pustiti samo tako, nego ćemo rimskoj sto- 
lici poslati neke svoje (poslanike) pa ćemo se od toga opravdati. Prepo- 
ručujemo se vašim pobožnim molitvama. Dano u našim stranama Usore 
prvoga travnja 1433.« 

Kralj Tvrtko bio je dakle prvih 
dana travnja 1433. u Usori. Još is- 
toga mjeseca nalazimo ga u Zvorni- 
ku, gdje ratuje sa srpskim despo- 
tom. Borbe su potrajale i slijedećih 
mjeseci, a i u lipnju, kad se srpsko- 
mu despotu pridružio i veliki vojvo- 
da Sandalj Hranić. Napokon se oba 
neprijatelja složiše te kupiše od tur- 
koga sultana Murata državu svoga 
protivnika. Despot, koji je već od 
prije držao Srebrnicu, dobi još Zvor- 
nik i Usoru; što je zapalo Šandalja, 
nije poznato. Uz to je turski car 
proglasio bosanskim kraljem Radi- 
voja, nezakonitoga sina Stjepana 
Ostoje, te ga poslao u Bosnu da 
sjedne na prijestolje oca svoga. Dne 
17. rujna 1433. raspravlja vijeće u 
HY M gi Dubrovniku da li bi počastilo da- 

FRANJEVAC JAKOV DE MARCHIA Tom Radivoja, »koji se zove kraljem 

Borata r/oreni: Bosne« (qu se dicit regem Bo 

sne). Vijeće je doduše odlučilo da 

se dar ne d4; ali Radivoj se ipak 

održao u Bosni, gdje ga nalazimo još nakon dvije godine. Nevoljnomu 

Tvrtku ne preostaje drugo, nego da bježi iz svoje kraljevine. Hrvatski 

ljetopisac Šime Klimentović zabilježio je za godinu 1433.: »Tada izagna- 

še Bošnjani Tvrtka kralja iz Bosne, i to biše drugi Tvrtko.« Slično javlja 

i drugi nepoznati nam ljetopisac hrvatski: »Kada pride Žigmont kralj 

ugarski v Rim..., i tada imaše rat velik kralj bosanki Sandal(om) i s 
Bošnjani; voješe druga kralja, a Tvrtka kralja... .« 

Nema sumnje da je Tvrtko pobjegao u Ugarsku, tražeći pomoć u 
namjesnika kralja Sigismunda, među kojima je bio i svojak njegov, 
slavonski ban i celjski knez Herman. Čini se da su se namjesnici zaista 
pobrinuli da povrate kletvenika svoga kralja na prijestolje. Među njima 

nalazimo i kovinskoga župana Matka Talovca, kojega bijaše kralj iz 
Njemačke kući poslao radi obrane svoje države od Turaka. Već 24. ožuj- 
ka 1434. bio je Matko Talovac u Beogradu; a 16. kolovoza odgovaraju 
Dubrovčani županu Matku, svomu preljubljenomu sugrađaninu (conci- 
vis noster dilectissime) na neko pismo njegovo, u kojem je njima pisao 
»o provalama svojim s jakom vojskom u Kraljevinu Bosnu« (qualiter 
dicit de progressibus suis cum potenti exercitu in regnum Bosne), te im 
čini obilate ponude. Dubrovčani mu zahvaljuju za toliku ljubav i oda- 
nost, te ga mole da što bolje preporuči njihove trgovce »kad se bude 
sastao i dogovarao s gospodinom kraljem bosanskim« (cum... perve- 
nerit seque constituerit cum domino rege Bosne). Očito je dakle da 
je Matko Talovac u ljetu 1434. ratovao u Bosni u prilog kralju Tvrtku II 
Tvrtkoviću, i nema sumnje da je tom prigodom osvojio grad Hodidjed 
kod Vrhbosne, što se sve spominje u jednoj potonjoj povelji od godine 
1438. Možda je tada Matko ili sam ili s pomoću drugi ovladao grado- 
vima uz Vrbas, kao što su Jajce, Komotin i Bočac, koji se također spo- 
minju u spomenutoj povelji. Čini se da je uz Matka Talovca ratovao 
i bosanski vlastelin Juraj Vojsalić, vojvoda Donjih krajeva i sinovac 
nekadanjega hercega Hrvoja. Juraj Vojsalić bio je vazda uz kralja Tvrt- 
ka, a k tomu je bio u rodu s hrvatskim knezovima Blagajskima (Babo- 
nićima), jer je knez Ivaniš (IV) Blagajski imao za suprugu Hrvojevu 
unuku Doroteju. Vojvoda Juraj Vojsalić oborio se poglavito na Sanda- 
lja Hranića, a pri tom su ga pomagala neka humska vlastela. Sreća mu 
se nasmijala te je održao pobjedu. Dne 12. kolovoza 1434. boravi Juraj 
Vojsalić sa sinovima svojima i vlastelom svojom pod Kreševom u srcu 
gornje Bosne, gdje izdaje povelju humskomu vojvodi Pavlu Jurjeviću 
i braći njegovoj, sinovima vojvode Jurja Radivojevića, zatim Vuku Vu- 
kićeviću, sinu kneza Vukića, te im vraća sve zemlje njihove i plemenito 
»što im biše uzeo vojvoda Sandalj«. Uz vojvodu Jurja bili su tada kne- 
zovi iz Huma, od Zemaljnika, Sane i Plive, po čemu sudimo da su svi ti 
zajedno s njim obarali vlast Sandaljevu između Cetine i Neretve. 

Uza sve to ne mogaše se Tvrtko II godine 1434. povratiti na prije- 
stolje. Dne 17. studenoga 1434. pišu Dubrovčani »kralju Radivoju, voj- 
vodi Sandalju i knezu Rajku radi nekoga srebra, oteta njihovim trgov- 
cima u Bosni«; pače još u ožujku 1435. nagrađuju Dubrovčani poslanike 
kralja Radivoja, vojvode Sandalja i Radoslava Pavlovića. Nevoljni Tvrt- 
ko potucao se u to vrijeme po tuđini; u siječnju 1435. boravio je u Beču, 
kako se to vidi iz jednoga pisma kralja Sigismunda od 27. siječnja. Iz 
Beča pošao Tvrtko za Sigismundom u Ugarsku, gdje je uza nj boravio 
u veljači i ožujku 1435. Tek 25. ožujka javlja Sigismund Dubrovčanima 
iz Požuna da je kralja bosanskoga Tvrtka otpustio i povratio mu dru- 
gom zgodom podijeljeno, pa da je Tvrtko pošao u svoje kraljevstvo 
(intimat expeditionem inde domini Tuertchi regis Bosne a se dimissi 
cum restitucione alias assignatorum facta fidelitdte et obediencia de- 
bita). Drugim pismom od 30. ožujka preporuča kralj Republici Dubro- 
vačkoj »humsku vlastelu« (baronibus terre de Chomlian), jamačno Jur- 
jeviće i Vukićeviće, koji se povratiše pod krunu njegovu. 

Povratak kralja Tvrtka u Bosnu bijaše najzgodnije izabran, jer je 
baš u ono vrijeme (15. ožujka 1435.) umro najmoćniji kletvenik i pro- 
tivnik njegov Sandalj Hranić, te je sinovac i nasljednik njegov Stjepan 
Vukčić odmah imao žestokih borba (differencie et dissidia bellica) s 
vojvodom Radoslavom Pavlovićem. Stjepan Vukčić osjećao se radi toga 
tako slab da je sam zatražio od Dubrovčana da ga preporuče zaštiti 
kralja Sigismunda. Dubrovčani su to 7. svibnja 1435. također i učinili, 
pa je tako sada i kralju Tvrtku II lakše bilo povratiti se u svoje kraljev- 
stvo. I zaista nalazimo ga u kolovozu 1435. u srcu Bosne, u kraljevskom 
gradu Bobovcu. Ali Tvrtko ne bijaše se u Bosnu vratio sam; u isto vri- 
jeme nekako stigao u Bosnu poznati već franjevac Jakov de Marchia, ne 

ao vizitator, nego kao glava vikarije bosanske, s velikim povlastima, i 
da istrijebi sve patarene i šizmatike, i da obnovi red i stegu u franje- 
vačkim samostanima bosanske vikarije. Bezobzirni novajlija radio je 
valjda s najvećom odlučnošću tako da je sve ozlovoljio. Dne 24. kolo- 
voza 1435. piše Stjepan Tvrtko iz grada Bobovca (in castello nostro Bo- 
bovvach) »Jakovu de Marchia, vikaru bosanskomu i svomu prijatelju« 
da ne bi neke redovnike protjerao iz kotara grada Jajca. Radilo se ja- 
mačno o franjevcima koji se nisu htjeli pokoriti njegovim reformama. 

Prevelika gorljivost vikara Jakova de Marchia potaknula je nove 
borbe u Bosni. Patareni, na čelu im Stjepan Vukčić i Radoslav Pavlo- 
vić, pozvali su opet u pomoć Turke. Već u kolovozu dolazi u Hum do 
1500 Turaka na poziv Stjepana Vukčića, te haraju po oblastima one vla- 
stele koja se bijahu Sigismundu pokorila. Dne 30. studenoga pišu opet 
Dubrovčani slavonskomu banu Matku Talovcu: »Turski vojvoda Barač, 
koji bijaše s Turcima provalio u Bosnu, plijenio je oblast Hum (in re- 
gione Čalumfelde) i osim toga druge zemlje, a sada se čini da je s Tur- 
cima pošao prema varoši Hodidjedu (versus civitatem Chodidich). Po- 
novne provale turske prisiliše Tvrtka da je opet morao pobjeći u Ugar- 
sku. Međutim Jakov de Marchia ne htjede popustiti. Pošto mu se domaći 
franjevci nisu htjeli pokoravati, dopusti mu general Vilim de Casalis 
7. rujna 1435. da smije pomoćnike uzimati iz drugih vikarija, a osobito 
iz talijanskih; dne 17. prosinca opozove general sve povlastice i polak- 
šice koje bijahu dosad dobili franjevci bosanske vikarije. 

Stjepan Tvrtko II Tvrtković bio je u siječnju 1436. u Stolnom Bio- 
gradu, gdje se bijahu oko kralja Sigismunda skupili baruni i prelati 
njegovi, kao palatin Matija Paloc, dvorski sudac Stjepan Bator, sla- 
vonski ban Matija Talovac, mačvanski ban Ladislav Gorjanski i drugi. 
S bosanskim kraljem bijahu došli palatin (dvorski) Tvrtko Borovinić, 
vojvoda Vladislav Klešić, Juraj Dragičević i protovestijar Restoje od 
Hlivna. Na zahtjev kralja Sigismunda izda tu Kralj 25. siječnja povelju 
kojom primi sve samostane franjevačke svoga kraljevstva u svoju za- 
štitu, a uz to im podijeli povlasticu da šire u Bosni katoličku vjeru, te 
da žitelje obojega roda krste i na katoličku vjeru obraćaju. Ali za te 
privilegije slabo su marili bosanski patareni i dozvani od njih Turci. 
Pače Turci nastaniše se sada konačno u južnoistočnom dijelu Bosne, 
osobito u gradu i varoši Vrhbosni. Tu stoji od god. 1436. stalno turski 
vojvoda s posadom da brani Radoslava Pavlovića i da napada sve pro- 

tivnike patarena. Već godine 1437. 
tuži se bosanski vikar Jakov de Mar- 
chia papi Eugenu IV da su Turci po- 
sljednje dvije godine spalili i razorili 
ošo šesnaest crkava i samostana fra- 
njevačkih u Kraljevini Bosni. 

Još od godine 1435. snovao je 
opet kralj Sigismund kako da s veli- 
kom vojnom stane na put prodira- 
nju turske sile. Salijetao ga za to ne 
samo bosanski kralj, nego i srpski 
despot Đurađ, koji je više puta zala- 
zio na kraljevski dvor. Sigismunda 
bodrila je na to i junačka borba Ar- 
banasa na jugu Žete, koji su pod 
svojim vođama Arnethom Spatom i 
Ivanom Kastriotom redom suzbijali 
navale turskih četa na svoju domo- 
vinu. Najslavnije pobjede izniješe 
Arbanasi nad Turcima nakon Božića 
1434. i 20. travnja 1435. tako te se 
činilo da će Arbanasima poći za ru- 
kom što nije uspjelo Bugarima ni 
Srbima. Sigismund stao snovati ka- 
ko da s pomoću Arbanasa zavojšti 
na sultana Murata II. Dne 9. travnja 
piše iz Temišvara Dubrovačkoj Re- 
publici da je zgodno uredio poslove 
s despotom Đurđem i njegovim veli- 
kašima (commode dispositis negoci- 
is regni sui Hungarie cum Georgio 
dispoto Rasae et aliis proceribus ip- 
sius regni), a podjedno je poziva »da 
velemožnoga Čelebiju (Zelapie), si- 
na slijepoga imperatora, kojega ša- 
lje u Dubrovnik s Arbanasima, opskrbi dovoljnim brodovljem da otplove 
u Albaniju i da ondje ratuju protiv Turaka. Dubrovčani se isprva žacahu 
te zadaće, bojeći se turske osvete; no poslije poslaše ipak jednoga od 
svojih vještih ljudi u Senj, i taj je najmio lađu te na njoj potajno Čele- 
biju i družbu njegovu odveo u Albaniju. Republika sama se hvali 19. 
lipnja kralju kako je to izvela »lukavo, točno, iznenada i potajno« (calide 
et accurate,... repente... clam). 

Sultanu Muratu jamačno nije ostalo tajnom što je Sigismund radio 
u Albaniji, Srbiji i Bosni, pa se spremao na rat da posve pokori Srbiju 
i Bosnu. Nije ni Sigismundu preostalo nego da kupi vojsku na sve strane. 
Dne 12. siječnja 1437. piše iz Praga bosanskomu vikaru Jakovu de Mar- 

chia da je za blagdan sv. Jurja (24. travnja) i iduće ljeto čvrsto odlučio 
podići jaku vojsku (validum exercitum) kako od Čeha tako od Ugara 
i drugih naroda da se obori na bijesne Turke, koji napadaju na granice 
njegovih kraljevina (confiniorum regnorum nostrorum dirissimos inva- 
sores). S tom će vojskom poći on sam glavom (modis omnibus in eodem 
exercitu constitui propria in persona), pa poziva Jakova da se i on pri- 
druži toj vojsci sa šest ili osam braće svoga reda, da hrabri vojsku i da 
naviješta raskolnicima i hereticima riječ Gospodnju. Već u veljači i ožuj- 
ku 1437. skupljala se vojska po čitavoj državi, pa su se radi toga odga- 
đale sve parnice u Tolnanskoj i Baranjskoj županiji (universe cause no- 
bilium comitatus Tholnensis et de Baranya propter insultum sevissimo- 
rum Turcorum partes inferiores eiusdem regni Hungarie subintrare sa- 
tagencium existunt prorogate). Osim toga uzeo je Sigismund u svoju 
službu više četa čeških taborićana, te ih povjerio vođi Ivanu Jiskri od 
Brandisa da ih vodi na Turke. Dne 26. ožujka zapovjedi žiteljima grada 
Požuna neka prirede potrebne brodove, na kojima će Jiskra sa svojim 
češkim četama otploviti do Beograda. 

Ratovalo se u lipnju i srpnju 1437. Sigismunda ne bi u vojsci a ni 
vikara Jakova de Marchia. Vojsku su vodili Pongrac od Sv. Nikole, Ivan 
Marezali i češki vođa Jiskra. S pomoću severinskoga bana Franka Ta- 
lovca, koji je doveo dunavsko brodovlje, prijeđoše 19. lipnja kod Pože- 
žene preko Dunava i provališe u tursku Srbiju. Ostavivši Golubac na 
strani, prodriješe do Petrovca na Mlavi, gdje spališe turske lađe i galije, 
a nato udariše južnim smjerom. Dne 23. lipnja stigoše do turskoga tada 
Kruševca. Da proslave sutrašnji Ivanjdan, upališe uvečer grad i varoš 
Kruševac. Sutradan (24) prijeđoše preko Morave u oblast despotovu, te 
se vraćahu uz lijevi brijeg Morave prema stolici despotovoj, Smederevu, 
Ondje ih je kod Kovina (između Smedereva i ušća Morave) čekao seve- 
rinski ban Franko Talovac s brodovljem, po kojemu će opet prijeći na 
ugarsku stranu. Bilo je 27. lipnja na blagdan sv. Ladislava kralja kad 
su stali prelaziti preko Dunava; ali uto im doglasiše da je vidinski zapo- 
vjednik Alibeg skupio svu svoju vojsku i pohitao za njima u potjeru da 
ih stigne kod prijelaza. Stadoše stoga pred Smederevom i dočekaše 
Alibega. Planu žestok boj koji se svrši porazom i bijegom Turaka. Po- 
bjednici proganjahu Turke te ih sila poubiše; ubiše i Alibegu konja, te 
bi ga bili zarobili da nije u zgodan čas skočio na drugoga već priprav- 
ljenoga konja i sretno pobjegao. No zato oteše tri zastave (tria banderia) 
koje poslaše kralju i caru u Prag. Dne 7. srpnja 1437. posla Ivan Mar- 
czali kralju opsežan izvještaj o toj pobjedi, a prijepis izvještaja saopći 
i vikaru Jakovu de Marchia, svomu ispovjedniku. I češki kroničar Bartoš 
umije o toj pobjedi pričati. On kaže da je u boju bilo Turaka i pogana 
40.000 i više; čete ugarske da su zarobile četiri turske vođe koje su kra- 
lju poslali u Prag. 

Pobjeda Sigismundovih četa naškodila je međutim samo Srbiji i 
Bosni. Razdraženi sultan poslao nove čete na Srbiju. Već 14. studenoga 
1437. javljaju Dubrovčani kralju Sigismundu da je Turčin poharao obla- 
sti despotove. Despot pak, ne mogući mu odoljeti ni njegovih navala 

snositi, utanačio je mir na veliku štetu svoju, ustupivši sultanu vrlo 
bogatu oblast svoju Braničevo (dominus despotus Teucrorum impetum 
et potenciam diucius pati et eis resistere minime valens, pacem cum 
Teucrorum domino cum non modica sui iactura egit, sibique dedit quod- 
dam oppulentissimum oppidum suum Branizevo). Jednako morade se tur- 
skoj sili pokoriti i bosanski kralj Tvrtko II, koji se bijaše vratio u svoju 
državu. On obeća sultanu da će mu plaćati godišnji danak od 25.000 duka- 
ta i da će ga priznavati za svoga vrhovnog gospodara. Sigismund nije mo- 
gao toga zapriječiti. U: jednu ruku bio je sam bolestan, a u drugu sme- 
tala je svakoj van njskoj akciji grozna seljačka buna koja bijaše buknula 
u Erdelju i susjednim ugarskim županijama. Ubogi seljaci ne mogahu 
više snositi teške terete, koje bijahu na njih sval alili biskup, činovnici 
i gospo oda, tražeći od njih desetinu, daće i različne rabote. K tomu ih 
gonjahu da se odreknu svoje grčko-istočne vjere i prijeđu u katoličku 
crkvu. Napokon stradahu od neprestanih provala turskih. Tek nakon 
žestokih borba i grozna krvoprolića ugušiše gospoda seljačku bunu. 





SIGISMUND U ORNATU RIMSKOGA CARA 
Snimak s velikog pečata njemačke države. 

(Smrt kralja Sigismunda 9. prosinca 1437.) Još u 
ljeto 1436. bijaše Sigismund otišao u Češku, iz koje se više nije živ po- 
vratio. Trebalo mu ondje utvrditi mir nakon strašnih husitskih bojeva. 
Uto ga snađe i bolest od koje se ne mogaše izliječiti. Videći da mu nema 
duga opstanka, nastojaše poglavito o tom da svojoj jedinoj kćeri Eliza- 
beti i suprugu joj Albrechtu V od Habsburga osigura nasljedstvo u svim 
svojim kraljevinama. No tu mu stade smetati supruga Barbara sa svo- 
HE bratom i nećakom, želeći i po smrti svoga supruga ostati kao kra- 
ljica na čelu vladanja. Neki pisci pričaju da je Barbara stala oko čeških 
velikaša raditi kako bi po smrti Sigismundovoj odvrgli njezinu kćer i 
zeta, te izabrali za svoga vladara mladoga, tek trinaestogodišnjega polj- 
skoga kralja Vladislava, a on bi se tada oženio njom, četrdeset i pet 
godišnjom ženom! Čini se da je kraljica zaista neke češke velikaše i pre- 
dobila, de se kralj ne osjećaše više posve siguran u Češkoj. Ostavi pače 
11. studenoga 1437. grad Prag i stade se vraćati u Ugarsku. Ali dođe 
samo do Znojma, gdje mu bijahu došli u susret kći i zet Albrecht. Tu 
umre 9. prosinca 1437. Osjećajući da mu se približuje posljednji čas, 
sazove preda se sve češke i ugarske velikaše svoje družine, preporuči im 
kćer i zeta, te ih moljaše da ih priznaju za njegove nasljednike. Onda 
se dade obući u carsko odijelo i, sjedeći na prijestolju, dočeka smrt. Tri 
dana ostade mu lešina sjediti na prijestolju, a onda mu tijelo odvezoše 
u Veliki Varadin, gdje ga sahraniše. Bilo mu je gotovo 70 godina kad 
je umro. 

Sigismund vladao je Ugarskom i Hrvatskom preko pedeset godina. 
Prva polovica njegova vladanja do godine 1409. ispunjena je vječitim 
borbama sa suparnicima i protukraljevima; u drugoj polovici vladanja 
opet suviše ga zaokupljaju poslovi njemački, češki, talijanski, vjerski i 
crkveni. Za Ugarsku i Hrvatsku bilo je upravo štetno, pače pogubno što 
je primio krunu njemačku i poslije češku, jer u tadanjim neuređenim 
prilikama nije jedan vladar bio dovoljno jak da upravlja tolikom drža- 
vinom. 

Najljući udarac stiže Hrvatsko Kraljevstvo tim što je izgubilo naj- 
veći dio svoga krasnoga primorja, a osobito dalmatinske gradove od 
Zadra do Splita, i otoke od Cresa do Korčule. Tim bi Hrvatska gotovo 
potisnuta od mora. Ostade joj doduše na krajnjem sjeveru otok Krk, 
zatim Vinodol i grad Senj, a na jugu Omiš s Krajinom; no to bijaše po- 
sve raskinuto i nimalo dovoljno da se uzdrži hrvatska mornarica, ratna 
i trgovačka. Pa i tim ostacima prijetila je vječita pogibelj da spadnu pod 
vlast mletačkoga lava. I sam Dubrovnik, taj ponos i dika Hrvatskoga 
Kraljevstva, taj najodlučniji i najodaniji privrženik hrvatsko-ugarskih 
kraljeva, strepio je neprekidno kad god se u Mlecima spremalo brojnije 
brodovlje. K tomu bilo je Hrvatsko Kraljevstvo izloženo i sa istoka na- 
valama turskim, osobito od godine 1414, kad je prvi put osmanlijska 
sila provalila u srce hrvatskih zemalja. Sigismund je doduše ozbiljno 
smišljao kako da obrani sve svoje kraljevine i zemlje od turske invazije, 
pa je u to ime god. 1432. sastavio osnovu za obranu čitave države svoje; 
ali ni njegova osnova, ni zaključci ugarskoga sabora od godine 1435. 
nisu bili dovoljni da sustave tursku bujicu. Uopće je tadanji svijet slabo 

cijenio tursku vojnu snagu, te joj zato nije mogao ni odoljeti. Vojna 
snaga ugarsko-hrvatska, kao uopće srednjoevropska, sa svojim banderi- 
jima, s vitezovima i tromom organizacijom nije bila podobna da se ogle- 
da i mjeri s kudikamo brojnijim vojskama turskim, lakokretim i brzim, 
a osobito s njihovim janjičarima. Više puta, gotovo redovito bi se doga- 
đalo te bi turska vojska munjevitom brzinom koju zemlju poharala i 
popalila, i sila puka odvela na robiju, prije nego bi se naše čete mogle 
pozvati pod oružje. Napokon je u Turaka bilo tada mnogo više ognjena 
oružja nego u nas. 

Dok su Turci udarali s juga i s jugoistoka, a Mleci grabili na za- 
padu, grnuli su kako u Ugarsku tako u Hrvatsku tuđi elementi go- 
tovo sa sviju strana. Uzalud su sabori ugarski više puta zaključivali da 
se svi tuđinci uklone iz zemlje i da im se oduzmu darovana posjedovanja: 
tuđinci se uza sve to banili i u Ugarskoj i u Hrvatskoj. Od svih stranaca 
pak zadavahu najviše jada Nijemci, koji su za Sigismundova vla- 
danja poplavili oba kraljevstva. Mnogi od tih Nijemaca stekoše najviše 
časti, a i prostrana posjedovanja. Da spomenemo samo porodicu Albena 
i knezova Celjskih, koji su bili banovi i biskupi,.te su sa sobom dovodili 
čitave čete svojih njemačkih službenika, kastelana, kapetana, pače i pla- 
ćenika. Između svih porodica njemačkih opet bili su najsilniji Celjski 
knezovi, osobito u drugoj polovici Sigismundova vladanja, otkad se kralj 
vjenčao Barbarom, kćerju kneza Hermana. Rodbinskim svezama pre- 
dobiše Celjski knezovi i Gorjanske i druge porodice, pa se tako polagano 
stvori neka dvorska stranka, koja se poglavito sastojala od ta dva pre- 
moćna roda, njihovih rođaka i prijatelja. Baš tima rodovima, toj dvor- 
skoj stranci ostavljao bi Sigismund i upravu svojih Kraljevina Ugarske 
i Hrvatske kad god bi polazio na dulje vrijeme u tuđinu. Ostrogonski 
nadbiskup bio je pokraj njih puka sjena. 

Uopće je za Sigismunda sve više slabila kraljevska vlast, dok se 
dizala moć velikaša. Kako su poglavito velikaši pomagali kralja u ne- 
prestanim ratovima, uzdržavajući o svom trošku banderije, morao ih je 
kralj stalno mititi darovnicama, pa je tako i sam pridonosio da su po- 
stajali sve moćniji i ugledniji. Kralj je međutim i sam osjećao da bi 
trebalo premoć velikaša nekako ograničiti. Kako je međutim malo plem- 
stvo bilo zavisno od velikaša, a svećenstvo je u prvoj polovici vladanja 
bilo protivno Sigismundu, nastojao je on pridići građanstvo, koje je 
velikim dijelom bilo tuđega podrijetla. On je građanstvu podjeljivao 
različite povlastice, podizao trgovinu i promet, ne bi li tako građanima 
pribavio i politički ugled. I zaista je Sigismund na sabore ugarske, koji 
su se za njegova vladanja češće sastajali, pozivao uz prelate i barune ne 
samo poslanike županijskoga plemstva, nego i zastupnike kraljevskih slo- 
bodnih gradova. Godine 1402, na saboru u Požunu, gdje je Albrechta 
Austrijskoga dao proglasiti baštinikom svojim, nalazimo prvi put uz 
»prelate, barune, plemiće i velikaše« također i »gradove« kao članove 
saborske, a između 112 pečata, kojima je potvrđena isprava staleža, jesu 
također pečati gradova Požuna i Šoprona. Time bi položen temelj poto- 
njoj diobi ugarskoga sabora u dvije kuće (stola): u kuću velikašku, gdje 
su se skupljali prelati i državni baruni; i u kuću staleža (status et ordi- 

nes), gdje su zborovali poslanici (nuncii) nižega plemstva i zastupnici 
gradova. Već godine 1405. nalazi se prvi trag toj diobi, kako se razabire 
iz uvoda tada na saboru prihvaćenih zakona o sudstvu, daćama, mitni- 
cama itd. Kralj naime kaže da je dekret sa zakonima toga sabora izdao, 
»nakon što je iz svih županija svoga kraljevstva, a također iz svih grado- 
va, trgova i slobodnih mjesta sabrao i saslušao poslanike i zastupnike 
(nunciis et legatis), i nakon što se zatim posavjetovao s prelatima, baru- 
nima i uglednijim velikašima, a i s rečenim poslanicima«. Međutim dozi- 
vanjem građanstva na sabore nije Sigismund pomagao kraljevskoj vlasti, 
nego je samo podigao ugled saboru, tako da je za njegovih nasljednika sa- 
bor sve odlučnije utjecao na javne poslove. Uz sabor digao se silno i ugled 
palatina, čemu je mnogo pridonijelo i to što je Nikola Gorjanski tu čast 
obnašao preko trideset godina, te kralja za njegova česta izbivanja za- 
stupao. Već tada počeli su u Ugarskoj smatrati palatina za »posrednika 
i mirovnoga suca između naroda i kralja«, što bi poslije, naime godine 
1439, i zakonom utvrđeno. 

Sigismundovo dugotrajno vladanje urodilo je dakle u Ugarskoj tim 
da je znatno porasla vlast velikaša, ugarskoga sabora i palatina, U Hrvat- 
skoj je istodobno ojačala vlast banska, a pripomoglo je tomu mnogo 
što su tu čast obnašali knezovi Celjski, Frankapani i napokon Talovci. 
Kraj tih rodova podigli su se u Hrvatskoj po milosti kraljevoj još kne- 
zovi Blagajski (Babonići) i onda na krajnjemu istoku knezovi Iločki 
(Fristacki) u Srijemu. Već godine 1410. spominju se braća Ladislav i 
Emerik Iločki (de Ujlak, Wylak), sinovi Bartolomeja, kao banovi ma- 
čvanski. Ladislavov sin Nikola ističe se poslije među prvim velikašima 
ne samo u Hrvatskoj nego i u Ugarskoj. 

Kralj i car Sigismund bio je visoka, lijepa stasa i lijepa lica. Imao 
je dugu, dobro njegovanu bradu, plavu kovrčastu kosu, koje su ga činile 
ljubaznim i dostojanstvenim. Svijet ga je držao za najljepšeg vladara 
onoga vijeka, za rođena kralja, koji već svojom pojavom pokazuje da 
je kralj kraljeva. Tijelo mu je bilo jako i zdravo (trpio je samo nešto 
od podagre) tako da je sve uz neumjerenost u pilu i raskalašeni život 
sve do starosti sačuvao neku mladenačku svježost i snagu. Znajući dobro 
za svoje tjelesne prednosti, rado se svakom prigodom pokazivao u car- 
skom sjaju, a k tomu se na više mjesta dao i slikati. Osobito je bio sklon 
i prijazan prema ženama. Kad bi sreo lijepe žene, sjašio bi s konja ili 
sašao s kola da se s njima rukuje. Ni jedan poziv na građanske plesove 
ne bi otklonio, pače još u stare dane plesao bi s građanskim ženama 
i djevojkama, te bi ih darivao zlatnim prstenjem. Uza svoju ljubaznu 
ćud bio je Sigismund i vrlo razgovorljiv. Umio je bez ikakve priprave 
govoriti razborito o najzamašnijim stvarima, te mu savjetnici nisu mo- 
rali tek napisati što da kaže. Govorio je više jezika: njemački, češki, 
madžarski, francuski, talijanski, pače i latinski. Volio je dosjetku i šalu, 
te se ne bi ljutio kad bi koji prijatelj ili dvorjanin u šali zastranio. 

Uz ove prijatne strane bilo je u Sigismunda i velikih mana. Bio je 
lakouman, pohlepan, osobito nagao i strastven. Lako bi planuo gnjevom, 
a onda bi opet učinjeno zlo nastojao popraviti prekomjernom blagošću 
i dobrotom. Temperament njegov bio je kriv te se sve pored svoje raz- 

boritosti dao varati i zavađati od laskavaca; da je sve pored viteštva 
i poštenja svoga gazio zadanu riječ, a više puta i vjerom prevrnuo; da 
je pored svoga čovjekoljublja i pobožnosti počinjao najveće okrutnosti 
i najgroznije opačine. Njegova nagla ćud bila je poglavito kriva te je 
rijetko kada do kraja izveo što bi u prvi mah zasnovao, jer bi mu brzo 
ponestalo potrebne snage i ustrajnosti. Stoga je od velikih osnova svojih 
vrlo malo njih ostvario. Pri tom ga je smetala još prekomjerna rasip- 
nost i gotovo luda darežljivost njegova. Tako se događalo da redovito 
nije imao novaca, najmanje pak onda kad ih je trebalo za velike pot- 
hvate. A da dođe do novaca, nije se kratio zaduživati se i zalagati za 
novac sve što je tko htio primiti. Frankapanima založio je gotovo čitavu 
vetaku za 45.000 dukata; uopće nije bilo velikaša kojemu nije bio 
to an. 

ALBRECHT AUSTRIJSKI, VLADISLAV I. VARNENČIK 
I LADISLAV POSTUMUS 
(1437—1457) 


Albrecht Austrijski (1437—1439) — Ugarski sabor u svibnju 1439 — Pad Sme- 
dereva 27. kolovoza 1439; smrt kralja Albrechta 27. listopada 1439 — Hrvatsko 
Kraljevstvo godine 1438. i 1439 — Elizabeta i Vladislav I Varnenčik (1440— 
1444) — Prva podsada Beograda (1440) — Građanski rat u Ugarskoj i Hrvat- 
skoj (1440—1442); smrt kraljice Elizabete 19. prosinca 1442 — Vladislav I 
Varnenčik vlada sam 1443. i 1444; ratovi s Turcima; pobjede kod Niša i Kuno- 
vice; poraz kod Varne (10. studenoga 1444) — Hrvatsko Kraljevstvo godina 
1440—1444 — Ladislav Postumus 1444—1457 — Rat na celjske knezove Frid- 
rika i Ulrika u travnju i svibnju 1446 — Ivan Hunjad kao gubernator Ugar- 
ske (1446—1452) — Boj na Kosovu (18. do 20. listopada 1448) i posljedice nje- 
gove; mir s despotom i Turcima (1451) — Nutarnje prilike u Ugarskoj; borbe 
s Ivanom Jiskrom (1449—1452) — Oslobođenje kralja Ladislava Postuma od 
skrbništva (4. rujna 1452) — Hrvatsko Kraljevstvo god. 1446—1452; smrt 
bana Petra Talovca (1453) — Pad Carigrada 29. svibnja 1453 — Ulrik Celjski 
i Ivan Hunjadi 1453—1455; borbe za baniju u Hrvatskoj (1453—1457) — Druga 
podsada Beograda (1456); smrt Ivana Hunjada (11. kolovoza 1456), Ulrika 
Celjskoga (9. studenoga 1456) i despota Đurđa Brankovića (24. prosinca 1456) 
— Pogibija Ladislava Hunjada (16. ožujka 1457); smrt kralja Ladislava Po- 
stuma (23. studenoga 1457) 


ALBRECHT AUSTRIJSKI, VLADISLAV I. VARNENČIK 
I LADISLAV POSTUMUS 
(1437—1457) 


ALBRECHT AUSTRIJSKI (1437—1439). Slavonski ban Matko Ta- 
lovac javlja 11. prosinca 1437. iz Beča svojim zemljacima, vijeću i vla- 
steli grada Dubrovnika da je car i kralj Sigismund 9. prosinca preminuo. 
Ban slavi nadalje u svom pismu dubrovačku vjernost i odanost, pa do- 
daje: »Velikaši i staleži sastali su se u Požunu k izboru novoga kralja, 
te su se već sporazumjeli da će izabrati vojvodu austrijskoga (Albrechta 
V), zeta Sigismundova.« Dubrovačka Republika priredi nato svečane 
zadušnice za pokojnoga kralja i dobrotvora svoga, kojom je prigodom 
posmrtno slovo govorio glasoviti pisac Filip de Diversis. 

Albrecht V iz porodice Habsburga, vojvoda austrijski i suprug je- 
dine kćeri Sigismundove, bijaše još za života svoga tasta određen za 
nasljednika njegova ne samo u Ugarskoj i Hrvatskoj, nego i u zemljama 
češke krune. Pače i na samrtnoj postelji zaklinjaše Sigismund nazočne 
velikaše ugarske i hrvatske da mu priznaju zeta i kćer za nasljednike. 
Ugarski i hrvatski staleži međutim priznaše doduše da Elizabetu, kćer 
Sigismundovu, pripada prijestolje po nasljednom pravu (iure geniture), 
ali ne htjedoše ni pogaziti svoje izborno pravo. Tako se zgodi da su pre- 
lati, velikaši i drugi zastupnici Ugarske i Hrvatske, sabrani u Požunu, 
dne 18. prosinca 1437. Albrechta i suprugu mu Elizabetu upravo izabrali 
za kralja i kraljicu Ugarske, Hrvatske i Dalmacije (in regem Hungariae, 
Croatiae et Dalmatiae). Pognuvši koljena i raskrilivši ruke, moljahu jed- 
nim glasom govoreći: »Gospodine, danas primamo tebe za kralja i gos- 
podina našega, a jednako suprugu tvoju za kraljicu i gospu našu.« 

Nekoliko dana poslije, baš na Novu godinu 1438, sastade se krunid- 
beni sabor u Stolnom Biogradu. Tu ovjenča nadbiskup ostrogonski Juraj 
Paloc Albrechta za kralja, a vesprimski biskup Simon Rozgon Elizabetu 
za kraljicu. S privolom sabranih velikaša i staleža izda tom prigodom 
Albrecht svojoj suprugi povelju, kojom izrijekom odredi nju i njezine 
baštinike za svoje nasljednike ako bi umro prije nje. Još se morade 
Albrecht obvezati da neće primiti krune Njemačkoga Kraljevstva bez 
posebne privole ugarskih i hrvatskih staleža, koji bijahu iskusili za Si- 
gismunda kako je štetno po njihove zemlje kad je kralj suviše zabavljen 
stranim poslovima. Odmah sutradan, 2. siječnja 1438, javlja Albrecht 
vazda vjernomu Dubrovniku što se u Stolnom Biogradu zgodilo: »Ne 
dvojimo«, piše on, »da vam je već dosad poznato kako su gospoda pre- 
lati, baruni, plemići i prvaci Kraljevstva Ugarskog, sjećajući se dobro- 
činstva našega predšasnika cara, primajući spremno njegovu oporučnu 
odredbu u pogledu nasljedstva našega u Kraljevstvu Ugarskom i poko- 
ravajući joj se jednodušno, nakon zrela savjetovanja i nakon zdrava 
vijećanja izabrali javno nas za kralja Ugarske i suprugu našu, kćer nai- 
me rečenoga cara, za kraljicu (manifeste itaque hactenus vobis constare 
non ambigimus, qualiter domini prelati, barones, nobiles et proceres 
regni Hungarie, beneficiorum dicti domini imperatoris predecessoris no- 
stri non immemores, testamentali sue disposicioni super successione 
nostra in regnum Ungarie facte et habite parili se animo conformando, 
eidemque unanimiter obedienciam debitam prestantes, maturo consilio 
prehabito et sana subsecuta deliberacione nos in regem Ungarie, con- 
sortemque nostram, filiam utpote annotati domini imperatoris in regi- 
nam publice elegerunt). Nakon toga izbora, pošto je proteklo nekoliko 
dana, bili smo jučer (1. siječnja) u ovom gradu Stolnom Biogradu, mje- 
stu već davno za krunjenje ugarskih kraljeva određenu, zajedno s reče- 
nom suprugom našom sretno ovjenčani svetom krunom toga kraljev- 
stva, po obredima za to ustanovljenima, a u nazočnosti velikoga broja 
rečenih prelata, baruna, plemića i prvaka kraljevstva, od kojih nije ni- 
jedan tomu protuslovio. Budi stoga hvala i slava previšnjemu, kojega se 
pobucom i odredbom nedvojbeno to zgodilo.« Na kraju pisma poziva 

ralj Albrecht Dubrovačku Republiku da ostane kruni i njemu tako 
odana kao što je bila u svim zgodama divnom postojanošću vjerna nje- 
govim predšasnicima i neka je nepovoljni događaji ne zavedu na stran- 
čarenje niti u postojanosti uzdrmaju. 

Čitavo pismo kraljevo odaje neku bojazan njegovu, kao da bi tko 
mogao dvojiti o ispravnosti njegova izbora i krunidbe. Premda kaže da 
su njegovu izboru i krunidbi pribivali brojni prelati, baruni, plemići 
i velikaši, ipak je istini podobnije ako poslutimo da su mu do prije- 
stolja pomogli oni velikaši koji su za njegova tasta i predšasnika sači- 
njavali dvorsku stranku, i kojima su na čelu bili uz neke prelate palatin 
Lovro od Hedervara, ban čitave Slavonije, Dalmacije i Hrvatske Matko 
Talovac, i mačvanski ban i svojak kraljev Ladislav Gorjanski. Pače ni 
čitava dvorska stranka nije sudjelovala kod izbora; najbliži rođaci Al- 
brechtovi, celjski knezovi Fridrik i Ulrik bijahu još u prosincu 1437. 
pobjegli u Slavoniju, budući da im ne bijaše posrećilo da obudovjeloj 

kraljici Barbari pomognu do prijestolja. Sama kraljica udova Barbara 
bi zarobljena i tim spletke njezine protiv kćeri i zeta njezina dokrajčene. 

Namah nakon krunidbe pođe Albrecht u Budim, koji je grad odre- 
dio za svoju buduću prijestolnicu. Tu boravi od 9. siječnja do konca 
ožujka 1438. vršeći državne poslove. Odavle piše svojemu rođaku, tako- 
đer austrijskomu vojvodi Fridriku koji drži Štajersku i Kranjsku, kako 
je izabran i okrunjen za kralja; odavle imenuje 9. veljače četrnaest na- 
mjesnika, koji će mjesto njega upravljati vojvodinom Austrijom, nje- 
govom djedovinom. Odavle napokon radi i oko toga kako da steče češko 
prijestolje, koje mu je pripadalo i po nasljedstvu i po ugovorima između 
Luksemburga i Habsburga. Vazda vjerni i odani ban Matko Talovac 
ostavio je odmah nakon krunidbe Albrechtove Ugarsku i pohitao u Sla- 
voniju da stane na put rovarenju knezova Celjskih. Ti kao da su slutili 
što im se sprema, pa su nastojali udobrovoljiti svoje protivnike u kra- 
ljevstvu. Slobodna kraljevska općina na brdu Gradecu kod Zagreba, a 
i kaptol zagrebački tužili se tu gorko na Nijemca Vilima Stamma (Wil- 
halmen von Stamm), kapetana knezova Celjskih u gradu Medvedgradu, 
koji je sa svojim njemačkim drugovima (Colomanum Trakenberger) 
robio zagrebačke trgovce, te pustošio i plijenio zemljišta (Podbrežje, 
Gračane) zagrebačkih građana. Premda su knezovi Fridrik i Ulrik još 
21. prosinca 1437. iz Krapine javljali zagrebačkomu kaptolu i građanima 
na Gradecu da su spremni dokrajčiti zulum svoga kapetana, jer više vole 
»mir i slogu nego razmirice« (cum nos paci et concordie parcium po- 
cius quam discordie intendamus); premda su odmah zatim 6. siječnja 
1438. iz Krapine poslali sigurno pismo kaptolu i općini te im nudili 
primirje sve do Đurđeva; ipak nije ban Matko htio odustati od sudbe- 
noga postupka protiv kapetana Vilima Stamma i njegovih gospodara, 
knezova Celjskih, Već 13. siječnja 1438. poziva ban Matko iz Zagreba 
čazmanski kaptol neka potanko istraži sva nasilja što ih je medved- 
gradski kapetan od 27. rujna prošle godine počinio »po nalogu i sa zna- 
njem rečenih gospodara svojik« (ex commissione et scitu dictorum do- 
minorum suorum). Kaptol čazmanski neka ustanovi da li je istina, što 
se tuže, da je kapetan Vilim 27. rujna 1347. dao zarobiti zagrebačkoga 
građanina i trgovca Bartola Talijana kad se vraćao sa sajma u Optuju; da 
je zatim 30. studenoga dao plijeniti i robiti u gradskom posjedu Pod- 

režju, i onda da je 19. prosinca udario na gradsko selo Gračane koje 
je nemilo poharao i oglobio. Već nakon dva dana, 15. siječnja, potvr- 
đuje čazmanski kaptol istinitost svih izloženih tužba. Budući da su tako- 
đer župan i plemićki suci Zagrebačke županije rečene tužbe istražili i 
potvrdili, stao je ban Matko Enezove Celjske progoniti. Stoga bi knez 
Ulrik prisiljen da sam pođe u Budim i da se uteče milosti Kraljevoj 
Kralj nato odredi 24. veljače 1438. da u parnici između knezova Celjski 
s jedne strane, a kaptola zagrebačkoga i općine gradačke s druge sude 
mačvanski ban Ladislav Gorjanski i slavonski ban Matko Talovac. 

Dok je ban Matko nastojao skučiti celjske knezove Fridrika i Ulrika, 
te ih napokon i prisilio da su se utekli milosti kraljevoj, obračunao je 
sam kralj sa svojom punicom Barbarom. Strpao ju u Požun u časni 
zatvor, oduzeo joj sva od Sigismunda darovana posjedovanja, a onda joj 





180 TREĆE DOBA (II) 


doznačio godišnji dohodak od 12.000 zlatnih forinta. Nekako u isti mah 
oborio se kralj Albrecht i na knezove Frankapane. Najprije skinuo s 
banije hrvatske kneza Stjepana Frankapana, te povjerio banovinu Dal- 
macije i Hrvatske Petru [Perko] Talovcu, bratu Matkovu, koji 
je ionako držao svu nekadanju državinu knezova Nelipića; nakon toga 
izdao 3. veljače 1438. nalog knezu Stjepanu Frankapanu i braći njegovoj 
da knezovima Petru Zrinskomu i njegovim sinovima (Pavlu, Jurju i 
Petru) ili povrate kradom (furtive) oteti im grad Slunj, ili pak da na- 
mire onih 2000 zlatnih forinta, za koje bijaše Zrinskima još knez i ban 
Nikola grad Slunj založio. Frankapani kratili se neko vrijeme zadovo- 
ljiti kraljevu nalogu. Još 7. travnja javlja zagrebački kaptol da Franka- 
pani nisu vratili Slunja ni novaca; tek 25. lipnja 1439. utanačena bi pri- 
jateljska pogodba između Frankapana i Zrinskih u pogledu grada Slunja. 
Za boravka kralja Albrechta u Budimu zgodi se nešto što je vrlo 
značajno za tadanje raspoloženje duhova u Ugarskoj, te jasno odaje 
postojeće opreke između starih urođenika i stranih doseljenika kako 
u Ugarskoj tako u Hrvatskoj. Madžarima naime u Budimu dodija obijest 
i premoć Nijemaca u gradu, pa se 18. ožujka listom podigoše da zatru 
i unište sve što je njemačko. O povodu tomu pokolju priča se različito. 
Ivan Turčanski pripovijeda da se žiteljstvo grada Budima sastojalo po- 
glavito od dvije narodnosti, naime madžarske i njemačke, te da je prema 
tomu jedne godine bio gradskim sucem Madžar, a druge opet Nijemac. 
Ali Nijemci, obijesni što imaju sada kralja svoga jezika (sui idiomatis 
principe tumidi), gledahu dosadanji običaj ukinuti i Madžare posve po- 
tlačiti. Našao se međutim između Madžara neki odličan čovjek, po imenu 
Ivan Etveš (Ewthews), koji je ustao u obranu svojih sunarodnjaka, pa 
riječju i činom branio čast madžarskih građana. Nijemci stoga silno 
zamrziše na njega. Jednoga dana kradom ga zarobiše i odvukoše u 
neku kuću; ondje ga do smrti izmučiše, pa mrtvomu težak kamen o vrat 
privezaše i tijelo u Dunav baciše. Nakon osam dana odriješi se tijelo od 
užeta, te ga voda izbaci na obalu Dunava. Grozno osakaćeno tijelo stra- 
šno uzruja madžarsku gospodu, kojih je baš tada bilo mnogo nagrnulo 
na kraljevski dvor. Madžari stadoše vapiti za osvetom. Provališe u grad 
tražeći krivce, ali ne našavši ih, stadoše udarati na kuće i palače njemač- 
kih sugrađana, pa ubijati i robiti u njima. Baš tada bio je u Budimu 
glasoviti franjevački vikar i inkvizitor Jakov de Marchia. Videći on po- 
kolj u gradu, pograbi raspelo i bosonog poleti među Madžare, zaklinjući 
ih plačnim glasom da se okane daljnjega klanja. Ali Madžari ne razu- 
mješe njegovih riječi, nego kličući: »Eto i Bog je s nama« nastaviše svoj 
osao. Jakov de Marchia vrati se tužan u samostan sv. Ivana evanđe- 
lista, a Madžari prestadoše ubijati i robiti kad već nisu mogli ništa naći. 
I suvremeni Aeneas Sylvius krivi Nijemce da su dali povod pokolju. 
Kad je Albrecht, piše on, boravio u Budimu, sudac gradski, po narod- 
nosti Nijemac, dade nekoga Madžara radi nekoga prestupka (ob delic- 
tum) baciti u rijeku (Dunav). Zbog toga porodi se odmah buna, jer je 
Madžarima njemačko ime bilo mrsko (quibus teutonicum nomen exo- 
sum erat); oboružani Madžari stadoše redom ubijati Nijemce koji bi 
im u susret došli. Nasta trka u kaštel gdje je kralj boravio, a nato se 

Madžari oboriše na kuće trgovačke, kojih je većina bila njemačka. I 
Aeneas Sylvius pripovijeda o neuspješnom posredovanju franjevačkoga 
vikara i inkvizitora Jakova de Marchia, premda je suzama i molbama 
nastojao pobunjene Madžare odvratiti od daljnjega krvoprolića. Napo- 
kon je ipak rođaku kraljevu i kraljičinu, mačvanskomu banu Ladislavu 
Gorjanskomu, pošlo za rukom, te je razdraženo građanstvo umirio. Za- 
jašio konja, pa prolazeći ulicama gradskim mirio narod s obećanjem 
da će se krivci strogo kazniti. Tek nato stao se pobunjeni narod razila- 
ziti kličući: »Gospodaru, vodi nas na Turke.« 


Budimski pokolj ogorči kralju boravak u tom gradu, Čuvši k tomu 
da su ga baš na taj dan pokolja njemački knezovi izbornici jednodušno 
izabrali za njemačkoga kralja, odluči ostaviti Budim i poći u Beč da 
bude bliži Njemačkoj i Češkoj. Još 31. ožujka izda u Budimu povelju 
banu Matku Talovcu i njegovoj braći kojom njima i dalje ostavi gra- 
dove Đurđevac u Slavoniji, a Srebrnik i Brčko (Barkazad) u Usori, što 
ih bijahu primili u zalog još od kralja Sigismunda. Nato povjeri vla- 
danje suprugi Elizabeti i nekim pouzdanim vijećnicima, te pođe u Beč 
da ondje dočeka poslanike iz Njemačke i Češke. U prvi mah kratio se 
primiti krunu njemačku, jer se bijaše ugarskim velikašima obvezao da 
je neće prihvatiti bez posebne privole njihove, i jer je Kraljevstvo Nje- 
mačko bilo tada u tako razasutom stanju da se baš nitko nije mnogo 
otimao za kraljevsku čast. No sada navali njegov rođak, štajerski voj- 
voda Fridrik, a s njim i poslanici koncila u Baselu, moliti i Albrechta i 
ugarske staleže da ne odbiju izbora. Pače i milanski vojvoda posla u 
Beč svoga poslanika da Albrechta skloni prihvatiti ponuđenu mu čast. 
Taj milanski poslanik sastavi 27. travnja zasebnu spomenicu, u kojoj 
uz drugo govori ovako: »Zašto te Ugri priječe? Zar i za njihovo kra- 
ljevstvo nije korisno da budeš carem? Gledaj, kako se Ugri vlastitomu 
spasu opiru; treba im pomoći i preko volje njihove, budući da ne znadu 
što je dobro. Ono kraljevstvo ima razmirica kako s Mlecima tako s 
Turcima. Oba su neprijatelja velika, a Ugarska nije jaka da im odoli; 
ako joj pomogne car, branit će se vrlo dobro... Zar Mleci ne žale da 
je kralj ugarski postao carem? Sigurno već iz toga slijedi da se Ugri 
moraju onomu radovati radi čega se Mleci ljute, jer što je ovima na 
štetu, mora prvima biti na korist!« Salijetani s tolikih strana privo- 
liše napokon ugarski staleži da Albrecht primi čast njemačkoga kralja 
(27. travnja). Od toga časa ostade kruna Njemačkoga Kraljevstva poro- 
dici Habsburga sve do propasti carstva u devetnaestom stoljeću. 

Dok su Nijemci gotovo nametnuli Albrechtu kraljevsku čast, digla 
se u Češkoj jaka stranka koja ga nije htjela priznati. Ta Albrecht je 
nedavno gorljivo pomagao Sigismunda u husitskim ratovima, a k tomu 
je bio i Nijemac koji nije naučio češkoga jezika, premda mu bijaše tast 
namijenio i krunu sv. Vaclava. Još 26. prosinca 1437. bijaše se u Pragu 
sastao sabor »za izbor kralja«. Kaspar Schlick, kancelar kralja Sigis- 
munda, a rodom iz hebskoga kraja u Češkoj, ustade i prikaza saboru 
posljednju želju pokojnog cara. Ali samo katolici i umjereni utrakvisti, 
kojima su bili na čelu Ulrik od Roženberka i vrhovni porkulab Mein- 

hard od Jindrihova Gradca, bijahu pripravni priznati Albrechta bez ikak- 
vih uvjeta. Češko-husitska stranka naprotiv, kojoj je bio poglaviti vođa 
Henrik Ptaček od Pirkšteina, zahtijevaše da se izbor odgodi i da se prije 
ustanove uvjeti uz koje bi se odobrio izbor Albrechta za kralja češkoga. 
Kad je taj zahtjev većina sabora zabacila, ostavi ogorčena manjina sa- 
borsku dvoranu. Sada popusti austrijska stranka, samo da ne dođe do 
potpuna raskola. Obje se stranke napokon sporazumješe da će Albrechta 
samo onda priznati, ako potvrdi praške kompaktate i Sigismundom go- 
dine 1436. zadana obećanja; ako nadalje zajamči prava zemlje i prizna 
sve dugove kojima su kraljevi Karlo, Vaclav i Sigismund državna i 
crkvena posjedovanja opteretili, Još bi se morao obvezati da će utra- 
kvističnomu magistru Ivanu Rokycani ili kojemu od njegovih sumišlje- 
nika pomoći do praške nadbiskupije, da će kraljici udovi Barbari vratiti 
slobodu i njezina imanja, da će Moravsku opet pridružiti Češkoj, i napo- 
kon da će s ovom kraljevinom sjediniti sve svoje austrijske zemlje. S tim 
zahtjevima pođe češko poslanstvo u Beč. Albrecht prihvati sve osim 
posljednje točke, a nato ga austrijska stranka na početku lipnja 1438. 
u Jiglavi prizna za kralja i malo zatim, dne 29. lipnja, u Pragu svečano 
okruni. 

No tom krunidbom ne postade ipak kraljem čitave Češke. Stranka 
naime češko-husitska nije se držala zaključaka saborskih potkraj godine 
1437. stvorenih, pače nije ni počekala da li će Albrecht prihvatiti stav- 
ljenih mu uvjeta, nego je odmah još u siječnju 1438. odlučila ponuditi 
češku krunu poljskomu kralju da se tako sjedine obje slavenske države. 
Ipak češki poslanici, koji u ožujku 1438. u Krakov pođoše, napokon od- 
lučiše da pozovu na prijestolje jedanaestogodišnjega kraljevića Kazi- 
mira, mlađega brata poljskoga kralja Vladislava III Varnenčika, možda 
zato što je poljska konfederacija godine 1382. bila odredila da kralj 
mora ostati u zemlji. Nato proglasi zbor protuaustrijske stranke u Mel- 
niku Sraljevca Kazimira 29. svibnja za češkoga kralja. Poljski sabor 
odobri izbor, pače posla odmah u lipnju vojvodu poznanskoga i kra- 
kovskoga s HEEOLkG tisuća plaćenika u Češku. Njima se pridruži Henrik 
Ptaček sa svojim privrženicima, a i vođe taborićana Bedfich od Stra- 
žnica i Petar Polak. Čitava vojska, brojeći do 12.000 ljudi, provali robeći , 
imanja svojih protivnika sve do povijesnoga grada Tabora, gdje se 
utvrdi. 

Kralj Albrecht, koji je nakon krunidbe još uvijek boravio u Pragu, 
morao je sada također pograbiti za oružje. Još 30. srpnja 1438. potvrdi 
dubrovačkim poslanicima Ivanu Gunduliću, Mihajlu Marinu Restiću i 
Jakovu Đorđiću, koji bijahu za njim u Prag pohitali, sve stare povlastice 
svojih predšasnika, a onda se nakon 3. kolovoza spremi na vojnu. Nje- 
mu se pridružiše ne samo podanici njegovih zemalja, nego i neki državni 
knezovi njemački koje bijaše upozorio na veliku pogibelj kad bi se 
Češka sjedinila s Poljskom. Tako mu dovedoše četa saski izbornik, ba- 
varski vojvoda Krsto i sin brandenburškog izbornika Albrecht Achilles. 
S vojskom od nekih 30.000 ljudi pođe prema Taboru, u koji se bijahu 
protivnici njegovi zatvorili. Tu pred gradom Taborom pisa on 14. kolo- 
voza 1438. pismo rektorima i Dubrovačkoj Republici kojim ih pozivaše 

da ostanu i dalje vjerni i odani kruni njegovoj, pače da se još više pro- 
diče svojom vjernošću. Međutim ne mogaše ništa odlučno pred Tabo- 
rom opraviti, jer se protivnici ne htjedoše s njim ogledati na otvore- 
nom polju, a grada opet nije mogao jurišem osvojiti. Tako se 31. kolo- 
voza i 1. rujna stalo pregovarati. Poljaci i njihovi češki privrženici zahti- 
jevahu neka Albrecht koju svoju kćer udade za poljskoga kraljevića 
Kazimira i neka njima ustupi Češku. Ali Albrecht odbi naprečac taj 
tjev, te predloži neka papa s kardinalima ili svjetovnim knezovima r 
spor, što opet ne prihvatiše protivnici njegovi. Međutim uvjeri se Al- 
brecht da Tabora osvojiti ne može; pa čuvši još da su Poljaci provalili 
u Šlesku, digne 15. rujna podsadu grada. I zaista bijaše mladi poljski 
kralj Vladislav s bratom Kazimirom provalio u Šlesku; jedna vojska, 
koju je sam vodio, pobara vojvodine Opolje, Ratibor i Opavu, a druga 
robljaše oko Vratislave. Sada imenova Albrecht po savjetu svoje su- 
pruge Elizabete, koja bijaše za njim u Češku došla, celjskoga kneza Ulri- 

a namjesnikom svojim u Češkoj, a sam pođe 12. listopada prema Zitavi 
da suzbije neprijatelje. Vladislav nato uzmakne u Poljsku, a Albrecht 
uđe 18. studenoga u Vratislavu, gdje ga svečano dočekaše. 

U stolici šleskoj ostade Albrecht do četiri mjeseca. Tu se posredo- 
vanjem pape Eugena IV i članova koncila u Baselu nastojalo izmiriti 
oba takmaca. Poljski sabor bijaše svoga petnaestogodišnjega kralja Vla- 
dislava proglasio punoljetnim, pa onda poslao svoje poslanike u Vrati- 
slavu, gdje su 6. siječnja 1439. započela dogovaranja. Do sporazuma ne 
dođe, jer Albrecht nije htio popustiti, ali ipak izradiše papinski i koncil- 
ski legati da je 10. veljače u Namislovi (Namislovia) utanačeno primirje 
do 24. lipnja, za kojega će se Albrecht sastati s poljskim kraljem i pre- 
govarati o miru. Ali sastanka ne bi, nego je poslije papinski legat opet 
posredovao te bi primirje produljeno do 29. rujna 1439. I obje protu- 
stranke u Češkoj utanačiše primirje. 





"JAGELOVICI U POLJSKOJ 
Vladislav II Jagelo 


1386—1434 
>>>... 
Vladislav ll Marnenčik Kazimir IV 
(godina 1440—1444 kralj ugarski i hrvatski) (god. 1438 protukralj u Češkoj) 
Vladislav (II) | Ivan Aleksan- — Sigisć 7 
Ka ali Albert dar mund I 
češki; god. 1490 1492—1501 — 1501—1506 15061548 
kralj ugarski i = 
hrvatski Sigis. 
+ 1516 mučan 
— August 
1548—1572 


Ludovik 11 
kralj češki, ugarski i 
hrvatski 
15161526 
(Ugarski sabor u svibnju 1439.) Čim se stalo u siječnju 


1439. pregovarati o miru, želio je Albrecht što prije povratiti se u Ugar- 
sku, kamo su ga pozivali i vjerni velikaši i supruga Elizabeta. Albrecht 

bijaše već za 2. veljače 1439. sazvao ugarski sabor u Požun, očit dokaz 
da se dotle kanio povratiti u Ugarsku. Ali prigodom neke pokladne za- 
bave slomi nogu, te morade još nekoliko tjedana proboraviti u Vrati- 
slavi da se liječi. Odsad ostade hrom do smrti. Tek u drugoj polovici 
veljače ostavi Šlesku, te se preko Moravske vraćaše u Ugarsku. Ugarski 
velikaši stali mu već prijetiti da će proglasiti drugoga kralja ako se što 
prije ne vrati u njihovu zemlju. Tek potkraj ožujka 1439. nalazimo ga 
opet u Požunu, odakle je otišao na nekoliko dana (9—20. travnja) u Beč 
da onda stalno ostane u Ugarskoj. 

Bilo je krajnje doba da se vrati u Ugarsku. Za godinu dana njegova 
izbivanja izbile tu na površje nemile posljedice Sigismundova vladanja. 
Mržnja na Nijemce i druge strance preotela sasvim mah, a k tomu po- 
mamili se Sigismundom uzvišeni velikaši da oslabe i skrše posve kra- 
ljevsku vlast. Velikaši borili se i među sobom za premoć, a kraj toga 
podiglo glavu i malo plemstvo, opirući se i kraljevskoj vlasti i velika- 
šima. Bilo se bojati da će se Ugarska preobraziti u oligarhijsku republi- 
ku, sdje će kralj biti puka sjena. No pored svih tih domaćih nevolja za- 
prijetila Ugarskoj velika pogibelj od turskoga sultana Murata II, veća 
nego ikad prije. 

Sultan ne mogaše pregorjeti poraza koji je još 27. lipnja 1437. zade- 
sio njegova vojvodu Alibega (Avranasovića) na Godominjskom polju 
pred Smederevom. Savjetnici njegovi, na čelu mu Isakbeg, optuživali su 
osobito srpskoga despota Đurđa Brankovića da je najviše on kriv po- 
razu, jer nije Turke o pripravama ugarskim obavijestio i jer je ugdtskoj 
vojsci dopustio prolaziti kroz svoju zemlju. Despot je nastojao sultana 
umiriti, te mu je još u jesen 1437. ustupio bogatu oblast Braničevo; 
podjedno je gledao Murata ublažiti po svojoj kćeri Mari koju mu bijaše 
još pred dvije godine (1435) dao za ženu. Ali Isakbeg neprestano je 
sultana bodrio da uzme despotu i Smederevo, koje bijaše Đurađ jako 
utvrdio. Pričaju kako je Isakbeg sultanu jednom u Skoplju očitovao »da 
dokle je god Vukoglija (despot Đurađ) u Šmederevu, 
niti će Ugri niti Karamanoglija (u Maloj Aziji) Turci- 
ma mira davati«. Isakbega pomagala je također gorljiva vjerska 
stranka među Turcima, koja nije mogla gledati kršćanke Mare u sulta- 
novu haremu. Najviše je među njima rogoborio sultanov haznadar Fa- 
dula, koji je »više no ma koji drugi Turčin mrzio na ime kršćansko«. 
Jednoga dana stade Fadula caru govoriti ovako: »Zašto, gospodaru, ne 
bi satro neprijatelje naše vjere? Bog ti je dao toliku silu, a ti nećeš da 
se njome služiš protiv njegovih neprijatelja. Strpljivošću svojom ti po- 
državaš nevjernike. Zaista, ne može to Alahu ugodno biti! Vadi sablju, 
te sijeci neprijatelja dok ne potraži pribježišta u vjeri u jednoga boga 
i velikog proroka njegova. Znaj, gospodaru, da onaj grad, što ga je 
sazidao despot od Srbije (Smederevo), nije sagrađen na naše dobro. 
Uzmi taj grad, a time ćemo dobiti izlaz iz Srbije u Ugarsku. Presijecimo 
gospodaru od Srbije izvore, koji mu jednako kao vodu sipaju srebro 
i zlato. Ovim srebrom i zlatom predobit ćemo Ugarsku, a odanle ćemo, 
ne kroz dugo vrijeme, otići u Italiju i poniziti neprijatelje naše vjere.« 

DEKRET KRALJA ALBRECHTA OD 29. SVIBNJA 143 


kojim potvrđuje zaključke ugarskoga sabora u Budimu (£ 


PRILOG 15 





POVELJA KRALJICE ELIZABETE 
izdana u Budimu 10. siječnja 1440. kojom knezu Ulriku Celjskomu dariva kaštel Kostajnicu na rijeci Uni (10). 

SRPSKI DESPOTI BRANKOVIĆI* 
(1427—1516) 
Vuk Branković (+ 6. X_1398) 


Đurađ Branković (Smederevac) 
despot 1427—1456 


GJ 2. PLI 1459) 
Supruga Jerina (+ 2 V 1457), kći Emanuela Kantakuzena 


Lazar Branković > Grgur (kaluđer Ger- Stjepan Katarina Mara 
s man) + 1477 udala se udala se 
1456—20. 1 1458 + 1460 (1462) Supruga Am 20. IV 1434 1435 za 
Supruga Jelena, kći Tome ———— ———— lina za posljed- furskoga 
Paleologa Vuk (Zmaj) Kiši njeg celjskog sultana PMu- 
=> Grgurević kći Đurđa Ko- neza rata II 
Mara (Jelena), despot 14711485; mnena, kneza Ulrika 11 + u Ježevu 
udana za bosanskoga kraljevi+ supruga Barbara Valonskoga Umrla 14. IX 1487 
ća Stjepana Tomaševića (1455 (1482—1505) —o— oko 1487 


despot srpski); + poslije 1476 kći Sigismunda Fran- Đurađ Jovan ———— 
kapana; udala se (Maksim) does Elizabeta 


drugi put za Franju despot 3 + 1455) 
Berislavića. + 1516. Supruga “pruga 
Grabarskoga Jelena tije 
kći Korvina 

Stiepana 

Jakšića 





Sultana bodrile su na rat i vijesti što ih je dobivao s evropskoga 
zapada. Čuo je da se ponukom pape Eugena IV sprema veliki savez 
kršćanskih vlasti za odlučni rat protiv Turaka. No još više ga je uzne- 
mirilo kad mu stigoše glasi da je 27. studenoga 1437. bizantski car 
Ivan VII ostavio Carigrad i otišao u Italiju na crkveni sabor, gdje se 
najprije u Ferrari a potom u Firenzi pregovaralo o uniji istočne crkve 
sa zapadnom. No sve to nije bilo dosta. Napokon mu doglasiše i to da je 
bizantski car iz Italije poslao svoga dvorskoga maršala i rođaka Kantaku- 
zena u Smederevo, ne samo da pobudi despota Đurđa da i on pošalje 
svoje ljude na crkveni sabor, nego »i po drugim nekim dogovorima«. 
Sultanu je sada bilo gotovo bjelodano da se despot Đurađ sprema zaje- 
dno s ostalim kršćanskim vlastima na rat, pa ih stoga odluči preteći. 
Utvrdilo ga u odluci još više što mu despot na opetovane pozive nije htio 
ustupiti Smedereva, premda su ga zaklinjali kći, sultanica Mara, a i sin 
Stjepan, koji je tada bio talac u sultana, da tu žrtvu pridonese. 


* [Vuk Branković je imao tri sina: Grgura, Đurđa i Lazara, a Đurađ Branković još 
sina Teodora, koji je umro kao dijete; Lazar Branković imao je uz Maru (Jelenu, Jelaču) 
još Milicu, udanu za Leonarda III od Santa Maura iz porodice Tocco, i Jerinu, udanu 
Za Ivana Kastriotu, Skenderbegova sina; Grgur (German) umro je 17. X 1459; Stjepan 
(Stefan) umro je 9. X 1476, oženio se Angelinom, kćeri Arijanita, albanskog gospodara 
u gornjoj dolini Skumbe, a imao je i kćer Maru (t 1495); njegov sin Jovan imao je kćer 
Jelenu (# poslije 1552), ženu moldavskog vojvode Petra IV Rareša; Katarina, kći Đurđa 
Brankovića umrla je između 1490. i 1492; Mara (Jelača), kći despota Lazara, umrla je 
poslije 1498; žena Vuka Grgurovića Barbara umrla je oko 1508, a Jovan, sin despota 
Stjepana, umro je 10. X 1502.] 


186 TREĆE DOBA (II) 


S proljeća 1438. spremao je sultan Murat golemu vojsku. Sve do 
Firenze čulo se da je opremio 150 brodova i 150.000 ljudi. Prije nego 
će krenuti u boj, pozove i despota Đurđa i vlaškoga vojvodu Drakula 
da dođu k njemu u Drinopolje. Despot je slutio što ga čeka, pa ne dođe; 
Drakul posluša zapovijed, ali bi zajedno sa svojim sinovima pažnjen 
i odveden u Galipolje. Nato se u ljetu sultan obori na Srbiju i Ugarsku. 
S jednim odjelom svoje vojske provali sam u Srbiju, razbi srpske čete 
1. kolovoza, a zatim stade plijeniti i paliti po čitavoj zemlji. Gradovi 
Borač i Ravanica predaše mu se sami, a Ostrvicu uze jurišem te ju raz- 
vali. Drugi odio njegove vojske udari kroz Vlašku u južni Erdelj, koji 
se ne bijaše još posve primirio nakon posljednjega seljačkoga ustanka, 
Erdeljski vojvoda Desiderije Losonc pozove velikaše na obranu zemlje; 
ali mu se slabo odazvaše, pa tako mogahu Turci po miloj volji robiti 
i paliti. Sibinja doduše ne osvojiše, ali zato spališe mnoge druge gra- 
dove, kao i predgrađa Brašova, a onda se nakon robljenja od šest tje- 
dana vratiše kući, povevši sa sobom, kako se priča, do 70.000 ljudi u 
sužanjstvo. 

Međutim vojna god. 1438. bijaše tek priprava za odlučni rat iduće 
godine 1439, Sultan odlučio pošto-poto osvojiti Smederevo i Novo Brdo, 
a možda i sam Beograd, pa da mu onda stoji otvoren put na sve strane 
u Ugarsku i Slavoniju. Za to će podići čitavu vojnu snagu svoju od 
200.000 ljudi i brodovlje na velikim rijekama. No to nije dovoljno. Treba 
mu i saveznika, Poslat će poslanike k poljskomu kralju Vladislavu, pro- 
tivniku kralja Albrechta, pa će s njime utanačiti savez i prijateljstvo. 
Sultan će mu pomagati da lakše predobije Češko Kraljevstvo za brata 
Kazimira, a onda će i poljski i češki kralj biti prijatelji i pomagači sul- 
tanovi. 

Čim se dakle kralj Albrecht napokon vratio u Ugarsku, prva mu je 
briga bila da sazove sabor i da sve uredi za obranu zemlje. Još će se 
nešto odrediti i u pogledu nasljedstva, ako bi Albrecht prije reda umro, 
a ne ostavio muškoga potomka. Sabor se sastao u svibnju 1439, ali je 
najmanje vijećao o obrani zemlje. Sabrani velikaši i plemići kao da su 
htjeli dati oduška osjećajima koji su već dulje grudi im napunjali, kao 
da su htjeli zakonom posve skučiti kraljevsku vlast kako je bijahu već 
činom slomili. Ne znamo što se sve vijećalo i govorilo, ali zaključci sa- 
bora jesu takvi da se njima gotovo posve poništuje kraljevstva vlast, te 
se Ugarskomu Kraljevstvu podaje novi ustav, po kojemu svakolika drža- 
vna moć počiva na saboru u kojemu odlučuju prelati, baruni i ostali 
velikaši. Zaključci toga sabora, potvrđenili izdani od kralja 29. svibnja 
1439. (Alberti regis decretum), zapravo nisu drugo nego u obliku zakon- 
skih ustanova utanačeni ugovor između državnih staleža i kralja, kojim 
se staležima zajamčuje utjecanje i odlučivanje ne samo u svim držav- 
nim poslovima, nego i u stvarima same kraljevske porodice. Albrechtov 
je dekret na neki način uvod potonjim smutnjama između ugarskih oli- 
garha, koje se naposljetku svršiše katastrofom na Mohačkom polju. 

Dekret kralja Albrechta od 29. svibnja 1439. broji 39 članaka (arti- 
kula). Pod izlikom da se imaju sve prilike ugarske povratiti u ono stanje 
kako su bile prije Sigismunda, a za kralja Ludovika Velikoga, ne samo 

da su zaista ukinute neke novotarije iz zadnjih vremena, nego biše uve- 
dene i posve nove ustanove u prilog staležima na saboru sabranima. 
Na čelu svima ustanovama je ona po kojoj će kralj ubuduće imenovati 
palatina jedino po savjetu prelata, baruna i plemića, jer je palatinu tra- 
Žiti pravicu od kralja za podanike, a od podanika za kralja, te je po 
tome i sudac između obiju stranaka (quod regia maiestas palatinum 
regni, antiqua consuetudine ipsius regni requirente, eo, quod idem pala- 
tinus ex parte regnicolarum .regiae serenitati et ex parte ipsius regiae 
serenitatis regnicolis iudicium et iustitiam facere potest et tenetur, ex 
consilio praelatorum, ac baronum ac regni nobilium pari voluntate eli- 
gat). Kralj mora stalno prebivati: u Ugarskoj te ne samo kod obrane 
svojega kraljevstva i kod promjene novaca, nego i pri udavanju svojih 
kćeri postupati po savjetu svojih podanika. Duhovnici kao i svjetovnjaci 
nastojahu svom snagom svaliti sa sebe sve terete. Crkve i svećenici 
oslobađaju se svih daća i dužnosti, izuzev jedino službu u ratu; plemići, 
koji se imaju pozvati na oružje samo u najvećoj potrebi, nisu dužni da 
služe i ratuju izvan međa državnih, tako da kralj bez njihove privole 
ne može onkraj granica niti na neprijatelja udarati niti ga preko međa 
progoniti. Premda je kralju, kojemu u prvom redu pripada braniti kra- 
ljevstvo, nametnuta dužnost da svoje vojnike plaća, da ne budu na teret 
urođenim žiteljima, ipak biše neke najunosnije daće ili ukinute ili po- 
vraćene u ono stanje kako su bile za kralja Ludovika. Poglavito pak 
nastojanje staleža išla je kao i u doba Sigismundovo za time da se oda- 
Ječe iz zemlje svi stranci, a osobito Nijemci. Nijedan stranac ili građa- 
nin ne može dobiti od kralja ni političku ni vojničku čast, pače ni crk- 
veno dostojanstvo, a ni imanje. Jednako vrijedi i za kraljicu, a i za Celj- 
ske knezove i despota srpskoga, napokon i za sve prelate i magnate; ni 
jedan od njih ne smije namještati na svojim posjedima stranaca (iuxta 
requisitionem regnicolarum nostrorum nos cum eisdem operabimur, 
quod despotus Rasciae et comes Ciliae, ceterique magnates, domini, vide- 
licet possessiones, castra, fortalitia, civitates, oppida, et alia bona, in hoc 
regno Hungariae habentes et tenentes hutusWodi castra, fortalicia, oppi- 
da, civitates et possessiones non advenis et forensibus, sed hungaris ho- 
minibus pro honore dare debeant). 

Dne 30. svibnja potvrdiše i staleži ovaj dekret te stadoše svom od- 
lučnosti zahtijevati da se svi članci njegovi provedu. Osobito nastojahu 
smjesta ukloniti sve strance, navlastito Nijemce. Već 21. lipnja biše uklo- 
njeni njemački činovnici i zamijenjeni novima, domaćima. Za nagradu 
što je kralj sve želje i tegobe staleža prihvatio bijaše sabor još 24. svib- 
nja izdao kralju povelju, kojom prizna suprugu i djecu njegovu za na- 
sljednike njegove. 

O glavnoj zadaći sabora, da naime potrebno uredi za obranu kra- 
ljevstva i despota od sile turske, znamo vrlo malo. Spominje se samo 
da je kralj predložio neka se pozovu u pomoć njemački knezovi i drugi 
kršćanski narodi, ali sabor od same mržnje na tuđince odbi kraljev pri- 
jedlog. Staleži govorahu da je dosta njih, samo im treba reda i dobra 
vođe. Neka kralj sam pođe u rat, pa će biti jedno i drugo, te neće tre- 
bati tuđe pomoći, budući da ima dovoljno domaćih sinova. Albrecht je 

bio stoga ogorčen, ali ga domala umiri supruga Elizabeta, koju su Ma- 
džari voljeli, jer je govorila njihovim jezikom. Napokon bi odlučeno da 
se vojska skupi u Segedinu do konca srpnja 1439. Onamo će i kralj doći 
da vodi vojsku na Turke. 


(Pad Smedereva 27. kolovoza 1439) smrt kralja 
Albrechta 27. listopada 1439.) Još potkraj svibnja ili prvih 
dana lipnja bijaše sultan Murat II podigao dvije vojske na Srl Jednu 
posla na Novo Brdo, a s glavnom, koja je brojila do 130.000 ljudi, udari 
sam prema Smederevu, stolici despota Đurđa. Pred gradom dA saliti 
nekoliko topova, iz kojih je neprekidno danju i noću na nj pucao. De- 
spot se živo zabrinuo, jer je u gradu bilo malo hrane. Ne mogući doče- 
kati pomoći iz Ugarske, preda potkraj lipnja obranu grada grčkomu 
vojvodi Tomi Kantakuzenu i svomu sinu Grguru, pa sa suprugom Jeri- 
nom i najmlađim sinom Lazarom, sa smederevskim metropolitom Ata- 
nasijem i s velikim dijelom svoga blaga pođe u Ugarsku da što bržu 
pomoć izmoli u kralja i velikaša. Prema koncu srpnja stiže u Segedin, 
gdje je već 29. stajao kralj Albrecht (im feldlager bei Segedin), iščeku- 
jući banderije velikaša i čete županijske koje su vrlo sporo dolazile. Baš 
u Segedinu izda Albrecht 1. kolovoza 1439. despotu Đurđu znamenitu 
povelju, kojom mu za veliku vjernost i sjajne zasluge darova kraljevski 
grad Vilagoš u Zarandskoj županiji. U povelji zove kralj despota »naš 
vjerni, iskreno ljubljeni, svijetli princip Đurađ, despot Raške i gospodar 
Arbanije, naš osobiti pomoćnik pri obrani ove kraljevine« (singularem 
nostrum pro defensione huius regni cooperatorem), te spominje njegove 
sjajne zasluge (operumque gesta magnifica) za cara Sigismunda. Na- 
dalje ističe despotovu odanost prema sebi pa, govoreći o svojem izboru 
i krunidbi, kaže da je na istu posebno pozvao i njega (Đurđa) kao po- 
glavitog člana Ugarskoga Kraljevstva (tamquam principale regni huius 
membrum). Despot međutim nije mogao sam glavom doći »zbog zamaš- 
nih uzroka, imajući braniti domovinu i državu svoju od opasnosti koja 
mu je svaki čas prijetila«, nego je poslao odlično poslanstvo od svojih 
velikaša da mu srdačno čestitaju i da mu »nesumnjivim znacima posvje- 
doči čistoću svoje vjernosti i postojanu svoju pažnju«. Osobito su zna- 
čajne riječi kojima kralj Albrecht slavi vjernost i odanost despotovu 
u posljednje vrijeme turskih provala. »A povrh svega toga«, čitamo u 
povelji, »on (Đurađ) je u najnovije vrijeme dao o svojoj iskrenoj vjer- 
nosti ne samo znak, nego i nesumnjivi stvarni dokaz (palpabile experi- 
mentum), koji zaslužuje ne samo da ga kralj pamti, nego oi je dosto- 
jan vječitoga spomena. Kad je naime ovih prošlih dana — dok smo se 
mi izvan naše Kraljevine Ugarske u stranim krajevima važnim poslovima 
i djelima, koja su, hvala Gospodu, sad već svršena, bavili te ne mogo- 
smo tako lako pružati svu brigu istoj našoj kraljevini i zemljama 
koje s njom međaše — gospodar Turaka ušao s velikom vojskom, od 
različitih plemena i naroda sa svih strana pribranom silom u spome- 
nuto Kraljevstvo Srbije (regnum Rasciae) da bi je sebi pokorio, pa je 
tolike ljude pobio, druge porobio, mnogo šta porušio i mnogo štete po- 
činio; napokon kad smo se mi u najnovije vrijeme (nouissime) iz spome- 
nutih stranih krajeva povratili u ovu našu Kraljevinu Ugarsku, a (turski 

je sultan) podsjeo grad Smederevo (castrum Zenderew) da ga osvoji: 
tad je naprijed spomenuti gospodin despot — premda mu je rečeni gospo- 
dar Turaka mnogim obećanjima sa svake strane prilazio i premda ga 
je mnogobrojnim dobročinstvima i koristima mamio, pa i silovitom 
smrću sina i kćeri njegove, koji se sada zbog toga nalaze u zatvoru kod 
istoga gospodara turskog, plašio — volio je prije sva svoja dobra i 
svoju državu napustiti i od svoje se djece rastati nego li ljagu nevjer- 
stva na sebe navući, iako bi nesretnih pobuda za to navesti mogao. Volio 
je da vjernost, koju je u sreći držao, i u nesreći nepromijenjenom po- 

aže. Volio je to više nego da natrag dobije djecu i dobra svoja, pa da 
se milošću najbjesnijeg neprijatelja križa Kristova i najbjesnijeg nepri- 
jatelja našega ponosi. I kad je spomenuti gospodar turski podsadu spo- 
menutoga grada (Smedereva) postojano nastavljao, isti je despot po 
nesumnjivoj čistoći svoje vjernosti, zajedno sa suprugom svojom, jed- 
nim sinom (ostavivši drugoga da spomenuti podsjednuti grad brani) i 
s cijelim dvorom svojim k našem veličanstvu došao i odmah pripravan 
bio da s ne malom od svojih ljudi sastavljenom silom na tursku vojsku 
zajedno s nama pođe.« 

Tople riječi povelje jasno odaju da je kralj Albrecht bio ozbiljno 
nakanio pomoći nesretnomu despotu, Ali sama volja nije dostajala. Ugar- 
ski velikaši slabo su se odazvali kraljevu pozivu, tako da je u taboru u 
Segedinu na početku kolovoza bilo jedva 25.000 ljudi. S tima je četama 
kralj teško odbijao provale pojedinih odjela turskih na ugarsko tlo, a 
kamoli da bi se usudio pohitati prema donjem Dunavu, prijeći preko 
njega i suzbijati Turke pred Smederevom. Sa svojom malobrojnom voj- 
skom spuštao se vrlo polagano iz Segedina uz desni brijeg Tise prema 
ušću te rijeke u Dunav da bude tako zaklonjen i Tisom i Dunavom. U 
polovici kolovoza boravi kralj još uvijek uz donju Tisu u današnjoj Bač- 

oj; 13. kolovoza izdaje povelje u mjestu Kabal, a 14—20. kolovoza u 
mjestu Kisdi na Tisi (in villa Kysdy, im Heer bei Kisdi, im felde bei 
Kisdi an der Theiss). U ovom mjestu izdaje 20. kolovoza povelju gvojoj 
supruzi Elizabeti, kojom joj zajamčuje godišnji dohodak od 20.000 zlat- 
nih forinta, i to 6000 forinta od slavonske kunovine, a drugo od ruda u 
Kremnici. Osim despota Đurđa Brankovića borave u kraljevu taboru 
palatin Lovro Hedervar, slavonski ban Matko Talovac, mačvanski ban 
Ladislav Gorjanski, kraljevski sudac Stjepan Bator, zatim velikaši Stje- 
pan Rozgon, Ivan od Korođa, Mihajlo Jakšić od Kužlja, šimeški župani 
Emerik i Ivan Marczali, bivši erdeljski vojvoda Petar Čeh Levanjski, 
bivši još nedavno severinski ban Franko Talovac, sada kapetan u Beo- 

radu, i još drugi koji se po imenu ne spominju. No svi ti baruni i veli- 
Kaši zajedno ne bijahu doveli toliko četa da bi se mogao bio poduzeti 
vojni pohod na obranu Smedereva. 

Međutim stajao je sultan Murat II već treći mjesec pod gradom 
Smederevom. Zlovoljan na Isakbega, koji ga je na to putio, tjera ga od 
sebe i šalje ga da preuzme zapovjedništvo vojske pred Novim Brdom. A 
onda napinje sultan svu snagu da osvoji grad. Sve žešće udara na nj, 
a u isto vrijeme šalje pozive braniteljima da mu predaju grad uz po- 
voljne uvjete. Grgur Branković i Toma Kantakuzen odbijahu neko vri- 

jeme careve ponude; no kad je u gradu nastala glad, a pomoći ni od 

uda nije bilo, stadoše pregovarati. Dne 27. kolovoza 1439. napokon pre- 
dadoše sultanu grad. Sultan nagradi Grgura Brankovića nekom zemljom, 
koju je nekad držao djed mu Vuk, i učini ga svojim kletvenikom. Ušav 
sam u Smederevo, pretvori kršćansku crkvu u džamiju, imenova kadiju, 
a Turahan-bega, koji se je pri podsadi odlikovao, namjesti za vojvodu 
u gradu. 

Pad Smedereva bijaše silan udarac za Srbiju, jer je sada sa stoli- 
com despotovom čitava slobodna još zemlja (osim Novog Brda) došla 
u tursku vlast. No pad toga znamenitog grada uzrujao je i sve kršćan- 
ske susjede i prouzročio svagdje veliku stravu i žalost. Osobito se pre- 
pala ugarska vojska, s kojom bijaše Albrecht uto stigao do Titelja i ušća 
Tise nasuprot Slankamena (1. rujna in descensu nostro campestri 
prope vadum Thydewrew, 7. rujna bei Slankemiind, 8. rujna _prope 
vadum Tydewrew, 17, rujna im Heer bei Tidewrew). Kad su u ugar- 
ski tabor stigli prvi glasi o padu Smedereva, obuze vojsku opća panika. 
Šest banderija smjesta pojaha na konje, pa nikoga ne pitajući ostaviše 
tabor i požuriše se svojim kućama. Stoga prevlada u vojsci opći metež. 
Nastade vika »vuk, Duke, što je među Ugrima bio od starine znak da 
je pogibelj velika i da treba bježati. S teškom mukom zadržaše kralj 
i baruni vojsku da se nije čitava raspršila. Dne 17. rujna 1439. stoji kralj 
s prvim barunima svojima i s ostacima vojske kod Titelja (in descensu 
exercituali campestri iuxta portum Tydewrew), i tu vijeća što mu je 
činiti za obranu svoje države od turske sile. Uza nj je despot Đurađ, za- 
tim kaločki nadbiskup Ivan, vesprimski biskup Simon Rozgon, vacki 
Matija, srijemski Jakov; od baruna, velikaša i plemića spominju se pala- 
tin Lovro Hedervar, mačvanski ban Ladislav Gorjanski, ban čitave Sla- 
vonije Matko Talovac, bivši ban severinski i kapetan beogradski Franko 
Talovac, sudac kraljevskoga dvora Stjepan Bator, Ivan od Korođa, Ivan 
Morović, gotovo svi Marezali, Jakšići, Rozgoni, Čaki, Ladislav Titušević, 
tada blagajnik kraljev, i sva sila drugih velikaša i plemića, među njima 
i Ivan Hunjad. U posebnoj povelji, koju je kralj o tom vijećanju izdao, 
priča se potanko zašto je ovogodišnja vojna ostala neuspješna. Ističe 
se osobito da se veći dio vojske, posebice čete županijske, prije razbje- 
žao, a nato je grad Smederevo predan u ruke turske, pa se tako nije 
moglo ništa protiv Turaka uraditi. Međutim vijeće je jednodušno odlu- 
čilo da se odmah s proljeća iduće godine 1440. podigne što brojnija voj- 
ska na Turke i da se narodna vojska ojača sa što više plaćenika (multi- 
tudine stipendiatorum armigerorum). A da bi se plaćenici mogli i uzdr- 
žavati, kralj sporazumno sa svima nazočnim prelatima, barunima, vite- 
zovima i odličnijim plemićima raspisuje za čitavo kraljevstvo sveopći 
porez po 100 denara od svake kuće, bila velikaška, plemićka, građanska 
ili kmetska. S pomoću toga poreza plaćat će se čete najamnika. Kralj 
sam poći će u rat, a pozvat i rođake svoje i prijatelje, pače i izvan Kra- 
ljevstva Ugarskoga. Odmah zatim 18. rujna bio je kralj u Petrovara- 
dinu, a 26. rujna u Futoku. Bit će da su uto neki odjeli slavodobitne 
vojske turske preko Save i Dunava provalili u Srijem, te pokušali poći 

u potjeru za vraćajućim se kraljem. Albrecht se obori na njih i sretno 
ih suzbije, pače se povrati opet do Slankamena, gdje 1. listopada pisa 
pismo »na sretnom vojnom pohodu protiv Turaka kod Slankamena« 
(in felici exercitu contra Turcos prope Slankement). Nije nevjerojatno 
da je baš u taj mah obnovio nedavno razasutu Banovinu severinsku, te 
namjestio u njoj za bana tada već na glasu junaka Ivana Hunjada i 
brata mu, također Ivana (mlađega). 


Ivan Hunjad, kojega je narodna pjesma i priča proslavila kao 
Sibinjanin Janka) spominje se prvi put kao severinski ban na- 
kon turske vojne 1439. O podrijetlu toga velikog junaka ne samo ugar- 
skoga, nego čitavoga kršćanskoga svijeta priča se svašta. Narodna tradi- 
cija naša tvrdi da je Ivan Hunjad ili Sibinjanin Janko sin Visokoga 
Stefana (despota Stjepana Lazarevića) i neke djevojke Madžarice, s 
kojom se bijaše Stefan sastao u Budimu na povratku svome iz daleke 
Moskve. Ona mu je rodila i kćer Janju (blizanku); Janja se poslije udala 
i rodila bana Sekulu, koji se u narodnim pjesmama vazda spominje uz 
ujaka svoga Janka. Učeni ljudi potonjih vijekova rado su dokazivali 
da Ivan Hunjad potječe iz Rima, da je potomak porodice gens Valeria, 
koja je imala pridjevak Corvus. Novija istraživanja međutim posve su 
izvjesno ustanovila da je Ivan Hunjad potekao od Vlaha (Rumunja), 
koji su već od početka XIV stoljeća kao pastiri jatomice grnuli kako u 
Hrvatsku tako u jugoistočnu Ugarsku, a osobito u Erdelj. Šukundjed 
Ivanov zvao se Kosta, te je mnogo prije god. 1360. s Balkanskoga polu- 
otoka došao u Erdelj i naselio se u mjestu Reketye. Unuk Kostin zove 
se Serba ili Surb (1360), te drži već selo Reketye kao svoju vlastitu 
baštinu. Serba imade tri sina, koji se zovu Vojk (Woyk), Magas i Radul. 
Ta su braća dobila ili kupila grad Hunjad u jugozapadnom Erdelju, po 
kojemu se onda stadoše nazivati Hunjadima. Dne 18. listopada 1409. 
potvrdi kralj Sigismund spomenutoj braći i njihovu stričeviću Radulu 
rečeni grad Hunjad da ih nagradi za vjerne službe njihove. 

Između tri brata ističe se osobito Vojk koji je služio kralja Sigis- 
munda kao »vitez kraljeva dvora«. Imao je tri sina, dva Ivana, starijega 
i mlađega, i Vojka. Stariji sin Ivan Hunjad, naš Sibinjanin Janko, spo- 
minje se već 1409. uz oca svoga. I on je vrlo rano došao na dvor kralja 
Sigismunda, na kojemu je boravio jamačno najprije kao dječak (parvu- 
lus), onda kao momak (iuvenis) i napokon kao vitez (miles). Godine 
1414. pratio je Sigismunda u Aachen na krunjenje za njemačkoga kralja, 
a god. 1420. ratovao je uza nj u Češkoj protiv husita. U jednoj po 
kralja Sigismunda od 17. siječnja 1434. čitamo »odlični Ivan rečeni Vlah, 
sin nekadanjega Vojka od Hunjada, dvora našega vitez« (egregius Jo- 
hannes dictus Olah filius condam Woyk de Hunyad aule nostre miles), 
po čemu sudimo da nije tada kao ni slijedeće godine 1435. obnašao ni- 
kakve državne ni dvorske časti. No zato je nedvojbeno sudjelovao u bo- 
jevima koje su u ono vrijeme Erdeljci vodili s Turcima. Sada tek, u 


' J4nos Hunyadi se u hrvatskim izvorima spominje kao vojvoda Janko, a ponekad 
i Jankul, kako su ga i Turci zvali.] 

rujnu 1439, postao je zajedno s mlađim bratom svojim banom Severina, 
najviše Turcima izložene oblasti ugarske, te je tako stupio u kolo ugar- 
skih baruna i prvih branitelja kršćanstva na jugu Ugarskoga Kraljev- 
stva. Posve je vjerojatno da je upravo u taj mah izdao kralj Albrecht 
objema Hunjadima, severinskim banovima, povelju kojom ih je nadario 
novim posjedovanjima za dosadanje zasluge njihove. 

Nakon 1. listopada nema više Albrechta u donjim krajevima. Mo- 
čvarni krajevi između Tise i Dunava sa svojim kužnim zrakom već su 
prije bili na zator ugarskoj vojsci, koja je nemilo stradala od različitih 

olesti, a najviše od srdobolje. Napokon oboli od nje i sam kralj koji 
se nije nimalo čuvao, nego je pače u bolesti gasio žeđu lubenicama. 
Osjećajući da mu je sve gore, naredi da ga odvedu u Beč, jer je mislio 
da će odmah ozdraviti čim samo taj omiljeli grad ugleda. Dne 18. listo- 
pada već je u Ostrogonu, kamo ga bijahu donijeli na nosiljkama, jer nije 
mogao ni jašiti ni voziti se na kolima. Iz Ostrogona žurio se dalje prema 
Đuru i Požunu. Ali putem u Đur oslabi tako da nije mogao dalje. Stade 
stoga u malenom selu Neszmćlyju (Langendorf), nedaleko od Ostrogona. 
Osjećajući da mu se primiče posljednji čas, sastavi 23. listopada svoju 
oporuku. Četiri dana zatim, 27. listopada u jutro, umre u četrdeset i 
drugoj godini svojoj pošto nije ni pune dvije godine vladao. 

Albrecht bio je sasvim različit od svoga tasta Sigismunda, »više 
muž čina, nego govora«, kako ga karakterizira Aeneas Sylvius. Struka 
je bio visoka i jaka, okrugle glave i crne kose, garava lica i tamnih očiju, 

oje su strah ulijevale. Smetale su mu samo nabrekle usnice i izbočeni 

ogrebreni denar. Na licu vidimo poprsje kraljevo s krunom i sigle. N. S. Na zaličju je grb na 


četiri polja razdijeljen; u prvom su grede, u drugom i trećem češki lav, a u četvrtom orao rim- 


ske države. Natpis: »+Moneta Alberti + regis Ungarie et c(etera)«. 


2. Zlatna forinta. Na licu vidimo sv. Ladislava i sigle K. R. Natpis S(anctus) Ladislaus rex. Na 
zaličju štit, podijeljen na četiri polja: u dva ugarske grede, a u dva češki lav. Natpis naokolo 
ruba: »+Albertus D(ei) g(ratia) r(ex) Ungarie«, 


zubi. U Češkoj i Ugarskoj nisu ga ljubili, jer nije umio govoriti nego 
njemački. No uza sve to ipak su ga poštivali, jer je bio uzoran suprug 
i otac, ozbiljan, dostojanstven i pošten u javnom životu, pun državničke 
mudrosti, a osobito hrabar u ratu. »Bio je dobar«, piše suvremeni češki 
ljetopisac Bartoš, »premda Nijemac; smion i samilostan.« Njemu bijaše 
dosuđeno da prvi od vojvoda iz kuće Habsburg skupi u svojim rukama 
glavne zemlje i kraljevstva od kojih se sastoji današnja Austro-Ugarska 

Monarhija“ Uz Austriju i Beč vladao je zemljama krune sv. Stjepana 
i sv. Vaclava. On je želio te tri skupine zemalja i dalje održati na okupu, 
a za svoju porodicu. To svjedoči i njegova oporuka od 23. listopada 
1439. kojom je želio zasnovati i zajedničku, središnju vladu za sve te 
kraljevine i zemlje. U oporuci određuje ovako: Ako bi mu se rodio sin 
(supruga Elizabeta bila je tada trudna), neka mu budu skrbnici majka 
i najstariji član porodice Habsburg, a to je tada bio štajerski vojvoda 
(i poslije njemački kralj) Fridrik. Skrbnicima neka bude o bok vijeće 
od devet osoba, tri iz zemalja krune sv. Stjepana, tri iz Češke i njezinih 
nuzzemalja, jedan iz Praga, a dva iz Austrije, koje će izabrati staleži tih 
zemalja. To bi bila po neki način zajednička vlada za čitavu baštinu 
njegovu. U pojedinim kraljevinama i zemljama neka sami staleži spo- 
razumno sa skrbnicima do punoljetnosti sinove biraju upravitelje i 
državne časnike. Mladi nasljednik neka stalno stoluje u Požunu, koji 
i grad položajem najzgodniji za upravu svih triju skupina. Međutim ta 
ijepo zamišljena oporuka ostala je mrtvo slovo. 


(Hrvatsko Kraljevstvo god. 1438. i 1439.) Ako su već 
prije mnogo puta hrvatski velikaši, osobito oni iz Slavonije, znatno 
utjecali na poslove ugarske, događa se to još češće počev od kralja Al- 
brechta. Knezovi Gorjanski, Iločki, Celjski i Blagajski (Babonići) go- 
tovo su prvi velikaši i u Ugarskoj. Uz njih upliću se u ugarske poslove 
i manja vlastela, kao Morovići, Korođi, Tothi Susjedgradski i drugi. Ali 
i velikaši hrvatski na jugu Gvozda sad se sve više brate s ugarskim oli- 
garsima, pa se otimaju za upliv u Ugarskoj. Tako rade Frankapani, a i 
krbavski knezovi Kurjakovići, napokon i Zrinski. Mnogo tomu prinosi 
opća, zajednička pogibelj od Turaka, koja sve zainteresirane narode i 
zemlje goni u neku slogu, na zajedničku obranu pod vrhovnim vodstvom 
ugarsko-hrvatskih vladara. Hrvatsko Kraljevstvo i njegovi zastupnici sve 
više upiru svoje oči u Budim i Požun, očekujući odanle pomoći protiv 
Mletaka i Turčina. Tako postaje za zajedničke nevolje uvijek i tješnja 
sveza između Hrvatskoga i Ugarskoga Kraljevstva. 

Za kralja Albrechta u Hrvatskom su Kraljevstvu svemoćni braća 
Talovci. Na čelu kraljevstva stoji Matko Talovac, ban čitave Slavonije, 
Dalmacije i Hrvatske. On je u taj čas jači i ugledniji od kraljevih svo- 
jaka i rođaka, od knezova Celjskih i Gorjanskih. Njemu se mora poko- 
ravati i goropadni Fridrik Celjski sa svojim sinom Ulrikom; po kra- 
ljevu nalogu moraju se oni podvrći njegovu sudu i bana mačvanskoga 
Ladislava Gorjanskoga. Uz Bina Matka ističe se osobito brat njegov 
Petar (Perko, Pirko) kao ban Dalmacije i Hrvatske, ukoliko nisu u 
mletačkoj vlasti. Ban Petar brani i štiti ostatke tih kraljevina i od MJe- 
taka i od bosanskoga kralja, a i od njegova velikog vojvode Stjepana 
Vukčića. Treći brat Talovac, po imenu Ivan (Zowan, Šowan) pomaže 
bana Matka u Slavoniji; kao prior vranski drži prostrana i bogata ima- 
nja viteškoga reda ivanovaca. Četvrti brat napokon Franjo ili Franko, 
za Sigismunda severinski ban, sada je župan Temeške županije i kape- 








? [Klaić je ovo pisao u početku XX stoljeća.] 

tan Beograda. Tako od Beograda na sutoku Save i Dunava pa do Senja, 
i od Drave do Neretve gospoduju braća Talovci; pače i ponositi Dubrov- 
nik utječe se njihovoj zaštiti, zovući ih svojim građanima i milim pri- 
jateljima. Svakom zgodom, kad god Dubrovnik šalje svoje poslanike 
pred lice kraljevo, preporučuje se također i braći Talovcima, a koji put 
i senjskim knezovima Frankapanima. 

Ban Matko Talovac ima doduše tri odana brata, tri revna poma- 
gača, ali uza sve to nije uvijek dosta jak da uzdrži mir i red u prostra- 
nom kraljevstvu. Hrvatski velikaši povodili se za ugarskima, pa su zare- 
dale borbe i otimačine u zemlji. Na čelu zulumćarima bili su Celjski 
knezovi, a u njih se ugledali drugi. Knezovi Frankapani borili se među 
sobom i udarali na svoje susjede knezove Zrinske; ovi opet obarali se 
na slabije susjede svoje, kao na imanja Vladislava Tituševića oko Blinje 
i na knezove Blagajske. Uz borbe između velikaša zaredale smutnje iz- 
među knezova i maloga plemstva, između knezova i slobodnih gradova. 
Kako je ban Matko svaki čas morao boraviti izvan zemlje, nije mu do- 
stajalo dosta vremena da uvijek miri zavađene velikaše i plemiće. No 
on je ipak činio sve što je mogao. Zato ga i kralj Albrecht uvijek odli- 
kuje, potvrđujući njemu i braći njegovoj starije darovnice i množeći 
ih novima. I tako se imanje braće Talovaca razastrlo po čitavom Hrvat- 
skom Kraljevstvu: oni drže Cetinu s Klisom i Omišem, Đurđevac i Pro- 
davić u zapadnoj Slavoniji, Srebrnik i Brčko u Usori, i napokon brojna 
imanja u istočnoj Slavoniji, koja su dobili po svojim ženama. Matko 
naime bio je oženjen Margaretom, kćerju Petra Čeha Levanjskoga, a brat 
mu Franko Jelenom, sestrom Vladislava Jakšića od Kužlja. 

O djelovanju bana Matka Talovca u Hrvatskom Kraljevstvu god. 
1438. i 1439. evo nekoliko podataka. U siječnju i veljači 1438. nalazimo 

a kako upravo gorljivo istražuje zulume, počinjene kaptolu zagrebač- 

omu i slobodnoj općini na brdu Gradecu od Celjskih knezova i njihova 
kastelana Vilima Stamma. Čini se da je ban u svojoj gorljivosti došao 
i sam u sukob sa slobodnom općinom na brdu Gradecu, jer kralj Al- 
brecht 3. ožujka iz Budima zapovijeda njemu i bratu mu Petru da puste 
rečenu gradsku općinu i dalje uživati staru slobodu i prava svoja i da 
se nipošto ne upliću u sudstvo i upravu (iurisdiccione et qualicumque 
gubernacione) njezinu. No tom opomenom ne bi nimalo poremećen 
dobri sklad između kralja i bana, pače malo zatim, 31. ožujka, izda kralj 
Matku i njegovu bratu Petru znamenitu povelju kojom proslavi njihove 
zasluge za kralja Sigismunda i za svoj izbor i krunidbu, te im potvrdi 
što im bijaše tast njegov u zalog dao. Dok je kralj nakon toga boravio 
u Austriji, Moravskoj i Češkoj, bio je Matko u svojoj banovini ili u 
Ugarskoj. Dne 19. svibnja nalaže iz Žagreba kaptolu zagrebačkomu da 
Franka Ladislavova od Gorice uvede u njegov posjed Dobretin. Dne 
18. prosinca 1438. povjerava opet čazmanskomu kaptolu iz mjesta Oto- 
ka (Attak) da samostan pavlina u Garićkim brdima uvede u posjed 
nekih mlinova. S Mletačkom Republikom živi ban Matko, kao. i brat mu 
Petar, ban dalmatinski i hrvatski, u najboljem sporazumu. Još na po- 
četku godine 1438. ponudio je knez Ivanac splitskomu knezu da će Mle- 
cima predati podgrađa grada Klisa (suburbia castri Clissi); ali Mleci 

odbiše ponudu, »jer je čvrsta volja i odluka njihova da s velikim kne- 
zom (Matkom) i njegovim bratom, kao i sa svima žive u dobrom prija- 
teljstvu i miru«. Oni pače pohvališe svoga kneza u Splitu što je ispunio 
neke zahtjeve bana Petra (Pirka); neka mu jednako i dalje čini da se 
takvim djelima uvjeri o najboljim nakanama Mletačke Republike (ut 
per effectum cognoscat nostri dominii optimam intentionem). Kad su 
poslije u svibnju Mleci slali svoje poslanike kralju Albrechtu, osobito 
im zapovijedaju da na kraljevskom dvoru potraže »velemožnoga kneza 
Matka« ako bi se ondje desio, i ako ga nađu, neka ga u ime Republike 
pozdrave i počaste darovima. 

Dobri sporazum između Mletačke Republike i banova Talovaca malo 
da ne pomrsiše Vlasi, koji se bijahu nastanili na tlu mletačke Dalmacije 
i Hrvatske. Već prvih dana veljače 1439, a onda i 26. veljače povjera- 
vaju Mleci novomu providuru za Dalmaciju, svomu plemiću Pavlu Val- 
laressu da poglavito nastoji smiriti bana Petra Talovca (Tallowich), 
»koji ne prestaje štete nanositi našim podanicima, a najviše Morlacima, 
boravećima u različitim našim mjestima«. Neka providur uputi bana 
Perka kako su nepravedna ta nasilja i štete što ih on čini, a kojima se 
Mleci moraju čuditi, to više što znaju da je Republika »vazda ljubila 
velemožnoga kneza Matka, brata njegova, a i njegovo velemožje, te im 
je vazda bila spremna iskazivati časti i službe«. 

Jamačno je mletačkom providuru bilo pošlo za rukom bana Petra 
smiriti, jer malo zatim nalazimo Petra uz brata Matka u Slavoniji, u 
gradu Križevcima, kamo bijaše sazvan sabor slavonski. Zadaća toga 
sabora bila je da dokrajči otimačine, razbojstva i međusobna nasilja, 
kojima nije mogao stati na put sam ban Matko. Na sabor dođoše ple- 
mići Slavonije, osobito iz Zagrebačke i Križevačke županije; iz Varaž 
dinske županije i Zagorske Knežije, kao i Virovitičke županije nema 
gotovo nikoga. Osim bana Matka i brata mu Perka, zatim trećega brata 
priora vranskoga Ivana, i napokon kninskoga biskupa Demetrija Ču- 

ora nema na saboru u Križevcima nijednoga prelata ni baruna, a ni 
ezova Zrinskih ni Blagajskih; ostalo plemstvo prilično je brojno za- 
stupano. Tu su: Ladislav i Ivan Toth od Susjedgrada, oba banovca Petar 
Ade od Svetoga Duha i Herman od Grebengrada, Gašpar Čupor od Mo- 
slavine, Juraj od Ludbrega, Šimun od Kladuše, Nikola Položajić od Klo- 
koča za se i za čitavo pleme svoje. Najprije se vijećalo o tom da se osi- 
gura mir i red u kraljevini; u tom pogledu stvori sabor dne 10. ožujka 
sedam članaka, na koje prisegoše svi nazočni baruni i plemići; ostalo 
plemstvo, koje nije nazočno, mora učinjene odredbe prisegom prihva- 
titi do 27. ožujka. Povjereno bi banovcima i plemićkim sucima da po- 
težu na sud zulumćare, a s onima koji bi se njima protivili neka postu- 
paju kao s buntovnicima. Međutim je i nazočno plemstvo zahtijevalo 
od bana da mu obnovi i povrati staro pravo, koje bijahu zadnji banovi 
dokinuli. Plemstvo je naime od starine na saborima biralo pro to- 
notara ili čuvara banskih pečata, te je tako protonotar bio pouzda- 
nik plemstva. Posljednji banovi za Sigismunda (Albeni i celjski knez 
Herman) oteše to pravo plemstvu, pa namještahu i skidahu posve samo- 
voljno protonotare, koji su tako postali njihovi pokorni službenici, a 

nisu bili više zastupnici i pouzdanici plemstva. Budući da je zbog toga 
i sudstvo bilo posve zavisno od bana, stali su sudovi gaziti stare zakone 
i običaje. Mnogi plemići pretrpjeli su zbog toga goleme štete, a bilo je 
radi pristranih presuda i svakakvih smutnja. Plemstvo stoga zahtijevaše 
da mu se povrati pravo biranja i skidanja protonotara, jer mu je to 
najbolje jamstvo da će tako protonotari biti ne samo čuvari banskih 
pečata, nego i zakona i pravde. Ban Matko nije mogao opravdanog zahtje- 
va odbiti, pa izda treći dan sabora, 11. ožujka 1439, znamenitu povelju, 
kojom plemstvu povrati i iznova potvrdi staro pravo njegovo (conce- 
dimus, ut... prothonotarios seu conseruatores sigillorum pro discus- 
sione causarum ipsorum — nobilium — eis per nos et futuros eiusdem 
regni Sclavonie banos assignatorum et assignandorum, eligendi et tan- 
dem culpis huiusmodi prothonotariorum exigentibus eosdem de eius- 
modi eorum officiis remouendi liberam habeant facultatem). Znamenito 
je kako ban u povelji osobito ističe da on to čini kao »predstavnik kra- 
lja Albrechta, naravnoga gospodara« (nobis tanquam personam... Al- 
erti... regis domini nostri naturalis representantem). 

Nakon svršena sabora nalazimo 6. travnja 1439. bana Matka u Pa- 
kracu (in Pekrecz), koji pripadaše također njegovim posjedovanjima. 
Tu izdaje povelju pavlinskomu samostanu sv. Ane u Dobroj kući (Dobra- 
kucha) kojom mu poklanja neko selo (Petoyancz, Petyanz) što je pripa- 
dalo njegovu posjedu u Sv. Petru. U svibnju opet je ban Matko u Kri- 
ževcima; tu izdaje 11. svibnja pismo kojim potvrđuje nagodbu između 
plemića Jurja i Andrije od Lidbreke: praunuka hrvatskoga bana Ivana 
Ćuza. Međutim bijaše se u Budimu sastao ugarski sabor da vijeća o ob- 
rani protiv Turaka. Da li je i ban Matko došao na taj sabor, ne znamo, 
ali je poznato da su baš u isto vrijeme, nekako nakon 3. svibnja, Du- 
brovčani poslali svoga poslanika, franjevca Antuna Krispina, čuvara sa- 
mostana u Stonu, kralju Albrechtu u Budim, moleći ga za pomoć protiv 
sdikega vojvode Stjepana Vukčića, svoga susjeda i nasljednika San- 

laljeva. 

Stjepan Vukčić naime, potaknut možda sultanom Muratom II koji 
se tada s čitavom silom svojom spremao na Smederevo, stao je snovati 
da pokori svojoj vlasti Dubrovačku Republiku. Dubrovčani tuže se kra- 
lju kako je vojvoda Stjepan zaboravio na prijateljstvo i sve učinjene 
mu usluge, kako ih danju i noću uznemiruje i nastoji da ih pokori (imo 
diu noctuque non desistit eos vexari et conari ac procurare, quomodo 
eos suppeditare posset). Napokon zaklinju kralja neka zapovjedi susje- 
dima vojvode a svojim podanicima, kao što su banovi Dalmacije, Hrvat- 
ske i drugi, da ustanu na obranu Dubrovačke Republike, ako bi spo- 
menuti vojvoda na nju zaratio. Kralj Albrecht ugodi molbi grada Du- 
brovnika, te izda 6. lipnja 1439. u Budimu zapovijed banu Matku Ta- 
lovcu kojom mu nalaže da se s čitavom silom svojom, koju bi mogao 
podići u Hrvatskom Kraljevstvu (cum tota vesira potentia, quam in 
dicto regno Croacie leuare poteritis), obori na vojvodu Stjepana i nje- 
gova ortaka, ako bi se usudio udariti na vazda vjernu Dubrovačku Re- 
publiku. Jednaku pismenu zapovijed upravi kralj istoga dana i na Petra 
Talovca, bana Dalmacije i Hrvatske. 

Ne znamo da li su banovi Talovci zaista udarili na vojvodu Stje- 
pana Vukčića ili im je inače pošlo za rukom da ga odvrate od njegovih 
prijetnja. Ban Matko Talovac jamačno nije pošao u južne krajeve svoje 
banovine, jer ga poslije nalazimo uz kralja u vojsci koja se skuplja na 
obranu Smedereva. Ban Matko ustrajao je na toj vojni uz Albrechta 
sve do konca rujna, te je 17. rujna bio kod Titelja kad su ondje sabrani 
prelati, baruni, velikaši i plemići zaključili veliki rat za iduću godinu. 
No već 5. listopada 1439. opet je ban Matko u Zagrebu, gdje daje nalog 
zagrebačkomu kaptolu da Grgura, sina Antuna Blagajskog, uvede u nje- 
gove posjede Brezovicu i Dol u Zagrebačkoj županiji. Po tome sudimo 
da nije bio nazočan kad se tri tjedna poslije kralj Albrecht u Neszmć- 
lyju rastavio s ovim svijetom. Još 7. listopada nalaže kralj Albrecht svo- 
mu blagajniku Ladislavu Tituševiću od Bathmonostre da isplati banu 
Matku 1000 zlatnih forinta za uždržavanje turskoga carevića Davida Če- 
lebije, s pomoću kojega je kralj želio zbaciti s prijestolja sultana Mu- 
rata II. 


(Elizabeta i Vladislav I Varnenčik, 1440—1444.) 
Kralj Albrecht bijaše umro u najgori čas za svoje zemlje i kraljevine, 
a i za svoju porodicu Ostavio za sobom dvije malene kćeri, Anu i Eliza- 
betu, i trudnu suprugu Elizabetu, za koju se nije znalo hoće li roditi 
sina ili kćer. Tko će sada biti kralj ugarski i hrvatski, tko kralj češki, a 
tko vojvoda Austrije? 

Albrecht bijaše doduše pred smrt sastavio oporuku, ali za nju nije 
mnogo marila ni kraljica udova Elizabeta, a ni staleži njegovih kralje- 
vina i zemalja. U početku preuze vladanje kraljica Elizabeta. Ta ona 
je još za života svoga supruga rado isticala da je zapravo ona baštinica 

runa i prijestolja očevih; k tomu su je Ugri više cijenili i poštivali 
nego supruga koji nije znao njihova jezika. Napokon je Elizabeta bila 
lukava i umna žena, muževna srca u ženskom tijelu, koja je i suprugu 
zapovijedala kako je htjela (illa insuper mulier callida et astuta fuit, et 
in corpore femineo virilem gestabat animum maritumque suum quo 
volebat trahebat). Odmah nakon ukopa Albrechtova pođe ona u Stari Bu- 
dim, gdje je vršila kraljevsku vlast, izdavajući povlastice i povelje, u 
kojima se ponosito zove »po Božjoj milosti Kraljica Ugarske, Dalmacije, 
Hrvatske itd., baštinica Kraljevine Češke, vojvotkinja Austrije i Štajer- 
ske, markgrofica Moravske«. Dakako da je poglavito ugađala svojim 
rođacima, Celjskim knezovima Fridriku i Ulriku, zatim mačvanskomu 
banu Ladislavu Gorjanskomu, onda Sečima, pače i nekim Frankapanima, 
kao knezovima Bartolomeju VIII i Martinu. Snovala je pače dozvati iz 
Poljske majku svoju Barbaru, koja bijaše pred Albrechtom onamo po- 
bjegla. S pomoću tih svojih rođaka i njihovih brojnih privrženika na- 
dala se održati na prijestolju oca i supruga svoga. 

Dne 9. studenoga 1439. boravi kraljica Elizabeta u Višegradu na 
Dunavu. Uz nju su osim rođaka njezinih neki odličniji prelati i baruni 
ugarski i erdeljski, kao đurski biskup Benedikt, erdeljski vojvoda Desi- 
derije Losonc, sudac kraljevskoga dvora Stjepan Bator, sikulski župani 
Mihajlo Jakšić od Kužlja i Franjo Čak, zatim bivši temeški župan Stje- 

pan Rozgon, Ivan Perenj, Toma Seč i drugi. Od hrvatske gospode bio 
je ondje knez Bartol Frankapan i krbavski knez Juraj Kurjaković, koji 
tada vrši čast magistra kraljičina dvora. Napokon borave uz kraljicu 
dvorske gospođe i gospođice, među njima neka Jelena Kottannerica 
(Helene Kottannerin), koja je bila odgojiteljica male kraljevne Eliza- 
bete i koja je poslije u njemačkom jeziku sastavila spis, gdje potanko 
priča sve zgode na kraljičinu dvoru godina 1439. i 1440. Kraljica je tada 
nastojala da kruna sv. Stjepana dođe u pouzdane ruke. Stoga oduze 
spomenutoga dana Jurju od Bozyna čast čuvara krunskoga, Koju mu 
bijaše pokojni Albrecht povjerio, a onda pohrani krunu s drugim krun- 
skim dragocjenostima u tvrdi Višegrad, te imenova podjedno svoga ro- 
čaka, mačvanskoga bana Ladislava Gorjanskoga, kapetanom toga gra- 
da. Malo zatim uzvisi na čast ostrogonskoga biskupa Dionizija Seča, 
koji joj je također po majci Jeleni Gorjanskoj bio u svojti, pače mu 
pribavi i kardinalski Klobuk. No tim ogorči silno vesprimskoga biskupa 
Simona Rozgona, koji je za tom čašću gramzio. Kraljica htjede ga do- 
duše udobrovoljiti, podijelivši mu poslije bogatu biskupiju u Egru, ali 
Simon ostade i dalje protivnik njezin. Jednom joj pače zaprijeti: »Kra- 
ljica će iskusiti što ja kao Rozgon i biskup mogu; dokle živim, neće ona 
Ugarskom vladati.« 

Poput Simona Rozgona bilo i drugih nezadovoljnika koji su prije- 
kim okom gledali kako sve više mah preotimaju rođaci kraljičini. No 
bilo je jamačno i ozbiljno zabrinutih muževa, koji su željeli da na pri- 
jestolje ugarsko i hrvatsko stupi čitav čovjek koji bi bio jak obraniti 
povjerena mu kraljevstva od vanjskih neprijatelja, a osobito od slavo- 
dobitnoga sultana Murata II. Među te spadala su i braća Talovci, na 
čelu im ban Matko. 

Budući da se kraljica sve više povjeravala svojim rođacima te im 
dijelila časti, imanja i povlastice, javno je mnijenje stalo iznositi želju 
da se bira kralj. Srpski despot Đurađ Branković, koji je nakon pada Sme- 
dereva ostao bez države i boravio u Ugarskoj i Hrvatskoj (u Srijemu 
i Zagrebu), kao da se nadao da bi njega moglo zapasti prijestolje. Ta 
pokojni kralj cijenio ga je uvelike, a k tomu je kći despotova Katarina 
još od godine 1434. bila udana za celjskoga kneza Ulrika, koji je tada 
bio jamačno najsilniji velikaš u Hrvatskoj i Ugarskoj. U prosincu 1439. 
javlja despot Đurađ Mletačkoj Republici kako radi o tom da »dobije 
Kraljevstvo Ugarsko« i uvjerava Republiku da će joj biti prijatelj ako 
postigne što želi (nos advisat de pratica, quam tenet habendi regnum 
Hungarie, et si dictum regnum habebit, deliberat esse bonus amicus 
noster). Međutim Đurađ kao da ipak nije pravo vjerovao da bi se to 
moglo dogoditi, pa u isto vrijeme moli Mletke neka mu dopuste skloniti 
se sa sinovima i obitelju svojom u njihove oblasti, ako bi to od po- 
trebe bilo. Mlečani mu se nato 2. siječnja 1440. zahvaljuju »za blagona- 
klonost njegovu« (de bona dispositione sua). 

Uto bijahu se prvih dana siječnja 1440. sastali u Budimu prelati i 
baruni, a i drugi velikaši ugarski i hrvatski da vijećaju što da se u tako 
sudbonosnom času čini. I Elizabeta bijaše još pred Božić došla u Budim. 
Gospoda ne htjedoše naprosto zabaciti nasljedno pravo kraljičino, nego 

stadoše predlagati neka se kraljica drugi put uda, pa će onda njezina 
supruga izabrati za kralja. Stali pače i tražiti joj supruga. Neki predla- 
gahu neka pođe za Lazara, najmlađega sina despota Đurđa; ali kraljica 
odbi tu ponudu naprečac. Jelena Kottannerica priča da je kraljica uskli- 
knula: »Draga gospodo, ne dajte mi poganina, nego radije kršćanskoga 
seljaka« (lieben herren gebt mir nicht ainen haiden, gebt mir ainen 
kristen pauren). Nato se dosjeti rođak njezin Ladislav Gorjanski, te pred- 
loži poljskoga kralja Vladislava, mladića doduše od šesnaest godina, ali 
već na glasu sa svoje državničke mudrosti, plemenštine i hrabrosti. Ve- 
likašima svidi se kandidat, jer se nadahu da će tim prestati razmirice 
radi Češke i da će u savezu s Poljacima lakše odbijati turske navale. K 
tomu ih je nukalo i to što su baš tada boravili u Poljskoj poslanici sul- 
tana Murata II nudeći Vladislavu savez prev Ugarske. Velikaši slomi 
stadoše salijetati kraljicu da prihvati njihova izabranika. Međutim Eli- 
zabeta ne htjede ni za Vladislava čuti, jer se nedavno takmio sa supru- 
gom njezinim za Češku i jer je mladić bio premlad za nju, koja bijaše 
prevalila već i tridesetu godinu. Da se ukloni napasti, ostavi kraljica 
Budim i pođe u Višegrad. Ali velikaši pođoše za njom i nastaviše je na- 
govarati. 

Uto dođe u Višegrad celjski knez Ulrik. Videći da staleži nisu voljni 
popustiti, svjetova svoju rođaku neka na zahtjeve njihove tobože pri- 
stane, a onda neka svoje obećanje opozove čim joj se pruži zgodna pri- 
lika. Kraljica bijaše se i sama već uvjerila da ne može odoljeti općoj 
želji svojih velikaša te prihvati knežev savjet. Jednoga dana sazove ona 
velikaše, pa suze lijući očitova kako nije dosta jaka da sama tolikim 
velikim zemljama vlada: stoga pristaje na njihov zahtjev da uzme polj- 
skoga kralja. Neka staleži utanače s njime pogodbe, a ona pridržaje da 
kaže uvjete uza koje će poći za njihova izabranika. Vrativši se u svoje 
odaje izjavi svojim dvorjanicima da će staviti tri takva uvjeta koje neće 
prihvatiti ni staleži ni kralj oljski. Celjskomu knezu Ulriku, koji je 
bijaše tako lijepo svjetovao (praefatus comes Ulricus tam operatione 
peruigili quam consilio prouido), izda odmah zatim 10. siječnja 1440. 
u Budimu povelju kojom mu darova kaštel Kostajnicu na Uni, u Zagre- 
bačkoj županiji. 

Velikaši ugarski i hrvatski, ne sluteći da ih je kraljica nadmudrila, 
radosno izabraše poslanike koji će poći u Krakov kralju Vladislavu. 
U poslanstvu nalazimo bana čitave Slavonije Matka Talovca, bivšega 
senjskoga biskupa Ivana de Dominis, šimeškoga župana Emerika Mar- 
CzAl, pokladnika Ivana Perenja i vrhovnoga dvorskog meštra Ladislava 
Paloca. Ti pođoše 18. siječnja iz Budima u Poljsku. Putem pridružiše se 
njima još Rajnald Rozgon i Mihajlo Orsag, zatim poslanici nekih gra- 
dova i Celjskih knezova. Dne 24. siječnja stigoše u Krakov, gdje su još 
uvijek boravili poslanici turskoga sultana. Matko Talovac sa svojim dru- 
govine iznese ove ponude: Vladislav neka uzme za ženu udovicu Eliza- 

etu; ako bi dijete što ga ona iščekuje bilo muško, neka ono odmah ba- 
štini Kraljevinu Češku s nuzzemljama, u Ugarskoj pak i Hrvatskoj neka 
stupi na prijestolje nakon kralja Vladislava, ali samo onda ako taj ne bi 
imao muških potomaka. Ako Elizabeta rodi kćer, to će Ugarska s Hrvat- 

skom pripasti Vladislavu i njegovim potomcima, koji će nastojati da 
kraljičine kćeri dobro opskrbe i zgodno poudaju. Uz to mora se Vladi- 
slav zavjeriti da će prava Ugarske i Hrvatske poštivati, založene gradove 
šipuške bez odštete povratiti, i napokon oba kraljevstva braniti od svih 
neprijatelja, osobito od Turaka, i to sa svima silama Poljskoga Kra- 
ljevstva. 

Kraljica Elizabeta snovaše međutim kako da osujeti sva nastojanja 
velikaša. Još 21. siječnja nalazimo je u Budimu, odakle piše pismo Du- 
brovčanima nudeći im hrvatski grad Omiš, koji je tada htio ugrabiti 
veliki vojvoda bosanski Stjepan Vukčić. Nakon toga spremaše se zaje- 
dno sa svojim rođakom Ulrikom Celjskim u Požun, jer očekivaše na- 
skoro porod djeteta, pa htjede da bude bliže Austriji. Međutim već u 
Komf4romu stade da izvede što je davna smišljala. Oko 12. veljače bo- 
ravi u Kom4romu. Tu povjerava dadilji svoje kćeri, Jeleni Kottannerici, 
neka se povrati u Višegrad i neka potajno ugrabi krunu sv. Stjepana, 
koja bijaše ondje pohranjena. Jelena htjede to izvesti najprije s po- 
moću nekoga Hrvata koji je boravio na kraljičinu dvoru; no kad se taj 
kratio, uze za pomoćnika nekoga Madžara. Sad pođe Kottannerica u 
Višegrad pa, ušavši u dvor, razbije bravu i rastrga pečat na vratima od 
komore, u kojoj je škrinja s krunskim dragocjenostima bila pohranjena; 
zatim otvori škrinju i izvadi iz nje samo krunu (ostale dragocjenosti 
ostavi), te uredivši opet sve, koliko je moguće bilo, ušije krunu u bar- 
šunasti jastuk koji bijaše upotrijebila za sjedalo na saonicama. Nato 
stiže noću 21. veljače sretno u Komđ&rom, gdje je bilo već sve sprem- 
ljeno za daljnji put u Požun, Međutim uoči polaska spopadoše kraljicu 
trudovi, te ona jutrom 22. veljače rodi sina, koji bi prozvan Ladislav 
(Postumus ili Posmrtni), jer se kraljica bijaše zavjetovala kralju i svecu 
istoga imena. Krstio ga je prizvani nadbisku ostrogonski Dionizije Seć 
[Szćchy] u nazočnosti Ulrika Celjskoga i kneza Bartola Frankapana, 
a i drugih duhovnih i svjetovnih dostojanstvenika, osobito Lovre Heder- 
vara, požunskoga i temešvarskoga župana Stjepana Rozgona i đurskoga 
biskupa Benedikta. 

Kraljica Elizabeta bijaše postigla što je toliko žudila. Imala je sina 
Ladislava i za njega spremnu krunu sv. Stjepana. Smjesta posla teklića 
Hedera u Krakov i opozove punomoć danu poslanicima, izjavivši da 
je pristala na dogovore s poljskim kraljem samo za taj slučaj, ako ne 

i rodila sina. I zaista se poljski kralj Vladislav zajedno sa svojim vijeć- 
nicima stao predomišljati da li bi se odazvao pozivu, budući da sada 
Ugarska i Hrvatska imadu zakonita nasljednika na prijestolju. K tomu 
su i mnoga poljska gospoda odvraćala Vladislava neka ne ide u Ugar- 
sku, jer su se bojali da će zanemariti svoju naslijeđenu kraljevinu. Ali 
sađa navališe na nj ugarski i hrvatski poslanici dokazujući da imadu 
punomoć za svaki Slučaj, pače i za onaj kad bi kraljica dobila sina. Osim 
toga stadoše mu živim bojama prikazivati bijedu, koja bi čitavo kršćan- 
stvo snašla ako ne prihvati poziva, te se s ujedinjenim silama ugarsko- 
hrvatskim i poljskim ne podigne na obranu njegovu od turske sile. Na- 

kon privoli mladi kralj, te 6. ožujka (u nedjelju Laetare) nakon službe 
Božje u stolnoj crkvi suze lijući primi ponuđenu mu krunu. Odmah zatim 

biše 8. ožujka 1440. utanačeni ugovori. Prvim obveza se kralj da će pri- 
godom krunidbe sva stara prava i slobode ugarske i hrvatske potvrditi, 
s poljskim četama Ugarsku braniti od Turaka i drugih neprijatelja, ši- 
puške gradove bez otkupnine povratiti i napokon kraljici Barbari bra- 
niti povratak u Ugarsku. Drugim ugovorom obeća Vladislav da će se 
još prije krunidbe zaručiti s Elizabetom, no da je neće siliti na vjen- 
čanje kroz godinu dana dok ne oplače pokojnoga supruga svoga; ako 
nadalje ne bi od nje imao muškoga poroda, priznat će njezina sina Ladi- 
slava za svoga nasljednika. Sutradan (9. ožujka) predadoše mu posla- 
nici ispravu kojom izjaviše da su ga izabrali za kralja, te ustanoviše dan 
1. svibnja za krunidbu njegovu. Ispravu sastavio je tadanji protonotar 
Kraljevstva Ugarskoga, Ivan Vitez od Sredne (Joannes de Zredna), ka- 
nana čuvar kaptola zagrebačkoga, koji bijaše s poslanicima pošao u 
rakov. 

Ugarski i hrvatski velikaši, koji se bijahu uto u Budimu skupili, 
primiše već 12. ožujka radosno sve što bijahu poslanici u Krakovu uta- 
načili, pače pozvaše Vladislava da što prije dođe u Ugarsku. Od posla- 
nika ostadoše biskup Ivan de Dominis i Ladislav Paloc u Poljskoj da 
doprate Vladislava u novo kraljevstvo njegovo; ban Matko Talovac pak 

zajedno s Emerikom Marczalijem i drugovima pohita u Kom4rom da 
preda kraljici Elizabeti utanačene ugovore. Kraljica primi ih prividno 
ljubezno. Uz kolijevku svoga sina skupi ona državno vijeće, kojemu 
pribivaše i ban Matko. Jedan od čeških velikaša, koji je također bio 
nazočan, klekne pred kolijevku i priseže vječitu vjeru djetetu Ladislavu. 
Ban Matko nato reče kraljici: »Da je sinu Vaše milosti već i deset go- 
dina, ne bi ga mogli uzeti za svoga gospodara, jer nama treba kralja, 
koji će biti jak obraniti nas od Turaka.« Kraljica ne odgovori ništa nego 
zatomi svoj gnjev; ali kad se državno vijeće razišlo, te se ona našla sama 
sa svojim odanim pouzdanicima, s Ulrikom Celjskim, nadbiskupom Dio- 
nizijem Sečem i bratom njegovim, a i s knezom Bartolom Frankapanom, 
pograbi ona bijesno donesene joj isprave, skide s njih pečate i pogazi 
istove. Ban Matko i Emerik Marczali bijahu ostali kod Kom4roma da 
dočekaju poljske poslanike, koji će kraljicu pozdraviti i donijeti joj 
bogate darove; kraljica međutim dade oba po noći uhvatiti, te zatvoriti 
najprije u Kom&rom, a onda u Šopron. Čuvši za to poslanici poljski, 
koji su bili već u blizini, vratiše se kući ni ne vidjevši kraljice. 

Sve to dogodilo se potkraj ožujka 1440. Kad se pročulo po Ugar- 
skoj i Hrvatskoj kako je kraljica bacila u tamnicu bana Matka i Eme- 
rika Marczala, ogorčilo se malo i veliko. Pače i neki odani privrženici 
njezini, kao rođak njezin Ladislav Gorjanski, osuđivahu njezino osveto- 
ljublje. Međutim ban Matko nije ostao dugo u tamnici. Pripovijeda se 

a je s pomoću svoga brijača pobjegao iz zatvora u Šopronu. Posljed- 
njih dana travnja bio je već slobodan. To doznajemo iz jednoga pisma 
što ga je mačvanski ban Ladislav Gorjanski 3. svibnja 1440. iz svoga 
grada Šikloša pisao kraljičinu pokladniku Ladislavu Tituševiću od Bath- 
monostre. Pismo glasi po prilici ovako: »Velemožni gospodine, brate 
naš predragi, bratinski ti pozdrav. Čovjeka vašega zadržali smo dosad 
ovdje zato što smo prošloga petka (29. travnja), kad smo od naše kuće 
otišli, ondje blizu čuli da je velemožni gospodin ban Matko po odredbi 
stvorca sviju oslobodio se zatvora (disponente omnium creatore a sua de- 
tencione est liberatus) i da nas je pozvao da k njemu dođemo. Mi smo 
pak bili kod njega jučer (2. svibnja) zajedno s velemožnim gospodinom 
Ivanom od Korođa i Ivanom od Marczala, i to u selu Pati (in villa Pata). 
Tu smo uz drugo zaključili poslati naše službenike k presvijetloj našoj 
gospođi kraljici, zahtijevajući od nje da dopusti iz zatvora otići i Eme- 
riku Marezalu zajedno s ostalim sužnjevima. Nadamo se u Boga da nje- 
zino veličanstvo neće inače činiti. Neka zna i to vaše bratimstvo da su 
gospodin Matko i Ivan (Marezali) za osvetu nanesenih im 
nepravda htjeli počiniti veliko zlo u tom kraljev- 
stvu (ipsi dominus Mathko banus et Johannes pro vindicta iniuria- 
rium eis illatarum volebant committere grande malum in hoc regno); 
ali mi smo se toliko trsili da će privremeno ostati mirni (pacifici) dok 
se rečeni poslanici naši povrate. Kad se pak povrate, znat ćemo što da 
ubuduće činimo. Mi smo se s rečenim Ivanom povratili kući i odlučili 
smo do dolaska naših službenika doma ostati. Pozivamo zato i vaše 
bratimstvo da izvolite i vi kod kuće boraviti, te od nas iščekivati vri- 
jeme i sat. Kad rečeni poslanici dođu s novinama, vidjet ćemo što da 

radimo. Dano u Šiklošu na blagdan našašća svetoga križa, godine go- 
spodnje 1440. Ladislav Gorjanski, ban mačvanski, kapetan višegradsk 
i liptovski.« 

Dne 24. svibnja piše ban Ladislav Gorjanski drugu poslanicu svomu 
pobratimu Ladislavu Tituševiću. »Nemojte se ljutiti«, govori mu on, 
»što zadržavamo vašega čovjeka. Naši ljudi, a i oni velemožnoga Ivana 
Korođa vratiše se od kraljičine milosti, koja nam je zapovjedila da do- 
đemo i ugovaramo u stvari Emerika Marczala kako bi se mogla što 
korisnije svršiti. Eto jučer (23. svibnja) pozvani smo po poslaniku pre- 
svijetloga gospodina Vladislava, kralja poljskoga (da dođemo k njemu). 
Primivši (poziv), kanimo idućega petka (27. svibnja) zajedno s istim 
Ivanom Korođem, i s gospodom Matkom banom, s Ivanom Marczalijem 
i s drugom braćom našom poći na put u susret gospodinu kralju polj- 
skomu, pa ćemo nastojati da utanačimo zgodan sporazuma 
između naše gospođe kraljice i kralja poljskoga 
da bude na korist i čast čitavoga Kraljevstva 
Ugarskoga, kako nam to kraljevstvo ne bi postra- 
dalo (unionem inter dominam nostram reginam et eundem regem 
Polonie commodam, utilitatem et honorem tocius regni Hungarie con- 
cernentem, ut ipse hoc regnum non periclitetur, laboraturi). Stoga mo- 
limo štoviše vaše bratimstvo da i vi na put krenete i da se s nama sa- 
stanete u Zeku (Zeek) i ondje se pridružite. Dano u Šiklošu, u utorak 
pred Brašančevim godine 1440. — Gospodin Petar Agmandus, kancelar 

raljičina veličanstva, bio je u nas po nalogu rečene gospođe kraljice. 
Mi smo ga obratno poslali k njezinoj presvijetlosti, te smo zamolili i 
kraljicu i kralja poljskoga neka do našega dolaska o svemu šute (i mi- 
ruju) da se ne uspiri još veća vatra (petimus eciam ipsos reginam et 
regem Polonie, ut omnia tamdđiu, donec nos ascenderimus, sub silencio 
starent, ne maior ignis succenderetur). Ladislav Gorjanski, ban mačvan- 
ski, kapetan višegradski i liptovski.« 

Dok je ban Ladislav Gorjanski u svibnju 1440. još snovao kako bi 
mogao nagoditi svoju rođaku s poljskim kraljem, gorljivi su privrženici 
jedne i druge stranke još jače razvalili jaz među njima. Kraljica Eliza- 

eta, potaknuta knezom Ulrikom, radila je odlučno ne žaleći ni jedne 
žrtve. Skrbništvo nad sinom povjeri 10. travnja Albrechtu, mlađemu 
bratu štajerskoga vojvode Fridrika, koji je dosad vrlo malo mario za 
svoga štićenika. Zatim ponamjesti za kapetane odanih joj gradova naj- 
pouzdanije muževe: Tomu Seča [Szćchyja] u Kom&romu, Ulrika Celj- 
skoga u Đuru, a Nikolu Iločkoga u Stolnom Biogradu. Čuvši uto da je 
Vladislav već prešao u Ugarsku, odluči svoga protivnika preteći te sina 
ovjenčati krunom sv. Stjepana prije nego što poljski kralj dopre do 
Budima. Budući da nije imala novaca, založi svoju vlastitu krunu i druge 
dragocjenosti austrijskomu vlastelinu Ulriku Eizingeru za 2500 zlatnih 
forinta, te ostavi 10. svibnja sa svojim sinkom Komd&rom. U Totisu (Tati) 
pridruži joj se više odanih velikaša s 2000 ljudi, a u Stolnom Biogradu 
dočeka je Nikola Iločki s 500 ljudi. Na same Duhove, dne 15. svibnja, 
dade tu ovjenčati sina Ladislava krunom sv. Stjepana, Jelena Kottanne- 
rica donijela dijete u stolnu crkvu, gdje su osim nadbiskupa Dionizija 

bili nazočni Ulrik Celjski, Nikola Iločki, knez Bartol Frankapan, Toma 
Seč, Andrija Botoš, Ladislav i Emerik Tamaši, biskupi đurski i vesprim- 
ski, i drugi. Nadbiskup pomaza dijete, držeći nad njim krunu, dok je 
majka govorila prisegu; za mise ležalo je dijete na suknu s hermelinom, 
a knez Ulrik držao je krunu nad njim. Nakon toga proglasi Nikola Ilo- 
čki dijete vitezom. Čudna je to slava bila: dijete je neprestano plakalo, 
ne znajući što se s njim događa; a i majka je gorke suze ronila od žalosti 
i zabrinutosti. 

Međutim bijaše Vladislav ostavio Poljsku i 22. travnja s 4000 ljudi 
stigao u Kežmark. Tu ga prvi pozdravi ratoborni egerski biskup Simon 
Rozgon, najgorljiviji privrženik njegov, a krvni dušmanin kraljice Eli- 
zabete. U Kežmarku ostade kralj dvanaest dana, krzmajući da li bi dalje 
poiva Neki poljski velikaši svjetovahu ga da se okani Ugarske i povrati 

ući; ali biskup Rozgon prikazivaše mu da će lako pobijediti, pa, poma- 
gan krakovskim biskupom Zbygniewom, skloni napokon kralja na dalj- 
nji put. Rozgon pohita naprijed s jednim odjelom vojske da mu osigura 
Budim. Što se kralj bliže primicao tomu gradu, sve je više rastao broj 
njegovih privrženika; svojom ljubežljivošću, svojim plemenitim i mu- 
ževnim ponašanjem, a i tim što je umio s narodom općiti bez tumača, 
napokon i svojom darežljivošću osvajao je srca sviju koji su mu u susret 
dolazili. (Aeneas Sylvius piše o njemu: Erat Wladislaus adolescens, 
quamvis facie et corpore deformis, liberalitate tamen et animi magni- 
tudine dignus laude. Alloguebatur populum absque interprete: quos vir- 
tute praestantes viros nouit, muneribus sibi conciliauit; plura donauit, 
quam sibi retinuit). Dne 14. svibnja uđe sa slavljem u Eger, a 19. svibnja, 
četiri dana nakon krunidbe Ladislava Postuma u Stolnom Biogradu, 
dođe pred Budim. Palatin Lovro Hedervar bijaše onamo došao da mu 
zakrči ulaz u taj grad; ali već 21. svibnja uvede ga sam u kraljevske 
dvore u Budimu. I Ulrik Celjski bijaše iz Stolnoga Biograda s 509 ko- 
njanika pohitao pred Budim da posjedne taj grad prije ulaska njegova; 
ali dođe prekasno, a k tomu ga suzbiše čete egerskoga biskupa. Ovla- 
davši Budimom, razasla smjesta na sve strane poslanike po zemlji, pozi- 
vajući velikaše i plemiće da dođu na njegov dvor. 

Kraljica Elizabeta odluči s oružjem obraniti pravo svoga krunje- 
nog sina. Ona pohita iz Stolnoga Biograda u Đur, grad odanoga biskupa, 
pa stade vojsku kupiti. Nemajući domaćih vojnika, uzimaše u svoju slu- 
žbu češke plaćenike. većinom ostatke husitskih četa. Još prije sinove kru- 
nidbe bijaše u Komđromu uzela u svoju službu Ivana Šmikavskoga sa 
700 ljudi, a sada imenova za kapetana svih čeških plaćenika Ivana Jiskru 
od Brandisa, koji je još za oca njezina služio, te mu povjeri sjeveroza- 
padne strane Ugarske od moravske međe do Košica, gdje je pretežito: 
slavensko i njemačko žiteljstvo prianjalo uz nju i sina joj Ladislava. 
Nadalje utanači ona 31. svibnja savez za obranu i navalu s austrijskim 
vojvodom Albrechtom, zatim dade po Ulriku Eizingeru odvesti mladoga 
kralja u Šopron, a napokon pođe i sama u Požun, noseći sa sobom 
krunu sv. Stjepana. Ulrik Celjski ostade u Đuru da sa svojim četama i 
češkim plaćenicima održi taj grad. Ali naskoro osvanu pred Đurom bis- 
kup Simon Rozgon i stade na nj tako silno jurišati da je Ulrik odlučio 

bijegom se spasiti. Bjegunci radovahu se već da su pogibelji umakli, 
budući da su prešli preko vode koja je tvrđavu pasala; ali ih najednom 
neprijatelji spaziše i za njima u potjeru pođoše. Ulrik se sakri u šašu, 
ali ga nađoše i u Budim odvedoše, gdje ga je Vladislav neko vrijeme u 
zatvoru držao. 

Uto sabirahu se u Budimu velikaši i plemići, pozvani na sabor za 
29. lipnja 1440. Vijest da je Elizabeta uzela u službu češke plaćenike 
djelovaše tako da su u Budim dolazili ne samo odlučni privrženici Vla- 
dislavovi, nego i onakvi koji su željeli izmiriti obje protustranke i slo- 
žne sile obratiti na obranu domovine, jer joj je neprestano prijetio tur- 
ski sultan Murat II, koji je baš tada podsjedao Beograd. Među tima bio 
je i Ivan Hunjad, severinski ban, koji je svima silama radio da se sje- 
dinjenom snagom ugarske, hrvatske i poljske države započne odlučni 





PEČAT KRALJICE ELIZABETE 


Pod krunom od krinova drži lav četiri grba u kolobarima: ugarski (grede), češki (lav), luksemburški (orao), 

i austrijski, Više krune stoji sunce kojega traci čitavo polje ispunjuju. Natpis naokolo: »tS(IGILLUM) ELI- 

SAB(E)T(E) D(E)I G(RATIA) REGINA HUNGARIE DALMAC(IE) CROAC(IE) E(T) C(ETERA), HERES 
BOEMIE AUST(RIE (E)T STIRIE DUCISSA AC MARCHIO(N)ISSA MORAVIE (E)T C(ETERA)«. 

boj s Turcima. Još prije određena roka dolažahu prelati i baruni redom 
u Budim da se Vladislavu poklone; među njima bilo je i takvih koji su 
nedavno pribivali krunidbi Ladislava Postuma. Isti Nikola Iločki, 
pače i ostrogonski nadbiskup Dionizije Seč dođoše napokon u Budim, 
pošto im bijaše Vladislav izdao slobodno pismo da im neće ništa na 
žao učiniti. Jamačno su očekivali da će doći do kakve-takve nagodbe 
između Vladislava i Elizabete. Ban čitave Slavonije Matko Talovac već 
je 21. lipnja u Budimu, gdje piše pismo svomu komorniku u Segedin. 
Jedino knez Fridrik Celjski ne dođe, a uza nj izostao je i srpski despot 
Đurađ Branković, tast zarobljenoga celjskog kneza Ulrika, Sijedi despot 
bijaše ljuto uvrijeđen što je i njemu i sinu mu Lazaru izmakla kraljev- 
ska čast; pa ne mogući se vratiti u Srbiju, odluči radije ostaviti i Ugar- 
sku i Hrvatsku nego se pokloniti kralju Vladislavu (ipse despotus nobis 
pridem hoc regnum iure eleccionis nostre ingredientibus se de ipso 
regno a nostri facie, nulla racionabili causa motus absentans, et ad alias 
terras conferens, rebellionis pocius quam obediencie et fidelitatis obser- 
vande de se iudicium prebuit). Baš u ono vrijeme, kad je kralj Vladi- 
slav dolazio u Ugarsku, spremao se despot da iz Senja na mletačkim 

alijama preko Dubrovnika otplovi u Bar i onaj dio zetskoga primorja 

oji je još priznavao njegovu vlast, pa da odande pokuša izmirenje sa 
sultanom Muratom. Despot ostao u Baru i Budvi do travnja 1441, ali 
cilja svoga nije postigao, nego se u kolovozu 1441. preko Dubrovnika i 
Skradina vratio u Ugarsku. Na povratku doznao je groznu vijest da mu 
je sultan oba sina Grgura i Stjepana, koji su bili kao taoci kod njega, 
dne 8. svibnja 1441. dao usijanim željezom oslijepiti! 

Ugarski sabor otvoren bi 29. lipnja. Bilo se skupilo mnogo veli- 
kaša i zastupnika plemstva i gradova. Staleži izjaviše da je smrću kralja 
Albrechta prijestolje ispražnjeno i da ih zapada pravo birati novoga 
kralja. Uz to proglasiše krunidbu nedorasloga Ladislava Postuma niš- 
tetnom, te izabraše jednodušno Vladislava za svoga kralja. Nato prise- 
goše ovomu svi zajedno i svaki pojedince vječnu vjernost i sastaviše 
izbornu ispravu s 88 pečata, koju mu palatin Lovro Hedervar preda. 
Sutradan, 30. lipnja, vijećalo se o krunidbi. Kovčeg, u kojem bijaše po- 
hranjena kruna sv. Stjepana donesen bi iz Višegrada u Budim. Na prvi 
pogled spaziše da je silom razbijen, jer nije bilo pravih pečata; a kad 
ga otvoriše, ne nađoše u njemu krune. Ladislav Gorjanski, kastelan više- 
gradski, kojemu bijaše povjereno čuvanje krune, zaklinjaše se da je 

rađa počinjena bez njegova znanja; ali staleži držahu ga za sukrivca, 
sasuše na nj najljuće pogrde i osudiše ga kao veleizdajnika na smrt. Ali 
sad se umiješa kralj i umiri razjarene duhove. Na njegov prijedlog pre- 
dan bi Ladislav Gorjanski palatinu Hedervaru, biskupu Rozgonu i Nikoli 
Iločkomu, koji ga držahu tri dana zatvorena, a onda ga, kad se je gnjev 
staleža utalažio, opet pustiše na slobodu uz obećanje da će ostati vjeran 
kralju Vladislavu. Kako nije bilo nade da bi mogli dobiti pravu kru- 
nu, odlučiše staleži okruniti Vladislava krunom iz grobnice sv. Stjepana. 
Dne 15. srpnja 1440. krenuše svi zajedno u Stolni Biograd, gdje je dva 
dana zatim (17. srpnja) nadbiskup ostrogonski Dionizije Seč krunidbu 
obavio. Tom prigodom priseže Vladislav da će sloboštine i prava kra- 

ljevstva vazda poštivati. Dne 20. srpnja izda još posebnu povelju kojom 
potvrdi Zlatnu bulu Andrijinu, zakone kralja Andrije III od 1298. i kra- 
lja Ludovika od 1351. Staleži mu uzvratiše ispravom, kojom ga priznaše 
za kralja i nepokolebivu mu vjernost zajamčiše. Još 19. srpnja požuri 
se Vladislav te posebnim pismom javi Dubrovčanima da je prije dva 
dana okrunjen za kralja »u nazočnosti velikoga broja gospode prelata, 
baruna, vitezova i plemića čitavoga kraljevstva«. 

Vrativši se Vladislav 23. srpnja u Budim, imenova najprije biskupa 
Simona Rozgona za vrhovnoga kancelara svoga, a onda nagrađivaše 
svoje vjerne privrženike. Već 9. kolovoza 1440. izdaje »Vladislav, po 
božjoj milosti Ugarske, Poljske, Dalmacije, Hrvatske itd. kralj, veliki 
knez Litve i baštinik Rusije« svečanu povelju braći Hunjadima, Ivanu 
starijemu i mlađemu, kojom njima za osobite zasluge njihove u obrani 
severinske banovine (presertim Orsauam, Zevryniem Myheld et Gyewren 
aliaque fortalicia hys propinqua), a i prigodom izbora i krunidbe nje- 
gove dariva više imanja u Hunjadskoj i Temešvarskoj županiji. Malo 
dana zatim, 15. kolovoza, dariva opet Nikoli Vardi neki posjed u Bačkoj 
županiji, koji je dosad pripadao srpskomu despotu Đurđu Brankoviću, 
ali ga je taj izgubio, budući da je u tuđinu otišao. 


(Prva podsada Beograda 1440.) Dok su Ugri i Hrvati raz- 
bijali glavu tko će im biti kralj, zaprijetila je velika pogibelj gradu 
Beogradu, braniku Ugarske i Slavonije. 

Kad je ono Vladislav u Krakovu 6. ožujka primio poziv ugarskih 
i hrvatskih staleža da bude njihov kralj, posve je naravno da nije mogao 
prihvatiti saveza što mu ga je tada nudio sultan Murat po svojim posla- 
nicima. Povrijeđeni sultan odluči nato upotrijebiti građanske smutnje 
u Ugarskoj i Hrvatskoj, te s velikom vojskom udariti na Beograd i osvo- 
jiti ga zajedno s onim dijelom Srbije (Mačvom) koji je pripadao Ugar- 
skoj. Kapetan Beograda bio je tada Ivan Talovac, prior vranski 
i brat bana Matka, srčan junak i vješt vojvoda, koji je već više godina 
s bratom Frankom (Franjom) odbijao turske navale na Kovin, Beo- 
grad i Mačvu. 

Skupivši golemu vojsku iz Azije i Tracije, a uz nju i brojno brodov- 
lje na Moravi i Dunavu, pođe Murat potkraj travnja 1440. prema Beo- 

adu. Uz sultana bio je glavni vojvoda Alibeg Arvanazović, brat Isak- 
Pesa. Kapetan beogradski Ivan Talovac imao je uza se osim svoga ban- 
derija još čeških i talijanskih plaćenika (strijelaca), a pomagali su ga 
i domaći srpski žitelji. Kad se turska vojska približavala, izađe Ivan 
Talovac na otvoreno polje da se s njom ogleda. Nakon duljega boja uvjeri 
se međutim da nije dosta jak i da se ne može uspješno s Turvima ogle- 
dati; stoga se opet vrati u grad i spremi na obranu. 

Murat opasa Beograd na sve strane. S kopnene strane podiže nasipe, 
šančeve i utvrđene grabe, te namjesti onamo i stare pokretne tornjeve, 
a i topove, male i velike, koje je dao lijevati ili u Smederevu ili pred 
samim Beogradom. Iz tornjeva i topova sipao je neprestano golemo 
kamenje na zidove gradske da ih razvali. Sa sjeverne strane opet opasa 
na Dunavu i Savi grad s preko stotinu galija i lađa, koje su tako branile 


208 TREĆE DOBA (11) 


svaku pomoć s ugarske strane. Opkolivši grad tako čvrsto da nije ni 
miš mogao iz njega izletjeti, udarao je na nj kroz više mjeseci. 

Ali ni branitelji ne ostadoše skrštenih ruku. Što je turska sila danju 
razvalila, branitelji bi noću opet popravili. K tomu je kapetan Ivan Ta- 
lovac više puta provaljivao iz grada; juriše pak turske odbijao je lako, 
jer su ga Srbi u turskoj vojsci za vremena o svemu obavješćivali. Oso- 

ito pak bilo mu je u prilog što se dio posade branio novim oružjem, 
naime puškom. Mihajlo Ducas kaže izrijekom da je pred Beogra- 
dom mnogo Turaka palo ne samo od nekakve zarazne bolesti koja se 
u taboru pojavila, nego i od »sprava« kojima su opsjednuti pucali. »Iz 
Beograda su«, piše Ducas, »bacali na Turke zrna od olova, Kruna od 
prilike kao lješnjaci, i to po 5 do 10 zrna na jedan put iz nekakve sprave 
od tuča. Sprava je ta kao cijev. Napune je nekakvim prahom, koji je 
sastavljen od salitre, sumpora i ugljena, i kad ga prinesete k nosu, mi- 
riše po sumporu. Prah ovaj po prirodi svojoj lako hvata vatru, a vatra 
stješnjena u cijevi, potisne zrno najbliže, ovo opet ono drugo do njega, 
te tako sva izlete iz cijevi. Zrna lete do na čitavu milju i mogu da 
biju konja i čovjeka iako su u oklopu. Pa još ne gube silu kad probiju 
jednog čovjeka, nego mogu raniti i drugoga koji je iza njega. Žrna se 
ova od olova prave okrugla; ali ih ima i od željeza i drugih kovina, pa 
se još kladivom sabiju i iskuju u oblik dugoljast, i tada takvo zrno pro- 
bija kao munja.« 

Podsada Beograda otegla se tako dulje nego što je Murat slutio. 
Da vojsku svoju udobrovolji, dopuštao je pojedinim odjelima prelaziti 
preko Dunava i Save da robe i plijene. Tako su se turske čete zalijetale 
sve do Erdelja, a nije pošteđena ostala ni istočna Slavonija, osobito 
Srijem. Turski pisac Seadeddin priča kako su Turci za tih provala sila 
roblja pohvatali, tako da se lijepa robinja mogla dobiti za par čizama, 
a najljepši momak za 150 solda. Već je sultan tri mjeseca stajao pod 
Beogradom, kad kralj Vladislav nakon krunidbe svoje posla k njemu 

otkraj srpnja poslanika Petra Lančickoga (Petrum Lancziczki de Lan- 

25140). Taj će sultana obavijestiti da je gospodar njegov nedavno po- 
stao kraljem ugarskim i hrvatskim i podjedno će ga pozvati da se okani 
daljnjeg podsjedanja Beograda. S teškom mukom provere se poslanik 
do sultana, budući da su svi putovi bili nesigurni od Turaka. Murat 
primi poslanika Petra na Vračaru pod šatorom, a onda ga uputi neka 
pođe u Smederevo i neka ondje kroz tri dana čeka na odgovor. Sada 
upre sultan svu snagu da bud milom bud silom ovlada podsjednutim 
gradom. Strelicama dobacivaše u grad listove, nudeći posadu najsjaj- 
nijim obećanjima, samo neka mu grad preda. Ali uzalud, jer mu se 
nitko ne odazva. Nato odluči učiniti sveopći juriš s kopnene i riječne 
strane. Netko uto iz turskog tabora dobaci strelicom u grad pisamce, 
kojim javi kapetanu Ivanu Talovcu vrijeme i osnovu juriša. Budući da 
je dio gradskih zidova bio razvaljen od turskih lumbarda, dade sultan 
jarak naokolo tvrđave ispuniti drvom da mu se čete lakše gradu pri- 
uče. No kapetan Ivan dade po noći drvo u jarku posuti puščanim pra- 
hom i drugim upaljivim stvarima. Kad su sutradan nebrojeni Turci po- 
put skakavaca (quasi locustae) stali prelaziti preko jarka, te pokušali 

ljestvama penjati se na zidine, stadoše branitelji na različnim mjestima 
bacati goruće baklje, klade i ražareni ugljen na drvo što je bilo u jar- 
cima i koje je bilo posuto barutom. Planula silna vatra, u kojoj nemilo 
izgibe velik broj Turaka, a ostatak je morao uzmaknuti. I galije turske 
na Dunavu postradaše ljuto. Mnogo njih spališe i potopiše branitelji iz 
topova, a mnoge dogna vjetar sve do zidova tik rijeke, pa ih hrabri voj- 
nici zarobiše. 

Veliki, odlučni juriš turski trajaše od rana jutra sve do večeri (ab 
hora prima diei usque in Pai osram) i svrši se pobjedom kršćana. Murat 
uvidi da ne može taj put Beograda osvojiti. Ta stajao je pod njim šest 
do sedam mjeseci, a izgubio je uzalud do 17.000 ljudi. Odluči stoga vra- 
titi se u svoju prijestolnicu Drinopolje. Polazeći kući, sla poslaniku 
kralja Vladislava u Smederevo odgovor da za sada odustaje od osva- 
janja Beograda, »jer želi njegovu kralju dati vremena da promisli, nije 
i za nj bolje da dragovoljno Turcima ustupi Beograd zajedno s onim 
krajem Srbije koji Ugri drže (Mačvom)«. I poljski ljetopisac Dtugosz 
kaže da je Murat, digavši podsadu, Petra Lančickoga poslao natrag k 
Vladislavu, javivši mu: »Ako hoće mir, neka mu ustupi grad Beograd« 
(ut si pacem vellet, castrum Albanandor, a quo repulsus erat, sibi resi- 
gnaret et terris Rasciae cederet). Po nekim izvorima još je sultan dodao 
ove ponosite riječi: »Turci trebaju dobiti Beograd; oni ga moraju 
dobiti, a dobit će ga prije ili poslije.« 


(Građanski rat u Ugarskoj i Hrvatskoj [1440— 
1442); smrt kraljice Elizabete 19. prosinca 1442.) Ot- 
kad su Ugarska i Hrvatska imale dva krunjena kralja, bilo je jasno da 
će se moći jedino mačem odlučiti tko će zaista ostati kralj. 

Potkraj srpnja 1440. bila je stranka kraljice Elizabete i sina joj 
Ladislava Postuma spala na niske grane. U sjeverozapadnoj Ugarskoj 
branio je vlast njezinu kapetan Ivan Jiskra od Brandisa, a na zapa- 
du i u Šlavoniji Fridrik Celjski. Njima se pridružili i neka braća Fran- 
kapani, kao knezovi Stjepan, Bartol, Sigismund, Martin i Ivan, od kojih 
je Stjepan tada obnašao čast zemaljskoga kapetana u Kranjskoj. Sva 
ostala Hrvatska, Erdelj i Ugarska stajale su uz netom krunjenoga kra- 
lja Vladislava. Ali odvažna žena i ljubeća mati Elizabeta nije zdvajala, 
nego je napela svu snagu da svomu sinu pribavi kraljevstva za koja je 
krunjen bio. Već 3. kolovoza 1440. proglasi prosvjed proti krunidbi kra» 
lja Vladislava i posla ga »svim plemićima i posjednicima erdeljskih 
strana« (partium nostrarum Transiluanarum). Bez sumnje je jednake 
prosvjede razaslala po Ugarskoj i Hrvatskoj. »Izvjesno je«, piše ona, »da 
je rečeni sin naš naslijedio vladanje ovoga Eraljevstva kao baštinik i 
naravni gospodar. Promislite, dragi vjerni, ako se taj baštinik i naravni 
gospodin toga kraljevstva može lišiti svoga nasljedstva, što se može 
dogoditi vašim sinovima i baštinicima, jer će se po tom moći kao zako- 
nom uvesti da se sinovi smiju lišavati očinskih stvari, posjedovanja 
i dobara? Nadalje, budući da je presveta kruna ugarska, kojom su se 
kraljevi ugarski od vremena svetoga kralja Stjepana kruniti običavali 
i kojom je također rečeni naš sin krunjen, u vlasti našega sina i našoj, 

kojom je krunom kralj poljski, koji se umiješao na zator prava reče- 
noga sina našega i naših, od nekadanjih naših protivnika okrunjen? Sto- 
ga možete slutiti da iz takve krunidbe poljskoga kralja neće uslijediti 
drugo nego bijes građanskih ratova, pustošenje kraljevstva i gubitak 
prae i povlastica ne samo toga kraljevstva, nego i vaših...« Međutim 

raljica Elizabeta nije se zadovoljila jedino takvim proglasima, nego 
je stala i raditi na sve strane. Najprije se obratila na glavu roda Habs- 

urga, na štajerskoga vojvodu Fridrika, od nedavna kralja njemačkoga 
(Fridrik TII). Njemu bijaše već pokojni kralj namijenio skrbništvo 
svoje djece. Elizabeta bijaše se prije povjerila Fridrikovu bratu Albrech- 
tu, ali taj ne bijaše kraj sve dobre volje i junačkog srca svoga ništa uči- 
nio za svoje štićenike. Sada se baci u okrilje rečenomu Fridriku, mužu 

Po drvorezu iz kronike Ivana Turčanskoga, štampane u Brnu. 


pohlepnu za slavom i novcem, a uz to tromu i žilavu, koji je otad kroz 
više od pol stoljeća mnogo utjecao na poslove ugarske i češke, radeći 
da osigura rodu Habsburga svu baštinu kraljeva Sigismunda i Albrech- 
ta. Elizabeta zalagaše Fridriku redom svoje dragocjenosti, gradove i 


* Na svim zgradama, koje bi gradio, i na dragocjenostima svojim dao je Fridrik 
uklesati i urezati pismena: a e i o u, što je sam protumačio latinski i njemački ovako: 
Austriae est imperare orbi universo (alls erdreich ist Osterrich underthan). 

posjede, koji joj je za njih uzajmljivao gotovih novaca da može plaćati 
Jiskru i druge češke plaćenike. U kolovozu sastade se napokon s Fridri- 
kom u Hainburgu, te utanači ondje 23. kolovoza 1440. u nazočnosti 
austrijskih staleža, Kaspara Schlicka i triju poslanika saskoga vojvode, 
s njime poseban ugovor kojim ga prizna za štitnika svoga sina Ladi- 
slava, te mu odmah preda krunu sv. Stjepana. Nasuprot obeća Fridrik 
da će svoga štićenika pomno odgajati i njegova prava štititi; uz to joj 
je dao 5000 forinta, za koje mu je morala založiti dohotke austrijske 
vojvodine. Ovom istom prigodom izmirio se kralj Fridrik i sa svojim 
bratom Albrechtom, s cgljskim knezom Fridrikom, pače i s Frankapa- 
nima, braćom Stjepanom, Martinom i Ivanom. 

Povjerivši se posve kralju Fridriku stade Elizabeta raditi također 
oko ugarskih i hrvatskih velikaša da ih odvrati od svoga suparnika. I 
to joj pođe donekle za rukom. Ostrogonski nadbiskup Dionizije Seč sa 
svojim bratom Tomom, mačvanski ban Ladislav Gorjanski, Ivan Korođ 
i mnoga vlastela jugoistočnih krajeva, koja su još nedavno prisegla Vla- 
dislavu vječitu vjeru, odmetnuše se opet od njega i pristadoše uz Eliza- 
betu. Ohrabrila ih na to povjerljivost Vladislavova, koji je odmah nakon 
svoje krunidbe velik dio poljskih velikaša i četa poslao kući, misleći 
da mu ih neće trebati. 

U kolovozu i rujnu 1440. bjesnio je već građanski rat u Ugarskoj 
i Hrvatskoj na sve strane. U sjeverozapadnoj Ugarskoj harali su češki 
kapetan Ivan Jiskra i njegovi podvojvode Juraj Jiskra, Petar Komorow- 
sky, Aksamit, Talafus od Ostrova i Koczky, kojima se pridruži i madžar- 
ski hajduk Pongrac od liptovskoga Sv. Nikole. Jiskra zauzeo je redom 
sve gradove u karpatskim gorama, ovladao je Levočem, Prešovim i 
Barđevjovim, a nato je namjestio Aksamita za zapovjednika u šipuškom 
kraju, i Talafusa u Košicama. Tako je Vladislavu prekinuo svezu s Polj- 
skom, a pošto je u Kremnici dao kovati zlatne i srebrne novce u ime 
Ladislava Postuma, skupio je i dosta novaca za daljnja poduzeća. Vla- 
dislav povjerio je doduše Nikoli Perenju, zapovjedniku Kežmarka, da 
suzbija Jiskru i njegove čete; ali taj nije bio dosta jak da odoli tolikim 
dušmanima. Dok se Jiskra borio na sjeverozapadu, harao je na jugu u 
zapadnoj Slavoniji drugi češki plaćenik, po imenu Ivan Vitovec 
(Jan Bithowecz ili pan Jan Bittowecz), koji bijaše prošle godine s tri 
konjanika došao u Slavoniju i stupio u službu Celjskih knezova (Jann 
Wittowecz der kahm zu der zeit als die grauen von Cilli mit den von 
Oesterreich kriegten, soldner weisse mit dreyen pferden an der von 
Cilli hoff; und der was eines armen rittermessigen geschlechts in Be- 
haimb). Ivan Vitovec širio je vlast svojih gospodara i kraljice Elizabete 
po čitavoj zapadnoj Slavoniji i Ugarskoj uz među štajersko-ugarsku, pro- 
goneći privrženike kralja Vladislava. Ban čitave Slavonije Matko Talo- 
vac sa svojim bratom Petrom nije mu mogao odoljeti, jer je u isti mah 
morao pohitati na jug hrvatskih zemalja da ih brani od velikoga voj- 
vode bosanskoga Stjepana Vukčića. Taj nije mogao braći Talovcima 
oprostiti što bijahu prošle godine po zapovijedi svoga kralja stali na 
obranu Dubrovnika; a potaknut valjda još i svojim svojacima Franka- 
panima, udari sada na posjedovanja braće Talovaca u južnoj Hrvatskoj. 

Ne zna se potanko kako se ratovalo; ali je izvjesno da je još u veljači 
1440. Stjepan Vukčić podsjedao grad Omiš, koji je tada kraljica Eliza- 
beta nudila Dubrovčanima. Ali Dubrovčani ne usudiše se stati na put 
moćnomu vojvodi, jer se bojahu njegovih saveznika Turaka; pa tako 
pođe Stjepanu Vukčiću za rukom te osvoji ne samo Omiš, nego pokori 
svojoj vlasti i Poljica. Dakako da je Matko Talovac odmah nakon kru- 
nidbe kralja Vladislava morao pohitati na jug svoje banovine da obrani 
barem ostatak svoje vlasti i da pomogne bratu Petru. Grada Omiša nije 
doduše mogao osvojiti, ali je zato zadavao mnogo jada svomu protiv- 
niku. U- prvoj polovici rujna borave poslanici vojvode Stjepana Vukčića 
u Mlecima i mole u njih pomoći, »jerbo gospodin vojvoda Stjepan kani 
se osvetiti radi povreda, nanesenih mu od kneza Matka« (cum dictus 
dominus voyvoda Stephanus intendat facere vindictam suam de iniuriis 
sibi illatis per comitem Maticonem). Ali Mleci odbiše 13. rujna molbu 
Stjepanovu, »jer imadu primirje s krunom ugarskom, a mjesta, koja 
drži rečeni knez Matko, pripadaju kruni ugarskoj«. 

Odlazak poljskih četa iz Ugarske, slavodobiće Ivana Jiskre na sje- 
verozapadu i Ivana Vitovca u Slavoniji, a odsutnost bana Matka Ta- 
lovca: sve to ohrabri privrženike Elizabetine da u rujnu 1440. pokrenu 
odlučnu vojnu na Vladislava, ne bi li ga kako protjerali iz Budima i 
Ugarske. Brat ostrogonskoga nadbiskupa Dionizija, po imenu Toma Seč, 
provaljivao više puta iz Ostrogona prema Budimu, te spalio pače jed- 
nom i predgrađe budimsko. U isti mah skupio Ladislav Gorjanski go- 
tovo sve velikaše i plemiće mačvanske banovine i pridruženih joj župa- 
nija, pak iz Šikloša grada vodio vojsku uz Dunav prema Budimu. Bili 
su u toj vojsci osim bana još Ivan Korođ, Andrija Botoš, Henrik Ta- 
maši i drugi privrženici kraljičini. Dok će ta vojska stići do Budima, 
pribrat će se i drugi vojvode i kapetani iz drugih krajeva pred tim gra- 
dom, pa će onda svi zajedno provaliti u nj i protjerati nametnika iz 
grada i zemlje. Kraljica Elizabeta bila je gotovo sigurna da će pobije- 
diti, pa je i sama iz varoša Požuna pohitala u Ostrogon da bude bliže 
pozorištu svoje pobjede i slave. 

Kralj se Vladislav našao tada u velikoj bijedi i opasnosti. Na nje- 
rovu molbu dopustio mu je doduše poljski sabor u Korczinu 8. rujna 
ijepu pomoć od 5000 momaka, ali mu trebalo ustrajati dok ta vojska 
stigne. U taj sudbonosni čas pomogoše mu severinski banovi Ivan Hu- 
njad i knez Nikola Iločki (Fristacki). Njima povjeri sve poljske i ugar- 
ske čete, s kojima je mogao raspolagati, pa ih posla na najopasnijega 
neprijatelja, na mačvanskoga bana Ladislava Gorjanskoga. Negdje pot- 
kraj rujna ili na početku listopada sukobiše se obje vojske na desnoj 
obali Dunava, kod mjesta Batte ili B4taszćka (circa oppidum Batta, 
secus monasterium de Czykador, quem locum vulgus Zek appelare solet) 
na sjeveru Mohača. Obje vojske bijahu brojem prilično jednake. Planuo 
žestok, bratoubilački boj od mnogo sati (pluribus horis) koji se napo- 
kon svrši porazom bana Gorjanskoga, kojega je vojska nagnala u divlji 
bijeg. Andrija Botoš poginuo u boju, Henrik Tamaši i drugi dopadoše 
ropstva, a ban Ladislav i Ivan Korođ sretno umakoše. Ivan Turčanski 

piše da su Ladislav Gorjanski i Ivan Korođ bili doduše krupna tijela 
(grauiore corpore), ali da su bježali poput drugih. Utekav sretno, zavje- 
riše se da se neće nikad više s neprijateljima boriti na otvorenom polju. 
Ladislav Gorjanski pribjegao u Ostrogon da javi kraljici Elizabeti poraz 
svoj i njezin. Kraljica ga zaklinjala da borbu nastavi ili da joj barem uzaj- 
mi 100.000 forinta za produljenje rata po drugima; ali banu bijaše sve 
dodijalo, pa ne htjede više ni čuti o ratu. Tako i kraljici ne preostade 
drugo nego da uzmakne natrag u Požun. Dotle su slavodobitni Ivan 
Hunjadi i Nikola Iločki podsjedali gradove kraljevih protivnika, kao 
Šikloš i Šimontornju; gradove doduše ne mogoše osvojiti, ali zato po- 
koriše većinu protivnika u onim krajevima. Sve zarobljene dovedoše k 
Vladislavu, no taj ih već nakon nekoliko dana pusti na slobodu i pre- 
dobi tako mnoge od njih za prijatelje. 

Pobjedom kod Bitaszćka izađe dotad slabo paženi Ivan Hunjadi 
na glas. I prije doduše znalo se za junaštvo i bojnu vještinu severin- 
skoga bana i za njegove borbe s Turcima: ali odsad stao je utjecati i na 
javne poslove kraljevstva više nego ikoji velikaš staroga plemstva. Ivan 
Hunjadi popeo se na prvo mjesto među velikašima, te je bio ne samo 
najugledniji vojvoda, nego i najodličniji savjetnik kralja Vladislava. 





ZLATNA FORINTA VLADISLAVA I VARNENČIKA 
Na licu vidimo štit lijeljen na četiri polja: u prvom se izmjenjuje osam srebrnih i crvenih greda, 
u drugom je poljski orao, u trećem sv. Juraj na konju, a u, četvrtom ugarski dvogubi križ. Natpis 
naokolo ruba: »+WLADISLAUS D(EI)G(RATIA) RCEX) UNGARIE«. Na zaličju vidimo sv. Ladislava 
i sile NC. Natpis naokolo: >S(ANCTUS) LADIŠLAUS REX«. 


Kralj ga obasuo novim milostima i častima: imenovao ga erdeljskim 
vojvodom i županom temešvarskim, te mu povjerio i obranu Beograda. 
Nije praznih ruku izašao ni Nikola Iločki. On bi imenovan drugom 
Hunjadovim u Erdelju, a k tomu i mačvanskim banom mjesto odmet- 
noga Ladislava Gorjanskoga, koji bi lišen svih svojih posjedovanja, te 
je odsad lutao neko vrijeme bez kuće i kućišta. 

No pobjeda kod B4taszćka spasila je također Vladislava od sigurne 
propasti. Mora da se pobjeda silno dojmila protivnika, jer malo zatim 
člođoše u Budim poslanici njemačkoga kralja Fridrika, štitnika Ladi- 
slava Postuma. Ti poslanici, jedan biskup i jedan vitez, očitovaše želju 
svoga gospodara da utanači mir između Elizabete i Vladislava. Potonji 
se smjesta odazove ponudi, te povjeri ugovaranje o miru vackomu bis- 
kupu i svomu poljskomu kancelaru. Uz to sazove Vladislav i ugarski 
sabor za 1. studenoga u Budim, na koji pozove sve podanike svoje, pače 
i protivnike. Tako pisa 20. listopada zasebno pismo Vladislavu Tituše- 

viću od Bathmonostre, u kojem mu zapovijedaše da se okani u tom 
pogledu svakoga otpora (quatenus omni in hac parte renitencia postter- 
gata, dissimulacione postposita) i da svakako dođe na sabor, kamo su 
jednakim načinom pozvani i ostali prelati, baruni i ugledniji plemići. 
Dok je tako njemački kralj posredovao oko izmirenja, nastojala je Eli- 
zabeta potajno da skloni zapovjednika tvrđave u Požunu, Stjepana Roz- 
gona, da preda povjerenu mu tvrđu u njezine ruke. I zaista je napokon 
Stjepan Rozgon 18. listopada utanačio s njom neki tajni ugovor, kojim 
joj se obveza da će do Đurđeva iduće godine bez ikakva otezanja predati 
njoj povjerenu mu tvrđu, dok su njemački žitelji u varoši ionako bili 
gorljivi privrženici njezini. 

Da li je došlo do urečenoga sabora 1. studenoga u Budimu, ne zna- 
mo; tako isto ne zna se mnogo o zgodama posljednjih mjeseci godine 
1440. Dne 1. studenoga nalazimo doduše kraljicu Elizabetu u Budimu, 
gdje izdaje povelju žiteljima grada Vratislave u Šleskoj; no već 5. boravi 
opet u Željeznom, gdje se zahvaljuje velikomu meštru njemačkoga reda, 
koji joj bijaše obrekao da neće pomagati poljskoga kralja protiv Ugar- 
ske i njezina sina. U drugoj polovici studenoga boravila je kraljica 
većinom u Novom Mjestu u Austriji, gdje opet ugovara s kraljem Frid- 
rikom, skrbnikom svoga sina. Dne 22. studenoga obriče joj Fridrik da 
neće bez njezine privole i savjeta »ništa osobita« (nichis merkliches) 
poduzeti niti sa sinom Ladislavom, koji je njegovoj brizi povjeren, niti 
s kćerju joj Elizabetom, nego da će se za oboje zajedno s Austrijom 
vjerno brinuti. Sutradan posuđuje kraljici 9000 ugarskih forinta i prima 
od nje u zalog grad Steyer i druga mjesta; a 26. studenoga obećava opet 
Elizabeta Fridriku da će mu predati svoga sina čim samo dobije koje 
sigurno mjesto u svoju vlast. Napokon 2. prosinca piše Elizabeta žite- 
ljima varoši Požuna da priprave kola i ljestve i da ih drže pripravne dok 
ona onamo dođe. Dne 7. prosinca kraljica je u Željeznom, 11. u Šo- 
pronu. 

Uto se pone i velikodušni kralj Vladislav sam uvukao u nove 
neprilike. Oko 1. studenoga pustio na slobodu najglavnijega protivnika 
svoga, naime celjskoga kneza Ulrika, kojega je nekoliko mjeseci držao 
zarobljena. Već 6. studenoga 1440. izdaje knez Ulrik, »sada pušten iz 
sužanjstva preblagoga gospodina Vladislava, kralja Ugarske i Poljske« 
(nunc de captivitate... emissus) u gradu Budimu svečanu ispravu ko- 
jom obećava da će uz druge obveze (inter cetera obligamina), koje je 
prihvatio, povratiti kralju grad Trenčin, a i druge gradove i tvrđave 
(castra Kemend, Marmankew, Kigowkw, Nempthy et Paka), za koje se 
kaže da su osvojeni od ljudi kraljice Elizabete i njegovih. Uz to je knez 
Ulrik tom prigodom Vladislavu predao 24 taoca i obećao mu da će ga 
izmiriti sa suparnicom njegovom Elizabetom. Odmah zatim, 11. stude- 
noga, nalazimo kneza Ulrika u Ostrogonu, gdje Rynoldu Losoncu dariva 
neki grad (Traburg) u Koruškoj iz zahvalnosti što je njegovim nasto- 
janjem pušten od Vladislava iz sužanjstva (eo quod, quum captus esset, 
ab Vladislao ex hac captiuitate per legationes, ultro citroque a Rynoldo 
de Losontz obitas, praecipue fuerit liberatus). 

Čini se da na slobodu pušteni knez Ulrik svojih obveza nije mogao 
ili nije htio ispuniti. Ostavio taoce Vladislavu, pa se opet rotio s nje- 
govim protivnicima. Zanimljivo je da je u polovici prosinca 1441. bio 
u Mlecima poslanik kralja Vladislava i slavonskoga bana Matka Ta- 
lovca. Taj poslanik, vitez Nikola od S. Severina, uvjeravao je Repub- 
liku Mletačku o dobrom prijateljstvu kralja i bana, molio je da po- 
mogne banu Matku otimati grad Omiš, koji mu bijaše Stjepan Vukčić 
ugrabio, i zaklinjao je da stane uz njih u borbi s Turcima. Uz to se ban 
Matko tuži na knezove Frankapane i Celjske i kao da se boji izgubiti 
baniju. Mlečani nato odgovoriše 17. prosinca uz drugo da su spremni 
pisati senjskim i Celjskim knezovima u prilog banu Matku, te ga kao 
svoga građanina preporučiti. Još će obavijestiti svoje upravitelje u Dal- 
maciji da u slučaju, ako bi ban Matko htio sam doći ili poslati svoje 
stvari u njihove oblasti, prime njega kao građanina njihova i da tako 
s njime i postupaju. U borbi s bosanskim vojvodom Stjepanom Vukči- 
ćem ne mogu mu pomoći, jer moraju ostati neutralni, budući da su to 
obećali rečenomu vojvodi kad je tražio pomoć od njih. Uza sve to dopu- 
staju banu Matku kupovati u njihovu gradu bombarde, prah i različito 
o: je. 

Kraljica Elizabeta boravila je 5. i 7. siječnja u Ostrogonu, a poslije 
opet u Kom&romu i varoši Požunu. Uto stiže kralju Vladislavu obećana 
pomoć iz Poljske, te on sred najžešće zime odluči zapodjeti odlučnu 
vojnu. Na samu Svijećnicu, 2. veljače 1441, pođe iz Budima, povjerivši 
ga palatinu Lovri Hedervaru, krakovskomu dekanu Nikoli i poljskomu 
vitezu Pavlu Vojnickomu. S poljskim četama i s banderijima svojih 
ugarskih i hrvatskih privrženika pođe prema međi austrijsko-štajerskoj, 
gdje su županije Šopronska, Željezna i Zaladska bile poplavljene od 
privrženika kraljice Elizabete i knezova Celjski Željeznoj i Zalad- 
skoj županiji stajali su gradovi i kašteli koje bijaše knez Ulrik obećao 
povratiti, ali svoga obećanja nije održao. Dok je sam kralj s glavnom 
vojskom stajao ispred tih gradova, poslao je kao prednju stražu Stje- 
pana Banića [B4nffyja] od Lendave s jednim odjelom u Slavoniju. 
Banić prodre do Samobora gdje se na samu Pepelnicu, 1. ožujka 1441, 
sukobi s Ivanom Vitovcem, vojvodom Celjskih knezova. Planu žestoka 
borba koja se svrši porazom Stjepana Banića. Celjska kronika ne može 
se dosta nahvaliti slavne pobjede Vitovčeve, koji je i samoga vojvodu 
Banić prodre do Samobora, gdje se na samu Pepelnicu, 1. ožujka 1441, 
Roženberku iz Beča ovako: »Knez Celjski potukao je Poljake i Ugre 
tako da ih je tisuću i pol ostalo na mjestu mrtvih. Uz to zaplijenio je 
čitava kola s puškama i zarobio mnogo njih. Jedan se želi otkupiti s 
40.000 forinta. Pa i Jiskra pobjeđivao je iz Košica Poljake i Ugre kroz 
dva tjedna tako da su na tisuće izginuli i mnogi ropstva dopanuli. I tako 
ide Poljacima i Ugrima zlo.« 

Malo dana nakon boja kod Samobora, dne 10. ožujka 1441, stoji sam 
kralj Vladislav s glavnom vojskom svojom (in descensu nostro exer- 
cituali sub castro Kemend) ispod grada Kemenda u Zaladskoj župa- 
niji, za koji su se otimali Ivan Kakas od Ludbrega i Stjepan Rechnitzer 
s jedne strane, a Ladislav i Pethew de Gerse s druge. Odmah zatim, 14. 

ožujka, stoji ispod kaštela Marmankew, 27. ožujka pod gradom Nempthy, 
2. travnja kod doline Zentgwrgwelge, a 9. i 11. travnja blizu varoši Kor- 
mčnda. Još 2. travnja izdaje u taboru znamenitu povelju Simonu Palocu, 
meštru svojih konjušnika, i Mihajlu Orsagu, svojemu pokladniku, u 
kojoj potanko priča o njihovim zaslugama te im u priznanje velikih 
zasluga dariva grad Kiseg u Željeznoj županiji, koji je prije pripadao 
odmetniku Ladislavu Gorjanskomu. Od K&rmčnda ide kralj k sjeveru, 
te ga već 17. travnja nalazimo kod Sombotelja (prope oppidum Sabarie). 
Jamačno je uzmicao pred slavodobitnim Ivanom Vitovcem, koji bijaše 
nakon pobjede svoje kod Samobora provalio preko Drave u Ugarsku da 
obrani Elizabetine gradove uz štajersku i austrijsku među. 

Što se pred Somboteljem događalo, da li je bilo boja ili ne, nije nam 
poznato; samo to je izvjesno da je Vladislav dne 19. travnja, stojeći s 
vojskom svojom kod Sombotelja, utanačio mir s celjskim knezovima 
Fridrikom i Ulrikom. Celjske knezove zastupali su tom prigodom Martin 
od Laškoga Trga (de Thyfferu) i Ivan Meusenreutter de Pakenstein. U 
kraljevu taboru bili su nazočni od ugarskih i hrvatskih velikaša: vrhovni 
kancelar i biskup egerski Simon Rozgon, varadinski biskup Ivan de Do- 
minis i čanadski Petar, erdeljski vojvoda i mačvanski ban Nikola Iločki, 
ban. čitave Slavonije, Dalmacije i Hrvatske Matko Talovac, šimeški i 
virovitički župan Emerik Marczali, vrhovni vinotoč Simon Cudar Olnod- 
ski, vrhovni konjušnik Simon Paloc i pokladnik Mihajlo Orsag. Celjski 
knezovi priznaše kao posjednici imanja u Hrvatskoj i Ugarskoj Vla- 
dislava svojim kraljem i gospodarom, te mu prisegoše vječnu vjernost 
i pokornost; uz to pustiše na slobodu zarobljenoga Stjepana Banića i 
njegove drugove i napokon obrekoše vratiti sve gradove koje bijahu za 
prosa smutnja osvojili. Kralj Vladislav obveza se opet prisegom da će 

nezovima Fridriku i Ulriku »kao pravim i zakonitim udovima krune 
kraljevstva Ugarske« (ut veris atque legitimis membris coronae regni 
Hungariae) kraljevskom blagohotnošću biti vazda sklon i milostiv, da 
će utoliti svaku mržnju na njih, pače da će ih štititi i braniti od svih 
neprijatelja i poka njihovih. Uz to otpusti kralj taoce, koje mu 
bijaše knez Ulrik dao, zadržav samo deset njih dotle dok mu Čeljski 
knezovi obećane gradove izruče. 

Uz Celjske knezove bijaše se kralj Vladislav pogodio i s austrijskim 
vojvodom Albrechtom VI, bratom kralja Fridrika i štitnika Ladislava 
Postuma. Albrecht VI bijaše još prije pustio iz sužanjstva Emerika Mar- 
czala, kojega mu bijaše predala kraljica Elizabeta; no zato moradoše 
se poslije, naime 30. svibnja, i kralj i ban Matko Talovac austrijskomu 
vojvodi pismeno obvezati da će se na slobodu pušteni Emerik Marczali 
do Božića vratiti u sužanjstvo u Forchenstein. Ako ne bi toga učinio, 

latit će kralj 50.000 forinta jamčevine, a ban Matko Talovac 20.000 
orinta, 

Otkad se Vladislav izmirio s Celjskim knezovima, pretegnu posve 
njegova stranka u zemljama Hrvatskoga Kraljevstva. Ali u Ugarskoj, 
osobito u sjeverozapadnim oblastima, bila je i dalje jaka vlast kraljice 
Elizabete. Dne 29. travnja nalazimo još Vladislava s vojskom pri pod: 


sadi grada Ugoda (in descensu nostro exercituali, in obsidione scilicet 


ALBRECHT AUSTRIJSKI, VLADISLAV I. VARNENČIK I LADISLAV POSTUMUS 217 


castri Wgod vocati) u Vesprimskoj županiji, gdje izdaje povelju u kojoj 
se hvali kako je u toj vojni gotovo sve svoje odmetnike pokorio (in hoc 
nostro exercituali progressu, quo felice Deo omnes pene nostros rebelles, 
qui perfide et contumaciter contra nos calcitrare satagebant, domaui- 
mus); ali već prvih dana svibnja vraća se opet u Budim te nastoji mir- 
nim putem nagoditi se s preostalim protivnicima. Pri tom ga uvelike 
pomažu celjski knezovi Fridrik i Ulrik, radeći kroz čitavo ljeto da dođe 
do sporazuma između njega i kraljice Elizabete. 

U isto vrijeme nastoji kralj Vladislav do kraja izmiriti hrvatske 
zemlje. Još za građanskoga rata pristajahu građani na brdu Gradecu 
kod Zagreba uz njega, te morahu poradi toga pretrpjeti svakojaka na- 
silja od Celjskih knezova. Baš isti dan, kad je Vladislav utanačio pred 
Somboteljem mir sa zastupnicima Celjskih knezova, pisa posebno pismo 
rečenim knezovima, »svojim iskreno ljubljenim vjernima«, te im zapo- 
vjedi da se okane dirati u te slobodne građane. Jednako utješi drugim 
pimnom od 6. svibnja i same građane, javivši im kako je pisao Celjskim 

nezovima da ih više ne uznemiruju. »Ako me oni (knezovi) poslušaju, 

dobro je tada; u protivnom slučaju odredili smo da vam se što brža 
pomoć namakne. Pozivamo vas stoga i molimo da čuvate međutim sami 
svoj grad i sebe od nasilja (a surrepcione), dokle vam određena pomoć 
stigne. Nemojte dvojiti o tom da ćete naskoro biti od te nevolje (ab illa 
tribulatione) oslobođeni.« Kralj je Vladislav i nagrađivao vjerne dosad 
privrženike svoje u Hrvatskom Kraljevstvu. Dne 23. lipnja 1441. izda 
povelju plemenu Klokočkomu kojom mu olakša vojnu službu »radi 
siromaštva i turske nevolje«; odmah zatim, 29. lipnja, potvrdi knezovima 
Blagajskim (Ivanu, Nikoli, Grguru i Franji) grad Ostrožac da ih tako 
nagradi za vjerne službe njihove. Napokon nastojaše predobiti i dosa- 
danje svoje protivnike, među njima Vladislava Tituševića od Bathmo- 
nostre, koji je posjedovao Blinju i druga imanja u Zagrebačkoj župa- 
niji. Za pređašnjih smutnja bijaše kralj Blinju darovao Petru Zrinsko- 
mu i njegovim sinovima; no sada, 8. rujna, zapovijeda iz Budima banu 
Matku Talovcu da rečeni posjed oduzme Zrinskima i povrati prijašnje 
mu gospodaru. 

Uopće je kralj Vladislav svima silama radio da blagošću i darovima 
predobije svoje protivnike u Ugarskoj. I sama Elizabeta zabrinula se 
stoga živo za svoga sina. Na početku rujna 1441. dođoše u Budim svečani 

oslanici njezini, nudeći kralju Vladislavu mir. Vladislav jedva to doče- 

a0, pa već 9. rujna izabrao sporazumno sa svojim odanim velikašima 
punomoćnike koji će s kraljicom pregovarati, Bili su to egerski biskup 
Simon Rozgon, čanadski biskup Petar, Mihajlo Jakšić od Kužlja, sudac 
kraljevskoga dvora i župan požunski Juraj Rozgon, župan Stjepan Bator, 
napokon župan višegradski i župan heveški. Sutradan, 10. rujna, primiše 
ovi izabranici od sabranih privrženika kraljevih potpunu punovlast da 
utanače s kraljicom Elizabetom i njezinim ljudima sve što bi bilo na 
korist države i na umirenje domovine. Poslanici pođoše kraljici u Požun 
da pregovaraju s njome. Međutim bijaše Elizabeta primila od Ulrika 
Roženberka povoljnih glasova iz Češke, pa se opet predomislila. Ne 
htjede sada čuti ni za kakve pogodbe, nego naprosto odbi Vladislavove 

poslanike. »Kako bi mi samo na pamet doći moglo«, reče ona prkosno, 
»te bih ja voljela ugarsku krunu poljskomu kralju nego vlastitomu 
sinu svomu!« 

Kraljevi punomoćnici vratiše se, a nesretni građanski rat opet se 
obnovi. Ratovalo se poglavito u sjeverozapadnoj Ugarskoj, gdje je Ivan 
Jiskra od Brandisa usred zime junački suzbijao sve protivnike kralji- 
čine. Privrženici njezini stadoše je salijetati neka traži od kralja Frid- 
rika da joj povrati sina i krunu ugarsku, a podjedno da pusti na slobodu 
rođaka joj Ladislava Gorjanskoga, kojega bijaše nedavno zarobio kad 
je s kraljicom na njegov dvor došao. Jednako zahtijevahu austrijski sta- 
leži, a i poslanici češki. Elizabeta pođe sama u Beč da namoli Fridrika. 
Ali taj okorjeli i bešćutni kralj ogluši se svima njezinim molbama. On 
očitova da mu kao skrbniku pristoji pravo svoga štićenika uza se pri- 
držati; krune ne može vratiti, jer mu nije povraćen zajam, a Ladislava 
Gorjanskoga pridržat će u zatvoru, jer su njegove čete plijenile u Šta- 
jerskoj. Da se riješi neugodna mu moljakanja i salijetanja, odvede Frid- 
rik odmah zatim nedorasloga Ladislava Postuma sa sobom u Štajersku. 
Kad je poslije ipak Elizabeta kroz poslanike i pisma zaklinjala Fridrika 
da joj vrati sina i krunu, uskrati joj ne samo svaku pomoć, nego je 
stade također goniti da mu već jednom namiri uzajmljene novce. 

Godine 1442. bjesnio je građanski rat poglavito oko Požuna i oko- 
lice njegove: Požunska tvrđava bila je u vlasti kralja Vladislava, a varoš 
s okolišem u rukama kraljice Elizabete i njezinih privrženika. U veljači 
digao se Vladislav da osvoji varoš Požun. Dne 22. veljače piše Emerik 
Marczali Vladislavu Tituševiću od Bathmonostre kako se nada da će 
kralj Vladislav za koji dan ovladati tom varoši. Ali se prevario, jer je 

kralj malo poslije morao podsadu varoši dignuti ne postigavši svoga 
cilja. Dne 14. ožujka 1442. piše opet vojvoda Henrik Tamaši, privrženik 
kraljice Elizabete, rečenomu Vladislavu Tituševiću kako mu ostrogonski 
nadbiskup javlja da je »kralj poljački« morao s velikom štetom odstu- 

piti od podsade Požuna, te sada boravi u Sombotelju. Zatim dodaje: 
»Preblaga gospođa naša kraljica s velikim veseljem i radosti, a i u do- 
brom zdravlju boravi u Požunu; iz gradova pak iste kraljice naše, naime 
iz Đura i Ostrogona, iz Njitre i Tothe, ljudi i vojske spomenute kraljice 
hrabro pustoše i robe pokrajinu i kotare Budima i Stolnoga Biograda, 
te su ih netom iznova opustošili.« 

Od građanskoga rata silno je stradala čitava Ugarska, a nije bilo 
nade da bi koja stranka mogla pretegnuti i prevladati. Nevolju zemlje 
uvećale su i provale turske, Koje je Ivan Hunjadi teškom mukom odbi- 
jao. Čini se da je u to vrijeme slavonski ban Matko Talovac došao na tu 
misao da bi se kralj Vladislav izmirio sa sultanom Muratom i ustupio 
mu Beograd, kako bi se onda mogao svom snagom oboriti na svoje do- 
maće protivnike. Ali do toga ipak ne dođe. Nasuprot stalo se ozbiljno 
raditi da se dokrajči građanski rat, pa da Vladislav s pomoću poljskih, 
ugarskih i hrvatskih staleža povede križarski rat na Turke. Tu je misao 
zastupao i papa Eugen IV, koji je u lipnju 1442. poslao u Ugarsku kar- 
dinala Julijana Cesarinija za svoga legata. Umni taj i rječiti kardinal 
Julijan Cesarini bijaše se proslavio još za kralja Sigismunda 
na koncilu u Baselu i u ratovima s Pušilima; te je sada upravo neumor- 
no stao raditi da izmiri obje protustranke u Ugarskoj. Mladoga Vladi- 
slava, koji je gorio od želje da se prodiči u ratu s Turcima, zatekao je 
spremna na svaku žrtvu, a i kraljica Elizabeta bila je sklonija izmirenju 
nego ikad prije. Ne samo da nije njemački kralj Fridrik mario za nju 
i njezina sina, nego i prilike u Češkoj bile su po Ladislava Postuma vrlo 
nepovoljne. Napokon gubila je Elizabeta i u samoj Ugarskoj redom svoje 
privrženike. 

Neumornomu nastojanju legata Julijana Cesarinija pošlo za rukom 
da se u drugoj polovici godine 1442. stalo pregovarati o miru. Elizabetu 
bodrili na izmirenje najodlučniji privrženici njezini, kao ostrogonski 
nadbiskup Dionizije Seč [Szćchy] i rođak njezin Ladislav Gorjanski, 
kojega bijaše kralj Fridrik otpustio iz robije u Grazu, pošto mu bijaše 
dao brata svoga Ivana za taoca. Prvih dana kolovoza 1442. dođe u Po- 
žun kraljici Elizabeti legat Julijan zajedno s banom (mačvanskim) Ni- 
kolom Tločkim i Stjepanom Batorom, zastupnicima kralja Vladislava. 
Tu utanačiše oni najprije primirje do 24. lipnja iduće godine, a onda 
stadoše kraljicu nagovarati da privoli na sastanak s kraljem Vladisla- 
vom, koji bi imao biti 22. rujna u Ostrogonu, gdje bi se jamačno vijećalo 
o potpunom sporazumu. Elizabeta izda 8. kolovoza pismo kojim zaista 
obeća da će u ustanovljeni dan doći na urečeni sastanak, ali uz tri uvje- 
ta, od kojih bijaše glavni da je ne sile na nikakve zaruke ni vjenčanje 
niti da joj ograničuju potpune slobodne volje (quod non compellemur 
ad sponsalia vel matrimonium contrahendum, aut aliud aliquid facien- 
dum, praeter spontaneam et bonam nostram voluntatem). Još 14. kolo- 
voza javlja kraljica vjernim građanima u Kremnici da je pristala na taj 
stanak, pa ih poziva da i oni pošalju onamo dva ili tri razborita sugra- 
đanina. 

Uto se bijaše sastao i ugarski sabor u Budimu, dakako sve sami pri- 
vrženici kralja Vladislava. Bijaše tu egerski biskup Simon Rozgon, veli- 


220 TRECE DOBA (II) 


kovaradinski Ivan de Dominis, vesprimski Matija, čanadski Petar, bo- 
sanski Josip; od svjetovnih velikaša spominje se u prvom redu srpski 
despot Đurađ Branković, celjski i zagorski knez Fridrik, palatin Lovro 
Hedervar, vojvoda erdeljski i mačvanski ban Nikola Iločki, ban čitave 
Slavonije Matko Talovac, šimeški župan Ivan Marczali, Stjepan Bator 
i mnogi drugi. Znamenito je, da se na tom saboru nalaze i zastupnici 
Kraljevine Slavonije (nuncii regni Slauonie), njih četiri: po 
imenu Benedictus Nelepecz de Dobrakuchya, Ladislaus Roh de Deeche, 
Petrus literatus de Zeanahraczthya, Johannes filius Viti de Corbowa. 
To je prvi put što su zastupnici kraljevine Slavonije uz zastupnike 
ne (comunitas regni Hungarie) i erdeljske (nuncii parcium Tran- 
siluanarum) bili na ugarskom saboru; iz Hrvatske i Dalmacije nema ni 
ovom prigodom ni velikaša ni zastupnika. Svi velikaši i zastupnici, sa- 
brani na saboru u Budimu, potvrdiše 17. kolovoza 1442. pismo kralja 
Vladislava kojim zajamči kraljici Elizabeti slobodan dolazak i boravak 
u Ostrogonu za 22. rujna, a i slobodan odlazak iz toga grada. Uza sve 
to čini se ipak da do ugovorena sastanka u Ostrogonu nije došlo, jer 
kralja Vladislava nalazimo još 21. rujna u Budimu. 

Međutim papinski legat Julijan nije klonuo duhom. On i uza nj 
celjski knez Fridrik rade uporno da se sporazum postigne. Kraljica Eli- 
zabeta, koja od 3. listopada boravi u Đuru, izdaje ondje 11. listopada svo- 
mu predragomu ujaku, celjskomu knezu Fridriku, slobodno pismo kojim 
mu dopušta da kao povjerenik poljskoga kralja Vladislava dođe s 50 
do 100 svojih konjanika u Đur i da s njome ugovara (pro faciendo no- 
biscum tractatibus). Slobodno pismo kraljičino potvrđuju ostrogonski 
nadbiskup Dionizije Seč i brat njegov Toma, vrhovni pokladnik kralji- 
čin. Knezu celjskomu Fridriku pridružiše se jamačno i drugi velikaši, 
duhovni i svjetovni. Dne 14. studenoga piše Vladislav Titušević iz: Budi- 
ma svojoj supruzi Ani i sestri Sofiji: »Znajte, kako smo po Božjem 
vodstvu već danas pošli iz Budima da utanačimo slogu između gospođe 
kraljice i gospodina kralja. Nadamo se da će, ako Bog da, biti dobar 
mir među njima. Nemojte se nimalo žalostiti, nego živite što bolje mo- 
žete« (scitote tamen, quomodo Deo duce iam hodie... ad concordiam 
inter dominam reginam ac dominum regem de Buda exivimus, quod 
Deo dante speramus, quod fiet bona pax inter ipsos; nullam tamen tri- 
sticiam habere velitis, scilicet quanto melius vivere potestis ac manere 
potestis, maneatis). Napokon dođe 25. studenoga i sam kralj Vladislav 
u Đur da posjeti svoju dotadanju protivnicu. Svojim iskrenim, ljupkim 
ponašanjem predobi mladi kralj posve Elizabetu. Prvih dana prosinca 
utanačena bi među njima konačna pogodba, a nato bi 16. prosinca u 
stolnoj crkvi svečano proglašeno u madžarskom, poljskom i njemačkom 
jeziku da je napokon sklopljen mir između obiju stranaka. Pogodbe 
mira nisu nam potanko poznate. Dne 17. prosinca piše kraljica građa- 
nima u Požunu da neće pogaziti ni prikratiti pravo svoga sina; istoga 
dana piše iz Đura erdeljski vojvoda i mačvanski ban Nikola Iločki svo- 
mu prijatelju Rafaelu Herczegu de Zekchew ovako: »Kad je s voljom 
previšnjega mir i sporazum između gospodina kralja našega i gospođe 
naše kraljice netom u Đuru utanačen i proslavljen, tad bi uz druge po- 

godbe mira s privolom obiju strana kao i svih prelata i baruna, pa i 
svih državljana posebice određeno i ustanovljeno da se svi i pojedini 
gradovi, kašteli, varoši i sela, za vrijeme smutnja silom oteta, pa bud 
po rečenom gospodinu kralju bud po spomenutoj kraljici ma komu 
podijeljena i darovana, imaju od onih kojima su dana i darovana bez 
ikakva protuslovlja povratiti prvašnjim gospodarima. Mi smo to oso- 
bito obećali gospodinu kralju i gospođi kraljici, a i prelatima i baru- 
nima kraljevstva da bi se tako utanačeni mir bolje mogao održati i po- 
trajati u kraljevstvu.« 

Općenita radost zbog utanačena mira žalibože nije dugo potrajala. 
Već treći dan nakon proglašenja njegova, dne 19. prosinca 1442. umre 
kraljica Elizabeta naglom smrti, te bi sahranjena u Stolnom Biogradu uz 
supruga svoga Albrechta. Svijet je nagoviještao da je umrla od otrova; 
no vjerojatnije je da je nastradala od teške boli u maternici, koju je 
liječnicima tajila. 

Po smrti Elizabetinoj pristupiše doduše neki njezini prijatelji 
stranci kralja Vladislava. Ali najodlinčiji privrženici njezini, kao ostro- 
gonski nadbiskup Dionizije Seč, Ladislav Gorjanski i Ivan Jiskra zaba- 
ciše svaki sporazum, te stadoše odlučno na obranu nasljednoga prava 
nedorasloga sina njezina Ladislava Postuma. Oni pozvaše i Skrbnika 
njegova, njemačkoga kralja Fridrika, u pomoć. Taj se odazva u početku 
njihovu pozivu, te podmitivši kapetane grada Đura s 3000 dukata skloni 
ih na predaju rada, Ali nakon toga ne maknu se više u prilog svomu 
gojencu. Tako pođe napokon papinskomu legatu, kardinalu Julijanu 
Česariniju za rukom, te ga u ljetu 1443. skloni na pogađanje. Napokon 
bi ugovoreno primirje na dvije godine između Fridrika i Vladislava, koje 
prihvatiše i privrženici njihovi. Svaka stranka zadržat će kroz to vrijeme 
ono što u taj čas ima. 


(Vladislav I Varnenčik vlada sam, 1443—1444; ra- 
tovi s Turcima; pobjede kod Niša i Kunovice, po- 
raz kod Varne [10. studenoga 1444].) Građanski rat u Ugar- 
skoj i Hrvatskoj ne samo da je pretvarao u pustoš najbogatije krajeve 
tih kraljevina, nego je također slabio otpor njihov proti sve jačoj bujici 
turskoj. Hrabri junak hrvatski Ivan Talovac suzbio je doduše godine 
1440. sultana Murata II ispred Beograda; ali ta nedaća potakla je tur- 
skoga cara samo na sve žešće navale. Prava je sreća bila da je kralj 
Vladislav obranu najizloženijih krajeva, kao Severinske banovine, Er- 
deljske vojvodine, grada Beograda i Temeške županije bio povjerio ro- 
đenom vojvodi, junaku Ivanu Hunjadu, kojemu je pridružio Nikolu 
Iločkoga, vojvodu erdeljskoga i bana mačvanskoga. 

Dok se kralj Vladislav borio za krunu i prijestolje, dotle je pouzdani 
i vješti vojvoda njegov Ivan Hunjad godine 1441. i 1442. srčano odbijao 
navale turske na južne i jugoistočne granice Ugarskoga Kraljevstva. Već 
godine 1441. proslavio se Ivan Hunjad, suzbivši vojvodu turskoga u 
Srbiji, po imenu Isakbega, nedaleko od Beograda kad ga bijaše zaskočio 
na povratku s četovanja po Srbiji. Ali još većih jada zadade Ivan Hunjad 
Turcima 1442. Vojvoda turskih četa u Evropi, po imenu Mezitbeg, be- 

glerbeg od Rumelije, provali u ožujku sa svojim četama u Erdelj, pa 
harajući i paleći po običaju strašno na sve strane prodre sve do (erdelj- 
skoga) Biograda (Alba Julia). Ivan Hunjad, koji je baš tada bio u 
Erdelju, skupi na brzu ruku nešto vojske i pođe mu u susret, ali zađe 
18. ožujka kod mjesta Szent Imre na rijeci Morišu (Mures; sjeverno od 
Biograda) u zasjedu, te bi od pretežitijih Osmanlija sa svih strana opko- 
ljen. Tek sa znatnim gubicima spasi se iz toga nepovoljnog mjesta. Er- 
deljski biskup Juraj Lepeš, koji je prelazeći preko nekoga potoka spao 
s konja, zarobljen bi od Turaka i pogubljen. Zarobivši silan plijen i 
mnoga ljudi, nastavi Mezitbeg pustošiti erdeljsku zemlju. Ali već nakon 
nekoliko dana zateče ga Ivan Hunjad, koji bijaše uto brojniju vojsku 
skupio, blizu pređašnjega bojišta, navali na nj svom snagom te ga svlada 
i natjera u bijeg (25. ožujka). Na bijegu pogibe Mezitbeg zajedno sa si- 
nom ovojem, a Hunjad ote Turcima sav plijen i sužnjeve što ih bijahu 
zarobili. 

Pobjeda Ivana Hunjada dojmi se silno i kršćana i Turaka. Vlaški 
vojvoda Drakul, koji se dotad pokoravao sultanu, odmah se odmetnu 
od njega i pokloni ugarskomu kralju. Toga ne mogaše sultan Murat pod- 
nijeti. Stoga izda smjesta zapovijed da se sabire nova vojska kod Sofije, 
koju će sam povesti na Vlašku i Ugarsku. Ali na salijetanje svojih 
vezira okani se toga nauma i povjeri sabranu vojsku, kaže se do 80.000 
ljudi, Šehabedin paši, novomu beglerbegu od Rumelije. Taj provali 
najprije u Vlašku da kazni Drakula, a onda će poći u Erdelj da osveti 
poraz svoga predšasnika. Ali i toj vojsci pođe Ivan Hunjad u susret pa 
se obori na nju 6. rujna na gornjoj Jalomici, prije nego što je mogla 
kroz Karpate provaliti u Erdelj. Tu »na Jalovnici na vlaškoj zemlji« 
održi Hunjad s 15.000 svoje vojske drugu sjajnu pobjedu. Šehabedin 
pogibe u boju, pored njega i s njime i cvijet turskih junaka, među ko- 
jima su Turci osobito žalili za Osman Čelebijom, unukom slavnog Ti- 
murtaša. Pet tisuća Turaka bude zarobljeno, dvije stotine zastava oteto. 

Sjajne pobjede Hunjadove oduševiše čitavo kršćanstvo. Ako je sla- 
vni junak s neznatnim Silama svojih oblasti održao tako sjajne pobjede, 
što bi se tek moglo uraditi kad bi se u Ugarskoj dokrajčio nesretni gra- 
đanski rat, te se onda složna zemlja s pomoću Poljske i drugih država 
kršćanskih digla na Turke? Jamačno bi se postiglo vrlo mnogo, možda 
i to da se Turci protjeraju iz Evrope. Baš stoga je razloga i legat pape 
Eugena IV, po imenu Julijan Cesarini, skupio bio svu snagu i vještinu 
svoju da izmiri kralja Vladislava s kraljicom Elizabetom. »Danju i noću 
ne mislim ni o čem drugomu nego o miru u tom kraljevstvu i o ratu 
na Turke«, pisao je on 28. lipnja 1443. njemačkomu kralju Fridriku. 
Mimo to bodrio je neprestano vatrenim besjedama kralja Vladislava, 
njegove savjetnike, a i ugarske staleže da se odluče na Veliki rat s Tur- 
cima. Obećavao im pomoć papinu i čitavoga kršćanskog svijeta. 

Međutim osim pape i njegova legata vapili su za ratom s Turcima 
i Dubrovčani, zatim bosanski kralj Stjepan Tvrtko II Tvrtković, a naj- 
više srpski despot, nevoljni Đurađ Branković. 

Dubrovčani su još tijekom godine 1441. u više mahova savjetovali 
i kralja Vladislava i bana Matka Talovca, kojega zovu »najodličnijim 

udom Kraljevstva Ugarskog« (regni... Hungarie membrum prestantis- 
simum), da se dignu protiv Turaka. Dne 17. rujna javljaju i kralju i banu 
da se Osmanlije silno spremaju na kršćanski svijet, a osobito na Ugar- 
sku; pa gotovo mole bana neka skloni kralja Vladislava da se združi sa 
srpskim despotom i ostalom gospodom velikašima one države, te da 
onda poput Rođana traže pomoći u pape i drugih vladara evropskih, 
kojom bi se mogli ne samo braniti, nego i na Turke napadati »za proši- 
renje kršćanskoga vladanja« (ad Christianorum imperium propagan- 
dum). Molbu svoju obnavljaju Dubrovčani 17. listopada javljajući što 
sve Turčin sprema »da potisne kršćane i provali u Ugarsku« (ad oppres- 
sionem Christicolarum et potissime ad regni Hungarie invasionem). Da- 
kako da su Dubrovčani bili poglavito zabrinuti za se, budući da je tur- 
ska sila prijetila sve više njihovoj Republici, osobito otkad je veliki voj- 
voda Stjepan Vukčić, njihov najbliži susjed, bio vazal turskoga sultana 
i spreman sve činiti po zapovijedi svoga gospodara. Videći napokon da 
im nije druge, nastojahu Dubrovčani ugoditi sultanu Muratu, šaljući 
mu poslanike i darove i plaćajući mu danak. I zaista je u veljači 1442. 
»veliki gospodar i veliki amira sultan Murat beg« na molbu dubrovač- 
kih poklisara izdao gradu Dubrovniku povelju kojom im dopušta »ho- 
diti po moru i po suhu bez ijedne zabave po Natolije, po Romanije, po 
bugarskoj i po vlaškoj zemlji, po Srbljeh, po Arbanaseh, po Bo- 
sne i po vseh ineh misteh, zemljah i gradoveh. gospodstva« njegova. 

Kad je ponositi Dubrovnik bio prisiljen tražiti milost u turskoga 
sultana, kako je tek bilo bosanskomu kralju Stjepanu Tvrtku II Tvrtko- 
viću, kojega je zemlju sultan smatrao svojom pokrajinom. Kad je ono 
kralj Vladislav bio u svibnju 1440. ušao u Budim, poveselio se i Stjepan 
Tvrtko njegovu dolasku nadajući se boljim vremenima, budući da je na 
ugarsko prijestolje stupio vladar slavenske krvi. Bosanski kralj požurio 
se poslati u Budim zasebno poslanstvo koje će Vladislava pozdraviti 
i pomoć protiv Turaka moliti. O tom bosanskom poslanstvu piše životo- 
pisac kralja Vladislava, po imenu Filip Kalimah (Callimachus) ovako: 
»Dođe i od kralja bosanskoga sjajno poslanstvo odličnih muževa. Ovi 
su, ispričavši podrijetlo svoga plemena, isticali da su Bošnjacima isti 
pradjedovi bil kao i Poljacima, te da im je zajednički jezik kojim go- 
vore; i da se poradi te srodnosti jezika i podrijetla njihov kralj živo 
raduje što je Vladislav — kako se pronio glas — sretan u svojim pot: 
hvatima. Mnogo su nadalje isticali priliku kako bi se zbog srodnosti i 
susjedstva mogli, pače i morali ujedinjenom snagom i savjetom među 
sobom pomagati proti užasnomu zulumu turskomu koji im prijeti. Osim 
toga zatražiše da se ugovor i prijateljstvo, koje su svi dotadanji kraljevi 
najvećom svetošću poštivali i čuvali, među Bosnom i Ugarskom sklopi, 
dotično obnovi. Poslanicima bi milostivo odgovoreno kako je pravo što 
uspjesi i napredak Vladislavov njihovu kralju gode, kako radi onoga 
srodstva jezika i podrijetla, koje spominju, tako radi toga što je jednima 
i drugima gotovo jednako do toga da se što prije čitava Ugarska smiri 
te krepkim silama rat na zajedničkoga dušmanina povede. Zatim im 
zahvališe što je njihov kralj sam obrekao da će u zgodan čas pomagati 
Ugrima protiv Turaka zborom i tvorom, pa ih obodriše neka bi kralj 

do kraja ustrajao u toj namisli. Napokon bi ugovor između kraljeva 
i kraljevina utvrđen.« Međutim od toga poslanstva bilo je slabe koristi 
bosanskomu kralju. Vladislav se sam morao boriti za prijestolje, a uto 
je ionako nevoljno stanje bosanskoga kralja bivalo sve nesnosnije. Sul- 
tan Murat i njegovi vojvode smatrahu Bosnu za pokorenu zemlju, a 
bosanskoga kralja za vazala i slugu. Već u siječnju 1441. molio je kralj 
Stjepan Tvrtko II po svom protovestijaru Restoju mletačku vladu da 
mu dopusti poslati u m štačke oblasti sve svoje imanje, pače da se i 
sam sa svojom obitelju skloni u Mletke ako bi potrebno bilo. Tom 

prigodom nudio je također bosanski kralj Mletačkoj Republici neka 
preuzme vladati javno ili tajno njegovim kraljevstvom; ako pak ne bi 
to htjela ili mogla, neka ga barem izdašno pomogne te mu dade oro i 
drugo za obranu iz svojih dalmatinskih gradova. Mletačka Republika 
odgovori kralju 21. veljače da je voljna primiti i njega s obitelju i 
imanje njegovo kamo se god skloniti želi; tako isto može iz Mletaka 
izvesti oružja i druge stvari po volji da uzmogne obraniti kraljevstvo 
svoje; ali države njegove ne može preuzeti, pa mu se stoga za njegovu 

ljubav zahvaljuje i želi mu od srca da se u svom kraljevstvu sretno 
uzdrži. Slijedeće godine 1442. šalje bosanski kralj srebro i dragocjenosti 
svoje u tuđinu, osobito u Dubrovnik. U isto vrijeme radi neprestano da 
se s pomoću Mletaka osigura od Turčina. Moli Mlečane da pošalju k sul- 
tanu Muratu svoga poslanika, koji bi za nj govorio; zatim da bi mu koji 
dalmatinski grad dali u zamjenu za bosanski i da bi poslali u Bosnu 
kojega plemića svoga, koji bi stalno prebivao na njegovu dvoru. Još ih 
upozoruje da turski sultan snuje velike stvari u pogledu Bosne i Dalma- 
cije, te ih ponovno moli da bi mu dopustili izvesti oružja iz pokornih im 
gradova dalmatinskih. Lukavi Mleci odbiše mu međutim gotovo sve 
molbe i želje, »uvjereni da će prejasni kralj svojom velikom mudrošću 
i najboljim pripravama znati i moći državu svoju uzdržati i braniti, 
kako su činili blage uspomene predšasnici njegovi«. 

Najnepovoljnije stanje bilo je jamačno srpskoga despota Đurđa 
Brankovića. On bijaše u početku prezreo kralja Vladislava, uvrijeđen 
možda što ugarsko prijestolje ne bijaše zapalo ni njega ni sina mu La- 
zara. Već bi spomenuto kako je despot baš onaj čas, kad se spremala 
krunidba kralja Vladislava, bio ostavio Ugarsku i Hrvatsku i pošao u 
Bar i Budvu da pokuša izmirenje sa sultanom Muratom II. Ali despot 
Đurađ bio loše sreće. Murat nije htio čuti za izmirenje; pače je 8. svibnja 
1441. dao oslijepiti despotove sinove Grgura i Stjepana, a malo zatim, 
27. srpnja 1441, palo je i Novo Brdo s posljednjim slobodnim gradovima 
i oblastima srpskima u turske ruke. Gorko ucviljeni despot vratio se 
nato u Ugarsku i stao vapiti za pomoć u onoga koga je nedavno pre- 
zreo. Najprije poslao poslanstvo, a već 17. kolovoza 1442. boravi sam 
glavom u Budimu uz kralja Vladislava, radeći zajedno s ostalim privr- 
ženicima toga kralja da ga izmiri s kraljicom Elizabetom. Podjedno 
bodri despot neprestano kralja svoga na navalni rat proti Turcima, na- 
dajući se tako opet steći izgubljene zemlje svoje. Despota podupiru Du- 
brovčani, papa i legat njegov Julijan Cesarini, a najviše slavodobitni 
vojvoda Ivan Hunjad. Taj šalje despotu pismo, u kojem javlja po kazi- 
vanju nekoga uhode da su sinovi karamanskoga vladara sultana Murata 
tri put razbili; sultan je nato pobjegao na neki otok i ondje umro. Sin 
sultanov da nema nikakve vlasti. Čitavu Aziju do Bruse drže karaman- 
ski knezovi, a u evropskim oblastima turskima ima malo vojske. Ako 
samo 30.000 konjanika provali iz Ugarske u Srbiju, Turci će bez ikakva 
otpora ostaviti sve zemlje do samoga mora. 

Neprestane molbe i salijetanje, pretjerane vijesti o propadanju tur- 
ske sile: sve to skloni kralja Vladislava, te se stade spremati na rat. Ta 
i on sam gorio je od žive želje da se proslavi u boju s Turcima. Već u 
siječnju 1443. sastao se sabor u Budimu, koji uz drugo zaključi da se 
ima raspisati općeniti porez po čitavoj državi, kojim će se opremiti voj- 
ska za rat na Turke (dica seu taxa generalis pro instauracione exercitus 
contra Turcos). U travnju i svibnju utjerivao se novac na sve strane. 
Tražila se pomoć u ostalim kršćanskim državama, a osobito od Poljske 
i njemačkoga kralja Fridrika. Na Duhove, 9. lipnja, sastao se opet ugar- 
ski sabor u Budimu, te se vijećalo poglavito o ratu na Turke. Legat 

Julijan Cesarini obećavao pomoć od pape i drugih kršćanskih vlasti, 
a despot suze ji zaklinjao da se rat započne. Dne 28. lipnja 1443. 
piše kralj Vladislav iz Budima Nikoli Vardi i braći njegovoj ovako: »Mili 
i vjerni! Eto, na blagdan sv. Petra i Pavla (29. lipnja) odlučili smo se 
na put. Idemo prema Beogradu, a onda dalje nastavit ćemo svoje puto- 
vanje protiv Turaka. Stoga zapovijedamo tvrdo tvojoj vjernosti da 
primivši ovo pismo s onim četama, koje od općenitoga poreza imaš na 
raspolaganje našega veličanstva, odmah se spremite na put i da što prije 
dođete do Beograda da se pridružite našoj započetoj ekspediciji. Inače 
da ne činite!« 

Međutim kralj Vladislav zadrža se još preko mjesec dana u Budi- 
mu, gdje ga nalazimo i prvih dana kolovoza. Tek nakon 9. kolovoza 
pođe s legatom Julijanom u južnu Ugarsku, gdje mu se pridružiše despot 
Đurađ Branković, zatim Ivan Hunjad sa svojim četama i s družinom 
svoga bolesnoga druga Nikole Iločkoga. Čitava vojska, čini se, brojila 
je samo 25.000 konjanika i strijelaca; svakako nije bila osobito jaka. 
Ugri naime i Hrvati ne bijahu se podigli listom na noge, jer to nije bio 
rat za obranu, nego za navalu; stoga bijahu saboru dopustili samo iz- 
vanredni porez da se sabranim novcem kupe plaćenici. Plaćenim če- 
tama pridružili se neki kralju osobito odani velikaši sa svojim bande- 
rijima, zatim Poljaci, onda pomoćne čete vlaškoga vojvode Vlada ili 
Drakula, i napokon nešto križara. Vjesnici križarskoga rata ne bijahu 
nigdje pokrenuli velikog zanimanja; jednako ostade jalovo nastojanje 
da se u njemačkoga kralja Fridrika izmoli pomoć za rat. Ta Fridrik 
nije nimalo bio spreman da pomogne podići vlast i ugled vladaru, koji 
bijaše njegovu rođaku i štićeniku ugrabio krunu ugarsku! 

Uza sve to započela je vojna na Turke u jesen 1443. vrlo sretno. Sve 
polagano prodirao je kralj od Beograda na jug, valjda preko Kragujevca 
prema Kruševcu. Budući da se nije nigdje veća turska vojska ukazala, 
nego samo manja neprijateljska četa koju je vrhovni kapetan Ivan Hu- 
njad bez velika truda svladao, posla napokon kralj Hunjada s 12.000 
konjanika naprijed da razgleda i pretraži ima li gdje veće neprijateljske 
vojske. Hunjad prijeđe Moravu i krene prema Nišu, koji oplijeni i 
onda spali. Tu kod Niša razbi u jedan dan redom tri turska vojna odjela, 
koji bijahu onamo došli da se sjedine i onda na nj udare. Progoneći 
zatim te odjele, dozna da mu o lijevom boku stoji velika turska vojska, 
kojoj su se pridružili ostaci raspršenih odjela, i koja polazi prema ta- 
boru kraljevu. Začuvši sve to, obrnu se Hunjad, pa se 3. studenoga blizu 
Niša sa svom silom obori na kudikamo brojniju tursku vojsku te održi 
sjajnu pobjedu. Do 2000 Turaka palo je u boju, a 4000, među njima 
jedan paša i više begova, bude zarobljeno. K tomu ugrabi Hunjad i devet 
turskih zastava, koje zajedno sa sužnjima preda svomu kralju. O toj 
sjajnoj pobjedi svojoj piše sam Ivan Hunjad svomu drugu i prijatelju 
Nikoli Iločkomu 8. studenoga ovako: »Velemožnomu gospodinu Nikoli 
od Iloka, vojvodi erdeljskomu, našemu predragomu bratu. Velemožni 
gospodine, predragi moj brate. Mislimo da nije potrebno vašoj velemož- 
nosti pisati ponovno o onoj pobjedi koju je pred malo dana svemogući 
Bog nama i kršćanskomu puku udijelio, budući da vjerujemo da ste o 

njoj potpuno upućeni ne samo po kraljevom pismu, nego podjedno i po 
mojemu, a i po javnom glasu. Pustivši stoga to na stranu, prelazim 
pisati o onom što nam je previšnji po svom milosrđu ponovno (ite- 
rum) udijelio. Kad smo naime nakon prvašnje pobjede provaljivali 
dalje u zemlje neprijateljske, tražeći ponovno način da se borimo s reče- 
nim neprijateljima, a ipak ih nismo mogli nigdje naći: tad smo po na- 
logu i dopuštenju kraljevskoga veličanstva, odabravši dvanaest tisuća 
konjanika i k tomu još i vašu družinu (Nikole Iločkoga) te ostavivši 
tabor (kraljev) kod rijeke Morave, prešli preko rečene rijeke tražeći 
(explorando) da li su možda gdje sakrivene čete neprijateljske. I kad 
smo došli do varoši koja se zove Niš (Nyssa), zauzeli smo je i, oplije- 
nivši je prije, zapalili smo nju. I kad smo neko vrijeme ondje boravili, 
eto osvanu najedanput neki glavar (princeps) Ezebeg, kojega smo dosta 
lako suzbili i u bijeg natjerali; kad je on protjeran, pojavi se opet novi 
paša, koji bi jednako u bijeg nagnan i razbijen. Treći dođe Turahan-beg 
(Twrhanibeg), kojega smo slično, kao i druge, protjerali. Cijenili smo 
naime da je među njima bilo ugovoreno da se onoga dana sastanu kod 
rečene varoši Niša i da, skupivši svoju snagu, navale na naš tabor. Ali 
Bog je odluke njihove pretekao i poništio. Međutim, kad smo išli za 
njima u potjeru i u nekoj varoši neko vrijeme počivali, javiše nam naše 
uhode da neka druga velika i jaka vojska s lijevoga boka dolazi i da 
svoj put sve do kraljeva tabora upravlja; toj vojsci već se bijahu pridru- 
žile i one razbijene čete koje smo gore imenovali. Razabravši to, odmah 
i bez krzmanja krenuli smo prema kraljevu taboru; pa smo tu, vrativši 
se, na ravnici nekog polja ugledali veliko i strašno mnoštvo neprijatelja, 
tako da smo neki čas bili u duši uznemireni. Ali razabravši se zatim, 
poredali smo bojne redove te smo se bez ikakva krzmanja s njima ogle- 
dali; oni biše s velikom božjom milošću od naših i vaših svladani, a bez 
velike povrede i gubitaka naših, Stoga se moramo Bogu moliti i hvaliti 
mu što je udostojao toliko milosrđe kršćanskomu puku udijeliti. Bili 
su pak u rečenomu boju novi paša, zatim Ezebegh (filius Kwrenycz); 
onda Kezebegh, vojvoda vidinski (Bodoniensis); Sinanbeg, vojvoda od 
Kruševca (Zyuambegh, wayda de Kwrsolch); zatim drugi Turahanbeg 
(Turhambeeg) s banderijima (“2 Kursangh); onda Omarbeg s banderi- 
jima od Sofije (Soffya); enda Sinanbeg (Zywambegh) s banderijima 
od Kumanova (Koywanow); onda Hermen Balaber, s pridjevkom Janon; 
onda Alibeg (Samly gubernans); onda Hamzabeg s banderijem (de 
Beze); onda Kabuzbeg, carski kancelar; onda Izak, upravitelj Plovdiva 
(regens Plowdensis); zatim Dawbegh, vladar Sitnice (tenens Žethnicze), 
i drugi njima slični. Od tih je stari paša zarobljen, novi pak je pobjegao. 
Ulovljeni su također mnogi drugi vojvode; neki su ubijeni, a malo ih 
je umaklo. Nakon svršena boja podali smo hvalu Bogu svemogućemu, 
te smo kraljevskomu veličanstvu predali neprijateljske zastave i naše 
zarobljenike, koji ih je primio sa svom skromnošću, hvaleći Boga. Me- 
đutim, sam sultan Murat (Omoreth) sada je glavom tri dana hoda (ad 
tres dietas) daleko od nas, tako te nije drukčije moguće nego da se s 
njime ogledamo. Ono što biti mora, zna Bog unaprijed, jer mi smo u 
ruci Božjoj. Ono neka bude što Bog ushtije. Jedanput treba umrijeti, 

i osobito za vjeru. Naša je vojska netaknuta i oduševljena, te se množi 
dan na dan; dolazi Dred Kraljevsko veličanstvo mnogo ljudi, Bugari, 
Bošnjaci, Arbanasi i Rašani s darovima, te se raduju i vesele našemu 
dolasku. Živeža imamo obilato, tako da nismo dirnuli ono što smo sa 
sobom na kolima dovezli. Također vrijeme je kako se samo poželjeti 
može, a i trg za hranu je najbolji. Budući da smo, predragi prijatelju, 
razabrali tako iz vašega pisma, a i iz izvještaja vaših prijatelja, da ste 
već ponešto ozdravili, molimo i savjetujemo vašu velemožnost da k 
nama, kako god možete, dođete i da tu čast nikomu ne priuštite, nego 
da dokažete ono što ste vazda mislili činiti kraljevskomu veličanstvu 
i kraljevstvu. Ne dajte se od te stvari ničijim savjetom odvratiti. Tko bi 
inače vašu velemožnost svjetovao, bit će vaš izdajnik i varalica. Ta mo- 
žete bez ikakve opasnosti najbolje stići i sa šesnaest konjanika. Kad 
pak uđete u Rašu, poslat ćemo vama u susret (ljudi) koliko hoćete. 
Ostalo reći će vama Antonije, donosilac ovoga pisma, komu vjerujte. 
Družina (vaša) u najboljem je stanju, zdrava, netaknuta, živa i vesela. 
Dano u kraljevskoj vojsci (in descensu regali Scarouensi = Sardicensi?) 
na osmicu Svih Svetih, nasuprot razvaljenoga grada (castri rupti), zva- 
noga Balran (mutatio Ballunstra?), ljeta gospodnjega 1443. Ivan Hunjad, 
noće erdeljski, glavni kapetan vojske (capitaneus exercitus genera- 
15).« 








Nakon sjajne pobjede Hunjadove 3. studenoga kretala je kršćanska 
vojska polagano preko Pirota i Sofije prema Balkanu da prijeđe preko 
njega i da onda prodre do Plovdiva, a možda i do Drinopolja (Odrina), 
tadanje evropske stolice sultanove. Čini se da je upravo 8. studenoga 
Hunjad stajao kod Pirota. Odanle se vojska vrlo sporo micala prema 
Sofiji ii Sredcu, koji bi nakon nove pobjede osvojen i spaljen. 
Dne 4. prosinca javlja kardinal Julijan Cesarini u pismu, pisanom >kod 
Sofije«, mletačkomu duždu o velikoj i slavnoj pobjedi, »koju je Bog, 
prostrvši desnicu svoje neizmjerne milosti, podario vojsci kršćanskoj«. 

Tek nakon pada Sofije započe najteža zadaća za kršćansku vojsku. 
Trebalo je usred zime prijeći preko klanaca Balkana, iza kojih bijaše 
sultan u Plovdivu skupio veliku vojsku. Pošto je najkraći put kroz gla- 
soviti klanac Trojanova vrata (Kapidžik-dervent, Markova kapija, u rim- 
sko doba Succorum claustra ili Succi) bio od Turaka ne samo posjed- 
nut, nego također zagrađen drvljem i kamenjem: mislio je Vladislav taj 
gotovo neprohodni klanac obići, pa je iz Sofije pošao istočno od Sofije 
do Zlatice (Isladi) da se ondje drugim Klenčem, a onda uskom do- 
linom Topolnice protuče do grada Plovdiva. Međutim i taj drugi klanac 
kod Zlatice bijaše od Turaka utvrđen i jakom vojskom zaštićen. Na sam 
Badnji dan 1443, oko osam sati u jutro, započe se strašna borba oko 
visova što gospoduju klancem od Zlatice. Kršćanska je vojska morala 
svladati goleme teškoće. Morala se boriti ne samo s najboljom, najfa- 
natičnijom vojskom onoga doba, nego i u takvim položajima koji su od 
prirode bili teško pristupačni, a koje bijahu Turci gotovo nepristupnima 
učinili. Pa ipak je stvar i toga dana prošla dosta dobro. Na jedan vis, 
koji su Turci smatrali da je od prirode nepristupačan, te ga nisu ni 
zauzeli bili, uspne se jedna četa odvažnih kršćana. Za njima dođoše i 

druge čete te počeše udarati na Turke po nižim visovima. Turci biše 
prisiljeni neke visove napustiti te se na druge povući. Pol dana bijaše 
prevalilo kad su kršćani goneći Turke došli na otkos jedne duboke ja- 
ruge. S one strane jaruge stajale su guste čete Turaka, koje bacahu hrpe 
strijela na kršćane. Hunjad zapovjedi, te se na onaj vis iznese s nadčo- 
vječnim naporom nekoliko topova. Ali i kad ih gore izvukoše, ne po- 
mogoše mnogo, jer Turci polijegaše po zemlji, te im kamenje iz topova 
malo štete nanese. Neke se čete kršćanske spustiše u jarugu da se iz nje 
popnu na brdo gdje su Turci bili. Ali mnogi popadaše od strelica turskih 
pri tom smjelom poduzeću. Videći kralj da ne može uspjeti, zapovjedi 
da se vojska s uzetih visova vrati u tabor. 

Nedaća kod Zlatice skloni kralja da se okani daljnjega napredova- 
nja. Nato ga nukala i jaka zima i sve osjetljivije pomanjkanje hrane, 
osobito za konje. Premda je srpski despot Đurađ Branković sve moguće 
činio, pače i 100.000 dukata za daljnje ratovanje nudio, bojno vijeće 
ipak je zaključilo da se vojska počne vraćati prema Ugarskoj. Međutim 
i povratak stajao je golema napora i žrtava. Budući da je sila konja 
izginulo, trebalo je velik dio prtljage uništiti, spaliti, a ponešto i zako- 
pati. K tomu je trebalo i odbijati tursko konjaništvo koje bijaše za krš- 
ćanskom vojskom pošlo u potjeru. S teškom mukom i velikim gubicima 
dopre kršćanska vojska do Klanča Kunovice, nekako na pol puta 
između Ak-Palanke i Niša. Ali tu ih na ulazu u klanac stigne beglerbeg 
rumelijski Kazimpaša s velikom turskom vojskom i zametne s njom 
odlučan boj. Najviše su se u tom boju borile čete srpskoga despota i 
Ivana Hunjada. Bilo je to 5. siječnja 1444. Mihajlo Konstantinović iz 
Ostrvice piše o tom boju: »Tu je tako velika bitka bila da su Turci do 
nogu bili potučeni, i da su mnoga velika Pi pora turska izginula, a dru- 
ga ropstva dopanula; i jedan carev rođak, koji je u tom boju bio i u 
vojsci turskoj cara zastupao, poginuo je, kao što se i danas još nalazi 
znamenje na njegovu grobu u varoši jednoj, koja se zove Tamjanica.« 
između zarobljenika spominje se po imenu Mehmed Čelebija, šurjak 
sultana Murata, zatim Kazimpaša uz više manjih vojvoda. 

Pobjeda kod Kunovice oslobodila je vojsku kršćansku na povratku 
svakoga daljnjeg napastovanja s turske strane. No zato su je druge ne- 
volje mučile, kao zima, glad i posvemašnji umor. Neki češki vojnik, koji 
je sam na toj vojni bio, priča o daljnjem povratku ovako: »Tada nas 
stiže bijeda, prije nego što smo ušli u Šrbiju, da je zavladala ljuta glad 
tako da se momak jedva za jedan dukat mogao pogače najesti. I kad 
smo ušli u srpsku zemlju i dalje išli, nismo imali više ni pedeset kola 
(od 600), jer ostala bijahu već spalili. Konji naime bijahu izginuli, te 
je hrabra momčad morala putovati više pješke nego na konjima. Ušavši 
zatim u srpsku zemlju, udarismo drugim putem, gdje smo ječam kuhali 
i jeli, a nalazili smo također šire i vina. Kad smo bili usred Srbije, dođe 
k nama vojvoda od Anatolije, govoraše s kraljem i vojvodama te mo- 
ljaše slobodni list za nekoga Turčina, koji bi posredovao mir između 
Kralja i sultana na dvadeset ili trideset godina, te bi izradio da bi se 
tvrđave Smederevo, Golubac i čitava srpska zemlja vratila despotu, i 
podjedno njegovi sinovi oslobodili sužanjstva. Tada je despot. mnogo 

salijetao kralja da u prilog sinova njegovih, koji su bili sužnji sultanovi, 
ostane s vojskom svojom još četiri tjedna u srpskoj zemlji; uz to je 
despot bio spreman dati kralju 40.000 dukata da bi tim novcem uzdrža- 
vao svoje čete u oblasti njegovoj.« 

Međutim ni kralj Vladislav ni vojvode Ivan Hunjad i Nikola Iločki 
(koji bijaše naknadno došao na vojsku) ne mogoše ili ne htjedoše ostati 
dulje na vojni. Već 25. siječnja 1444. boravi kralj u Beogradu (in castro 
nostro Nandor-Albensi), gdje izdaje povelju Petru i Pavlu od Sokola, 
a odanle se žuri u Budim, kamo stiže prvih dana veljače. Narod dočeka 
kralja i vojsku s velikim oduševljenjem. Građani grada Budima bijahu 
sa svećenstvom i zastavama izašli daleko pred vojsku, te je oduševljeno 
pozdravili. Vladislav (po zavjetu, koji bijaše učinio) uđe pješice u grad, 
praćen despotom Đurđem, kardinalom Julijanom i vojvodom Hunjadom. 
Najprije svratiše se u crkvu sv. Bogorodice, gdje odpjevaše svečanu 
zahvalnicu i gdje ostaviše zastave, Turcima u boju otete. Uz to naredi 
kralj da se izrade velike slike kardinala Julijana, Hunjada i despota, pa 
da se čuvaju u istoj crkvi na spomen potomstvu. 

Svršetak vojne kralja Vladislava, koja bijaše tako sjajno i sretno 
započela, nije zapravo zadovoljio očekivanju, budući da je kralj napo- 
kon praznih ruku izašao, pustivši sve što bijaše u početku osvojio u 
Srbiji i Bugarskoj. Ali kršćanskoga svijeta dojmila se ipak ta vojna silno 
kad se pročulo da su kršćani u dvije-tri velike bitke i više manjih strašne 
Osmanlije pobijedili, te bez otpora gotovo do prijestolnice sultanove 
prodrli. Sa svih strana dolažahu u Budim poslanici da čestitaju kralju 
te ga za daljnji rat na Turke ohrabre. Papa Eugen IV, Mlečani, pače i 
bogati vojvoda od Burgundije obećaše da će poslati svoje ratne brodove 
u Helespont da priječe prijelaz turskih četa iz Azije u Evropu. Premda 
su Poljaci svoga kralja zaklinjali da se okani daljnjega rata i da posveti 
svoju pažnju svomu nasljednomu kraljevstvu, premda je Ivan Jiskra, 
privrženik Ladislava Postuma, još neprestano prijetio u sjevernoj (gor- 
njoj) Ugarskoj, ipak je ugarski sabor, koji se bijaše potkraj travnja 
1444. sastao u Budimu, zaključio obnovu rata te je u to ime i dopustio 
pobirati ratni porez. 

Slavodobitna vojna kralja Vladislava i vojvode Ivana Hunjada bijaše 
silno djelovala i na narode Balkanskoga poluotoka. Odmah negdje na- 
kon pobjede Hunjadove kod Morave 3. studenoga bijaše se zgodila zna- 
menita promjena na bosanskom prijestolju. Dosadanjega kralja Stjepana 
Tvrtka II Tvrtkovića nestade. Hrvatski ljetopisi javljaju za godinu 1443: 
»tada ubiše Bošnjani istoga Tvrtka drugoga, kralja bosanskoga«* — a 
na prijestolje bosansko uspe se Stjepan Toma, nezakoniti sin Stjepana 
Ostoje. Već 20. prosinca 1443. piše mletačka vlada svojemu knezu i ka- 
petanu u Zadru kako joj je novi bosanski kralj javio »namještenje svoje 
u kraljevstvima strica svoga« (promotionem suam ad regna patrui sui), 
te je zamolio da joj budu preporučeni njegovi podanici, koji dolaze u 
oblasti i mjesta mletačke Dalmacije. Da je Stjepan Toma došao do pri- 


* (Tvrtko II umro je sredinom studenoga 1443.] 

jestolja s pomoću kralja Vladislava i vojvode Ivana Hunjada, svjedoči 
njegova povelja, koju je poslije, naime 3. lipnja 1444, Ivanu Hunjadu 
u gradu Bobovcu izdao. .»Mi Stjepan Toma«, govori kralj u povelji, 
»kralj bosanski, javljamo svima, kojih se tiče, da pošto je prijestolje 
ovoga kraljevstva nakon smrti slavnoga spomenuća kralja Tvrtka, našega 
predragoga strica, bilo ispražnjeno, a ja sam po njegovoj odredbi ostao 
gospodar gradova i krunskih posjeda istoga kraljevstva: to je preblagi 
gospodin naš Vladislav, kralj ugarski i poljski, po savjetu, dobroj volji 
i odredbi moćnoga gospodina Ivana Hunjada, vrhovnoga vojvode svojih 
vojska, mene svečano za kralja bosanskoga namjestio i potvrdio. Želeći 
se mi za toliku ljubav i sklonost odužiti, obvezujemo se Ivanu Hunjadu 
da ćemo vjerno služiti rečenomu kralju i kruni njegovoj, a vojvodu 
Ivana priznajemo za istinitoga i vjernoga prijatelja, te ćemo ga iskrenim 
srcem ljubiti i vazda u svima potrebama pomagati.« Uz to obeća Stje- 
pan Toma svečano da će Ivanu Hunjadu u znak zahvalnosti svake go- 
dine na određeni rok plaćati po 3000 dukata, da će ga svagdje i svakom 
zgodom sa svojim prijateljima pomagati, dopustivši mu uz to da može 
doći u Bosnu kad ga je volja i ostati u njoj dokle hoće. 

S osobitim oduševljenjem bijahu vojnu kralja Vladislava pratili Du- 
brovčani, teško zabrinuti za svoje naseobine u Srbiji i pritisnuti od veli- 
koga vojvode Stjepana Vukčića. Za čitave vojne daju naputke svojim 

Snimljen s jedne isprave od 18. travnja 1441, Cita se ovako: »SUBSCRIPT(I)O MANU P(RO)P(RIJA 

poslanicima koje bijahu poslali kralju Vladislavu, a 20. listopada 1443. 
javljaju veselo rimskomu papi kako je kršćanska vojska pod kraljem 
Vladislavom i u nazočnosti legata Julijana »drugi poraz zadala nevjer- 


* [Tomaš Ostojić došao je na prijestolje izborom od strane vlastele iz kraljeve 
zemlje i okolnih velikaša, a poikraj proljeća 144. I. Hun;adi je isposlovao u kralja Vla- 
dislava potvrdu Tomaša kao bosanskog kralja. U znak zahvainosti Tomaš je tada izdao 
ovu povelju.] 

nim Turcima« (aliam stragem perfidis Turcis intulisse). Tek što se Vla- 
dislav povratio kući, eto već u Budimu poslanika Dubrovačke Repub- 
like, Nikole Marinova Kabožića, Vlaha Ranjine i Ludovika Restića, pak 
ga mole za potvrdu povelja kraljeva Sigismunda i Albrechta. Kralj im 
to rado čini i radi prošlih zasluga i radi obećane pomoći u idućem ratu, 
te im 22. veljače izdaje svečanu povelju. Na toj povelji nalazimo među 
barunima na prvom mjestu zapisana srpskoga despota Đurđa Branko- 
vića (illustre principe Georgio despoto Rasciae), a za njim tek palatina 
Lovru Hedervara, onda Nikolu Iločkoga i Ivana Hunjada kao vojvode 
erdeljske i župane sikulske (Nikola Iločki je povrh toga ban mačvanski 
zajedno s palatinovim sinom Emerikom Hedervarom, a Ivan Hunjad 
ban severinski), nadalje braću Matka, Franka i Petra Talovca kao kne- 
zove cetinske i banove kraljevina Dalmacije i Hrvatske (Matko i Franko 
također su banovi Slavonije), i napokon dvorske časnike. 

Pobjeda kod Kunovice uspirila je napokon plamen ustanaka i među 
Arbanasima, kojima je u to vrijeme stajao na čelu slavni junak Juraj 
Kastriotić, zvani Skenderbeg. Arbanasi bijahu još u vrijeme 
Sigismundovo održali više sjajnih pobjeda nad Turcima, a sada ih opet 
podiže na noge pjesmom i pričom proslavljeni Skenderbeg, sin Ivana 
Kastriote, a gospodar Kroje (Ak-Hisara). Na njega se bijaše pismom 
obratio i kralj Vladislav za pomoć u idućem ratu, a junački mu je Sken- 
derbeg poslije (pismom iz Kroje od 4. kolovoza) i obećao da će mu se 
pridružiti s 30.000 svojih Arbanasa. 

Priprave za novi rat godine 1444. dojmiše se silno sultana Murata. 
Sjajne pobjede Ivana Hunjada posljednjih triju godina, vijesti o pri- 
premama zapadnih vlasti da se s velikom mornaricom pridruže pothvatu 
kralja Vladislava, a osobito ustanak i pobjede Arbanasa: sve to djelo- 
vaše na sultana tako da je poželio mir. K tomu morao je još uvijek rato- 
vati u Maloj Aziji s knezom od Karamanije, pa se zato trsio da se po- 
godi s najopasnijim proteina u Evropi. Već bi spomenuto kako je 
odmah nakon boja kod Kunovice stigla kralju Vladislavu ponuda da 
se izmiri sa sultanom, koji je pripravan despotu povratiti čitavu državu i 
oba sina njegova. Čini se da je despot poslije nastavio dogovaranja, 
pače i Ivana Hunjada predobio za mir. Zahvalni despot dariva za to 
Hunjadu grad Vilagoš i druga neka svoja mjesta i zemlje u Ugarskoj; u 
dotičnoj ispravi od 3. srpnja kaže despot izrijekom kako »za potpuni 
povratak kraljevine Raške i Albanije, ako samo bude volja Božja, ne: 
sumnjivu nadu ima«. Nekako u isto vrijeme došao je kralj Vladislav u 
Segedin, gdje se bijahu u državno vijeće sastali najodličniji prelati 
i baruni kraljevstva, među njima despot Đurađ i vojvoda Hunjad. Našao 
se tu i poslanik sultanov, neki poturica rodom Grk, koji bijaše došao 
s pratnjom od stotine spahija. Sad se stalo ozbiljno raspravljati o miru. 
Papinski legat Julijan Cesarini bio je doduše protivan miru, ali je pre- 
tegla riječ Hunjadova. Samo je ugovaranje zapinjalo radi uvjeta mira. 
Ugarski velikaši zahtijevahu da sultan ustupi ne samo Srbiju, nego i 
Vlašku i Bugarsku; dok su opet sultanovi poslanici htjeli da se zname- 
nit dio Srbije, osobito pak_ Novo Brdo s njegovim srebrnim rudama, 
ostavi u turskim rukama. Napokon utanačiše ove pogodbe:: 1. Bugarska 

ostaje i dalje pokrajina sultanova. 2. Vlaška se vraća pod vrhovnu vlast 
krune sv. Stjepana, ali vojvoda vlaški plaća sultanu godišnji danak. 3. 
Despotu Đurđu vraća se sva njegova država Srbija (sa Zetom) sa svima 
gradovima koje su Turci osvojili; poimence vraćaju mu se Smederevo, 
Golubac, Žrnov (Avala), Kruševac, Kovin, Severin, Srebrnik, Ostrvica, 
Koznik, Koprijan, Prokuplje, Leskovac, Zeleni grad, Novo Brdo i »svi 
drugi u Srbiji i u onom dijelu Albanije koju je prije držao«. Despot će 
plaćati sultanu danak i pomagati ga sa stanovitim brojem vojske kad to 
zatraži. 4. Ugri se obvezuju da neće prelaziti Dunav, ni upadati u Tur- 
sku Carevinu; jednako se obvezuju Turci da neće prelaziti Dunav niti 
provaljivati u Ugarsku. 5. Za svoga šurjaka Mehmed-Čelebiju i za ostale 
sužnjeve Turke placa sultan kralju Vladislavu otkupninu od 100.000 du- 
kata, te se obvezuje spomenutoga kralja u svakom ratu pomagati s 
25.000 ljudi. Sinove despota Đurđa i vojvode vlaškoga vraća sultan rodi- 
teljima bez ikakva otkupa. 6. Turci se obvezuju da će predaju srpskih 
gradova despotu odmah započeti i što prije svršiti. Primirje ili mir neka 
traje deset godina. 

Ugovor o primirju sastavljen bi u dva primjerka i u dva jezika, a 
nato se na njima poipisaše kralj Vladislav, despot Đurađ, Ivan Hunjad 
i svi odličniji velikaši. Po ondašnjem običaju trebalo je da obje stranke 
polože zakletvu da će ugovor sveto poštivati i držati. Tom prigodom 
despot Đurađ i Ivan Hunjad očitovaše: »Valja da prije zakletve promi- 
slimo što činimo, a kad se jednom zakunemo, onda valja da držimo.« 
Poslanik se sultanov zakune na koranu, a kralj Vladislav na evanđelju. 
To je bilo 13. srpnja godine 1444. 

Malo dana nakon utanačena primirja u Segedinu stiže kralju Vla- 
dislavu pismo od admirala ujedinjene kršćanske mornarice na istoku, u 
kojem mu javljaše da su stigli do Helesponta, pa da će nastojati kako 
bi zakrčili povratak sultanu Muratu II, koji bijaše prešao u Malu Aziju 
da svlada kneza od Karamanije. Sada bi zgoda bila da se Evropa, u kojoj 
ima malo turske vojske, posve oslobodi od Osmanlija; neka dakle kralj 
Vladislav što prije s vojskom provali u Rumeliju. I od bizantskoga cara 
Ivana VIII Paleologa stiže pismo (pisano u Misithri 30. srpnja 1444) 
slična sadržaja, u kojem odvraćaše kralja od primirja s vjerolomnim 
Turcima, a osobito sada kada je tako zgodna prilika da se oni posve 
istrijebe. Car pisaše i o svojim pripravama za rat; kako s velikom ener- 
gijom snuje da potpomogne svako poduzeće protiv Turaka, kako je mno- 
gu svoju gospodu izložio velikim opasnostima, radeći preko njih da 

ršćanske narode, koji su pod Turcima, spremi na ustanak, i kako svi 
ti narodi očekuju kralja Vladislava da dođe te ih spasi od nesnosnoga 
jarma turskoga, kao što su ono nekad sveti oci iščekivali Isusa Krista. 
Po turskim izvorima bijahu stigla u Segedin još i pisma od kneza (sul- 
tana) od Karamanije. »Evo sad je vrijeme«, pisaše knez Ibrahim, »Alah 
je uzeo pamet Muratu, te ovaj predade carevinu sinu Muhamedu, djetetu 
od četrnaest godina, a sam eno s dervišima u Magneziji klanja.« 

Sva ta pisma i vijesti djelovale su silno kako na kralja Vladislava 
tako i na prelate i barune, sabrane još uvijek u Segedinu. Štadoše žaliti 
što su se prenaglili te ugovorili primirje. Taj čas upotrijebi papinski le- 

gat, kardinal Julijan Cesarini da ih opet nagovori na rat. On stade dokazi- 
vati da ugovor od 13. srpnja baš i nije ugovor, nego tek samo listina 
na kojoj su neuredno i nebrižljivo razbacane riječi o miru i prijatelj- 
stvu. Ono nije ugovor ni po tome što kralj Vladislav i zbor segedinski 
nisu ni imali pravo da ga utanače. Dok se Ugarska sama borila sa sul- 
tanom, mogla je i sama mir zaključivati; ali otkad je Ugarska stupila 
u svezu s drugim kršćanskim državama, pa s njima ugovorila da ratuje 
s Turcima, očevidno nije imala prava da sama na svoju ruku mir za- 
ključuje, i po tome ugovor segedinski ne može biti punopravan doku- 
ment, koji bi narode vezao. Još manje je on to kad se uzme u obzir 
da se papu nije ništa o njemu pitalo, a niti ga je on odobrio ni blago- 
slovio. A da je to sve i pravovaljan ugovor, opet je on svaku svoju obve- 
zatnost izgubio, budući da Turci sa svoje strane svoje obveze nisu ispu- 
nili. Naime, iako je ugovoreno da u roku od osam dana predaju despotu 
Golubac i Smederevo, ta dva grada oni još predali nisu! A i uopće je 
veliko pitanje da li će sultan htjeti uvjete svoga mira ispuniti? Dosta 
je očito da on želi samo vremena dobiti da se bolje spremi. Kažete: 

ralj je uzeo na se obvezu prema sultanu da drži mir! Ali kralj je uzeo 
na se obvezu prema kršćanskim vlastima da će ratovati na Turke! Koja 
obveza vrijedi više? Zar obveza prema ljudima kojih su običaji, vjera 
i cio život tako protivni našima? Zar obveza prema ljudima kojima za- 
dati tvrdu vjeru već je po sebi krivica, a još veća držati zadanu riječ! 
Rasudite i sami hladno što vam je činiti. Ako budete držali ugovoreni 
mir s Turcima, onda su vam uzaludne sve one s onolikim žrtvama isku- 
pljene pobjede, vi se pokrivate stidom i sramotom i, propustivši ovu 
zgodnu priliku, dočekat ćete da se ostavljeni od sviju prijatelja, osam- 
ljeni na vašem zemljištu, branite s dvojbenim uspjehom. Ako pak ovaj 
mir s Turcima pogazite, steći ćete neumrlu slavu i uza sve ono što ste 
tim mirom ugovorili postići ćete još i to da Evropu posve od Turaka 
oslobodite. Naposljetku ima i to izjaviti kako ga je papa opunomoćio 
proglasiti javno i svečano da onaj mir ne vrijedi, da ga treba smatrati 

ao da i ne postoji, pa stoga.i formalno odrješuje kralja i sve one, 
Boli ea pri potpisu ugovora sudjelovali od obveze i zakletve koju su 
položili. 

Vatrene besjede papinskoga legata, kojega su još pomagali podlegat 
papin Franjo, mletački poslanik Ivan de Reguardatis, a valjda i dubro- 
vački poslanik Vlaho Ranjina, dirnuše kralja Vladislava i sabrane veli- 
kaše tako da ih je većina bila spremna smjesta pogaziti netom utanačeni 
ugovor. Jedino je Ivan Hunjad nešto krzmao, ali i njega predobiše tim 
što mu je kralj na prijedlog Julijanov obećao Bugarsku kao nasljednu 
kraljevinu. Dne 4. kolovoza 1444. odlučeno bi u kraljevskom vijeću da 
se ugovor o primirju između Turske i Ugarske proglasi ništetnim i da 
se do 1. rujna sva vojska skupi i pripremi za prijelaz preko Dunava. Kar- 
dinal Julijan sastavi pismenu zakletvu, kojom se svi zaklinju spase- 
njem svojih duša, svetim Trojstvom, Bogorodicom i zaštitnicima Kra- 
ljevine Ugarske: sv. Stjepanom i sv. Ladislavom da će se najdulje do 
1. rujna sastati kod Oršave ili na kojem drugom mjestu na Dunavu, koje 
se odredi, te prijeći rijeku i svima silama nastojati da se još te godine 

Turci posve protjeraju iz Evrope. Ispravu potpisaše u Segedinu još 
4. kolovoza egerski biskup Simon Rozgon, varadinski biskup Ivan (de 
Dominis), izabrani bosanski biskup Rafael Herczeg i vojvoda erdeljski 
Ivan Hunjad u ime onih koji će s kraljem poći u rat; a palatin Lovro 
Hedervar, kraljevski sudac Juraj Rozgon, najviši kraljevski pokladnik 
Mihajlo Orsag, čanadski biskup Petar i još neki drugi u ime onih koji 
će ostati kod kuće, ali su pristali na taj zaključak. Pozvaše i despota 
Đurđa Brankovića da se i .on pridruži toj vojni. Mihajlo iz Ostrvice piše 
da je »despotu vrlo teško bilo kad je saznao što se hoće«. I zaista je 
despot odbio poziv, pače je poslao izvanredna poslanika, Dmitra Rado- 
jevića Brankovića s pismom kralju Vladislavu da ga odvrati od rata. 
Kad mu to nije pošlo za rukom, utanačio je despot 15. kolovoza pose- 
ban mir s turskim punomoćnicima. Obećao je ostati neutralan; stoga 
nije poslije ni arbanaskoj vojsci, koju je junak Skenderbeg vodio u po- 
moć kralju Vladislavu, htio dopustiti da prođe kroz njegovu državu. 
Tek oko 20. rujna 1444. prijeđe Vladislav kod Beograda preko Dunava 
da kroz Tursku Carevinu provali do Galipolja i Carigrada. Vojska mu 
bijaše još manja nego prošle godine. Poljaci, koji nisu odobravali kra- 
ljevu politiku tako štetnu za poljsku državu, izostadoše posve. I od 
ugarskih velikaša pridruži mu se vrlo malo sa svojim banderijima. Od 
hrvatskih velikaša došao je, što se zna, jedini Franko Talovac, brat bana 
Matka i drug njegov u baniji kraljevina Slavonije, Dalmacije i Hrvatske. 
Ban Matko ostao je kod kuće; čini se da je tada pobolijevao. Križara 
iz Evrope našlo se vrlo malo. Tako se pod kraljevom zastavom okupilo 
jedva 16.000 konjanika, koji bijahu međutim poveli sa sobom nekih 2000 
ola za hranu i plijen što će ga zarobiti. S tom malom vojskom hitao 
kralj Vladislav svom snagom naprijed, uzdajući se u pusta obećanja 
bizantskoga cara i kršćansku mornaricu na Helespontu. Već šesti dan 
stiže do Vidina, koji međutim ne htjede podsjedati, a dvadeset i šesti 
dan dopre do Nikopolja, kojega predgrađe bude spaljeno. Tu kod Niko- 
polja dođe k njemu vlaški vojvoda Drakul sa svojim sinom i s 4000 
vojske. Ugledavši malenu vojsku kraljevu, gotovo se preplaši te stade 
kralja odvraćati od rata. »Zar ne znate«, govorio je kralju i vojvodama, 
»da sultan, kad samo u lov ide, vodi sa sobom veću družinu nego što 
je sva ova vojska?! Ja sam se napatio sam, pa znam kako je strahovita 
sila turska. Kad se hoće već da se počne borba s njima, onda neka se 
počne barem s jednakim silama. Bolje bi bilo da ovu vojsku pričuvamo 
za drugu bolju priliku.« No videći da ne može odvratiti kralja od vojne, 
ostavi Drakul sina svoga s vlaškim četama da se pridruži kraljevoj voj- 
sci; uz to d4 kralju dva momka, vješta putovima i stazama po Bugar- 
skoj, zatim dva najbolja konja svoja, koja neka vazda drži uza se jer 
bi mu mogli dobro doći. Od Nikopolja udari Vladislav istočno preko 
Šumena i Pravadija, te zauze obje tvrđave jurišem; a onda dopre 9. 
studenoga do Varne. Vladislav naime uklanjao se Balkanu i nje- 
govim klancima, već je obišao čitavo gorje te je sada duž crnomorskoga 
primorja mislio prodrijeti do Bospora. 
Već uvečer istoga dana — 9. studenoga — ugledaše kršćanske čete 
Vladislavove posve nedaleko od svoga tabora krijesove nekakve neprija- 

teljske vojske. Bijaše to turska vojska pod sultanom Muratom II. Čuvši 
naime Murat da je ugarski kralj pogazio primirje, utanačio je smjesta 
mir s karamanskim knezom, pa je onda unatoč kršćanskoj mornarici, 
koja je na Helespontu stražila, sa svojom vojskom od nekih 40.000 ljudi 
prešao u Evropu, i to tako da se neopazice na trgovačkim brodovima — 
kaže se genovljanskim koje je dobro platio — dao prevesti preko Bospora 
između Carigrada i Crnoga mora. Skupiyši zatim u Evropi još više voj- 
ske, bijaše preko Balkana pohitao prema Nikopolju; no ne zatekavši 
više ondje kršćanske vojske, pošao je za njom do Varne. Tako se našla 
kršćanska vojska u najnepovoljnijem položaju: pred njom je stajao 
kudikamo brojniji neprijatelj, a za njom bilo je more. Nije bilo druge, 
nego da se pobije s Turcima, pa da ih ili pobijedi ili slavno izgine. 

Odlučni boj kod Varne bio je 10. studenoga 1444. Ivan Hunjad bi- 
jaše na lijevom i desnom krilu smjestio Ugre, Kojima bijaše na desnom 
pridružio i četicu križara pod legatom Julijanom; u središtu stajaše 

ralj s izabranom četom ugarskih i poljskih vitezova, a uza nj bijahu 
Vlasi. Desnim krilom zapovijedao je varadinski biskup Ivan de Dominis, 
a lijevim Hunjad sam. Kod Turaka stajahu u pročelju spahije iz Evrope 
i Azije, za njima bijahu kao rezerva janjičari, zaštićeni velikim i gvožđem 
okovanim štitovima, kao i željeznim kolcima. Sva turska vojska, kažu, 
brojila je preko 100.000 ljudi. Turci iznenada navališe s boka na desno 
krilo ugarsko i nagnaše ga u bijeg, u kojem izgiboše velikovaradinski 
biskup Ivan de Dominis i egerski Simon Rozgon. I Vlasi okrenuše leđa. 
Tek maleni odio s kardinalom Julijanom i banom Frankom Talovcem 
skupio se oko stijega sv. Ladislava, te odolijevaše hrabro neprijateljima. 
Nasuprot Ivan Hunjad na lijevom krilu i kralj napredovahu. Azijski 
konjanici biše suzbijeni, beglerbeg Karadža ubijen, našto kralj oslobodi 
i onaj odio koji se borio oko stijega sv. Ladislava. Sada zamoli Hunjad 
kralja da se skloni na sigurno mjesto u rezervu, a on će sam nastaviti 
boj proti evropskim konjanicima, koji se još opirahu. Nakon žestoke i 
uporne borbe stala se i tu sreća Ugrima naginjati, Sada se dade kralj 
od svoje družine, koja nije željela da Hunjad sam ubere slavu pobjede, 
skloniti da udari na netaknute još janjičare, iza kojih je sam sultan 
stajao. Usred žestoka kreševa ranjen bi kraljev konj; kralj pade te mla- 
đan izgibe od udaraca i strelica janjičarskih. Odrubiše mu glavu i do- 
nesoše je sultanu, koji je malo prije još mislio pobjeći, te su ga gotovo 
silom pridržali. Smrt hrabroga kralja djelovaše porazno na kršćane, 
koji se malo zatim dadoše u bijeg. Ivan Hunjad pokuša još jednom da 
bi se dobavio kraljeva trupla; ali onda stade i sam brzo uzmicati pustim 
krajevima istočne Bugarske prema Dunavu. 

Kako na bijegu tako i kod osvajanja kršćanskoga tabora pogibe još 
mnogo ljudi, među njima i papinski legat Julijan Cesarini, koji je tim 
načinom okajao što je mladoga kralja zaveo da svoju prisegu pogazi. 
Hunjad umakne sretno u Vlašku, ali ga tu zarobi vojvoda Drakul, ko- 
jega bijaše nedavno pred kraljem s nevjere optužio. Tek prijetnje ugar- 
ske gospode skloniše. vojvodu te je Hunjadu povratio slobodu. 

Poraz ugarske i ostale kršćanske vojske bio je sudbonosan ne samo 
za Ugarsku, nego i za balkanske narode i države. S tim porazom riješena 

bi sudbina balkansko-grčkoga poluotoka za više stoljeća, jer je nestalo 
svake nade da bi se Osmanlije mogli protjerati iz Evrope. Grčki povje- 
sničar Halkokondil piše: »Nesretni događaj kod Varne dao je povoda 
mnogim i mnogim predbacivanjima i mnogim pravdanjima. Despota od 
Srbije Đurđa smatrali su kao glavnog i prvog krivca svima nesrećama. 
Ne davši Skenderbegu slobodu da sa svojom vojskom prijeđe preko nje- 
gova zemljišta te da se združi s vojskom ugarskom, on je odsjekao od 
ove jaku pomoć. Kršćani su ga optuživali da je počinio izdajstvo. Despot 
je sa svoje strane odgovarao da nije htio raditi proti svojoj savjesti. 
Nakon što je već ugovorom uzeo bio na sebe neke obveze prema Mu- 
ratu, sudjelujući u tome ugovoru zajedno s Vladislavom kao zainteresi- 
rana stranka, smatrao je za svoju svetu dužnost da ostane vjeran svojoj 
zakletvi.« 

Zbog poraza kod Varne nastao je velik jaz između Ivana Hunjada 
i despota Đurđa Brankovića. Jaz je postajao sve veći kad je Hunjad 
malo zatim došao u sukob i s Celjskim knezovima, a osobito s knezom 
Ulrikom, zetom staroga despota. Uopće su se tada gospoda ugarska i 
hrvatska razdvojila na dva velika tabora: jednomu je bio na čelu Ivan 
Hunjad sa svojim šurjakom Mihajlom Silađijem, bratom svoje supruge 
Elizabete, kojega narodna pjesma hrvatska zove Svilojevićem; a 
drugoj Celjski knezovi Fridrik i Ulrik s despotom srpskim Đurđem 
Brankovićem. Poslije planula žestoka borba između oba tabora: tabor 
Celjskih bio je leglo tuđinstva, a tabor Hunjadov utočište domaćega 
plemstva koje se Žorilo protiv tuđinske premoći. 


(Hrvatsko Kraljevstvo godina 1440—1444.) Za gra- 
đanskoga rata između kralja Vladislava i kraljice Elizabete bilo je raz- 
dvojeno i Kraljevstvo Hrvatsko, te se mnogo krvi prolilo u borbama 
između sukobljenih stranaka. Od privrženika Elizabetinih isticali su se 
osobito njezini rođaci, knezovi Celjski, Gorjanski, pače i Frankapani, 
a uz ove također krbavski Kurjakovići i napokon Tituševići, gospodari 
Blinje. Na strani kralja Vladislava opet bila su sva četiri brata Talovca, 
knez Nikola Iločki, zatim knezovi Zrinski i Babonići, napokon i Marezali 
u Virovitičkoj županiji. 

Nesklad i borbe između velikaša i plemstva u Hrvatskom Kraljev- 
stvu bile su u prilog samo susjedima hrvatskim: Mlecima i velikomu 
bosanskomu vojvodi Stjepanu Vukčiću. Osobito je ovaj svima silama 
radio da otme Hrvatskoj Poljica, Omiš, a onda i oblast Neretvu — od 
rijeke Cetine do Neretve. Ban čitave Slavonije Matko Talovac sa svojim 
bratom Petrom, banom Dalmacije i Hrvatske, nije bio dosta jak da u 
to burno doba odolijeva mnogim domaćim i vanjskim neprijateljima, 
pa se tako dogodilo da je napokon Hrvatska izgubila ne samo Neretvu 
i Omiš, nego i župu Poljica, te su napokon banu Petru Talovcu preostali 
tek ostaci Banovine hrvatske. 

Stjepan Vukčić nije mogao pregorjeti što su braća Talovci, banovi 
Matko i Petar, po zapovijedi svoga kralja Albrechta tijekom godine 1439. 
podavali pomoć gradu Dubrovniku. Čim mu bijaše stigla vijest o smrti 
kralja Albrechta, još potkraj 1439, skupi golemu vojsku od svojih poda- 

nika i svojih susjeda, te provali u južne oblasti hrvatske, grabeći Ne- 
retvu i Poljica. Tvrdi grad Omiš, uporište vlasti u onim krajevima, 
opkoli Stjepan Vukčić s jakom vojskom i stade na nj udarati. Dne 21. 
siječnja 1440. piše kraljica Elizabeta iz Budima pismo Dubrovačkoj Re- 
publici pozivajući je neka preuzme u svoje ruke kraljevski grad Omiš, 
te neka podjedno opskrbi hranom i ostale gradove kraljičine pokrajine 
Hrvatske. Jednaki poziv stiže Dubrovčanima i od bana Matka Talovca. 
Ali Dubrovčani bojahu se bezobzirnoga protivnika svoga i njegovih za- 
štitnika Turaka, pa se 7. ožujka lijepim riječima ispričaše kraljici i banu. 
Tako ne preostade banu Matku, ionako zaokupljenu prijestolnim bor- 
bama, nego da se sam s bratom svojim Petrom bori protiv Stjepana 
Vukćića. Tijekom godine 1440. postajaše stanje Talovaca sve nepovolj- 
nije, jer je Stjepan Vukčić našao uporišta u svojih rođaka Frankapana, 
a po njima i u knezova Celjskih, odlučnih protivnika banovima Talov- 
cima i njihovu izabraniku, kralju Vladislavu. Uza sve to, čini se, rato- 
vali su Talovci tako sretno da je Stjepan Vukčić u rujnu 1440. stao tra- 
žiti pomoći u Mletaka. Poslanici velikoga vojvode bosanskoga izlagahu 
mletačkomu vijeću kako se njihov gospodar želi osvetiti (facere vindic- 
tam) za nepravde nanesene mu od bana Matka (de iniuriis sibi illatis 
per comitem Maticonem), pa moli stoga Mletke da mu pruže pomoć 
protiv spomenutoga bana. Ali Mlečani odbiše 13. rujna molbu Stjepanovu. 
Oni bi rado ugodili njegovu zahtjevu, ali oni imadu primirje s Ecinam 
ugarskom; mjesta pak, koja drži knez Matko, pripadaju kruni ugarskoj. 

Međutim ponovne borbe za prijestolje u Ugarskoj i Slavoniji u listo- 
poda i studenom 1440. odvratiše bana Matka s južnoga bojišta, a njegov 

rat, dalmatinsko-hrvatski ban Petar (Perko) Talovac nije sam mogao 
suzbijati silu velikoga vojvode. Tako se dogodi da je u to vrijeme pošlo 
Stjepanu Vukčiću za rukom, te je ovladao Neretvom, Poljicima, a po- 
glavito gradom Omišem na ušću Cetine. Čim se Stjepanu pokorila ple- 
menita župa Poljica, naredi on da se stari statut te slobodne općine po- 
novno popiše i dopuni. Prva ustanova novoga statuta glasi: »Prvi zakon 
poljički jest, vazimati kneza (comitem) od gospodina, ki je gospodinu 
viran, a Poljicem ugodan.« Gubitak Omiša i susjednih oblasti njegovih 
bio je velik udarac ne samo za banove Talovce, nego i za kralja Vladi- 
slava. U prvoj polovici prosinca 1440. boravi u Mlecima poslanik njihov 
Nikola od S. Severina i traži pomoć protiv Vukčića da mu opet otmu 
ugrabljeni grad (pro recuperatione castri sibi ablato). Mleci ne mogu 
zadovoljiti njihovoj molbi, jer žele ostati neutralni; no ipak 17. prosinca 
dopuštaju banu Matku da izveze iz njihova grada nekoliko »bombarda«, 
ali neka ih ne šalje kroz njihova mjesta u Dalmaciji, nego kroz koju 
udaljenu luku. Još obećavaju Mleci banu Matku da će pisati senjskim 
knezovima i Celjskomu knezu njemu u prilog, što nam odaje da Talovci 
nisu mogli održati Omiša i Poljica najviše stoga što su u isti mah morali 
boriti se s Frankapanima i Celjskim knezovima. 

Prijestolne borbe god. 1441. nisu dale oduška braći Talovcima da 
bi i misliti mogli na odmazdu. Petar Talovac sretan je što ima mira 
i nastoji podržavati što više prijateljske sveze s Mlecima. On moli Mletke 
da mu dopuste izvoziti žito i drugu robu kroz luku zadarsku, našto vijeće 

4. travnja piše svomu knezu i kapetanu u Zadru: »Ne hoteći da u Solinu 
i Skradinu ili u Omišu bude luka s razloga koji su vama predobro po- 
znati, i želeći ugoditi velemožnomu banu Petru Talovcu, našemu predra- 
gomu prijatelju, dopustili smo njemu da smije u našu luku zadarsku 
dovoziti hranu i oružje, a da ne plaća ni tridesetine ni carine.« Lukavi 
Mleci stadoše ugađati sve više Talovcima, jer se uto zavadiše i sami s 
bosanskim velikim vojvodom Stjepanom Vukčićem radi Zete, koja je 
prije pripadala despotu Đurđu Brankoviću. I Dubrovčani pozivahu u 
travnju i srpnju 1441. braću Talovce u ligu ili savez proti Stjepanu Vuk- 
čiću, pri čemu je bio posrednikom njihov sugrađanin Sigismund Guče- 
tic. Dne 25. srpnja mole Dubrovčani braću Matka i Petra neka i njih 
uključe u mir, ako bi ga utanačili s bosanskim vojvodom; ako pak ne 
bi došlo do mira, neka im jave s koliko bi vojske mogli pomoći Du- 
brovniku. 

Nakon gubitka Omiša nije se ban Matko toliko bavio poslovima 
Dalmacije i Hrvatske, nego više stvarima u Slavoniji i Ugarskoj. Brigu 
za Hrvatsku prepustio je gotovo svu bratu Petru, kojemu je poslije 
pridružio i brata Franka. Petar Talovac, koji je većinom boravio ili u 
Sinju na Cetini ili u Klisu, izdao je 31. svibnja 1442. u gradu Klisu zna- 
menitu povelju splitskomu nadbiskupu Jakobinu Baduariju, mletačko- 
mu podaniku, kojom je odredio da se crkvena desetina od župe Cetin- 
ske i Kliške (in comitatibus nostris Cethinae videlicet et Clissiae), koja 
se od pada Splita pod Mletke (1420) trošila za uzdržavanje gradova i 
tvrđava po Hrvatskoj, ima opet plaćati splitskomu nadbiskupu. Ban u 
povelji očituje da je to učinio »promotrivši nevolju koja je kršćanske 
narode svete krune ugarske snašla od bijesnih pogana i drugih dušmana 
svete krune poradi ljudskih grijeha, a najviše zbog toga što svjetovni 
ljudi nepravedno žabe crkvena prava«. Ban Petar mislio je tom pove- 
ljom ugoditi ne samo nadbiskupu splitskomu, nego i njegovu svjetov- 
nomu gospodaru, Mlecima, koji su tada ratovali s vojvodom Stjepanom 
Vukčićem. Na početku godine 1443 — dne 2. siječnja — bio je ban Petar 
u župi Cetini »poda v Šinjem«, gdje je izdao hrvatsku, ćirilicom pisanu 
povelju svojemu vjernomu slugi Vignju Dubravčiću, kojom darova nje- 
mu i njegovu sinovcu Mikloušu zimišće Koprivno i druge zemlje. U toj 

porat! piše ban Petar: »Mi Petar s Talovca, knez cetinski i kliški, ban 
Imacije i Hrvat'.« 

Tada je bjesnio rat između Mletaka i vojvode bosanskoga Stjepana 
Vukčića. Dne 17. svibnja 1443, nalaže mletačko vijeće vrhovnomu kape- 
tanu svojega brodovlja u Jadranskom moru neka kuša utanačiti mir 
s vojvodom Stjepanom; ako pak to ne bi bilo moguće, neka se spora- 
zumi s mletačkim knezom u Splitu i rektorom u Trogiru, pak neka slož- 
nim silama udare na Stjepana, te,mu otmu sve što drži u primorju: 
Omiš, Neretvu, pače i Hercegnovi u Boki Kotorskoj. Ohrabreni tim po- 
stupkom Mletaka, podigoše se opet braća Talovci, te ponudiše u srpnju 
Mlecima savez ili ligu protiv zajedničkoga neprijatelja. No Mlečani od- 
biše ponudu Talovaca, tobože što baš pregovaraju o miru, a uistinu 
jer su sami htjeli ugrabiti primorje Stjepanovo. Mlečani napokon posti- 
goše i želju svoju. Splitski knez Krsto Marcello skloni u siječnju 1444. 

Poljičane mitom i prijetnjama, te se iznevjeriše vojvodi Stjepanu i pri- 
znaše vrhovnu vlast mletačku. Radoš Petrović i Ivan Grgurić ugovoriše 
kao poljički poslanici pogodbe pod kojima su se Poljica dala u mletačku 
zaštitu. Nekako u isto vrijeme pokori se i Omiš mletačkoj vlasti. 

Lukavi Mleci znali su posve dobro da dalmatinsko-hrvatskomu banu 
Petru Talovcu, a i njegovu bratu i drugu Franku, koji se tada vratio iz 
tuđine, neće nimalo biti ugodno što su oni ovladali Poljicima i Omi- 
šem. Dok su ta mjesta bila u vlasti bosanskoga vojvode Stjepana, još je 
bilo nade da će se kada tada vratiti Hrvatskoj banovini; sad je te nade 
posve nestalo. Znajući Mleci da će se Talovci toj otimačini oprijeti, napi- 
saše odmah 2. veljače pismo Franku Talovcu da ga barem nekako pri- 
mire. Najprije mu čestitaju što se povratio u domovinu (de reditu suo 
in patriam), i to na njihovoj galiji (cum galeis nostris Tane), a onda ga 
uvjeravaju o svom osobitom prijateljstvu i želji da budu dobri susjedi 
njegovi. Čuli su nadalje da velemožnost njegova nije zadovoljna što se 
njihov knez u Splitu umiješao »u stvari Poljica i Omiša«. No oni su 
mnogo godina bili »u otvorenom ratu« (in aperto bello) s vojvodom 
Vukčićem, pa su rečena mjesta »oteli u ratu« iz ruku svoga neprijatelja. 
Čude se stoga da bi to moglo biti komu zazorno (molestum). Oni žele 
s ugarskim kraljem živjeti u prijateljstvu i dobrom susjedstvu, pa ga 
stoga mole da se primiri. Čini se međutim da su se Mlečani sami žacali 
svoje drskosti, te su se već 8. veljače stali ispričavati radi prvašnjega 
pisma. Oni očituju kako su mislili da je njihov knez u Splitu mogao 
s punim pravom oteti Poljica i Omiš njihovu očitu neprijatelju; ali pošto 
su čuli da rečena mjesta pripadaju Hrvatskoj banovini (de iurisdicione 
banatus Croatie esse), pozivaju bana Franka neka pošalje u Mletke 
svoga poslanika, koji bi izložio pravo njegovo na spomenuta mjesta. U 
isti čas nalažu svomu knezu u Splitu da se dalje ne miješa u poslove 
Poljica i Omiša, koja je bez njihova znanja (nobis insciis) primio u nji- 
hovu zaštitu. 

Ali sve to bijaše pusta igra da zaslijepe banove Petra i Franka Ta- 
lovca. Već 28. veljače 1444. potvrdiše Mleci Omišu sve povlastice i prava 
što ih je uživao pod dosadanjim vladarima. Sve tužbe i tegobe hrvat- 
skih banova bijahu isprazne; Poljica i Omiš ostadoše i dalje u mletačkoj 
vlasti. Dne 6. ožujka daju naputak svomu poslaniku Ivanu de Reguar- 
datis na ugarskom dvoru u Budimu kako će ih braniti, ako su ih banovi 
Matko ili brat mu Franjo zbog otmice Omiša i Poljica tužili kralju Vla- 
dislavu. Neka izjavi naprosto da su oni rečena mjesta svomu neprija- 
telju u ratu oteli; a uz to neka se uteče papinskomu legatu Julijanu 
Cesariniju, njihovu prijatelju, da im bude u toj stvari na ruku. Neka 
još kaže kako je bolje da su Omiš i Poljica u njihovoj vlasti, nego u ru- 
kama bosanskoga kralja, koji ih također od njih kao svoje traži. Ban 
Petar Talovac još se neko vrijeme spremao kako bi predobio otete dije- 
love svoje banovine; pače još u kolovozu 1444. smjeraju Mleci poslati 
k njemu poslanika neka ga odvrati dirati u Poljica zato što su se njima 
pokorila. Ako ne bi htio ban mirovati, neka ga tuži kralju Vladislavu, 
koji je u ono vrijeme težio za mletačkim prijateljstvom, jer se spremao 
na velik rat s Turcima. 

SULTAN MURAT II 


Po minijaturi iz kodeksa HISTORIA IMPERATORUM_ TURCIAE koji bi posvećen 
kralju Vladislavu Il Jageloviću 

Vladanje kralja Vladislava urodilo je za Hrvatsko Kraljevstvo no- 
vim gubicima. Plemenita župa Poljica i znameniti primorski grad Omiš 
zapadoše Mletke, a Neretva ostade bosanskomu vojvodi Stjepanu. 
Hrvatska bi posve potisnuta od mora, dočim su joj župe usred kopna 
stali grabiti bosanski kralj i njegovi vojvode. Poduzetni inače ban Matko 
Talovac nije mogao to spriječiti, jer su ga od godine 1442. posve zaoku- 
pili poslovi u Ugarskoj i Slavoniji. Tu je trebalo najprije izmiriti dvije 
ljute protustranke, a onda pomagati kralja Vladislava u odlučnim boje- 
vima s Turcima. Osobito mu je trebalo u Slavoniji urediti posjedovne 
prilike, koje se bijahu za grede ose rata posve pomrsile, budući da 
je jedna stranka otimala drugoj gradove i posjedovanja. K tomu zada- 
vala je briga i zagrebačka biskupija, kojoj je bio biskupom Benedikt 
de Zolio, kako se čini, protivnik kralja Ladislava. Opreka između bi- 
skupa i kralja bila je tolika da je kralj Vladislav bio zagrebačkim kano- 
nicima zaprijetio gubitkom života, progonom i gubitkom svih imanja, 
ako bi se pokoravali spomenutomu biskupu. 

Uopće su privrženici kralja Vladislava u Slavoniji nastojali da ste- 
knu imanja svojih protivnika. Dne 23. lipnja 1441. izdao je Vladislav u 
Budimu plemenu Klokočkomu povelju Kojom mu je zbog siromaštva 
njegova i turske nevolje znatno olakšao dosadanju vojnu službu. Odmah 
zatim, 29. lipnja, izda kralj povelju knezovima Blagajskim (Ivanu sinu 
Nikolinu, Grguru i Franji sinovima Antonijevim), kojom im za njihove 
osobito vjerne službe, što su ih njemu »bez straha« (intrepide) iskazi- 
vali, darova grad Ostrožac u županiji Zagrebačkoj i Kraljevini Slavoniji. 

Kad su se počev od rujna 1441. počele miriti obje protustranke ne 
samo u Ugarskoj nego i u Slavoniji, zahtijevahu privrženici kraljice Eli- 
zabete od kralja Vladislava da im povrati imanja i posjede koje bijaše 
razdavao među svoje pristaše. Tako dođe u Budim Vladislav Titušević, 
gospodar Blinje, te moljaše od kralja povratak Blinje, koju bijaše kralj 
darovao knezu Petru Zrinskomu. I zaista zapovjedi kralj 8. rujna 1441. 
banu Matku Talovcu neka uvede Vladislava Tituševića u posjed Blinje, 
koju bijaše kralj nedavno »s neznanja« podijelio svojemu vjernomu pri- 
vrženiku Petru Zrinskomu. 

Godine 1442. nalazimo bana Matka 5. veljače i 20. prosinca u gradu 
Gariću (in Garich), gdje uz drugo nastoji izmiriti Tituševića sa Zrin- 
skima. Ali stvar ne ide lako. Dne 5. veljače piše ban Vladislavu Tituše- 
viću neka toliko ne sili »u pogledu povratka svojih posjedovanja u Kra- 
ljevini Slavoniji«, jer to nije lako izvesti — treba polagano i postupno 
raditi; dne 20. prosinca poziva ga opet k sebi »poradi stanovitih tegotnih 
stvari i posala«. Još 3. kolovoza 1443. prosvjeduje Vladislav Titušević 
pred zagrebačkim kaptolom proti Petru Zrinskomu, koji mu je oteo 
Blinju, kako se govori, po darovanju kraljevu. Čini se da je napokon 
Petar Zrinski ipak morao vratiti spomenutu Blinju svomu protivniku, 
ali da se zbog toga ljuto osvetio. Dne 20. studenoga 1444. povjerava ban 
Matko Talovac. iz grada Prodavića zagrebačkomu kaptolu neka istraži 
tužbu Vladislava Tituševića, koji tvrdi da je knez Petar Zrinski sa svo- 
jim sinom Jurjem oko prošloga Miholja (29. rujna) navalio na Blinju, 

oplijenio je i Tituševiću nanio štete do 2000 zlatnih forinta. Očito je da 
je Petar Zrinski morao povratiti Blinju svomu protivniku, ali da se je 
zato nemilo njemu osvetio. 

Godine 1443. trsi se mnogo ban Matko Talovac da se u njegovoj 
banovini skupi raspisani izvanredni porez za rat s Turcima. Čini se da 
su se plaćanju toga poreza najviše protivili stari dušmani kralja Vladi- 
slava, knezovi Celjski i Vladislav Titušević; tek 12. kolovoza 1443. potvr- 
đuje u Prodaviću Herman de Gerchen da mu je Vladislav Titušević »po 
osobitoj zapovijedi bana Matka« predao 640 zlatnih forinta u ime po- 
reza (dicas) kaštela Virovitice. Ban Matko sa svojom braćom pomagao 
je izdašno svoga ljubimca kralja u svim poduzećima i mačem i novcem 
tako da se i sam zadužio. U rujnu 1444. bijaše svomu blagajniku Ivanu 
Barneliju iz Padove dužan preko 5000 forinta, koje bijaše spomenuti bla- 
gajnik »njemu i braći njegovoj u ta burna vremena uzajmio kad su bili 
na ekspedicijama kraljevskim«. Da osigura taj dug i da nagradi druge 
službe svoga blagajnika, izda mu ban Matko 30. rujna povelju u ime 
svoje i braće svoje Franka, Petka i Ivana, te mu tom prigodom darova 
neki posjed (Supanch), koji je dotad pripadao gradu Đurđevcu. 


(Ladislav Postumus, 1444—1457.) Dugo nije se ni u Ugar- 
skoj ni u Hrvatskoj znalo za sudbinu mladoga i nesretnoga kralja Vla- 
dislava, kojega su kasniji povjesničari prozvali Varnenčik, dok se u 
srpskim ljetopisima zove pridjevkom Leđanin. Bilo je glasova koji su 
tvrdili da Vladislav nije poginuo, pače da je slavno pobijedio i da se sa 
svojom slavodobitnom vojskom vraća u Ugarsku, gdje su se mnogi javni 
i tajni protivnici njegovi već spremali kako će pobjeći kralju Fridriku 
III u Austriju i Štajersku. Lažne glase o pobjedama i slavodobiću kra- 
ljevu podržavali su osobito neki velikaši, koji su neizvjesno stanje htjeli 
upotrijebiti sebi u korist. Svima na čelu bio je palatin Lovro Hedervar, 
koji je tako želio produljiti svoju vrhovnu vlast u zemlji, a uz to uhva- 
titi vremena da se pripravi kako bi ostvario svoje potajne osnove oko 
popunjenja kraljevskoga prijestolja. Nema nikakve sumnje da je kako 
u Ugarskoj tako u Hrvatskoj bilo velikaša koji su i sada još zazirali od 
krunjenoga već kralja Ladislava Postuma i njegova skrbnika njemačkoga 
kralja Fridrika III te koji su snovali da se ili sami uzvise na kraljevsko 
prijestolje, ili da proglase kraljem kojega stranog vladara. Čini se da 
je palatin Lovro Hedervar već tada radio kako bi na ugarsko prijestolje 
podigao burgundskoga vojvodu Karla, sina vojvode Filipa Dobroga, dok 
je opet Ivan Hunjad stao šurovati s aragonskim, sicilskim i od nedavna 
napuljskim kraljem Alfonsom I (V), baštinikom napuljskih Anžuvinaca. 

Kad je međutim sve izvjesnije postajalo da su vijesti o životu kralja 
Vladislava puste bajke, stali su velikaši i staleži zahtijevati da se nešto 
učini u pogledu zemaljske uprave. Palatin Lovro Hedervar već 22. pro- 
sinca 1444. javlja Ivanu Perenju da će se naskoro sastati »svečani zbor 
prelata, baruna i druge braće naše« (in brevi solemnis prelatorum et 
baronum ac aliorum fratrum nostrorum congregatio celebrabitur). Zbor 
prelata i baruna — bilo ih je vrlo malo — sastao se zaista prvih dana 
veljače 1445. u Stolnom Biogradu. Nazočni su bili ostrogonski nadbi- 

skup Dionizije Seč, vesprimski biskup Matija, palatin Lovro Hedervar, 
zatim erdeljski vojvode Nikola Iločki i Ivan Hunjad. Spomenuti velikaši 
poslali su 8. veljače velmoži Vladislavu Tituševiću od Bathmonostre 
ovo pismo: »Odavna smo se već mi i braća naša budni trudili tražeći 
putove i načine kako bi se taj prokleti pokret ratovanja, koji je žalibože 
svojim bijesom zahvatio čitavo tijelo kraljevstva, mogao utažiti. I prem- 
da smo češće toj stvari ustuk činili kako je u koje vrijeme trebalo, te 
su time mnoga već zla prestala, preostalo je ipak tih zala još premnogo, 
pa ako im se ne dade. ustuka, ne samo da će po sebi škoditi, nego će 
također uroditi kudikamo štetnijim posljedicama. Radi te stvari imali 
smo i sada dogovor (conventionem), raspravljajući kako da se tomu 
doskoči, ali smo odgodili zaključak (conclusionem) sve do vaše i drugih 
nazočnosti, jer želimo da se ono što se sviju jednako tiče učini po savjetu 
vašem i sviju drugih. Stoga zaklinjemo bratimstvo vaše što bolje mo- 
žemo, te vas opominjemo i pozivamo da na osmicu idućega Uskrsa Gos- 
podnjega (4. travnja) izvolite doći u varoš Peštu, kamo smo i drugu 

raću našu po čitavom kraljevstvu pozvali. Tu će se vijećati o putovima, 
načinima i sredstvima kako bi se uklonila sva zla i dokrajčile borbe u 
čitavom kraljevstvu, jer nećemo da ostavimo zemlju i domovinu svoju 
opustošenu našim razmiricama ili stranim, zemlju, koju su pređi naši 
znojem i trudom stekli. Da bi ipak vaše bratimstvo imalo siguran put, 
ovim vam dajemo provodno pismo (salvum conductum) da slobodno 
dođete i odete. Vjeru i čast vam zadajemo da vam neće biti nikakve 
štete ni da će vas itko robiti, kao što ne smijete toga ni vi činiti. Oni 
koji bi protivno radili, neka znaju da su tim zaslužili kaznu vječne ne- 
vjere prema kraljevstvu, koju ćemo kaznu zajedno s vama bez oprošte- 
nja izvršiti, ne štedeći ni braće ni prijatelja. Mi ćemo proti njima kao 
rušiteljima države i općega dobra smjesta jednako s vama ustati, te ih 
kazniti i progoniti sve do propasti njihove i stvari njihove. Ako dakle 
želite oslobođenje domovine i oporavljenje potištenih, nemojte inače 
činiti, jer ćemo i bez obzira na odsutnost vašu i ma koga od vaših, s 
ostalom braćom našom ono činiti i odrediti što bude za boljitak kraljev- 
stva.« Istovjetna pisma biše poslana na barune i plemiće pojedinih župa- 
nija, osobito pak Zaladske županije. 

Poglaviti dakle velikaši ugarski, među njima jamačno i oni kojima 
je još za živa kralja Vladislava, a u vrijeme izbivanja njegova za rata 
s Turcima bila povjerena uprava države (quatuor principalium baronum 
regni Hungarie, regentium ad presens regnum illud), sastali se dakle. 
u veljači 1445. u Stolnom Biogradu i urekli sabor za 4. travnja iste go- 
dine. Što se inače na tom sastanku vijećalo i zaključilo, nije točno po- 
znato; no vjerojatno je da su već na ovom sastanku ustrojili državno 
vijeće, kojemu bi povjerena vrhovna uprava zemlje, a osobito vrhovna 
sudačka vlast, koju je prije kralj sa svojim vijećem vršio. To je državno 
vijeće izdavalo državne spise u kojima se zove »mi prelati, baruni, ple- 
mići i prvaci Kraljevstva Ugarskog«, te je imalo i posebni svoj pečat 
s natpisom: »Pečat sveukupnoga Kraljevstva Ugarskog« (Sigillum uni- 
versitatis regni Hungarie). Vrlo je vjerojatno da su na rečenom zboru 
privremeno do sastanka sabora imenovali i sedam kapetana ili vikara, 

kojima bi povjereno da drže red i mir u pojedinim dijelovima kraljev. 
stva. Tako bi ivan Hunjad određen za kapetana Erdelja i kotara onkraj 
Tise, Nikola Iločki za južne krajeve ovkraj Tise i kotare s one strane 
Dunava; Juraj Rozgon, Ivan Jiskra i Emerik Bubek postadoše kapetani 
sjeveroistočnih županija ovkraj Tise, a Mihajlo Orsag i Stjepan Pon- 
grac od Sv. Nikole za zapadne krajeve između Dunava i Vaga sve do 
moravske i austrijske međe. Palatinu Lovri Hedervaru povjeren bi glavni 
grad Budim s okolicom. 

Sabor ugarski skupio se tek u drugoj polovici travnja, te bi otvoren 
26. travnja. Na nj bijaše ponukom ijemaškoga kralja Fridrika III došlo 
i mnogo odlučnih privrženika Ladislava Postuma. Palatin Lovro Heder- 
var još je uvijek tvrdio da kralj Vladislav živi i da boravi negdje u Polj- 
skoj; drugi velikaši opet predlagahu da se odgodi izbor kralja, jer su 
imali sebične ciljeve. Neki su htjeli da se na prijestolje podigne koji 
domaći velikaš, a bilo ih je i takvih koji su predlagali da se uopće više 
ne bira kralj, nego da se proglasi aristokratska republika. Međutim niže 
plemstvo i zastupnici gradova zahtijevali su odlučno kralja, koji će ih 








IVAN HUNJAD 
(Sibinjanin Janko) 
Po drvorezu iz kronike Ivana Turčanskoga, štampane u Brnu. 


štititi od zuluma velikaša, te su spominjali ime Ladislava Postuma. Ne 
zna se s kojih je razloga uz njih pristao i Nikola Iločki. Dne 7. svibnja 
predlaže on da se prijestolje opet popuni, jer tako zahtijeva plemstvo, 
ne hoteći više podnositi nasilje velike gospode. Sad ustade zastupnik 

grada Košica i zala: »Koga hoće plemstvo za kralja?« Nikola Iločki 
odgovori: »Sina Albrechta (Austrijskoga), našega pokojnoga gospodara 
i kralja.« Nato zaključi sabor ovako: »Budući da je po skrovitim odlu- 
kama Božjima Ugarsko Kraljevstvo... domaćim razmiricama i rato- 
vima spalo s nekadanjega blagostanja; budući da se pored tih nutarnjih 
nevolja još zgodio strašni slučaj, te je kralja prošle godine, kad se na 
Crnom moru borio protiv dušmana vjere i kraljevstva, nestalo, te se 
dosad ne zna izvjesno ni za njegovo boravište ni uopće ništa o njemu; 
budući da bi nadalje dulje trajanje strančarenja i građanskoga rata 
urodilo posvemašnjom propašću kraljevstva: to su prelati, baruni, ple- 
mići i zastupnici gradova nakon zrela svjetovanja i vijećanja o različitim 
poteškoćama zaključili ovako: Ako se kralj (Vladislav) ne povrati do 
prve nedjelje nakon Trojstva (30. svibnja), ili ako dotle poslanici, poslani 
u Poljsku, ne priopće o njegovu životu nedvojbenih vijesti, to ćemo svi 
zajedno Ladislava (Postuma), sina pokojnoga kralja ugarskoga Albrech- 
ta, ako ga rimski kralj smjesta zajedno sa založenom krunom preda, 
pimid za svoga zakonitoga gospodara i kralja, te ga priznavati dokle 
ude živio. Ako pak nama odmah Ladislava zajedno s krunom ne izruče, 
ne smatramo se više obvezani prema njemu, nego ćemo prema prijekim 
otrebama kraljevstva izabrati kralja i vladara, za kojega bi se kra- 
ljevstvo moglo riješiti sadanjih pogibelji i nevolja.« Uz to proglasi sabor 
još neke odredbe da se održi zemaljski mir, zatim potvrdi onih sedam 
apetana za pojedine dijelove kraljevstva; a ostalo prepusti državnomu 
vijeću, koje će se što češće sastajati. 

Poslanici, koji bijahu pošli u Poljsku da saznaju što izvjesna o kra- 
lju Vladislavu, zadržaše se odviše dugo u tuđini. Kad se napokon povra- 
tiše, te nije bilo ni najmanje sumnje da Vladislava više na životu nema, 
odlučiše još saborom određeni velikaši da pođu od njemačkoga kralja 
Fridrika III tražiti svoga kralja Ladislava Postuma i krunu sv. Stjepana. 
Bilo je krajnje vrijeme da pođu. Fridrik bijaše naime u polovici srpnja 
udario s vojskom na grad Kiseg, kojega su žitelji napastovali njegove 
oblasti u Austriji i Štajerskoj, te je grad zajedno s nekim okolišnim 
zamcima osvojio i do osamdeset građana sve bez istrage i suda dao po- 
vješati. U kolovozu spremalo se poslanstvo u Beč. Na čelu mu je bio 
ostrogonski nadbiskup Dionizije Seč, a uz njega mačvanski ban Ladi- 
slav Gorjanski, krbavski knez Grgur Kurjaković, Osvald Rozgon i drugi 
velikaši s brojnom družinom. I Nikola Iločki imao je poći, ali se u zad- 
nji čas predomislio te ostao u Šopronu. No zato pođe u Beč Ivan Jiskra, 
najjači stup Ladislavove stranke u Ugarskoj. Poslanstvo stiže u Beč već 
17. kolovoza. Kralj Fridrik međutim ne htjede s tim poslanicima pravo 
ni pregovarati dok ne dođe i Nikola Iločki. Stoga pođoše Ladislav Gor- 
janski, grof Ulrik Schaunberg i Gašpar Schlick zajedno s drugima u Šo 
pron da i njega doprate u Beč. Tek nakon mnogog moljakanja i znatnih 
obećanja (provodno pismo kralja Fridrika od 16. rujna) skloni se gordi 
vojvoda i pođe na put. Dne 30. rujna uđe sa sjajnom pratnjom (500 
lakih konjanika i 200 oklopnika) u austrijsku prijestolnicu. Vodio je 
sa sobom 24 četveroprežna kola, na kojima će mladoga kralja i krunu 
dovesti u Ugarsku. Njemački kralj Fridrik bijaše sa svojim rođakom 

Sigismundom pošao Nikoli u susret sve do gradskih vrata; tu ga po- 
zdravi gordi vojvoda naprosto kao druga svoga, ni ne sašavši s konja. 

Ni nakon dolaska vojvode Nikole Iločkoga ne mogoše se ugarski 
poslanici pogoditi s kraljem Fridrikom, skrbnikom mladoga Ladislava. 
Fridrik je u početku odbijao sve zahtjeve poslanika. On proglasi izbor 
ugarskoga sabora suvišnim, jer je Ladislav baštinio to kraljevstvo po 
ocu i majci svojoj; jednako je i krunidba suvišna, jer je štićenik njegov 
već zakonito okrunjen. Poslije je samo za taj slučaj bio spreman pri- 
stati na ponovnu krunidbu bez pomazanja, ako bi Ugri izrijekom oči- 
tovali da se tim nipošto ne krnje njegova prava, stečena prvom krunid- 
bom, i ako bi uz to još dovoljno zajamčili da će mladoga Ladislava 
odmah nakon krunidbe povratiti zajedno s krunom skrbniku njegovu. 
Samo onda ako Ugri izruče Fridriku grad Požun, tada će on ondje La- 
dislava odgajati i krunu pohraniti. Ugrima ne može Ladislava predati, 
jer jednako zahtijevaju Česi i Austrijanci, koji su također podanici 
njegovi. Neka dakle ugarski prelati i baruni dođu u Požun da se ondje 
posavjetuju s njime o krunidbi i državnoj upravi. Ugarski poslanici ne 
mogoše međutim nikako pristati na kraljeve uvjete, pa se tako napokon 
dogovaranja izjaloviše. Nakon 13. listopada ostaviše poslanici Beč, oda- 
kle ih kralj Fridrik sa svima častima isprati. Prije odlaska svoga pođoše 
neki od njih posjetiti mladoga, petogodišnjega Ladislava, kojega bijaše 
kralj Fridrik dao dopremiti u Luksenburg. Ostrogonski nadbiskup do- 
nese djetetu sjajne darove, poljubi ga i usklikne: »Oj koliko sam podnio 
zla poradi tebe! Koliko sam štete pretrpio! Ali sve to bit će mi slatko, 
ako te jednom vidim u kraljevstvu.« Pozvaše također Nikolu Iločkoga 
da i on pođe pokloniti se kralju svomu. Ali taj odgovori: »Ne znam još 
koga ću imati za kralja; zato se neću pokloniti tomu dječaku prije 
nego što znam da mi je gospodar« (Nescio adhuc, quem regem sim habi- 
turus: nec puerum hunc venerabor, nisi prius sciuero, meum esse do- 
minum). 

Neuspjeh dogovaranja s kraljem Fridrikom ohrabri opet neke pro- 
tivnike mladoga Ladislava. Državno vijeće bijaše doduše sazvalo sabor 
u Stolni Biograd za 8. prosinca, da se tu vijeća o daljnjem postupku 
prema kralju Fridriku, ali na taj sabor dođe tako malo ljudi da se nije 
mogao ni obdržati. Stoga bijaše državno vijeće (kardinal i nadbiskup 
Dionizije Seč, vacki biskup Petar i njitranski Ladislav, palatin Lovro 
Hedervar, Nikola Iločki, kraljevski sudac Juraj Rozgon, mačvanski ban 
Ladislav Gorjanski i drugi), sabrano 17. prosinca 1445. u Samboku blizu 
Budima, prisiljeno da iznova sazove sabor za 9. veljače 1446. u Stolni 
Biograd. Vijeće žali što radi prekratka roka nisu mnogi iz udaljenijih 
krajeva mogli stići na urečeni sabor, pa poziva sve staleže da svakako 
dođu na idući sabor, jer će se inače samo s nazočnima raspravljati i 
konačno riješiti sve o čemu će poslanici izvijestiti. Vijeće uvjerava kako 
će poslove tako urediti da će se saborovanje svršiti za osam dana. 

Dok se sabor sastao, promijeniše se prilike u Ugarskoj znatno. Pa- 
latin Lovro Hedervar nije se mogao kaniti omiljele mu namisli da za- 
krči mladomu Ladislavu put do prijestolja. Dobro mu je došla uzruja- 

nost poradi tvrdoglavosti kralja njemačkoga Fridrika, pa stao isticati 
kao kandidata Karla, sina burgundskoga vojvode Filipa Dobroga. Bilo 
je opet velikaša koji su radili za aragonskoga i od nedavna napoljskoga 
kralja Alfonsa I (V), po svoj prilici kao Baštinika napuljskih Anžuvi- 
naca. Sam kralj Alfons, koji je već prije izdavao trgovačke povlastice 
gradu Dubrovniku, stao je nastojati da se dobavi ugarskoga prijestolja. 
Predobio za se velikoga vojvodu bosanskoga Stjepana Vukčića, a onda 
zahtijevao od bosanskoga kralja Stjepana Tomaša da i on uza nj pri- 
stane. U ožujku 1446. javlja bosanski kralj u Mletke kako je kralj Alfons 
poslao k njemu dva franjevca, zahtijevajući od njega da mu ustupi zna- 
menito mjesto Drijeva (danas Gabela) na rijeci Neretvi, jer bi kroz to 
mjesto mogao imati »pristup u Kraljevstvo Ugarsko za kojim teži«; na- 
dalje kako je od njega tražio »slobodni prolaz za svoje poslanike, kad 
idu u Ugarsku, pošto se s nekima barunima sporazumio da primi to 
kraljevstvo« (idem rex Aragonum petiit salvum conductum pro oratori- 
bus suis ituris in Hungariam, cum habeat cum aliquibus baronibus in- 
telligentiam habendi regnum illud). Bosanski je kralj odbio zahtjeve 
Alfonsove, koji međutim ipak nije odustao od svoje nakane, nego se 
još i poslije sve do godine 1455. trudio da svoj cilj postigne. Budući da 
ga poslije nalazimo u živahnom općenju s Ivanom Hunjadom, a i s kne- 
zom Stjepanom Frankapanom, nije nemoguće da je tada nastojao po 
njima dobaviti se idarakoše i hrvatskoga prijestolja. 

No baš u to vrijeme bilo je nastojanje Alfonsovo neuspješno, jer 
je većina velikaša s najvećim dijelom plemstva i gradova odlučno bila 
za Ladislava Postuma, priznavajući njegovo pravo i nadajući se miru 
čim bude općenito priznat. Ivan Hunjad dakle, ako je možda potajno 
i šurovao s aragonskonaptljskim kraljem, nije mogao izaći na vidjelo 
s njegovom kandidaturom, ako nije htio stati u opreku s golemom veći- 
nom staleža, te izgubiti ugled i privrženost u narodu. Ivan Hunjad pače 
stao na čelo svima koji su vapili za Ladislavom Postumom, te stao na 
obranu njegova prava. Vodili su ga pri tom jamačno sebični razlozi, a 
osobito što je mogao očekivati da će za nedorasloga i odsutnoga kralja 
nedvojbeno najveći dio državne vlasti zapasti baš njega. Na to ga je 
sklonilo i zaziranje od Celjskih knezova, tadanjih slavonskih banova Fri- 
drika i sina mu Ulrika, koji bijahu 6. siječnja 1446. utanačili savez za 
međusobnu obranu s moćnim Nikolom iIločkim, vojvodom erdeljskim, 
banom mačvanskim, županom sikulskim i temeškim. Da bi dakle svoga 
druga odvratio od Celjskih knezova, stade Ivan Hunjad na čelo brojnoj 
stranci Ladislava Postuma, te pritegne k sebi opet Nikolu Iločkoga, koji 
je još nedavno bio protivnik nedorasloga kralja. Oba ta znamenita muža 
združiše se u savez kako proti palatinu Lovri Hedervaru tako i proti 
Celjskim knezovima, pa utanačiše da će zajedno dijeliti vlast u Ugar- 
skoj dok odraste mladi kralj Ladislav. A da bi lakše mogli provesti svoju 
nakanu, poslaše potajno glasnike kralju Fridriku, štitniku Ladislavovu, 
te obećaše da će izraditi na idućem saboru da bude Ladislav općenito 
priznat, ako im Fridrik povjeri za maloljetnosti i odsutnosti svoga štiće- 
nika čast gubernatora u Ugarskoj i podjedno podijeli pravo da razda- 
vaju časti i službe u zemlji. Sumnjičavomu inače Fridriku svidje se 

prijedlog njihov, pa smjesta zapovjedi privrženicima svoga štićenika 
neka porade na idućem saboru da budu Ivan Hunjad i Nikola Iločki 
izabrani za upravitelje (gubernatore) kraljevstva. 

Uto se primicalo vrijeme da se sastane sabor. Palatin Lovro Heder- 
var doznao nekako za tajne dogovore između Ivana Hunjada i Nikole 
Iločkoga, pa videći da bi savez tih velikaša mogao sve osnove njegove 

omrsiti, odluči ih međusobno zavaditi. Poruči stoga Hunjadu neka ni- 
Kako ne dođe na sabor u Stolni Biograd, jer mu Nikola Iločki, koji 
gradom zapovijeda, radi o glavi. I zaista se Hunjad sa svojim privrže- 
nicima ne dade u Stolni Biograd, nego stajaše još 20. veljače u Debrecinu. 
Međutim dozna Nikola Iločki za spletke palatinove, pa izgrdivši ga javno, 
pođe goloruk i bez provodnog pisma k Hunjadu i opravda se tako od 
svake sumnje. 

Baš zbog spomenutih spletaka palatinovih stiže Ivan Hunjad mnogo 
dana nakon određenoga roka u Stolni Biograd. Sabor stade vijećati tek 
prvih dana ožujka 1446. O kandidatu palatina Hedervara, o burgund- 
skomu vojvodi Karlu nije bilo ni govora; golema većina sabora prizna 
ponovno Ladislava Postuma za kralja, te odredi da se opet pošalju posla- 
nici kralju Fridriku, koji će s njime ugovarati. Za te je poslanike i nji- 
hovu družinu, svega 200 ljudi, izdao kralj Fridrik već 22. ožujka slobo- 
dno (provodno) pismo. Sabor stvorio je i drugih zamašnih zaključaka. 
Još prije 13. ožujka bijaše odredio da se moraju do Đurđeva vratiti sva 
za dosadanjih smutnja nepravedno oteta imanja prvotnim gospodarima; 
tko ne bi toga učinio, kaznit će se kao veleizdajica (sub poena infideli- 
tatis). Nadalje bi odlučeno da će se između Uskrsa (16. travnja) i Du- 
hova (4. lipnja) opet sastati sabor u Pešti — valjda dok se vrate posla- 
nici od kralja Fridrika — pa će se onda birati upravitelj ili gubernator, 
koji će upravljati zemljom dok kralj Ladislav doraste. Napokon bi za- 
ključeno da se podigne vojska na Celjske knezove, na slavonske banove 
Fridrika i Ulrika; vođa pak te vojske neka bude proslavljeni junak i 
odlučni protivnik njihov Ivan Hunjad. I zaista je Ivan Hunjad odmah 
nakon svršena sabora udario na Celjske knezove. 


(Rat na Celjske knezove Fridrika i Ulrika u 
travnju i svibnju 1446.) Ugledni ban čitave Slavonije, Hrvat- 
ske i Dalmacije Matko Talovac spominje se posljednji put 20. studenoga 
1444. Tada je boravio u svom gradu Prodaviću, jamačno teško bolestan 
kad ne prati svoga ljubimca kralja Vladislava na vojnu s Turcima. Malo 
zatim, negdje potkraj 1444. ili na početku 1445. umro je ban Matko u 
najgori čas kako za Hrvatsko Kraljevstvo tako i za preostalu braću 
svoju. Hrvatska ostala u sudbonosno vrijeme i bez kralja i bez bana; a 
braća izgubila svoga starješinu i glavara. Braća Petar i Franjo, koji se 
sretno spasio nakon katastrofe kod Varne, držali su doduše i delje baniju 
u Hrvatskoj«i Dalmaciji, a treći brat Ivan ostao također prior vranski; 
ali je bilo pitanje hoće li moći odoljeti tolikim protivnicima svojima: 
Celjskim knezovima, Frankapanima, bosanskomu kralju Stjepanu To- 
mašu i bosanskomu velikomu vojvodi Stjepanu Vukčiću? Napokon je 

smrću bana Matka Talovca nestalo u Hrvatskom Kraljevstvu glavnoga 
vođe one stranke koja se otimala tuđinskoj vlasti i koja je složno radila 
s glasovitim već vojvodom Ivanom Hunjadom. 

Celjski knezovi Fridrik i Ulrik jedva su negdje dočekali smrt bana 
Matka Talovca. Dok je on živio, nisu ni misliti mogli da pretegne njihova 
vlast u Hrvatskom Kraljevstvu, a osobito u Slavoniji. Jedva što je bana 
Matka nestalo, podigoše se oni da u ono doba općega bezvlađa ugrabe 
bansku čast čitave Slavonije, da otmu braći njegovoj svu imovinu od 
Drave do Gvozda, da razgrabe imanje zagrebačke biskupije, koja je 
ostala bez svjetovnog upravitelja, i napokon da posegnu za priorijom 
vranskom, kojoj je bio na čelu junački branitelj Beograda, Matkov brat 
Ivan. Celjski knezovi nisu znali ni za šalu, ni za milost. Stari Fridrik, 
krvnik svoje supruge Elizabete, nije ni nakon strašnih doživljaja mla- 
dosti svoje pošao drugim putem. Gradio doduše zadužbine, hodočastio 
u Rim, ali ćudi svoje nije promijenio. Kad su mu predbacivali što se 
nije popravio, premda je bio u Rimu, odgovorio je: »I postolar moj 
nakon što je vidio Rim vratio se k šivanju cipela« (et calceator meus 
ad consuendas ocreas post uisam Romam rediit). Priča se da je sam 
sastavio nadgrobni natpis ovako: »Ovo su mi vrata u pakao. Što ću ondje 
naći, ne znam; znam što ostavljam. Obilovao sam mnogim dobrima, ali 
ništa sa sobom ne odnosim, osim što sam popio, pojeo, i što mi je po- 
srkala neiscrpiva pohlepa.« Mnogo bolji od oca nije bio ni sin Ulrik, 
samo što je, kako Aeneas Sylvius piše, bio »darovitiji i rječitiji« (ingenio 
tantum ei eloquentia maior). Uopće je Ulrik, kako ga spomenuti pisac 
prikazuje, bio visoka stasa, jakih prsa i kosti, suh i vitak; imao je po- 
mno njegovane vlasi, velike, krvave i nabrekle oči, a hrapav glas. K 
tomu je bio »smion i oštrouman, ali hirovit i nepouzdan; neumorno 
radin, nezasitljiv pri uživanju, nevjeran i bezvjerac, neiskren i varalica, 
pohlepan, rasipan, brz pri govoru i djelu«. Otkad se oženio Katarinom, 

ćerju despota Đurđa, i otkad se nagodio s Frankapanima, hlepio je 
Ulrik za što većom vlašću ne samo u Ugarskoj, nego i u zemljama Nje- 
mačkoga Kraljevstva. Već je stoga bio zazoran kralju Albrechtu, te ga 
je morao skinuti s namjesničke časti u Češkoj, koju mu bijaše kao 
svomu rođaku povjerio. 

Jedva što je Matko Talovac umro, proglasili su se oba Celjska kneza, 
otac Fridrik i sin Ulrik, banovima Slavonije. Dok su drugi velikaši u 
Ugarskoj i Hrvatskoj razbijali glavu tko će biti kralj, Celjski su knezovi 
stali grabiti imanja pokojnoga bana Matka i braće njegove. Dakako da 
im je pri tom u prvom redu pomagao Jan Vitovec, njihov vrhovni voj- 
voda. Grabeći i osvajajući gradove i posjede, nisu se ograničili na poro- 
dična imanja Talovaca, nego su otimali i zemlje zagrebačke biskupije, 
kojoj je pokojni Matko bio svjetovnim upraviteljem, pače i posjedovanja 
vranske priorije, kojoj je bio na čelu Ivan Talovac. Taj je bio suviše 
udaljen od svoje braće, hrvatsko-dalmatinskih banova Petra i Franje, 
pa je stoga onako osamljen teško odolijevao pretežitoj sili Celjskih kne- 
zova. Kronika celjska i hrvatski suvremeni pisac Pavao Ivanić (de Iwa- 
nich) pripovijedaju suglasno kako je odmah po smrti bana Matka Ta- 
lovca knez Ulrik podigao veliku vojsku (einen grossen zugk von puxen), 

te stao osvajati gradove zagrebačke biskupije. Nakon toga oborio se na 
grad Đurđevac (geschloss S. Georgen, castrum Szenth Gywrgh), 
koji mu se nije odmah predao, nego ga je morao dulje vremena podsje- 
dati. Osvojivši napokon (nit gar in einem Jar) tu znamenitu tvrđavu, oti- 
maše redom gradove priorije vranske i zagrebačke biskupije. Tako osvoji 
Gumnik ili Bosiljevo (Gumletsch), Garić (Gartitsch), Hrastovicu (Chra- 
stowetz), oba Pakraca (Pokertz), Raču (Ratscha), a napokon i Goru 
(Gara). Kod podsade grada Pakraca pogibe, braneći grad, prior Ivan 
Talovac (Janusbann, magnificus Johannes Sowan dictus, frater dicti 
Mathkonis bani), a kod jurišanja na Hrastovicu prostrijeljeno bi kape- 
tanu Celjskih knezova Janu Vitovcu jedno oko, tako da je ostao ćorav 
kroz sav život svoj. 

Borba Celjskih knezova s nesretnim Ivanom Talovcem mora da je 
bila žestoka. Pavao Ivanić kaže da su »mnogo zla počinili u kraljevini« 
(multa etiam alia damna fuerunt per eos in eodem regno illata). Rato- 
vanje se uglavnom svršilo u prvoj polovici 1445, jer već 18. lipnja te 
godine nalazimo kneza Ulrika kao bana Slavonije u gradu Križevcima, 
odakle javlja svojim kapetanima u osvojenoj već Hrastovici (Georgio 
Pyers et eius consocio, capetaneis nostris in Harazthowycza) da je pri- 
mio u svoju zaštitu Vladislava Tituševića, pa im zapovijeda da ga brane 
od svih protivnika njegovih, koji bi na nj udarali (castellum suum Ka- 
kaswara). Zadobavivši se Celjski knezovi gradova i posjeda zagrebačke 
biskupije, namjestiše opet za biskupa svoga štićenika Benedikta de Zolio 
(von Zoll = Solium kod Celovca), kojega je progonio pokojni kralj Vla- 
dislav Varnenčik. Spomenuti biskup Benedikt stoluje već 1. siječnja 
1446. u biskupskoj palači u Zagrebu (in palacio nostro episcopali, solite 
nostre habitationis), te izdaje povlastice zagrebačkim kanonicima da ih 
tako udobrovolji. 

Nasilno postupanje Celjskih knezova, bana Fridrika i još više Ulri- 
ka, ozlojedi jamačno silno ostalu gospodu ugarsku i hrvatsku. Bilo je 
nedvojbeno tužbe i od Matkove braće, banova hrvatsko-dalmatinskih 
Petra i Franje, pa onda i od one gospode koja su bila u rodu ili svojti 
s pokojnim banom (Čehi, Jakšići). Stoga razumijemo zašto su knezovi 
Fridrik i Ulrik 6. siječnja 1446. utanačili savez s premoćnim vojvodom 
Nikolom Iločkim, kojom je prigodom Nikola njima svečano obećao da 
će ih štititi i braniti od svakoga, izuzev samo rimskoga i ugarskoga kra- 
lja, pače i od ovih ako bi ih nepravedno i nezakonito htjeli potlačiti. No 
pored svega toga ugovora nije'ipak vojvoda Nikola htio ili mogao ustati 
na obranu svojih saveznika kad je sabor u Stolnom Biogradu povjerio 
Ivanu Hunjadu da digne vojsku na njih i da ih pokori. 

Rat između Ivana Hunjada i Celjskih knezova bjesnio je u travnju 
i svibnju 1446, a ratovalo se ne samo u Slavoniji, nego i u Štajerskoj, u 
matici vlasti Celjskih knezova. Uz proslavljenoga junaka Ivana Hunjada 
bori se i nećak (sestrić) njegov Ivan Sekelj (Szćkely; sein Schwe- 
ster Suhn Ziickel), kojega je ujak osobito volio te ga i poslije vodio sa 
sobom u sve bojeve. Narodna pjesma i predaja zove Ivana Sekelja »b a- 
nović Sekula«; priča mnogo o tom mladom junaku, a osobito o 
njegovoj tužnoj pogibiji na polju Kosovu. Celjska kronika opisuje po- 

tanko rat između Ivana Hunjada i Celjskih knezova, kojih je čete opet 
vodio prokušani i vješti vojvoda njihov Ivan Vitovec. Ivan Hunjad sku- 
pio nekih 15.000 ljudi, te iz okoliša Stolnoga Biograda pošao prema 
Dravi. Prešav tu rijeku, udario naprije na tvrdi Đurđevac, koji bijahu 
Celjski knezovi nedavno oteli Talovcima. Uzevši taj grad i poharavši 





PEČAT IVANA HUNJADA 


U štitu je mu koji gleda na desno; njemu na lijevo 
+ 


polumjesec. Natpis; ILLUM) A(LIUD) JOHANNIS 


(IGII 
HUNYAD« 


čitavu okolicu njegovu, pođe prema Varaždinu. Varoš ta ne bijaše još 
tada ograđena, nego samo tvrđava njezina. Ne mogavši tvrđe uzeti, spali 
jedino varoš pa se onda uz desni brijeg Drave spusti u Štajersku. Tu 
zauze najprije gradić Ankhenstein, a onda pohita prema gradu Bistrici 
da ga zauzme. Već 13. travnja, na samu Veliku srijedu, učini prvi juriš 
na taj grad. Ali mu se sreća iznevjeri. Vitovec naime bijaše ga pretekao 
i u grad prije njega ušao, te sve za obranu uredio. Nakon prvoga nesret- 
noga juriša podsjedao je Hunjad Bistricu još neko vrijeme, ali bez us- 
pjeha. Neki ugarski plaćenik, koji je bio u gradu, zapalio grad, pa je 
onda Ivan Hunjad učinio drugi juriš, ali i taj bi odbijen. Ne mogući 
nikako Bistrice uzeti, posla Hunjad svoga sestrića Ivana Sekelja s jed- 
nim odjelom vojske prema Celju, ne bi li tako Vitovca odvratio od 
obrane Bistrice. Međutim Sekelj ni ne prodre do Celja, nego spalivši ne- 
koliko sela pola milje daleko od toga grada, vrati se opet k svomu ujaku. 
Hunjad nađe se u nemaloj neprilici, jer mu ne bijaše pošlo za rukom 
uzeti ni grada Varaždina, ni Bistrice, a ni Celja. Ponudi stoga Ivanu 
Vitovcu primirje za nekoliko dana, koje taj i prihvati. Još prije nego 
što je primirje minulo, krene Hunjad naglo ispred Bistrice, te pohita 
prema Dravi, koju je prešao negdje kod Maribora, izgubivši pri tom mno- 
go ljudi i kola. Prešavši međutim Dravu, dođe u sukob s njemačkim i 
rimskim kraljem Fridrikom III, koji je tada bio gospodar čitave Štajer- 
ske. Zemaljski kapetan u Štajerskoj, po imenu Fiirstenberg, opro se 

daljnjim provalama u srednju i sjevernu Štajersku, a kralj Fridrik sklo- 
nio austrijske staleže, te su u Regensburgu 6. svibnja 1446. odlučili po- 
dići vojsku, koja bi'se imala do 20. lipnja sabrati između Fiirstenfelda 
i Radgone. Međutim je Hunjad morao uzmaknuti prema Optuju, gdje 
ga je opet dočekao Jan Vitovec. Tako mu ne preostade drugo nego da se 
okani Optuja i spusti u Međimurje, koje je također pripadalo Čeljskim 
knezovima. Juriš na Čakovec bi suzbijen, no zato posreći Hunjadu te 
zauze Legrad na sutoku Mure i Drave. Spalivši sela i kotare u Međi- 
murju, prijeđe zatim Hunjad rijeku Dravu i zauze poslije varoš Kopriv- 
nicu u Slavoniji. Uto bijahu Celjski knezovi skupili još više vojske, te 
je poslali svomu vrhovnomu kapetanu Vitovcu da bije s Hunjadom od- 
lučni boj. Kod trga Rače (bei einem markt, genandt Ratschin, ein meill 
von Copreinitz) sastale se obje vojske. Prije boja međutim dođe do spo- 
razumka i pogodbe između ratujućih stranaka. Što se utanačilo, nije 
poznato. Pavao Ivanić kaže samo da su Celjski knezovi vratili prioriju 
vransku i pripadajuće joj gradove, a i inače da su prihvatili »dosta časne 
pogodbe« (et bene se gesserat in ista via, nam recuperato prioratu et 
castris eiusdem comites Ciliae conscenderunt ad satis honestas condi- 
tiones pacis). Celjski su knezovi ostali i dalje banovima Slavonije, te 
zadržali svoja posjedovanja; jedino su Hunjadu ustupili vranski priorat, 
gdje je Hunjad namjestio za upravitelja (qibernatora) svoga sestrića 
Ivana Sekelja, povjerivši mu valjda već tada bansku čast za Dalmaciju, 
Hrvatsku i Slavoniju. 

Provalom u Štajersku bijaše Ivan Hunjad povrijedio kralja Fridrika 
III kojemu bijaše još nedavno ponudio svoju službu. Poradi toga ukorio 
ga je Fridrik posebnim pismom, na koje je Ivan Vitez od Sredne u ime 
Hunjadovo dne 11. lipnja 1446. kralju iz Pešte odgovorio ovako: »Pre- 
svijetli vladaru! Kad se ovih dana pismo vašega veličanstva čitalo na 
ovom saboru (u Pešti), svidjelo se općemu mnijenju da na ono, što se 
meni predbacivalo, kako sam ondje usmeno tako vašemu veličanstvu 
ovim listom pismeno razlog dadem. Vaša presvijetlost dakle piše kako 
sam ja netom (nuper) kad sam s vojskom pošao na zemlje Celjskih 
knezova, bez ikakve prethodne razmirice, pače protiv mojih vlastitih 
miroljubivih pisama u kojima bijah vašemu veličanstvu obećao službe 
svoje, vojvodini Štajerskoj nanesao mnogo štete i gubitka... Kad su 
dakle nakon brojnih okruinih i nečovječnih nepravda... netom go- 
spoda baruni ovoga kraljevstva odlučili podići oružje protiv Celjskih 
knezova, koji su ih na to prisilili (prouocata), i kad sam ja kao kapetan 
(apitadeus) za taj posao bio određen, nisam nipošto, ispovijedam, imao 
tu namjeru da nanesem rat ili smutnje bud vašemu veličanstvu bud 
vašim podanicima ili njihovim zemljama, nego sam, kako bijah u mi- 
roljubivom pismu istaknuo, također i na umu imao da činim vazda više 
svoje službe negoli povrede vašemu veličanstvu. Stoga su i one štete, 
za koje se kaže da su ovom prigodom nanesene zemljama i podanicima 
vaše prejasnosti, učinjene jamačno ne mojim nastojanjem niti po mojoj 
namisli, a ni s mojom voljom, nego se to zgodilo zbog neočekivana i 
žestoka izazova onih osuđenika. Ja naime prije sam se osvećivao za 
nametnuti mi rat nego što sam drugima rat naprtio. Jer kad sam se 

utaborio blizu tvrđave Borlin, odrekao sam se zaista svake nakane da 
škodim, pa sam po odličnim drugovima svojima i po poslanicima kaste- 
lanu one tvrđave, koji se Frigk zvao, dao javiti da ne smjeram ništa podu- 
zeti protiv vašega veličanstva i vaših podanika, nego da je drugamo odre- 
đen moj put i jednako moje oruđe, pa sam stoga od njega zahtijevao 
da moj prijateljski prolazak ne bi smetao neprijateljskim otporom. No 
taj, čuvši za moju poruku, navalio na poslanike, a onda predložio da mu 
za slobodni prolaz i sigurnost dadem tri tisuće maraka novca. A kad 
nije našao kupca, onda je sa svojim oružanicima neočekivano navalio 
i tako izazvao proti sebi oružje miroljubivih, prisilivši me sve preko 
volje moje da silom i željezom prokrčim put po okolišu. Nadalje, kad 
sam se približavao jraovima Optuju i Mariboru, javio sam moj mirni 
prolaz rečenim gradovima, a i kapetanu vaše prejasnosti u Grazu (in 
Grecz), da neću naime neprijateljskom rukom dirati u zemlje i poda- 
nike vašega veličanstva. Ali i ti se unatoč oglašenomu miru opriješe oru- 
žanom rukom, te počeše ubijati, hvatati i robiti mnoge od moje vojske, 
koje bi pojedince a bezbrižne gdje zatekli. Uz to je rečeni kapetan iz 
Graza, došavši sa svojim pješacima i konjanicima, htio meni zapriječiti 
prijelaz kod prijevoza na Dravi (apud vadum Dravae); budući da ga ni- 
sam mogao od toga odvratiti, morao sam i preko volje boj zametnuti. 
Kraj tih zapreka, neprijateljstva i izazivanja nije se doduše moglo ugnuti 
da se također ne nanesu štete podanicima vaše jasnosti, osobito u onim 
mjestima koja su ispremiješana s kotarima rečenih Celjskih knezova. 
Ali, kako sam već gore rekao, nije to učinjeno po unaprijed određenoj 
volji mojoj, niti po odredbi spomenute gospode baruna, nego u izloženim 
zgodama, radi kojih mislim da me jasnost vaša neće smatrati za krivca. 
Neka dakle blagoizvoli moje službe vašoj jasnosti još ne odbiti, te pri- 
miti pravednu ispriku u spomenutoj stvari. Dano u Pešti uoči svete 
Trojice godine gospodnje 1446.« 


(Ivan Hunjad kao gubernator Ugarske, 1446—1452.) 
Prvih dana mjeseca lipnja bijaše se sastao ugarski sabor na polju Ra- 
košu kraj Pešte, poglavito da po zaključku zadnjeg sabora u Stolnom 
Biogradu bira upravitelja ili gubernatora kraljevstva za nedorasloga 
kralja Ladislava Postuma. 

Sabor na polju Rakošu prihvatio najprije zaključke prijašnjega sa- 
bora u Stolnom Biogradu. Člankom prvim toga sabora bijaše ustanov- 
ljeno da se bira gubernator kraljevstva (quod eligent et deputabunt 
unum gubernatorem). Drugim člankom bi određeno da svatko povrati 
sva imanja, gradove i posjede što ih je za prošlih burnih vremena ugra- 
bio; jednako bi zaključeno da se smjesta razvale svi zamci i tvrđave, 
podignute u posljednje vrijeme, izuzev jedino one koje su sagrađene na 
međama kraljevstva za obranu od vanjskih neprijatelja. Trećim član- 
kom naređeno bi da se svi baruni kraljevstva u saboru na Rakošu za- 
hvale na svojim službama i častima, pa da ih stave na raspolaganje 
sakupljenim staležima. Četvrti članak traži da se svi staleži pokore od- 
redbama sabora, kojima je zadaća povratiti mir u kraljevstvu. Napo- 
kon petim člankom zabranjuju se svi savezi i konfederacije (contractus 

PEČAT KNEZA ULRIKA CELJSKOGA 
Jedan andeo i dva viteza oklopnika drže tri grba. Anđeo drži odozgo, grb poradiee Celjskih_ (četri 
s dvije 


polja, u prvom i četvrtom jesu po tri zvijezde, a u drugom i trećem po dvije pruge) 
okrunjene kacige; desna je kaciga nakićena orlovim krilom, a lijeva nojevim perjem. Vitez s desna 
drži grb Dah ije (tri okrunjene leopardove glave), a više grba nakićena je okrunjena kaciga 
orlovim krilom; vitez s lijeva drži grb, razdijeljen na tri polja, a u svakom je po jedno orlovo 
krilo, Između vitezova vidi. te za lanac, privezani leopard, koji na prednjim, nogama, ima za 
lozinku. Natpis: »SIGILLUM UDALRICI DEI GRA(TIA) CILTE ORTE(M)BURGE SEGORIEQ(UE) (E)T 
C(ETERA) ČOMITIS AN(N)O«, zatim se mani in vrpci leopardovoj ovako »(E)TC MČCCCXLIJI 





Bi 





et confoederationes) između pojedinih velikaša, te se već utanačene 
proglašuju ništetnima, pače se prelati i baruni obvezuju da će svom sna- 
gom ustati na one koji bi takve saveze sklapali na zator statuta i odre- 
daba kraljevstva. 

Pošto je sabor na Rakošu- prihvatio i usvojio tih pet članaka prvaš- 
njega sabora, stalo se raspravljati o djelokrugu i vlasti budućega gu- 
bernatora. U tom pogledu stvoreno bi još devet članaka kojima biše 
točno određena prava i dužnosti gubernatora. Članak VI glasi: »Budući 
gubernator imat će toliku vlast (auctoritatem) koliku bi imalo kraljev- 

sko veličanstvo, izuzev što neće moći na vječna vremena podjeljivati 
imanja preko niže određena omeđašenja, a ni nadbiskupije i veće opa- 
tije bez znanja i privole svojih savjetnika (državnoga vijeća). Jednako 
ne može bez znanja i privole državljana (regnicolarum) nikoga osuditi 
poradi veleizdaje, a još manje takove osuđenike bez zahtjeva prelata, 
baruna i državljana pomilovati.« Članak VII: »Gubernatoru stajat će 
otvorene sve tvrđave, varoši i kraljevski gradovi, a i svi kotari kraljev- 
ski i kraljičini, te će moći onamo dolaziti kad bude htio. Kad bude držao 
oktavalne sudove, bit.će uza nj dva duhovna prelata i dva svjetovna ba- 
runa, zatim palatin i sudac kraljevskoga dvora zajedno sa šest plemića 
za to određenih; u vrijeme izvan tih redovitih sudova (medio tempore) 
bit će uza nj jedan prelat i barun, a i dva plemića, koji će saslušavati 
tuženike i potrebe državljana, te će po njihovu savjetu izricati odluke. 
Pored tih može od prelata, baruna, vitezova i plemenitih žitelja kraljev- 
stva uzeti savjetnika toliko koliko mu se čini potrebito, te ih može uza 
se držati i savjeta od njih tražiti.« Članak VIII: »Nadzor nad kraljev- 
skim (ili državnim) prihodima povjerava se odličnim prelatima i baru- 
nima, koji točno za njih znadu, pa će oni prosuđivati kako da s njima 
gubernator i njegovi savjetnici raspolažu.« Članak IX: »Gubernator mora 
poći sam na put i ratovati proti neprijateljima, ako bi bilo potrebno 
i zahtijevala to veličina (zamašnost) stvari.« Članak X: »Rečeni gospodin 
gubernator može od onih posjedovanja — koja će od sada svetoj kruni 
zakonito i bez (povrede) ičijeg drugog prava bud zbog pomanjkanja 
potomaka bud zbog prinošenja patvorenih isprava, kovanja krivih no- 
vaca i tvorenja krivih pečata, a i zbog dovođenja stranih sila (vojske) 
u to kraljevstvo ili podmetanja vatre u njemu, pripasti — činiti daro- 
vanja onima koji bi vjerno svetoj kruni služili, ali samo ako ta posje- 
dovanja ne opsežu više od trideset i dva selišta (sessiones). Gradove 
pak, varoši i posjedovanja s više od trideset i dva selišta, koja bi gore 
rečenim načinima pripala svetoj kruni, ne može on dijeliti ili komadati 
te ih onda kao imanja od trideset i dva selišta razdavati, nego će se 
sve takve vrste gradovi, varoši i posjedovanja pridržati za samu svetu 
krunu.« Članak XI: »Nadalje kome će gubernator rečenim načinom je- 
dan put darovanje učiniti, neće mu moći više darivati. I budući da se 
darivanje gradova, varoši, posjedovanja i sličnih stvari ubraja u prava 
kraljevstva, stoga će svi oni, kojima bi gubernator izloženim načinom 
što podijelio, morati u svoje vrijeme poći pred kralja da im darovanja 
potvrdi.« Članak XII: »Imanja onih, kojima bi se imala (imanja) zbog 
prinošenja patverenih isprava ili kovanja krivih novaca, a i zbog drugih 
gore istaknutih razloga kruni privaliti, ne može (gubernator) posjesti 
niti kojim god načinom darivati dok oni (krivci) ne budu po svojim 
sucima kompetentno i sudbenim putem po starim i priznatim običa- 
jima kraljevstva osuđeni.« Članak XIII: »(Gubernator) nadalje smije 
zgodimice (in occurentibus causis) u odsutnosti savjetnika (državnoga 
vijeća) voditi rasprave i izdavati odluke (facere relationem et expedi- 
tionem); ali ako bi takva odluka bila sudbena, te bi se protivila običaj- 
nomu pravu, može se po redovitim sucima kraljevstva popraviti (emen- 
dari), kako se uobičajilo činiti za doba kraljeva.« Članak XIV: »Nadalje, 

ako bi što kraljevskih prihoda (nakon troška) od pothvata (ratova) 
kraljevstva preteklo, može gospodin gubernator u ime kraljevo zalo- 
žene gradove, varoši i kraljevska posjedovanja iskupljivati, te povra- 
tivši ih kruni za kralja pridržati. Prihodi (iskupljenih gradova) neka se 
također upotrijebe za pothvate kraljevstva.« 

Pošto je sabor rečene članke ustanovio, pristupilo se biranju guber- 
natora. Na same Duhove, dne 5. lipnja, ili po drugima na Duhovski pone- 
djeljak, 6. lipnja 1446, proglašen bi gubernatorom junačina Ivan Hunjad. 
Poslanici grada Požuna obavijestiše 6. lipnja svoje sugrađane o izboru 
ovim pismom: »Danas bio je na Rakošu (polje tik Pešte) na okupu 
najveći dio zemaljske gospode u vijeću, kao nadbiskup (ostrogonski), 
biskup vacki i vesprimski, zatim palatin, ban (mačvanski) Ladislav Gor- 
janski, zatim mnogo duhovne i svjetovne gospode. Napokon je bilo i 
vrlo mnogo orsaga (zastupnika nižega plemstva, županija i gradova). 
Mi se uputismo pred lice gospode. Tada dođe gospodin Toma Seč i od- 
vede nas u vijeće, gdje nas časno dočekaše i primiše radujući se našoj 
prisutnosti. Mi im očitovasmo našu i vašu pokornost, za što nam se iskre- 
no zahvališe. Zatim nas naputiše da pođemo na sastanak s ostalim gra- 
dovima u jedan šator. S nama ode rečeni gospodin Toma Seč u šator, 
te stade dugo povjerljivo razgovarati. Nakon toga dođoše oni (zastup- 
nici) iz Košica, oni iz Novoga Budima, kao i oni iz Stolnog Biograda, 
te ostadoše u šatoru dugo vremena razgovarajući. Nakon toga uđoše 
Juraj Rozgon i gospodin Ladislav Paloc, pa nam nakon mnogih rijeći 
pokazaše neke članke, koje vam dostavljamo da ih vidite, i ZARtjevabu 
da gradovi na njih prisegnu, što su gradovi sve dotad otklanjali. Malo 
zatim čulo se klicanje među orsagom (din geschray 
under der Orsag) neka se bira upravitelj i vladar za 
državu. Nato odjašiše sva gospoda odanle u varoš 
Peštu. Kratko vrijeme poslije isklican bi Hunjad 
Ivan za upravitelja i vladara zemlje... Doznajemo 
nadalje da će prokuratorima države postati nadbiskup (ostrogonski) i 
biskup vacki između duhovnika, zatim ban Ladislav (Gorjanski) i pala- 
tin (Gross-Graff); no kako će sve to biti, ne znamo posve dobro.« 

Još istoga dana — 6. lipnja — položi noovizabrani gubernator Ivan 
Hunjad svečanu prisegu, i to u madžarskom jeziku, budući da latinskoga 
nije znao. Jednako potvrdi istoga dana (feria secunda infra octavas 
Pentecostes) također i netom stvorene članke sabora, kojima biše prava 
i dužnosti gubernatora određena. Potvrdu svoju potkrijepi pečatom svo- 
jim što ga/je rabio kao erdeljski vojvoda, jer se u onaj mah nije mogao 
zgotoviti novi pečat. ; 

Sabor ugarski ostade na okupu neko vrijeme i nakon izbora guber- 
natorova. Ivan Hunjad nastojaše nazočne velikaše udobrovoljiti na svaki 
način. Baruni, koji bijahu položili svoje časti, biše gotovo svi bez iz- 
nimke opet namješteni. Palatinom ostade Lovro Hedervar, sucem kra- 
ljevskoga dvora Ladislav Paloc, a Mihajlo Orsag vrhovnim pokladni- 
kom. Ladislavu Gorjanskomu ponovno bi povjerena čast bana mačvan- 
skoga, a Nikoli Iločkomu čast vojvode erdeljskoga. Jedino celjski kne- 

zovi Fridrik i Ulrik, koji se nazivahu banovi Slavonije, ostadoše praznih 
ruku. Gubernator povjerio baniju Dalmacije, Hrvatske i Slavonije svo- 
jemu sestriću Ivanu Sekelju, koga bijaše još u proljeće imenovao upra- 
viteljem vranskoga priorata, te mu darovao i neka imanja Talovaca, kao 
Đurđevac, koji bijaše nedavno oteo Celjskim knezovima. Osobito odli- 
kova Hunjad svoga prijatelja i punomoćnika Ivana Viteza od Sredne. 
Još prošle godine bijaše izradio da je Ivan Vitez, odgojitelj njegovih 
sinova, postao biskupom u Velikom Varadinu, a sada ga imenova pro- 
tonotarom, dok je čast vrhovnoga kancelara kraljevstva ostala vackomu 


Pe 


POTPIS IVANA VITEZA OD SREDNE 


Snimljen s isprave od 30. siječnja 1453. Cita se: »JO(ANNES) EP(ISCO)PUS WARADIENS(IS) 
ČAN(CELLA)RIUS). 


biskupu Petru. Kad je malo zatim ugarski sabor dne 16. lipnja raspisao 
novu daću za obranu kraljevstva od vanjskih i domaćih neprijatelja, 
određeno bi uz to da se raspisani porez ima za petnaest dana platiti veli- 
kovaradinskomu biskupu Ivanu Vitezu ili njegovim činovnicima. Ivan 
Vitez bio je uopće desna ruka gubernatorova; dok se Hunjad borio s 
mačem u desnici, radio je prijatelj njegov na diplomatskom polju s 
perom u ruci. Listove Ivana Viteza, što ih je u ime gubernatora pisao 
na sve strane, skupio je još za života piščeva svećenik zagrebačke bisku- 
pije Pavao Ivanić (de Iwanich) u jednu zbirku, koja nam je nepomuće- 
nim izvorom upravo za vrijeme što je Ivan Hunjad kao gubernator upra- 
vljao Ugarskom. U službenim se spisima od sada Ivan Hunjad piše: 
»Johannes de Hunyad, nomine et in persona incliti domini Ladislai electi, 
nati quondam domini Alberti regis Hungariae, eiusdem regni guberna- 
tor« (Ivan Hunjad, u ime i za osobu preslavnoga gospodina Ladislava 
izabranoga, sina nekad gospodina ugarskoga kralja Albrechta, upravi- 
telj istoga kraljevstva). 

Na saboru raspravljalo se i o tom kako da njemačkoga kralja Fri- 
drika, štitnika nedorasloga Ladislava, sklone da preda svoga štićenika 
zajedno s krunom sv. Stjepana, a i s onim međašnim gradovima koje 
bijaše Ugarskoj bud silom oteo bud u zalog primio. Odlučeno bi poslati 
poslanike kralju da to u njega izrade. Dok je novi gubernator nakon 
svršena sabora boravio u istočnim krajevima Ugarske i u Erdelju (u 
Hunjadu, Temešvaru, Madarasu, Segedinu), dotle su izabrani poslanici 
pregovarali s kraljem Fridrikom. Mi Fridrik ostade kao dosad tvrd te 
odbi zahtjeve ugarskih staleža. Tako im ne preostade drugo nego ga 
prisiliti. Već u polovici rujna 1446. boravi Ivan Hunjad u Budimu, gdje 
sprema vojsku da provali u Austriju. Malo zatim, 2. listopada, poslan 
bi Ivan Kochheim iz Budima u Beč da u ime ugarskih staleža ponudi 

građanima savez proti kralju Fridriku. Uto bijaše Hunjad skupio vojsku 
od nekih 20.000 ljudi, te pismima od 18. listopada i rimskomu papi 
Eugenu IV i mletačkomu duždu objasnio razloge i cilj svoga poduzeća, 
Pošavši s vojskom prema međi austrijskoj, pozove iz svoga tabora kod 
Šarvara na rijeci Rabi 7. studenoga vijeće grada Beča deka se s njime 
složi proti zajedničkomu protivniku, a u prilog zajedničkomu vladaru 
Austrije i Ugarske, nedoraslomu Ladislavu Postumu. Nakon toga pri- 
jeđe Litavu, te stade s vojskom svojom pustošiti Austriju. Uzevši Horn- 
stein jurišem, primaknu se Novom Mjestu i stade na nj udarati; u isti 
mah posla Rajnalda Rozgona da s konjaništvom pustoši i hara sve do Be- 
ča, u koji se bijaše zatvorio kralj Fridrik, očekujući pomoć iz njemačke 
države. Iz tabora u Neunkirchenu pozove Ivan Hunjad 27. studenoga 
još jednom Bečane da napuste Fridrika; od odgovora, koji mu moraju 
dati za tri dana, zavisit će da li će s vojskom udariti na sam Beč, ili pak 
provaliti u Štajersku, baštinu kralja Fridrika. Sad se odazvaše i Bečani 
i kralj Fridrik. U određenom roku dođoše u ugarski tabor poslanici kra- 
ljevi i bečki, po imenu Ulrik Celjski, Gašpar Schlick, Ulrik Eizinger, 
Riidiger Starhemberg i sudac grada Beča. Hunjad zahtijevaše prije svega 
neka se Fridrik obveže do 2. veljače 1447. povratiti Ugarskoj grad Đur, 
koji bijaše pred tri godine izdajom predobio, te ga onda založio nekim 
hrvatskim knezovima (den von Krabaten verschriben), po svoj prilici 
Frankapanima, budući da se knez Bartol Frankapan spominje godine 
1445. kao upravitelj biskupije đurske (Barthlme von Frangepan... Graf 
und pfleger des Bisthum ze Rab). Ulrik Celjski neka jamči svojim pošte- 
njem i imanjem da će to Fridrik zaista izvršiti. Onda tek neka se zastup- 
nici obiju stranaka sastanu u ponedjeljak nakon Jurjeva iduće godine 
na daljnja dogovaranja. Ivan Hunjad zahtijevaše da mu se glede Đura 
odgovori za četiri dana. Dne 8. prosinca očitovaše poslanici Fridrikovi 
da je gospodar njihov voljan povratiti Đur i podati knezu Ulriku Celj- 
skomu kao posredniku u tom pogledu jamčevno pismo; ali do 2. veljače 
ne može toga učiniti, nego nešto poslije, budući da je hrvatskoj gospodi, 
kojima je založio spomenuti grad, pismom obećao da će im dva mje- 
seca prije otkazati kad će založčni grad iskupiti (der romisch Kunig den 
von Crabaten sein verschreibung gegeben hat, wann er das gsloss Raab 
an sy eruordern welle, das sull er sy zway moneid vor wissen 
lassen). Međutim gubernator ne bijaše tim odgovorom ni malo za- 
dovoljan, nego odmah sutradan, 9. prosinca, iz svoga tabora (prope villam 
Lewbersdorf) pozove i staleže austrijske i grad Beč da se njemu pri- 
druže kao podanici malodobnoga Ladislava proti kralju Fridriku. Uz to 
im zaprijeti, ako mu se smjesta ne odazovu. Ali mu i staleži i vijeće grada 
Beča još istoga dana odgovoriše neka se zadovolji s onim što mu je 
kralj Fridrik po svojim poslanicima obećao; ako bi pak dalje harao nji- 
hovu zemlju, oni će učiniti svoju dužnost (facere debitum), koju moraju 
vršiti kao podanici kralja rimskoga i gospodina Ladislava, kralja ugar- 
skoga i prirodnoga gospodara svoga. 

Što se dalje događalo, nije zabilježeno, samo doznajemo da je gu- 
bernator još neko vrijeme u Austriji harao i palio, ali Beča ni Novoga 
Mjesta nije mogao uzeti. Napokon uoči Božića, ne postignuvši svoga 

cilja ni ne učinivši ništa osobito (nulla re memorabili facta), vrati se 
sa svojom vojskom u Ugarsku. Možda ga je na to sklonio i papinski 
legat, ardinal od sv. Angela, po imenu Ivan Carvajal, koji je u 
ono vrijeme boravio u Beču, poslan od pape u Češku. Legat Ivan Car- 
vajal preuzeo je također tešku zadaću da obje stranke izmiri. Ivan Hu- 
njad izabere sedam velikaša, po imenu nadbiskupa Dionizija Seča, va- 
radinskoga biskupa Ivana Viteza, vackoga biskupa Petra, đurskoga bi- 
skupa Augustina, zatim Ladislava Gorjanskoga, Ladislava Paloca i Mi- 
hajla Orsaga, da na početku iduće godine pođu u Beč i da pod predsje- 
danjem legata Ivana Carvajala nastave ugovarati sa zastupnicima kralja 
Fridrika. Najprije bi urečeno da se dogovori započnu odmah nakon osmi- 
ce Nove godine; ali ugarski poslanici tražili su tek 7. veljače 1447. slo- 
bodno pismo od kralja Fridrika i legata za svoj put i dolazak u Beč. U 
drugoj polovici veljače, dne 18. do 22, bio je u Budimu i gubernator 
Ivan Hunjad, koji je zajedno s državnim vijećem odredio da se ugarski 
sabor, sazvan prvotno za Duhove, ima sastati već 12. ožujka. Jamačno 
je to učinjeno s obzirom na dogovaranja ugarskih poslanika u Beču, da 

i sabor odmah potvrdio što će oni s kraljem Fridrikom utanačiti. Ali 
vijećanja u Beču u drugoj polovici veljače ostadoše i taj put neuspješna, 
budući da ni jedna stranka nije htjela popustiti. Kardinal Ivan Carvajal 
ostavio ozlojeđen Beč i pošao u Češku, a ugarski poslanici vratili se kući. 
Već 27. veljače piše državno vijeće ugarsko iz Budima opsežno pismo 
poljskim staležima, u kojem se gorko tuži na kralja Fridrika i njegove 
Nijemce (de Romanorum rege et Theutonicis..., quorum quamvis si- 
mulatam senserimus amicitiam, vel potius ingenitam et ferme naturalem 
inimicitiam); pripovijeda kako je poslalo nove poslanike (novos orato- 
res) tražeći ugrabljenu krunu (pro istius sublatae coronae nostrae resti- 
tutione), no ti su se vratili s praznim riječima, i tako je Ugarska opet 
prisiljena da pograbi za oružje. Javlja im napokon da je sazvalo sabor 
na 12. ožujka u Budim, pa da će ih o svemu obavijestiti što će se na nje- 
mu zaključiti. 

Sabor se međutim sporo skupljao. Zastupnici grada Požuna borave 
još 16. ožujka u Komđ4romu, gdje se sastaju s Tomom Sečem, koji im 

azuje da još neka gospoda nisu stigla u Budim, kao ni poslanici gra- 
dova; stoga se i oni nadaju da neće zakasniti ni posljednji stići. Kad 
se napokon skupio sabor, gospoda su predlagala članke i zaključke ko- 
jima bi se dopunile ustanove prošlih dvaju sabora u Stolnom Biogradu 
i Pešti. Osim onih 14 članaka, što ih bijaše sabor prošle godine na Ra- 
košu prihvatio, stvoreno bi još novih 47 članaka, koji biše primljeni 
25. ožujka 1447, tako da je sada u sve bio 61 članak po kojima se imalo 
upravljati državom za vladanja gubernatora Ivana Hunjada. 

Novi članci toga sabora odišu nedvojbeno neprijateljskim duhom 
prema gubernatoru Ivanu Hunjadu. Većina velikaša, zavidna guberna- 
toru, nastojala je u jednu ruku stegnuti ili barem omeđašiti povlasti nje- 
gove, a u drugu niže plemstvo, sklono i oduševljeno za Hunjada, predo- 
biti različitim polakšicama i pogodnostima. Najznačajnija je u tom po- 
gledu ustanova članka 45, kojim bi određeno da se sabor ima sastati 
svake godine na Duhove, i da tom prigodom mora svaki put gubernator 

sa svima barunima i članovima državnoga vijeća položiti svoju čast te 
se podvrći novomu izboru, Člankom 23. nadalje određeno bi da ni gu- 
bernator ni ban hrvatski (dominus gubernator neque Banus) ne smiju 
podie općenitu vojsku (exercitum generalem), osim u najvećoj pogi- 

elji, nego da moraju ratovati samo s kraljevskim četama i s banderijima 
prelata i baruna; ako se pak pozove na oružje sav narod, plemići nisu 
dužni ići dalje nego do zemaljskih međa (članak 24). Člankom 49. pro- 
poen bi svatko, koji bi se usudio ravno ili neizravno raditi protiv iza- 

ranoga kralja (Ladislava), veleizdajnikom, kojega ne može pomilovati 
ni sam kralj, ni gubernator bez znanja i volje sabora. Članak 44. opet 
određuje: »Ako bi se kad zgodilo te bi kralj umro, tada se ne smiju 
prelati i baruni među sobom pravdati radi novoga kralja, nego imaju 
iz pojedinih županija stanovite plemiće prizvati, te s njima zajedno izbor 
obaviti.« 

Sabor u Budimu izdao je i korisnih ustanova. Tako je odredio da se 
moraju ukloniti kapetani, koji bijahu još 1445. za pojedine krajeve odre- 
đeni; nadalje da gubernator razdaje duhovne časti jedino urođenicima; 
da se kazne duhovnici koji se izravno obraćaju na rimsku stolicu; da 
magnati, idući u rat, ne smiju zalaziti na posjede plemića te ih globiti; 
da nijedan prelat, barun ni državljanin ne smije u svoje gradove i zamke 
na štetu drugih primati strance za posadnike; da se ukinu sve mitnice 
uvedene po smrti kralja Albrechta; i mnogo drugih još ustanova, koje 
se tiču sudstva, kovanja novaca, daća, desetine itd. 

Još iz sabora pokušalo se ponovno s pomoću Papinskoga legata 
Ivana Carvajala doći do sporazuma s kraljem Fridrikom. To je nasto- 
janje objeručke pomagao i novi papa Nikola V (Toma Parentucelli), 

oji je nakon smrti Eugena IV (+ 23. veljače 1447) stupio na papinsku 
stolicu. Nikola V je u tom pogledu 20. svibnja pisao pisma i ostrogon- 
skomu nadbiskupu Dioniziju i gubernatoru Hunjadu; odmah 21. svibnja 
zaklinjao je kralja Fridrika »da se okani svakoga ratovanja i da odloži 
oružje, pa da učini primirje s Ugrima dok dođe njegov legat, koji se 
sprema na put, te će što prije doći« (ut cesses ab omni bello, et arma 

eponas faciens treugam cum Hungaris, quousque veniat legatus, qui se 
ad iter parat, et ueniet quamprimum). 

Međutim prije nego što su spomenuta pisma papina stigla onima 
kojima bijahu namijenjena, utanačeno bi posredovanjem kneza Fridrika 
Celjskoga primirje između njemačkoga kralja Fridrika i njegova brata 
Albrechta s jedne strane, a Ugarske s druge. Dne 1. lipnja 1447. nala- 
zimo u Radgoni (Radkersburg) na međi ugarsko-štajerskoj posla- 
nike ugarske, gdje ugovaraju primirje. Nazočni su nadbiskup ostrogon- 
ski Dionizije Seč, izabrani biskup đurski Augustin, palatin Lovro Heder- 
var (Laurentius von Haidenreichsturn, grossgraf in Hungern), vojvoda 
Nikola Iločki (Nicolaus von der Freinstat obrister Waidan zu Sibenbiir- 
gen), sudac kraljevskoga dvora Ladislav Paloc, ban Ladislav Gorjanski 
(Ladislaus von Gara Wan in windischen Landen), vrhovni pokladnik 
Mihajlo Orsag i napokon kom4romski župan Toma Seč. Uvjeti primirja 
bili su u prilog kralju Fridriku, a nipošto Ugarskoj. Nema ni spomena 
o tom da bi Fridrik predao Ugrima bud svojega štićenika Ladislava 

Postuma bud krunu sv. Stjepana; Fridriku pače i bratu mu Albrechtu 
ostaju svi gradovi i varoši u zapadnoj Ugarskoj koje bijahu prošlih 
godina ma kojim načinom posvojili. Tako ostaju Fridriku gradovi Šo- 
pron, Kiseg, Rechnitz, Schleining, Bernstein, Theben, Katzenstein i 
Baumgarten, a bratu njegovu Albrechtu Forchenstein, Željezno (Eswein- 
stat), Kobersdorf, Landsee i Bella. Fridrik se jedino obvezuje da će do 
24. lipnja predati grad i varoš Đur izabranomu biskupu đurskomu Augu- 
stinu, koji će za nj namiriti 3000 zlatnih forinta. Nasuprot mora Ladislav 
Gorjanski naknaditi kralju štetu, koju mu bijaše nanesao, ili pak sam 
se povratiti u sužanjstvo u Greiczenstain ili pak u Graz poslati za svoga 
taoca Ivana Gorjanskoga. Na Martinje, dne 11. studenoga, sastat će se 
od svake stranke po osam punomoćnika u Beču, te će pod predsjeda- 
njem kardinala i legata Ivana Carvajala pregovarati o konačnom miru. 
Za vrijeme primirja, koje od 8. lipnja 1447. traje kroz dvije godine, na- 
stojat će obje stranke da ne dođe ni do kakvih sukoba, te će svakoga 
kazniti koji bi htio mir pogaziti. 

Mjesec ili dva nakon utanačena primirja s kraljem Fridrikom umre 
ugarski palatin Lovro Hedervar. U drugoj polovici kolovoza znalo se već 
i u Dubrovniku za smrt njegovu, te su Dubrovčani 1. rujna poslali sažal- 
nicu i gubernatoru i sinu palatinovu Emeriku (Henriku) Hedervaru. 
U pismu na gubernatora žale Dubrovčani smrt muža koji je uz guberna- 
tora bio »zbog svoje plemenitosti i mnogih vrlina dika i ures« (kraljev- 
stva). Da se popuni mjesto palatina, a da se riješe i drugi poslovi, sa- 
stade se opet ugarski sabor u polovici rujna 1447. u gradu Budimu. Tom 
prigodom nalazimo u Budimu uz kneza Sigismunda Frankapana i krbav- 
skoga kneza Grgura Kurjakovića po drugi put poslanike (electi nuncii) 
Kraljevine Slavonije, i to gotovo iste koji su Slavoniju zastupali prije 
pet godina. Zastupnika Dalmacije i Hrvatske nema ni taj put. Palati- 
nom bi 17. rujna proglašen dosadanji mačvanski ban Ladislav Gorjan- 
ski, kojega su otac i jed tu čast obnašali. Tri dana poslije, 20. rujna, 
predao je Emerik Hedervar, sin pokojnoga palatina, tvrđavu grada 
Budima gubernatoru Ivanu Hunjadu, koji je onda primitak zajedno sa 
svima nazočnim velikašima i zastupnicima svečanom ispravom potvrdio. 

Nije poznato da li su se u studenom sastali poslanici ugarski i nje- 
mačkoga kralja da ugovaraju o konačnom miru. Vjerojatno je da nisu. 
Tek slijedeće godine vratio se papinski legat Ivan Carvajal iz Češke, 
pa onda pozvao obje stranke na dogovore u Požun. Na njegov poziv 
odvratio mu Ivan Hunjad pismom iz Budima 3. lipnja 1448. Gubernator 
se raduje što se legat vratio sretno iz Češke i što sada boravi u susjed- 
stvu. Veseli se njegovu dolasku i uvjerava ga da će biti časno dočekan. 
No ugarski poslanici neće doći u Požun, budući da je potonji sabor 
zaključio da se daljnja dogovaranja moraju nastaviti u Budimu, gdje 
će punomoćnici ugarski biti slobodniji i otvoreniji. Napokon zaklinje 
legata neka proslijedi svoje nastojanje oko toliko žuđenoga mira, neka 
poradi da kralj Fridrik svoju namjeru otvoreno kaže, a ne vječitim 
odgađanjem stvar ruglu izvrgne. Gubernator uzdiše za mirom, poćudnim 
objema strankama, jer bi tada dobio oduška da svrati oči na drugu 
stranu, i da čini na što ga goni dužnost i srce, da se naime posveti obrani 

ne samo kraljevstva, nego i vjere kršćanske (nobis vero facultatem libe- 
ram expediet, vacandi ad ea, quae pro tutela et incremento, haud minus 
fidei, quam regni, et debito et animo nostro impendent). 


(Boj na Kosovu 18—20. listopada 1448. i posljedi- 
ce njegove mir s despotom i Turcima 1451.) I zaista 
je Ivan Hunjad neprestano snovao kako da osveti poraz kod Varne i 
smrt junačkoga kralja Vladislava Varnenčika. Misao na rat s Turcima 
napunjala je sveđer dušu njegovu. U pismu, što ga je 11. svibnja 1445. 
pisao popi Eugenu IV i u kojem se gorko tužio na one koji su mu se 
iznevjerili u posljednjem kobnom ratu, uvjeravao je papu da »neće 
mirovati dokle rane domovine ne izliječi i sramotu njezinu ne opere«. 
I nije mirovao, a s njim ni papa Eugen IV. Taj je odmah zapovjedio 
kardinalu Francescu, zapovjedniku kršćanskoga brodovlja na istoku, 
da plovi s brodovljem uz Dunav što dalje može; a u isti mah je pozvao 
sve kršćanske vladare da pomognu Ugrima. Napokon navijesti papa 
i potpuni oprost svima koji bi pošli u rat na Turke. Hunjad opet poslao 
je poslanika francuskomu kralju Karlu VII i burgundskom vojvodi 
Filipu Dobromu; ali poslanik se vratio kući »ne donesav sa sobom 
ništa drugo osim riječi« (sed nihil reportaverat praeter verba), kako 
piše suvremenik Pavao Ivanić. I sastanak Ivana Hunjada s kardinalom 
Francescom, a i s vojvodom burgundijske mornarice na Dunavu nasuprot 
Nikopolju ostade neuspješan, kako je sam Ivan Hunjad 29. studenoga 
1445. papu izvijestio. 

Premda se kršćanski svijet nije odazivao vapajima za pomoć, Ivan 
Hunjad ipak nije duhom klonuo. Postavši gubernatorom, podvostručio 
je pače svoje nastojanje. Još u kasno ljeto 1446. provalio je u Vlašku 
da kazni vojvodu Drakula, koji ga bijaše nakon poraza kod Varne zaro- 
bio, pa se onda sam Turcima pridružio. Gubernator svlada odmetnika, 
kojega su u odlučnom boju vlastiti podanici kukavno ostavili. Drakul 
bi zarobljen i zajedno sa sinom svojim pogubljen; a vojvodom vlaškim 
postade Dan ili Daniel, sin prijašnjega vojvode istoga imena. Nakon 
toga upleo se Ivan Hunjad u razmirice između pojedinih članova knežev- 
ske porodice u Moldavskoj, nastojeći i u toj zemlji obnoviti vrhovnu 
vlast ugarsku. 

Nakon utanačena primirja s kraljem Fridrikom III (1. lipnja 1447) 
gubernator je jedino i neprestano snovao o ratu s Turcima. Mislio je 
novim ratom oprati ljagu kod Varne, a uz to podići svoj ugled u samoj 
Ugarskoj, gdje su velikaši prastarih kneževskih i plemićkih porodica 
nekako prezirno gledali na nj kao na novajliju, kojega su pređi bili pri- 
prosti rumunjski pastiri. Ivan Hunjad smatrao je ono vrijeme za vrlo 
zgodno, jer je baš tada turska sila bila zabavljena u Grčkoj, a još više 
u Arbanaskoj, gdje ju je slavno suzbijao junački Juraj Kastriotić ili 
Skenderbeg. Nema sumnje da se gubernator želio okoristiti tima boje- 
vima i s pomoću svoga saveznika Skenderbega polučiti ono što bi pred 
tri godine osujećeno. 

Međutim prilike u Evropi i na Balkanskom poluotoku nisu bile naj- 
povoljnije za takvo poduzeće. Zapadna Evropa posve se oglušila njego- 

vim molbama, a Mleci nedavno se izmirili s Turčinom. K tomu je još 
23. veljače 1447. umro papa Eugen IV, a novi papa Nikola V, veliki pri- 
jatelj humanizma, više je mario za knjige i književnike nego za vitezove 
i ratove, te nije bio tako oduševljen za boj s Turcima kao predšasnik 
njegov. On je doduše na ponovne molbe gubernatorove i njegova posla- 
nika, krakovskoga dekana Nikole Lasockoga, proglasom od 6. travnja 
1447. obećao svima koji idu na Turke »najpotpuniji oprost kao da idu 
u boj za svetu zemlju i grob gospodnji«; uz to je poslije Hunjadu podi- 
jelio naslov kneza Tprinipatim) i darovao mu zlatni lanac kao znak 
(insignia) nove časti; ali o kakvoj pomoći s novcem ili s brodovljem 
nije bilo ni govora. Stoga izgleda gotovo kao ironija kad se Hunjad 30. 
svibnja 1448. zahvaljuje papi za podijeljenu mu čast, ali podjedno mu 
očituje da je ne može primiti dok ne bude imao znatne pomoći za rat 
protiv Turaka (se non posse gerere principatum, nisi habuerit notabile 
auxilium contra Turcos). U isto vrijeme, kad je gubernator salijetao 
papu, tražio je pomoći i u aragonskoga kralja Alfonsa V, koji je pod- 
jedno bio kralj napuljski. Pri tom poslu bili su Hunjadu posrednicima 
nezovi Frankapani, s kojima se gubernator tada bratimio. Osobito je 
knez Stjepan Frankapan, koji je bio oženjen Isottom, kćerju estenskoga 
makgrofa Nikole, više puta zalazio na dvor aragonskoga i napuljskoga 
kralja kao pouzdanik gubernatora, a obratno je olasnik Alfonsa kralja, 
po imenu Bernard Lepiz, kroz oblasti knezova Frankapana prolazio u 
Ugarsku. Dogovori su trajali sve do konca lipnja 1448, ali su ostali ne- 
uspješni, jer ni Alfons nije mogao ili htio pomoći. Poslao je gubernatoru 
samo tri konja sa sjajnom opremom: to je bila sva pomoć iz Italije. I 
Mleci, koje je krakovski dekan Nikola na svome povratku iz Rima za pri- 
pomoć molio, odbiše 7. ožujka 1448. molbu njegovu, jer su »radi dugo- 
trajnoga rata s Turcima spali u siromaštvo«. 

Još na početku 1448. mogao je Ivan Hunjad znati da mu za rat s 
Turcima neće biti pomoći niotkuda nego iz Ugarske i Hrvatske, a možda 
također iz Vlaške i Srbije. Stoga je svom snagom nastojao da barem tu 
skupi što izdašniju vojsku. Vijeće grada Dubrovnika bijaše mu još 1. 
travnja 1447. obećalo dati novčanu pomoć od 2000 dukata u zlatu čim 
on s vojskom svojom prijeđe preko Dunava. Da bi i sama Ugarska svoje 
pridonijela, trebalo je sazvati sabor. U travnju 1448. bio je gubernator 
zajedno s državnim vijećem i s vojskom (una cum dominis baronibus, 
proceribusque et regnicolis pretacti regni in presenti nostro exercitu 
generali hic nobiscum existentibus) u županijama oko Drave, te je 12. 
travnja iz Breznice (Berzewcze) sazvao sabor u Peštu za 24. travnja 
umjeto za Duhove, kako je bilo naređeno dekretom od prošle godine. Kao 
razlog, zašto se sabor prije reda saziva, navode se »stanoviti i teški po- 
slovi kraljevstva« (imminentibus certis et arduis huius regni negociis), 
a među njima bile su jamačno najzamašnije pripreme za rat s Turcima. 

Sabor se sastao u svibnju 1448. i ostao na okupu više tjedana. Gu- 
bernator boravi barem u Budimu još u drugoj polovici mjeseca lipnja. 
U Budimu bio je tom zgodom i poznati nam papinski poslanik Ivan 
Carvajal, koji na molbu gubernatora i sabranih staleža dne 25. lipnja 
izdaje neku povelju u prilog samostanima franjevaca u Ugarskoj. Što 

se u pogledu rata s Turcima zaključilo, nije poznato; no nedvojbeno je 
gubernator sve velikaše pozvao da se sa svojim banderijima pridruže 
njegovoj vojsci. U prvoj polovici srpnja nalazimo Ivana Hunjada u Te- 
mešvaru; u jednoj povelji, koju je ondje 13. srpnja izdao, odgađa neku 
odluku »dok se sa sadanje opće vojne s Božjim vodstvom povratimo« 
(donec de presenti exercitu nostro generali Domino duce revertemur). 
Očito je da je tada Hunjad skupljao vojsku, koju su mu dovodili poje- 
dini velikaši i baruni. Iz Slavonije doveo mu četa sestrić Ivan Sekelj, 
ban Dalmacije, Hrvatske i Slavonije i podjedno upravitelj priorije vran- 
ske; iz Hrvatske pridružio se njemu Franjo Talovac, drug u baniji svoga 
brata Petra Talovca. 

Prvih dana rujna 1448. stajao je Ivan Hunjad već kod Kovina 
(Kubina) na Dunavu nasuprot Smederevu, stolici srpskoga despota Đur- 
đa Brankovića. Tu je ostao gotovo mjesec dana. Valjda mu se ovdje 
pridružio i vlaški vojvoda Dan sa svojih 8000 ljudi; ovdje dočekao je 
i češke topnike — njih 2000 — kao i nešto njemačkih križara. Iz Kovina 
(in progressu exercituali apud vada Danubii prope oppidum Kowinii) 
i bliže okolice njegove (in terra Rasciae, prope vadum Danubii, quod 
vulgo lapideum dicitur) šalje tijekom rujna (6, 8, 12, 14. i 17.) više pi- 
sama papi Nikoli V, nastojeći opravdati svoje poduzeće i u zadnji čas 
iznuditi od njega što izdašniju pomoć. Tako mu piše u pismu od 8. rujna: 
»Uostalom gl đe onoga što Svetost vaša sudi da sam potaknut (na voj- 
nu) više smjelošću nego promišljenošću (audaciori forte quam tutiori 
consilio me concitatum), te me opominje da taj polazak svoj (passa- 
gium) odložim na iduću godinu, pa mi za to zamoljenu pomoć ne uskra- 
ćuje nego samo odgađa: ja bih želio, sveti oče, vašoj volji ugoditi, pa 
se koristiti savjetom onoga kojega zaštitu tražim; ali budući da je stari 
naš neprijatelj, car turski, nakon najnovijih poraza kršćanskih, s veli- 
kom kopnenom silom i brodovljem prikučio se našim međama, te već 
više puta pokušao u našu zemlju provaliti, činilo se i nama zgodno smje- 
sta za oružje pograbiti da se tolikoj sili odupremo i da on pripravan 
ne bi nas nespremne satro. Jer iako s ovim neprijateljem i nismo sva- 
gda u otvorenoj borbi, opet nam se vazda treba bojati njegova podmukla 
napadaja, koji nas može iznenada zadesiti, kao što se često događalo. 
Mi smo dakle ratom na rat prisiljeni. Mi se u ime Božje dižemo. Ne- 
ćemo vrijeme i priliku propustiti da se njome neprijatelj na našu štetu 
ne okoristi. Nevolja nas goni da odluci svojoj vjerni ostanemo i da voj- 
nu, koju smo poduzeli, nastavimo. Potrebno je da naša navala bude brza 
i silna; jer onaj koji napada svagda ima na svojoj strani više srčanosti 
i snage nego onaj koji se brani. Stoga javljam Vašoj Svetosti ovu našu 
odluku i nevolju, jer vidim da je došlo vrijeme ne riječima nego dje- 
lima. Osim svega, ako bismo sada ovu vojnu odgodili, ne bih mogao jam- 
čiti da ćemo dogodine imati onoliku jačinu i ovoliko srčanosti da djelo 
snova započnemo. Rat je svagda jednak, samo je vrijeme drukčije. Po- 
duzimljem dakle ovo sveto djelo, kojemu se pod gvožđem i oružjem 
posvećujem i u kojemu volim prije poginuti nego i dalje bijedu našega 
naroda gledati. Potomstvo mi slavu uskratiti neće, bilo da se hvali sud- 
bina moja kao pobjednika, bilo kao čovjeka koji je junački poginuo.« 

JURAJ KASTRIOTIĆ 
(Skenderbeg) 


Naslovni list djela HISTORIA DE VITA ET GESTIS SCANDERBEGI EPIROTARUM PRINCIPIS koje je 

štampano 1493. u Rimu. Na donjem kraju slike označena je s oba kraja godina izdanja (14-93), a među 

tima brojevima zapisano je ime Skenderbegovo (SIGNOR SCANDERBEGO). Na gornjem kraju lista čita 

se: OBIIT ANNO DOMINI 1466. XVI. KALEND. FEBRUAR. AETATIS 63. IMPERII VERO XXIV, što znači hr- 
vatski: »Umro godine Gospodnje 1466, dne 17. siječnja, u dobi od 63. godine, a vladanja 24.« 

Posljednje pismo papi piše Ivan Hunjad 17. rujna »u zemlji Raši ili 
Srbiji, na vojnom pohodu blizu broda na Dunavu, koji se po pučki 
Kameni zove«. Bit će da je tada stajao kod Male Kamenice (vadum lapi- 
deum), 3 sata i pol od Kladova. U tom pismu spominje kako je već više 
od šezdeset godina proteklo što Ugarska ratuje s Turcima, te se boji da 
će morati u tom ratu boriti se s čitavom Azijom. Trajnu pobjedu održat 
će samo onda, ako mu rimska stolica i kršćanske vlasti priteku u pomoć; 
tada bi mogao Evropu osloboditi od sile turske. 

Jamačno je Ivan Hunjad na Dunavu tako dugo stajao i radi toga 
da skloni srpskoga despota Đurđa Brankovića da mu se pridruži. Ta 
despot bijaše svojom tvrdokornošću najviše pridonio porazu kod Varne. 
Suvremenik Mihajlo iz Ostrvice pripovijeda da je gubernator poslao k 
despotu u tom poslu zasebne poslanike. Ali despot oglušio se i taj put 
pozivu i molbi njegovoj. Mihajlo iz Ostrvice kaže da je despot odgovo- 
rio Hunjadu ovako: »Znate dobro da smo ugovorili bili primirje s carem 
turskim Muratom za sedam (deset) godina. On je nama obećao bio da 
nas za to vrijeme neće uznemirivati, a i mi smo to njemu obećali. Ali 
vi nagovoriste kralja Vladislava, slavnog spomenuća, da se s Turcima 
ugovor taj ne drži. Otkazaste primirje bez moga znanja i savjeta. Sku- 
piste vojsku i pođoste na Turke, Ja nisam tako brzo gotov mogao biti 
i moradoh ostati, te ne pođoh s kraljem. Koliko ste time zadobili, svima 
je poznato, a meni je to dosta žao, osobito na ovakva vremena. Stoga 
vam, gospodine Janko, dajem na znanje da ja bez kralja neću 
da polazim na Turke niti mislim to činiti. Nego gle- 
dajte da dobijemo među sebe kralja, a kad ga dobijemo, ja ću biti spre- 
man da sa svima svojima idem pored kraljevskoga veličanstva vrlo rado 
i bez svakoga izgovora. Pođete li vi i protiv ovoga mog savjeta na Turke, 
onda znajte da ćete me spominjati ondje gdje vam moj savjet već ništa 
više pomoći neće.« Da li se despot Đurađ. ovako ispričavao ili ne, nije 
izvjesno, no svakako se nije odazvao pozivu gubernatorovu. Videći taj 
da nije druge, ostavi s vojskom, koju bijaše dotad skupio, svoje dota- 
danje taborište (castra mota ab Danubio), te pođe 28. rujna na jug. 
Prolazio je s vojskom od 24.000 Ugra i Hrvata, 8000 Vlaha i 2000 češki 
topnika zemljom despotovom, po svoj prilici dolinom Morave, prema 
Nišu. Despot bijaše svojim ljudima zapovjedio da se Hunjadovoj vojsci 
ne odupiru, pače da joj daju i hrane, ako bi tražili. Uza sve to Hunjad 
je svuda ngtkola plijenio, harao i palio kao da prolazi kroz neprijatelj- 
sku zemlju, koju želi osvojiti (ut regnum occupaturus). To se despotu 
dalo na žao, pa da mu vrati nemilo za nedrago, slao je glasnike sultanu 
Muratu, javljajući mu sve što Hunjad snuje i radi. 

Murat je upravo u ono vrijeme, potaknut od Mlečana, vodio krvavi 
rat sa Skenderbegom. S vojskom od 120.000 do 150.000 ljudi bijaše pro- 
valio u arbanasku oblast Dibru i stao podsjedati i otimati gradove i 
gradiće. No čim mu stigoše prvi glasovi da je Ivan Hunjad provalio u 
njegovu državu, ostavi Arbaniju i pohita s vojskom prema sjeveroistoku 
da zaustavi neprijatelja, koji je smjerao poći preko klanaca balkanskih 
i udariti na samo Drinopolje (Odrin), stolicu sultanovu. Sa Skenderbe- 
gom nije sultan utanačio mira ni primirja, nego je u svakoj osvojenoj 

tvrđavi ostavio po pedeset ljudi kao possdu: Skenderbeg mislio je poći 
za sultanom te se sjediniti s Hunjadom (chel supradicto signor Scan- 
derbego vadi personalmente cum quel piu exercitu el pora ad unirse cum 
el signor Janus), pa je u to ime 4. listopada 1448. u gradu Lješu ugova- 
rao mir s Mlecima. Nije međutim poznato zašto ipak nije na vrijeme 
stigao u pomoć svome savezniku. 

Ivan Hunjad bijaše uto dopro do Niša. Tu promijeni svoju prvotnu 
osnovu, pa mjesto da ide dalje prema Balkanu i Drinopolju, okrene na 
desno i pođe dolinom Toplice (Jankova klisura) na pjesmom proslav- 
ljeno Kosovo polje. Što ga je sklonilo na to, nije poznato; možda 
je udario tim pravcem što je čuo da je već Murat onamo stigao, a možda 
se htio sjediniti prije sa Skenderbegom, pa da složnim silama udare 
na tursku silu. 

Ivan Hunjad stigao je na Kosovo polje 17. listopada 1448. te se smje- 
sta utaborio po brežuljcima uz lijevu obalu rijeke Sitnice. Turska vojska 
već je bila u taboru na desnoj obali Sitnice kod Prištine. Već toga prvog 
dana bilo je manjih okršaja među pojedinim konjaničkim četama na 
prednjim linijama. Tom prigodom predstraže uhvatiše jednoga Turčina 
i odvedoše ga Hunjadu. Gubernator zapovjedi neka mu pokažu čitav 
tabor, osobito velike topove, a onda ga pusti na slobodu neka se vrati 
svomu gospodaru te mu kaže što je vidio. Priča se da je sultan ponudio 
Hunjadu 100.000 dukata i naknadu bojnih troškova ako odustane od 
boja; ali Hunjad da je ponudu odbio. Nato je sultan opet prešao preko 
Sitnice i prikučio se ugarskomu taboru, ali se onda opet naglo preko 
rijeke vratio. To ohrabri Hunjada, te i on odmah za sultanom prijeđe 
preko rijeke. 

Odlučni je boj započeo u petak 18. listopada, na dan sv. Luke. Ugar- 
ska je vojska bila raspoređena na 38 zastava. U središtu bili su Erdeljci, 
oklopnici i topnici pod banom Ivanom Sekeljem (banovićem Sekulom); 
desno krilo vodio je Benedikt Losonc; lijevo vlaški vojvoda Dan i Stje- 
pan Banić od Lendave; a rezervi zapovijedao je dalmatinsko-hrvatski 
ban Franjo Talovac. Turci se razmjestili kao kod Varne; na desnom krilu 
stavile se evropske čete pod beglerbegom od Romanije Daud-Zgurovićem, 
na lijevo krilo čete azijske pod beglerbegom anadolskim. Janjičari smje- 
stili se u središtu, koje su još utvrdili jednim šancem, iza šanca nizom 
deva, a iza ovih čitavom ogradom od štitova. Sam boj započe oko podne- 
va kad je Hunjad udario na evropske čete turske. Ali te, pomagane janji- 
čarima, odolješe navali, te je boj bjesnio šest sati, do mrkoga mraka, 
kad se obje vojske vratiše svojim pozicijama. Jedino grmljavina teških 
topova odzvanjala je kroz čitavu noć. Hunjad bijaše toga dana izgubio 
svoga konja, te se spasio jedino tako da mu je neki vlaški knez iz Hu- 
njadske županije svoga konja ustupio. Kad se nakon boja sastalo ratno 
vijeće, svjetovaše kršćane neki pokršteni Turčin Daud (David), sin Mu- 
ratova brata Mustafe, koji bijaše još za kralja Sigismunda u Ugarsku 
pobjegao i ondje se nastanio, neka vojska usred noći iznenada nahrupi 
na tabor janjičara, pa kad njih natjera u bijeg, propast će čitava turska 
vojska. Gubernatoru svidje se taj prijedlog, te se on u pol noći sa svojim 

središtem obori na janjičare. Nenadana navala zbuni doduše u prvi 
mah janjičare, ali se ipak brzo razabraše te prisiliše Hunjada na uzmak. 

Sutradan (u subotu, 19. listopada) u ranu zoru započeše bitku desno 
krilo kršćansko i azijske čete. Malo zatim rasplamti se borba na sve 
strane, te su kršćanski vitezovi počinjali nečuvena junaštva. Ali napokon 
pretegnu premoć turska. Najprije pojavio se turski vojvoda Turakan 
za leđima Hunjadova lijevog krila, te ga tako zatjera među dvije vatre. 
Malo zatim pade u boju gubernatorov sestrić Ivan Sekelj (Sekula), koji 
se je borio lavljom snagom. Svojim sjajnim oklopom bijaše privukao 
na se pozornost nejčuvenijih turskih junaka. Jedan od njih, stasom svojim 
pravi gorostas, naleti na nj i jednim udarcem sablje odsiječe mu desnu 
ruku, presjekavši dva put oklop. Pad Sekeljev odluči sudbinom boja. 
Vlaški vojvoda Dan, videći da je bitka za kršćane izgubljena, predade 
se s ostatkom svojih četa sultanu. Sad zavlada panika u kršćanskoj voj- 
sci. Pod večer stade najprije konjaništvo bježati, a za njim skloniše se 
topnici i pješaci u tabor, utvrđen barikadama od kola i prtljage. U to vri- 
jeme nestalo je i samoga Ivana Hunjada; neki su mislili da je poginuo, 
a drugi opet da je s jednim odjelom konjanika pošao da zađe Turcima 
za leđa, Međutim nije bilo ni jedno ni drugo: slavni junak zatajio taj put 
sama sebe te sramotno pobjegao s bojnoga polja, ostavivši na cjedilu 
ostatke hrabre vojske svoje. 

Nesretni pješaci i topnici, koji se bijahu vratili u tabor, priprav- 
ljahu se čitavu noć za sutrašnji posljednji boj. Kad su u nedjelju, 20. 
listopada, Turci sa svih strana na njih navalili, izginuše do jednoga na- 
kon slavne, junačke borbe. 

Boj na Kosovu 18. do 20. listopada svršio se potpunim porazom 
kršćanske vojske. Kaže se da je tom prigodom izginulo do 17.000 kršćana 
i do 30.000 Turaka (po nekima samo 4000). Uz bana Ivana Sekelja po- 
gibe također ban Franjo Talovac, zatim erdeljski vojvoda Emerik Pelsč- 
czy sa svojim bratom Ladislavom, Stjepan Banić od Lendave, Emerik 
Marczali i Toma Seč, brat ostrogonskoga nadbiskupa Dionizija. Mnogi 
su stradali na bijegu, osobito oni koji su se vraćali kroz Srbiju, gdje 
ih je narod lovio te im se osvećivao što su mu zemlju poharali. Bolje 
su prošli oni koji su umakli prema zapadu i prema moru. 

Vijesti o porazu Ivana Hunjada bijahu vrlo rano stigle i u Dubrov- 
nik. Građani vazda vjernoga grada bijahu također dočuli da je i sam 
gubernator »poradi nebrojenoga mnoštva neprijatelja, kojih nikojim na- 
činom nije mogao oboriti« (ob innumerabilem ipsorum hostium multi- 
tudinem, que nullo pacto subverti poterat), s jednim odjelom konjaništva 
svojega uzmaknuo prema morskoj obali (versus horas maritimas); stoga 
poslaše odmah neke svoje brodove krstariti uz obale Arbanije i Roma- 
nije da dovedu gubernatora u Dubrovnik. Ali brodovi vratiše se naskoro, 
te javiše da je gubernator zdrav i čitav pošao prema Dunavu (versus 
Danubium se incolume contulisse). Međutim se bijaše ipak sklonilo u 
Dubrovnik i kotar njegov mnogo bjegunaca s Kosova, koje su onda 
Dubrovčani na svojim brodovima prevezli ili k banu Petru Talovcu ili 
u Senj. O svemu tomu izvješćuju Dubrovčani gubernatora 4. prosinca 

PEČAT DESPOTA ĐURĐA BRANKOVIĆA 
(Smederevca) 

1448, kojom prigodom također oplakuju smrt bana Ivana Sekelja (do- 
mini Sech bani nepotis vestri). Jednaku sažalnicu šalje istoga dana Du- 
brovnik i udovici bana Franka Talovca. 

Dubrovčani bijahu, kao obično, dobro upućeni o bijegu Hunjadovu. 
On bijaše zaista ravno s Kosova s nekolikoo drugva umaknuo u Srbiju 
da se prikuči Dunavu. Nakon različitih nezgoda, krijući se od Turaka 
kao i od Srba, gladan i izmoren dođe sam pješke do Kladova, gdje ga 
prepoznaše i despotu u Smederevo odvedoše. Đurađ Branković pridrža 
ga uza se i stavi ga pod sigurnu stražu da mu ne umakne. Čim su veli- 
kaši u Ugarskoj doznali što se s gubernatorom zgodilo, nastojahu da 

ga oslobode iz sužanjstva. Ali despot nije ga htio pustiti pošto-poto. Dne 
29. studenoga 1448. borave u Petrovaradinu najodličniji velikaši ugarski 
i hrvatski i rade da se pogode sa srpskim despotom. Tu se našli na okupu 
varadinski biskup Ivan Vitez, pečujski biskup Andrija, izabrani biskup 
bosanski Rafael Herczeg, palatin Ladislav Gorjanski, erdeljski vojvoda 
Nikola Iločki, mačvanski ban Ivan Korođ, bihorski župan Franjo Čak, 
sikulski župan Rajnold Rozgon, knez Martin Frankapan, knez Grgur 
Kurjaković iz Krbave, knez Pavao Zrinski, Pavao Herczeg iz Sekčeva 
i Bartol, upravitelj opatije u Petrovaradinu. Svi ti izdaju spomenutoga 
dana punomoć Vladislavu Tituševiću od Bathmonostre i bivšemu mač- 
vanskomu banovcu Osvaldu Bučanu (Bwchan), kojom ih šalju srpsko- 
mu despotu te ih ovlašćuju da pregovaraju s njime »u poslu velemož- 
noga gospodina Ivana Hunjada, gubernatora Kraljevstva Ugarskog«. Na- 
zočna se gospoda već unaprijed obvezuju da će sve prihvatiti i tvrdo 
obdržavati što bi rečeni punomoćnici prema podijeljenoj im uputi s 
despotom utanačili. No pogodbe uz koje je despot bio spreman vratiti 
gubernatoru slobodu bile su teške te se stoga ugovaranje oteglo. Na- 
pokon morade Ivan Hunjad zajedno s državnim vijećem prihvatiti ove 
pogodbe: 1. Hunjad odriče se svake zle namjere i nepravde prema 
despotu, njegovoj supruzi i sinovima; 2. obvezuje se da će ih pomagati 
i štititi protiv svih dušmana, izuzev jedino Kraljevstvo Ugarsko (regni 
Hungariae salva maiestate); 3. neće dopuštati da za ratova s Turcima 
ugarska vojska prolazi kroz despotovu zemlju, osim u sluačju kad bi ta 
vojska išla u pomoć despotu ili sinu njegovu; 4. despotu se vraćaju sva 
posjedovanja u Ugarskoj, koja su mu oteta, izuzev ona što ih Hunjad 
drži za svoga sina Ladislava, koji će se oženiti Elizabetom, kćerju kneza 
Ulrika Celjskoga, a unukom despotovom; 5. za naknadu štete, koju je 
ugarska vojska prolazeći nedavno kroz Srbiju počinila, platit će guber- 
nator despotu 100.000 dukata; 6. Hunjad se napokon obvezuje da će 
sve te uvjete vjerno ispuniti, te neće nastojati da se kojim god načinom 
oslobodi spomenutih obveza. Na ugovor udarit će se njegov pečat; a k 
tomu će ga i prisegom potvrditi. 

Tek što je gubernator prisegom potvrdio ugovor, a jednako su uči- 
nili i punomoćnici državnoga vijeća; i pošto je mladi Ladislav stigao 
u Smederevo, dade despot sužnja svoga ispratiti u Ugarsku. Na sam 
Badnjak 1448. stiže gubernator u Segedin, gdje ga dočekaše državno 
vijeće i drugi velikaši, koji su ondje još od 21. prosinca bili sabrani. 
Nekoliko dana zatim, dne 30. prosinca, piše gubernator iz Segedina svo- 
mu poslaniku u pape, krakovskomu dekanu Nikoli, opsežno pismo u 
kojem priča o posljednjoj vojni na Turke, o svom spasenju i sužanjstvu 
kod despota. Hunjad je pun pouzdanja i nade da će poraz svoj osvetiti. 
O dočeku u Segedinu piše ovako: »Među njima (prelatima, barunima i 
velikašima Ugarske) zatekoh pravi sporazum i slogu, što mi daje nade 
da ću popraviti zlu sreću svoju. I druge prilike kraljevstva nađoh u redu. 
Dusi su zbog poraza koji nas je stigao više razdraženi nego klonuli. 
Smjesta bi mi ponovno povjerena obrana vjere i kraljevstva. Ja sam tomu 
privolio, te sam se odmah pobrinuo da se neprijatelj ne naužije dugo 
mira, stečena našim porazom. Zaista neću prije počivati dok se ili 

neprijatelju ne osvetim ili dok mi on smrt ne zada.« Istoga dana šalje 
gubernator pismo i svomu pobratimu (magnifice frater noster dilecte) 
Stjepanu Frankapanu, posredniku svomu u aragonskoga i napuljskoga 
kralja Alfonsa. I to pismo: odiše pouzdanjem i samosviješću. I tu kaže 
Hunjad da mu zbog posljednjeg poraza nije duša klonula, nego se više 
ohrabrila (minus certe fregit, quam irritavit). »Zbog grijeha naših sve 
je malo što patimo«, tako se tješi gubernator sam. 

Uza svu prividnu ratobornost gubernatorovu ne dođe ipak više do 
rata s Turcima kroz nekoliko godina. U jednu ruku bijahu gubici na 
Kosovu preveliki da se odmah nove čete skupe, a u drugu osjećale se 
posljedice poraza živo i u Ugarskoj i u pridruženim joj kraljevinama 
i zemljama. K tomu su se u samoj Ugarskoj podigli neki stari protivnici 
Hunjadovi, dok je na južnoj periferiji Ugarske zavladao opći metež i 
rat sviju protiv svakoga. Protiv despota stajao je bosanski kralj Stjepan 
Tomaš; protiv ovoga opet dizao se njegov tast, veliki vojvoda Stjepan 
Vukčić, Koji je upravo u ono vrijeme u kralja njemačkoga i cara Frid- 
rika III isprosio naslov hercega, po čemu se poslije njegova oblast stala 
nazivati hercegovinom (hercegovom zemljom). I bosanski kralj i herceg 
Stjepan otimali se za baniju hrvatsku, koju je tada sam držao posljednji 
od četvero braće Talovaca, po imenu Petar. Protiv Petra Talovca dizala 
se također braća Frankapani, koji su opet bili u međusobnoj zavadi tako 
da ih ni Mleci ni biskupi hrvatski nisu mogli posve izmiriti. 

Sveopće dakle smutnje nisu dale ni pomisliti na to da se nastavi 
osvetni rat na Turke. Trebalo je pače svima silama nastojati da tijekom 
godina 1449. i 1450. dođe do općega mira, jer je prijetilo potpuno rasulo, 
koje je bilo posljedica Hunjadova poraza na Kosovu. Gubernator doduše 
u jednom ismu iz Temešvara 24. siječnja 1449. uvjerava krakovskoga 
dekana Nikolu, svoga zastupnika kod rimske stolice, da nije klonuo 
duhom, pače mu gotovo uvrijeđen spočitava neka se toliko ne brine za 
njegovo raspoloženje, koliko više za sredstva kojima bi se proslijedilo 
ratovanje (curet igitur paternitas tua, ut facultas renouetur magis, quam 
animus); ali u isti mah borave već — jamačno sa znanjem i privolom 
Hunjadovom — palatin Ladislav Gorjanski i erdeljski vojvoda Nikola 
Iločki u Srbiji u despota Đurđa Brankovića i rade kako bi njegovim 
posredovanjem došlo do mira s turskim sultanom Muratom. U jednom 
pismu od 21. svibnja 1449, pisanom u Smederevu, očituje despot kako 
su rečeni velikaši s potpunom ovlasti ugarskih staleža mnogo pregova- 
rali s njime o miru s Turcima, pa onda predlaže pogodbe pod kojima 
bi se žuđeni mir ili barem primirje moglo utanačiti. Pogodbe bile bi ove: 
Primirje neka traje sedam godina. Vlaška, koja je za pređašnjih ratova 
od Turaka opustošena, plaćat će sultanu za vrijeme primirja samo polo- 
vicu običnoga danka; jednako polovicu danka neka daje i Srbija, a uz 
to i polovicu vojske kojom mora cara pomagati. Kraljevina Bosna neka 
plaća čitav obični danak, jedino neka sultan bosanskomu kralju oprosti 
dug što mu je dosad u to ime dužan. Ako sultan ne bi htio duga opro- 
stiti, neka se bosanski kralj dalje sam s njime pogađa. Vlaška, Kralje- 
vina Srbija (regnum Rasciae) i Kraljevina Bosna, a i njihovi vladari i 
podanici neka uživaju potpuni mir od Turaka. Vladari i žitelji tih kra- 

ljevina smiju bez ikakve zapreke s turske strane dolaziti u Ugarsku, i da 
obađu kraljevske dvore (causa curialitatis), i da obave svoje poslove. 
Turski trgovci smiju slobodno dolaziti sa svojim trgom jedino u Beo- 
grad, Kovin, Hram, Severin i Karanšebeš; jednako će despot izabrati 
toliko mjesta u turskoj zemlji kamo će dolaziti ugarski trgovci. Ako bi 
ugarski husari počinili kakvu nepravdu ili nasilje turskim žiteljima i 
obratno turski vojnici ugarskim podanicima, neka se zbog toga ne sma- 
tra primirje prekršenim, nego neka se krivci kazne. Sudac u tim stva- 
rima bit će despot. Napokon predlaže despot neka se gleda uključiti 
u taj mir i bizantski car, Ako se uz rečene uvjete ne bi mogao mir ugo- 
voriti, neka se primirje obnovi uz one pogodbe koje su vrijedile za kralja 
Sigismunda. I Vlaška i Srbija plaćale bi tada turskomu caru čitav danak 
kao i Kraljevina Bosna; jedino neka se gleda mir utanačiti samo za se- 
dam godina, a ne za više. 

O prijedlozima srpskoga despota vijećao je malo zatim ugarski sa- 
bor, koji se oko Duhova (1. lipnja) sastao u Pešti. Na taj sabor bijaše 
stigao i zasebni poslanik pape Nikole V, po imenu Valentin, koji je uz 
druge papinske poruke savjetovao sabranoj gospodi poglavito tri stvari, 
da se nakon teška poraza ograniče odsad samo na obranu zemlje (ut 
post hanc susceptam cladem intra fines regni armorum manus conti- 
neamus), nadalje da budu među sobom složni i mirni (de concordia et 
unione inter nos obseruanda) i napokon da prime u svoju zaštitu bosan- 
skoga kralja, koji je radi toga, što bijaše prešao u krilo katoličke crkve, 
morao mnogo patiti ne samo od svojih podanika patarena i tasta svoga 
Stjepana Vukčića, nego i od srpskoga despota Đurđa Brankovića. Ugar- 
ska gos oda bijahu vrlo ozlojeđena, pače razdražena zbog tih poruka 
miroljubivoga pape, te su svojoj zlovolji dali oduška u posebnom pismu 
na papu od 24. lipnja 1449, a i u pismu na dekana Nikol |, svoga zastup- 
nika na rimskom dvoru. Oni ne traže od pape savjeta i obećanja, nego 
pomoći; ta oni se ne bore jedino za svoju domovinu, nego još više za 
vjeru kršćansku. Dekan Nikola neka im ne javlja uvijek samo o nadama 
i obećanjima, nego i o činima (ut effectum nobis, non spem reportare 
videaris). Neka učini jednom kraj vječnomu i dosadnomu očekivanju. 
Napokon u pogledu bosanskoga: kralja očituju papi: »Što se tiče bosan- 
skoga kralja, to ćemo opreku, koja između njega i despota opstoji, rije- 
šiti sudbenim putem i stat ćemo uz onu stranku koja će više prava 
imati; a to smo jasno očitovali i poslanicima obiju stranaka, koji su kod 
nas bili na ovom saboru (postremo in facto domini regis Bosnae, diffe- 
rentiam illam, quae inter ipsum et despotum Rasciae viget, per uiam 
iudicii sedare defberduini, assistemusque tandem parti, quae plus 
iuris habitura est, prout super his oratoribus ipsarum partium, qui apud 
nos in hac congregatione ferint, certa auisamenta dari fecimus). 

Što je sabor odlučio u pogledu mira s Turcima, nije poznato; no 
vrlo je vjerojatno da je zabacio prijedloge despota Đurđa. Jamačno je 
tražio povoljnije uvjete, možda takve koje se despot nije ni usudio izni- 
jeti PE turskoga cara. Jedino tako može se razumjeti kad se varadin- 
ski biskup Ivan Vitez u jednom pismu na papu od 20. listopada 1449. 
tuži na despota što baš njegovom krivnjom nije došlo do mira s Tur- 

cima. Biskup naime piše papi: »Što se tiče Turaka, ratovanje s njima 
traje i ne traje. Nama se doduše, s obzirom na to kakvo je vrijeme, 
činilo zgodnim da ugovaramo i utanačimo mir s njima; ali nismo ništa 
postigli, jer smo se dosad, rekao bih, služili nesretnim posrednikom, 
budući da se taj posrednik (despot), kako se govori, bojao da bi s našim 
mirom rat sebi navukao« (quantum vero de parte Teucrorum, durant 
bella, restantque. Nam licet, considerata qualitate temporis, visum nu- 
per fuerit treugas pacis tractare cum eis, ac suscipere; sed aduerso, ut 
ita dixerim, mediatore, hactenus perperam usi, rem infectam retulimus, 
is žu mediator, uti dicitur, nostra pace sibi bellum timebat confi- 
cere), 

Svakako je izvjesno da se posredovanje despota Đurđa izjalovilo 
i da godine 1449. nije došlo do mira između Ugarske i Turaka. Nasuprot 
su i gubernator i državno vijeće stali svima silama raditi da se Ugarska 
što jače ogradi od Turaka. Dne 11. studenoga 1449. sastao se bosanski 
kralj Stjepan Tomaš s mačvanskim banom Ivanom od Korođa u gradu 
Doboru u Usori da utanači što bi bilo na korist Kraljevstvu Bosansko- 
mu, a za »mirno stanje« Kraljevstva Ugarskog. Bosanski kralj i na- 
zočna vlastela njegova obvezuju se tom prigodom svečano da ubuduće 
neće Kraljevini Ugarskoj i njezinoj svetoj kruni, a ni gospodinu guber- 
natoru Ivanu Hunjadu počiniti nikakvu nevjeru ni neprijateljstvo, da 
neće dozivati Turaka protiv Ugarske niti im pružati ikakvu pomoć 
u tom pogledu, nadalje da Turcima, koji borave u njihovim oblastima 
počev od Drine do Ukrine, neće davati prijevoza (vađum seu navigium); 
uopće da neće nikojim povodom zla nanositi Ugarskoj niti dopustiti 
da to drugi čine. Ako bi pak tolika sila turska u rečeno Kraljevstvo Bo- 
sne provalila da joj ne bi mogli sami odoljeti niti gore spomenute prije- 
voze ili brodove od njih obraniti, onda će smjesta o tom obavijestiti 
gospodina gubernatora ili barune Kraljevstva Ugarskog, pa će oda sve 
činiti po njihovoj odredbi. 

Spomenutim ugovorom u Doboru kralj se Stjepan Tomaš opet po- 
sve prislonio uz Ugarsku i gubernatora njezina Ivana Hunjada, baš 
onako kako bijaše uradio godine 1444. kad je s pomoću Hunjadovom 
održao vladanje u Bosni. Nije nevjerojatno da je rečeni ugovor bio 
naperen i proti despotu Đurđu, staromu takmacu bosanskoga kralja. 
Ta ugarska gospoda bijahu ionako kivna na despota, koji nije htio ili 
mogao posredovati mir s Turcima uz onakve uvjete kako su ih oni 
tražili. Napokon je i sam gubernator nastojao otresti se okova, u koje 
ga bijaše despot prošle godine sapeo, prije nego ga je pustio iz sužanj- 
stva svoga. Gubernatorov sin Ladislav boravio je još uvijek u Smede- 
revu kao talac svoga oca i nesuđeni zaručnik despotove unuke Elizabete, 
kćeri kneza i bana Ulrika Celjskoga. A sve to bilo je Ivanu Hunjadu 
i neugodno i tegotno, te je jedva čekao čas da se osveti za naneseno mu 
poniženje. 

Gubernatoru nadala se za to zgoda kad se opet u Budimu sastao 
sabor u drugoj polovici siječnja 1450. Uz druge brojne poslove rasprav- 
ljao je sabor i o tom kako da se gubernator i Ugarska oslobode obveza 

prema despotu, koje bijahu u prosincu 1448. prihvatili i svečanim prise- 
gama zajamčili. Odlučeno bi obratiti se na papu Nikolu V te ga zamoliti 
neka proglasi ništetnima sve zakletve, položene od gubernatora i ugarske 
gospode u času nužde i nevolje. Papa Nikola V, koji je baš one godine 
slavio jubilej (»veliki rim« u hrvatskim spomenicima), želio je ugoditi 
ugarskoj gospodi, te je zaista 12. travnja 1450. izdao bulu kojom je po- 
stupak i djela despotova proglasio za »nepoštena, nečovječna, nerazbo: 
rita i nedostojna« (iniqua, inhumana, irrationabilia et indigna), te Ivana 
Hunjada i ugarske barune odriješio od položene zakletve. 

Prije još nego što je spomenuta bula bila proglašena, dočuo je de- 
spot Đurađ što sve ugarski baruni snuju da pogaze što bijahu nedavno 
svečano uglavili. Saznao je i to da gubernator kani s vojskom provaliti 
u njegovu zemlju te ga prisiliti na posve drugi mir. Despotu se to dalo 
na žao, te je odlučio silu silom odbiti. O tome obavijestio je svoga pouz- 
danika Ivana Kallaja (Johanni Lewkws dicto de Kallo) u pismu od 21. 
travnja 1450. ovako: »Odlični mužu, ljubljeni naš vjerniče! Znajte, da 
smo mi vaše nama poslane obavijesti potpuno razumjeli. O tom pak 
što nama pišete da je gospodin gubernator proti nama u stolu držav- 
ljana (saboru) zbog zarobljenja, od nas njemu nanesena, izradio ili pri- 
mio neku osudu, slušamo nerado, te se čudimo vama da mu (guberna- 
toru) zbog toga niste tada pred rečenim državljanima protuslovili, jer 
ste ipak dobro znali kako smo mi glede svega što smo mu tada učinili 
od istih državljana dobili pismeno očitovanje (literas expeditorias), koje 
pače i sad još imamo, da smo sve što smo mu tada nanijeli učinili pra- 
vedno i prisiljeni. Što nam pak javljate opominjući nas nekako da bi 
s njime Morali utanačiti savez potpunoga mira, te nam doglasujete pod- 
jedno neke prijetnje da će on u te naše strane provaliti s ratnim četa- 
ma, češkim i poljskim, a i od drugih naroda, i ako bi mogao od nas 
dobiti potpuni mir, da će dobro biti, ako pak ne bi, da će onda u našem 
kralievstvu nanositi štete, plijeniti i robiti: (znajte) da nas ova poruka 
vaša nije mnogo ili gotovo baš ništa zastrašila, jer ako bi on u spome- 
nutom kraljevstvu našem kakve štete ili pustošenje činio, možete biti 
sigurni da ćemo mi moći ne samo za veće štete, nego 
pače također za svako pile našega kraljevstva do- 

iti glavu jednoga čovjeka, a ta je jamačno draža 
(quod nos non solum pro maioribus dampnis nostris, verum pocius 
eciam pro quolibet uno pullo nostri regni caput unius hominis, quod 
carius existit, habere valebimus). Dano u Smederevu u utorak pred blag- 
danom blaženoga Đurđa mučenika godine Gospodnje 1450. Đurađ s Bož- 
jom pomoću Kraljevstva Raše despot i gospodar Arbanije.« 

Međutim bijaše Ivan Hunjad svoje prijetnje ispunio. Još u ožujku 
i travnju bijaše despotu oteo sve gradove i posjedovanja što ih je držao 
kao barun Ugarskoga Kraljevstva. Osvojivši despotove gradove Munkač, 
Nemeti Satmar, Asonjpatak, Debrecin, Besermenj i Tur (oppidum Thwr; 
odatle piše 1. travnja požunskomu županu Jurju Rozgonu da mu smje- 
sta pošalje lumbardu »Choka« zvanu), provali negdje potkraj travnja 
ili prvih dana svibnja u Srbiju. Što se ondje događalo, nije nam točno 

poznato; ali još u svibnju javio je gubernator gradu Dubrovniku da se 
s despotom pogodio. Dne 2. lipnja odgovaraju Dubrovčani gubernatoru 
na njegovo pismo. Osobito se raduju što je dobar i iskreni mir uta- 
načio s gospodinom despotom, i što mu je povraćen i oslobođen vele- 
možni gospodin Ladislav, preljubljeni sin njegov (quod bonam et since- 
ram pacem feceritis cum domino despoto, et de restitucione et de libera- 
cione magnifici domini Latislavi, filii vestri carissimi). Još žale što su 
njihovi građani Paskal i Damjan, koji su boravili na despotovu: dvoru, 
bili uzrok nesloge i neprijateljstva između despota i gubernatora, kako 
se to razabire iz cedulje koju je Hunjad priklonio svomu pismu. Du- 
brovčani će stvar istražiti i krivce/ strogo kazniti da bude drugima za 
primjer (ut ceteris transeat in exemplum). 

Gubernator oslobodio je doduše svoga sina Ladislava i učinio s 
despotom nekakve pogodbe; ali pravoga mira ipak još nije bilo. Kad 
se u polovici lipnja 1450. sastao ugarski sabor u Budimu, pa se ondje 
proglasila bula pape Nikole V kojom je gubernatora i ugarske barune 
odriješio od prisege i preuzetih obveza prema despotu, izoštrila se po- 
novno opreka između Ugarske i Srbije. To odaje uz drugo vrlo oštro 

ismo despotovo što ga je pisao 24. lipnja 1450. poznatomu već Ivanu Kal- 
aju. Evo ga u hrvatskom prijevodu: »Odličnomu mužu Ivanu Lewkes 
de Kallo Đurađ, s Božjom pomoću despot Raše i gospodin Arbanije itd. 
Znajte da smo mi vaše dostavljeno nam pismo posve razumjeli. Govorite 
nam da ste se na saboru mnogo za nas zauzimali, osobito u pogledu one 
osude koju je gospodin gubernator pred rečenim državljanima dao iz- 
reći. Mi međutim znamo da biste vi, kad bi uložili samo jednu riječ, 
mogli bili protusloviti. Što pak kažete da nama pismo (očitovanje), što 
ga imamo, ništa pomoći ne može, jer je gubernator ono uči- 
nio u okovima (quia gubernator in vinculis fecisset): ali ostali 
baruni Kraljevine Ugarske nisu bili u okovima kad su pristali na izda- 
nje onoga očitovanja. Pišete nam napokon da se mnogo brinete za naše 
stvari pred spomenutim državljanima. Mi nemamo nikakvih takvih po- 
sala u rečenih staleža, radi kojih bi nam trebalo ičije pomoći (truda). 
Pisano u Smederevu na blagdan sv. Ivana Krstitelja godine Gospodnje.« 

Sudeći po ovomu pismu, bijaše despot Đurađ u polovici godine 1450. 
prekinuo svaku svezu s Ugarskom i njezinim gubernatorom. Tek slijedeće 
godine 1451. dođe napokon do konačnog izmirenja između zavađenih 
stranaka. Tomu je jamačno u prvom redu pridonijela smrt turskoga 
sultana Murata II (5. veljače 1451), kojega je naslijedio slavohlepni i 
poduzetni sin Muhamed (Mehmed) II; a onda i ugarska gospoda koja 
su nastojala izmiriti Brankoviće s Hunjadima, pa da se onda složnim 
silama obrate na drugu stranu. Još u srpnju bili su u Smederevu u 
despota najodličniji magnati ugarski, nastojeći oko izmirenja. Bili su 
to palatin Ladislav Gorjanski, erdeljski vojvoda Nikola Iločki, sudac 
kraljevskoga dvora Ladislav Paloc i varadinski biskup Ivan Vitez od 
Sredne; gubernatora zastupali su njegovi dvorjanici Ladislav od Vrbova 
i Ivan Bak od Berenda. Nakon mučnih i dugotrajnih dogovaranja slo- 
žiše se napokon tako da se između porodice Hunjada i Brankovića uta- 

nači vjerno prijateljstvo i unija, koja bi se utvrdila ženidbom najmla- 
đih potomaka obaju rodova. Ugovor o miru i ženidbi dade sastaviti sam 
palatin Ladislav Gorjanski 7. kolovoza 1451. 

U uvodu isprave o miru očituje despot Đurađ najprije kako su se 
»zajedničkom privolom njegovom i gubernatorovom« a i po preporuci 
ugarskoga sabora biskup varadinski Ivan Vitez, palatin Ladislav Gor- 
janski, vojvoda Nikola Iločki i vrhovni sudac kraljevski Ladislav Paloc 

rihvatili da posreduju mir i slogu između njih dvojice. Zatim kazuje 

ako su ta gospoda posrednici (međiatores), želeći ne samo ono izrav- 
nati što su njih dvojica (despot i gubernator) jedan drugomu počinili, 
nego i da uklone svaki daljnji povod mržnji i razmiricama i sukobima 
među njima, našli da će najbolje to postići ako ih sprijatelje i srode 
bračnom svezom njihove djece. Sada despot Đurađ svečanim načinom 
uvjerava da je sve predao zaboravi, što mu je zla naneseno, i obećava 
iskreno prijateljstvo i srdačnu ljubav ubuduće Ivanu Hunjadu. Da te 
svoje osjećaje dokaže, daje Hunjadovu mlađemu sinu Matiji za ženu 
»svijetlu i blagorodnu djevicu Elizabetu, unuku našu, kćer presvijetloga 
gospodina Ulrika, po Božjoj milosti grofa Celjskoga, ortemburškoga 
1 zagorskoga, rođenu od kćeri naše gospođe Katarine, koja se djevica 
s privolom njezinih roditelja, pod našom skrbi, čuvanjem i raspola- 
ganjem i pod našom vlašću nalazi«. No kako je Elizabeti sada tek deset 
godina, te se mora čekati na vrijeme »kad se po zakonu vjenčati može«, 
određuje se da vjenčanje bude istom na sv. Nikolu, naime na 6. prosinca 
1453. Ako bi despot prije toga roka umro, moraju ovaj ugovor izvršiti 
oni koji nakon njega ostanu; stoga veže taj ugovor i »ženu njegovu gospo- 
đu Jerinu, i sinove njegove Grgura, Stjepana i Lazara, i gospođe supruge 
sinova njegovih, i kćeri njegove spomenutu gospođu Katarinu Celjsku 
i Margaretu, i djevice: spomenutu Elizabetu Celjsku, i Margaretu, kćer 
sina mu Lazara, a i sve druge«. Vrlo je znamenita ova odredba despotova: 
»Ali hoćemo da, kad i ako volja Božja bude te se spomenuta djevica Eli- 
zabeta, unuka naša, dovede u kuću gospodina gubernatora, ona ostane u 
svojoj vjeri grčkoj (in ritu fidei Grecorum) i da vazda s njome i u nje- 
zinoj družini bude svećenika grčkoga obreda, kao i plemića, gospođa 
i djevica, koje mi ili naši sinovi za to izaberemo.« Ako bi se nadalje do- 
godilo da zbog kakvih nepredviđenih uzroka, bilo svjetovne bilo crkvene 
naravi, ili što sama djevojka Elizabeta ne bi htjela za Matiju poći 
— »jer nemamo namjeru«, veli Đurađ, »njezinu volju na ovaj brak 
prisiljavati« — ako bi se dakle iz kakvih god uzroka dogodilo (osim 
naravno slučaja smrti) da se Elizabeta na ugovoreni dan ne vjenča s 
Matijom, onda svi gradovi i sva posjedovanja despotova u Ugarskoj 
imadu pripasti Hunjadu i njegovim sinovcima. Gradovi pak i sela jesu 
ova: Munkač, Nemeti-Satmar, Asonjpatak, Debrecin i Besermenj, »koje 
rečeni gospodin gubernator i sinovi njegovi s izvjesnog i opravdanog 
razloga već sada drže« (nunc erga manus prefati domini Johannis gu- 
bernatoris et filiorum suorum certa et racionabili ex causa habite et 
existentes); zatim Kupinik, Mitrovica, Slankamen i Zemun u Srijem- 
skoj županiji, Bečej i Bečkerek u Torontalskoj, Erdšomlja u Krašovskoj 
i Vigaloš u Zarandskoj županiji, koja sada despot još ima, ali bi u spo- 

menutom slučaju također imali pripasti porodici Hunjada. Međutim 
se despot obvezuje već sada da će u svojim ugarskim galon koji su 
netom nabrojeni, postavljati za upravitelje samo takve ljude koji su 
ugarski plemići i posjednici (constituendi nobiles scilicet et possessio- 
nati hungari homines). Napokon ako bi se dogodilo te se ugovorena 
ženidba između Elizabete Celjske i Matije Hunjada ne bi mogla obaviti 
zbog smrti jednoga od njih dvoje, neka se i onda iskrena ljubav i srdač- 
no prijateljstvo nadalje njeguje između porodica njihovih. 





SULTAN MUHAMED (MEHMED) II 
Snimljeno s medalje, firentinskoga kipara Bertolda, (oko 1460). Na licu medalje widi se poprsje 
Muhamedovo, a naokolo je natpis: »MAURMET,, an AC PESUNZIS_MAGNEQUE TI 


Tako je nakon smutnja i razmirica od triju godina i više (a tribus 
citra vel paulo ultra annis) ipak došlo barem do nekakva izmirenja 
između Hunjada i Brankovića, te se je po tome moglo očekivati da će 
potrajati i sporazum između gubernatora i Celjskih knezova, osobito 
ako jednom stupe u rodbinsku svezu. Čini se da je naročito despotu 
Đurđu odlanulo tim izmirenjem, jer je na uspomenu svoga bratimstva 
s Ivanom Hunjadom dao u to vrijeme kovati zasebne srebrne dinare, 
koji bi imali biti svečan i vidljiv dokaz postignute sloge i prijateljstva. 
Na licu tih dinara prikazan je despot kako pod otvorenom krunom sjedi 
na stolici, držeći u desnici goli mač a u ljevici zemaljsku kuglu s dvo- 
strukim križem; na naličju opet vidi se grb Ivana Hunjada i ugarski. 
Jedan takav dinar nalazi se u arheološkom muzeju u Zagrebu. 


278 TREĆE DOBA (II) 


Nakon izmirenja s despotom Đurđem mogao je Ivan Hunjad pora- 
diti i o tom da se pogodi s novim turskim sultanom Muhamedom II. 
To mu je također pošlo za rukom još tijekom 1451. U jednome pismu 
od 6. veljače 1452, što ga iz Budima piše žiteljima grada Brašova u Erde- 
lju, javlja on njima »da je između Kraljevstva Ugarskog i njega i cara 
turskoga posredovanjem stanovitih vladara (per medium certorum prin- 
cipum) utanačeno primirje na pune tri godine, i da je u taj mir uklju- 
čen također vlaški vojvoda Vladislave. Koji su vladari ili knezovi posre- 
dovali mir, nigdje se ne spominje. 


(Nutarnje prilike u Ugarskoj; borbe s Ivanom 
Jiskrom, 1449—1452.) Neposredna posljedica poraza na Kosovu 
bila je još i ta da se ugled gubernatorov u Ugarskoj znatno smanjio. 
Velika većina baruna, a osobito nižega plemstva stajala je doduše i 
dalje oduševljeno uza nj; no bilo je i magnata zavidnih, koji su se nje- 
govu porazu radovali te mu se prigodice podrugivali. Napokon digli se 
i neki stari neprijatelji njegovi, koji su javno ili potajno radili da mu 
vlast bud što jače stegnu bud posve ugrabe. Među te spada u prvom 
redu mnogo već spominjani kapetan Ivan Jiskra iz Brandisa. 

Još godine 1447, kad je ugarski sabor u Budimu člankom 27. bio 
ukinuo sve kapetane (capitanei, vicarii) po Ugarskoj, koji su dotad 
u pojedinim kotarima zapovijedali, bijaše se Ivan Jiskra podigao na 
obranu svoje vlasti. On je dobro znao da je rečeni članak bio poglavito 
proti njemu naperen da ga liši njegove državine u sjeverozapadnoj Ugar- 
skoj. Tek nakon žestokih borba pogodi se Ivan Hunjad sa svojim naj- 
opasnijim takmacem, utanačivši s njime 21. srpnja 1447. u Rimavskoj 
Soboti (Rimaszombat) zaseban ugovor. Taj znameniti ugovor sadržava 
ove pogodbe: Ivan Jiskra ostaje i dalje sve do punoljetnosti kralja La- 
dislava Postuma »kapetanom gornjih strana« (quod pre- 
dictus Johannes Jyskra usque adultam etatem prefati domini regis Ladi- 
slai illarum parcium superiorum capitaneus permaneat); Jiskra predaje 
neke svoje gradove i varoši u Šipuškoj i Šaroškoj županiji, a dobiva 
umjesto njih neka mjesta u Zvolenskoj županiji, nadalje primat će on 
kroz tri godine dohodak kremničke i košičke komore, a i tridesetnice 
požunske, kako ih je dosad primao. K tomu pobirat će kroz tri godine 
dohotke komorske iz županija Šaroške, Abaujvarske i Zemplinske da 
njima plaća svoje čete. Nakon šesnaest dana dobit će još i 17.000 forinta, 
ali će zato neke gradove i tvrđave, koje sada drži, bud povratiti bud 
razvaliti. Napokon obećava gubernator isplatiti Jiskri u dva ustanovljena 
roka svotu od 12.000 zlatnih forinta pod pogodbom da ne dira više ni 
u koga, nego da nasuprot na poziv gubernatorov ustaje sa svom snagom 
(toto posse) na one neprijatelje Kraljevstva Ugarskog koji bi se nalazili 
unutar granica toga kraljevstva. Još bi određeno da ni jedna stranka 
ne smije progoniti dosadanje privrženike druge stranke; pače da mo- 
raju obje sve zarobljenike pustiti na slobodu. 

Kako se razabire, gubernator je, pripravljajući se za rat s Turcima, 
svome takmacu svečano obećao mnogo i svašta samo da ga umiri i sebi 
prikloni. Ali mira ipak ne bi među njima. U jednu ruku nije gubernator 

ispunjavao preuzetih obveza, a u drugu je opet Ivan Jiskra stao širiti 
svoju vlast, ne mareći ni za gubernatora ni za ugarsku gospodu. Kao 
Jiskra postupali su ne samo njegovi podvojvode, nego i drugi češki i 
poljski vitezovi, tako da je napokon čitava sjeverozapadna Ugarska došla 
u njihove ruke. Jiskra je pače ovladao znamenitim gradovima, kao što 
su Košice, Levoča, Prešov, Bardjejev, Šćavnica i drugi. Uza nj je poljski 
vitez Komorovski zagospodovao Liptovskom županijom. 

Sve to događalo se godine 1448. dok je Ivan Hunjad ratovao s Tur- 
cima i onda čamio u sužanjstvu u Smederevu. Kad se gubernator vratio 
u Ugarsku, planula je žestoka borba između njega i Ivana Jiskre. Već 
u prvoj četvrti 1449. poziva državno vijeće zastupnike gradova Košica, 
Levoče, Bardjejeva i Prešova na dogovor; dne 8. lipnja zove ih ponovno 
u Peštu da budu nazočni »ugovaranju s Ivanom Jiskrom od Brandisa 
za osiguranje mira« (ac signanter pro interessentia tractatui cum magni- 
fico Joanne Gyskra de Brandys pro securanda pace). Ali do mira ne 
dođe; pače ugarski sabor tuži se 24. lipnja po svomu zastupniku, kra- 
kovskomu dekanu Nikoli, rimskomu papi ovako: »Uostalom znajte da 
su se u gornjim stranama kraljevstva podigli češki hajduci (Bohemos 
latrones), koji su uz ostalo, što teško podnosimo, uveli i uvode krivo- 
vjerje husita, tako da u županijama Šipuškoj i Šaroškoj ima vrlo mno- 
go parohija u kojima se već prima pričest pod objema spodobama. Proti 
ovima pokrenuli smo rat kako smo sada činiti mogli.« 

Rat između Hunjada i Jiskre bjesni u drugoj polovici 1449, a pozo- 
rištem su mu poglavito županije Abaujvarska, Tekovska i Šipuška. Dne 
22. srpnja boravi gubernator u Kovesdu; u polovici kolovoza šalje jedan 
odio svoje vojske prema Košicama. Na čelo toj vojsci stavio je svoga 
žurjeka Sekelja (in .capitaneum sororino Ceaklone, — capitaneus Cza- 
kiel), oca nesretnoga Ivana Sekelja, koji bijaše prošle godine na Kosovu 
poginuo. Sekelj se utabori kod Šomoša (in villa Sumusch), ali ga tu 
malo zatim napade Jiskra sa svojim češkim i poljskim četama, te ga 5. 
rujna 1449. svlada. Sam Sekelj pade u boju, a velik dio ugarske vojske 
bi zarobljen. Sad pohita sam Hunjad da osveti smrt svoga šurjaka. Naj- 
prije osvoji utvrdu Moldavu, koju bijaše Jiskra nedavno podigao, te 
zarobi tamošnju posadu koju nemilo osakati, odsjekavši svima obje 
ruke i nos, i iskopavši im po jedno oko. Odanle provali do Kremnice, 
koja se obrani; a onda u Šipušku županiju. Međutim umiješa se u tu 
borbu poljski kralj Kazimir na molbu svoje supruge Sofije, odredivši 
poslanike, među njima krakovskoga biskupa Zbignjeva i slavnoga povje- 
sničara Diugosza (kanonika krakovskoga), koji će ratujuće stranke iz- 
miriti. Zbignjev s drugovima dođe 29. studenoga u okoliš Kremnice, gdje 
se bijahu oba protivnika utaborila, te ih nakon mnogih dogovora šesti 
dan (4. prosinca) skloni na primirje do 25. srpnja iduće godine. Već 
13. prosinca javlja Aeneas Sylvius kardinalu Ivanu Čarvajalu da je Jiskra 
sklopio mir s ugarskom gospodom i da se nada odsad provoditi miran 
i lagodan život uz suprugu svoju (iamque vitam sperabat ociosam et 
uxoriam ducere). Vjerojatno je da je već tom prigodom Hunjad obećao 
Jiskri za suprugu svoju sestru, udovicu nedavno poginuloga Sekelja. 
Primirje prihvatili su također ugarski staleži, koji su se podjedno obve- 

zali da će oni preuzeti isplatu onih novaca koje bijaše Hunjad obećao 
Jiskri još ugovorom u Rimavskoj Soboti. Gubernator bijaše naime od 
obećanih 12.000 dukata platio samo 1400; sada se obvezaše staleži da će 
namiriti ostatak od 10.600; i to 2000 odmah, 2000 dne 6. siječnja 1450, 
a 6600 dne 2. veljače 1450. Novce će položiti svaki put kod vijeća grada 
Košica, gdje je tada bila stolica Jiskrina. Nasuprot opet zavjerio se Ivan 
Jiskra »dobrom vjerom kršćanskom i čašću svojom Vi petanskome (sub 
dignitatis capitaneatus honore nostrae) da će točno obdržavati sve usta- 
nove mira rimavskosobotskoga, ako bude i gubernator ispunio sve što 
je obrekao. 

U prvoj četvrti 1450. ugovaralo se o konačnom miru, pri čemu je 
opet sudjelovao krakovski biskup Zbignjev, ponukan od rimskoga pape 
Nikole V. Dne 31. ožujka izdao je sam Ivan Jiskra u+Košicama pismo, 
u kojem se zove »glavnim kapetanom gospodina kralja Ladislava«, i 
kojim proglašuje da je s gubernatorom Ivanom Hunjadom, egerskim 
biskupom Ladislavom Hedervarom, sucem kraljevskoga dvora Ladisla- 
vom Palocijem i meštrom kraljevskih tavernika Ivanom Perenjem, kao 
i drugim barunima i državljanima Ugarske utanačio »vječiti mir i slogu« 
(perpetue pacis unionem et concordiam), pa da su taj mir svojim peča- 
tima potvrdili gradovi Košice, Levoča, Bardjejev, zatim gorski gradovi 
Kremnica, Šćavnica i Banska Bistrica. To očitovanje prihvatili su i pod- 
vojvode Jiskrini, kao Nikola Tvorkov iz Jesenica, Jankovski i neki Ve- 
ćeslav. I gubernator javio je u posebnom pismu Dubrovčanima radosnu 
vijest da se pogodio s mogućim takmacem svojim; a nato su mu Dubrov- 
čani 2. lipnja 1450. ovako odgovorili: »S velikom ugodnošću doznali 
smo iz pisma vašega gospodstva o vrlo dobrom miru Če optima pace) 
koji ste utanačili s Česima i drugima vladarima i zemljama, koje su ono- 
mu kraljevstvu (Ugarskoj) protivne bile.« š 

Budući da su se sada za neko vrijeme smirile borbe između pogla- 
vita dva takmaca, mogao se gubernator zajedno s državnim vijećem i 
staležima posvetiti drugim poslovima u kraljevstvu. Tu je uz drugo 
trebalo urediti neka crkvena pitanja, a osobito je bilo popuniti neke 
ispražnjeno nadbiskupske i biskupske stolice. Tim se poslovima bavio 
sabor u lipnju 1450, nakon kojega su gubernator Ivan Hunjad, palatin 
Ladislav Gorjanski i erdeljski vojvoda (mačvanski ban) Nikola Iločki 
dne 17. lipnja 1450. u Budimu ugovorili »vječito bratimstvo i savez« za 
međusobnu obranu i pomoć, te ga utvrdili strašnim kletvama. Ugovor 
je bio osobito u prilog gubernatoru, jer su sada i palatin i erdeljski voj- 
voda svima silama stali raditi da izmire Hunjada sa srpskim despotom. 
Dne 1. prosinca 1450. saziva državno vijeće ugarsku gospodu na sabor 
u Budim, koji će se sastati 24. veljače 1451. Tomu je saboru bilo nami- 
jenjeno više zadaća; kao četvrta spominje se »da se pogodba i mir s 
Jiskrom točnije ustanovi, jer je i sam poduzeo da se s nama sastane 
i u našu sredinu dođe, pa da pogodbu s njime učinjenu bolje i savrše- 
nije utvrdi« (quartum quoque est, ut disposicio et pax cum Gyskra ordi- 
nata perfectius concinnetur, quia et ipse assumpsit, ut nobis simul con- 
veniendo solus propria in persona nostri in medium accederet disposi- 
cionem cum eo habitam melius et perfectius corroboraturus). 

Nije poznato da li je vrhovni kapetan Jiskra zaista u Budim došao 
i da li je ondje sam glavom još jače utvrdio mir s ostalom gospodom 
ugarskom. Međutim nalazimo ga u prvoj polovici 1451. još u potpunoj 
vlasti i časti; pače 13. lipnja izdaje u Košicama ispravu kojom košičku 
kovnicu daje u najam Pavlu Modraru za godišnju najamninu od 5000 
zlatnih forinta. Ali malo nakon toga planuo je između njega i guberna- 
tora opet rat, žešći nego ikad prije. Poljski ljetopisac Diugosz priča da 
se bila prosula vijest kako se gubernator urotio sa svojim dru ovima da 
takmaca svoga i družinu njegovu poubija baš na onaj dan kad se Jiskra 
prema prijašnjim dogovorima imao vjenčati sa sestrom Hunjadovom, 
a udovicom Sekeljevom. Ne da se ustanoviti da li je pričanje poljskoga 
pojeo istini podobno ili ne; ali da je već u srpnju 1431. bilo ljute 

orbe u sjevernoj Ugarskoj, zna i domaći ljetopisac Ivan Turčanski. 
Borba se vodila taj put oko trgovišta Lučenca (Losoncz) u Novograd- 
skoj županiji, gdje bijaše Jiskra utvrdio samostan sv. Stjepana (mona- 
sterium Lucense, claustrum sancti regis Stephani de prope ad oppidum 
Losoncz errectum). Od 12. kolovoza do 1. rujna podsjeda Hunjad taj 
utvrđeni samostan (in obsidione fortalicii Zenthkyral prope Losoncz), 
koji je branila posada od 500 ljudi. Gubernator imao je uza se do 16.000 
ljudi; od velikaša spominju se u njegovoj vojsci hromi egerski biskup 
Ladislav Hedervar i Stjepan Bebek. Najednom osvanu Jiskra sa svojim 
četama, te zametne boj (7. rujna 1451). Hunjad ostavi dio vojske pod 
Bebekom pred samostanom, a s ostalim četama obori se na neprijatelja. 
Međutim sred borbe prijeđe Bebek s nekim svojim sumišljenicima na Jis- 
krinu stranu, našto bi ostala vojska gubernatorova suzbijena, raspršena 
i u bijeg natjerana. Hromi biskup egerski bi zarobljen, jer nije mogao 
bježati; no i izdajica Bebek ranjen bi smrtno zrnom, te umirući odade 
zločin svoj i svojih ortaka. 

Rat između gubernatora i Jiskre nije nakon toga poraza jenjao, 
nego je još jače usplamtio. Hunjad prizvao novih četa iz južnih strana, 
te nastavio zatornu borbu sa svojim ljutim protivnikom. Provalio du- 
boko u njegovu oblast, zauzeo više gradova, ali svladati ga nije ipak mo- 
gao. Državno vijeće ugarsko izradi doduše na koncu godine 1451. ne- 
kakvo primirje; ali mira ne bi, nego se rat nastavio i slijedeće godine. 
Još 2. svibnja 1452. bavi se Hunjad podsadom tvrđave Derenčena (in 
descensu nostro sub fortalicio Derenchen). Tek zgode u drugoj polovici 
1452. obustaviše zatorne bojeve između nepomirljivih protivnika. 


(Oslobođenje kralja Ladislava Postuma od skr- 
bništva, 4. rujna 1452.) Kralj Fridrik III bijaše još 1. lipnja 
1447. u Radgoni s ugarskom gospodom utanačio primirje na dvije go- 
dine. U pogodbama toga primirja nije bilo spomena o njegovu štiće- 
niku Ladislavu Postumu, a još manje o tom da bi ga pustio u njegovu 
Kraljevinu Ugarsku i da bi Ugrima vratio krunu sv. Stjepana. Određeno 
bi doduše u Radgoni da se 11. studenoga sastane u Beču po osam za- 
stupnika Fridrikovih i ugarskih, pa da pod predsjedanjem papinskoga 
legata, kardinala Ivana Carvajala, pregovaraju o konačnom miru; ali 

kao da se slutilo da do toga doći neće, bi uglavljeno da u tom nepo- 
voljnom slučaju obje stranke prepuštaju papi da zajedno sa zborom kar- 
dinala odluči o njihovu sporu. 

Papinski legat Ivan Carvajal zaista se trudio da ugarsku gospodu 
izmiri s kraljem Fridrikom. Pošto se ugarski poslanici bijahu s dogo- 
vora u Beču bez uspjeha povratili, nastojaše legat godine 1448. obnoviti 
dogovore u Požunu. No tomu se usprotivi gubernator Ivan Hunjad u 
pismu od 3. lipnja 1448, predloživši da se stanak drži u Budimu, jer 
ugarski baruni hoće da se radi otvoreno, bez krzmanja i da se stvar jed- 
nom kraju privede. »Naći ćete sve pripravno«, pisao je gubernator le- 
gatu, »sigurnost, pratnju i gorljivost duša više sklonu miru nego ratu.« 
Ne znamo da li se obdržavao stanak u Budimu, ali je izvjesno da se ugar- 
ska gospoda nisu konačno pogodila s kraljem Fridrikom, jer taj nije 
htio ni čuti o tom da pusti svoga štićenika Ladislava iz svojih ruku. Nije 
ga pače htio držati ni u vojvodini Austriji, njegovoj baštini, nego u Šta- 
jerskoj, u Grazu, gdje je budnim okom pazio na njega da mu ga tko ne 
ugrabi. Baš zbog toga došlo je nakon minula primirja ponovno do opreke 
između Ugarske i kralja Fridrika. Sabor ugarski u Pešti obratio se stoga 
15. lipnja 1450, posebnim pismom na papu Nikolu V, zamolivši ga za 
posredovanje. »Vašoj svetosti«, piše sabor, »poznato je već kako dugo 
moramo zatajivati našuj žalost, koja se dnevice obnavlja nepravdom što 
moramo podnositi da nam je s osobom našega izabranoga kralja zarob- 
ljena i naša čast. Posredovao je u toj stvari apostolske stolice i vaše sve- 
tosti legat (Carvajal), te se i on poput mnogih drugih trudio da skloni 
rimskoga kralja na neko pravedno postupanje... Ali naši poslanici ne 
doniješe nam drugo nego isprazne riječi, po kojima se većinom nije 
moglo zaključivati ni na sigurni mir ni na rat. To je međutim izvjesno 
da nam kralj želi namjerice našu strpljivost iscrpsti i da nas izmorene 
prezire, jer nas neprekidno na našim granicama oružjem uznemiruje, 
te nam nastoji vrijeđajući naša prava i ponizujući veličanstvo našega 
kraljevstva i duh naš pritisnuti, ne misleći na to da od te nevolje drugi 
korist ima. Mi smo dosad bili više gledaoci nego osvetnici tolikih nepo- 
dobština; no budući da rimski kralj i dalje naša prava i tegobe nepre- 
stano prezire, ... iznosimo tu stvar pred lice vaše svetosti. On je bio 
napadač; on je prvi bacio iskru vatre u našu kuću, a zatim su se ređale 
jedna nevolja za drugom. Tri su poglavite stvari koje preporučamo za 
sada brizi i zaštiti vaše svetosti: prvo u pogledu našega izabranoga kra- 
lja, drugo glede zasluga i prava kraljevstva, i napokon u pogledu nedo- 
stojna sužanjstva našega gospodina palatina. Molimo vas da udostojite 
bud apostolskom poslanicom bud po poslaniku svomu skloniti rimskoga 
kralja da čini što je dužan: da najprije našemu izabrano- 
mu kralju povrati slobodu i čast (utque inprimis praefa- 
tum dominum nostrum electum regem libertati dignitatique suade resti- 
tuat), budući da će darom Božjim netom navršiti ono doba da će prije 
htjeti kraljevstvo držati, nego na nj čekati (qui dono domini iam in eam 
aetatem propediem concessurus est, ut habere potius, quam sperare 

regnum mallet) ... Ako pak opomene vaše svetosti ne bi djelovale, zgodit 
će se čega se bojimo, ali zapriječiti ne možemo... da će se stvar naime 
svršiti groznim krvoprolićem .. .« 

Papa Nikola odazvao se molbama ugarskoga sabora, te je pozvao 
kralja Fridrika neka se jednom pogodi s ugarskom gospodom. U listo- 
padu 1450. nalazimo zaista ugarske zastupnike u Požunu, gdje se dogo- 
varaju s punomoćnicima kralja Fridrika. Glede palatina Ladislava Gor- 
janskoga brzo se sporazumješe; Fridrik ga riješi obveze da se povrati u 
sužanjstvo u Graz. U pogledu ostalih tegoba i zahtjeva ne mogoše se 
nikako pogoditi, jer je Fridrik uporno radio da im ne predade ni Ladi- 
slava ni krune sv. Stjepana, a ni gradova koje je u Ugarskoj držao. Čini 
se da je napokon prihvaćen posredujući prijedlog da Fridrik svoga šti- 
ćenika preseli u Beč, gdje će ostati pod njegovim skrbništvom, ali će 
barem moći k njemu dolaziti podanici njegovih kraljevina i zemalja. 
Fridrik je na to pristao, jer mu je uto bilo pošlo za rukom predobiti na 
svoju stranu gubernatora Ivana Hunjada. Kako se to zgodilo, nije po- 
znato; samo je izvjesno da je Ivan Hunjad u gradu Požunu dne 22. listo- 
pada 1450. utanačio s kraljem Fridrikom neki tajni ugovor, koji je bio 
u prilog objema strankama te je imao produljiti i skrbništvo Fridrikovo 
i vlast gubernatorovu. Znameniti taj ugovor, koji su svojim pečatima 
potkrijepili i kralj i gubernator, sačuvan nam je doslovce. Glavna usta- 
nova mu je ova: »Kralj Ladislav zajedno s krunom ostaje pod zaštitom, 
brigom i vlašću gospodina rimskoga kralja Fridrika sve do zakonite 
dobe svoje, naime do navršene osamnaeste godine svoje« (ut ipse domi- 
nus rex Ladislaus una cum predicta corona in et sub tutela, cura et pote- 
state dicti domini nostri Friderici, Romanorum regis, usque ad legiti- 
mam aetatem suam, viđelicet decem et octo annorum aetatis suae com- 
pletae permaneat); a gubernator se prema tomu obvezuje da neće kralja 
Fridrika u tom smetati niti dopustiti da ga drugi smetaju. Hunjad osta- 
vlja nadalje za čitavo to vrijeme (dakle do veljače 1458), u vlasti kralja 
Fridrika sve gradove i oblasti u Ugarskoj koje je dosad kojim god na- 
činom stekao i držao; nasuprot pristaje Fridrik da Hunjad ostane kroz 
čitavo to vrijeme gubernatorom, pače se obvezuje da će ga štititi i bra- 
niti od svih neprijatelja, koji bi mu tu čast oteti htjeli. Štitnik i guber- 
nator držat će međusobno mir i red te će se pomagati. Fridrik će u odre- 
đeno vrijeme, prije nego se odreče štitništva, o tom Hunjada obavije- 
stiti, te neće ništa učiniti bez njega i znanja njegova; jednako će ga tada 
preporučiti kralju Ladislavu. Napokon taj ugovor ostaje u krijeposti 
i onda, ako bi bud kralj Fridrik bud gubernator bili prisiljeni da s ugar- 
skim staležima što drugo utanače. Nedvojbeno je ugovor između štitnika 
i gubernatora bio tajan, jer još 1. prosinca 1450. saziva ugarsko državno 
vijeće sabor za 24. veljače slijedeće godine, na kojem bi se u prvom redu 
imao dati daljnji naputak onim poslanicima koji su i dalje ugovarali 
s rimskim kraljem »o povratku kralja i krune, a i o uređenju granica« 
(primum est, ut dominis ambasiatoribus nostris, pridem ad dominum 
regem Romanorum super facto restitucionis regis nostri et corone ac 

reformacionis metarum missis, recepto ab eodem ad nos responso re- 
deuntibus, rursus a nobis ipse dominus rex superinde relationem pre- 
stotatur). 

Ugovorom požunskim mogli su biti zadovoljni i kralj Fridrik i Hu- 
njad. Njemačko-rimski kralj mogao se nadati da će sad utihnuti vječite 
tužbe ugarske gospode i da će moći po svojim nazorima dalje odgajati 
svoga štićenika; Hunjad opet zadržao je gubernatorsku vlast za daljnjih 
osam godina, te nije imao razloga da želi dolazak kralja Ladislava. Na- 
pokon je gubernator našao sada i zaštite u kralja Fridrika protiv broj- 
nih svojih javnih i tajnih protivnika, od kojih su neki samo radi toga 
vapili za kraljem Ladislavom da se oslobode mrskog im gubernatora. 
Tako se složila dva muža kojima je bio jednaki cilj i jednaka korist da 
nedorasli Ladislav ostane što dulje pod tuđom zaštitom. 

Gotovo u isto vrijeme pošlo je kralju Fridriku za rukom te je i u 
Češkoj stekao gorljiva i odlučna saveznika, koji je stao raditi njemu 
u prilog protiv one gospode koja su vapila i uzdisala za kraljem Ladi- 
slavom. Bijaše to Juraj Podjebradski, vođa i glava utrakvista. 
Juraj Podjebradski, sin Viktorina od Kunštata, rođen godine 1420, stu- 
pio je još 1444. kao mladić od dvadeset i četiri godine u javni život, te 
se isticao kao gorljiv privrženik utrakvista ili kalikstinaca protiv tabo- 
rićana i protiv katoličke stranke, koju su vodili Ulrik od Roženberka 
i Meinhard od Jindfihova Hradca. Pošto se Česi bijahu odrekli poljskoga 
kralja Kazimira, a drugi njihovi izabranici nisu htjeli primiti krune 
koju im bijahu ponudili, stale su i u Češkoj sve stranke tražiti od nje- 
mačko-rimskoga kralja Fridrika da im predade svoga štićenika Ladi- 
slava Postuma, pa da taj nastupi prijestolje svoje baštinjene kraljevine. 
Ali Fridrik opirao se zahtjevu češke gospode jednako kao i ugarskim 
staležima, a pri tom ga je pomagao pouzdanik njegov i vođa katoličke 
stranke Ulrik od Roženberka. Fridrik je pače svjetovao sam češku go- 
spodu neka izaberu privremenu vladu, koja bi upravljala zemljom dok 
Ladislav doraste. Već godine 1446. radilo se mjeseca studenoga o tom 
da se za Češku izabere upravitelj ili gubernator, koji bi s pomoću držav- 
noga vijeća vladao kraljevstvom onako kao Ivan Hunjad u Ugarskoj. 
(To bi doduše osujećeno, ali za zgoda koje su poslije zaredale izgubi 
vođa katoličke stranke, dvolični Ulrik od Roženberka, sav svoj ugled, 
dok se daroviti, okretni i neumorni Juraj Podjebradski tako pecina 
da je mogao o tom snovati kako bi ugrabio vrhovnu vlast u zemlji. Naj- 
prije zavlada noću između 2. i 3. rujna 1448. glavnim gradom Pragom, 
te zarobi vrhovnoga porkulaba Meinharda od Jindfihova Hradca i baci 
ga u tamnicu, gdje je nakon pet mjeseci u veljači 1449. umro, a zatim 
namjesti Ivana Rokycanu za nadbiskupa, te protjera iz grada katolički 
kaptol, zatim njemačke magistre i đake, koji se bijahu u posljednje vri- 
jeme opet u sveučilištu okupili. Dočepavši se prijestolnice, stade Juraj 
Podjebradski nastojati da ovlada preostalom zemljom. Ali tomu se opi- 
rahu ne samo njegovi očiti protivnici, kao Ulrik od Roženberka i sin 
Meinharda od Jindfihova Hradca, nego i mnogi dosadanji privrženici 
njegovi, koji su mu počeli zaviđati. Jedni i drugi salijetahu kralja Frid- 
rika da jednom pusti na slobodu svoga štićenika Ladislava, ne bi li tako 

zbacili premoćnoga Jurja; ali njemački kralj ostade tvrd kao i do sada. 
Pače Fridrik upotrijebi prilike sebi u prilog te se sporazumi s Jurjem 
Podjebradskim onako kako bijaše nedavno učinio s Ivanom Hunjadom. 
U listopadu 1451. predade mu sam do opoziva čitavu upravu Češkoga 
Kraljevstva, a Juraj Podjebradski odstupi zato od daljnjega zahtjeva 
da se mladi Ladislav pošalje u Češku. Slijedeće godine 1452, dne 27. 
travnja, izabra nato većina češke gospode, vitezova i gradova Jurja Podje- 
bradskoga za gubernatora kraljevstva, pridavši mu vijeće od jedanaest 
muževa, s kojima će zajedno zemljom upravljati. Jurju pođe zatim brzo 
za rukom te prisili ostatke Roženberkove stranke i taborićane da mu 
priznadu vlast; i smirivši tako kraljevstvo, stade raditi da mu povrati 
nekadanje blagostanje. 

Kralj Fridrik mogao se godine 1451. pohvaliti da se sporazumio s 
upraviteljima poglavitih država svojega štićenika, pa da će oni već sebi 
za volju nastojati da se Ladislav prije reda ne otme njegovu skrbništvu. 
Ali uto mu pomrsi sve osnove najmanja baština Ladislavova, naime voj- 
vodina Austrija i grad Beč. Staleži austrijski bili su već odavna ozloje- 
đeni, jer je njihova zemlja za dosadanjih smutnja najviše stradala. Nju 
su zatirale ne samo silne daće, nego i plaćenici, a napokon i provale 
ugarske. K tomu je Fridrik kao upravitelj Austrije zametao domaću go- 
spodu, te najodličnije časti i službe povjeravao svojim ljubimcima iz 
Štajerske; napokon je malo kada stolovao u Beču, nego većinom u Grazu 
ili opet u Novom Mjestu (bečkom), koje se tada nije Austriji pribrajalo. 
Još u veljači 1447. zahtijevao je austrijski sabor u Korneuburgu od kralja 
Fridrika da dovede mladoga Ladislava u njegovu djedovsku zemlju i u 
god Beč, pa da mu se pridijele savjetnici po prijedlogu austrijskih sta- 
eža. Fridrik je, naravno, odbio zahtjeve austrijske jednako kao ugarske 
i češke. Stoga preote mah opće nezadovoljstvo u Austriji, te je trebalo 
jedino da se nađe muž ugledan i moćan da stane na čelo općemu pokretu 
protiv Fridrika. 

Taj muž bio je poznati već Ulrik Eizinger od Eizinga, bavar- 
ski plemić, koji bijaše još za Albrechta V stupio u austrijsku službu, 
te stekao i časti i blaga. Albrecht bijaše njega i braću mu godine 1439. 
uzvisio među velikaše i uz to mu povjerio čast blagajnika. Ulrik Eizinger 
obogatio se silno, kupovao jedno imanje za drugim, pače je udovici 
Albrechtovoj, kraljici Elizabeti, godine 1440. uzajmljivao znatne svote 
novaca. S kraljem Fridrikom nije se isprva pogađao, ali potkraj godine 
1441. izmiri se s njim te ga kralj uze čak za svoga savjetnika. No u kolo- 
vozu 1451. opet se zavadi s kraljem, pa kako je bio smion, radin, lukav, 
okretan i rječit, a uz to nadasve slavohlepan, odluči okoristiti se općom 
zlovoljom austrijskih staleža i sebi u rečenoj vojvodini pribaviti onakvo 
mjeti kakvo je imao Ivan Hunjad u Ugarskoj i Juraj Podjebradski 
u Češkoj. 

Osnovi njegovoj bilo je osobito u prilog što se baš u onaj mah kralj 
Fridrik spremao na put u Italiju da se vjenča sa svojom zaručnicom, 
portugalskom kraljevnom Eleonorom, i da se u Rimu dA okruniti za 
cara rimskoga. Kako je Fridrik uz svoga brata Albrechta VI odlučio 
povesti sa sobom u Italiju i gojenca svoga Ladislava, okriviše ga nepri- 

jatelji njegovi da vodi mladića samo zato u tuđinu da što prije u ne- 
običnoj za nj talijanskoj klimi pogine. Budući da je k tomu Fridrik samo- 
voljno imenovao još i regente, koji će za njegova izbivanja Austrijom 
upravljati, a nije se prije posavjetovao sa staležima, uzrujaše se gospoda 
još više. Ulrik Eizinger ne htjede stupiti u regentstvo, nego stade u jesen 
1451. očito raditi proti Fridriku. 

Pod izlikom da će izravnati neku razmiricu radi posjeda s gospodom 
Liechtensteinima, skupi u Mailbergu više plemića i razdraživaše ih protiv 
Fridrika. Spočitavaše mu da odnemaruje Austriju, da troši njezine pri- 
hode za strane ciljeve, da rasiplje vojvodska imanja i da austrijsku go- 
spodu zapostavlja svojim štajerskim ljubimcima. Time je sam pogazio 
pogodbu pod kojom su ga za regenta Austrije priznali, da će naime upra- 
vljati vojvodinom sporazumno sa staležima; pa stoga su i oni riješeni 
svake obveze spram njega. Eizinger postiže posve svoju namjeru. Premda 
su tada u Mailbergu osim njega i braće njegove od uglednijih plemića 
bili nazočni samo Liechtensteini i još neki, ugovoriše oni ipak 14. listo- 
pada u ime sviju prelata, gospode, vitezova i službenika, koji će svoje 
pečate objesiti na tu ispravu, savez kojemu je zadaća izraditi mladomu 
Ladislavu potpunu slobodu te ga dovesti u Austriju, gdje će stolovati u 
Beču do punoljetnosti svoje. Naskoro pridružiše se tomu savezu još 
neki plemići i sastaše se potkraj listopada u Wullersdorfu nedaleko od 
Mailberga, pa zaključiše poslati pred Fridrika deputaciju, koja će ga 
moliti neka sada, budući da se sprema poći u Rim, pošalje u Beč njihova 
nasljednog vladara, te da se postupa po oporuci njegova oca, da se naime 
namjesti skrbničko vijeće od različitih zemalja njegovih. Fridrik među- 
tim odbi taj zahtjev, i jer njemu pripada pravo na. skrbništvo, i jer bi 
urodilo zlima posljedicama kad bi se obaziralo na želje samo jedne 
zemlje; uostalom uredit će on stvar nakon povratka svoga iz Rima. Ozlo- 
jeđeni tom porukom, privrženici Eizingerovi sazvaše samovlasno austrij- 
ski sabor za 12. prosinca u Beč. Uzalud zabraniše kralj Fridrik i po nje- 
mu imenovani zemaljski upravitelji prelatima i gradovima da pođu na 
taj sabor. Vijeće grada Beča opiraše se doduše u početku da se sabor 
sastane u tom gradu; ali Eizinger predobi građane, te prisili vijećnike 
da popuste. 

Dok su se u početku Eizingeru pridružili tek vitezovi i neki baruni, 
došli su na sabor u Beč također mnogi prelati i zastupnici gradova. Tu 
pokaza sada Eizinger svu svoju demagošku hitrinu. Pošto je sjajnim 
svečanostima i pijankama razigrao duhove, popeo se jednoga dana na pro- 
povjedaonicu karmelićana (am Hof), odakle je godinu prije proslav- 
ljeni franjevac Ivan Kapistran vatrenim besjedama pozivao na pokoru, 
te je stao govoriti brojno sabranomu puku. Da bi svijet još jače ogorčio, 
doveo je onamo i drugu sestru mladoga Ladislava, po imenu Elizabetu, 
koja bijaše zaostala u Beču. Dao ju je obući u prljave haljine, a onda 
se netko u njezino ime zahvalio staležima što su se skupili, te ih je umo- 
lio neka promotre njezinu i njezina brata bijedu i neka porade da brat 
dođe do svojih zemalja. Taj je prizor silno djelovao tako da su i gradovi 
otkazali posluh kralju Fridriku. Sabor zaključi da se imenuje privre- 
mena vlada od dvanaest članova iz sviju staleža, a Ulrik Eizinger neka 

joj bude na čelu kao vrhovni kapetan. Kralju Fridriku poslan bi ulti- 
matum, u kojem se tražilo da štićenika svoga pusti na slobodu, jer će 
se inače čitava stvar iznijeti pred Ladislavove kraljevine i rođake pa 
neka oni odluče. 

Fridrik bijaše još u polovici studenoga 1451. otišao iz Novoga Mje- 
sta u Štajersku, te se već spremao na put u Rim kad mu stigoše glasi 
o posljednjim zgodama. Mnogi savjetnici njegovi svjetovahu ga da od- 
godi svoj put te da austrijski pokret u zametku svlada. Ali Fridrik bijaše 
već navikao da ne odstupa od svojih odluka, pa mišljaše da bi tim po- 
gazio svoju čast kad bi opozvao priprave za putovanje u Italiju. On oči- 
tova da voli izgubiti skrbništvo nego odustati od zasnovanog poduzeća, 
Tako pođe on potkraj godine 1451. s bratom Albrechtom VI i sa svojim 
štićenikom Ladislavom preko Alpa u Italiju, te bi 19. ožujka 1452. od 
pape Nikole V u Rimu okrunjen za cara. Nakon toga ostade još neko 
vrijeme na jugu, te se tek u drugoj polovici lipnja vrati preko Mletaka 
i Bjelaka u Novo Mjesto kod Beča. Međutim bijahu se austrijskomu 
pokretu pridružili i celjski knezovi Fridrik i Ulrik, zatim gornjo-austrij- 
ski staleži sa svojim zemaljskim kapetanom, onda ugarski staleži, a na- 
pokon i mnogi češki i moravski velikaši. Celjski knezovi, osobito knez 
Ulrik, prihvatiše željno zgodu da otmu svoga nećaka vlasti kralja Frid- 
rika i da se onda sami kao najbliži rođaci nametnu dvanaestogodišnjemu 
dječaku za tutore. 

Gubernatoru Ivanu Hunjadu, koji bijaše nedavno utanačio mir sa 
srpskim despotom i primirje sa sultanom Muhamedom II te je sada 
ratovao s Ivanom Jiskrom, nije austrijski pokret bio najpoćudniji. Ta 
nedavno bijaše on ugovorio s kraljem Fridrikom da mladi Ladislav osta- 
ne pod okriljem svoga rođaka sve do navršene osamnaeste godine svoje, 
a dotle da bude Hunjad gubernator Ugarske. Ako sada pristane uz 
Eizingera i austrijski pokret za oslobođenje kralja Ladislava, ne samo 
da će prekršiti svoju riječ, nego će i sam potkopati temelj svoje vlasti 
te se lišiti gubernatorske časti. Međutim Ivan Hunjad ipak se morao 
pridružiti Eizingeru, jer su tako zahtijevala sva ugarska gospoda, a naj- 
više oni koji su mrkim okom gledali preveliku moć njegovu. U siječnju 
1452. boravi gubernator neprestano u Budimu, te se dogovara s držav- 
nim vijećem. Dne 29. siječnja saziva ugarski sabor za veljaču u Požun, 
gdje će se vijećati »za čast i korist prejasnoga kralja Ladislava«, a i o 
tom kako da se vrati mir kraljevstvu. Sabor se zaista sastao oko 14. 
veljače u Požunu, te su na nj došli ne samo prelati i baruni, nego i za- 
stupnici županijskoga plemstva i gradova. Tom prigodom stigli su u 
Pužun također Ulrik Eizinger i načelnik grada Beča, te su pozvali sta- 
leže da što prije i što brojnije dođu u Beč, gdje će se obdržati općeniti 
sabor svih kraljevina i zemalja Ladislavovih. 

Opći sabor u Beču sastao se zaista prvih dana mjeseca ožujka 1452. 
Uz Ulrika Eizingera i austrijske staleže nađoše se tu na okupu mnogi 
češki i moravski velikaši, sve protivnici gubernatora Jurja Podjebrad- 
skoga, koji je ostao vjeran pogodbi s kraljem Fridrikom. Osobito se spo- 
minje Ulrik od Roženberka sa svojim sinovima Henrikom i Ivanom. Od 
ugarskih velikaša i zastupnika bilo je nazočno preko šezdeset, na čelu 

im gubernator Ivan Hunjad, ostrogonski nadbiskup Dionizije Seč, vara- 
dinski biskup Ivan Vitez od Sredne, nadalje erdeljski vojvoda Nikola 
Iločki, mačvanski ban Ivan Korođ, sudac kraljevskoga dvora Ivan Paloc 
i mnogi drugi. Posebice se napominju knezovi celjski Fridrik i Ulrik, ba- 
novi slavonski, koji navlastito ističu da zastupaju također svoje oblasti 
i sve žitelje u tim oblastima (Fridericus et Ulricus, dei gracia Ciliae Or- 
temburgae Zagoriaeque comites, nec non regni Sclauoniae bani, pro no- 
bis et pro omnibus dominis et incolis dominiorum nostrorum). Nazočni 
velikaši i zastupnici osobito se raduju što njihovu zboru pribivaju 
Celjski knezovi, »rođaci kralja Ladislava«, koji su pristali uz ligu ne 
samo zbog ustrajne vjernosti svoje, nego i zato što su mu u srodstvu. 
Dne 5. ožujka izdadoše sabrana gospoda svečan spis kojim proglasiše 
cilj i pogodbe svoga saveza. »Po smrti Albrechtovoj«, očituju gospoda, 
»kraljica je Elizabeta sirotu baštinika Kraljevina Ugarske i Češke, Voj- 
vodine Austrije i Markgrofije Moravske još kao malo dijete zajedno 
s državnom krunom ugarskom protupravno, protiv očeve posljednje od- 
redbe i bez privole staleža predala rimskomu kralju Fridriku, koji ga 
drži izvan njegovih nasljednih zemalja... te ga pored svih molba, dogo- 
varanja i ugovora sve do ovoga časa neće predati. Stoga se združuju 
staleži tih četiriju zemalja svi zajedno i svaki napose za oslobođenje 
svoga zajedničkog gospodara od vlasti rimskoga kralja. Sjedinjenom 
vjernošću i snagom njihovom ima se on... namjestiti... u slobo ni po- 
sjed očevih zemalja, te se ima sve što su od njih rimski kralj ili njegov 
brat vojvoda Albrecht s bilo kojega povoda i razloga ugrabili njima 
oduzeti i njemu vratiti. Protiv svake sile, koja bi im se u nastojanju 
oko toga cilja oduprla, osobito protiv rimskoga kralja, svi će se zajedno 
i međusobno pomagati, braniti i štititi... Nakon oslobeđenja neka se 
Ladislav prema oporuci očevoj odgaja (u Požunu) do punoljetnosti svoje 
pod nadzorom dvaju izabranih baruna iz svake zemlje; isključen je od 
toga Fridrik, koji je svoje pravo proigrao. Ako bi se po nesreći zgodilo 
te bi Ladislav umro prije nego bi se oslobodio i zavladao svojim zem- 
ljama, pa bi stoga kojega od saveznih naroda ili gospode snašla od bilo 
koga šteta kakva, onda se moraju svi složiti da osvete počinjeno zlo, 
a osobito da zadobave ugarsku krunu, njihova imanja i druge gospoštije 
koje pripadaju baštini Ladislavovoj.« 

Zanimljivo je da na općem saboru u Beču nije bilo zastupano Hrvat- 
sko Kraljevstvo. Bili su tu doduše Celjski knezovi kao banovi Slavonije, 
ali nije bilo Petra Talovca, bana dalmatinsko-hrvatskoga, zatim nijed- 
noga velikaša (Frankapana, Zrinskoga, Blagajskog, Kurjakovića), a ni 
zastupnika (nuncii) slavonskih. To su otjećala i sabrana gospoda u Beču, 
kako ugarska tako i austrijska. Baš stoga upraviše oni dva dana nakon 
utanačena saveza, dne 7. ožujka, posebnu poslanicu »svim i pojedinim 
plemićima i kojega god drugoga staleža posjednicima Kraljevine Hrvat- 
ske« (universis et singulis nobilibus et cuiusvis status et condicionis pos- 
sessionatis hominibus regni Croatie), u kojoj im govorahu po prilici 
ovako: »Dobro vam je poznato kolikim se naporom, troškovima i tru- 
dom i po nama i po drugima nastojalo da se prejasni kralj i vladar, go- 
spodin naš prirodni i zajednički Ladislav, kralj Ugarske i vojvoda Aus- 

trije, oslobodi iz ruku kralja rimskoga, i da se jednom pribavi mir i 
pokoj Kraljevstvu Ugarskomu, ovoj vojvodini i svima nama. Ali od svega 
toga bilo je koristi malo ili ništa; stoga smo se ovih dana sporazumno 
sastali ovdje u Beču na zbor sa svijetlim knezovima, gospodinom Fridri- 
komi Ulrikom Celjskim, s Česima i gospodom iz Moravske, te smo odlu- 
čili međusobnim savezom i složno se pomagati da našega kralja i gospo- 

dara na bilo koji mogući način oslobodimo, jer su njegovim robovanjem 
naš mir i naša čast zasužnjeni (cum quo et pacem et honorem nostrum 
simul captos iudicauimus). No da se zbog toga ne bi porodio nagli rat, 
odlučili smo prije poslati svečane poslanike rimskomu kralju da nam 
mirnim načinom povrati našega kralja zajedno s njegovom krunom i 
međašnim krajevima koje je zauzeo; jednako će (naši poslanici) i pred 
presvetim gospodinom papom prosvjedovati u toj stvari. Ako naše želje 
tim putem ostvarimo, bit će dobro; u protivnom slučaju zaključili smo 
svakim drugim načinom, pače ako bude potrebno i s oružjem, rečenoga 
gospodina našega i krunu i međaše iz ruku rimskoga kralja oteti. Stoga 
pozivamo vas sve kao braću (universitatem vestram et fraternitatem) 
da u onom slučaju, kad nam rečenoga gospodina našega ne bi mirnim 
putem predali i kad se naši poslanici ne bi s žuđenim uspjehom povratili, 
smjesta (statim) budete spremni zajedno s nama, s Celjskim knezovi- 
ma, s Česima i Moravljanima činiti ono što bude nužno na slobodu spome- 
nutoga gospodara našega, a i za pravo, korist i mir sviju nas, kako je 
to dužan svaki od vas po dužnoj vjernosti. Inače da ne radite. Pozivamo 
vas još da ovu poslanicu razašaljete od jedne županije do druge, i da se 
u svakoj načini prijepis. Pismo pak ovo potkrijepili smo pečatima sta- 
leža naših kako ugarskih tako austrijskih. Dano u Beču u utorak nakon 
nedjelje Reminiscere miserationum Dei godine 1452.« 

Općemu pokretu za oslobođenje kralja Ladislava ne bijaše se pri- 
družio Ivan Jiskra od Brandisa, vrhovni kapetan u gornjim stranama 
Ugarske. On nije došao ni u Požun ni u Beč. No zato se bijahu od njega 
odmetnuli gradovi Košice, Levoča i Bardjejev, te poslali svoje posla- 
nike u Beč. I ti su poslanici pristali uz savez, pa su onda zatražili pomoć 
da se obrane od osvete Jiskrine. Ugarska gospoda, sabrana u Beču, ski- 
nuše 8. ožujka Jiskru s kapetanije, te predadoše spomenute gradove za- 

štiti kneza Ulrika Celjskoga da ih drži i brani do dolaska kralja Ladi- 
slava. O tom izdade istoga dana državno vijeće ugarsko knezu Ulriku 
posebno pismo. 

Poslanici međutim, poslani u Rim caru Fridriku i papi Nikoli V, ne 
izvršiše baš ništa. Car i papa, imajući oba mnogo neprijatelja, bijahu 
se sporazumjeli i složili. Fridrik odbio naprosto sve zahtjeve poslanika 
(među njima i Vladislav Titušević), koji mu nato otkazaše posluh u 
ime Ugarske, Austrije i Moravske. Papa opet izdade 4. travnja pismo 
na Austrijance, kojim zaprijeti njima crkvenim prokletstvom, gubitkom 
crkvenih beneficija i lena, pače i interdiktom, ako se ne okane rovarenja 
protiv cara i ne dadu mu zadovoljštinu. K tomu dopusti caru da smije 
i svećenike koji bi se pokretu pridružili zarobiti i lišiti ih njihovh po- 
sjedovanja, a da ga za to nema stići crkveno prokletstvo. Napokon posla 
papa 24. travnja poslanicu i gubernatoru Hunjadu, kojom ga opomenu 
da se ne da zavesti od austrijskih buntovnika, i da ih ne pomaže niti 
da s njima utanači kakav savez. Papa tvrdi da caru Fridriku kao najbli- 
žemu rođaku Ladislavovu pripada pravo skrbništva, te je uvjeren da car 
odgaja svoga štićenika onako kako se pristoji (utque regium sanguinem 
decuit) i da ga ljubi kao svoga sina. Budući da poslanici nisu mogli 
ništa izvršiti, kušalo se kralja Ladislava prijevarom caru ugrabiti. Prem- 
da je sam Ladislav bio sporazuman, izjaloviše se ipak oba pokusa: jedan 
u Rimu, a drugi za careva povratka u Firenci. 

Međutim se car Fridrik 20. lipnja 1452. vratio u Novo Mjesto kod 
Beča. Kako je češki gubernator Juraj Podjebradski vjerno uza nj sta- 
jao, a gubernator ugarski Ivan Hunjad više od nevolje uz pokret prista- 
jao, mogao bi bio uz nešto odlučnosti buntovnike svladati, to više što je 
i u samoj Austriji bilo velikaša koji su mu odani ostali. K tomu je car 
imao pripravnu vojsku od 4000 konjanika i mnogo pješaka. Ali Fridrik 
ostade i sada trom i neodlučan. Zadovoljavao se prijetnjama i progla- 
šivanjem papinskih bula, jer nije vjerovao da bi protivnici mogli sabrati 
dovoljno vojske. Međutim se ljuto prevario. Potkraj srpnja bijahu Ulrik 
Celjski i Eizinger započeli otvoreni rat, te stali podsjedati grad Ort na 
Moravskom polju. Pošto su jurišem osvojili taj grad, pridružilo im se 
500 Moravljana i više čeških četa pod Henrikom Roženberkom, tako da 
su skupili do 4000 konjanika, 12.000 pješaka i više topova. S tom voj- 
skom nahrupiše 28. kolovoza iznebuha na Novo Mjesto. Carske vojnike, 
koji su branili ulaz u grad, potisnuše, te bi bili u sam grad provalili da 
ih nije štajerski gorostas Andrija Baumkircher s više drugova dotle 
zaustavljao dok su carevci gradska vrata zabravili. 

Car je Fridrik imao uza se u Novom Mjestu doduše samo 800 konja- 
nika i toliko pješaka, jer bijaše najveći dio svoje vojske pod Riidigerom 
Starhembergom poslao preko Dunava. Uza sve to mogao se neko vri- 
jeme držati u gradu, jer mu je dolazilo u pomoć 6000 Štajeraca i Juraj 
Podjebradski sa 17.000 ljudi. Ali ratu neskloni car prepade se, te stade 
ugovarati posredovanjem salzburškoga nadbiskupa, nekih biskupa i svo- 
ga šurjaka, badenskoga markgrofa Karla. Dne 4. rujna predade napokon 
svoga štićenika Ladislava knezu Ulriku Celjskomu. Utanačeno bi još da 
mladi kralj ostane uz kneza Ulrika do Martinja (11. studenoga), kad će 

se u Beču sastati zastupnici sviju zemalja njegovih i onda raspraviti o 
zahtjevima pojedinih stranaka, a i o tom kako da se uredi daljnja skrbni- 
čka vlada za nedorasloga kralja. 

Ulrik Celjski nije međutim čekao ustanovljenoga roka. Već 13. rujna 
dovede on po želji austrijskih staleža mladoga kralja u Beč, gdje ga 
pozdraviše s neizmjernim slavljem. Premda je Ladislavu bilo tek dva- 
naest godina, nije više bilo ni govora o skrbničkoj vladi. Već 29. rujna 
izdavale se u ime kralja Ladislava povelje i isprave, te su ga smatrali 
za posve samostalna vladara. Iz svih zemalja grnuli su poslanici u Beč 
da mu se poklone. Ugarskomu poslanstvu bili su na čelu ostrogonski nad- 
biskup Dionizije Seč, varadinski biskup Ivan Vitez, palatin Ladislav Gor- 
janski, vojvoda erdeljski Nikola Iločki, i napokon Ladislav Hunjad, sta- 
riji sin gubernatorov, kojega je otac u posljednje vrijeme bio namjestio 
za župana u Požunu. Još 28. rujna bijaše gubernator zapovjedio žiteljima 
grada Požuna da drže pripravnu jednu lađu, na kojoj će sin njegov otplo- 
viti u Beč. Ugarski poslanici dovedoše sa sobom 2000 konjanika i doni- 
ješe bogate darove, te zamoliše kralja da se što prije svrati u njihovo 

raljevstvo. Ladislav im odgovori: »Ja sam Ugrin, stoga mi je boraviti 
među vama« (mihi, quia sum Hungarus, apud vos est manendum). No 
uza sve to ostade i dalje u Beču. 

U studenom dođe u Beč više njemačkih knezova da posreduju pot- 
puni mir između cara i podanika kralja Ladislava. Na čelu im bijaše 
Albrecht Brandenburški. Cara Fridrika zastupahu Aeneas Sylvius Pic- 
colomini, povjesničar ovoga doba i tada biskup u Sieni, zatim vrsni prav- 
nik Ulrik Riederer. Ti zahtijevahu da se nadoknadi šteta, nanesena nji- 
hovu gospodaru, i da se Kolovođe pokreta kazne. Ugri i Austrijanci od- 
govoriše neka car vrati krunu sv. Stjepana, a i sva mjesta i gradove što 
ih neovlašteno drži bud u Ugarskoj bud u Austriji. Rasprave se otegoše 
sve do ožujka godine 1453. i ostadoše napokon bezuspješne. 

Otkad Ladislav bijaše stekao slobodu, postajaše položaj gubernatora 
Ivana Hunjada sve tegotniji. Među ugarskim prelatima i barunima jav- 
ljali se brojni neprijatelji i zavidnici njegovi, te ga stali potvarati i kle- 
vetati. Aeneas Sylvius tvrdi da se Hunjad tada urotio s Ivanom Jiskrom, 
svojim dosadanjim najljućim protivnikom, samo da zadrži svoju vlast 
i gradove. No s druge strane zna se nepobitno iz pisma gubernatorova 
sina Ladislava, pisana 1. prosinca u Trnavi građanima Požuna, da je gu- 
bernator vrsna vina toga grada čuvao za svoga gospodara i kralja. U 
drugoj polovici prosinca 1452. boravi Ivan Hunjad u Beču. Dne 29. pro- 
sinca piše on, još uvijek gubernator Kraljevstva Ugarskog, pismo građa- 
nima Požuna u kojem njima s radošću javlja kako je ne samo Ugarska, 
nego također Češka, Austrija i Moravska primila »našega kralja Ladi- 
slava za svoga kralja«. Poziva ih stoga da taj događaj svečano proslave 
i da nagrade vjesnike, koji će im te glase donijeti. Nekoliko dana nakon 
toga pisma, možda još u prosincu 1452. ili prvih dana 1453, položio je 
Ivan Hunjad u Beču čast gubernatora. Onoga dana bijaše kralj Ladislav 
u društvu nekih vojvoda, zatim austrijskih i ugarskih yelikaša izašao 
na javni trg (am Hof) te sjeo na priređeno ondje prijestolje. Ivan Hu- 

njad kleknuo preda nj i položio u njegove ruke čast gubernatora, Kralj 
ga nato odmah pridigao i imenovao »vrhovnim kapetanom Ugarske« i 
upraviteljem kraljevskih dohodaka. Uz to ga je potvrdio kao vojvodu 
erdeljskoga i za sva vremena mu još darovao prostranu knežiju Bistricu 
u Erdelju. Od toga časa piše se Ivan Hunjad: »bivši gubernator, a sada 
knez (grof) bistrički i vrhovni kapetan Ugarske«. 


(Hrvatsko Kraljevstvo god. 1446—1452; smrt bana 
Petra Talovca 1453.) Ivan Hunjad bijaše još 1446, odmah nakon 
rata s Celjskim knezovima, svojemu sestriću Ivanu Sekelju povjerio 
upravu bogate priorije vranske, koju je prije držao Ivan Talovac, brat 
bana Matka. Možda u isto doba, ali svakako u drugoj polovici godine 
1446. imenovao ga je banom čitavoga Hrvatskoga Kraljevstva, Koje 
bi se imali pokoravati ne samo slavonski banovi Fridrik i Ulrik Celjski, 
nego i dalmatinsko-hrvatski ban Petar Talovac. U poveljama od godine 
1446. čitamo: »Ivan Sekelj od Đurđevca, ban Dalmacije, Hrvatske i Sla- 
vonije, upravitelj vranske priorije« (Joannes Zekel de Zenth-Geurgh, Dal- 
matiae, Croatiae et Sclauoniae banus, prioratus Auranae gubernator). 
Tako je Ivan Sekelj (banović Sekula) imao biti na neki način zamjenik 
ujakov u Hrvatskom Kraljevstvu. Možda je Ivan Sekelj istovjetan s lite- 
ratom Ivanom, koji se poslije u jednoj ispravi od 30. rujna 1448. spomi- 

nje kao vicegubernator kraljevine Slavonije (egregio Johanni literato 
de Themeskwz vicegubernatori vestro per vos — Johannem de Hunyad 
— in regno Sclauonie constituto... Cod. Zala, II. 544.). 

Banovanje Ivana Sekelja bilo je burno, ispunjeno neprestanim smut- 
njama. U Slavoniji opirali mu se knezovi Celjski, knez Fridrik i sin mu 
Ulrik, koji se još uvijek ponose naslovom slavonskih banova, te uz svoju 
baštinjenu knežiju Zagorje drže čitavu Varaždinsku županiju i velik dio 
Zagrebačke. K tomu sjedi na stolici zagrebačke biskupije njihov štiće- 
nik, Benedikt de Zolio, koji se održao i proti kralju Vladislavu i proti 
Ivanu Hunjadu. Još u rujnu 1446. nalazimo bana Ivana Sekelja u borbi 
sa svojim protivnicima. Oko Miholja udaraju njegovi ljudi iz Božjako- 
vine na imanja Nikole Ladomirca i njegovih sinova, te osvajaju Lado- 
mir, Laktec, Glavničicu i Belovar u Zagrebačkoj županiji. Čini se da je 
pri toj zgodi stradalo i Cerje, imanje zagrebačkoga kaptola. Dok službe- 
nici bana Sekelja udaraju na protivnike njegove, ujak banov, gubernator 
Ivan Hunjad, nastoji da sa stolice zagrebačke biskupije makne štićenika 
Celjskih knezova, biskupa Benedikta. Dne 17. listopada 1446. piše Hu- 
njad pismo rimskomu papi Eugenu IV, u kojemu ga moli da ukloni Be- 
nedikta i da na zagrebačku biskupiju premjesti dosadanjega kninskog 
biskupa Dmitra Čupora, jamačno privrženika njegova, jer ga gubernator 
prikazuje kao osobito zgodna i sposobna za to mjesto (quem certe et 
vita et genere subleuandis dictae ecclesiae oneribus aptum semper re- 
putaui). Papa je ugodio gubernatorovoj želji i malo zatim imenovao Dmi- 
tra zagrebačkim biskupom; ali taj ipak nije sjeo na podijeljenu mu sto- 
licu, jer su ga u tome priječili ne samo Celjski knezovi, nego i članovi 
zagrebačkoga kaptola. 

Knezovi Celjski jamačno su pridonijeli i tomu da je plemstvo župa- 
nija Zagrebačke i Varaždinske 13. siječnja 1447. podnijelo tužbu na drža- 
vno vijeće proti banu Ivanu Sekelju radi navale njegovih ljudi na ima- 
nja Nikole Ladomirca. Plemstvu se pridružio i kaptol zagrebački, koji 
je zajedno s njim iznio svoje tegobe pred sabor ugarski. Nato je guber- 
nator Ivan Hunjad bio prisiljen, te je 22. veljače 1447. zapovjedio ban- 
skim činovnicima u Božjakovini da ne smetaju kaptola pri popiranju 
njegovih daća u Cerju. Dne 2. travnja opet izdao je gubernator nalog ple- 
mićima u Klokoču da plaćaju spomenutomu kaptolu desetinu, jer su 
to dužni ne samo na osnovi kraljevskih i biskupskih odluka, nego i prema 
izvještajima slavonskih banova, celjskih knezova Fridrika i Ulrika, koji 
biše »pred sadanji sabor izneseni«. Gubernator poziva plemiće Klokoča 
da desetinu i sami plaćaju i da druge napute da je davaju, jer je bano- 
vima, banovcima i županima zagrebačkim zapovjedio da ih inače na to 
prisile. 

Međutim opreka između bana Ivana Sekelja i Celjskih knezova tra- 
jala je i dalje. Bit će da je ban Ivan Sekelj bio silovite ćudi, jer se kap- 
tolu sv. Petra kod Požege povjerava da vodi istragu proti njemu. Ivan 
Sekelj održao se uza sve to i kao ban i kao upravitelj priorije vranske. 
Vlast mu je vrijedila osobito u Križevačkoj županiji, a onda u onome 
dijelu Zagrebačke koji se stere na jugu Kupe do Une. Iste godine 1447. 
zapovijeda gubernator svomu sestriću Ivanu, banu Dalmacije, Hrvatske 

i Slavonije, a i županima i drugim vjernim plemićima u Gorama da za- 
štite gospođu Doroteju, udovu kneza Ivaniša Blagajskog i da pokore 
njezine odmetne podanike (predijalce). Spomenuta Doroteja naime, unu- 
ka hercega Hrvoja Vukčića i kći Baoše Hercegovića, mnogo je stradala 
nakon smrti svoga supruga Ivaniša kako od susjednih velikaša tako i 
od svojih podanika. Najprije se bijaše utekla zaštiti bosanskoga kralja 
Stjepana Tome, te je zaista »Štefan Tomaš Ostojić, kralj Srbljem, Bosni, 
Primorju, Humskoj zemlji, Dalmaciji, Hrvatom, Doljnim krajem, Za- 
padnim stranam, Usori, Solima, Podrinju i k tomu« dne 25. svibnja 
1446. u Sutisci izdao povelju kojom je »plemenitu gospoju Doroteju, 
ostavšu kneza Ivaniša Blagajskoga« i sina joj Miklouša uzeo u svoju 
zaštitu te im zajamčio sve posjede što su ih imali od krune ugarske i 
bosanske, »izloživši onoga, što je prišlo u ruke sinom bana Mikule (Fran- 
kapana) prvo togaj nego smo taj naš otvoren list učinili, i što bi bilo 
u koga u rukah kraljevstva našega«. Međutim »otvoreni list« bosanskoga 
kralja slabo je koristio, te se nevoljna udova obratila na gubernatora 
Ivana Hunjada, koji je onda izdao rečeni nalog svomu sestriću i banu. 
Da li je Ivan Sekelj što učinio u prilog udove Doroteje, nije poznato; no 
svakako je njegova vlast nešto vrijedila u onim krajevima, jer mu inače 
ujak ne bi davao rečenoga naloga. U zapadnom dijelu Slavonije, osobito 
u Varaždinskoj županiji, nisu knezovi Čeljski marili za njega; tu su oni 
gospodovali kao u svojoj gospoštiji, pače su se u srpnju 1447. oprli 
zapovijedima ugarskoga državnog vijeća. To je vijeće bilo 22. lipnja iz 
Pešte zapovjedilo zagrebačkomu kaptolu da zajedno s kraljevskim po- 
vjerenikom Ivanom od Mirkovca uvede komorske plemiće Henrika i 
Jurja, sinove Benediktove, u njihova posjedovanja Komor, Belec i Zla- 
tar; no kad je zastupnik kaptola s rečenim kraljevskim povjerenikom 
19. srpnja htio nalog izvesti, dođe pred njih službenik Celjskih knezova, 
te u ime svojih gospodara uloži prosvjed protiv toga uvoda. Knezovi 
Celjski, da održe svoj položaj, nastojali su ugoditi i novomu papi Ni- 
koli V. Tako je knez Fridrik u Međimurju, u trgu Štrigovu, za koje se 
tada pričalo da je rodno mjesto sv. Jeronima, podigao crkvu na čast 
tomu svecu i bogato je nadario. Papa je Nikola nato 10. studenoga 1447. 
izdao poslanicu i obrekao velike milosti onima koji bi tu zadužbinu 
Celjskoga kneza pohađali i u njoj se molili. 

Ako Ivan Sekelj nije mogao ovladati čitavom Slavonijom, još teže 
mu je bilo pokoriti Hrvatsku, gdje je banovao Petar Talovac zajedno 
sa svojim bratom Frankom. Da samo i dopre do Hrvatske i državine Ta- 
lovaca, trebalo mu je prije svladati premoćne tada Frankapane, onda 
Zrinske i krbavske knezove Kurjakoviće. Međutim gubernator Ivan Hu- 
njad nastojaše da predobije knezove Frankapane milom. Bivšega bana 
Stjepana Frankapana izabrao za svoga pouzdanika i poslanika na dvoru 
aragonskoga i napuljskoga kralja Alfonsa; a najuglednijega Frankapana 
nakon njega, kneza Martina, koji je držao mnoga imanja i u Slavoniji, pri- 
mami tim da je s njim godine 1447. utanačio savez i prijateljstvo. Jed- 
nakim načinom, čini se, pritegao je k sebi ne samo kneza Pavla Zrin- 
skoga, nego i krbavskoga kneza Grgura Kurjakovića, sina Tomina. Grgur 
je Kurjaković mnogo tada utjecao i na zgode ugarske, jer je bio oženjen 

Sofijom, kćerju Ladislava sina Jurjeva (de Neczpall) u Turčanskoj žu- 
paniji. Tek hakeri tih saveza mogao je Ivan Hunjad misliti na to da svo- 
mu sestriću prokrči put u Hrvatsku na jugu Velebita. 

Dalmatinski i hrvatski ban Petar Talovac provodio je nakon smrti 
svoga brata Matka tužne dane. Bio je okružen odasvud od protivnika, 
koji su ga stisli sa svih strana. Na istoku vrebao je na nj bosanski kralj 
Stjepan Toma, koji se i zvao »kralj Dalmacije i Hrvatom«; na zapadu 
opasali s mora Mlečani čitavu mu državinu, hineći mu ljubav i prija- 
teljstvo, a gledajući požudnim očima kako bi ugrabili ostatke stare 
Hrvatske; na jugu prodirao sve dublje u njegovu državinu vojvoda i po- 
tonji herceg Štjepan Vukčić, nastojeći da se prikuči preko oblasti nje- 
govih svojim rođacima na sjeveru: Frankapanima i knezovima Celjskim. 
A i ti su gramzili za banijom hrvatskom, osobito za gradovima Kninom 
i Ostrovicom, koji nisu pripadali plemenštini Talovaca. Potkraj godine 
1445. bilo je stanje bana Petra Talovca tako nevoljno da je redom slao 
svoje poslanike u Mletke, najprije biskupa skradinskoga, a onda nin- 
skoga. Poslanici banovi izvješćivali su Republiku »da ban vidi kako se 
mnogo toga sprema da ga se istjera iz banovine« (quod videt multa pa- 
rari contra se ad expellendum eum de dominio banatus), i zato nudi 
Mletačkoj Republici Klis, Knin, Ostrovicu i još dva mjesta, ako ga primi 
u kolo svojih plemića, te mu dopusti da se preseli u njezinu državu. 
Mleci doduše 6. siječnja 1446. odbiše banove ponude, ali izjaviše da su 
spremni uzajmiti mu novaca za obranu pod pogodbu da im dade u zalog 
ivrđavu Klis s kotarom. Mora da je namjera banova bila mnogima po- 
znata, jer već u ožujku te godine dolaze u Mletke poslanici bosanskoga 
kralja i prosvjeduju protiv toga da Mleci preuzmu Banovinu hrvatsku, 
jer ona pripada »bosanskoj kruni i jurisdikciji«. Republika nato 17. 
ožujka uvjerava bosanske poslanike da sve to nije istina. I zaista je ban 
zadržao čitavu svoju banovinu. Dne 29. ožujka 1446. stoluje u Klisu i 
izdaje hrvatsku, ćirilicom pisanu povelju. »Petar s Talovca, knez cetin- 
ski, ban Dalmacije i Hrvat«, potvrđuje tom zgodom gospođi Cviti, udo- 
vici kneza Vigna Dubravčića »zemlju poda v Sinjem« i »trsje u Vrilu«. 
Mletački dužd opet javlja 8. travnja knezovima i kapetanima u Dalma- 
ciji da je dopušteno banu Petru izvoziti oružje i skupljati vojnike u nji- 
hovim gradovima da se uzmogne braniti; ako dođe do nevolje, smiju 
i njegovi podanici sa svojim blagom zaklanjati se na mletačko zemlji- 
šte. Čini se međutim da zadnje nije bilo od potrebe; pače već u svibnju 
te godine opet se općenito priznavala vlast Pana Petra u čitavoj Hrvat- 
skoj na jugu Velebita. Uz bana upravlja tada zemljom banovac Tomaš 
Tvrtković iz Bilaja u Lici, koji ga zamjenjuje u Kninu i blizom Labu 
(castrum Lab, Labwar). Dne 15. svibnja piše banovac Tomaš Tvrtković 
po nalogu svoga gospodara, bana Petra Talovca, kninskomu kaptolu da 
uvede kneza Petra Zrinskoga i njegove sinove u posjed onih zemalja 
koje im bijaše u svojoj oporuci namijenio njihov rođak, bribirski ple- 
mić Jakov Pavlović, bivši banovac hrvatski, za onaj slučaj ako bi umro 
bez potomaka. Već 7. lipnja javlja kninski kaptol banu Petru Talovcu da 
je lapački arciđakon Pavao zajedno s kraljevskim povjerenikom 22. svib- 
nja povjerenu mu zadaću izvršio. 

U drugoj polovici godine 1446. i u prvoj polovici 1447. provodio je, 
čini se, ban Petar Talovac mirnije dane. No već 29. srpnja 1447. piše 
mletački dužd knezu i kapetanu zadarskomu: »Ako bi ban Perko po 
skradinskomu biskupu predlagao štogod u pogledu svojih gradova, odgo- 
vorit će se njemu kal o bud zgodno.« Čini se da je u to vrijeme sam gu- 
bernator Ivan Hunjad ratovao u Hrvatskoj u prilog svomu sestriću 
Ivanu Sekelju, jer 18. listopada uvjerava Mlečane da ne sabire vojske 
protiv njihove Republike. Uza sve to održao se Petar Talovac na banskoj 
stolici. Dne 25. lipnja 1448. nalaže banovac hrvatsko-dalmatinski, spo- 
menuti već Tomaš Tvrtković iz Bilaja u Lici, iz grada Laba (Laabvar), 
kninskomu kaptolu da plemenitoga muža Ivanca Dapčića iz župe Vrh- 
rike uvede u posjed neke kuće u varoši Klisu, koju bijaše spomenuti 
plemić kupio od plemića Andrije Tuškanića. Kninski kaptol izvršio je 
zajedno s kraljevskim povjerenikom Jurjem Lehonićem iz Klisa banov- 
čev nalog, te izvješćuje o tom 15. srpnja bana Petra Talovca. Po ovomu 
sudimo da je u srpnju 1448. vlast bana dalmatinsko-hrvatskoga Petra 
Talovca bila općenito priznavana, jer mu se pokorava i banovac Tomaš 
Tvrtković i kninski kaptol, a i žitelji varoši Klisa. Ali već tada imao je 
ban Petar u svojoj banovini mnogo protivnika, koji su se bunili protiv 
njega, i koje je morao silom obuzdavati. Od tih se izrijekom spominje 
vojvoda Ivanac Novaković, koji se mnogo ističe još za posljednjega kne- 
za cetinskoga Ivaniša Nelipića. Vojvoda Novaković držao je tada zname- 
niti grad Ključ (Clavis) na utoku Čikole u Krku, zatim više sela (Sadra- 
miszii, Plagnane, Sfonistaz et Protomisy), koja su spadala na kotar tada 
mletačkoga grada Šibenika. Ban Petar oteo je odmetnomu vojvodi ne 
samo tvrdi Ključ, nego je porobio i njegova sela što su se prostirala u 
šibenskom kotaru, i gdje je valjda Ivanac tražio zaklona od jačega go- 
spodara svoga. Ali provalom u šibenski kotar bijaše ban povrijedio Ši- 
benčane, koji su ga odmah zbog toga tužili mletačkoj vladi. Kad je u 
kolovozu 1448. u tom poslu bio u Mlecima šibenski poslanik Ilija Lovrin 
Linjičić, priopćio je on također mletačkoj vladi kao izvjesnu novinu 
kako »nećak Ivana Hunjada, koji je veliki kapetan u Ugarskoj, dolazi 
u strane hrvatske da zauzme polovicu Banovine hrvatske, i to s privolom 
bana Petra« (che el nepote de Chiudanis = Chuniad Janis, che se gran 
capitan di Unghari, vien in le parti di Croatia per occupare la mitade del 
Banadego di Croatia con voluntađe de Ban Piero). Nećak gubernatorov 
Ivan Sekelj, kad dođe i zauzme polovicu banovine, kani udariti i na 
mletačku Dalmaciju, osobito na Zadar i Šibenik, pa zato šibenski posla- 
nik moli vladu mletačku da utvrdi taj grad s kopnene strane zidom i 
kulama. 

Po ovim vijestima nema dvojbe da se ban Petar Talovac u drugoj 
polovici 1448. dobre volje ili od nužde pogodio s gubernatorom Ivanom 
Hunjadom i njegovim sestrićem Ivanom Sekeljem i da je potonjemu kao 
banu Dalmacije, Hrvatske i Slavonije bio spreman ustupiti sjevernu po- 
lovicu svoje banovine, po svoj prilici s gradovima Labom, Kninom i 
Ostrovicom, koji nisu pripadali plemenštini knezova Talovaca. Nema 
međutim vijesti da je Ivan Sekelj zaista ovladao Kninom i Ostrovicom. 
No ako i jest, vlast njegova nije dugo trajala, jer je malo zatim morao za- 

jedno s Frankom Talovcem, Martinom Frankapanom i drugim velika- 
Šima pridružiti se svomu ujaku Ivanu Hunjadu i njegovoj vojsci, koju 
je gubernator vodio na Turke. U boju na polju Kosovu poginuli su onda 
i Ivan Sekelj i Franko Talovac, te je tako ban Petar Talovac ostao jedini 
gospodar Dalmacije i Hrvatske. 

Smrću Ivana Sekelja nije se ban Petar ipak riješio svojih nevolja. 
Kako je gubernator Ivan Hunjad, oslobodivši se sužanjstva, godine 1449. 
pritisnuo srpskoga despota i bosanskoga kralja, nije poštedio ni bana 
Petra. Već na početku travnja javlja bosanski kralj mletačkoj vladi kako 
se »ban Petar pogađa i hoće da polovicu svoje banovine ustupi Ugrima« 
(banum Pirchum practicare et velle dare medium banatus sui Hungaris). 
Kralj Stjepan Tomaš volio bi da sam preuzme Petrovu banovinu, da Ugri 
ne budu susjedi njemu ni Mlecima, a banu Petru dao bi u zamjenu neki 
grad, od kojega bi imao više dohotka nego od čitave banovine; ali kralj 
nema dovoljno voljske da to provede. Mleci nato poručuju 7. travnja 
bosanskomu kralju da im je on kao susjed draži od ikoga drugoga; pa 
mu stoga dopuštaju da smije u njihovim dalmatinskim mjestima unova- 
čiti do 200 topnika, naravno na svoj trošak. Još se ne bijaše vratio bo- 
sanski poslanik kući svojoj, osvanuo u Mlecima povjerenik hrvatskoga 
bana Petra Talovca, po imenu Andrija Thuslzavich, te iznio pred Repub- 
liku molbe svoga gospodara. Ban Petar molio Mletke neka mu daju 
zaire i topnika da uzmogne obraniti i održati »Ostrovicu i druga 
mjesta« svoja; nadalje ih je zaklinjao da ne dadu njegovim neprija- 
teljima zaklona u svojim oblastima (quod eius inimici in locis nostris 
receptum non habeant). Mletačka Republika zadovoljila je banovim mol- 
bama 20. svibnja 1449. tek dje oiice. Dopustila mu doduše zairu i top- 
nike, ali za gotov novac; a glede zaklona neprijateljima odgovorila mu 
je »da mu to nije za sada na štetu, ako rečeni neprijatelji njegovi smiju 
dolaziti u njihova mjesta«. U rujnu 1449. boravi opet skradinski biskup 
kao poslanik bana Petra u Mlecima. Taj put su Mleci: nešto spremniji 
da pomognu bana protiv njegovih neprijatelja. Zamoljenog zajma ne 
daju mu doduše, ali mu dopuštaju besplatnu zairu, a k tomu obećavaju 
da neće njegovim dušmanima dati ni zaklona ni hrane. I zaista pišu 
Mleci 23. rujna upraviteljima Zadra kako su na bana zaratili neki nje- 
govi protivnici (magnifico bano Pirco a nonnulis emulis suis bellum 
infertur), te ih stoga pozivaju da primaju u grad i zaštićuju bana i nje- 
gove ljude, a protivnicima njegovim da ne pružaju nikakve pogodnosti 
ni pomoći. 

Ovi podaci jasno pokazuju da je banu Petru godine 1449. bilo ne- 
prestano boriti se s nekim protivnicima svojima, koji su radili da mu 
otmu gradove, a osobito Ostrovicu. Protivnici se po imenu ne spominju; 
ali iz kasnijih vijesti doznajemo da su među njima bili vojvoda Ivanac 
Novaković i onda Tomaš Tvrtković iz Bilaja u Lici, banovac Dalmacije 
i Hrvatske. Ne može se ustanoviti da li su se ti podigli na bana iz vlastite 
pobude ili možda po zapovijedi gubernatora Ivana Hunjada. Potonje 
nije nevjerojatno kad doznajemo da je gubernator baš one godine na 
mjesto svoga pokojnog sestrića Ivana Sekelja imenovao priorom vran- 
skim strica njegova Tomu Sekelja, kojega u spomenicima zove »dragim 

bratom svojim«. Novi prior vranski radio je o tom da od Mlečana dobije 
prvu stolicu svoje priorije, grad Vranu, pa nije nemoguće da je prije 
nastojao ovladati Ostrovicom, pri čemu ga je pomagao ne samo banovac 
Tomaš Tvrtković, nego i drugi odmetnici bana Petra Talovca. 

Dok se ban Petar s Tomašem Tvrtkovićem i Ivancem Novakovićem 
borio za Ostrovicu i Ključ, a možda i za Knin i Lab, hrvatski knezovi 
na sjeveru Velebita, kao Frankapani i Kurjakovići, nisu ni znati htjeli 
da ima bana u Hrvatskom Kraljevstvu. Osobito su se Frankapani kroz 
čitavo vrijeme od smrti kralja Albrechta ponašali kao posve samosvojni 
knezovi, pače se uplitali u poslove susjednih zemalja i država. Međutim 
je i u samoj porodici knezova Frankapana bilo neprestanih razmirica i 
smutnja jer se brojna braća nisu mogla pogoditi kako da razdijele među 
se prostranu baštinu oca svoga Nikole. Dijelili se više puta, ali mira 
nije bilo. U lipnju 1449. sastala se braća opet u Modrušama na stanak, 
te nakon zborovanja od tri dana (12—14. lipnja) napokon se pogodili. 
Na stanak bijahu došla i tri biskupa, Vid Korčulanin krbavski, Andrija 
Dračanin senjski i Franjo krčki, koji su jamačno najviše nastojali da 
dođe do sporazuma između braće. Golema baština Frankapana razdije- 
ljena bi tada između sedmero braće i njihova sinovca Jurja (sina Anžo- 
va), tako da se porodica raspala na osam loza, koje bi ipak jedinstvo 
održale tim što će zajednički vladati gradovima Krkom i Senjem. Ako 
bi koja loza izumrla, baštinit će njezina posjedovanja ostale, te će nami- 
riti onu koja je kod diobe najmanje dobila. Međutim i ta dioba Fran- 
kapana od šod. 1449. poslije se više puta preinačivala i dopunjavala. 

Rat između bana Petra Talovca i njegovih protivnika produljio se 
i godine 1450. Vojvoda Ivanac Novaković nije mogao banu oteti svoga 
grada Ključa; no zato su Šibenčani zahtijevali od Mletačke Republike 
neka zapovjedi banu da taj grad razvali, jer bi mogao biti pogibeljan 
njihovu kotaru. Međutim u borbi s Tomašem Tvrtkovićem nije ban bio 
tako sretan. Negdje u ljeto 1450. pošlo je napokon Tomašu Tvrtkoviću 
za rukom te je oteo banu ne samo Ostrovicu, nego i drugi jedan grad, 
koji se po imenu ne spominje. U listopadu javlja splitski knez Mletačkoj 
Republici gubitak Ostrovice po banu Petru i još onoga drugog grada 
izgubljena prošloga ljeta, te sudi da je »stanje banovo na rubu propasti« 
(quotque status illius bani in ruinam pronus esse videbitur). Mletačka 
vlada dopušta nato splitskomu knezu 29. studenoga da preuzme grad 
Klis, jer bi velika šteta bila kad bi to znamenito mjesto došlo u tuđe 
ruke. No splitski knez neka nastoji dobiti Klis »s privolom i voljom 
banovom«, i da radi njega ne pokreće nikakvih borba. Dne 18. prosinca 
nalažu Mleci ponovno svojemu knezu u Splitu neka nastoji skloniti bana 
Petra da mu preda svoj grad Klis, jer bi ga jedino ovim načinom mogao 
za se održati. Ako ban ne bi htio na to privoliti, neka knez gleda nago- 
voriti kastelana u Klisu da mu izda grad. Mleci po svojim rektorima 
Dalmacije nastojali nagovoriti Tomaša Tvrtkovića da povrati banu ugra- 
bljenu Ostrovicu, ali njihov je trud bio uzaludan. Sudeći po ovim poda- 
cima, stanje je bana Petra potkraj godine 1450. bilo zaista vrlo nepovolj- 
no. Bivši banovac njegov oteo mu Ostrovicu, a Mleci snovali kako da 
mu ugrabe Klis! K tomu su i Mleci i bosanski kralj radili da se dobave 

Ostrovice i Knina. U travnju 1451. javlja bosanski kralj Mletačkoj Re- 
publici kako bi mu drago bilo kad bi ona preuzela Ostrovicu; ako je ona 
ne bi htjela, neka barem privoli da je on kupi od Tomaša Tvrtkovića. Mle- 
ci odgovaraju 29. travnja bosanskomu kralju da je Ostrovica bila zaista 
njima porušena, ali je oni nisu htjeli uzeti da ne prekrše mir; kralj 
bosanski međutim neka radi što ga je volja, njegovo će susjedstvo biti 
njima draže od bilo kojeg drugoga. 

Ban Petar Talovac uviđao je jasno da se sve urotilo na njegov zator. 
Tu bosanski kralj i Mletačka Republika, ondje opet odmetni banovac 
i vojvoda, pomagani jamačno gubernatorom Ivanom Hunjadom i nje- 
govim svojakom, vranskim priorom Tomom Sekeljem. Pritisnut sa svih 
strana, odlučio se ban napokon pogoditi s najopasnijim protivnikom 
svojim, s gubernatorom Ivanom Hunjadom. Ban Petar želio to postići 
osobito posredovanjem svojih zemljaka Dubrovčana, kojih je poslanik 
Sigismund Gučetić oko 21. travnja boravio na njegovu dvoru u Klisu. 
Dubrovčani povjeriše zaista 30. travnja rečenomu poslaniku svomu Si- 

ismundu Gučetiću neka poradi da gubernator primi u svoju milost i 

lagonaklonost spomenutoga bana. No već prije nego što je dubrovački 
poslanik mogao posredovati, ugovorena bi između gubernatora i bana 
nekakva pogodba. Već 7. svibnja javljaju mletački rektori iz grada Za- 
dra svojoj Pepuoiia neke zamašne novine koje bijahu doznali po skra- 
dinskomu biskupu i zbog kojih se mletačko vijeće živo zabrinulo. Do- 
znalo se naime da su »između gubernatora Kraljevstva Ugarskog i bana 
Petra utanačene neke pogodbe« (capitula, conehisa inter gubernatorem 
regni Hungarie et bannum Petrum), i da su te pogodbe poslane na po- 
tvrdu rimskomu papi Nikoli V. Još se doznalo da se nešto snuje i o 
tom kako da se Mlecima otmu ugrabljeni od njih gradovi i utvrde u 
Hrvatskoj i Dalmaciji. Mleci bijahu i taj put dobro obaviješteni, jer 
18. svibnja piše gubernator Ivan Hunjad iz Temešvara mletačkomu duž- 
du Franji Foskaru pismo kojim ga poziva »da Tomi (Sekelju), vransko- 
mu prioru, bratu našemu« povrati Vranu, koja je glavno mjesto te prio- 
rije (locus principalis eiusdem prioratus). Gubernator dodaje da je radi 
toga u Mletke poslao zasebna poslanika, svoga dvorjanika Valentina iz 
Ungvara. Sve te vijesti uzrujale su nemalo mletačku vladu. Još 18. svib- 
nja piše svojim rektorima u Zadru da budu na oprezu i da dnevice jav- 
ljaju svaku novinu koju bi doznali. Nadalje naređuje vlada da se smje- 
sta opskrbi Vrana hranom i zairom, zatim da se otpuste pješaci u toj 
tvrđavi, koji su oženjeni Hrvaticama (qui... habent uxores sclauas), pa 
da se zamijene novima. Uz to neka se popravi i tvrđava u Novigradu, a 
grad Nin ili neka se valjano utvrdi ili neka se s temelja sruše zidine 
njegove. Vrlo je zanimljiv naputak rektorima kojim nastoji vlada mle- 
tačka kroz skradinskoga biskupa izraditi da se gozodbe između guber- 
natora i bana osujete prije nego što bi ih izvađali, i prije nego što bi ih 
potvrdio rimski papa. 

Dok je Mletačka Republika snovala da ne dođe do izmirenja između 
gubernatora i bana, nastojala je obratno Dubrovačka Republika da se 
oba što prije pogode. Na to ju je nukalo ne samo što je ban Petar Talo- 
vac njezin građanin, nego još više vlastita nevolja. Između Dubrovnika 

naime i hercega Stjepana Vukčića bijaše nedavno planuo rat, te je Re- 
publika svima silama pregnula da sastavi što veću koaliciju protiv svoga 
neprijatelja. Njezin poslanik Sigismund Gučetić neprestano je salijetao 
gubernatora da zajedno s bosanskim kraljem i hrvatskim banom Petrom 
smrvi gordoga hercega; u isti mah izradio je dominikanac Blaž u pape 
Nikole V da je 9. lipnja 1451. zaprijetio crkvenim prokletstvom svima 
koji bi na koji god način nevrijednoga patarena, hercega Stjepana, po- 
magali proti pravovjernomu Dubrovniku. Posve je prirodno da je du- 
brovački poslanik već za volju svoga rodnoga grada utirao putove spo- 
razumu između bana Petra i gubernatora. Iz naputka što ga je Dubro- 
vačka Republika 17. lipnja 1451. dala svomu poslaniku Gučetiću dozna- 
jemo da je gubernator tražio od bana neka ispuni starije svoje obećanje, 
da mu naime ustupi polovicu svoje banovine, a uz to mu je poslao čitav 
popis uvjeta uz koje bi bio spreman primiti ga u svoju milost. Dubrov- 
čani naime pišu svomu poslaniku Ovako: »Uostalom javljamo vam kako 
je ban Petar nama pisao da se u njegovoj stvari nije ništa učinilo, te nas 
ponovno zamolio u svom pismu da bi za nj posredovati htjeli u guber- 
natora. Vi ste nam opet pisali da bi gubernator bio spreman primiti bana 
u milost, samo ako bi ban Petar ispunio svoje obećanje te mu (predao) 
polovicu banovine (la mita del banato). Još ste nam pisali da je guber- 
nator poslao rečenomu banu neki popis onoga što gu berhatoč zahtijeva 
(um registro de quello che esso governator voleva), ali o toj stvari ne- 
mamo nikakve obavijesti od spomenutoga bana. Bilo međutim kako mu 
drago, ponovno vam kažemo da imate govoriti gubernatoru neka bude 
milostiv rečenomu banu i neka ga primi za vjernoga i odanoga (poda- 
nika) krune ugarske.« 

Ne zna se da li je u lipnju 1451. zaista došlo do konačna izmirenja 
i nagodbe između Ivana Hunjada i bana Petra Talovca. No vjerojatno 
je da jest, jer se u srpnju pogađa ban Petar s najglavnijim odmetnikom 
svojim, s bivšim banovcem Tomašom Tvrtkovićem. Dne 12. srpnja izdaje 
kaptol u Kninu pismo u kojem očituje da je preda nj došao Tomaš Tvrt- 
ković iz Bilaja u Lici, te očitovao da se nagodio s banom Petrom Talov- 
cem. Tomaš Tvrtković obvezao se banu da će njemu i njegovim sino- 
vima vjerno služiti, dokle god mu ostave grad Ostrovicu i polovicu va- 
roši Skradina. U znak vjernosti predaje Tvrtković banu svoj grad Bilaj 
u županiji Lici sa svim pripadcima da ga drži dotle dokle bude njemu 
ostala Ostrovica s polovicom Skradina. Zadržat će pak Tomaš Tvrtković 
rečena mjesta tako dugo dok ban »zajedno s kraljem ili gubernatorom, 
a is prelatima i barunima Kraljevstva Ugarske drukčije ne odredi«. 
Ban i bivši banovac opraštaju sve međusobno nanesene štete, nepravde 
i otimačine; ako bi došlo do novih razmirica, bit će im suci zadarski 
i splitski nadbiskupi, ninski i skradinski biskupi, i napokon vikar bosan- 
skih franjevaca. Nakon te nagodbe ne obnaša Tomaš Tvrtković čast ba- 
novca; u listopadu iste godine spominje se već Tomaš Bojničić iz Plavna 
kao »banovac Dalmacije i Hrvat'«, te sudi u Kninu zajedno »s rotnim 
sucima plemenitih Hrvat' stola Tninskoga«. Vjerojatno je Tomaš Bojni- 
čić postao banovcem hrvatskim još onda kad se Tomaš Tvrtković bio 
odmetnuo od svoga bana. 

Tek što se ban Petar Talovac bijaše nagodio s odmetnim Tvrtkovi- 
ćem, boravi opet skradinski biskup kao njegov poslanik u Mlecima. On 
zaklinje Mletke da prime njegova mjesta u svoju zaštitu ili da mu barem 
uzajme 3000 dukata za koje će im založiti svoje solane kod Splita. Ako 
mu ni to ne učine, »bit će prisiljen predati zemlje i mjesta svoja u ruke 
velemožnoga vojvode Ivana, od kojega se više neće moći braniti« (coac- 
tus est tradere terras et loca sua in manibus magnifici Johannis vaivode, 
contra quem amplius se tueri non poterit). Mleci mu javljaju 29. srpnja 
1451. da će mu uzajmiti zamoljenih 3000 dukata, ali im za njih mora 
založiti grad Klis. Ban Petar nije, naravno, ni pomišljao da ispuni njihov 
zahtjev. U kolovozu opet je skradinski biskup u Mlecima, te moli da ban 
smije barem uzimati vojnika i oružja u njihovim gradovima Dalmacije, 
što mu Mlečani 3. kolovoza kao »dobromu prijatelju« svomu dopuštaju. 

Ali sve to nije hasnilo. Ban se Petar u kolovozu i rujnu 1451. morao 
napokon gubernatoru pokoriti, te jamačno prihvatiti sve što je Ivan 
Hunjad oš njega tražio. U listopadu borave poslanici knezova Čeljskih 
u Mlecima i izvješćuje o novinama u Ugarskoj i Hrvatskoj. Mleci se 
zahvaljuju 10. listopada poslanicima, koji su im izložili sve što su oba- 
znali o tom »što je učinjeno i utanačeno od bana (Petra) i druge gospode 
Ugarske, a i od mogućnika Alemanije protiv Mletačke Republike«. Po 
tomu nam je suditi da je ban,Petar u drugoj polovici godine 1451. bio 
posve izmiren s gubernatorom i gospodom ugarskom. 

Godine 1452. oborile se neprilike na bana Petra Talovca sa svih 
strana. Najprije ga tuže Mletačkoj Republici podanici njezini iz Poljica 
i Splita, kojih su zemlje međašile s banovim kotarima. Ban je u svibnju 
prisiljen poslati zasebna poslanika Nikolu u Mletke da se međašne raz- 
mirice izravnaju. U srpnju opet boravi banov poslanik u Mlecima, te 
moli zaštite kako proti bosanskomu kralju tako proti Tomašu Tvrtko- 
viću, koji se bijaše ponovno od njega odmetnuo i na mletačko zemljište 
sklonio. Dne 16. srpnja obećaje mletačka vlada banovu pouzdaniku da 
će pisati bosanskomu kralju neka se izmiri s banom; jednako nalaže 
svojim rektorima u Zadru neka ne uskraćuju pravice banu protiv nje- 
gova odmetnika Tvrtkovića. Čini se međutim da su mletački upravitelji 

jegunca Tomaša Tvrtkovića upravo zakriljivali, jer je ostao na njihovoj 
zemlji i ondje umro, učinivši pred smrt oporuku jamačno u prilog svo- 
jim štitnicima. Naposljetku omrazio bana dubrovački poslanik Sigis- 
mund Gučetić i u gubernatora Ivana Hunjada. Okrivio ga da pomaže 
hercega Stjepana Vukčića, koji je ratovao s Dubrovačkom Republikom. 
Ban se poradi toga kroz Marina Đorđića Dubrovačkoj Republici gorko 
potužio, jer ga je gubernator za to s nevjere (infidelitatis notam) potvo- 
rio. Dakako da su Dubrovčani odmah se požurili da sebe i svoga posla- 
nika opravdaju. Zovu bana »velemožni i moćni gospodin, predragi naš 
brat i prijatelj«, te priznaju »kako su u ono vrijeme, kad je herceg Stje- 
pan bio s vojskom pošao na njihov grad, te su neki banovi ljudi, ne zna 
se s kojih razloga, došli k njemu, naložili svomu poslaniku Sigismundu 
neka zamoli gospodina gubernatora da piše banu da bude Republici sklon 
i dobar«. Uostalom Dubrovčani su vazda nastojali da uzdrže s njim pri- 
jateljstvo kako su ga nekad čuvali i braći njegovoj. 

Ban Petar Talovac morao je još gledati kako su se Mleci okoristili 
ratom između Dubrovnika i hercega Stjepana. Pomagali su tobož her- 
cega protiv njegovih odmetnika u Humu, osobito protiv vojvode Ivaniša 
Vlatkovića (Jurjevića), najmoćnijega vlastelina između Cetine i Neretve, 
pa su tom zgodom ugrabili čitavu Krajinu i Neretvu zajedno sa zname- 
nitim trgom Driva (locus Narente, Gabela) na rijeci Neretvi. Već 26. lip- 
nja 1452. imenovali su Karla Maurocena providurom Krajine i Neretve, 
a malo zatim pokorili su se njihovoj vlasti ne samo vojvode Vlatkovići, 
nego i staro hrvatsko pleme Kačića. 

Od kolovoza 1452. nema više spomena banu Petru Talovcu. Ne zna- 
mo kako se ponio kad je u rujnu te godine kralj Ladislav Postumus oslo- 
bođen od štitništva svoga rođaka cara Fridrika. Čini se da je oslobođeni 
kralj po naputku gubernatorovu i celjskoga kneza Ulrika čitavu baštinu 
pokojnoga Tomaša Tvrtkovića zajedno s Ostrovicom darovao krbavsko- 
mu knezu Grguru Kurjakoviću, a onda da je na početku 1453. imenovao 
banom Dalmacije i Hrvatske gubernatorova sina Ladislava Hunjada, 
koji je tu čast obnašao već u ožujku i travnju one godine (Ladislaus de 
Hunyad perpetuus comes Bystriciensis, regnorum Dalmatie et Croatie 
banus). Ali Ladislav Hunjad nije zalazio u namijenjenu mu banovinu, 
nego je ostao u sjeverozapadnoj Ugarskoj. 

Skučen sa svih strana, držeći samo polovicu Hrvatske banovine, 
koja je jedva nešto više obuhvaćala od plemenite baštine roda njegova, 
životario je Petar Talovac još prvih mjeseci godine 1453. Bit će da je 
pobolijevao, jer se u javnosti ne spominje ime njegovo. Po bribirskom 
nekrologu umro je 11. ožujka 1453. Malo zatim pišu Dubrovčani kralju 
Ladislavu Postumu: »Uostalom izvješćujemo vaše veličanstvo da je 
gospodin Petar od Talovca, nekad ban Dalmacije i Hrvatske, ovih dana 
s ovoga svijeta preminuo« (diebus his ex hac luce migrasse). U naputku 
od 16. kolovoza, što ga dubrovačko vijeće daje svomu poslaniku Stje- 

anu Raduliniću, koji će poći u Beč kralju Ladislavu, Republika moli 
Kralja da bi baniju u Hrvatskoj povjerio čovjeku moćriu i uglednu (homo 
potente et di autorita), koji bi Dubrovčane zaštićivao u svakoj njihovoj 
potrebi i nevolji, a osobito u ratu s hercegom Stjepanom Vukčićem. 

Ban Petar Talovac ostavio je za sobom udovicu Jadvigu i dva nedo- 
rasla sina, Ivaniša i Stjepana. Od njegova brata Franka, koji je još 1448. 
poginuo na Kosovu, bijahu ostala također četiri sina (Nikola ili Mikluš, 
Vladislav ili Lacko, Matko i Franjo ili Ferenac) i kći Anka. Za nedo- 
rasle sinove svoje preuzela je upravu porodičnih posjedovanja majka 
Jadviga, koju su pomagali kastelani gradova Klisa i Sinja. Banske po- 
slove obavljao je banovac Tomaš Bojničić iz Plavna. Dne 21. kolovoza 
1453. nalaže iz grada Laba banovac Tomaš Bojničić kaptolu u Kninu 
da neke plemiće hrvatske (Pavla, Matiju, Radoslava, Stjepana i Ivka) 
uvede u posjed nekih zemalja (Ladyne et Nepche). Ako bi se tko tomu 
uvodu protivio, neka toga prosvjednika pozove pred »velemožnu gospođu 
Jadvigu, udovu, i Ivaniša i Stjepana, sinove nekad velemožnoga gospo- 
dina Petra Talovca, kneza cetinskoga i bana Dalmacije i Hrvata«. Pro- 
svjeda međutim ne bi, te je kninski kaptol 7. rujna mogao izvijestiti 
kralja Ladislava da je 25. kolovoza nalog banovca Bojničića izvršio. 

Međutim naskoro nastade jagma i za baniju hrvatsku i za baštinu 
sirota Talovčevih. 


(Pad Carigrada 29. svibnja 1453.) Bizantsko je Carstvo 
u XV stoljeću provodilo tužne dane, osobito od onoga časa kad se sultan 
Murat II bio popeo na prijestolje Turskoga Carstva. Odmah druge go- 
dine svoga vladanja (1422) bijaše Murat podigao vojsku i došao pred 
Carigrad ili Konstantinopolj, u kojemu je tada vladao stari car Emanuel 
iz porodice Paleologa. Carigradu bijaše tada zaprijetila velika pogibelj. 
Tek slijedeće godine 1423. pođe Emanuelovu sinu i nasljedniku Ivanu 
VIII (1423—1448) za rukom. da utanači sa sultanom Muratom mir, koji 
bi potpisan 22. veljače 1424. Carigrad bi doduše spasen, ali bizantska 
država bude znatno stegnuta. »Država Romejaca« morade priznati vrhov- 
nu vlast sultana Murata, obećati mu godišnji danak od 30.000 dukata 
i ustupiti mu veći dio svojih posjedovanja u Macedoniji i na Crnom 
moru. Odsad obuhvaćalo je Bizantsko Carstvo Carigrad i njegovu oko- 
licu, nadalje poluotok od Bospora do Selimvrije i Derkona, gradove Me- 
sembriju i Anchialos fAnhijal] na Crnom moru, zatim oblasti naokolo 
Athosa i grada Soluna, neke otoke u Egejskom moru, i napokon despot- 
stvo Misithri [Mistra] na poluotoku Moreji (današnje kantone Lakoniju 
i Argolis sa sjevernim primorjem do Patra). To je bilo sve što su od go- 
dine 1424. držali posljednji Paleolozi: car Ivan VIII sa svojom braćom 
Konstantinom, Tomom, Dimitrijom i Andronikom. 

Sultan Murat II nije nakon 1424. dirao u Carigrad. Bilo mu je ra- 
tovati u Aziji s karamanskim knezovima, a u Evropi s Mlecima, Srbima, 
Ugrima i Arbanasima. Osobitih su mu jada zadavali junaci Ivan Hunjad 
i Skenderbeg. Tako je bizantski car Ivan VIII dobio oduška da se osi- 
gura za buduće navale. Već otac njegov naslanjao se na zapadnu Evropu, 
a Ivan prihvatio misao o sjedinjenju istočne crkve sa zapadnom da bi 
lakše ostatke svoga carstva obranio s pomoću zapadnih kršćana i nji- 
hove glave, rimskoga pape. Dne 4. oužjka 1438. došao je sam Ivan VIII 
na crkveni sabor u Ferraru, koji bijaše skupio papa Eugen IV da se 
vijeća o crkvenoj uniji. Caru bijahu se pridružili mnogi državni dosto- 
janstvenici njegovi, zatim neki odlični crkovnjaci grčki, kao Marko iz 
Efeza, Bessarion iz Niceje i Gemisthos Plethon; dne 8. ožujka stigao je 
u Ferraru i sam grčki patrijarh Josip. Rasprave se međutim otegle, i tek 
u srpnju 1439. došlo je u Firenci, kamo bijaše koncil prenesen, do ne- 
koga sporazuma. Isprava o uniji, sastavljena u latinskom i grčkom je- 
ziku, bude 5. srpnja od većine crkvenih dostojanstvenika potpisana i su- 
tradan u stolnoj crkvi u Firenci svečano proglašena. 

Crkvena unija, ugovorena u Firenci, ostala je doduše mrtvo slovo, 
jer joj se protivila golema većina grčkoga svećenstva i naroda; ali Ivan 
VIII postigao je barem to da se odsad zapadna Evropa, na čelu joj rim- 
ski papa, kudikamo više zanimala za sudbinu bizantske države i Cari- 
grada. Osobito je papa Eugen IV neumorno pozivao kršćanski svijet u 
križarski rat na Turke, te je i s imanjem svojim podupirao vojne kralja 
Vladislava Varnenčika. 

Nakon nesretnoga poraza kršćanskoga kod Varne (1444), a još više 
nakon nedaće Hunjadove na Kosovu (1448) mogao je lako sultan Murat 
ponovno udariti na Carigrad i konačno obračunati s Bizantskom Carevi- 
nom. Ali stari sultan bio je u jednu ruku željan mira, a u drugu nije 
bio vičan gaziti svoje riječi. Pače kad je nekoliko dana prije boja na 
Kosovu umro car bizantski Ivan VIII (# 3. listopada 1448), ne ostavivši 
za sobom muških potomaka, te su planule prijestolne borbe između 
braće njegove, sultan se izjavi za najstarijega brata Konstantina, dotad 
despota u Misithri. Okrunivši se 6. siječnja 1449. u Misithri, otplovi Kon- 
stantin na katalonskim brodovima na sjever i uđe 12. ožujka u Carigrad. 
Nato se pogodi s braćom svojom, te stade vladati kao Konstantin 
XI. Grci ga zvahu Dragaš (Dragases), jer je po majci svojoj bio srpskoga 
podrijetla. Sve do smrti sultana Murata ostade Konstantin u dobrom 
sporazumu s Turcima, čemu je mnogo pridonio Grk Phrantzes) koji je 
bio prijatelj sultanov. 

U veljači 1451. zamijeni starca Murata II sin njegov Muhamed 
(Mehmed) II (1451—1481), mladić od dvadeset i dvije godine. Začuvši 
kršćanske vlasti za smrt Muratovu, gotovo se obradovaše, jer se nadahu 
boljim vremenima. I činilo se da dobro slute. Kako se Muhamed u prvi 
kraj pokazivao miroljubiv i skroman, nagađalo se da je slabo nadaren 
ili barem malo opasan. No tako se pričinjalo samo izdaleka. Turski drža- 
vnici, koji su mladoga sultana dnevice gledali, dobro su slutili da je taj 
melankolični i skromni, slabo pristupačni vladar baš genijalan, i da u 
njega ima velikih vrlina, a i groznih crta. Nitko onkraj turskih granica 
nije mogao tada dokučiti da Muhamed II, koji se ni u čemu nije pre- 
naglio, samo o tom snuje kako da se u svojoj vlasti utvrdi i u sve prilike 
uputi prije nego pođe stazom pobjeda i osvajanja, kojom bijahu udarili 
najsilniji od pređa njegovih. Srpski kroničar Mihajlo iz Ostrovice ka- 
rakterizira novoga sultana ovako: »Car Mahomet vladao je nakon svoga 
oca sretno, a pored toga bio je vrlo lukav; prevario je s pomoću primirja 
gdje je god koga mogao; i ništa nije mario što nije održao komu pri- 
mirje, pa ako ga je tko poradi toga karao, odmah je došao u jarost kao 
bijesan.« 

Kako su nastupom sultana Muhameda II opet planule smutnje u 
Aziji, gdje se na nj podigao karamanski knez Ibrahimbeg, želio je mladi 
sultan imati mira barem u Evropi. Stoga je postupao blago s vazalnim 
knezovima, a i s ugarskim gubernatorom Ivanom Hunjadom utanačio je 
primirje na tri godine. Osobito pak bilo mu je stalo do prijateljstva s 
bizantskim carem Konstantinom, jer je u Carigradu živio posljednji po- 
tomak osmanlijske kneževske porodice koja je nekad vladala Karama- 
nijom i susjednim oblastima u Maloj Aziji. Zvao se Urkan. Muhamedu 
je bilo do toga da mu taj takmac u ratu s Ibrahimbegom ne smeta, pa 
je zato obećao bizantskomu caru lijepu godišnju nagradu ako Urkana 


* [Georgije Frances ili bolje Sfrances, bizantski povjesničar i visoki dostojanstvenik 
na dvoru posljednjih Paleologa.] 

silom pridrži u Carigradu. Tek nakon toga ugovora skupio je sultan 
vojsku i pohitao u Aziju da satre svoje protivnike, prije nego im stigne 
očekivana pomoć od Perzijanaca. 

Jedva što je Muhamed II prešao u Aziju, dosjeti se Konstantin XI 
ne bi li upotrijebio nevolju mladoga sultana da pomogne sebi i državi 
svojoj. Baš je Muhamed vodio najopasniju borbu s karamanskim kne- 
zom, kad u ljetu 1451. stigoše u turski tabor u Aškeru poslanici Kon- 
stantinovi zahtijevajući od sultana da podvostruči nagradu za zaroblje- 
noga Urkana, jer će ga inače pustiti na slobodu. Bizantski car mislio je 
sultana tom porukom zastrašiti, ali je obratno iskopao grob sebi i car- 
stvu svojemu. Sam veliki vezir sultanov Halilpaša, prijatelj Grka i nji- 
hova zlata, zaprepastio se silno začuvši za poruku bizantsku. Naslutio 
je strašno zlo. I nije se prevario. Mladi je sultan jedva dočekao zgodu 
da obračuna konačno s Bizantom. Međutim zatomio je svoj gnjev, pa 
je obećao poslanicima da će o zahtjevu carevu raspravljati i odlučiti kad 
se vrati u Evropu u svoju prijestolnicu Drinopolje. A onda je brzo uta- 
načio mir i odmah pohitao u Evropu s odlukom da »Romejce« do kraja 
satre. 


Bizantinci spoznaše naskoro da su drsko izazvali sultana, i da im se 
radi o glavi. Sastanka u Drinopolju ne bi; pače Muhamed uskrati i do- 
sadanju nagradu za Urkana. Nasuprot podiže sultan još na koncu 1451. 
na najužem mjestu Bospora jaku tvrđavu (danas Rumili-Hisar) sa 60 
kula i smjesti u nju posadu od 400 ljudi pod Firuzbegom. U isti mah 
pozove sultan madžarskoga (ili vlaškoga) graditelja topova Orbana da 
mu lijeva goleme topove. Sam sultan pođe s 50.000 ljudi pred Carigrad, 
te pregledavaše ondje od 28. kolovoza do 1. rujna 1452. utvrde grada s 
kopnene (rumelijske) strane. Napokon posla Turahanbega s jakom voj- 
skom na Moreju da je opustoši i zapriječi braću carevu Tomu i Dimi- 
triju da u odlučni čas priteknu u pomoć Carigradu. 


Konstantin XI kušao je donekle poslanstvima odvratiti prijeteću 
pogibelj. Ali kad je sultan članove drugoga poslanstva u Henju 1452. dao 
pogubiti, stao se i bizantski car spremati na otpor. U proljeće i ljeto 
1452. dao je unijeti što više žita u grad, a zimi od 1452. na 1453. po- 
pravljao je utvrde carigradske. Tražio je također novaca i vojske, oso- 
bito u zapadnoj Evropi, ali s malo uspjeha. Ivan Hunjad nije mu mogao 
pomoći, a aragonsko-napuljski kralj Alfons V jedva mu se poslije oda- 
zvao i dao nekoliko brodova. Pače ni republike Mleci i Genova nisu mu 
dale izvjesna odgovora, premda je i njihovoj trgovini na istoku prijetila 
gotova propast. Napokon se car obratio i na rimskoga papu Nikolu V, 
a taj ga je ponudio unijom, koja je dosad ostala neuspješna. Konstan- 
tin XI međutim, i sam sklon uniji a pritisnut prijekom nuždom, privoli 
napokon da se unija provede. U studenom 1452. došao je papinski legat, 
kardinal Izidor, s 200 momaka pomoćnih četa u Carigrad; a 12. prosinca 
proglašena bi u crkvi sv. Sofije u nazočnosti carskoga dvora, senata i 
višega svećenstva unija i obavila se liturgija po utanačenim odredbama. 
Svečanost se svršila molitvama za papu i prognanoga patrijarha Gre- 
gorija. No sada se porodi raskol među Grcima, jer su kaluđeri, na čelu 

im učeni Genadije, ustali protiv unije te pobunili puk. Pače i prvi mini- 
star carev, veliki admiral i načelnik topništva po imenu Luka Notaras, 
izreče lozinku da voli vidjeti Carigrad pod turskim turbanom nego pod 
Pepinskom tijarom. Uza sve to trsio se papa Nikola zajedno sa svojim 
legatom Izidorom da se skupi barem brodovlje u pomoć Carigradu. Papa 
sam dao je deset galija; 'ovima se pridružili brodovi apuljskoga kralja, 
zatim mletački i genovljanski. Dne 28. travnja 1453. imenovao je papa dut 
brovačkoga nadbiskupa Jakova Veniera za svoga legata, koji će pratiti 
savezno brodovlje na istok. Ali to brodovlje stiglo je prekasno. 

Ne našavši Konstantin XI obilate pomoći na zapadu, stade pribirati 
vojsku u samom Carigradu i bližem okolišu. Tu mu priteče u pomoć 
mletačka naseobina u Carigradu sa svojim vrsnim bailom Girolamom 
Minottom, koji je također izradio da je pet mletačkih brodova, koji su 
slučajno ondje bili, ostalo sa svom momčadi na obranu grada. Mletač- 
kim naseljenicima pridružile se čete drugih kolonija, osobito katalan- 
ske i genovljanske u Peri (Galati). Mimo to dobi car pomoći i od genov- 
ljanske naseobine na otoku Hiosu; uz hrabroga kapetana Maurizija Cat- 
tanea isticao se tu najviše hrabri Giovanni Guiglielmo Longo od porodice 
Giustiniani. Ovaj je doveo 26. siječnja 1453. dva velika broda i 700 
vojnika, među njima Nijemca Ivana Granta, vrsna topnika i inži- 
nira. Tako je Konstantin do proljeća 1453. skupio nekih 9000 ljudi, od 
tih oko 3000 Laina. S tom malom vojskom bilo mu je braniti gradske 
zidine, koje su opsezale 5 sati i više, dakako tako da mu je za obranu 
zidova uz morsku obalu ostalo i 26 brodova (od toga 10 carskih). 

Već u veljači 1453. vukli su Turci prema carigradskom polju golemi 
top što g bijaše salio Orban. Težio je 300 centi, a bacao je kamene 
kugle od crnoga škrilja, teške 12 centi. U isti je mah Karadžabeg s 
prednjom četom turskom od 10.000 ljudi osvajao ostatak bizantske drža- 
ve, naime gradove i mjesta od Mesembrije do Selimvrije. Prema kraju 
ožujka primicao se već okolici Carigrada, gdje je car Konstantin činio 
posljednje priprave za obranu svoje prijestolnice. Dne 2. travnja zatvo- 
rio je Bartolomeo Soligo morski zaton Zlatni rog (Chrysokeras) lan- 
cem, složenim od okruglih drvenih panjeva, koji su bili spojeni jakim 
komadima željeza i željeznim lancem. Lanac je sezao od Lijepih vrata 
(danas Bagče-kapusi) do zidina Galate (Pere); uz lanac bilo je smje- 
šteno deset najvećih brodova. Međutim je veliki vezir turski Halilpaša 
još jednom pokušao da odvrati sultana od navale na Carigrad. No Mu- 

amed nije ga htio slušati, jer je bio uvjeren da Osmanlijsko Carstvo, 
koje je i onako već bilo baštinik bizantske države na Levantu i na Bal- 
kanu, ne bi moglo trajno opstati ako ne ovlada Carigradom, bez kojega 
se ne mogu držati na okupu prostrane oblasti od Jeruzalema do sred- 
njega Dunava. Muhamed diže svoju vojsku 23. ožujka iz Drinopolja i 
osvanu 5. travnja na polju pred Carigradom. Vojska mu je bila brojna. 
Osim spomenutoga orijaškog topa imao je još dva nešto manja i 14 ba- 
terija. Po najnižim podacima brojila mu je vojska 165.000 ljudi, od tih 
jamačno 80.000 redovnih četa (15.000 janjičara). U vojsci bilo je i 1500 
srpskih konjanika pod Jakšom od Breznika (poočimom Dimitrije i Stje- 
pana Jakšića), koje je morao poslati srpski despot Đurađ, Branković. 

Mornarica turska brojila je oko 144 jedara, naime 12 velikih galija, 80 
većih i 25 manjih lađa; vodio ju je prvi poznati kapudan-paša turski, 
bugarski poturica Balta-Oglu Sulejmanbeg. 

Dne 6. travnja prikuči se sultan s vojskom svojom na jednu talijan- 
sku milju neprijateljskomu gradu. Glavni svoj stan i tri velika topa 
zajedno s janjičarima smjesti na brdu Maltepe nasuprot vratima sv. 
Romana, Karsije i Miriandra; desno sve do Propontide (Bijeloga mora) 
utaboriše se azijske čete, a lijevo sve do Zlatnoga roga rumelijski (evrop- 
ski) odjeli. Kao rezerva stajala je polovica vojske iza glavnoga stana; 
a u Galati postavio je sultan za stražu svoga šurjaka Saganospašu i 
Karadžabega. Isti dan razmjestio je i Konstantin svoju vojsku. Nasuprot 
glaviomu stanu osmanlijskom, naime kod vrata sv. Romana ostao je 
gam s 3000 ljudi (500 Genovljana), a s njim iskusni i vrli Giustiniani. 
Sjeverno prema luci branit će Karsijeva vrata, ondje gdje rijeka Lykos 
utječe u grad, hrabri katolički kapetan Teodor od Karista; Drinopolj- 
ska vrata čuvat će tri brata Brochiardi, Hebdomon s okolicom mletački 
bailo Girolamo Minotto s trgovcima svoje kolonije; nadalje opasni pre- 
djel na sjeveru Hebdomona štitit će njemački inžinir Grant, a palaču 
Blaherne i sjeverozapadni dio grada do luke kardinal Izidor s Rimlja- 
nima i žiteljima otoka Hiosa. Jednako pomno biše smještene čete na 
jugu careva glavnoga stana prema tvrđi Kiklobionu. Tu je stajao Mle- 
čanin Dolfin na Selimvrijskim vratima, onda katolički Grk Teofil Paleo- 
log, Genovljanin Maurizio Cattaneo, i napokon Mlečani Caterino Con- 
tareno i Frabruzz Cornaro. Manje izloženo primorje uz Propontidu (Bi- 
jelo more) branili su što oboružani kaluđeri, što Mlečani pod Jakovom 
Contarinijem; kod palače Bukoleona bile su smještene katalonske čete 
pod španjolskim konzulom Pedrom Julianom, a u okolišu same carske 
palače bio je osmanlijski knez Urkan sa svojom družinom. Južna obala 
Zlatnoga roga povjerena bi momcima kretskoga broda i velikomu voj- 
vodi Luki Notarasu (sa 100 konjanika i 500 pješaka), a svjetionik na 
ulazu u luku kapetanu mletačke galije Gabrielu Trevisanu. Napokon u 
nutrini grada stajala je kod crkve sv. apostola rezerva od 700 ljudi pod 
Dimitrijom Kantakuzenom i njegovim zetom Nikeforom Paleologom. Sve 
je bilo zgodno razređeno; jedino su smetale dvije nevolje: prvo je bilo 
uopće premalo vojske za obranu tolikoga grada, a drugo se fanatični 
puk za čitave podsade neprestano dizao na henotike (prijatelje unije), 
te je tako bjesnio protiv njih da nije henotskim svećenicima dopuštao 
ni mrtve zakapati. 

Uza sve te nevolje ipak je hrabri Konstantin sa svojim drugovima 
sretno suzbijao navale neprijatelja, te se podsada grada preko očeki- 
vanja otegla. Topovi sultanovi nisu mnogo naudili, jer su Grci svoje zi- 
dine obložili ljepom od vapna i stucanih opeka, te ih tako zaštitili od 
vatre topovske. Još manje mogao je sultan uspjeti na moru. Dne 18. 
travnja suzbiše branitelji juriš s kopna, a 20. travnja odolješe četiri 
broda kršćanska čitavoj mornarici osmanlijskoj. Sultan se napokon 
uvjeri da neće grad dotle uzeti dok ga jače ne opaše s morske strane. 
Stoga dade od brojnih radnika svojih načiniti put iz Bospora u Zlatni 
rog, dug 7 kilometara. Taj put obložen bi daskama, koje biše namazane 

uljem i lojem; a onda dade sultan u noći od 21. na 22. travnja valjcima 
po tom putu prenijeti 72 broda iz Bospora u Zlatni rog. Tim postade 
stanje Carigrada vrlo nepovoljno. Mletački kapetan Jakov Caco pokušao 
je doduše u noći 28. travnja uništiti to brodovlje s pomoću grčke vatre, 
ali Turci bijahu izdajom doznali za njegovu osnovu, te su je osujetili. 
Malo zatim, 4. svibnja, navali sam Giustiniani na te brodove, ali i on bi 
suzbijen. 

Pored tih nezgoda branili su se grčki i latinski junaci hrabro, oso- 
bito od onoga časa kad su doznali da im dolazi u pomoć kršćanska 
mornarica. Međutim su i Turci stali s kopnene strane udarati sve žešće 
na gradske zidine. Počev od 16. svibnja kopali su Turci lagune kod Heb- 
domona i Blaherna, gdje im je odolijevao vješti Ivan Grant s pomoću 
grčke vatre. Ali ipak su turski topovi napokon toliko oštetili gradske 
zidine da je sultan stao misliti na opći odlučni juriš. Najprije pozvao 
je Konstantina da se dobre volje preda; a kad je taj odgovorio da voli 
sa svojom prijestolnicom propasti nego se predati, odlučeno bi u sulta- 
novu vijeću 24. svibnja da se 29. svibnja poduzme opći juriš. Vojnicima 
bi obećano da će smjeti tri dana u osvojenom gradu plijeniti i robiti; 
sav pokretni plijen neka bude vojsci, dok će sultanu ostati jedino zidine 
i javne zgrade. Veliki vezir Halilpaša bijaše još jednom pokušao da od- 
vrati sultana od općega juriša; a kad mu to nije pošlo za rukom, poruči 
tajno caru Konstantinu što se sprema. Tako su se i Grci mogli 28. svib- 
nja pripraviti za odlučni boj. Car Konstantin skupio oko sebe sve zapo- 
vjednike i u srce dirajućim glasom govorio, hrabreći ih za posljednju 
borbu. Onda je pošao u crkvu sv. Sofije, gdje je primio sv. pričest, a 
zatim vratio se u svoju palaču te je molio sve za oproštenje. Bijaše od- 
lučio umrijeti kao junak da spasi svoju čast kad već nije mogao održati 
ruševine stare slave bizantske. 

Noću između 28. i 29. svibnja, oko 2 sata, započela je smrtna borba 
Romejaca. Sva su zvona po gradu zvonila, a žene zgrnule se u crkvu i 
vrućim molitvama vapile za pomoć. Prvi juriš turskih neredovitih četa 
bude sretno suzbijen. Sad se oboriše nove čete uz udaranje bubnjeva 
i talambasa na vrata sv. Romana. Ali i drugi juriš bi odbijen. Nato po- 
diže sultan janjičare i podupre ih strašnom vatrom iz topova. Do 70.000 
turske vojske bilo je u boju. Ali i toj sili odolijevahu branitelji te oba- 
rahu čopore neprijatelja. Uto bi hrabri Giustiniani strelicom teško ra- 
njen. Sav smućen i klonuo od strašne boli pohita u luku da mu na brodu 
ranu svežu. Stoga se predadoše ostali branitelji. Spazivši to Saganos- 
paša, potjera onamo janjičare, od kojih se jedna četa uspne na zidine. 
Dok su branitelji ove bijesno suzbijali, provali druga turska četa kroz 
malena vrata (Kerkoporta) južno od Hebdomona, koja bijahu brani- 
telji zaboravili zatvoriti, među gradske zidine i stade prodirati prema 
Drinopoljskim vratima. Četa ova brzo bi pojačana novim drugovima, 
koji se bijahu uspeli ljestvama, pa svi zajedno zađoše caru Konstantinu 
za leđa. Tim bijaše sudbina Carigrada odlučena. Dok su sada turski to- 
povi na mjestu glavnoga boja oko vrata sv. Romana golem komad zida 
odvalili, te su dobitnici jatomice u grad grnuli, tražio je nesretni Kon- 
stantin smrt da živ ne dođe u turske ruke. Boreći se hrabro poput pro- 

stoga vojnika, nađe žuđenu smrt. Uto bijahu već Turci u grad ušli, pa 
Mojo da nema mnogo branitelja, obustaviše sječu te stadoše robiti 
i plijeniti. Tako je moglo više branitelja na vrijeme iz grada umaknuti. 
Giustiniani, koji je na svojoj lađi doznao za katastrofu, pobježe na otok 
Hios, ali umre malo zatim od žalosti. Kardinal Izidor umače nakon hra- 
bra boja u odijelu roba u Galatu. Ali zato bi knez Urkan na bijegu za- 
robljen i smjesta pogubljen. Među zarobljenicima bio je i Luka Notaras, 
kojega je sultan u prvi mah pomilovao. Preko 60.000 ljudi bude zasuž- 
njeno. Osobita nesreća zadesi one tisuće naroda svakoga spola, dobi i 
staleža, koje se bijahu jutrom između 6 i 7 sati, kad su stizali prvi ža- 
losni glasi, sklonili u crkvu sv. Sofije, vjerujući u neko staro proročan- 
stvo da će netko kršćanima u zadnji čas doći u pomoć i pribaviti pobje- 
du. Slavodobitni Turci razvališe sjekirama crkvena vrata, odvedoše ne- 
brojeno naroda u sužanjstvo, oskvrnuše sila dječaka i djevica, opoga- 
niše svetinje hrama, te hranjahu i napajahu u njemu svoje konje. Na- 
pokon počeše i rušiti divotni hram kad im stiže zapovijed od Muhameda 
la stanu. 

Oko osam sati jutrom bijahu Turci provalili u grad; oko dvanaest 
stigoše Muhamedu glasi da je divotni grad u njegovoj vlasti. Nato pođe 
sam u pratnji svojih doglavnika i dvorjanika kroz Drinopoliska vrata 
u grad, koji se otad stao nazivati Stambulom [Istanbul]. Najprije 
uđe u crkvu sv. Sofije. Jedan mula uspne se na propovjedaonicu i izgo- 
vori vjeroispovjest muslimansku; onda pođe sam sultan k žrtveniku i 
izvrši svoju molitvu. Tako postade crkva sv. Sofije islamskom džami- 
jom. Zatim dade Muhamed potražiti truplo cara Konstantina XI koje 
prepozna Luka Notaras. Tijelo carevo pokopano bi s velikim počastima. 
Nedaleko od džamije Vefe ispod kamena bez natpisa počiva taj pleme- 
niti junak i danas; jednostavna svjetiljka, za koju turska vlada daje 
ulje, pali se i sada još svake večeri nad grobom. Glavu carevu dade sul- 
tan odrubiti i na Augustineum nataknuti, neka se svatko uvjeri da je 
nestalo bizantskoga cara i carevine. 

Prvi dan pobjede svoje (29. svibnja) ponio se Muhamed čovječno 
i umjereno, postupajući Blago sa zarobljenim sužnjevima. No sutradan 
slavio je pobjedu svoju, te se je opio i počinio sila zla. Luku Notarasa 
s najstarijim sinom i zetom njegovim dao je pogubiti, a uz njih sila 
sužnjeva. Tom zgodom poginuo je Mlečanin Minotto i katalonski konzul 
Juliano. Sva sila dječaka i djevojaka smješteno bi u harem sultanov 
i njegovih dvorjanika. 

Dva dana nakon pada Carigrada osvanulo je kršćansko brodovlje u 
grčkim vodama. Ono je jedino moglo doznati potankosti o prošloj kata- 
strofi, te obavijestiti o njoj zapadnu Evropu. Vlasti pak evropske pre- 
strašile se strašno kad su začule da je dosadanji branik evropske civili- 
zacije pao, i da je sada kuća Osmanova sjela na Bosporu na ono mjesto 
koje su kršćanski nasljednici Konstantina Velikoga kroz tisuću godina 
držali protiv velikoga broja brojnih neprijatelja. Carevina se Turska na 
Balkanu posve utvrdila te je Muhamed mogao odsad misliti da do kraja 
pogazi ostatke balkanskih država i da onda segne za Ugarskom i Hrvat- 
skom. Dne 24. srpnja 1453. piše neki Ivan Sobota iz Trogira mletačkomu 

patriciju Petru M. ovako: »Kad nam je javljeno da je najkršćanskiji 
ad Bizant na neizmjernu štetu kršćanske stvari od turskoga cara Mu- 
ameda osvojen, strašno nas je smutilo kao da nam je ljuta rana za- 
dana« (tamquam ex percepto vulnere vehementer consternati fuimus). 


(Ulrik Celjski i Ivan Hunjad 1453—1455; borbe za 
baniju u Hrvatskoj 1453—1456.) Mladi kralj Ladislav, stekavši 
slobodu, ne mogaše sam upravljati prostranom očevinom svojom, koja 
je obuhvaćala tri kraljevstva i više drugih zemalja. Bio je doduše od 
cara Fridrika pomno odgojen, pokazivao je za čudo zrelu pamet i mnogo 
samosvijesti; ali uza sve to nije kraj svojih trinaest godina bio podoban 
da udovolji svemu što bi u tadanjim teškim prilikama jedva bio mogao 
vršiti posve zreo, samosvojan čovjek. Tako se dogodilo da je mladi La- 
dislav zapravo samo zamijenio skrbnika: umjesto cara Fridrika preuzeo 
je svu brigu za kralja i državinu drugi rođak njegov, knez i slavonski 

an Ulrik Celjski. Međutim ta zamjena nije bila u prilog ni kralju ni 
njegovim zemljama, jer je knez Ulrik svojim karakterom kudikamo za- 
ostajao za carem. Što je do života privatnoga, bio je Ulrik raskalašen 
poput oca svoga te je odnemario svoju zakonitu suprugu Katarinu, kćer 
srpskoga despota, pa se pomamio za nekom Bečankom, kojoj je muža iz 
potaje ubiti dao. Zalud ga je otac Fridrik odvraćao od priležnice; sin 
pače spočitavao ocu da ni sam nije bio bolji kad je umorio majku nje- 
govu, a suprugu svoju. U javnom životu opet bio je Ulrik bezdušan poli- 
tičar poput većine tadanjih velikaša. No pored toga bio je odlučan i raz- 
borit čovjek (consilio maturus — vir cordatus atque sagax), te je ozbilj- 
no i revno radio u prilog svomu štićeniku da mu podigne ugled i vlast. 
Dakako da je pri tom morao postupati vrlo oprezno, da ne dođe u sukob 
s najuglednijim velikašima u pojedinim zemljama, a osobito s Ivanom 
Hunjadom u Ugarskoj, s gubernatorom Jurjem Podjebradskim u Češ- 
koj i s Ulrikom Eizingerom u Austriji. Osobito pak trebalo mu je paziti 
da se s njima u jedan te isti mah ne zavadi, pa da se onda sva tri ne 
slože na njegov zator. 

U početku nastojao je Ulrik Celjski da se kako-tako nagodi s Iva- 
nom Hunjadom. Taj bijaše doduše položio čast gubernatora, ali više od 
nužde nego dobre volje. Bez dvojbe je kralj Ladislav pe naputku Ulrika 
Celjskoga još u Beču obasuo bivšega gubernatora obilatim darovima, te 
mu ostavio gotovo svu prijašnju vlast u Ugarskoj, zamijenivši mu na- 
prosto dosadanji naslov »gubernator« u »vrhovni kapetan«. Time je 
htio ušutkati Poler i jaku stranku njegovu. Potkraj siječnja 1453. doveo 
je Ulrik Celjski mladoga kralja u Požun, gdje se bijaše uto sastao ugar- 
ski sabor. I tu se nastojalo u svemu ugoditi bivšemu gubernatoru i nje- 
govim privrženicima. Najprije je Ladislav u zakonitom obliku potvrdio 
Ivanu Hunjadu sve što mu bijaše još u Beču podijelio. Dne 30. siječnja 
izdao mu je dvije znamenite povelje. U prvoj slavi kićenim riječima sla- 
vna djela njegova, počinjena za Sigismunda i Albrechta, a osobito nje- 
gove borbe s Turcima, pa mu onda s privolom svih prelata, baruna i 
plemića, sabranih na saboru, potvrđuje za sva vremena knežiju Bistricu, 
koju mu bijaše još u Beču darovao. Drugom, jednako svečanom pove- 

ljom, pridao mu je još neke gradove i posjedovanja u Tordanskoj i Hu- 
njadskoj županiji. No zato je Ivan Hunjad morao položiti svečanu pri- 
segu na sveto evanđelje da će odsad biti vjeran i pokoran kralju Ladi- 
slavu, da će ga braniti od svih protivnika njegovih, pače da će vazda 
savjesno prijavljivati sve što bi moglo biti na štetu kraljevu. Kralj ga 
nato još više odlikovao, darovavši mu 31. siječnja u Slavoniji posjedo- 
vanja Raču i Sv. Elizabetu (Racha et Zenthersebeth) u Križevačkoj žu- 
paniji i izdavši mu napokon 1. veljače četvrtu povelju, kojom mu je 
dopustio da smije u svoj grb uz dosadanjega gavrana u modrom polju 
uvrstiti još i crvena lava u bijelom polju, kako lijevom pandžom drži 
zlatnu krunu. Sinovi Hunjadovi biše također odlikovani, osobito je dva- 
desetogodišnji tada Ladislav imenovan za bana Dalmacije i Hrvatske. 
Jednako bi i prijatelj njegov, veliko-varadinski biskup Ivan Vitez od 
Sredne, imenovan za vrhovnoga kancelara kraljeva, te već 1. veljače vrši 
tu čast. Napokon bi Ivanu Hunjadu povjereno rukovanje kraljevskim 
prihodima. Čini se da je tom prigodom utanačeno da će Hunjad svake 
godine davati kralju 24.000 dukata, a ostatak će trošiti za upravu kra- 
ljevstva i obranu zemlje. Aeneas Sylvius piše da je i Ulriku Celjskomu 
zajamčena godišnja nagrada od.12.000 dukata od prihoda ugarskih. 


va um6 ZDmeo 
NAN gra 


POTPIS KNEZA ULRIKA CELJSKOGA 
Snimljen s isprave od 24. lipnja 1455. Čita se ovako: ULRICUS COMES MANU P(RO)PRIA«, 


Dne 6. veljače potvrdio je kralj Ladislav Postumus zaključke ugar- 
skoga sabora u Požunu. Članaka ima taj dekret deset. Doznajemo iz 
njih kako je kralj prisegao staležima da će vazda poštivati prava, slo- 
boštine i zakone kraljevstva, i da neće otuđiti međe njegove, nego da 
će ih braniti i ugrabljene po mogućnosti opet predobiti; obratno položili 
su sabrani staleži kralju zakletvu vjernosti i pokornosti. Zanimljive su 
nadalje odredbe sabora da se darovnice kraljice Elizabete i Vladislava 
Varnenčika imaju proglasiti ništetnima; nasuprot darovanja guberna- 
tora Ivana Hunjada neka ostanu u kreposti. Još bi zaključeno da se nika- 
kve časti ni dostojanstva, svjetovna ni duhovna, ne smiju podjeljivati 
strancima, da se nikakvi izvanredni i neobični porezi ne smiju raspisati; 
napokon da se svi u novije vrijeme bez kraljevskog dopuštenja podig- 
nuti zamci i kašteli moraju razvaliti i sva ugrabljena posjedovanja u od- 
ređenom roku povratiti. Čini se da se na saboru raspravljalo i o ponov- 
noj krunidbi kraljevoj u Stolnom Biogradu, jer se naređuje da kralj 
mora u slučaju ako bi htio skupiti sabor u Stolni Biograd barem četr- 
deset dana prije sabor sazvati i zakazati da se mogu svi državljani naći 
na okupu. 

Nije poznato što je kralj dalje radio u Požunu; no svakako i poznati 
događaji dovoljno svjedoče da je u svemu nastojao ugoditi bivšemu gu- 
bernatoru. Dne 24. veljače opet je Ladislav u Beču, a uza nj boravi ondji 
i sam Ivan Hunjad, koji se u jednom pismu na žitelje Debrecina zove 
»knez Bistrice i kapetan čitave Ugarske«. Nema sumnje da je tada bio 
u dobrom sporazumu i s knezom Ulrikom Celjskim, koji se smatrao 
regentom. Hunjad pače spremao se u ono doba da izvrši ono što bijaše 
pred dvije godine u Smederevu sa srpskim despotom utanačeno; da se 
naime na Nikolje (6. prosinca) 1453. njegov mlađi sin Matija oženi Eli- 
zabetom, kćerju Ulrika Celjskoga. Baš u to vrijeme boravili au u Mle- 
cima poslanici Ivana Hunjada i supruge mu Elizabete Silađijeve [Szi- 
l4gyi], kupujući dragocjenosti i druge darove za mladu nevjestu. Po- 
slanicima bijaše nabaviti tih darova za 8000 dukata, ali oni prekoračiše 
tu svotu još za daljnjih 5000 dukata, te je sama Mletačka Republika 
svojim trgovcima na Hunjadovu molbu 20. ožujka jamčila za tu svotu. 
U isto vrijeme bio je Hunjad oko 30. ožujka u Đuru, gdje se bavio finan- 
cijalnim poslovima svoga kralja, te se u jednoj ispravi zove »vječiti knez 
Bistrice, kapetan kraljeva veličanstva u Kraljevstvu Ugarskom i upravi- 
telj kraljevskih prihoda (administratorque proventuum regalium). Dne 
20. travnja boravi opet u Budimu, piše odanle pismo milanskomu voj- 
vodi Franji Sforzi i šalje mu svoga pravdoznanca Alberta Vetešija u 
nekom poslu. U isto vrijeme ratuje njegov stariji sin Ladislav Hunjad, 
»vječiti knez Bistrice i ban Dalmacije i Hrvatske«, u sjeveroistočnoj 
Ugarskoj proti češkim plaćenicima Petru Aksamitu i Talafusu, koji su 
ondje na svoju ruku harali, pošto je Ivan Jiskra svoju vojsku bio raspu- 
stio i sve gradove i varoši, koje je dotad držao, kralju predao. Ali Ladi- 
slav Hunjad slabo je napredovao, te se morao utjecati više puta za po- 
moć knezu Ulriku Celjskomu. U jednom pismu, što ga je Ladislav Hu- 
njad pisao iz Trnave 3. svibnja 1453. rečenomu Ulriku, zove ga »presvi- 
jetli principe, gospodine naš preodlični« (illustrissime princeps, omine 
noster prestantissime). 

Kako je u Ugarskoj ostao upravitelj Ivan Hunjad, tako je i u če- 
škoj bio i dalje gubernatorom po imenu i po vlasti moćni Juraj Podje- 
bradski. Dne 2. svibnja 1453. pače produlji kralj Ladislav rečenomu 
Jurju gubernatorsku čast za daljnjih šest godina, zaj ovjedivši podjedno 
svima službenicima da mu se pokoravaju, te mu kraljevske prihode uru- 
čuju. Prema tomu posve je istini podobno kada Aeneas Sylvius u jed- 
nom pismu od 28. travnja 1453. iz Beča piše: »tri muža upravljaju trima 
velikim državinama: Ivan Ugarskom, Juraj Češkom, a sam knez (Ulrik 
Celjski) Austrijom. 

Nema sumnje da je oprezni i lukavi knez Ulrik Celjski u početku 
ugađao samo zato i Hunjadu i Podjebradskomu da se najprije oslobodi 
svoga takmaca u Austriji, naime Ulrika Eizingera, kojega je smatrao 
najopasnijim, jer je kralj baš njemu imao zahvaliti što se je oslobodio 
skrbništva careva. Činilo se Ulriku Celjskomu da će to tim lakše po- 
stići, što su u Austriji pristajali uz Eizingera tek niži plemići i gradovi, 
dok su ga baruni kao tuđinca prezirali i više Celjskomu naginjali. I zai- 
sta je ovome pošlo za rukom te je izradio da je kralj u ljeto (nakon 

9. srpnja) 1453. Eizingera iz svoga vijeća otpustio. No to ne bijaše dosta. 
Da se Eizinger do kraja zatre, naputi Celjski kralja te be stao od onoga 
zahtijevati sve vojvodske gradove i posjede u Austriji, koje je onaj tije- 
kom godina bio primio. 

Uklonivši s puta Eizingera u Austriji, mišljaše Ulrik Celjski da bi 
mogao zapodjeti kavgu i s Hunjadom u Ugarskoj. Vrijeme mu se činilo 
zgodno, jer je tada vrhovni kapetan boravio u jugoistočnoj Ugarskoj 
i Vlaškoj (29. lipnja bio je u Kološvaru), kojima je nakon pada Cari- 
grada bila zaprijetila ponovno velika pogibelj. Pod izlikom .da se vijeća 
o obrani od Turaka i o definitivnom miru s carem Fridrikom III sazvan 
bi ugarski sabor za 24. kolovoza u Požun. Tom prigodom doveo je Celj- 
ski i mladoga kralja u Požun, gdje su se tada našli na okupu mnogi stari 
protivnici Hunjadovi. Kralj je s Celjskim boravio u Požunu više dana 
(svakako 11—i6. rujna), te je uz drugo priopćio sabranoj gospodi da 
se mlađa sestra njegova Elizabeta zaručila s poljskim kraljen Kazimi- 
rom IV. Celjski upotrijebio je također tu prigodu da se sporazumi s dav- 
nim neprijateljima Hunjadovima. Otvoreno nije se još usudio ustati na 
njega pa je zato uredio stvar ovako. Kralja je naputio te je bistričkomu 
knezu i njegovim sinovima darovao 14. rujna za velike zasluge njihove 
neke kotare u Temeškoj županiji, a u isti je mah sklonio najodlučnije 
protivnike njegove u savez protiv njega, premda se u ispravi izrijekom 
ne spominje njegovo ime. Dne 13. rujna 1453. izdaju naime ostrogonski 
nadbiskup Dionizije Seč, pečujski biskup Andrija, palatin Ladislav Gor- 
janski, erdeljski vojvoda i mačvanski ban Nikola Iločki, i napokon sudac 
kraljevskoga dvora Ladislav Paloc pismo, kojim ponovno cbriču vjer- 
nost i pokornost kralju Ladislavu i »presvijetlomu gospodinu Ulriku, 
knezu Čeljskomu, rođaku rečenoga kralja i upravitelju njegovih stvari« 
(rerumque suarum directori) protiv svih nepokornika i odmetnika, bili 
kojega god dostojanstva i staleža, te se obvezuju da će »život i čast kra- 
lja svoga i rečenoga kneza Ulrika« štititi i braniti u svakom slučaju, pa 
i s pogibelji svojom i svojih stvari. 

Međutim dok je Celjski pleo mrežu Hunjadu, osvetio mu se Eizinger. 
Vrativši se kralj s Celjskim u Beč, spremao se u Češku da se ondje okruni 
krunom sv. V4clava. No Austrijanci ne htjedoše mu dati novaca za put 
bez privole sabora. Kad je nato kralj sazvao sabor u Korneuburg, zahti- 
jevahu staleži u tajnoj sjednici od kralja da ukloni Celjskoga sa svoga 
dvora. Ladislav privoli i, tajeći pred svojim rođakom što se snuje, vrati 
se u Beč. Tu je po noći Eizinger kraljevsku palaču zaposjeo s vjernim 
bečkim građanima, koji su ga osobito voljeli. Kad je sutradan, 28. rujna, 
knez Celjski, koji nije one noći kao obično spavao u kraljevskoj palači, 
došao na dvor, nađe vrata kraljevske vijećnice zatvorena. Stade lupati 
po vratima i zahtijevati da mu ih otvore. Kad ih napokon otvoriše, ugle- 
da Ulrika Eizingera s družinom naokolo kralja. Eizinger mu dovikne: 
»Znajte, da od toga časa nemate nikakva posla ni u državi ni na dvoru; 
pođite kud vas volja. Ali da se ne zovete ni namjesnikom ni kraljevim 
vijećnikom.« Ulrik se prestravio videći što se događa. Sabravši se, zahti- 
jevaše da sam kralj iskaže što misli. Nato očitova Ladislav Postumus: 
»Eizinger je govorio po mojemu nalogu, volji i mnijenju.« Celjski je 

nato ostavio dvor i samo s četiri viteza — drugi ga bijahu već ostavili 
— otišao iz Beča. Kad je iz grada izlazio, grdio ga je razjareni puk i 
bacao za njim kamenje. Bio bi ga možda i ubio da ga nije zaštitio bran- 
denburški markgrof Albrecht. Uprava Austrije predana bi sada vijeću 
od dvanaest osoba, koje će vlast vršiti dok kralj navrši dvadesetu go- 
dinu. Ulrik Celjski boravio je još neko vrijeme na svomu imanju Berch- 
toldsdorfu (25. listopada bio je u Krumlovu na Moravi) nadajući se ka- 
kovu okretu; no uvjerivši se da ga tako brzo neće biti, ostavi Austriju 
i vrati se u Slavoniju staromu ocu svomu Fridriku. 

Odmah nakon pada Ulrika Celjskoga pošao je kralj Ladislav u Če- 
šku. U njegovoj družini od 4000 konjanika bilo je više njemačkih kne- 
zova; zatim Eizinger s austrijskom gospodom, napokon i nadbiskup 
ostrogonski Dionizije Seč s više ugarskih prelata i baruna. U Jiglavi 
dočekao ga je gubernator Juraj Podjebradski s najodličnijom gospodom 
češkom. Tu se kralju pridružio i Ivan Hunjad sa svojih 1500 konjanika. 
Tako se nađoše zada na okupu Eizinger, Hunjad i Podjebradski sa svo- 
jim poglavitim privrženicima. Došavši u Prag, utanačiše oni s privolom 
mladoga kralja savez za šest godina, zavjerivši se međusobno da će raditi 
za slavu Božju, za boljitak crkve, kralja i njegovih zemalja, i da će jedan 
drugoga pomagati protiv neprijatelja. Isprava o toj ligi između upravi- 
telja triju državina kraljevih izdana bi 27. listopada, a potpisaše je uz 
Hunjada još i biskup Ivan Vitez od Sredne, uz Podjebrada vrhovni 
komornik češki Aleš Sternberg i vrhovni porkulab praški Zdenko Stern- 
berg, napokon uz Ulrika Eizingera braća njegova Osvald i Stjepan, Pon- 
gratz od Plankensteina i Sigismund Eizinger. Sutradan, 28. listopada, 
okrunjen bi Ladislav za češkoga kralja, a krunili su ga ostrogonski nad- 
biskup Dionizije Seč i biskup olomučki. Izabrani nadbiskup praški Ivan 
Rokycana nije mogao obaviti toga svečanoga čina, jer nije Pio još potvr- 
đen u svojoj časti i jer bi se pravovjerni Ladislav bio žacao primiti kru- 
nu iz ruku kalikstinskoga prelata. 

Nakon krunidbe ostao je kralj Ladislav više od godinu dana u Če- 
škoj uz gubernatora Jurja Podjebradskoga, za kojega su zaredala mirna 
i sretna vremena za tu izmorenu zemlju. Ugarski velikaši vratiše se na- 
skoro kući, a s njima i Ivan Hunjad, kojega bijaše kralj ponovno ime- 
novao vrhovnim kapetanom Ugarske. U ispravi od 27. listopada 1453. 
zove se Hunjad ewiger graff zu Bystriz und oberster hauptman in dem 
Konigkreich zu Hungarn; dne 20. studenoga 1453. nalaže opet kralj La- 
dislav »Ivanu Hunjadu, knezu Bistrice, vrhovnomu kapetanu svomu u 
Ugarskoj i uz drugo upravitelju kraljevskih prihoda« (spectabili et ma- 
gnifico Johanni de Hwnyad comiti Bistriczensi capitaneo nostro gene- 
rali in regno Hungarie constituto ac inter cetera administratori proven- 
tuum nostrorum regalium) da ne utjeruje dobit kraljevske komore za 
onu godinu od Stjepana Varde i braće njegove. Ugarskim velikašima 
bijaše i zato pohitati da za vremena dođu u Budim na sabor, koji se 
imao sastati u prvoj polovici siječnja 1454. i kojemu je bila poglavita 
zadaća urediti sve za obranu kraljevstva od slavodobitnoga sultana Mu- 
hameda II. Već pad Carigrada bijaše ugarsku gospodu silno uzbunio 
(Aeneas Sylvius piše u jednom pismu od 10. kolovoza: Constantinopo- 

litana clades Ungaris terroris est); još jače uznemiriše ih glasovi kako 
su neki balkanski vladari pohitali da se slavodobitniku poklone i da mu 
čestitaju. Učinio je to bosanski kralj Stjepan Tomaš, herceg Stjepan 
Vukčić, a i despot Đurađ Branković. Poslanici despotovi prošli su tom 
zgodom najgore, jer je sultan od njih zahtijevao da mu gospodar njihov 
ustupi čitavu Srbiju, koju ionako drži nepravom, jer je imala po izu- 
mrću Lazareva roda zapasti porodicu osmanlijskih miiena: Muhamed 
zahtijevao je osobito od despota gradove Golubac i Smederevo da mu 
bude lakše iz njih udarati na Ugarsku. Još 23. srpnja prošle godine 1453. 
bijaše Ivan Sobota iz Trogira javio svome prijatelju u Mletke: »Car 
turski traži od despota Đurđa da mu preda svoja dva grada: Golubac 
i Smederevo, vrlo utvrđene varoši, iz kojih se vrlo lako ulazi u Ugarsku 
(oppida munitissima, ex quibus facillimus aditus in Panoniam est). De- 
spot dršće silno. (Georgius despotus vehementer trepidat).« 

Primirje, utanačeno 1452. od Ivana Hunjada s Turcima na tri go- 
dine, ne bijaše doduše još minulo, ali gospoda ugarska znala su već pre- 
dobro da se sultan Muhamed ne krati prekršiti i primirje, ako mu nije 
u prilog. Baš zato zgrnuše se već oko 14. siječnja 1454. u velikom broju 
na sabor u Budim ne samo prelati i baruni, nego i zastupnici županija 
i gradova da vijećaju o obrani zemlje. Već nakon jedanaest dana biše 
25. siječnja proglašeni zaključci saborski u ime odsutnoga kralja Ladi- 
slava. Dekret od 1454. ima usve 16 članaka, koji se tiču poglavito obrane 
kraljevstva da ga ne zateče nevolja kao nekad za provale Tatara u XIII 
stoljeću. Prvim člankom potvrđeno bi ono što je kralj već učinio: iza- 
bran bi naime Ivan Hunjad na godinu dana vrhovnim kapetanom kra- 
ljevstva, koji će vojsku skupiti i voditi. Radi izvanredne opasnosti pri- 
hvaćene biše i osobite mjere. Odlučeno bi izabrati posebnu komisiju od 

relata, baruna i plemića, koji će istražiti koliko bi se banderija kra- 
Tjevskih moglo podići i uzdržavati od krunskih dohodaka; i koji će paziti 
na to da se svjetovnim zastavnicima plaćaju određene svote iz državne 
blagajne, Zatim bi još odlučeno da i prelati moraju prema svojim pri- 
hodima i prema odredbama kralja Sigismunda podići banderije. U sva- 
koj županiji neka se izabere toliko komesara koliko ima plemićkih su- 
daca; svi zajedno moraju popisati seljačka selišta, te od svake stotine 
selišta uzeti četiri konjanika i dva strijelca pješaka; kapetane tih četa 
bira plemstvo dotične županije. Svi magnati, baruni, viši i niži plemići, 
dužni su osobno poći na vojnu; nemoćnici i nedorasli moraju prema od- 
luci komesara poslati zamjenike. Gradovi kraljevi i kraljičini, i druga 
privilegirana mjesta, zatim gradovi despotovi i knezova Čeljskih; napo- 
kon i Kraljevina Slavonija (totum regnum nostrum Sclauonie), koja 
nije obično plaćala dobit kraljevske komore, imaju se popisati kao i 
županije, te postaviti čete. Plemići koji bi otišli iz tabora bez dovoljna 
razloga izgubit će imanja svoja; neplemići bit će smrću kažnjeni. 

Ivan Hunjad bio je još 29. siječnja u Budimu, a onda je pohitao 
da izvrši odluke sabora. Skupljao je vojsku na sve strane. Dne 15. veljače 
piše mu kralj Ladislav iz Praga pismo, kojim mu nalaže neka Nikolu i 
Ladislava Vardu kroz godinu dana oprosti od svake ratne službe, a oso- 
bito neka ih odriješi od vojevanja s Turcima. U ožujku boravi vrhovni 

kapetan u Erdelju (28. ožujka u mjestu Nagypaly) da bude bliži Tur- 
skoj Carevini i despotu Đurđu Brankoviću, koji se nekako u ono vrije- 
me selio u Ugarsku. Despot prerezao preko Dunava suprugu i djecu 
svoju, zatim svoje i crkveno blago. Svijet se čudio njegovu bogatstvu, 
te se pričalo da je više od petnaest dana prenosio zlato i druge dragocje- 
nosti svoje. 

Dok je još ugarski sabor u siječnju bio na okupu, došao je u Prag 
legat rimskoga pape Nikole V, po imenu Ivan Castiglione, biskup Pavije, 
te je u ime papino pozvao kralja Ladislava da se sa svojim kraljevinama 
i zemljama pridruži velikoj križarskoj vojsci, koia bi se imala povesti 
na Turke. Čini se da su tom prigodom boravili u Pragu i poslanici srp- 
skoga despota vapeći za pomoć. Na dvoru kraljevu nije se tada jamačno 
znalo za zaključke ugarskoga sabora od 25. siječnja, jer se 26. siječnja 
iz Praga javilo papi »da je kralj pismom sazvao ugarski sabor za mjesec 
veljaču i da će na taj sabor poslati odlične svoje zastupnike« (notabiles 
oratores). I zaista je malo zatim kraljevski dvor u Pragu poslao u Ugar- 
sku tri oratora, po imenu Ulrika Eizingera, Pankracija Plankensteina i 
Jurja Dechnera, same vrsne i pouzdane kraljeve savjetnike. Za njih sa- 
stavljen bi također opsežan naputak što da u ime kraljevo predlože 
saboru i što da od njega traže. 

U naputku najprije se ispričava kralj zašto se tako dugo zadržava 
u Češkoj i s kojih razloga neće moći još neko vrijeme doći u Ugarsku, 
u tu svoju »osobitu baštinu« (uipote peculiarem heredidatemi suam). 
Onda se iznosi niz prijedloga kojima bi se učvrstio nutarnji mir u zemlji 
i uredilo redovito sudovanje i kojima bi se obranila zemlja od Turaka. 
Osobito neka se pomogne srpskomu despotu da se ne bi odmetnuo ili 
kakvu za Ugarsku štetnu pogodbu utanačio s Turcima (ne deficiat uel 
cum Turcis aliquod pactum ineat Regno nociuum). Preporuča se nada- 
lje bolje i savjesnije upravljanje kraljevskim dohotcima. Neka se za 
sabiranje poreza i daća namjeste pouzdani činovnici; a ubranim priho- 
dima raspolagat će sam kralj po svojoj volji i prema potrebama svojima 
i kraljevstva svoga. Osobito se zahtijeva neka se prihodi ne razasiplju 
nerazborito i nekorisno (indiscrete et inutiliter), a još manje da se dijele 
bez privole kraljeve. Činovnicima neka se odredi plaća kakva ih po pravu 
ide; o svim odredbama u tom smjeru neka se obavijesti kralj, koji će 
ih eventualno potvrditi. Uopće neka se glede prihoda ili drugih zamaš- 
nijih stvari (aliis maioribus rebus), koje spadaju u djelokrug kraljeve 
vlasti, ništa ne odlučuje bez njega (u odsutnosti njegovoj), jer kralj 
hoće da se svi zamašniji poslovi njemu prepuste (ut ponderabilia nego- 
cia referantur ad maiestatem suam). Nadalje želi kralj da ugarski sta- 
leži izaberu između sebe nekoliko vrsnih i rodoljubnih muževa, kojim 
je više do javnoga boljitka nego do svoje koristi, pa da ti barem izmje- 
nice borave na kraljevu dvoru kao njegovi savjetnici da bi tako kralj 
mogao i znao po njihovu savjetu rješavati poslove ugarske koji na njega 
spadaju; ovim savjetnicima neka se odredi plaća od kraljevskih doho- 
daka. Zatim neka se sastavi "državno vijeće od većega broja članova, 
koji će ostati vazda u Ugarskoj te po prijedlogu kraljevu odlučivati u 

važnijim stvarima (super omnibus rebus nomine totius regni respon- 
dendi et concludendi), a to zato jer se ne može tako lako svaki put sa- 
zvati sabor ugarski. Kralj još preporučuje saboru papinskoga poslanika 
i poziva ga da što prije odluči nešto u pogledu papinskih prijedloga radi 
općega rata s Turcima; neka podjedno izabere poslanike koji će zajedno 
s češkim i austrijskim poslanicima poći u Rim na daljnje dogovore. Uz 
to neka izaberu poslanike koji će pregovarati s carem Fridrikom III radi 
gradova i kraljevskih posjeda, što ih ovaj još uvijek drži u Ugarskoj 
i Austriji. Budući da je rat s Turcima potreban, opominju se još jednom 
staleži da se klone svake nesloge i da ne zameću kavge niti sa susjedima 
niti među sobom u domovini. Vrlo je znamenito što se ističe kako bi ne- 
dostojno (inhonestum) bilo da kralj dođe u Ugarsku i ondje nađe kra- 
ljevske dvore i palače puste i prazne; stoga se pozivlje sabor da sve kra- 
ljevske palače, dvore i gradove, kako treba uredi, a da ne zaboravi ni 
na kraljevski stol. Napokon želi kralj da se za izbivanja njegova namje- 
sti Ivan Hunjad za »vrhovnoga kapetana«, i to onako kako se potanje 
razabire iz njegova pisma i riječi njegovih poslanika. 

Nemamo vijesti po kojima bi znali kad se sabor u Budimu sastao 
i što se na njemu radilo. Iz nekih kasnijih pisama zaključujemo samo 
da je sabor zaista bio na okupu, i to valjda u drugoj polovici ožujka ili 
perja dana travnja. Zaključci sabora nisu poznati, ali je izvjesno da 

ralju nisu bili nimalo povoljni. Zna se samo da su staleži zaista iza- 
brali vijeće od osamnaest osoba, šest prelata, šest baruna i šest običnih 
plemića, kojima su predali svu vlast u kraljevstvu do dolaska kraljeva. 
Ti su vijećnici također podijelili među se gotovo sve prihode krunske, 
tako da kralju nije gotovo ništa preostalo. Sam kralj bi ponovno zamo- 
ljen da što prije svrati u Ugarsku. Na saboru bilo je jamačno i mnogo 
starih protivnika Hunjadovih, jer su neki zaključci bili izravno napereni 
protiv njega. Tako bi osobito određeno da se Ivan Hunjad nema odsad 
zvati ni gubernatorom ni vrhovnim kapetanom, nego da bude naprosto 
kao i svaki drugi državljanin (neque sub gubernatoris sed neque capi- 
tanei titulo, sed solum tantum ut alter inhabitator... regni... Hunga- 
riae existere debeat); jedino bi izabran za člana državnoga vijeća. Čini 
se da je Ivan Hunjad na koncu sabora stigao u Budim i da je pismeno 
i usmeno po kraljevim poslanicima, osobito po svomu prijatelju i sa- 
vezniku Ulriku Eizingeru prosvjedovao u kralja proti takovu postupku 
sabranih velikaša, na koje je možda izravno ili neizravno djelovao s kra- 
ljeva dvora prognani Ulrik Celjski. 

Ulrik Eizinger vratio se s drugovima i s porukama Hunjadovim na 
kraljevski dvor u Prag, gdje je uz mladoga kralja boravio Hunjadov pri- 
jatelj i vrhovni kancelar ugarski Ivan Vitez od Sredne, zatim komornik 
Aladar Varda, brat njegov Stjepan Varda i blagajnik kraljev Nikola 
Varda. Zaključke sabora donio je kraljevski polkancelar, egerski pre- 
pošt Nikola Barius. Kako su se kralja i njegovih ugarskih savjetnika 
dojmili zaključci netom minuloga sabora, najbolje pokazuje kraljevo 
pismo, sastavljeno od kancelara Ivana Viteza, a poslano 1. svibnja 1454. 
palatinu Ladislavu Gorjanskomu. Tu se gotovo izvrgavaju ruglu ti za- 

ključci. Gospoda su među se razdijelila gotovo sve kraljevske prihode, 
te su kralju ostavili jedva kraljevsko ime i nešto prihoda od soli. Sabor 
zove kralja u Ugarsku, a nije ništa uredio za dostojni boravak njegov 
u toj zemlji. Ugarska je najprostranija baština njegova, a najmanje pri- 
nosi za uzdržavanje njegovo. Nepristojno bi upravo bilo kad bi kralj 
došao u Ugarsku, pa boraveći ondje primao hranu i ostale potrebe iz 
drugih zemalja, kako je to morao činiti blage uspomene otac njegov. 
Neka se gospoda ugarska ugledaju u druge zemlje, gdje se sve čini da 
mu se ugodi kako se za kralja i vladara pristoji. Kralj stoga uskraćuje 
potvrdu zaključcima sabora, a potvrđuje jedino one koji se tiču obrane 
od turske sile. Nekako u isto vrijeme stiglo je utješljivo pismo iz kraljev- 
ske kancelarije također Ivanu Hunjadu. Kralj kaže kako je po kazivanju 
svojih oratora a i iz njegova pisma razabrao što se na saboru u Budimu 
događalo; ali podjedno ga sjeća kako mu je on sam najprije u Beču, 
a poslije u Pragu povjerio »upravu a i primanje svih dohodaka i koristi 
Kraljevstva Ugarskog«. Stoga očituje kralj ponovno svoju volju da Ivan 
Hunjad kapetaniju »onim redom, načinom i opsegom, kako mu je od 
kralja povjerena, a on ju je rado primio«, i nadalje obnaša. Kralj se 
nada da će to Hunjad i činiti sjećajući se kolike je milosti, časti i darove 
kralj njemu i njegovim sinovima podijelio. Zatim mu se kao pravomu 
zamjeniku kraljevu povjeravaju različiti poslovi, da se naime pogodi s 
Ivanom Jiskrom, da svlada Austrijanca Ankenreitera i da nastoji oko 
konačnoga izmirenja s carem Fridrikom. Napokon poziva kralj vrhov- 
noga kapetana da mu za put u Poljsku pošalje obećanih 3000 dukata, 
a tako isto da s 5000 dukata konačno namiri nekadanje češke plaćenike 
u šipuškom kraju. Malo vrijeme nakon toga pisma nalaže kralj pismom 
od 1. lipnja 1454. Ivanu Hunjadu, »knezu bistričkomu i vrhovnomu kape- 
tanu Kraljevstva Ugarskog«, da s 13.000 forinta iskupi od celjskoga kneza 
Ulrika grad Trenčin u županiji istoga imena; a 11. lipnja izdaje kralj 
u Pragu Hunjadu povelju kojom mu potvrđuje starije darovnice za neka 
mjesta u Temeškoj županiji i rudnike (Rudystha) u ugarskom dijelu 
Srbije blizu Beograda. 

Još 23. lipnja boravi vrhovni kapetan Ivan Hunjad u sjeverozapad- 
noj Ugarskoj, a onda se sprema na rat s turskim sultanom Muhamedom. 
a 7. kolovoza već je Hunjad u Beogradu. Bilo je krajnje vrijeme da 

lođe. 

Tek što se bijaše despot Đurađ u ožujku ili travnju 1454. s obi- 
telju i blagom svojim sklonio u Ugarsku, provalio je sultan Muhamed 
s golemom vojskom u Srbiju. Ivan Sobota javio je o toj provali svomu 
prijatelju u Mletke: »Ljudi koji su od straha pribjegli k nama tvrde 
da je na despotovu zemlju udarila tolika sila turska (tantas copias), o 
kojoj smo jedva kada čitali ili je vidjeli. Kažu da je osim domaće vojske 
sultan najmio deset legija plaćenika, ljudi skupljenih iz svakoga roda, 
koji se odlikuju osobitom hrabrošću, te su spremni na svako djelo 
(facinus). Obijesni car pouzdaje se u hrabrost ovih (plaćenika), te se 
nakon prijašnjega sretnoga rata, kad je Carigrad osvojio, tako pomamio 
da se nada osvojiti cio svijet (ut orbem spe amplexus est). Još tvrde neki 
da vuče sa sobom tri stotine kola s makinama da s njima udara na 

gradove.« Ušavši Muhamed u Srbiju s tolikom vojskom, razdijeli je na 
više strana da u jedan mah zauzme što više mjesta i utvrda. Na stolicu 
despotovu, Smederevo, u kojoj bijaše despot ostavio 6000 hrabrih i vjer- 
nih konjanika, posla svoga najhrabrijega vojvodu Isabega (Esibego 
duci); sam pak pripravljaše se kako će udariti na ugarski Beograd, pred 
kojim bijaše otac njegov prije četrnaest godina nemilo nastradao. Me- 
đutim je Isabega sreća loše poslužila. Jedne noći prijeđoše iz ugarskoga 
Kovina na sjeveru Dunava čete ugarske ili Srpske, provališe u turski 
tabor i zametnuše strašnu bitku. Turci ne mogoše odoljeti, nego ostavivši 
svu prtljagu i zastave u taboru, nagnuše u bijeg. Pričalo se da su na bi- 
jegu izginuli gotovo svi Turci, a spasio se jedini vojvoda Isabeg s četiri 
momka. Nakon tolike nesreće okanio se Muhamed priprema za pod- 
sadu Beograda, pa je s čitavom vojskom svojom pošao da nastavi pod- 
sadu Smedereva. Osvojio je već predgrađa i varoš smederevsku i stao 
udarati na samu tvrđavu kad mu 7. kolovoza uhode javiše da je Ivan 
Hunjad s ugarskom vojskom osvanuo kod Beograda. Da mu Hunjad ne 
zađe za leđa pak da ne dođe među dvije ili tri vatre (Smederevo, Kovin, 
Hunjad), sultan još one, noći diže opsadu Smedereva i stade žurno uzmi- 
cati prema Sofiji. Dne 10. kolovoza stoji Hunjad već u Kovinu, te piše 
odanle pismo erdeljskim Sasima, koje ovako završuje: »Saznavši turski 
car za to (za moj dolazak u Beograd), u pol noći diže vojsku svoju, te 
žureći se (festinans) dođe u Sofiju, gdje i sad stoji ne hoteći dalje uzmi- 
cati, nego će ondje s vojskom otpočinuti, te je pojačati da se onda, kako 
mislimo, iduće zime povrati, te ili na Ugarsku ili na Vlašku udari. Mo- 
limo vas stoga u ime kraljevskoga veličanstva i zapovijedamo vam da 
budete spremni za rat. Čim vas drugim pismom pozovemo, da odmah 
pripravni dođete u pomoć nama i Kraljevstvu Ugarskomu.« 

Oko 9. rujna 1454. opet je Ivan Hunjad u Beogradu. Malo zatim ide 
s vojskom u južne dijelove Šrbije, budući da je sultan ondje oko grada 
Kruševca bio ostavio Firuzbega (Ferizbega) s 32.000 vojnika. Dne 2. listo- 
pada sukobi se Hunjad s turskom vojskom, razbi je i samoga Firuzbega 
zarobi. Nato pohara svu tursku zemlju do Pirota; odanle pođe robeći do 
Vidina, koji spali, i vrati se napokon u Beograd. Iz toga grada upravi 
pismo njemačko-rimskomu caru Fridriku III, u kojem je ukratko opi- 
sao svoje vojevanje. Pisao je po prilici ovako: »Prejasni vladaru i gospo- 
dine naš vazda premilostivi! Sa svim poštivanjem primili smo vaše pi- 
smo i razumjesmo što sadržava. Što se tiče bijesnih Turaka i njihovih dje- 
la, moći, stanja, napredovanja, navala i zlih namjera, možemo vašu pre- 
jasnost istinito obavijestiti kako je onaj bijesni Mahometbeg, čelebija, 
gospodar i car Turaka, pogazivši vjeru svoju pogansku i prekršiv pri- 
mirje — što ga bijasmo u ono vrijeme kad je preblagi naš gospodar La- 
dislav, kralj ugarski i češki, bio još pod uzgojem vaše prejasnosti, u ime 
kraljevstva i vojvodine kralja Ladislava za Ugarsku i Srbiju na odre- 
đeno vrijeme utanačili i utvrdili — s nebrojenim svojim četama, pridru- 
živši još Tatare, Saracene, Karamance i druge različite narode s istoka, 
neprijateljski provalio u Kraljevstvo Srbije rečenoga kralja našega La- 
dislava, te iz njega srpskoga despota Đurđa protjerao i više od 50.000 

ljudi ili duša zarobio. Samo kraljevstvo (Srbiju) pak posve je zatro 
i spalio pa, osvojivši vanjsku varoš Smederevo i razorivši dvore reče- 
noga despota, opasao je nutarnji grad smederevski (interiorem civitatem 
Zendero) i stao ga podsjedati. Mi pak, koliko smo pored sadanjega izbi- 
vanja našega kralja Ladislava za obranu njegove kraljevine i vojvodine 
učiniti mogli, pošli smo osobno s našim četama protiv tih Turaka i Ma- 
hometbega. Kad je ovaj dočuo za naš dolazak, okanio se podsade (Sme- 
dereva) i uzmakao je u Bugarsku (oko 7. kolovoza), do grada svoga 
Sofije, ostavivši u samoj Srbiji nekoga vojvodu, po imenu Friczbega 
(Firuzbega), jednoga od poglavitih kapetana svojih, s 32.000. nevjernih 
ogana oko Kruševca (circa partes Krusolicz). Mi smo se s njima suko- 
bil te ih s Božjom pomoću i po dobroj sreći premilostivoga kralja Ladi- 
slava svladali, pače i samoga Friczbega s mnogo Turaka zarobili, te ih 
sada držimo u sužanjstvu. Zatim smo svu državinu rečenoga turskog 
cara sve do grada Pirota popalili; odanle smo pošli do njegove varoši 
Vidina, pa smo i nju s čitavim kotarom opustošili. A sada je turski sul- 
tan, da nam se osveti, izašao iz svoga grada Drinopolja sa svima silama 
i vrlo jakom vojskom svojom; on stoji na polju između rečenih varoši 
Sofije i Pirota, te kani udariti na Kraljevinu Ugarsku, koju neprekidno 
uznemiruje i štete joj zadaje. Mi stojimo također ovdje (u Beogradu); 
ako udari na nas, borit ćemo se s njime. Stoga vas, preuzvišeni care, koji 
ste glava čitavoga kršćanstva, molimo da bi visost vaša s braćom svojom 
i s drugim kršćanskim knezovima nešto utanačila i dokončala u pogledu 
sveopće vojne (generalis exercitus) na Turke. Sada je vrijeme tako zgo- 
dno kako neće biti ni za sto godina... Bijesni sultan turski zna o pri- 
pravama za opću vojnu; pa ako se ta vojna po vašoj jasnosti ne ostvari, 
on će se idućega mjeseca ožujka zaista podići na kršćanstvo. Spremni 
smo na svaku službu ne manje vašoj jasnosti, kao i gospodinu našemu 
kralju Ladislavu, našemu prirodnomu gospodaru. Dano. u gradu Beo- 
gradu, godine 1454. Ivan Hunjad, nasljedni knez Bistrice i vrhovni kape- 
tan Ugarske.« 
Dok je Hunjad iz Beograda odbijao hrabro i slavno navale turske 
na Srbiju, vijećalo se pobudom i nastojanjem pape Nikole V zaista u 
Njemačkoj o tom kako da se s pomoću Njemačkoga Kraljevstva pokrene 
velika križarska vojna na Turke. Na državnom saboru u Frankfurtu u 
listopadu 1454, gdje je cara Fridrika III zastupao biskup Aeneas Sylvius 
a papu pavijski biskup Ivan Castiglione, bili su nazočni i ugarski posla- 
nici, koji su izjavili da će samo onda nastaviti rat s Turcima, ako im 
Njemačka pomogne s 20.000 pješaka i 10.000 konjanika; inače će gledati 
da se izmire i nagode sa sultanom. Nato zaključi doduše njemački sabor 
da će eventualno dati traženu pomoć; no podjedno ustanovi da se dogo- 
dine opet sastane u Novom Mjestu kod Beča, gdje će se sa samim carem 
Fridrikom pobliže o tom dogovarati. I zaista ureče Fridrik novi državni 
sabor njemački u Novo Mjesto kod Beča za 15. veljače 1455. Već 14. 
studenoga 1454. saziva kralj Ladislav Postumus iz Praga staleže ugarske“ 
da se 6. siječnja iduće godine nađu na okupu u Budimu, gdje će izabrati 
poslanike, koji će zajedno s vrhovnim kapetanom Ivanom Hunjadom 
poći k caru Fridriku i na saboru u Novom Mjestu ne samo vijećati o 

općoj vojni, nego također ustanoviti koliko bi Ugarska mogla dići voj- 
ske za taj rat. Dne 19. prosinca opet borave u Petrovaradinu članovi 
ugarskoga državnog vijeća, po imenu kaločki nadbiskup Rafael Herczeg, 
pečujski biskup Andrija, vrhovni kapetan Ivan Hunjad, palatin Ladislav “ 
Gorjanski, erdeljski vojvoda i mačvanski ban Nikola Iločki, drugi mač- 
vanski ban Ivan Korođ i još neki niži plemići. K njima je došao s kra- 
ljeva dvora vrhovni kancelar Ivan Vitez od Sredne pa im uručio i kra- 
ljevu sazivnicu za sabor u Budimu. Državnomu vijeću čini se rok do 
6. siječnja prekratak i zato određuje da se sabor ima skupiti do 20. 
siječnja 1455. Vrhovni kancelar priopćuje vijeću također da se kralj 
Ladislav naskoro kani svratiti u Ugarsku, zatim kako se kralj trsi da 
izmoli pomoći u njemačkih knezova. Ugarski se sabor zaista sastao u 
Budimu oko 11. veljače 1455. i izabrao svoje poslanike za Novo Mjesto. 
Među njima bijaše također kancelar Ivan Vitez, koji se tom zgodom 
lijepo prodičio svojom govorničkom vještinom, Uz njega trsili su se i 
biskup Aeneas Sylvius, a i vatreni franjevac Ivan Kapistran da slabo 
zastupane knezove njemačke sklone na rat, Ali njemački knezovi uskra- 
tiše svaku pomoć, a kad im k tomu stiže vijest da je papa Nikola V dne 
24. ožujka umro, raziđoše se svojim kućama. Tako se posve izjalovi kri- 
žineka vojna, o kojoj je papa nakon pada Carigrada toliko snovao i 
radio. 

Međutim se i Ivan Hunjad morao za neko vrijeme okaniti ratovanja 
s Turcima, jer mu je zaprijetila pogibelj s duge strane. Kralj se naime 
Ladislav Postumus nakon duga boravka u Češkoj i Šleskoj (Vratislavi) 
napokon dne 16. veljače 1455. vratio u Beč, gdje je uto Ulrik Eizinger 
bio na čelu staleškoj vladi za vojvodinu Austriju. Ali Eizinger bijaše 
za to vrijeme stekao mnogo ljutih protivnika između austrijskih veli- 
kaša, koji su ga javno optuživali da je sebičan, da grabi imanja i dohotke 
svoga Eospodara, da je zavadio staleže među sobom, da je nasilan i 
drugo. Pored tih protivnika Eizingerovih javiše se i prijetelj! Ulrika 
Celjskoga, koji stadoše tajno (clam) oko nestašnoga ralja raditi da 
svoga rođaka opet primi na svoj dvor. Čini se da je i sam Ladislav pože- 
lio društvo kneza Celjskoga, te je stoga uslišao molbe njegovih prija- 
telja. Jednoga dana došao je Ulrik Celiski s 1000 konjanika i sjajnom 
družinom pred Beč. Kralj Ladislav s velikašima i plemstvom pošao mu 
u susret te ga doveo u grad uz klicanje naroda, koji ga je pred osam- 
naest mjeseci bio gotovo ubio. Čim se Celjski vratio u Beč, njegov je 
protivnik Eizinger smjesta sa svojim privrženicima ostavio grad i pošao 
dragovoljno u zatočje na svoja imanja. Zgodilo se to ili potkraj veljače 
ili u ožujku 1455. 

Ulrik Celjski bijaše vrijeme progonstva većinom proboravio u svo- 
joj banovini Šlavoniji i na imanjima svoga roda. Kako se ponio prema 
ocu svomu, starcu Fridriku, i kako prema supruzi svojoj Katarini, ne 
znamo; samo nam je poznato da je kneginja Katarina mnogo boravila 
u Gradecu kraj Zagreba, a onda i u Medvedgradu, gdje je bila okru- 
žena od svojih srpskih dvorjanika i službenika. Od tih je bio najgoro- 
padniji kastelan medvedgradski Bogavac Milaković, na kojega se Suto 
tuže zagrebački građani. Vlastohlepni Ulrik Celjski nije tako lako mogao 

mirovati. Najprije je nudio svoju slu- 
žbu Mletačkoj Republici, koja je tada 
ratovala s milanskim vojvodom Fra- 
njom Sforzom, ali se nije mogao pogo- 
diti za plaću. Snovao je također sa 
svojim četama nahrupiti na Beč te se 
silom vratiti na svoje mjesto; no sta- 
leži austrijski doznali su još.za vre- 
mena za njegovu osnovu te su to za- 
priječili. Dne 14. siječnja 1454. nala- 
zimo kneza Ulrika u Križevcima, gdje 
sporazumno s plemićima kraljevstva 
(de voluntate nobilium regni) odgađa 
neku parnicu između kninskoga bis- 
kupa Dmitra Čupora i Vladislava Titu- 
ševića. U dotičnoj ispravi piše se Urlik 
»Kraljevina Dalmacije, Hr- 
vatske i čitave Slavonije 
ban«, dok se prije zvao naprosto ba- 
nom Slavonije (još 25. listopada 1453. 
Ban in windischen landen). Očito je 
da je on u ono vrijeme prisvajao neko 
pravo na čitavo Hrvatsko Kraljevstvo, 
dakle ne samo na Slavoniju, nego ta- 
kođer i na Dalmaciju i Hrvatsku. 

Već bi spomenuto kako je nakon 
kneza Petra Talovca (11. ožujka 1453) 
nastala jagma za hrvatsku baniju i za 
baštinu sinova njegovih. Kralj Ladi- 
slav bijaše još za života Petra Talovca 
imenovao hrvatskim banom Ladislava 
Hunjada, sina Ivanova; taj se doduše 
u ispravama ponosio kićenim naslovom 
»ban Dalmacije i Hrvatske«, ali svoje SV. IVAN KAPISTRAN 
banovine nije ni vidio, nego je ostao 
u sjeverozapadnoj Ugarskoj, gdje 
je većinom boravio u Trnavi. Tako Hrvatska kroz nekoliko godina 
(1453—1457) nije imala pravoga bana, te se u kraljevskim poveljama 
onih godina redcvito piše »banska čast za kraljevine Dalmaciju i Hrvat- 
sku ispražnjena« (officiolatu banatus Dalmatiae et Croatiae vacante). 
U samoj Hrvatskoj međutim, a osobito u Dubrovniku, čulo se svaki čas 
za ime kojega novog bana hrvatskoga. Još godine 1453. raduju se Du- 
brovčani što je kralj Ladislav povjerio baniju knezovima Ulriku Celj- 
skomu i Ivanu Hunjadu; gotovo u isto vrijeme, oko 28. srpnja, govorilo 
se u Mlecima »da će nećak kneza Ivana (Hunjada) doći u Dalmaciju 
da preuzme baniju« (nepos comitis Johannis Hungarie est venturus ad 
partes Dalmatie causa accipiendi bannatum), te se stoga Republika za- 

brinula za grad Split. Međutim ni Ivana Hunjada, a ni sina ni nećaka 
njegova nije tada vidjela hrvatska zemlja; tek Ulrik Celjski, pošav u 
prisiljeno progonstvo, stao raditi da ovlada hrvatskom banijom, a i baš- 
tinom sinova Talovčevih. Čini se da je u tom pogledu radio sporazumno 
s hercegom Stjepanom Vukčićem, s kojim je bio u dalekom srodstvu 
pa Preniepanina, i koji je ratovao s Dubrovnikom. No protiv celjskoga 

neza Ulrika i hercega Stjepana podigli se ne samo neki hrvatski kne- 
zovi, osobito knez krbavski Grgur Kurjaković sa svojim ocem Tomom, 
koji bijahu nakon smrti Tome Tvrtkovića baštinili njegovu plemenštinu 
a s njom i znameniti grad Ostrovicu u Lučkoj županiji, zatim hrvatski 
banovac Tomaš Bojničić od Plavna, koji se bojao za gradove Knin i Lab, 
nego i Mlečani, Dubrovčani, pače i bosanski kralj radili su svima silama 
da se u ostavini bana Petra ne ugnijezde ni celjski knez Ulrik ni herceg 
Stjepan. 

Na početku godine 1454. znalo se u Mlecima kako Stjepan Vukčić, 
herceg sv. Save, kojemu je nedavno umrla supruga, hoće da se oženi 
Jadvigom, udovicom bana Petra Talovca da bi tako ovladao Klisom i 
drugim gradovima koji su pripadali nedoraslim sinovima pokojnoga 
bana. Da se to ne dogodi, ugovara mletački knez u Splitu u ime Repub- 
like savez s banovcem Tomašem Bojničićem i kastelanima Petrovih 
gradova, a na obranu mladih sinova njegovih Ivaniša i Stjepana. Dne 
22. siječnja 1454. predaju Tomaš Bojničić, zatim kastelani Juraj Ver i 
Pavao Kiš (Vir Juray et conte Chis Paval) gradove Klis, Sinj, Čačvinu, 
Petrovac, Ključ, Knin i Lab u zaštitu Mletačke Republike, koja će ih 
braniti od svakoga »izuzev jedino krunu i barune ugarske«. Odmah za- 
tim, 18. ožujka, javljaju Mleci hercegu Stjepanu Vukčiću da su primili 
u zaštitu svoju ne samo gradove pokojnoga bana, nego i sinove njegove 
dok navrše osamnaest godina. Tim bi načinom zapriječeno nastojanje 
hercegovo da zauzme baštinu Talovaca. Ali u isto vrijeme nisu ni Mleci 
ni bosanski kralj mogli stati na put banu Ulriku Celjskomu da pokori 
krbavske knezove Kurjakoviće i da im otme grad Ostrovicu i druge kra- 
ljevske gradove u Hrvatskoj. Ulrikov vojvoda Jan Vitovec vodi vojsku 
na krbavske knezove Tomu i Grgura. Ali mu se sreća ne smije, jer ne- 
kako u polovici godine 1454. (9. lipnja) bude od rečenih knezova razbi- 
dn Baš na dan toga poraza umre knez Ulriku stari otac Fridrik, te 

i u gradu Celju pokopan. Knez i ban Ulrik, jedini preostali muški po- 
tomak svoga roda, baštinio je po ocu do 70 imanja i gradova u Štajer- 
skoj, Koruškoj, Hrvatskoj i Slavoniji, Ugarskoj i Austriji, te je bio, ako 
ne najbogatiji, svakako jedan od najbogatijih velikaša u državini kralja 
Ladislava. Njegov vojvoda Jan Vitovec nastavio je rat s Krbavskim kne- 
zovima, te ih je napokon prisilio da mu ustupe Ostrovicu i još jedan 
grad u Hrvatskoj. Mlađi knez krbavski Grgur priljubio se posve banu, 
te je otad bio vjeran pratilac njegov. Jan Vitovec nastavio nato rat proti 
banovcu Tomašu Bojničiću da mu otme gradove Knin i Lab. Još u ožuj- 
ku 1455. moli bosanski kralj Mletačku Republiku neka skloni sinove 
bana Petra da njemu predaju grad Knin (quod est caput et principalis 
locus Croatie), samo da ne dođe u ruke knezu Celjskomu, koji snuje 
također Mlećima ugrabiti Dalmaciju. 

Knez Ulrik boravi uto 27. siječnja 1455. u Križevcima, gdje kao »ban 
Kraljevina Dalmacije, Hrvatske i Slavonije« zajedno s plemstvom kra- 
ljevstva predsjeda bosanskomu sudu i prima tužbu protiv vranskoga 
priora Tome Sekelja, rođaka Hunjadova. Malo zatim, 1. veljače, opet je 
u Zagrebu na okupu s plemstvom (de voluntate nobilium regni) te od- 
gađa parnicu između zagrebačkoga kaptola i Vladislava Tituševića. Dne 
15. veljače već je u Varaždinu, a odanle hita kroz Ugarsku u Beč, gdje 
je malo zatim slavodobitno primio državno kormilo u svoje ruke. 

Čim je Ulrik Celjski stekao nekadanju vlast, stao se osvećivati pro- 
tivnicima svojima. Najviše zaprijetio je Ivanu Hunjadu i njegovim sino- 
vima, koje je želio do kraja zatrti i uništiti. Smatrao ih je za poglavite 
pomagače i saveznike Eizingeru, koji su bitno pridonijeli pređašnjemu 
padu njegovu. K tomu ga je vrijeđalo što je Ivan Hunjad nakon pada 
njegova u zadnji čas osujetio vjenčanje sina svoga Matije s njegovom 
kćerju Elizabetom, premda je bilo već sve pripravljeno. Kako je Celj- 
skomu sada ugled i vlast još jače narasla, upotrijebio je sve sile na zator 
omraženoga protivnika svoga. I tako je planula žestoka borba između 
oba takmaca i njihovih privrženika, a na golemu štetu Ugarskoga i 
Hrvatskoga Kraljevstva. 

U travnju 1455. borave na kraljevu dvoru u Beču palatin Ladislav 
Gorjanski i erdeljski vojvoda Nikola Iločki. Očito rade s Ulrikom Celj- 
skim na propast vrhovnoga kapetana Ivana Hunjada. Dne 7. travnja 
utanačio je zaista knez i ban Ulrik savez s onom dvojicom na međuso- 
bnu obranu i za složno djelovanje u svim ugarskim poslovima. U isti 
mah nastojao je Ulrik da Ivana Hunjada pred kraljem okleveta. Stao 
kralju Ladislavu govoriti da Hunjad čezne sam za krunom i da nastoji, 
ako mu inače ne pođe za rukom, s pomoću Turaka popeti se na pije 
stolje. Uz to snuje i o tom kako bi kralja, čim se svrati u Ugarsku, uklo- 
nio s puta bud mačem bud otrovom. Nestašni Ladislav zastrašen bi tako 
te je naposljetku privolio da se Hunjad pozove u Beč, tobože na vije- 
ćanje o državnim poslovima, pa da se onda zasužnji i pogubi. Međutim 
kancelar Ivan Vitez i drugi prijatelji Hunjadovi obavijestili svoga lju- 
bimca o svemu što se protiv njega snuje. Hunjad se isprva kratio oda- 
zvati pozivu, no napokon pošao s izabranom četom od 2000 konjanika 
u Austriju. Ali u grad Beč ne htjede nikako unići, nego stade u nekom 
mjestu ispred grada, sakrivši velik dio svoje družine u blizini. Uto dođe 
Ulrik Celjski k njemu s malora pratnjom od 40 ljudi, pozivajući ga. da 
pođe kralju u neki vinograd. Hunjad zatraži da mu se prije da obećano 
slobodno (provodno) pismo kraljevo. Kad mu je nato Celjski odgovorio 
da je pismo u kralja u vinogradu, planu Hunjad i reče: »Tako si me 
prevario, kneže! Mogao bih te kazniti, ali te počitanje prema kralju spa- 
sava! Kralju poklanjam tvoj život, ali da mi više pred oči ne dođeš!« 
(Sicci me ludificasti comes? fraude me appetis; possum de te suppli- 
cium sumere, reverentia regis te salvum facit: illi tuam vitam dono, et 
ante oculos meos, faxo, ne amplius veneris). 

Posramivši svoga protivnika takvim načinom, povratio se Hunjad 
u Ugarsku te već 17. svibnja boravi u Budimu, gdje željno očekuje gla- 

sovitog franjevca i propovjednika Ivana Kapistrana. Piše mu list, u kojem 
kaže kako zajedno s čitavom porodicom svojom teško očekuje dolazak 
njegov (cum tota nostra familia ferventissime et ardentissime exspecta- 
mus). Dne 23. svibnja izdaje Hunjad naloge u ime kralja Ladislava (in 
persona domini nostri regis). Odmah zatim, 26. svibnja, vijećaju s njime 
u Budimu članovi državnoga vijeća te razašilju istoga dana pozivnice za 
sabor, koji će se sastati u Đuru 8. lipnja, i na kojem će se raspravljati 
o dolasku kralja Ladislava u Ugarsku. Potpisani su na pozivnici ostro- 
gonski nadbiskup Dionizije Seč, biskup pečujski Andrija, velikovaradin- 
ski biskup i kraljevski kancelar Ivan Vitez, knez bistrički Ivan Hunjad, 
palatin Ladislav Gorjanski i vojvoda erdeljski Nikola Iločki. 

Na zakazani sabor nije došao ni kralj Ladislav, a ni njegov prvi 
doglavnik Ulrik Celjski. Kralj je tada slabo mislio na Ugarsku i na ne- 
volje njezine, nego se spremao na rat s njemačkim carem i rođakom 
svojim Fridrikom III. Dne 24. lipnja izdaje Ulrik Celjski u Beču pismo 
kojim se zavjerava kralju Ladislavu da će ga vjerno služiti protiv sva. 
koga, a osobito da će ga braniti od cara Fridrika. Međutim bijaše se u 
urečeno doba sastao sabor u Đuru, gdje se uz druge zamašne poslove 
raspravljalo »o općoj slozi između baruna Ugarske« (pro communi con- 
cordia inter eos componenda). Nazočni velikaši nastojali su također da 
dođe do izmirenja između vrhovnoga kapetana Ivana Hunjada i kneza 
Ulrika Celjskoga, koji se jamačno nije usudio doći u Ugarsku otkad su 
na javu izašle njegove spletke protiv Hunjada. Kako je sabor bio na 
okupu još u kolovozu, pošlo je posrednicima zaista za rukom da izmire 
barem prividno oba protivnika. Dne 1. kolovoza izdaje Ivan Hunjad u 
Budimu, kamo bijaše uto premješten sabor, ispravu te obznanjuje da 
je s knezom Celjskim utanačio savez za međusobnu obranu, pa i s oru- 
žjem u ruci; onaj koji pogazi ugovor neka se kazni kao veleizdajica. 
Istoga dana proglašuje Hunjad drugim pismom da prigodom vjenčanja 
svoga sina Matije s kneginjom Elizabetom, kćerju Ulrikovom, ne zahti- 
jeva ni on ni sin njegov nikakva miraza, nego prepuštaju ocu njezinu 
da joj sam po svojoj volji odredi miraz i opremu. 

U kolovozu 1455. dakle izmirili se barem nekako dva najveća takma- 
ca i protivnika u Ugarskom i Hrvatskom Kraljevstvu. Izmirenje imalo 
se utvrditi već prije utanačenim brakom njihove djece. Ulrikova kći 
bijaše već prije pobudom Hunjadovom prigrlila katoličku vjeru, a 4. 
srpnja primila je sv. potvrdu od ostrogonskoga nadbiskupa. Odmah po 
vjenčanju odvedena bi trinaestogodišnja Elizabeta u Erdelj u stolicu 
Hunjadovu, a suprug njezin poslan bi na dvor kralja Ladislava, koji ga 
bijaše imenovao svojim komornikom. Tako su oboje bili na neki način 
i taoci u rukama dviju protustranaka. Elizabeta međutim nije dugo bila 
supruga Matijina. Tek što je došla u grad Hunjad, gdje ju je osobito 
pomno njegovala svekrva njezina Elizabeta Hunjad, rođena Silađi, stala 
je mlađahna pobolijevati od neke neizlječive bolesti. S njom bijaše došao 
u Erdelj i Ivan Hunjad, koji 20. kolovoza kao vrhovni kapetan Kraljev- 
stva Ugarskog izdaje u Bistrici povelje u ime kralja Ladislava (in per- 
sona regie maiestatis). Malo zatim, 8. rujna, piše Hunjad iz svoje sto- 
lice glasovitomu franjevcu Ivanu Kapistranu, svomu prijatelju, koji je 

bio na glasu kao čudotvorac, te ga moli da se što prije svrati u grad 
Hunjad. »Naša kći (snaha)«, veli Hunjad, »naime unuka gospodina des- 
pota, imala je dva prišta te je malo ne zaglavila. Sad je s Božjom po- 
moću donekle ozdravila.« Međutim već 2. listopada piše Elizabeta Hu- 
njad iz grada Hunjada rečenomu Ivanu Kapistranu: »Javljamo vam, oče, 
da je naša snaha tako teško bolesna te ne može ni živjeti ni umrijeti, 
Molimo vas zato da je u svojim molitvama Bogu preporučite.« Supruzi 
su Hunjadi tvrdo vjerovali da će im snaha ozdraviti ako se čudotvorac 
Ivan Kapistran za nju Bogu pomoli. On je poslije došao i u Hunjad, ali 
boj nije mogao pomoći. Mlada Elizabeta umre pošto je samo tri mjeseca 
ila supruga Matijina. 

Smrću Elizabete prekinuta bi potkraj godine 1455. svaka sveza iz- 
među Hunjada i Celjskoga, a opreka između ova dva muža i njihovih 
privrženika izbijala sve jače na površje. Opreka se još više izoštrila kad 
je napokon kralj Ladislav nakon dugih priprava u siječnju 1456. došao 
u Budim, praćen Ulrikom Celjskim, koji je sada i u Ugarskoj htio biti 
jedini remi i predstavnik svoga kralja i rođaka. Ivan Hunjad ostao 
u Erdelju i nije htio doći u Budim, pače ni onda kad se ondje sastao 
sabor da vijeća o ratu s Turcima. Tek pošto mu je kralj Ladislav dao 
provodno (sigurno) pismo, osvanu on 1. ožujka u Budimu zajedno sa 
svojim sinom Ladislavom, a u pratnji svojih najpouzdanijih prijatelja 
i četa njihovih. Papinski legat, kardinal Ivan Carvajal uložio sada sav 
svoj ugled i rječitost da uoči prijeteće turske pogibelji izmiri protivnike 
i njihove pristaše. Kralju i legatu za volju obnoviše napokon Ivan Hu- 
njad i Ulrik Celjski 31. ožujka 1456, u nazočnosti biskupa Ivana Viteza, 

alatina Ladislava Gorjanskoga, vojvode Nikole Iločkoga, Ladislava Pa- 
oca i Fridrika Lambergera savez od prošle godine, uključivši u nj i sina 
Hunjadova Ladislava. Kralj Ladislav nastojao je podjedno da udobro- 
volji velikoga junaka, te ga je gotovo obasuo poveljama kojima mu je 
potvrdio sve prijašnje darovnice svoje. U tim poveljama, izdanim u 
Budimu 4, 7. i 28. travnja i 12. svibnja, slavi kralj »trajnu vjernost i 
neumornu brigu« Hunjadovu oko napretka kraljevstva, a u jednoj ga 
pače zove »veledušnim spasiteljem i stupom kraljevstva« (huius regni 
conseruator magnanimus et columpna), te pripisuje baš njemu u za- 
slugu što je »ovih dana mogao preuzeti mirni osjed svoga kraljevstva« 
(diebus his eiusdem regni. possessio pacifica fideliter nobis est restituta). 
Ali Hunjad kao da nije pravo vjerovao ni samomu kralju Ladislavu, jer 
su mu povelju za Temešvar morali potvrditi i otkrijepiti svojim peča- 
tima još nadbiskup Dionizije Seč, palatin Ladislav Gorjanski i erdeljski 
vojvoda Nikola Iločki. Izmirivši se tako barem prividno s Ulrikom Celj- 
skim i kraljem, pohitao je Ivan Hunjad na jug da brani Ugarsku i kršćan- 
stvo od nove navale sultana Muhameda. 

Knez Ulrik Celjski, vrativši se na staro mjesto svoje uz kralja Ladi- 
slava, ne bijaše smetnuo s uma Hrvatske banovine. Njegov vojvoda Ivan 
Vitovec nastavio je rat da u ime svoga gospodara ovlada ostatkom Hrvat- 
ske. Pri tom ga pomaže Ulrikov daljnji rođak, herceg Stjepan Vukčić, 
koji se još uvijek otima za ruku obudovjele banice Jadvige da bi tako 
ovladao baštinom knezova Talovaca. Herceg stupa u to vrijeme još u 

bliže srodstvo s Celjskim knezom. Već 22. ožujka 1455. znadu u Mlecima 
da se jedan hercegov sin ženi sinovicom (nećakinjom) Celjskoga kneza, 
a 19. svibnja odobrava Mletačka Republika knezu i kapetanu zadarsko- 
mu trošak od 80 libara za darove kojima su nedavno počastili zaručnicu 
hercegovića. Nema sumnje da je knez i ban Ulrik pridonio da se njegov 
rođak, herceg Stjepan Vukčić napokon izmiri s gradom Dubrovnikom. 
No zato je herceg sada još većom snagom pregnuo da proširi svoju vlast 
u Hrvatskoj. Dne 24. prosinca 1455. piše Trogiranin Ivan Sobota svomu 
prijatelju u Mletke: »Veledušni Stjepan (Vukčić) svim trudom, brigom 
i načinom nastoji da se oženi udovicom velemožnoga bana Petra (Ta- 
lovca). Tim brakom nada se uvelike da će moći Hrvatima vladati i pri- 
miti gradove koji su se pokoravali banu Petru... Kralj (bosanski), za- 
strašen tolikom opasnosti, radi vrlo uporno da svoga sina što sjajnije 
oženi... Veledušni Stjepan, videći što kralj snuje, skuplja odasvud 
vojsku i prijeti Hrvatima strašnim ratom. On se pouzdaje da će tim za- 
strašivanjem osujetiti kraljevsku svadbu. Oni koji zapovijedaju tvrđa- 
vom Klisom obećavaju i bosanskomu kralju da će mu predati onu 
plemenitu varoš; ali oni sve zaluđuju i nisu nikomu vjerni. Za Dalma- 
ciju je ona tvrđava (Klis) vrlo zgodna.« 

Bosanskomu kralju Stjepanu Tomašu, koji se neprestano zvao 
»kralj Hrvata«, nije nipošto bilo poćudno širenje vlasti hercegove i Celj- 
skoga kneza. Sasvim je stoga prirodno da je gledao to na svaki način 
spriječiti s pomoću Mletačke Republike, kojoj je jednako bilo do toga 
da se ionako gordi i silni ban Celjski ne ugnijezdi u najbližem susjedstvu 
njezinu. Prvih dana mjeseca lipnja 1456. borave u Mlecima poslanici 
bosanskoga kralja, hvarski biskup Toma i Trogiranin Nikola Testa, te 
u ime svoga gospodara izlažu različite molbe i želje njegove. »Vama g 
već dosta jasno«, poručuje kralj Mlecima 3. lipnja, »kako knez Celjski 
svim svojim silama nastoji zauzeti Banovinu hrvatsku i protjerati one 
sirote bana Petra, koji su se utekli vašoj i našoj zaštiti. Čini nam se stoga 
nedostojno i nepošteno što se rečeni knez Celjski otima za baniju hrvat- 
sku, kao i za knežiju Cetinu i Klis. On to radi prezirući nas i na našu 
štetu; te mnijemo da bi on više jada i nevolje zadavao vašim i našim 
podanicima nego i sam turski car, samo kad bi mogao. Mi smo vam u 
svoje doba dosta poručivali da grad Ostrovica mora podleći njegovoj 
sili; vi ste mogli to osujetiti, ali nije ništa učinjeno. Da je Ostrovica 
onako na našoj granici kao grad i varoš Knin, ne bi mi bili dopustili 
rečenomu knezu da je uzme, nego bi se bili oprli kao što smo suzbili 
njegovu vojsku kad je došla Knin podsjedati. Upravitelji i kastelani onih 
gradova (Sinja, Čačvine, Petrovca i Klisa), koji pripadaju sirotama Pe- 
tra bana, našli su vazda isprike da mu (Celjskomu) ne predaju povje- 
renih im gradova; oni su govorili: Počekajte još neko vrijeme, dok 
kralj dođe u Budim; čim on uđe u Budim, učinit ćemo smjesta kako 
nam zapovjedi. Međutim sad je kralj stigao u Budim te je knezu Celj- 
skomu izdao povelju kojom mu je darovao Banovinu hrvatsku; uz to 
je kralj poslao u Hrvatsku jednoga svog plemića, po imenu Simona 
(Coporoiuchg) s punom vlašću da uvede kneza u posjed njezin, misleći 
da će to ići mirnim putem. Simon je dotad morao već i doći. Nama se 

čini da nikako na to pristati ne smijemo. Ako se vama neće otvoreno 
raditi protiv kneza Celjskoga, vi pomozite rečenim kastelanima, pa ih 
opskrbite hranom, prahom, puškama i oružjem. Mi ćemo, kako smo 
već rekli, sve učiniti za one sirote. I ovu posljednju pripomoć, ako ho- 
ćete, podajte što prije, jer oni upravitelji (kastelani) ne mogu dulje 
izdržati znajući za svoju nemoć. Ako se ne budu mogli stalno pouzdati 
u vas i u nas, oni će povjerene im gradove predati u ruke spomenutoga 
kneza; zato treba za vremena predusresti da se to ne dogodi. Uz to smo 
vam već drugom prilikom dozvali u pamet da je Knin stolica Hrvatske 
(caput Croatie) i da ga knez Celjski želi najprije zauzeti. Ako ga ne budu 
mogli zadržati te bi ga morali ustupiti, čini nam se zgodno da ga vi uzme- 
te u svoje ruke da se ukloni gore zlo. Nećete li vi, onda ćemo urediti 
da ga mi dobijemo, i da onda vi i mi obranimo ostale gradove za spo- 
menute sirote. Kad bi tako bilo, knez bi Celjski tražio Knin od nas, a 
ostala mjesta rečenih sirota ostala bi u miru. Jer znajte, ako Hrvatska 
s Kninom zapadne kneza Celjskoga, on će bez ikakva otezanja poseg- 
nuti za Dalmacijom. Već nam je i govorio da učinimo s njim savez i da 
u toj stvari posredujemo između vas i njega. Ako rečeni knez s vama 
drukčije govori nego što vam mi doglasujemo, a vi vjerujete njemu 
onako kako po vašem sudu i mudrosti prosuditi možete. Smatrate li za 
dobro da treba nešto u toj stvari učiniti, a vi pišite hercegu Stjepanu 
da ne smeta rečenim sirotama u prilog knezu Celjskomu, budući da 
su pod okriljem vašim i našim. Javljamo vam da je knez Celjski ne samo 
saveznik i prijatelj hercega Stjepana, nego i rođak njegov (coniunctus... 
affinitate). Ponukom Celjskoga kneza dobio je rečeni herceg povelju od 
ugarskoga kralja, kojom mu je darovan grad Split. S toga razloga na- 
stoje oba (knez i herceg) da se što bolje približe sa svojim granicama. 
Ako knez Celjski dobije Hrvatsku, njihove će granice (oblasti) biti zdru- 
žene (ipsorum confini erunt coniuncti) onako kako žele.« 

Mleci nisu bili tako žestoki da na brzu ruku prihvate prijedloge bo- 
sanskoga kralja. Oni su doduše još od smrti bana Petra Talovca potajno 
pomagali kastelane Petrovih gradova, kao banovca Tomaša Bojničića 
u Kninu i Labu, kneza Jurja Vera (Vyriuray) na Cetini (Sinj, Čačvina, 
Petrovac), a osobito Pavla Kiša (Kragulj) u Klisu; ali uza sve to nisu 
htjeli da se zavade s knezom i banom Čeljskim, rođakom Frankapana 
i hercega Stjepana Vukčića. K tomu bijaše njima celjski knez Ulrik i 
sam pismom od 28. svibnja, koje je onih dana moglo stići u Mletke, 
obznanio da mu je kralj Ladislav posebnom poveljom podijelio Bano- 
vinu Hrvatsku. Ulrik bio je sada zakoniti zastupnik kraljev u Hrvat- 
skoj, te Republika nije smjela dirati u njega, ako nije htjela pogaziti 
mir i pokrenuti opći rat. Republika postupala je stoga vrlo oprezno. 
U odgovoru bosanskim poslanicima od 14. lipnja odobrila je ona sve 
što je kralj njihov dosad u tom pogledu činio i još činiti kani, jer bi 
bez sumnje združenje vlasti Celjskoga kneza i hercega Stjepana bilo na 
veliku štetu njegovu; no podjedno je otklonila svaku izravnu pomoć za 
kastelane. Jednako je očitovala da se ne otima za Knin; ali ako se taj 
grad ne bi nikako mogao uzdržati za sinove bana Petra, drago bi joj 
bilo da njim ovlada kralj bosanski, pa će ona zato i svjetovati nasljed- 

nike bana Petra da što brže predaju Knin bosanskomu kralju, prije nego 
se pogode »s kim drugim«. Mletačka Republika bijaše u to doznala da 
knez Celjski zajedno s krbavskim knezovima Tomom i Grgurom Kurja- 
kovićem sprema nešto proti njezinu gradu Zadru, u kojem je tada kuga 
grozno harala tako da je malo mletačkih privrženika u njem ostalo. Dne 
6. srpnja određuje mletačko vijeće kako da se Zadar brani, ako bi po- 
trebno bilo. Sve to nije smetalo Republiku da 16. kolovoza 1456. čestita 
knezu Celjskomu što je imenovan banom hrvatskim. Uvjeravala ga o 
svojoj iskrenoj ljubavi i osobitoj radosti svojoj što je postao susjedom 
njezinim, te je očitovala da će uzdržati s njim »dobro i prijateljsko su- 
sjedstvo«. Međutim je vojvoda knežev Jan Vitovec Zajedno s kraljevim 
poslanikom Simonom radio da se u kneževu vlast predaju Knin, gra- 
dovi na Cetini i Klis. Banovac Tomaš Bojničić morao se pokoriti i pre- 
dati Knin i Lab, za njim se poveo i kastelan gradova na Cetini, knez 
Juraj. Zgodilo se to negdje u kolovozu ili rujnu 1456. Jedini kastelan 
grada Klisa, do kojega je Mlecima bilo osobito stalo, nije se pokorio. 
Dne 27. rujna utanačio je Pavao Kiš (Kragulj) formalni ugovor s Mle- 
tačkom Republikom za obranu Klisa. On i sinovi bana Petra zajedno 
s gradom ostaju pod zaštitom Mlečana; Klisom upravljat će kastelan 
Pavao dok barem stariji sin banov, kojemu je tada bilo jedanaest go- 
dina, navrši osamnaestu godinu; kastelan Pavao napokon primat će do 
smrti svoje nagradu iz Mletaka, godišnjih 150 dukata. Zanimljivo je 
kako je Republika opravdavala taj svoj ugovor tim da Klis »ne pripada 
Banovini Hrvatskoj, nego Knežiji cetinskoj« (dummodo locus ille non 
sit de banatu Croacie, sed de comitatu Cetine). Kao da Cetinska knežija 
nije bila dio Kraljevine Hrvatske! 

Potkraj rujna 1456. bio je knez Ulrik Celjski zaista pravi i jedini 
ban Dalmacije, Hrvatske i čitave Slavonije. Držao je svu preostalu Hrvat- 
sku osim ledicoga Klisa i kotara njegova. Ali to slavlje Celjskoga kneza 
nije dugo potrajalo. 


(Druga podsada Beograda 1456; smrt Ivana Hu 
njada 1i. kolovoza 1456, Ulrika Celjskoga 9. stude- 
noga 1456. i despota Đurđa Brankovića 24. prosinca 
1456.) Novi papa rimski, sijedi ali vatreni Kalikst III (8. travnja 1455. 
do 6. kolovoza 1458) još je gorljivije od predšasnika svoga pregnuo da 
zakrči slavodobitnomu Muhamedu II daljnje napredovanje i osvajanje 
kršćanskih zemalja. Nije ga ni malo smetalo što je posljednji državni 
sabor njemački u Novom Mjestu kod Beča ostao bez ikakvih rezultata. 
Kalikst razaslao na sve strane zapadne Evrope propovjednike da navi- 
ještaju križarski rat na Turke i da sabiru novce za taj rat. Između tih 
propovjednika isticao se i sada poznati već franjevac Ivan Kapis- 
tran (rođen 1386), koji bijaše dotad obašao već čitavu srednju Evro- 
pu. Svijet je jatomice grnuo slušati njegove propovijedi, premda ih nije 
razumio (obično je koji drug Ivanov tumačio narodu njegov latinski 
govor domaćim jezikom); ali se divio njegovoj živahnosti, njegovim 
kretnjama ruku i nogu (more italico). Ivan salijetao i knezove i kraljeve, 
grmio protiv čeških husita i kalikstinaca, obarao se na sve heretike i 

raskolnike. Najviše međutim bodrio je narode na križarski rat. Ali veli- 
kih praktičnih posljedica nisu sve propovijedi imale; svijet je nerado 
davao novaca za rat, jer je mislio da sve ide u papinu blagajnu; u mno- 
Sim zemljama opet zadržali bi vladari sabrane svote za sebe i za svoje 
ciljeve. 

Međutim bijaše se sultan spremio da osveti poraz svoje vojske kod 
Kruševca u listopadu prošle godine 1454. Odmah s proljeća 1455. udario 
je s velikom vojskom iz Skoplja preko polja Žegligova (kod današnjega 
Kumanova) prema Srbiji. Srbin Mihajlo Konstantinović, koji je u tom 
ratu dopanuo sužanjstva turskoga, opisuje provalu tursku potanko. On 
piše: »Kad su to Srbi čuli, dali su despotu na znanje da "turski car ide 
protiv nas s cijelom svojom silom, što da činimo; mi smo vam naprijed 
izjavili da će nas taj turski car prevariti; zato da znate sada da je naša 
namjera ta, prije nego što ćemo dati naše žene i našu djecu pred našim 
očima otimati i odvoditi među nevjernike, volimo izgubiti naše glave 
i s njima se biti. Zato nam dođite u pomoć sa što god više možete voj- 
ske; mi imamo u Sitnici jednu vojsku, a drugu u Glubočici (valjda oko 
Leskovca) ili Kislini. Znajte to i ne zadržavajte se'. Na to odgovorio 
“im je despot govoreći: 'Ne mogu tako brzo sastaviti vojsku, jer kralj 
Ladislav, koji gi mi htio u tom dati pomoć, nije sad u Ugarskoj, zato 
ostavite se za sada svega, pa ako se turskomu caru i predate, ja ću vas 
s Božjom pomoću opet osloboditi. I tako kad je car došao u jednu 
zemlju Konstantinovu, na polje koje se zove Žegligovo, na granici raške 
zemlje, čuo je za ljude koji su se skupili u Sitnici, a za druge u Glubo- 
čici; tako je ležao četiri tjedna u Kislini i nije znao što da čini i na koju 
vojsku prije da udari. Tada ona vojska koja je stajala u Glubočici hra- 
bro udari na tursku vojsku i pobila je mnoge Turke i znamenitu tursku 

du. Poslije dođe sam car sa svojom vojskom i razbije ih kraj jedne 

, koja se zove Trepanja. Sami Turci pripovijedaju da otkako žive 
nije se čulo nikad za takvu bitku od tako malo ljudi protiv tako velike 
sile; pak kažu da su svi oni gore spomenuti ljudi tu skupa bili sjedi- 
njeni, zacijelo bi turski car od njih do nogu razbijen bio; ali ovako su 
oni siromasi razbijeni, neki su pobijeni, a drugi se razbjegli, a jedan 
gospodin imenom Nikola Skobalić i njegov stric nabijeni su živi na 
olac. Odatle je car stupao naprijed i podsjeo jedno mjesto, koje se zvalo 
Novo Brdo (Prištini na jugoistoku), gdje je bio rudnik s majdanima 
zlata i srebra. Ovo je osvajao (kroz 40 dana), a najposlije ga je i uzeo, 
jer mu se ono samo predalo po ugovoru (1. lipnja 1455). Obećao im je 
da će ih ostaviti pri njihovim dobrima na miru i da neće uzeti od njih 
ni mlade žene ni momke. A pošto se to mjesto Novo Brdo već predalo, 
tada je zapovjedio car pozatvarati sve kapije, a samo jedna vrata otvo- 
riti, i kad su Turci ušli u varoš, zapovjedili su kućnim gazdama da svaki 
sa svojom čeljadi, s muškima i ženskima izađe kroz ona vrata iz varoši 
van na šanac i da ostavi sva svoja dobra doma. Tako je i bilo, te su 
išli sve jedan za drugim; a car sam stajao je pred onim vratima, pak je 
izbirao momke na jednu stranu, a ljude na drugu stranu, pa i ženske na 
treću stranu. One koji su među muškima bili najodličniji, te je sve zapo- 
vjedio posjeći, a ostale dao je pustiti natrag u varoš, a u njihova dobra 

i imanja nisu ništa dirali. Momke pak 320 na broju, a ženske do 700 
razdao je među svoje poganike, a mladiće uzeo je sebi za janjičare i 
poslao ih je u Anadol preko mora, onamo gdje se oni othranjuju. I ja, 
koji sam ovo spisao, bio sam u tom mjestu zarobljen sa svojom braćom, 
pak su nas u jednoj gomili tjerali oni Turci kojima smo bili predani.« 

Već na prve vijesti da je sultan došao da osvoji Novo Brdo, bio se 
silno uzrujao sav kršćanski svijet, jer je ta varoš bila na glasu ne samo 
sa svojega bogatstva (Francuz Brocquičre čuo je 1433. da zlatni i sre- 
brni rudnici toga e daju godišnje 200.000 dukata čista dobitka), 
nego se smatrala također za znamenit bedem kršćanstva. Dne 11. lipnja 
nije se još u Dubrovniku znalo da je Novo Brdo palo, ali se strepilo za 
sudbinu njegovu. Toga dana pišu Dubrovčani Ivanu Hunjadu: »Eto naj- 
divlji car turski, najljući neprijatelj naš s nebrojenom vojskom, s neču- 
venim još spravama, udario je na varoš Novo Brdo te je nastoji s bar- 
barskom svojom vojskom do kraja uništiti« I u Ugarskoj bijahu se 
ljuto zabrinuli čim se pročulo za provalu sultanovu u Srbiju. Kako nije 
kralja Ladislava još uvijek bilo u Ugarskoj, sazvao je Ivan Hunjad za- 
jedno s državnim vijećem 26. svibnja sabor, koji će se sastati 8. lipnja 
u Đuru. Na taj sabor ne dođe kralj Ladislav, kako se očekivalo; ali zato 
pribivaše mu gorljivi Ivan Kapistran, od nedavna prijatelj Hunja- 
dov. Jedva što se bijahu staleži sastali, dođe i nevoljni despot Đurađ 
Branković, tražeći pomoć protiv sultana. Dok se o njegovoj molbi ras- 
pravljalo, stiže 21. lipnja grozna vijest da je Novo Brdo palo. Dojam, 
što ga je ta vijest učinila na sabrane staleže, ogleda se u pismu koje je 
još istoga dana pisao Ivan Kapistran papi Kalikstu. »Sa žalošću javljam 
tvojoj svetosti«, čita se u tom listu, »da je danas došao poseban teklić, 
poslan gospodinu raškomu despotu, koji ovdje boravi tražeći od gospode 
i baruna pomoć za obranu svoga vladanja; teklić taj javio je despotu i 
barunima da je neprijatelj imena Kristova, car turski Muhamed zauzeo 
najznatniji grad raški, po imenu Novo Brdo, gdje je rudnik zlata i sre- 
bra, koji gospodinu (despotu) daje godišnje 120.000 dukata prihoda. 
I drugi gradovi i varoši opsjednuti su te samo da ne padnu. Svi su pre- 
stravljeni, presveti oče, zbog tolikih udaraca i počinjenih zločinstva.« 
Ivan Kapistran zaklinje papu da pruži pomoć. Javlja mu nadalje da je 
Ivan Hunjad spreman o svom trošku skupiti 10.000 konjanika; kralj La- 
dislav opremit će za ostalo kraljevstvo 20.000 ljudi. I despot, premda je 
ljuto stradao, podići će 10.000 vojske. Ako bi još papa poslao 20.000 
konjanika, aragonski kralj 10.000, ostale države talijanske 10.000, a voj- 
voda od Burgundije 10.000 pješaka i toliko konjanika, mogao bi Hunjad 
s tom vojskom od 100.000 ljudi za tri mjeseca ne samo protjerati Turke 
iz Evrope, nego također prijeći u Aziju i osvojiti Jeruzalem. 

Boravak despota Đurđa Brankovića u Đuru upotrijebio je gorljivi 
Ivan Kapistran ne bi li nevoljnoga starca i njegov narod priveo u krilo 
katoličke crkve. Zamolio despota da se s njime upusti u razgovor o 
vjeri. Despot privolio, a franjevac stao mu vatrenim riječima izlagati 
nauk katoličke crkve, te je na koncu despota pozvao da se odreče dosa- 
danje vjere svoje (ut errorem sue gentis relinqueret). Despot se neko 
vrijeme s franjevcem živo pravdao, a napokon mu je rekao: '»Ja sam evo 

već devedeset godina proživio i nisam znao za drugu vjeru, nego za onu 
koju sam od djedova primio. Narod moj držao me je dosad za mudra, 
akoprem nesretna. Ti sada hoćeš, što često biva, da od starca učiniš 
luđaka. Volim umrijeti u bijedi nego predaje mojih otaca napustiti.« 
Izrekavši to despot smjesta je ostavio Ivana Kapistrana. Taj se poradi 
toga 4. srpnja posebnim pismom iz Đura potužio papi, prikazavši despota 
kao najljućeg protivnika katoličke vjere, koji i u Bosni radi na zator 
njezin. »Netom prošlih dana (proximis diebus)«, piše Kapistran, »imao 
sam razgovor s despotom Raške, koji je ovdje od gospode i baruna Ugar- 
ske tražio pomoći za obranu svojih oblasti i za povratak izgubljenih. 
Našao sam ga tako zlo misleća (znale sentientem) o vjeri katoličkoj i 
tako oporno ustrajna u svojim bludnjama da je zbog toga svima nama 
kršćanima žaliti.« 

Neuspjeh vjerskoga razgovora jamačno je pridonio da se staleži 
ugarski na saboru u Đuru i zatim u Budimu nisu dalje mnogo zanimali 
za sudbinu despotovu i zemlje njegove. To bi se moglo nagađati i iz 
pisma koje je poslije, 21. srpnja, ugarski sabor iz Budima upravio na 
papu Kaliksta III. Sabor najprije čestita Kalikstu što se popeo na papin- 
sku stolicu, a onda ga moli za pomoć protiv Turaka. Tuži se nadalje 
kako posljednji državni sabor njemački u Novom Mjestu kod Beča nije 
urodio drugim plodom nego tim da se sada neprijatelj raduje što nije 
ništa učinjeno (hoc solum actum est, ut hostis noster nihil actum laeta- 
retur). Zatim javlja o nedavnoj provali Muhamedovoj u Srbiju sa strane 
Sitnice (in ea parte, quae apud vulgum Scythnicza nominatur), o padu 
varoši i grada Novog Brda, za koji kaže da je bio »glava onoga kraja, 
a sam kraj onaj hranitelj i potporanj stanju despotovu u Raškoj, plo- 
dna tla, obilat plodovima, a osobito bogat zlatnim i srebrnim rudama« 
(haec arx — Nouaborda — erat caput illius patriae; haec certe pairia 
nutrix et robur status ducalis in Rascia, solo fertilis, fructibus copiosa, 
minerarum auri et argenti quam maxime ferax). Zatim moli opet papu 
da ispuni svoj zavjet u pogledu križarskoga rata s Turcima, te kaže: »Mi 
ćemo međutim s običnom ustrajnošću koliko nam bude moguće, pripra- 
viti naše sile za naše održanje (ad conservationem nostram), te 
smo odlučili pomoć vaše svetosti makar i na štetu našu (damnosa nostra 
mora) očekivati. Imamo kroz to vrijeme čekanja zgodna hrabrioca, čas- 
noga brata Ivana Kapistrana, koji je obašao mnoge krajeve Njemačke, 
Poljske, Šleske, Moravske i Austrije, te je i k nama došao... On je nama 
koristan i vrlo potreban...« Na kraju pisma spominju se kao nazočni 
ovi prelati, baruni i plemići: nadbiskup ostrogonski i kardinal Dionizije 
Seč, kaločki nadbiskup Rafael Herczeg, egerski biskup Ladislav, veliko- 
varadinski Ivan Vitez; knez bistrički Ivan Hunjad, palatin Ladislav Gor- 
janski, vojvode erdeljski Nikola Iločki i Ladislav Paloc, Ivan Perenj, 
Mihajlo Orsag, Simon Cudar Olnodski, Simon Paloc, sikulski knez Os- 
vald Rozgon, biharski župan Franjo Čak i komaromski župan Ivan Seč. 

Sabor ugarski, koji je bio na okupu još 6. kolovoza, bijaše posve 
napustio despota Đurđa i njegovu zemlju te se pobrinuo jedino za ob- 
ranu svoje domovine. Stoga nalazimo Hunjada poslije neprestano u 
Erdelju i jugoistočnoj Ugarskoj, pače i u Vlaškoj, gdje je nedvojbeno 

pomrsio osnove turskoga cara za onu godinu. Dne 20. studenoga 1455. 
pišu Dubrovčani kralju Ladislavu da je Ivan Hunjad »svojim dolaskom 
u vlaške strane osujetio namjere rečenih Turaka« (cuius accessus ad 
Vlachie partes dictorum Turchorum consilia diremit). Despot Đurađ 
Branković međutim, ne našavši pomoći na saboru u Đuru, pošao u Beč 
kralju Ladislavu i njegovu doglavniku Ulriku Celjskomu, svomu zetu. 
Ni ondje nije međutim bolje prošao, jer se kralj Ladislav baš u ono vri- 
jeme spremao na rat proti svomu bivšemu skrbniku Fridriku, koji mu 
nije htio vratiti krune ni zauzetih gradova u Austriji i Ugarskoj. Čini se 
pače da je Ulrik Celjski savjetovao despota neka se pogodi sa sultanom, 
a možda mu je i povjerio da nastoji posredovati mir između Ugarske 
i Turske. Već 28. kolovoza 1455. mole Dubrovčani kralja Ladislava da bi 
za taj slučaj, ako bi se stvar svršila mirom s Turcima, i njihov se grad 
u tom miru (federis capitulis) po imenu spomenuo. Kralj je to Dubrov- 
niku i obećao, jer se vijeće dubrovačko 20. studenoga zahvaljuje što mu 
je pisao da bi i Dubrovnik u slučaju saveza s Turcima »iskusio blagodat 
toga saveza« (ipsius federis beneficium). Međutim se bijaše despot vratio 
kući i utanačio mir sa sultanom, dakako uz vrlo teške pogodbe. Despot 
morao sultanu ostaviti svu osvojenu zemlju od južne međe do sjedinjene 
Morave (do Kruševca, koji je ostao Turcima), a za ostatak priznati vrho- 
vnu vlast tursku i plaćati dosadanji danak od 30.000 dukata na godinu. 
Da li je despot posredovao također mir između Muhameda i kralja Ladi- 
slava, ne znamo; ali na koncu godine 1455. bila je općenito raširena vijest 
da je Ugarska zaista utanačila mir s Turcima, kojemu je pridonio baš 
despot srpski. Dne 24. prosinca 1455. piše o tom spomenuti već Ivan 
Sobota iz Trogira: »Glasovi nekakvi javljaju nam da je između ugar- 
skoga kralja i turskoga sultana utanačen savez na tri godine (fedus per 
triennium ictum esse) ... Ima ih, koji kažu da je začetnik toga saveza 
svijetli despot Đurađ (auctore Georgio illustri despoto) ... No taj savez 
je na veliku nesreću despotovu, koji bi bolje učinio da se pouzdao u 
oružje... Neka se ne nada drugomu svršetku nego što ga je dočekao 
bizantski car... Oj kad bih bio krivi prorok!« 

Vijesti o miru s Turcima kao i o pripravama kralja Ladislava za rat 
s carem Fridrikom bijahu doprle i do pape Kaliksta III. Da zapriječi 
jedno i drugo, posla papa u Beč svoga legata, kardinala Ivana Carvajala. 
Taj dođe u Austriju u studenom 1455. Mira između Ladislava i Fridrika 
nije doduše mogao posredovati, ali je barem postigao da je Ladislav 
16. studenoga iz Beča sazvao ugarski sabor, koji bi se imao sastati 13. 
siječnja 1456. u Pešti. Na taj sabor doći će sam kralj zajedno s papin- 
skim legatom i svojim svemoćnim doglavnikom Ulrikom Čeljskim, te će 
se uz drugo raspravljati i o velikom ratu s Turcima. 

Sabor se ugarski sastao zaista u Budimu u siječnju 1456. Posljed- 
njih dana siječnja stigao u Budim i kralj Ladislav. Kardinal Carvajal 
upro svu snagu da skloni staleže na rat, obećavši im pomoć od pape, 
koji sprema veliko brodovlje, a i od kralja napuljskoga i vojvode bur- 
gundskoga. Staleži se zaista izjaviše spremni te dopustiše od svake kuće 

o zlatnu forintu; uz to učiniše odredbe da se udome i hranom opskrbe 
rojni križari, koje su iz drugih zemalja očekivali. Posredovanjem papin- 

skoga legata obnovljen bi također mir između Ivana Hunjada i Ulrika 
Celjskoga, kad 6. travnja stiže vijest da se turski sultan podigao da ide 
uzimati Beograd, a kad ga osvoji da provali preko Dunava u Ugar- 
sku. Vijest tu potvrđivala su i pisma Dubrovčana, koji bijahu još 13. 
siječnja javili Hunjadu »da se Turci spremaju nevjerojatnim pripra- 
vama na zator kršćana«. I dalje izvješćivahu Hunjada o svemu što 
bi doznali; dne 15. travnja javiše mu kako se u Carigradu oprema bro- 
dere »da se osvoje mjesta na Dunavu« (ad expugnandum Danubii 
oca). 
Kralj Ladislav bijaše još 7. travnja odredio da se bez krzmanja utvr- 
de prijelazi preko Dunava, zauzmu svi klanci i opskrbe svi gradovi. Pod- 
jedno je poslao ostrogonskoga nadbiskupa Dionizija Seča, Ivana Viteza 
i Ivana Hunjada k legatu Carvajalu, neka smjesta piše papi da bez ote- 
zanja pošalje svoju mornaricu prema Carigradu da se tako razdvoji 
sila turska. Papinski legat pisa još istoga dana pismo Kalikstu III, u 
kojem osobito pohvali gorljivost Ivana Hunjada, kojega zove guberna- 
torom. I zaista je Hunjad odmah zatim pohitao na jug da sve uredi za 
obranu domovine. Za Hunjadom pođe i legat Carvajal, a napokon i Ivan 
Kapistran sa svojim križarima. Kralj je Ladislav zajedno s Celjskim 
ostao još mjesec sban u Budimu, a onda oba pobjegoše u Beč. Ulrik 
Celjski priredio tobože lov prvih dana lipnja te otišao s kraljem iz Bu- 
dima, i više se ne povratili. Celjski jamačno mislio da će Ugarsku snaći 
katastrofa, za koje će i omraženi takmac njegov poginuti. Ugarski staleži, 
saznavši da je kralj s Celjskim umakao, razbjegoše se takoder na sve 
strane i posakriše se po svojim zamcima, zaboravivši na zaključke po- 
sljednjeg sabora. 

Tako preostade obrana Ugarske trima Ivanima: Hunjadu, Carvajalu 
i Kapistranu. Na molbu Hunjadovu vratio se Carvajal u Budim da se 
odanle neumorno brine za pomoćne čete i njihovu opskrbu; Kapistran 
opet sabirao križare, koje bijaše zajedno sa svojim drugovima (Giovanni 
da Tagliacozzo, Niccolo da Fara i Ambrozije iz Languedoca) na oružje 
podigao. Međutim najveći dio tih križara sastojao se od ubogih građana 
i seljaka, kaluđera i đaka s posve nedostatnim oružjem; mnogi bijahu 
došli oboružani tek sjekirama, mlatilima i vilama. Pravih vojnika bilo 
je među križarima jedva koja stotina Nijemaca i oko 300 Poljaka. Hu- 
njad skupljao je ugarsku vojsku; 12. lipnja bio je u Segedinu, 22. lipnja 
u Temešvaru, a 3. srpnja u Kovinu. Pozivima njegovim slabo se narod 
odazivao; od velikaša došao mu je u pomoć jedini mačvanski ban Ivan 
Korođ. Tako je mogao skupiti jedva nekih 7000 ugarske vojske, koju je 
smjestio u Beograd, povjerivši obranu toga grada svomu šurjaku Mihaj- 
lu Silađiju. 

Srpski despot Đurađ Branković bijaše već na prvi glas o dolasku 
Muhamedovu ostavio Smederevo i prebjegao u Ugarsku, te se sklonio u 
svoj grad Bečej u Torontalskoj županiji. Odanle javlja 25. lipnja 1456. 
papinskom legatu Ivanu Carvajalu kako se prošle nedjelje (20. lipnja) 
turski car sa svom snagom i vojskom svojom prikučio Dunavu na 12 
(talijanskih) milja, a brodovlje njegovo na rijeci Moravi udaljeno je 
od sutoka s Dunavom 10 milja. Despot od straha (per timore) nije se 

usudio dočekati sultana u Smederevu, nego je pribjegao u Bečej, ali je 
spreman i sam na svaki način poći u boj protiv nevjernika, jer je sultan 
neprijatelj i njegovu narodu. Sultan je čvrsto odlučio udariti na Beo- 
grad. Ivan Hunjad, vrhovni kapetan Ugarske, sa svima silama svojima 
stoji kod Dunava. Despot zaklinje papinskoga legata za što izdašniju 
omoć. 
P Beograd stere se na 120 m visoku brdu, koje se prostire na kraj- 
njemu rtu poluotoka, što ga tvore Dunav i Sava pri svomu sutoku. Na 
vrhu strmoga brda uzdiže se tvrđava, koja je u ono vrijeme bila dobro 
učvršćena. Na obroncima brda uzduž riječnih obala širi se varoš, koja 
je tada bila opasana zidom, te s kopnene strane još i utvrđena dvoja- 
im bedemom i jarkom. Prvih dana srpnja primakao se sultan gradu s 
neviđenom još vojskom (najmanji broj 120.000), silnim topovima (do 
300), koje je navlastice u Kruševcu dao lijevati, i s brodovljem od 
70—200 većih i manjih lađa. Opasao grad sa svih strana: s kopna bate- 
rijama i šančevima, a s riječne strane zatvorio Dunav svojim lađama, 
koje je lancima svezao. Tako se Beogradu nije moglo pomoći ni hrane 
dovesti ni s koje strane. Nato stao sultan udarati iz topova na grad. 
Grom topova čuo se sve do Segedina. Sultan bijaše se zavjerio da će za 
petnaest dana Beograd osvojiti, a za dva mjeseca u Budimu večerati, 
Priča se da je tom prigodom i to rekao: »Kao god što ima samo jedan 
Bog na nebu, tako neka bude samo jedan car na zemlji.« 

Ivanu Hunjadu, koji je zajedno s Ivanom Kapistranom stajao na 
Dunavu oko Petrovaradina i Slankamena, bilo je poglavito stalo da 
najprije uspostavi svezu između Beograda i Ugarske da bi mogao pod- 
sjednuti grad opskrbljivati novim četama i hranom. Bilo se doduše nešto 
kršćanske vojske utaborilo na zaravanku kod Zemuna, ali tim su če- 
tama branile pristup turske lađe. Trebalo je stoga najprije razbiti tur- 
sko brodovlje, smješteno poput ograde na Dunavu. Hunjad sakupio u 
Slankamenu do 200 lađa i šajka, napunio ih odabranim i bolje oružanim 
četama križarskima, zatim oružjem i hranom, te se niz rijeku spustio 
prema turskoj mornarici. Ivan Kapistran sa svojom braćom i ostalim 

rižarima išao uz dunavsku obalu i pratio lađe. Dne 14. srpnja sukobila 
se kršćanska mornarica s turskom, i nakon žestoka i krvava boja od 
ki sati pošlo Hunjadu za rukom da je ogradu od turskih brodova pro- 

io i sjajnu pobjedu održao. Tri velike galije turske potonuše; ostale 
lađe, kojih je momčad bila većinom teško ranjena, moradoše uzmak- 
nuti. Za vrijeme boja stajao je na obali Ivan Kapistran, te je hrabrio 
vojsku kršćansku zazivljući ime Isusovo i dižući raspelo, koje mu bijaše 
poe po kardinalu Carvajalu poslao. Ali još više pridorijeh su pobjedi 

eogradski Srbi, izvrsni strijelci, koji bijahu sjeli na svojih četrdeset 
šajka te iza leđa udarili na tursku mornaricu. 

Pobjeda na Dunavu ohrabrila je doduše klonulu već posadu beo- 
gradsku na daljnji otpor, ali je također potaknula sultana na što žešće 
navale. Hunjad i Ivan Kapistran bijahu grad opskrbili hranom, vinom 
i novim četama, te se sami pridružili braniteljima; prvi je preuzeo zapo- 
vjedništvo vojske, a drugi je bodrio vojnike i križare svojim vatrenim 
besjedama. Topovi turski međutim strašno su harali u podsjednutom 

izdane u Budimu 21. ožujka 1457, kojom uzima u zaštitu velikaše 
ugarske i druge koji su Ladislava Hunjada osudili na smrt. 

gradu. Varoške zidine s kulama biše na jednoj strani već razvaljene, a 
jarci ispunjeni; sam Hunjad javljao je poslije da Beograd »nije bio više 
tvrđava, nego ravno polje« (quod ipsum castrum non possum dicere 
castrum, sed campum). 

Uto se pročulo da se Beogradu primiče pomoć kralja aragonskoga 
i napuljskoga Alfonsa. Možda poradi toga, a možda i s drugih razloga, 
odlučeno bi napokon u turskom ratnom vijeću da se 21. srpnja poduzme 
opći juriš na polurazvaljeni grad. Mihajlo iz Ostrvice pripovijeda da se 
sultan Muhamed doduše isprva protivio jurišu, jer je htio još dva tjedna 
udarati na grad topovima i sa zemljom ga sravniti; ali vođa janjičara 
Smailaga umio je svojim razlozima predobiti većinu ratnoga vijeća, a 
napokon i samoga sultana. 

U srijedu, 21. srpnja, oko pet sati po podne započe opći juriš na 
grad, te trajaše čitavu noć i sutradan (223 da popodneva. Hunjad i Kapi- 
stran bijahu za vrijeme strašne borbe u jednoj kuli u tvrđavi te pra- 
ćahu pomno sav tečaj boja. Hunjad određivaše kamo da se pomoć šalje, 
gdje da se izmoreni i ranjeni borci zamijene svježim silama; a kad bi 
vidio da mu čete uzmiču, sašao bi sam na bojište i umiješao se u borbu, 
hrabreći svojim primjerom klonule vojnike. Kapistran opet s kule po- 
kazivao raspelo i zazivao pomoć Božju: »O Bože moj, oj Isuse, dođi u 
pomoć i spasi nas koje si dragocjenom krvlju otkupio; dođi, nemoj 
krzmati, da nam se ne kaže: Gdje je njihov Bog?« Uza svu hrabrost i 
oduševljenje kršćanske vojske pošlo je ipak Turcima više puta za rukom 
te su provalili u varoš, tako da se borba vodila po varoškim ulicama. 
Dakako da su ih kršćani svaki put opet iz varoši potisli..Za jedne pro- 
vale u varoš pokušaše Turci da se Nestvama popnu i na zidine same 
tvrđave. Jedan janjičar zaista se uspeo na zid i nataknuo tursku zastavu 
na krovu kule stražarnice. Ali u taj mah oborio se na nj junak Tito 
Dugović i uhvatio se s njim u koštac da zbaci njega i zastavu. Ali Turčin 
bio jak i odolijevao. Napokon ga Dugović pograbio pa se zajedno s njim 
strovalio sa zida u duboki ponor. 

Dne 22. srpnja prije podne bila je kršćanska vojska već tako izmo- 
rena da je sam Hunjad pomišljao kako da ostavi tvrđavu i razorenu 
varoš te se povuče preko Dunava. U taj kobni čas odluči Kapistran, 
koji je križare tako oduševio da su posljednji juriš na tvrđavu suzbili 
i Turke napokon sasvim iz varoši protjerali. Tom zgodom izginula je 
sva sila Turaka u rovovima ispod tvrđave, kamo bijahu kršćani nabacali 
goruće gužve od granja i pruća, umočene prije u sumpor. Nakon sretno 
odbijena juriša izdade Hunjad zapovijed da se nitko od kršćanske voj- 
ske ne usudi izvan varoške linije izlaziti i na neprijatelja udarati. Ali sla- 
vodobitni križari ne dadoše se više obuzdavati, nego popodne prova- 
liše iz varoši i poletješe prema turskim šančevima, ne mareći ni za zabra- 
nu Hunjadovu ni za vapaje Kapistranove, koji im je sa zidina dovikivao 
da se okane toga drskoga nauma. Napokon i Kapistran poleti za njima, 
pače i Hunjad morade im u pomoć poći da uludo ne postradaju. Kri- 
Žari udariše na turske šančeve, zaglaviše ondje mnogo topova i stadoše 
sjeći klonule Turke. Uzalud je u tom kreševu Smailaga svoj život žrtvo- 
vao, uzalud je sam sultan pograbio sablju i poveo ostatak poslušnih mu 


2 


338 TREĆE DOBA (11) 


janjičara da otjera križare iz šančeva: ni on ne izvrši ništa, nego bi sam 
ranjen u butinu, te se morade vratiti u svoj šator. Tek pod večer, kad 
je u turski tabor stiglo 6000 posve čilih konjanika, koji su dosad na 
Dunavu stajali, pođe Turcima za rukom te prisiliše križare da se povrate 
u Beograd. Ali ranjeni i silno ozlojeđeni Muhamed nije ni pomišljao 
na daljnje podsjedanje. Kako je izgubio svoje topove i najveći dio janji- 
čara, izdade još u noći od 22. na 23. srpnja zapovijed da se smjesta voj- 
ska vrati u Sofiju. Što god se nije dalo lako natovariti i odnijeti još one 
noći, bude spaljeno, a što se nije moglo spaliti, ostade za plijen slavo- 
dobitnoj vojsci kršćanskoj. 

Još poe večer 22. srpnja sjeo Ivan Kapistran i pismom izvijestio 
papu Kaliksta III o sretnoj i zamašnoj pobjedi kršćanske vojske. I Hu- 
njad pisao je 23. srpnja nadbiskupu 1 kardinalu Dioniziju Šeču, a 24. 
srpnja samomu kralju Ladislavu, te im je priopćio glavne događaje pred 
Beogradom. Hunjad javlja da je sultan izgubio veći dio svojeg pješaštva, 
a k tomu poglavite vojvode svoje (capitales et principales homines). No 
i Hunjad se tuži da je nastradalo mnogo njegovih ljudi i družine. Sad 
bi zgoda bila da se kršćanski svijet digne na Turke, jer je sultan izgubio 
sve svoje sile pod Beogradom. Još se tuži Hunjad na ugarsku gospodu, 
koja mu nisu pritekla u pomoć kako im je kralj pisao. Jedino križari 
i ban Ivan od Korođa bili su njegovi pomagači. Napokon moli Hunjad 
kralja neka bi poslao u Beograd kojega odanoga i vjernoga Nijemca, 
koji bi vidio tužno stanje tvrđave, pak neka onda kralj odluči što da 
se s njom učini. Hunjad i ovom prigodom uvjerava kralja o svojoj vjer- 
nosti, koju mu bijaše nedavno prisegao. 

Obrana Beograda uzradovala je silno sav kršćanski svijet, a osobito 
papu Kaliksta III. Taj je stao ponovno snovati o velikoj vojni na Turke, 
na što ga je još jače bodrio Ivan Kapistran, javljajući mu neke potan- 
kosti o posljednjem boju. Po kazivanju despota Đurđa Brankovića pogi- 
nulo je 24.000 Turaka na dan odlučnog juriša, a isto toliko da je propalo 
na povratku u Sofiju, jer su se među sobom klali. Sam sultan Muhamed 
da ih je mnogo u svom gnjevu posjekao. K tomu da su se podigli i Srbi, 
te u Novom Brdu ubili sultanova namjesnika i ženu njegovu. Na bojnom 
polju ostavio je sultan do 300 većih i manjih topova, a zatim bezbroj pu- 
šaka. Despot tvrdi napokon da bi se neprijatelj mogao sada zatrti i s 
10.000 vojske lakše nego u drugo vrijeme s 30.000 ljudi. 

Međutim ni Ivan Hunjad ni Ivan Kapistran ne preživješe dugo sla- 
vne pobjede svoje. U onom ionako nezdravom kraju, gdje su sada ležale 
tisuće ljudskih lešina, buknula je onih žarkih dana srpanjskih ljuta za- 
razna bolest, koja je zahvatila Ivana Hunjada, ionako iznemogla od 
briga, uzrujanosti i napora u zadnje vrijeme. Starac Hunjad osjećao da 
mu nema spasa, nego da mu je umrijeti. Ležeći bolestan u svom dvoru 
u Zemunu, dao prizvati sinove i prijatelje svoje, suprugu i šurjaka. Nato 
se dao odnijeti u crkvu, gdje je primio sv. pričest od svoga bojnog druga 
Kapistrana. Malo zatim, okružen od roda i prijatelja, nasloniv glavu na 
grudi Kapistranove, svjetujući starijega sina Ladislava, umre Ivan Hu- 
njad 11. kolovoza 1456. Pokopaše ga u stolnoj crkvi u erdeljskom Bel- 
gradu [Alba Julia], gdje se još danas vidi grobnica njegova. Udovica nje- 

gova Elizabeta pošla je zatim s mlađim sinom Matijom u Temešvar, a 
stariji sin Ladislav otpratio ujca svoga Mihajla Silađija u Beograd, 
gdje je taj stolovao kao ban mačvanski i kapetan beogradski. Nekoliko 
tjedana nakon Hunjada legao je u grob'i Kapistran. Ivan Kapistran 
umro je 23. listopada u franjevačkom samostanu u Iloku, koji bijaše 
sam osnovao. Katolička crkva proglasila ga je potkraj sedamnaestoga 
stoljeća (1690) svecem. 

Smrt proslavljenoga junaka Ivana Hunjada bijaše lozinka tužnim 
smufnjama u Kraljevstvu Ugarskom i Hrvatskom. Stari protivnik nje- 

ov Ulrik Celjski podigao se sada da zapremi mjesto njegovo. Premda 
ijaše nedavno s kraljem Ladislavom kukavno pobjegao, spremao se 
je sada da tobože nastavi rat s pobijeđenim Turcima. Tu mu dobro 
dođoše dobro opremljene križarske čete, koje bijahu iz južne Njemačke 
stigle Dunavom u Beč. On ih smjesta posla u Budim, a za njima opremi 
još 3000 Austrijanaca. Uz to pozva u kraljevo ime Ivana Jiskru od Bran- 
disa da i on skupi svoje čete na službu kralja Ladislava. Dne 25. kolovoza 
pođe napokon i kralj Ladislav iz Beča u Ugarsku, praćen od bavarskoga 
vojvode Otona i čete plaćenika, kojima se pridružiše i mnogi češki veli- 
kaši. Kolo je vodio Ulrik Celjski koji se bijaše uto 3. rujna na Moravi 
sastao s češkim gubernatorom Jurjem Podjebradskim i s njim utana- 
čio savez za međusobnu pomoć i zaštitu. Na početku listopada pošao je 
kralj iz Budima na jug u Futak (Futog) kod Petrovaradina, kamo bijaše 
sazvao ugarski sabor. Zajedno s kraljem stigoše u Futak križari, nje- 
mačke i češke čete, svega oko 6000 ljudi. Još su imale stići čete Jiskrine 
i drugih vođa, sve odanih kralju i Ulriku Celjskomu. Svrha sabora bila 
je tobože da se konačno sve odredi za rat s Turcima, dok mu je pravi 
cilj bio da se sinovi Ivana Hunjada pokore zajedno s ujcem Mihajlom 
Silađijem i majkom Elizabetom. Stoga biše i sinovi Hunjadovi poseb- 
no pozvani na sabor. Ali stariji sin Ladislav Hunjad, koji bijaše pre- 
uzeo zapovjedništvo očevih četa, te je želio oca naslijediti i u časti vrhov- 
noga kapetana, slutio je što bi se na saboru moglo zgoditi, pa nije htio 
doći u Futak dok mu nije kralj izdao slobodno pismo, kojim je posvje- 
dočio da je pokojni Ivan Hunjad kao gubernator i vrhovni kapetan drža- 
vnim dohocima valjano upravljao i da zbog toga nitko ne smije njegovih 
sinova na račun pozvati. Što se sve događalo na saboru u Futaku, nije 
oznato; samo je izvjesno da je Ulrik Celjski imenovan za vrhovnoga 
apetana Ugarske, dok se Ladislav Hunjad morao prisegom obvezati da 
će kralju u određenom roku predati sve gradove i tvrđave, koje pripa- 
daju kruni, a kojima je pokojni otac njegov upravljao. Među te gra- 
dove spadao je u prvom redu i Beograd, Koji bijaše Ladislav Hunjad 
dao popraviti i ponovno utvrditi. Pače i s Ulrikom Celjskim morao je 
tom zgodom Ladislav Hunjad obnoviti ugovor prijateljstva, te ga sveča- 
nom prisegom potkrijepiti. 

Ponižen i lišen svake nade da bi mogao naslijediti čast i vlast očevu, 
vratio se je Ladislav Hunjad u Beograd, gdje je stajao ujak njegov Mi- 
hajlo Silađi s posve odanim ugarskim četama. Ladislavu bijaše sve 
urediti za dostojan doček kraljev i za predaju grada. Nema sumnje da 
je u to vrijeme sinula u glavi njegovoj strašna misao da se dušmaninu 

svomu i roda svoga krvno osveti. Bilo je jamačno dogovora u Beogradu 
da se Ulrik Celjski makar i silom ukloni s ovoga svijeta. Neki prijatelji 
kneževi, kao nadbiskup kaločki i Rajnold Rozgon svjetovali su ga zato 
da ne dolazi u Beograd. Ulrik posla svoga savjetnika Fridrika Lamber- 
gera da sve razvidi, pa budući da taj nije ništa sumnjiva spazio, odluči 
ipak poći s kraljem i pod zaštitom njemačkih i čeških križarskih četa. 

Dne 8. studenoga prelazio je kralj Ladislav iz Zemuna u Beograd. 
Pratio ga je Ulrik Celjski s mnogo velikaša i s čitavom križarskom voj- 
skom. Uđoše bez zapreke u varoš. Kod ulaza u tvrđavu dočeka kralja 
Ladislav Hunjad. Tek što je kralj s Ulrikom Celjskim i nešto pratilaca 
prešao preko mosta što je vodio u tvrđavu, bude most dignut uvis i 
vrata tvrđave zatvorena. Tako ostade kralj s Ulrikom Celjskim i neko- 
liko pratilaca u tvrđavi, gdje su bili smješteni sami pouzdanici Hunja- 
dovi; čitava ostala vojska križarska morala je boraviti u varoši. Sutra- 
dan, dne 9. studenoga, kad je kralj Ladislav s Ulrikom Celjskim bio pri 
ranoj misi, dođe u crkvu čovjek Ladislava Hunjada, te zamoli kneza 
Ulrika da smjesta pođe k njegovu gospodaru na važne dogovore. Celj- 
ski se nakon svršene mise odazove pozivu. Ali kao da je slutio zlo, obuče 
svoju gvozdenu košulju. Došav k Hunjadu, zateče kod njega više ugarske 
gospode, kao Mihajla Silađija, Ladislava Kaniškog i druge. Ladislav stao 
Ulriku spočitavati kako se neprijateljski ponašao prema ocu njegovu, 
te kako i sada radi njemu na zator. Zbog toga se porječkaše i napokon 
povukoše sablje. Ulrik Celjski, zaštićen gvozdenom košuljom, odbijaše 
dugo navale svojih neprijatelja, pače rani Hunjada na ruci i glavi, a 
Silađija na ramenima. Napokon obori se na nj družina Hunjadova, izrani 
mu noge, strovali ga na zemlju, te mu odrubi glavu. I Ulriku bijahu na 
silnu galamu potekli u pomoć neki pratioci njegovi, kao krbavski knez 
Grgur Kurjaković i šestnaestogodišnji momak Kepler, ali mu ne mo- 
goše ništa više pomoći. Što je bilo družine Celjskoga i kraljeve u tvrđavi, 
svima bi oteto oružje i sva imovina njihova. 

Kralja Ladislava jamačno se nemilo kosnula smrt rođaka 1 prvoga 
savjetnika, Ali kako je bio sasvim u vlasti Hunjadovaca, pritajio je žalost 
i gojev svoj, pa se pretvarao kao da vjeruje pričanju Hunjadovu da je 
Ulrik kavgu zametnuo i tim ga prisilio da ga ubije braneći sebe. Kralj 
je pače odobravao sve što je učinjeno, te se u svemu prilagođivao želja- 
ma Hunjadovih privrženika. Tako je i križarskim četama, koje su zbog 
smrti svoga vrhovnog vojvode htjele jurišati na tvrđavu i osvetiti svoga 
gospodara, zapovjedio po češkim velikašima Roženberku i Sternbergu 
da se toga kane i da miruju. Pače pod izlikom da je zima na domaku 
i da se stoga ne može misliti na vojnu s Turcima, posla on križare pod 
Vilimom Liechtensteinom kućama njihovim, a u isti mah dojavi i vjer- 
nomu Ivanu Jiskri neka ne vodi sabranih četa na jug, jer snovane vojne 
neće biti te godine. 

Kralj Ladislav ostao je nakon smrti Ulrika Celjskoga nekoliko dana 
u Beogradu. Mrtvo tijelo Ulrikovo zatvoreno bi u lijes i poslano u Celje 
da se ondje u crkvi franjevačkoj svečano pokopa. Celjska kronika priča 
potanko kako je uz velike počasti ukopan posljednji Celjski knez, kojega 
je porodica preko pol stoljeća znatno utjecala na sudbinu ne samo Hrvat- 

ske, nego i Ugarske i habsburških zemalja. Pogrebu pribivala je i 
kneginja Katarina, udova Ulrikova i kći despota Đurđa Brankovića. Za 
vrijeme opijela prinesla kneginja žrtvu za svoga pokojnoga vojna, a 
za njom učinili jednako mnogi vitezovi i dvorjanici. Na koncu zadušnica 
izađe dvanaest u crno odjevenih dvorjanika, te postaviše na odar oklop, 
koplje, mač, kacigu i štit ubijenog kneza. Nakon njih dođe oklopljen vitez, 
koji baci na zemlju štit, kacigu i grb, te tri puta u sav glas uskliknu: 
Heind graffen von Cill und nyemermer (danas knezovi Celjski i nikad 
više), i napokon slomi porodični grb u znak da je s onim danom izumro 
rod moćnih Celjskih knezova. Kroničar priča kako je zatim muško i 
žensko stalo plakati i naricati tako silno da to nitko ne bi mogao opisati. 

Kako je kralj Ladislav bio posve u vlasti Hunjadovaca, nije mu 
preostalo drugo nego da se njima prilagodi. Hinio je pače kao da povla- 
đuje što su mu rođaka Ulrika maknuli s puta, te je imenovao Ladislava 
Hunjada vrhovnim kapetanom Ugarske. Već 21. studenoga zove se Ladi- 
slav Hunjad u jednoj ispravi »knez bistrički, meštar kraljevskih konjuš- 
nika i vrhovni kapetan Ugarske« (comes Bistriciensis, agazonum rega- 
lium magister, capitaneus regni Hungarie generalis). Dan pred tim, 20. 
studenoga, šalje kralj iz Kovina pismo vazda vjernim Dubrovčanima, u 
kojemu im javlja o potresnim događajima zadnjih dana. »Pišete nam«, 
govori kralj ili bolje njegov otkancalar, »kako vam je našim pismom 
doglašeno da smo se u Ugarsku povratili (rediisse) te da želimo skupiti 
vojsku i poći na neprijatelja turskoga. Znajte, da vam je istina bila jav- 
ljena. Učinjeno je naime kako smo vam pisali. Ali se uto zgodilo da 
nam je vremena uzmanjkalo, premda smo imali volju i sile (za rat). Vi- 
djevši naime da se primiče zimsko doba, u koje je mučno ratovati, odgo- 
dili smo tu stvar na zgodnije vrijeme. Jer da nismo odložili, škodili 
bismo možda više sebi nego neprijateljima. Ali nismo naše odluke za- 
pusi Eto skupit ćemo oko Triju kralja (6. siječnja 1457) sabor pre- 
ata, baruna i plemića našega kraljevstva u našem gradu Segedinu da 
o toj stvari opsežnije raspravimo kako bi idućega ljeta mogli uspješnije 
raditi proti neprijatelju. Nadalje želite da vas izvijestim o svom sta- 
nju, a i o stvarima koje su se ovdje zgodile. Mi smo doduše po Božjoj 
volji zdravi i čitavi (incolumes). Ali kad smo bili došli u naš grad Beo- 
grad te smo ondje boravili, dogodila se neka neočekivana zgoda (inopina- 
tus quidam casus). Porodila se naime svađa (contentiones verborum) iz- 
među vjernih naših, svijetloga nekad gospodina Ulrika kneza Celjskoga 
i poštovanoga i velemožnoga gospodina Ladislava kneza Bistričkoga 
radi grada Beograda (nomine ipsius castri Nandoralbensis), za koje bi 
jedan od njih ranjen, a drugi ubijen. Naša kraljevska osoba ostala je 
ipak sa svim našim netaknuta (salvis) i u svakoj časti. No budući da 
se taj slučaj nije zgodio namjerice (ex composito), nego zbog neočeki- 
vana ganuća duše (repentino motu animi), nismo zbog njega htjeli za- 
nemariti ono što je na korist našega kraljevskog stanja i kraljevstva 
našega. Stoga smo ova mjesta u donjim kr: jevima utvrdili zgodnim 
posadama, te idemo sada u mjesto idućega sabora, spremni vašu vjer- 
nost izvijestiti ako se uto više toga dogodi. Dano u Kovinu 20. stude- 

noga 1456. Po zapovijedi kraljevoj u (kraljevskom) vijeću izdanoj (napi- 
sao) potkancelar Stjepan, prepošt egerski.« 

Dvadesetoga studenoga 1456. bio je dakle kralj Ladislav na putu iz 
Kovina u Segedin. Uz put svratio se u Temešvar, gdje je boravila Eliza- 
beta, udova slavnoga junaka Ivana Hunjada. U Temešvar stigao je kralj 
oko 28. studenoga. Udova Elizabeta, tugujući za svojim ljubljenim voj- 
nom, izašla s mlađim sinom svojim Matijom kralju u susret. Zaodjela 
se s družinom svojom u crno ruho. Kralj ju primio najljubaznije i po- 
zvao ju da skine crninu, jer ne valja naricati za junakom koji je ostavio 
ovaj svijet da u nebesima primi nagradu za slavna djela svoja. Darovao 
joj pače dragocjene grimizne haljine i pozvao da slijedeće dane provede 
s njime u zabavi i veselju. Uto došao iz Erdelja i stariji sin Ladislav 
Hunjad. Kralj obasuo Hunjade i ujca im Silađija novim milostima. Dne 
31. studenoga izdao u Temešvaru povelju kojom je, na molbu vrhov- 
noga kapetana Ladislava Hunjada i brata mu Matije, ujaku njihovu, 
beogradskomu kapetanu Mihajlu Silađiju potvrdio sve starije darov- 
nice, te mu uz to drugom poveljom podijelio Temešku županiju. Hunjade 
pak same proglasio je kralj svojom braćom, te im se pred žrtvenikom 
u crkvi svečano zavjerio na svetu hostiju da im se zbog Ulrikove smrti 
nikada osvetiti neće. Ohrabreni tolikim milostima i prisegama, otpratiše 
zatim u prosincu 1456. oba Hunjada kralja svoga u Budim, gdje namje- 
stiše u kraljevskom dvoru same svoje pouzdane ljude. Činilo se da će 
Ladislav Hunjad zaista vršiti vlast i čast svoga slavnoga oca, to više što 
ga je kralj malo zatim imenovao još i vrhovnim svojim pokladnikom. 

Dok se kralj barem prividno i od nužde izmirio s Hunjadima i nji- 
hovim brojnim privrženicima, nije stari despot Đurađ Branković mogao 
zaboraviti na tužnu smrt svoga zeta Ulrika Celjskoga. Nema sumnje da 
je neprestano snovao kako bi zeta svoga osvetio. Jednoga dana bijahu 
se beogradski kapetan Mihajlo Silađi i brat njegov Ladislav izvezli na 
kolima prema Smederevu da pregledaju gradnju neke tvrđave, koja se 
g gradila jamačno za obranu od Turaka. Najednom nahrupiše na njih 
ljudi despota Đurđa. Mihajlo Silađi još u zgodan čas skoči iz kola, 
uzjaši konja i sretno umakne; njegov brat Ladislav bi zatečen u kolima, 
ranama obasut i ubijen. Malo dana zatim bio je opet despot kraj obale 
Dunava. Saznavši za to, Mihajlo Silađi pohita sa svojom četom i udari 
na Đurđa. U kreševu biše despotu odsječena dva prsta s desne ruke, a 
on sam zarobljen i odveden u Beograd. Posredovanjem kralja Ladislava 
pušten bi stari Đurađ doduše na slobodu, ali rane na ruci ne mogaše 
preboljeti. Liječnici ne mogoše mu zaustaviti krvi, te on umre na sam 
Badnjak, 24. prosinca 1456. Ostavio je za sobom udovicu Jerinu i tri 
sina, dva slijepa (Grgura i Stjepana) i jednoga (Lazara) zdravih očiju. 
Osim njih preživješe ga i dvije obudovjele kćeri: carica Mara i Kata- 
rina Celjska. Bio je despot Đurađ mudar muž, ali sreće nije imao (sa- 
pientem me ciues mei, quamvis infelicem hactenus putauere). 


(Pogibija Ladislava Hunjada 16. ožujka 1457; 
smrt kralja Ladislava Postuma 23. studenoga 1457.) 
Smrt posljednjega kneza celjskoga Ulrika, koji bijaše baš u onaj čas 

poginuo kad se popeo na vršak svojih želja i osnova, djelovala je znatno 
i na Hrvatsko Kraljevstvo. Ta Ulrik bio je u zadnje vrijeme jedini i ne- 
prijeporni ban čitave Hrvatske, te se ponosito pisao i zvao sban Dalma- 
cije i Hrvatske, kao i čitave Slavonije«. S njegovom smrću ostalo je 
Hrvatsko Kraljevstvo bez bana. Odmah se podigla silna reakcija proti 
njegovoj udovici Katarini, a i proti njegovu pouzdanomu kapetanu Janu 
Vitovcu, koji je još od godine 1453. obnašao čast banovca slavonskoga 
i župana križevačkoga (u jednoj povelji od 23. svibnja 1453. čitamo: 
Jan Bytowecz de Greben vicebanus regni nostri Sclavonie et comes co- 
mitatus Crisiensis; Codex Teleki, II, 74.). Uz tu reakcija hrvatskoga 
plemstva, svećenstva i građanstva protiv silne vlasti posljednjega Celj- 
skoga planula i žestoka borba za baštinu te izumrle kneževske porodice. 
Za golema imanja njezina u Štajerskoj i Kranjskoj stali se otimati car 
Fridrik III, vojvode Albrecht VI i Sigismund, a posjedovanja u Hrvat- 
skoj i Ugarskoj tražio je kralj Ladislav Postumus da se povrate kruni 
njegovoj. Međutim pomamili se za baštinom izumrlih knezova također 
bliži i dalji rođaci Čeljskih knezova, među njima i knezovi Frankapani. 
Napokon je i udova Katarina nastojala barem nešto održati od goleme 
vlasti svoga supruga, pa se oslonila na kapetana i banovca Jana Vitovca. 
Ali u zao čas, jer je pan Jan radio samo za se i za svoju korist, pa se 
pillagodivao sada caru Fridriku, a sada kralju Ladislavu da bi tako što 
više baštine Celjskih knezova skupio u svojim rukama. 

U Slavoniji bijaše se odmah po smrti kneza i bana Ulrika podigao 
susjedgradski vlastelin, vitez Hening Černin, a uza nj pristala većina 
slavonskoga plemstva. Hening Černin bijaše radi mitnice pod Susjed- 
gradom u vječitoj razmirici s pokojnim knezom; sada se složio sa sla- 
vonskim plemstvom da obori sve što je Ulrik sa svojim banovcem i župa- 
nima protuzakonito u kraljevini Slavoniji uveo. Slavonsko plemstvo 
sastalo se na sabor, te je iz svoje sredine poslalo u Budim pred kralja 
dva svoja poslanika (nuncii), tužeći se na sve počinjene nezakonitosti, 
i moleći da se sve povrati u prvašnje stanje. Nunciji plemstva bili su 
sam Hening Černin i Petar Jurjev iz Bisaga. Oni izložiše kralju potanko 
sve od banovca i župana uvedene protuzakonite novotarije pri pobi- 
ranju kunovine, našto kralj 24. veljače 1457. izdade povelju kojom ukine 
nezakonitosti i odredi da se odsad kunovina u Slavoniji po starom obi- 
čaju pobire onako kako dobit kraljevske komore u Ugarskoj i kako je 
još djed njegov, car Sigismund, bio ustanovio. Osim plemstva slavon- 
skoga našli se na kraljevu dvoru u Budimu također zastupnici zagre- 
bačkoga kaptola, kao i slobodne općine na brdu Gradecu. Poslanici slo- 
bodne općine molili kralja da ih oslobodi od kneginje Katarine Celjske 
i njezina kapetana Sebolda, pa da slobodnu općinu opet podredi izravno 
svojoj kraljevskoj kruni; zastupnici kaptola (prepošt Vid, kanonici Kle- 
ment iz Gora i Toma Tompa) zahtijevali su da im kralj povrati kulu 
Popov turen na brdu Gradecu, koju im bijaše knez Ulrik silom ugrabio 
i u nju namjestio svoga kapetana i posadu. Ladislav je gledao zadovo- 
ljiti svim tim pravednim zahtjevima svojih podanika. Osim toga ime- 
novao je viteza Heninga Černina (Hennyng Czernin) za meštra svojih 
kraljevskih konjušnika. Ispražnjenu stolicu bansku za Slavoniju bijaše 

već prije povjerio erdeljskomu vojvodi i mačvanskomu banu Nikoli 
Iločkomu, koji je sada tri časti obnašao; no budući da Nikola Iločki 
nije na sve prispijevao, dao mu je za druga i pomagača virovitičkoga 
župana Ivana Marczala. U jednoj ispravi kraljevskoj od 21. ožujka 1457. 
spominju se oba bana. Ali Marczali nije dugo banovao, nego ga je malo 
poslije zamijenio u časti banskoj dosadanji kapetan Celjskih knezova 
Jan Vitovec. Već 20. travnja 1457. nalažu Nikola Iločki i Jan Vitovec 
od Grebengrada kao banovi Slavonije zagrebačkomu kaptolu da uvede 
kneza Grgura Blagajskog u neka posjedovanja njegova u Zagrebačkoj 
županiji. Budući da se još od 28. travnja 1456. spominje kao zagrebački 
biskup Toma de Debrenthe, čini se kao da je tada uopće za Slavoniju 
svanulo mirnije vrijeme. 

Ali zato nije Hrvatska ni nakon smrti bana Ulrika mogla doći do 
mira. Tu je ostala banska čast nepopunjena, te su i domaći knezovi i 
susjedi stali grabiti posjedovanja i gradove. Prvi se podigao knez krbav- 
ski Grgur Kurjaković, nekadanji pouzdanik bana Ulrika Celjskoga. Knez 
Grgur htio ovladati Ostrovicom, koju je morao nedavno ustupiti Ulriku; 
ali se tomu oprli Mleci bojeći se za svoje gradove Vranu, Nin i Zadar. 
I knez Grgur i Mleci salijetali kastelana Ostrovice da im izruči povjereni 
mu grad. U travnju 1457. znalo se u Mlecima kako knez Grgur diže 
pred Ostrovicom utvrdu (bastita) da iz nje udara na rečeni grad. Mleci 
nalažu 28. travnja svojim upraviteljima u Zadru neka na svaki mogući 
način nastoje predobiti Ostrovicu, a u isti mah trse se skloniti knezove 
Krbavske da se okane graditi utvrde i napastovati gradove koje oni 
svojataju. U isti čas, kad se knez Grgur otima za Ostrovicu, provaljuje 
bosanski kralj iz Hlivna i Bistrice u hrvatsku župu Cetinu, te grabi baš- 
tinu mladih knezova Talovaca. Za njim ne zaostaje ni herceg Stjepan 
Vukčić, koji na donjoj Cetini gradi grad Radobilje, iz kojega će prova- 
ljivati u hrvatske oblasti. Kastelani Juraj Ver i Pavao Kiš, kojima je 
braniti baštinu Talovaca, gradove Sinj, Čačvinu, Petrovac i Klis, ne 
znaju više kako da se obrane od tolikih navala sa svih strana, Napokon 
ustaju i tu Mleci kao tobožnji zaštitnici mladih Talovaca. Posredova- 
njem mletačkoga kneza u Splitu utanačeno bi nekako primirje između 
bosanskoga kralja i cetinskih kastelana, a nato svraća bosanski kralj 
opet svoju pozornost na Knin da bar taj grad ne izmakne njegovoj vlasti. 

Dok su na krajnjemu jugu Hrvatskoga Kraljevstva bjesnile borbe 
za baniju, odigrali su se u Ugarskoj, u gradu Budimu, ponovno strašni, 
krvavi prizori. Kralj Ladislav bijaše doduše Ladislavu Hunjadu opro- 
stio, pače se prisegom zavjerio da se ni njemu ni bratu njegovu neće 
osvetiti za smrt svoga rođaka Ulrika; ali on to bijaše učinio u najvećoj 
nuždi, u strahu za svoj život, jer je bio i u Beogradu i u Temešvaru okru- 
žen od goleme većine privrženika Hunjadovih. Vrativši se u Budim, još 
je neko vrijeme ugađao Hunjadima, pače ih odlikovao svakim načinom. 
Ali kad su se u Budimu počeli sve više sabirati stari protivnici Hunja- 
dova roda, stao je kralj snovati kako da se oslobodi okova, u koje ga 
bijaše sapeo novi »vrhovni kapetan Ugarske«, mladi Ladislav Hunjad, 
ubojica njegova rođaka. Nema dvojbe da su kralja nukali na to i palatin 
Ladislav Gorjanski, zatim vojvoda Nikola Iločki, koji nisu htjeli dopu- 

stiti da čast vrhovnoga kapetana postane nasljedna u porodici Hunja- 
dovoj. Njima se pridružili i drugi dvorski časnici i velikaši, kao kraljev- 
ski sudac Paloc, vrhovni dvorski meštar Pavao Banić od Lendave, meštar 
konjušnika Hening Černin od Susjedgrada, Ivan Osvald i Rajnald Roz- 
gon, a uz njih i neka austrijska gospoda, kao osobito austrijski blagaj- 
nik Konrad Hdlzler, nekadanji načelnik grada Beča, a od nedavna naj- 
pouzdaniji savjetnik kraljev i gotovo zamjenik pokojnoga Ulrika Celj- 
skoga. Sva ta gospoda, koja su sačinjavala kao neku dvorsku stranku 
te se sporazumjela i s Ivanom Jiskrom, starim dušmaninom Hunjado- 
vaca, salijetala neprestano kralja da jednom obračuna s Ladislavom 
Hunjadom i njegovim privrženicima. Prikazivali su kralju da je uboj- 
stvo kneza Ulrika bilo odavna zasnovano da bi se uklonio s puta najpo- 
uzdaniji i najmoćniji pobornik prijestolja, pa da se onda zgodimice 
makne i sam kralj. Ladislav Postumus bio je i onako ozlovoljen, jer 
nije nikako mogao doći do svojih kraljevskih dohodaka, te je gotovo 
i stradao tako da jednom nije bilo ni drva za kuhanje u kraljevskom 
dvoru; stoga je sve voljnije slušao gospodu, koja su mu govorila da je 
već punoljetan, pa neka se otrese nepozvanih skrbnika te stane jednom 
sam vladati. 

Ladislav Hunjad kao da nije ni slutio da mu se radi o glavi. Bora- 
vio je stalno na dvoru i sudjelovao u državnom vijeću. Kad su uto stigle 
vijesti da sultan Muhamed II sabire veliku vojsku i da u ljetu kani 
ponovno udariti na Ugarsku, sazvao je kralj 28. veljače 1457. sabor u 
Peštu i na polje Rakoš za 24. travnja. U isto vrijeme pozvao je kralj 
i Matiju, mlađega brata Ladislava Hunjada, na svoj dvor u Budim. Ka: 
je nakon toga 12. ožujka došao u Budim Ivan Jiskra sa svojim češkim pla- 
ćenicima, odlučeno bi izvesti što se duže snovalo. 

Dne 14. ožujka popodne bijahu se privrženici dvorske stranke 
skupili oko kralja. Nato biše oba Hunjada, Ladislav i Matija, pozvana 
u kraljevsku palaču. Čim se ukazaše, izdana bi zapovijed da se zasužnje. 
U isti mah biše sva vrata budimske tvrđave zatvorena i pokretni mostovi 
podignuti. Narod se u gradu uzrujao. Raznijeli se glasi da je u kraljev- 
skom dvoru počinjen atentat. Stalo se udarati u zvona budimskih crka- 
va. Kad su to dočule čete Ladislava Hunjada, koje su stajale u Pešti — 
a bilo ih je 1200 ljudi — pohitaše prema dunavskoj obali da prijeđu u Bu- 
dim; ali po nalogu dvora bijahu već prije svi brodovi za prijevoz s peštan- 
ske obale premješteni na budimsku stranu. U isti mah biše oba Hunjada 
bačena u tamnicu, a s njima najodličniji prijatelji i privrženici njihovi, 
kao varadinski biskup Ivan Vitez, Gašpar Bodo, Ladislav Kaniški, Seba- 
stijan Rozgon, bogati niirnberški građanin Pavao Modrar i još drugi. 

Svijet bi prestravljen doznavši što se zgodilo. Papinski legat Ivan 
Carvajal, prijatelj i štovatelj pokojnoga Ivana Hunjada, naslutio kakvim 
bi posljedicama moglo to uroditi, pak poslao teklića u Rim moleći papu 
za posredovanje. Nadao se da će se parnica protiv zasužnjenih dotle 
otegnuti dok stigne poruka papina. Ali se bolan prevario. Ista ospoda, 
koja bijahu kralja na sve naputila, sastala se smjesta na sud da osude 
zarobljenike ne mareći ni malo za ustanove zakonske. Ne dadoše optu- 
ženicima ni da se opravdaju, nego ustvrdivši naprosto da su Ladislav 

i Matija Hunjad, »pomamivši se za prijestoljem, još u duši oca svoga 
zamišljenu osnovu ostvarili te kralja i njegove savjetnike htjeli umoriti«, 
osudiše oba brata i sve privrženike njihove kao krivce uvrede veličan- 
stva na gubitak života i imanja. Međutim mladi kralj žacao se tolikoga 
krvoprolića, te je potvrdio jedino da se pogubi Ladislav Hunjad kao 
poglavica zavjere. 

Dne 16. ožujka, treći dan nakon uhićenja, izvršena bi osuda na trgu 
pred kraljevskom palačom. Krvniku je tek s četvrtim udarcem pošlo 
za rukom, te je Ladislavu Hunjadu odrubio glavu. Grozno mrcvarenje 
nevoljnoga osuđenika još je jače ogorčilo narod, koji je oca njegova 
slavio kao svoga junaka. Zabranjeno bi doduše pod kazan smrti da se 
o toj osudi govori; uza sve to odmah u nedjelju zatim neki je kaluđer 
u Starom Budimu propovijedao vatrenim riječima kako nedužno proli- 
vena krv vapi za osvetom. 

Kralj se Ladislav neko vrijeme nije usudio maknuti iz grada Bu- 
dima. Odmah sutradan, 17. ožujka, pisao je Ivan Jiskra pismo građa- 
nima Vratislave kojim je nastojao opravdati počinjeno krvoproliće. »Da 
se uhićenjem«, javljao je on, »samo za jedan sat otegnulo, bili bi kralj 
i njegovi vjerni umoreni.« I sam kralj smatrao je nužnim da pred svi- 
jetom opravda svoje djelo. Dne 21. ožujka 1457. izdao je vrhovni kance- 
ar, ostrogonski nadbiskup Dionizije Seč u njegovo ime opsežno sigur- 
nosno pismo, kojim je kralj uzeo u zaštitu sve velikaše koji su izrekli 
smrtnu osudu. U tom se pismu očito okrivljuju kao veleizdajice ne samo 
Ladislav i Matija Hunjad, nego i proslavljeni otac njihov. Spočituje se 
njima da su htjeli umoriti kralja i palatina, što bi i izveli bili da u od- 
lučni čas nisu kralja pomogli spomenuti palatin Ladislav Gorjanski 
i erdeljski vojvoda Nikola Iločki. U drugom njemačkom pismu opet, što 
g je kralj pisao žiteljima grada Kremsa isti dan kad je Hunjada zaro- 

io, ponosi se da je »svjež i zdrav i slobodno vladajući kralj« (wir sein 
auch frisch und gesunt und in freyer regierunder Kunig). 

Međutim sve isprike i potvore slabo su koristile. Papinski legat Ivan 
Carvajal ustao je u prilog onima zarobljenicima koji su ostali na životu. 
Zaprijetivši kralju crkvenim prokletstvom, izradi barem da su varadin- 
skoga biskupa Ivana Viteza predali ostrogonskomu nadbiskupu da mu 
sudi duhovni sud. Matiji Hunjadu biše skinuti teški okovi. Ali njegova 
mati Elizabeta ne mogaše pregorjeti smrt i robiju svojih sinova, a ni 
uvredu nanesenu pokojnomu suprugu svojemu. I brat njezin, beograd- 
ski kapetan Mihajlo Silađi podigao se te pohitao k njoj u Temešvar. 
Sa svih strana grnuli su onamo brojni prijatelji Hunjada, spremni žrtvo- 
vati krv i život da se osvete krvnicima svojih ljubimaca. Elizabeta Hu- 
njad dala golemo blago svoje da se sabire vojska od čeških i poljskih 
plaćenika. Uz to je 14. travnja 1457. utanačila savez s liptovskim kne- 
zom Pongracom od Sv. Nikole i njegovom braćom. Sada planu u Ugar- 
skoj ljut građanski rat između hunjadovaca i dvorske stranke, koji se 
otegnuo više mjeseci te je grozno opustošio zemlju (regnum ex maiori 
sua parte desolatum). Kralj je doduše u dva maha pokušao da se izmiri 
sa svojim protivnicima, ali sve je bilo uzalud. Drugi put poslao dvor- 

skoga suca Paloca k Elizabeti Hunjadovki te joj nudio slobodu za sina 
Matiju i pomilovanje za ostale sužnje. Ljubeća majka prihvatila doduše 
ponude kraljeve samo da izbavi svoga sina iz tamnice; ali brat njezin 
Silađi nije čuti htio ni za kakve pogodbe. On nastavi rat te ovlada čita- 
vom donjom Ugarskom i najvećim dijelom Erdelja, gdje su mu se jedino 
Sasi otimali. 

Kralj Ladislav Postumus bijaše još prvih dana lipnja ostavio Budim 
i Ugarsku te se sklonio u Beč. Poveo je sa sobom kao sužnja Matiju 
Hunjada. Povjerivši svojim privrženicima u Ugarskoj da se lalje bore 
s hunjadovcima, zanimao se poglavito austrijskim i češkim poslovima, 
a i baštinom Celjskih knezova, za koju se također otimao car Fridrik 
III. Ladislav bijaše celjskoga kapetana Jana Vitovca tim predobio što 
ga je imenovao za bana slavonskoga. Sad je Jan Vitovec radio da caru 
Fridriku III ugrabi i nekadanja posjedovanja Celjskih knezova u Štajer- 
skoj. Dne 30. travnja navalio je Vitovec iznenada na varoš Celje, u koji 
bijaše car Fridrik dan prije ušao. Car pobježe u tvrdi grad celjski, koji 
je Vitovec kroz osam dana podsjedao. Videći međutim da ga ne može 
uzeti, vratio se Vitovec opet u Slavoniju. 

Otkad se bijaše kralj Ladislav sklonio u Beč, vrijedio je u njega 
najviše austrijski blagajnik Konrad Hčlzler. Taj bijaše mnogo pridonio 

adu Ladislava Hunjada, te je i sada kralja savjetovao da jednako ili 
arem slično postupa kako s Eizingerom u Austriji tako i Jurjem Podje- 

bradskim u Češkoj. Ali češki gubernator nije bio voljan čekati da ga 
snađe sudbina Ladislava Hunjada. On se složio s Ulrikom Eizingerom, 
te su sada oba zajedno nastojala svom snagom da skrše premoć svoga 
zajedničkog protivnika. Kad je zatim kralj Podjebradskoga i Eizingera 
pozvao u Beč, osvanu doduše gordi gubernator u Austriji, ali s jakom 
pratnjom od 800 ljudi; združivši se s Eizingerom, utaboriše se oba pred 
dunavskim mostom te ne htjedoše unatoč kraljevskoga provodnog pisma 
unići u Beč, kojega je građanstvo bilo odano kralju i njegovu blagaj- 
niku Holzleru. Prijetnjama pače izradi Podjebradski da se kralj morao 
nagoditi s carem Fridrikom III i s nezadovoljnim austrijskim plem- 
stvom. Uz to morade kralj obećati češkomu gubernatoru da će se što 
prije preseliti u Prag, gdje će biti posve u vlasti njegovoj. Tu će tako- 
đer obaviti i vjenčanje njegovo s francuskom kraljevnom Magdalenom, 
kćerju kralja Karla VII, koju je tada smjerao zaprositi. 

Dne 19. rujna 1457, ostavio je Ladislav Postumus Beč, te je 29. rujna 
s čitavim dvorom svojim stigao u Prag, gdje su ga dočekali s velikim 
veseljem. Gubernator Juraj Podjebradski odmah pregnuo da ukloni 
svoga opasnog takmaca Holzlera. Okrivi ga da je kralja uvrijedio što 
nije skupio dovoljno novaca za sjajno poslanstvo, koje će poći prositi 
francusku kraljevnu, pa ga skinuli s njegove službe, a Podjebradski ga 
turio u tamnicu. Sad su Podjebradski i Eizinger bili jedini gospodari. 
Dne 10. listopada opremili u Francusku sjajno poslanstvo, koje će dove- 
sti kraljevnu Magdalenu. Poslanici poći će u Tours, gdje je tada 
boravila kraljevska porodica francuska. Među poslanicima bili su 
kaločki nadbiskup Stjepan Varda, dvorski sudac Ladislav Paloc i ostro- 
gonski kanonik Simon; od čeških baruna spominju se praški porkulab 

Zdenko od Sternberga, maršal Henrik od Lipe, komornik Henrik Miha- 
lović i plemić Burijan od Lipe; austrijski poslanici bili su Osvald Eizin- 
ger i Riidiger Starhemberg. U isti mah vodio je Ulrik Eizinger drugo 
poslanstvo caru Fridriku III da provede ustanove nedavnoga sporazu- 
ma i da cara pozove na svadbu kraljevu. Na prolasku došao Eizinger 
u Beč, skinuo ondje načelnika, suca i gradsko vijeće te namjestio sve 
svoje privrženike. 

U samom Pragu spremalo se uto uvelike za proslavu vjenčanja. Do- 
vozilo se hrane, odijela i nakita sa svih strana. Sred tih priprava pozli 
najednom kralju Ladislavu pod večer 20. studenoga, nakon što je kumo- 
vao pri krstu djetetu Zdenka od Sternberga. Sutradan pošao je sve onako 
bolestan suditi u nekim parbama između čeških plemićkih obitelji, 
ali u noći između 21. i 22. pogoršalo se njegovo stanje, te su liječnici 
uzalud svašta kušali da mu pomognu. Dne 23. studenoga osjećao je već 
da mu je umrijeti. Podjebradski htio ga je tješiti, ali on nije mario za 
utjehu, nego se s gubernatorom oprostio tako srdačno da je taj propla- 
kao. Preporučio mu osobito neka se brine za mir i dobro stanje ne samo 
Češke, nego i drugih zemalja, osobito da se pravda vrši ubogima kao i 
bogatima. Još istoga dana, u srijedu 23. studenoga, oko pet sati po 
podne umro je Ladislav Postumus, navršivši tek sedamnaest godina i 
devet mjeseci. Svijet je odmah nagađao da je kralj Ladislav poginuo 
od otrova. Pače i Aeneas Sylvius piše da su bečki liječnici, vrativši se iz 
Praga, tvrdili da je pokojni kralj otrovan. Stalo se pače spominjati ime- 
na onih koji su skrivili smrt njegovu. Krivili su osobito Jurja Podjebrad- 
skoga, njegovu suprugu Ivanu od Rožmitala, napokon i Ivana Rokycanu. 
Ali svi noviji povjesničari nakon potankih istraživanja jednodušno tvrde 
da ni gubernator ni ostali nisu skrivili kraljeve smrti. Ladislav je bez 
sumnje podlegao kugi (kao i Ivan Hunjad), koju su križari raznijeli iz 
Ve u druge zemlje evropske, a koja je tada zaista harala u Češkoj 
i Poljskoj. 

Kralj Ladislav Postumus, ostavši sirotan bez majke u najranijem 
djetnjatvu svomu, proživio je kratki vijek svoj uz sebične rođake i 
vlastohlepne velikaše. Nije imao kome da se povjeri, stoga je postao ne 
samo nepovjerljiv, nego i neiskren. Kako bijaše vrlo rano dozrio, umio 
se pretvarati i osjećaje svoje zatajivati. No pored toga bio je ipak umje- 
ren i krepostan mladić. Ugledao se u tom pogledu u svoga strogoga i 
trijeznoga skrbnika Fridrika III, koji ga je tako pomno dao odgojiti da 
ga se poslije ni raskalašenost Ulrika Celjskoga nije mnogo doimala. 

Ladislav bi svečano pokopan u stolnoj crkvi sv. Vida u Pragu. Ka- 
sniji zgodopisci ugarski smatrali su smrt njegovu za kaznu Božju što 
je prolio nedužnu krv Ladislava Hunjada. 

IZVORI I POMAGALA ZA POVIJEST HRVATA 
U TREĆE DOBA 
(1301—1526) 


2. OD GUBITKA DALMACIJE DO MATIJE KORVINA 
(1409—1457) 


A) Izvori. a. Scriptores (Pisci). Gubitkom Dalmacije (1409) nestaje 
nam i domaćih pisaca o hrvatskoj historiji sve do XVI stoljeća. Čini se me- 
đutim da je ipak i u XV stoljeću bilo u hrvatskim zemljama ljudi koji su 
bilježili suvremene zgode; ali spisi tih pisaca ili su propali ili su zametnuti. 
Tako znamo zasigurno da je neki Emanuel napisao zgode i nezgode her- 
cega Hrvoja Vukčića Hrvatinića (Chronologia ducis Hervoyae), koje je djelo 
poslije rabio Dubrovčanin Franjo Lukarević. Jednako se spominje i Ivan 
Barbeta, dominikanac iz Šibenika, koji je u drugoj polovici XV stoljeća 
sastavio neki zgodopis Dalmacije (Historia Dalmatiae seu de laudibus Dal- 
matiae); zatim neki Marko iz Dubrave, prior pavlinskih samostana 
u Remetama i Lepoglavi, koji je prikazao najstariju povijest svoga reda u 
Hrvatskoj (Chronicon ordinis S. Pauli primi Eremitae); no tim djelima izgu- 
bio se trag, kao i spisima bosanskoga kroničara Milića Velimiseljića 
i Splićanina Baltazara (Baldassare da Spalato), kojega po imenu poznaje 
talijanski putopisac Fortis još u XVIII stoljeću (Kukuljević u Arkivu za 
povjestnicu jugoslavensku, knjiga IX, str. 4.—7). 

Da je u XV stoljeću bilo u Hrvatskoj pisaca koji su bilježili suvremene 
zgode ne samo u latinskom jeziku, nego i u hrvatskom, možemo suditi 
uz drugo i po brojnim bilješkama i pripisima, što ih nalazimo zapisane na 
različnim brevijarima, misalima i drugim nabožnim knjigama. Takovih hrvat- 
skih, glagoljicom pisanih bilježaka ima sva sila (Šurmin, Gjuro dr., Hrvat- 
ski spomenici I., str. 110, 113, 131—132, 154—155, 190, 209—211, 230, 236, 242, 
263, 264, 268, 277, 288, 289, 291, 304, 313—314, 318—319, 333, 376, 377, 378, 426), 
te bi se od njih mogao sastaviti čitav hrvatski ljetopis za XV sto- 
ljeće. Jamačno je tih bilježaka nekad bilo kudikamo više, te su valjda po 
njima (a i po drugim izvorima) sastavili u prvoj polovici XVI stoljeća svoje 


* [Od 1899, kad je izišao ovaj svezak pa za njim i ostali, literatura je znatno porasla. Zbog 
značaja ovog izdanja u bilješkama nije upućivano na novu literaturu, niti je gvaj Prilog dopunji- 
van. Zainteresirani čitatelj naći će pregled izvora i literature u F. Šišić, Pregled povijesti hrvat. 
skoga naroda, Zagreb, 1962, Historijski zbornik, Zagreb, 1965. i The Historiography of Yugoslavia 
1965-1975, Beograd 1975. 

hrvatske kronike franjevci Šimun Klimentović (1512), šimun 
Glavić (1529. i 1542), pop Andrija Istranin (1525) i drugi. O svim 
tim kroničarima vidi članak Ivana Kukuljevića Kratki ljetopisi hrvatski u 
Arkivu za povjestnicu jugoslavensku, knjiga IV, str. 30—47. 

Poradi nedostatka domaćih izvor-pisaca upotrebljavati nam je za vri- 
jeme 1409—1457. strane, osobito ugarske, talijanske, njemačke (austrijske), 
češke, poljske, srpske, bizantske (grčke) i turske, koji prigodice bilježe 
gdjekoju vijest i o Hrvatskom Kraljevstvu. 

Od ugarskih pisaca najznamenitiji je za to doba još uvijek Ivan 
Turčanski (Joannes de Thwrocz) sa svojom Chronica Hungarorum: 
doba od 1409. do 1457. obuhvaća u njegovu djelu četvrtoga sveska glave 12—42 
(u Schwandinerovu izdanju Scriptores rerum Hungaricarum 1, str. 223—282). 
Vladanje kralja Vladislava IT Varnenčika prikazao je u posebnom djelu tali- 
janski pisac Filippo Bounaccorsi, zvani Callimachus, koje 
ima natpis Philippi Callimachi de rebus a Vladislao Polonorum atque Hunga- 
rorum rege gestis libri tres, te je tiskano u Schwandtnerovu zborniku 
Scriptores rerum Hungaricarum 1, str. 433—518. Stariji historičari mnogo 
su se služili Callimachovim djelom (u tri knjige), jer su mislili da je spo- 
menuti pisac bio tajni pisar kralja Vladislava Varnenčika i da ga je pratio 
na njegovim vojnama; no u novije vrijeme dokazao je njemački učenjak 
Zeissberg da Callimachus nema gotovo nikakve cijene, budući se rodio tek 
1437, a djelo je svoje pisao istom između 1484 i 1490, upotrijebivši jedino 
poljskoga povjesničara Dlugosza, i nakitivši svoje pričanje po ukusu huma- 
nista dugim govorima koje je sam izmislio. Jednako nema za to doba gotovo 
nikakve vrijednosti opsežno djelo talijanskoga pisca Antuna Bonfi- 
nija iz Ascolija, koji bijaše god. 1485. došao u Ugarsku na dvor kralja 
Matije Korvina, te je po njegovu nalogu stao pisati opsežnu povjesnicu Ugar- 
ske. Bonfini svršio je naručenu historiju tek nakon snirti kraljeve za Vla- 
dislava II Jagelovića (Antonii Bonfinii historia Pannonica sive Hungaricarum 
rerum decades quinque, izdanja u Baselu 1543, 1568, u KčInu 1690. itd.). To 
djelo međutim treba uopće s najvećim oprezom upotrebljivati, jer je pisano 
s očitom namjerom da proslavi porodicu Hunjada; za prvu polovicu XV 
stoljeća pak sasvim je nepouzdano. 

Za odnose kralja Sigismunda prema Italiji, osobito za njegove ratove 
s Mlecima (1411—1413. i 1418—1420.) vrijede još uvijek neki talijanski pisci, 
tiskani u zborniku L. A. Muratorija: Rerum Italicarum scriptores. 
Osobito spominjemo u XIX svesku toga zbornika tiskani Chronicon Tarvi- 
Sinum (— 1428.) auctore Andrea de Redusiis de Quero i u XXII 
svesku Vitae Ducum Venetorum (— 1493.) auctore Marino Sanuto. Sve 
podatke iz tih ljetopisaca, kao i iz drugih izvora skupio i poredao je Verci 
u XIX svesku svoga djela Storia della Marca Trivigiana. 

Od njemačkih (dotično austrijskih) izvor-pisaca vrijedi za doba kralja 
Sigismunda i zeta mu Albrechta jednom već spomenuti Eberhard Win- 
decke (Denkwiirdigkeiten zur Geschichte des Zeitalters Kaiser Sigismunds), 
zatim Celjska kronika (Die Cillier Chronik), koja ima također znamenitih 
podataka i za kasnije vrijeme do godine 1457. Ovim izvorima pridružiti treba 
još vrlo zanimljivi spis Jelene Kottannerice (Aus den Denkwiirdig- 

keiten der Helene Kottannerin 1439, 1440), koja pripovijeda poglavite zgode 
na dvoru obudovjele kraljice Elizabete potkraj godine 1439. i tijekom godine 
1440. Djelo Kottanneričino izdao je Endlicher u Leipzigu 1846. po rukopisu, 
koji se čuva u c. i kr. dvorskoj knjižnici u Beču. Još su znamenite pjesme 
M. Beheima, osobito za turske ratove, Izdao ih je Th. G. Karajan s nat- 
pisom: Zehn Gedichte M. Beheims zur Geschichte Oesterreichs und Ungarns 
(Quellen und Forschungen zur vaterliindischen Geschichte, Literatur_ und 
Kunst, Wien 1848, str. 1—65). 

Između poljskih pisaca vrijedi osobito i za ovo vrijeme Joannes 
Diugosz (Longinus) sa svojom Historica Polonica u XII knjiga (u nekim 
izdanjima razdijeljena je XII knjiga samovoljno od izdavača u dvije knjige, 
tako da po njima ima trinaest knjiga). Što Diugosz bilježi u posljednjoj knjizi 
svojoj, piše kao suvremenik, kao očevidac, pače i kao sudionik, te je stoga 
njegovo pričanje osobito pouzdano i dragocjeno. 

Od svih izvor-pisaca zapadnoevropskih vrijedi za prvu polovicu XV sto- 
ljeća najviše glasoviti Aeneas Sylvius Piccolomini, potonji rim- 
ski papa Pius II. 

Aeneas Sylvius (Enea Silvio) bio je podrijetlom Talijan iz porodice Pic- 
colomini (rođen 18. listopada 1405. u Corsignanu kod Siene); ali je velik dio 
svoga života proveo u srednjoj Evropi, osobito u Njemačkoj. Najprije ga 
nalazimo od godine 1432. na crkvenom saboru u Baselu, gdje je bio sekretar 
kardinala Capranike; poslije je mijenjao službe kod različitih biskupa i kar- 
dinala, dok je napokon 1439. postao tajnikom pape Feliksa V, takmaca papi 
Eugenu IV. Ali već godine 1442. prijeđe opet u službu njemačkoga kralja 
Fridrika III Habsburgovca, kojemu je bio tajni pisar i napokon poglaviti 
savjetnik. U tom svojstvu sudjelovao kod mnogih rasprava s papinskim dvo- 
rom i s njemačkim knezovima, pa je tako bio dobro upućen u sve poslove 
ne samo Njemačko-rimskoga Carstva, nego i ostale Evrope. Papa Nikola V 
imenovao ga je 1447. za biskupa u Trstu, a 1449. za biskupa u Sieni. God. 
1452. pratio je cara Fridrika III u Rim, te je znatno utjecao na sve rasprave 
prigodom krunidbe i vjenčanja njegova. Prije toga boravio je 1451. kao 
poslanik svoga kralja neko vrijeme u Češkoj. God. 1456. imenovao ga je papa 
Kalikst III kardinalom, a po smrti toga pape (19. kolovoza 1458.) uzvišen bi 
na papinsku stolicu, te se prozvao Pius II. Poglavita želja njegova bijaše 
sada da podigne čitavu kršćansku Evropu na rat s Turcima. Združio se s 
Ugarskom, Skenderbegom i Mlecima, skupio znatne čete križara, te sam 
pošao u Jakin da odanle povede vojnu na Turke; ali ga tu u noći između 15. 
i 16. kolovoza 1464. zateče smrt. 

Aeneas Sylvius poznavao je prilike evropske kao rijetko koji suvreme- 
nik njegov, a napisao je čitav niz djela historičkoga, geografskoga, retorskoga 
i poetskoga sadržaja. Mimo to ostalo je iza njega veliko mnoštvo poslanica 
i listova, osobito zanimljivih ne samo za njegov život, nego i za suvremenu 
povjesnicu (Voigt; G., Enea Silvio de' Piccolomini als Papst Pius II. und 
sein Zeitalter, 3 Binde, Berlin 1856—1863.; Weiss, A., Aeneas Sylvius Pic. 
colomini als Papst Pius II, sein Leben und sein Einfluss auf die literarische 
Kultur Deutschlands, Graz 1898). 

Od povjesničkih djela njegovih najznamenitija je njegova povjesnica 
kralja i cara Fridrika III (Aeneae Silvii Historia rerum Fride- 
rici III. imperatoris), koja seže do konca godine 1457. Tiskana je 
u zborniku: Kollar Adami Francisci, Analecta monumentorum om- 
nis aevi Vindobonensia, tomus II, Vindobonae 1762, str. 2—475, a prevedena 
na njemački od Ilgena. Nadalje je znamenita njegova povjesnica Češke (H i- 
storia Bohemica), tiskana prvi put u Rimu godine 1475, a poslije 
mnogo puta, osobito u zbornicima sabranih djela njegovih (Aeneae Sylvii Pic- 
colominei... opera quae extant omnia), izdanim u Baselu 1551, 
1571. i 1589, i u Helmstiidtu 1707. Treće djelo, vrlo zanimljivo za povijest 
južnih Slavena, jest njegov historički zemljopis, osobito glave I—XKXI, onaj 
dio koji se bavi Evropom (De Europa). U izdanju skupnih spisa njegovih 
(u Baselu 1551) zapremaju te glave stranice 387. do 411. 

Aeneas Sylvius ističe se u svojim historičkim djelima kao gorljiv pri- 
vrženik kralja i cara Fridrika III, a velik protivnik knezova Celjskih i čeških 
husita, te je mnogo puta više pristran strančar nego objektivni povjesničar. 
K tomu hoće da oponaša kićeni slog starih rimskih klasika. Stoga treba nje- 
gova djela s velikom opreznošću upotrebljivati, te se u njegovo pričanje 
samo onda pouzdavati kad se može utvrditi drugim izvorima. Mnogo su po- 
uzdaniji njegovi listovi, od kojih mnogi nisu još ni izdani. 

Za ratove, s Turcima, što su ih vodili Sigismund, Vladislav I Varnenčik 
i Ivan Hunjad, ima mnogo građe u tadanjih bizantskih povjesničara. Jesu to 
Laonicus Chalcocondylas (đe rebus Turcicis), Michael Du- 
cas (historia Byzantina) i Georgius Phrantzes protovestia- 
rius, svi tiskani u Bonnskom zborniku: Corpus scriptorum historiae_By- 
zantinae; i onda još Critobolus (de rebus gestis Mechmetis II inde ab 
anno 1451. usque ad annum 1467), kojega je djelo tiskano u zborniku Ka r- 
la Millera: Fragmenta historicorum Graecorum, Parisiis 1870, volu- 
men V. 

Za odnose ugarsko-hrvatskoga kralja Sigismunda prema Srbiji i despotu 
Stjepanu Lazareviću kao i za srpsku povjesnicu u prvoj četvrti XV stoljeća 
znamenit je izvortpisac Konstantin Filozof, koji je napisao život 
spomenutoga despota Stjepana Lazarevića. Djelo Konstantina Filozofa od 
Kostenca potječe iz godina 1431—1432, a izdao ga je tiskom dr. Vatro- 
slav Jagić u Glasniku srpskog “učenog društva, knjiga XLII, strana 223— 
328. Koliko vrijedi Konstantin Filozof za suvremenu povjesnicu, pokazao je 
St. Stanojević u njemačkoj studiji: Die Biographie Stephan Lazarević's 
von Konstantin dem Philosophen als Geschichtsquelle (Archiv fiir slavische 
Philologie, XVIII Band, 1896, pag. 409—472). 

Vrlo je zanimljiva pojava Srbin Mihajlo Konstantinović iz 
Ostrvice, koji je oko god. 1490. poljskim jezikom napisao povjesnicu Turaka 
i svoje doživljaje s natpisom Pamietniki Janczara (Uspomene janjičara). Mi- 
hajlo bijaše god. 1455. u Novom Brdu dopanuo turskog sužanjstva. Turci ga 
silom poturčili i dali u janjičare, te je zatim deset godina služio u turskoj 
vojsci. Kad je godine 1464. ugarsko-hrvatski kralj Matija Korvin osvojio grad 
Zvečaj u Bosni, zarobio je tamošnju posadu i s njom Mihajla Konstantino- 
vića. Tako se je Mihajlo »s poštenjem natrag vratio među hristijane«. O dalj- 

njoj sudbini Mihajlovoj nema izvjesnih podataka. Čini se da je nakon kratka 
boravka u Ugarskoj otišao u Češku i Moravsku, a odanle je prešao u Poljsku, 
gdje su ga poslije primili među vitezove i plemiće poljske. Tu je napisao 
svoje »pamietnike«, a valjda je tu i umro. Djelo njegovo imalo je ja- 
mačno poljsku gospodu uputiti u povijest, običaje i ratovanje Turaka. Dr. 
Janko Šafafik preveo je »pamietnike« na srpski jezik, te ih je izdao s nat- 
pisom Mihajla Konstantinovića, Srbina iz Ostrovice, Istorija ili ljetopisi tur- 
ski, spisani oko godine 1490. u Glasniku srbskog učenog društva, 1865, knjiga 
1. (XVIII), strana 25—188. 


b. Monumenta (Spomenici). Za kontrolu obilatih, no rijetko kada 
nepristranih pisaca služe brojni spomenici, kao povelje, isprave, listovi i do- 
pisi, saborski spisi (dekreti), izvještaji (relacije) itd. No ta silna građa samo 
je donekle izdana, a što je izdano, razasuto je koje kuda. Veliki zbornik G. 
Fejćra obuhvaća samo vladanje kralja Sigismunda (Tomus X, volumen 
1—8) i Albrechta (Tomus XI, volumen unicum); kao nastavak Fejćra može 
se smatrati zbirka dokumenata, izdana u monumentalnom djelu madžarskoga 
historičara, grofa Josipa Telekija: Hunyadiak kora Magyarorszdgon. 
U X svesku toga velikoga djela objelodanjeno je preko 300 dokumenata za 
historiju ugarsku od polovice 1437. do konca 1460. Telekijeva zbirka dopu- 
njuje se zgodno IX sveskom zbornika Codex diplomaticus comi- 
tum Zichy (izdaje ga sada E. Kammerer), u kojemu ima 416 dokumenata 
za vrijeme od 1440. do 1457, među njima vrlo zamašnih, koji prikazuju neke 
tadanje zgode u posve novoj slici. Nuzgredice budi spomenuto da madžar- 
ski učenjak Fejćrpataki priređuje veliki zbornik dokumenata za vrijeme 
kralja Sigismunda. O saborima u prvoj polovici XV stoljeća vidi i djela 
M. G. Kovačića (Kovachich): Vestigia comitiorum apud Hungaros, Budae 
1790.; zatim Supplementum ad vestigia comitiorum apud Hungaros, tomus I 
& II; poglaviti zaključci pojedinih sabora, u koliko su vrijedili kao zakoni, 
sabrani su u zborniku: Corpus iuris Hungarici (najnovije izdanje 
u Budimpešti 1899. i dalje). Osobito je još zanimljiva zbirka listova, što ih 
je pisao glasoviti Ivan Vitez od Sredne u vrijeme od 1445. do 1451. 
i koje je još za života njegova s historičkim bilješkama izdao svećenik za- 
grebačke biskupije Pavao iz Ivanića. Zbirci je natpis: Johannis 
de Zredna, cancellariae regis Hungariae olim protonotarii epistolae, 
exaratae et notis illustratae per Paulum de Iwanich dioeceseos Za. 
grabiensis presbyterum... (Schwandiner, Scriptores rerum Hungar. IL p. 
1—106). 

Za hrvatsku povjesnicu u prvoj polovici XV stoljeća davaju mnogo građe 
zbornici Ljubića, S. (Listine o odnošajih izmedju južnoga Slavenstva i 
mletačke republike, knjige VI—X), Tkalčića, 1. (Monumenta historica 
liberae regiae civitatis Zagrabiae, volum. II), Kukuljevića, I. (Zura 1), 
Theinera, A. (Vetera monumenta Slavorum meridionalium), Gelcicha, 
J. (Diplomatarium reipublicae Ragusanae), a donekle i Fermendžina, 
E. (Acta Bosnae potissimum ecclesiastica ab anno 925 usque 1752, Zagra- 
biae 1892). Njima se pridružuju hrvatski, glagoljicom i ćirilicom pisani spo- 
menici, izdani u zbornicima: Kukuljević, I., Acta croatica, Zagreb 1863; 

šurmin, Gjuro dr., Hrvatski spomenici, u Zagrebu 1898.; nadalje M i- 
klosich, Fr., Monumenta serbica, spectantia historiam Serbiae, Bosnae, 
Ragusii, Beč 1858; Pucić, M., Spomenici srbski, I. i II, Beograd, 1858— 
1862; i napokon Jireček, K. dr., Spomenici srbski, u Beogradu 1892. 
(Spomenik srpske kraljevske akademije XI). Svim ovim spomenicima treba 
još pridodati zbornik dokumenata iz različitih talijanskih arhiva: Makušev, 
V., Monumenta historica Slavorum meridionalium vicinorumque populorum 
e tabulariis et bibliothecis italicis deprompta. Volumen I (Ancona - Bononia - 
- Florentia), Varsaviae 1874.; Volumen II. (Genua, Mantua, Mediolanum, Pa- 
normus et Taurinum), Belgradi 1882. 

Kako su Ugarska i Hrvatska od 1411. sve više dolazile u doticaj s Nje- 
mačkom, zatim s Austrijom i Češkom, nije čudo te u arhivima tih zemalja 
ima obilje priloga za historiju njihovu. Osobito arhivi u Beču i Češkoj puni 
su spomenika za prošlost ugarsku i hrvatsku, posebno od onoga časa kad su 
Kraljevstva Ugarske i Hrvatske došla pod vlast Habsburgovaca (1437), koji 
su podjedno bili vladari Austrije i Češke. Golemo blago austrijskih i čeških 
arhiva još nije iscrpljeno; pojedini austrijski i češki historiografi izdali su 
tek veće ili manje zbirke dokumenata za prvu polovicu XV stoljeća. Evo naj- 
glavnijih izdanja: 

— Kollar, A. F., Sylloge diplomatum, litterarum, actorum  publico- 
rum, quorum testimonio et fide res Austriacae (Hungaricae) ab imperatore 
Friderico gestae usque ad annum 1453. inprimis nituntur (Analecta... Vin- 
dobonensia, tom II, Vindobonae 1762, str. 827—1404). 

— Chmel, J., Materialien zur oesterreichischen Geschichte. Aus Archi- 
ven und Bibliotheken, II. Binde, Wien 1837—1838. 

— Chmel, J., Regesta chronologico-diplomatica Friderici IV. Roma- 
norum regis. Pars. I. & II, Viennae 1838—1840. 

— Chmel, J., Urkunden, Briefe und Actenstiicke zur Geschichte der 
Habsburgischen Fiirsten. Konig Ladislaus Postumus etc.... (1443—1473) her- 
ausgegeben von..., Wien 1850. (Fontes rerum Austriacarum. Diplomataria 
et acta, II). 

—Birk, E., Beitriige zur Geschichte der Kčnigin Elisabeth von Un- 
gern und ihres Sohnes Konig Ladislaus MCCCCXL—MCCCCLVII. Aus Quel- 
len gesammelt und herausgegeben von..., Wien 1848. (Quellen und Forschun- 
gen zur vaterlindischen Geschichte, Literatur und Kunst, str. 211—258). 

— Birk, E., Urkunden-Ausziige zur Geschichte Kaiser Fridrich III. in 
den Jahren 1452—1467. aus bisher unbeniitzten Quellen, Wien 1853. (Archiv 
fiir Kunde oesterreichischer Geschichtsquellen X, p. 175 & 369, XI, p. 141). 

— Palacky, Fr., Urkundliche Beitriige zur Geschichte Bčhmens und 
seiner Nachbarlinder im Zeitalter Georgs von Podiebrad (1450—1471), Wien 
1860 (Fontes rerum Austriacarum. Diplomataria et acta XX). 

— Bachmann, Ad. dr. Urkunđen und Actenstiicke zur oesterreichi- 
schen Geschichte im Zeitalter Kaiser Friedrichs III. und Konig Georg's von 
B&hmen (1440—1471), Wien 1879 (Fontes rerum Austriacarum, Diplomataria 
et acta XLII). 

— Altmann, W., Die Urkunden Kaiser Sigmunds (1410—1437), I & 1I 
Band, Innsbruck 1896. i dalje. (B&hmer, Regesta imperii XI). 


B) Pomagala. Djelima austrijskih historičara, kao što je A. Hubera 
poznata Geschichte Oesterreichs (Zweiter Band, Gotha 1885, str. 521—539; 
Dritter Band, Gotha 1888, str. 3—44, 65—89 i 89—115), treba pridati monu- 
mentalno djelo češkoga historiografa Fr. Palackoga: Geschichte von 
Bohmen, kojega treći svezak, odio 1—3 (Prag 1845—1854) obuhvaća doba od 
1378. do 1439, a četvrtog sveska odio prvi (Prag 1857) doba od 1439. do smrti 
Ladislava Postuma 1457. Od madžarskih historičara treba posebice istaknuti 
Katonu (XIII svezak), zatim milenijsku povjesnicu A magyar nemzettor- 
ićnete, i to četvrti svezak u kojem je vrsni stručnjak V. Fraknći prika- 
zao doba Hunjada i Jagelovića (A Hunyadiak ćs a Jagelićk kora, 1440—1526, 
Budapest, 1896). Veliko i opsežno djelo grofa I. Telekija, A Hunyvađiak 
kora Magyarorszdgon, Budapest 1852—1857, proračunano prvotno na dva- 
naest svezaka, od kojih je samo osam izašlo (T. I—V tekst i T. X—XII, Di- 
plomatarium), danas je već prilično zastarjelo. Svesci VI—IX, koji bi obuhva- 
ćali geografiju i kulturnu historiju, nisu nikad ni izašli; u novije vrijeme 
ispunjuje tu prazninu CsAnki Deszč dr. svojom historijskom geografi- 
jom Ugarske u doba Hunjada (Magyarorszdg tčrtćnelmi foldrajza a Hunya- 
diak kordban). 

Uvelike pomažu opsežne monografije njemačkih, osobito austrijskih hi- 
storičara o pojedinim vladarima, koji su podjedno bili kraljevi ugarski i 
hrvatski ili.koji su se otimali za kraljevsku krunu u tim zemljama. Tu spa- 
daju monografije: 

— Aschbach, Joseph dr, Geschichte Kaiser Sigmunds, I—IV. 
Band, Hamburg 1838—1845. 

— Kurz, Fr. Oesterreich unter K. Albrecht dem Zweyten. Band I. 
JI, Wien 1835. 

— Kurz, Fr. Oesterreich unter Friedrich IV. Band I. II, Wien 1812. 

— Chmel, Jos., Geschichte Kaiser Friedrich IV. und seines Sohnes 
Maximilian I. Band I. & II, Hamburg 1840. i 1843. (Seže do godine 1452). 

Radi obilja dokumenata (regesta) treba još spomenuti djelo: Lich- 
nowsky, E. M. First, Geschichte des Hauses Habsburg, I—VIII. Theil, 
Wien 1836—1844. Za prvu polovicu XV stoljeća vrijede osobito svezak peti 
i šesti. 

Napokon priopćiti mi je još neka djela i rasprave kojima sam se služio 
pri pisanju ovoga sveska moje historije: 

— Knauz, Nandor, Az orszdgos tandcs ćs orszdggylćsek tortenete 
1445—1452, Pest 1859. 

— Voigt, G., Johannes von Capistrano, ein Heiliger des fiinfzehnten 
Jahrhundertes. (Historische Zeitschrift, herausgegeben von H. Sybel, Miin- 
chen 1863, X. p. 19—96). 

— Rački, Fr. dr., Odnošaj srpskih despota i doselica naprama kruni 
i kraljevini hrvatskoj i ugarskoj god. 1426—1503. (Književnik II. od god. 1865, 
str. 476—488). 

— Kukoljica, L, Život i djela Ivana Stojkovića, Dubrovnik od g. 
1866, p. 280—298. 

— Dimitrijević, Milan, Gyorgye Branković (Smederevac), Des- 
pot der Serben, nach heimatlichen Quellen und zeitgen. fremden Acten mit 
Beriicksichtigung der spiiteren kritischen Historiker, Neusatz 1876. 

— Bachmann, A. dr., Ein Jahr bohmischer Geschichte. Georgs von 
Podiebrad Wahl, Kr&nung und Anerkennung. (Archiv fiir_oesterreichische 
Geschichte, Wien 1876, I. IV Band, p. 37—174). 

—Jireček, Konst. dr., Nastojanje starijeh Dubrovčana oko raši- 
renja granice (Slovinac, II 1879, str. 58. i 75). 

— Mijatović, Čed., Despot Gjuragj Branković, II knjige, Beograd 
1880. i 1882. 

— Huber, A. dr, Die Kriege zwischen Ungarn und den Tiirken 1440 — 
1443. kritisch untersucht. (Archiv fiir oesterreichische Geschichte, Wien 1886, 
Band LXVIII, str. 159—207). 

— Pastor, L. dr., Geschichte der Piipste seit dem Ausgang des Mit- 
telalters, I. Band, Geschichte der Piipste im Zeitalter der Renaissance bis zur 
Wahl Pius II, Freiburg im Breisgau, 1886. 

— Gubo, A., Graf Friedrich II. von Cilli (Programm des k. k. Staats- 
-Gymnasiums in Cilli, 1888, 1889. i 1890). 

— Thallćcezy, Lj. dr, K historiji despotske porodice Brankovića 
(Glasnik zemaljskog muzeja u Bosni i Hercegovini, V, 1893, str. 175—219). 

— Poparić, Bart., Hercezi svetoga Save, Petdeset godina povijesti 
hercegovačke, Split 1895. 


PRILOG II 


TRANSKRIPCIJA ISPRAVA 


1. (Str. 18.) V ime božie, amen, let božih tekućih f. t. o. z. m(i)s(e)ca iju- 
na, dan 25. to (je štatut. mi gosp(o)d(i)n knez Štefan i mi gdn knez Anž 
slišeći mi velike tužbe ot naših vernih službenikov krčkoga otoka, ke im či- 
nehu hudi ljudi, poslali (jjesmo naših vernih v otok, da oni s'zvavše dobrih 
muži za vsega otoka i tako (j)esu način(i)l(i). 


2. (Str. 43.) ... (ieju da plodeća se plodom života vččnago pamet ih va 
umiljeni(i) svo(ijem živuća i v ljubvi s Is. Hm snom tvo(j)im dčlo dobro 
spodobita se pričti. T&mžde gm nšim Is. Hm. sn. 


EjE išći na misi »Pristupiše k Isu iskušajuće i gljuće«. 

Lčt gnih 1368. ja knez Novak sn kneza Petra, vitez silnoga i velikoga 
'gdna Loiša, kralja ugrskoga, njega polače vitez, v to vrme budući knez na 
Ugrih Solgovski, a v Dalmacii Ninski, napisah te knjige za svoju dšu; i onoj 
crkvi da se dadu, v ko(j)i legu včkivčnim ležani(j)em. I pomisli vsaki Hjanin, 
da sa svčt ništare ni, (jere gdo ga veće ljubi, ta ga brže zgubi. Nu (j)ošće 
pomisli vsaki sada, ča se najde ot nas tada, gda se dša strahom smete, a 
dila nm se skriti nete. Za to kada nam se dčla skriti nete, tada vsaki pridi z 
dobrimi dčli prčd strašnoga i silnoga včki... 


3. (Prilog 7). Propria commissio domini nostri regis. Sigismundus dei 
gracia Hungarie, Dalmacie Croacie Rame Servie Gallicie Lodomerie Coma- 
nie Bulgar eque rex ac marchio Brandemburgens's, sacri romani imperii ar- 
chycamararius necnon Bohemie et Lucemburgensis heres omnibus Christi 
fidelibus tam presentibus quam futuris presentium noticiam habituris salu- 
tem in omnium salvatore. 

Solet a principe confirmari quod licite postulatur quia sicut iuris occu- 
pata in statum debitum revocare sic est equitati consonum obtenta legitime 
regio patrocinio roborare. Proinde ad uniuersorum noticiam harum serie 
volumus pervenire, quod fidelis noster vir magnificus Johannes de Maroth 
banus noster Machowiensis celsitudinis nostre adiens conspectum in sua 

nec non Stephani filii Stephani de dicta Maroth personis exhibuit nobis 
quasdam duas litteras vnam scilicet nostram patentem minori et secreto 
sigillo nostro alias intra ambitum regni Bulgarie prope castrum maioris 
Nicapolis in conflictu nostro personali cum Bayzat imperatore Turkorum 
habito et commisso casualiter deperdito et amisso consignatam super do- 
natione et perhempnali collatione cuiusdam possessionis condam Michaelis 
filii Petri Ruteni de Chyk, Chyk predicte in comitatu de Walko existentis 
ac cunctarum utilitatum et pertinentiarum suarum vniuersarum, et aliam 
capituli ecclesie Bozhensis privilegialem super legittima dicte possessionis 
et suarum pertinenciarum statutione pro ipsis eorumque haeredibus rite 
factis confectas tenorum subsequentium suplicans exinde idem suo et no- 
mine quo supra nostre majestati prece subjectiva, vt easdem litteras ratas 
gratas et acceptas habendo nostrisque litteris privilegialibus verbotenus in- 
seri et redigi faciendo pro ipsis eorumque haeredibus et posteritatibus uni- 
versis innovantes perpetuo valituras dignaremur confirmare, quarum vnius 
videlicet ipsius nostre littere patentis tenor is est. Nos Sigismundus dei gratia 
rex Hungarie Dalmacie Croacie etc ac marchio Brandemburgensis etc. me- 
morie comendamus tenore presentium significamus quibus expedit uniuersis, 
quod nobiles et strenui viri Johannes filius Johannis de Maroth et Stephanus 
filius Stephani de eadem fideles nostri dilecti ad nostre serenitatis acce- 
dentes presentiam fidelitates et servitia ipsorum nobis et sacro nostro dya- 
demati locis et temporibus opportunis, iuxta tocius possibilitatis eorum co- 
moditatem per ipsos exhibita et inpensa proponentes et declarantes ac in 
memoriam nostre celsitudinis reducentes, quandam possessionem Ruteno- 
rum Chyk vocatam, que condam Michaelis filii Petri similiter Ruteni de 
eadem fuisse perhibetur in comitatu de Walko existentem, asserentes eun- 
dem Michaelem nutu volente divino ab hac luce absque heredum solacio 
sexus masculini his diebus decessisse et ex eo ex aprobata regni nostri con- 
suetudine manibus nostris regiis fore deuolutam nostreque collacioni pleno 
iure pertinentem a nobis sibi ipsis et posteritatibus eorum vniversis perpe- 
tuo dari et conferi postularunt. Nos itaque secundum quod nostre magnitu- 
dinis expostulat et requirit officium vt quorumlibet nostrorum fidelium ob- 
sequiosa merita animo metiamur pietatis hiis quos opera sue virtutis regali 
remuneracioni dignos efficiunt grata debeat reddere premia meritorum, dic- 
tam possessionem Chyk et alias possessiones ad ipsam pertinentes cum omn 
bus suis vtilitatibus et pertinentiis vniwersis sub eisdem veris metis et anti 
quis, quivus hactenus eadem per prefatum Michaelem Rutenum habita exti 
tissent et possessa, eo iure quo nostre incumbit collacioni nowe nostre do- 
nationis titulo eisdem magistris Johani et Stephano, filiis et posteritatibus 
eorum vniwersis dedimus, donavimus et contulimus, iure perpetuo et irevo- 
cabiliter possidendam tenendam et habendam salvis dumtaxat iuribus alienis, 
presentes autem dum nobis in specie reportate fuerint in forma nostri pri- 
vilegii redigi faciemus. Datum Bude in festo beate Marie Magdalene, anno 
domini millesimo trecentesimo nonagesimo tercio. Alterius vero vtputa ipsius 
capituli ecclesie Woznensis littere privilegialis tenor per omnia sequitur in 
hec verba. Excellentissimo principi domino Sigismundo dei gracia inclito 
regi Hungarie, Dalmacie, Croacie etc. marchionique Brandemburgensi etc. 
domino ipsorum naturali capitulum ecclesie Woznensis orationes in domino 

debitas ac devotas. Recepimus litteras statutorias sub minori sigillo vestre 
excellencie nobis directas hunc tonorem continentes. Sigismundus dei gratia 
rex Hungarie, Dalmacie, Croacie etc. marchioque Brandemburgensis etc. fide- 
libus suis capitulo ecclesie Bosnensis salutem et graciam, cum nos quandam 
possessionem Chyk vocatam in comitatu de Walko habitam, que condam 
Michaelis filii Petri de eadem hominis sine heredum masculinorum solacio 
decessi prefuisse dicitur, Johanni filio Johannis de Maroth et Stephano filio 
Stephani de eadem pro fidelibus ipsorum serviciis per alias litteras nostras 
nove mee donacionis titulo perpetue contulerimus, ipsisque eandem statui 
facere velimus regni nostri consvetudine requirente. Igitur fidelitati vestre 
commitimus et mandamus, quatenus vestrum mittatis hominem pro testi- 
monio fidedignum quo presente Thomas filius Georgii de Capolna vel Johan- 
nes filius Laurandi de Zenthmiklos aut Johannes filius Nicolai de Bela seu 
Andreas de eadem, aliis absentibus homo noster ad faciem predicte posses- 
sionis vicinis et cometaneis suis vniversis, inibi legitime convocatis et pre- 
sentibus accedendo statuat eandem ipsis nove nostre donacionis titulo per- 
petuo possidendam si non fuerit contradictum, contradictores vero si qui 
fuerit citet ipsos contra annotatos Johannem et Stephanum nostram in pre- 
senciam ad terminum conpetentem, racionem contradictionis eorum reddi- 
turos efficacem. Et posthec omnium premissorum seriem vt fuerit expe- 
diens nobis fideliter rescribatis. Datum Bude feria sexta proxima post festum 
beati Francisci confessoris anno domini millesimo trecentesimo nonagesimo 
tercio. Nos itaque mandatis vostre excellentie semper obedire cupientes vt 
tenemur secundum arumdem litterarum vestre maiestatis continenciam vna- 
cum prefato Johanne filio Nicolai de Bela homine sublimitatis vestre nostrum 
hominem Johannem Chori nostri sacerdotem ad exequenda premisa pro no- 
stro testimonio duximus destinandum. Qui postmodum ad nos reversi nobis 
vniformiter retulerunt, quod idem homo serenitatis vestre presente dicto 
nostro testimonio, feria quarta proxima post festum omnium sanctorum nunc 
preteritum ad faciem predicte possessionis Chyk vocate in comitatu de Walko 
existentis vicinis et cometaneis suis vniversis inibi legitime convocatis et pre- 
sentibus accedendo, eandem prefatis Johanni, filio Johannis et Stephano filio 
Stephani de Maroth statutissent nove vestre donacionis titulo perpetuo pos- 
sidendam. In qua scilicet possessione iidem vester et noster homines legi- 
timis diebus conmorassent prestolando nullo penitus contradictore appa- 
rente. In cuius rei testimonium presentes litteras nostras cum appensione 
sigilli nostri munitas duximus concedendas. Datum sabbato proximo ante 
festum beati Martini confessoris anno domini superius annotato. Nos igitur 
iustis et modestis ipsius Johannis de Maroth bani supplicacionibus antefatis, 
nostre maiestati per eundem suo et nomine quo supra condecenter oblatis 
regia benignitate exauditis fauorabiliter et admissis prefatas litteras nostram 
scilicet patentem et annotati capituli Boznensis priuilegialem omni prorsus 
suspicionis voragine carentes presentibusque de verbo ad verbum sine dimi- 
nucione et augmento aliquali insertas quo ad omnes eorum continentias clau- 
sulas et articulos, potissime ipsius Johannis de Maroth bani fidelitatibus et 
fidelium serviciorum laude dignis preconioque sumpme attolendis inventis 
per eum nostre maiestati locis et temporibus opportunis exhibitis et inpen- 
sis plurimum requirentibus acceptamus approbamus et ratificamus eas ni- 

hilominus prelatorum et baronum nostrorum consilio prehabito simulcum 
prefatis donacione et perhempnali collacione ac statucione eorundem in teno- 
ribus ipsarum superius lacius explicatis mera autoritate regia et potestatis 
plenitudine ac excerta nostre maiestatis sciencia pro ipsis Johanne et Ste- 
phano ipsorumque heredibus et posteritatibus universis, innovantes perpetuo 
valituras confirmamus, presencium litterarum nostrarum privilegialium patro- 
cinio mediante. Salvis dumtaxat iuribus alienis. In cuius rei memoriam fir- 
mitatemque perpetuam presentes concessimus eisdem litteras nostras privi- 
legiales pendentis et autentici sigilli nostri duplicis munimine roboratas. Da- 
tum per manus reverendissimi in Christo patris et domini, domini Johannis 
de Kanisa archiepiscopi alme ecclesie Strigoniensis locique eiusdem comitis 
perpetui nec non primatis et sedis apostolice legati auleque nostre eximii 
cancellarii fidelis nostri dilecti. Anno domini millesimo trecentesimo nona- 
gesimo octauo, quarto nonas mensis aprilis, regni autem nostri anno duo- 
decimo. Venerabilibus in Christo patribus et dominis Valentino titulo sancte 
Sabine sacrosancte romane ecclesie presbytero cardinali et alme ecclesic quin- 
queecclesiensis gubernatore ac eodem domino Johanne ipsius ecclesie Stri- 
goniensis, Nicolao Bubek Colocensi, Petro Jadrensi, Andrea Spalatensi et 
altero Andrea Ragusiensi arhiepiscopis, Luca Varadiensis, Martino Transil- 
vanensis, Stephano Cyko Agriensis, Johanne Boznensis, Demetrio Vesprimi- 
ensis, Johanne Jauriensis, Petro Vaciensis, fratre Thoma Syrmiensis, My- 
chaele Nitriensis, fratre Gregorio Chanadiensis, Crisogono Traguriensis, Fran 
cisco Scardonensis, Ladislao Tininiensis, Johanne Nonensis, Anthonio Sybi- 
nicensis, Nicolao Corbaviensis et Leonardo decretorum doctore Seniensis 
ecclesiarum episcopis ecclesias dei feliciter gubernantibus nec non magnificis 
viris Detrico Bubek regni Hungarie palatino et comite Albensi, Styborio de 
Styborich, voyvoda transilvano et comite de Zolnuk, comite Frank filio con- 
dam Konye bani, iudice curie nostre, Nicolao de Gara Dalmacie et Croacie 
predictorum ac tocius Sclavonie regnorum nostrorum, Francisco similiter 
Bubek et eodem Johanne de Maroth Machoviensi banis, honore banatus 
Zeuriniensis vacante, Georgio filio Jakch tavarnicorum, Stephano de dicta 
Kanisa ianitorum, Johanne dicto Groff dapiferorum, Emerico de Peryn pin- 
cernarum, Johanne filio magistri Ladislai filii condam comitis Stephani Bu- 
bek agazonum nostrorum magistris, eodem Styborio de Styborich comite 
posoniensi aliisque quam pluribus regni nostri comitatus tenentibus et ho- 
nores. 
Propria comissio domini nostri regis. 

4. (Str. 70.) P(ro)p(ria) (com)missio domi(ni) regis. Nos Sigismundus dei 
gra(tia) rex Hungar(ie), Dalmac(ie), Croac(ie) (e)tc(etera) marchiog(ue) Brand- 
(enburgensis) (e)tc(etera) sac(ri) Romani im(pe)rii vica(r)ius g(e)n(er)alis (e)t 
regni Bohemie gub(er)nator. Memor(ie) (com)mendantes teno(r)e p(rese)ntium 
significamus, quibus expedit univ(er)sis, q(uod) nos c(on)siderat(is) fidelita- 
tib(us) (e)t fidelium s(er)vitior(um) p(re)claris me(r)it(is) Woyk filii Serbe 
aule n(ost)re milit(is) (pjer ip(su)m n(ost)re mai(esta)ti locis (e)t t(em)p(or)i- 
bus opo(r)tunis exhibitis (e)t impensis, volentes sibi pro hu(ius)mo(d)i fide- 
libus obsequiis regali occ(urre)re cum favore, ut d(e)inceps f(er)ventius i(n) 
n(ost)ris s(er)vitiis expendie(n)d(is) a(n)imetur dulcedine regalis remun(er)a- 
tionis p(re)gustata, quanda(m) poss(essi)onem n(ost)ram regale(m) Hvnyad- 

var vo(ca)tam in comitatu Alben(si) p(ar)tiu(m) n(ost)rarum) Transs(ilua)nar- 
(um) h(ab)itam, si(mu)lcu(m) eiu(s)dem uni(ver)s(is) utilitatibus ac q(ui)bus- 
lib(et) p(re)tiis (e)t fructuositatibus v(idelice)t t(er)ris arabilibus cul(tis) (e)t 
inc(u)lt(is), prat(is), fenilibus, silvis, nemoribus, aquis, piscinis aquar(um)q(ue) 
decursibus et g(e)n(er)alit(er) q(ui)buslibet ei(us)d(em) utilitatum integ(ri)ta- 
tibus s(u)b ip(s)ar(um) veris met(is) et antiquis limitibus q(u)ocumq(ue) no- 
(min)is vo(ca)bulo vocitat(is) ex c(er)ta n(ost)ra sc(ient)ia p(re)lator(um)q(ue) 
et baronu(m) n(ostro)rum (con)silio ac nove n(ost)re donat(i)onis tit(u)lo 
(€)t om(n)i eo iu(r)e, quo eade(m) ad n(ost)ram sp(e)ctant collatio(ne)m, me- 
morato Wo(y)k militi et p(er) eum Magas (e)t Radol ca(r)nalibus ac Radol 
pat(rueli fr(atr)ibus, n(ec)non Joh(an)ni filio suis ip(s)or(um)q(ue) h(er)edi- 
bus (e)t post(er)itatibus uni(ver)s(is) dedimus, donavimus et (con)tulimus, 
ytm)mo dam(us) donamus et (con)f(er)imus p(er)petuo (et) irrevo(ca)bili(t)er 
tenend(am) possidend(am) p(ar)it(er) (e)t h(abe)nd(am), salvo iu(r)e alieno, 
p(rese)ntium n(ost)rar(um) testimo(n)io I(itter)arum, quas du(m) nob(is) i(n) 
spe(cie) fu(er)int repo(r)tate, i(n) formam n(ost)ri p(ri)vilegii redigi facie- 
mus. Datu(m) i(n) Visegrad i(n) festo b(ea)ti Luce evangeliste, anno domini 
m(illesim)o quadring(entesi)mo nono. 


5. (Prilog 9) Commissio propria domini Regis. 

Sigismundus...... Hungarie, Bohemie, Dalmacie, Croacie etc. Rex. Spec- 
tabili et Magnifico Hermano Cilie, Zagorieque Comiti, nec non Regn........ 
dilecto Salutem et gratiam. Pro parte vniuersitatis fidelium nostrorum No- 
bilium regni Sclauonie nostre extitit Celsitudini...... et Jobagiones propter 
illegitimas mardurinarum dicationes et exactiones, ac intollerabiles, incon- 
svetosque et indebitos descensus....... et varias calumpniarum impositiones, 
horrendas etiam et inauditas patrationes ac iniustorum birsagiorum exactio- 
nes........ panibus, pullis et cera extorsione, quas Annis singulis uestri in 
dicatione et exactione mardurinarum........ temporibus condam Serenis- 
simi Patris et Soceri nostri carissimi domini misericorditer.... super 
quibus..... querulose porrexissent, et taliter iam paupertatis oneribus essent 
oppressi..... persistere possent debit..... Domini per huiusmodi depaupe- 
rationem suorum Jobagionum, et etiam per calumpniosas innouatione 
mediante..... desuper Maiestati; propter quod nostro culmini humiliter sup- 
plicarunt, vt dignaremur per opportuna remedia prouidere, ne.... dicator... 
pro tempore constituti premissa et premissorum aliquod contra et supra 
consvetudinem eorundem ab antiquo obseruatam possent aut valerent facere, 
vel quouis.... huiusmodi iniustas et insolitas exactiones et vexationes per- 
mittere introduci et (in) consvetudinem trahi, quarum grauedines (sic)..... 
streme pauperum clamoribus ciulatissimis penetraretur celum, et deus, qui 
cunctorum adiutor et releuator oppressorum flectere..... ad faciend...... 
debitam vlteriorem, nobisque nutu diuino regno prefato presidentibus, et 
vobis, qui nostras in eodem regno vices geritis, non gloria, nec vtilitas, nec 
honoris..... tantummodo culpe omnigena accumulatio esset, exinde, nisi 
remediaretur, indubitanter prouentura, cum nulla possit subsistere igno- 
rantie excusatio, aut..... Magnificus Nicolaus de Gara, regni nostri Hun- 
garie predicti Palatinus, viuuntque et alii, a quibus certitudinaliter de con- 
suetudine in premissis prelibati regni .... Sclauonie litteratorie, aut vocaliter 

edoceri poteritis, qui honore Banatus memorati regni nostri Sclauonie functi 
in premissis et circa premissa omnia nec per se, nec..... mardurinarum 
dicatores vilo tempore limites equitatis et consuetudinis dicti regni nostri 
Sclauonie fuere transgressi. Quorum reuera temporibus nulla super tali 
bus..... nostre clementie aures fatigauit. Cum autem nostre et vestre indicet 
etas vite, nos proximiores iuuenibus fore debitum soluere nature, minus 
ergo nobis et vobis..... e iuuenibus liceat vltionem super nos iustissimi 
dei prouocare. Sed conuenit ex debito in omnibus equitatem obseruare. 
Quapropter vestre fidelitatis grati..... hortamur affectibus, atque eidem 
regio sub edicto seriosius precipimus, quatenus statim receptis presentibus, 
in et super omnibus premissis..... prescripto domino... alis, si qui nunc 
premissorum notitiam habent, informatione habita, pretermissis aliis vestris 
agendis, personaliter ad id vocare, et assumptis ad vos nobilibus... oribus 
ipsius regni nostri Sclauonie, fide et probitate laudabiliter famatis, dispo- 
natis et omnino ordinetis...... fiat dicatio et exactio mard...... nec non et 
descensuum ac victualium, presertim auene, panum, pullorum et cere dacio 
secundum antiquam et limitatam consuetudinem ab antiq . quondam 
Regis Ludouici in talibus obseruatam, et ita fixam in premissis et circa pre- 
missa ordinationem, dispositionem et limitationem faciat...... liter quoad 
auenam, panem, pullos et ceram, vt successu temporis nec nos aut nostros 
successores, nec etiam vos........ at de necessitate...... in his subire labo- 
res. Quoniam nolumus, vt per detrimenta nostre anime et.. secus 
ergo nullatenus facere presumatis in premissis . . etiam post earum 
prima post festum purificationis Beate Marie Virginis gloriose Anno Domini 
Millesimo quadringentessimo trigesimo secundo, regnorum nostrorum Anno 
Hungarie etc. quadragesimo quinto, Romanorum uigesimo primo et Bohemie 
duodecimo. 




















6. (Prilog 10) Nos Hermanus, Cilye, Zegurieque Comes etc. et Regni 
Sclauonie Banus, Memorie comendamus, quod cum post recessum Serenis- 
simi Principis domini nostri Regis Sigismundi de hoc regno suo Hungarie 
lacto, multe et diuerse rixe, discordie, discessiones, hominum interemptiones, 
spoliationes, latrocinia, furticinia, combustiones, depredationes, et occupa- 
tiones possessionum indefinite quasi die noctuque, exclusiones etiam nobi- 
lium de eorum domibus propriis cum receptionibus bonorum ac rerum eorun- 
dem vniversarum, ac etiam litterarum Instrumentorum, confractiones et 
spoliationes ecclesiarum et claustrorum, ymmo etiam expugnationes et re- 
ceptiones Castellorum, aliaque et diuersa multorum et quasi indicibilium 
diuersorum malorum genera exorta, suscitata, perpetrata, ymmo in tantum 
et adeo agregata, ac per quosdam potentes accumulata extiterant, ut ex his 
malis propter oppressionem pauperum Nobilium et aliorum possessiona- 
torum hominum maxima guerra in hoc Regno Sclauonie oriri uidebatur, 
ymmo iam exorta extiterat, dictique Nobiles Regni hujus Sclauonie ne in 
infidelitatem contra Serenissimum principem dominum nostrum regem Si- 
gismundum aliquomodo necessitate compulsi incurrissent, eorum fortalita 
atque castella, domos, possessiones et hereditates ad manus et potestates 
nostras dare et assignare uolebant et conabantur; videntes igitur et conside- 
rantes, ut ubi super premissis de remedio oportuno prouisum non fuerit, et 

dicti actus nephandissimi et perniciosi potentiarii magis et magis augmen- 
tarentur, extunc per oppressionem potentum, eorumque sequaces ipsum 
Regnum Sclauonie quasi in nihilum redigeretur, et pauperes nobiles Regni 
huius eorum hereditatibus eradicarentur, et eorum rebus et bonis plenarie 
priuarentur, vna cum Prelatis, Baronibus, Regnique Sclauonie Proceribus, 
in Crisiensi, Zagrabiensi, Varasdinensi et de Verewcze Comitatibus consti- 
tutis, ad presentes octavas festi beati Georgii Martyris signanter et precise 
pro prosecutione infrascripte dispositionis huc ad nos confluentibus, vnanimi 
et concordi voluntate vsque felicem aduentum dicti domini nostri Regis in 
dictum Regnum suum Hungarie fiendum, hanc fecerunt et instituerunt dis 
ositione! Quod primo et principaliter annuatim non plures nisi quatuor 
octavas, videlicet festivatatum Sanctorum Georgii, Jacobi, Michaelis et Epi- 
phaniarum Domini instituemus in quibus vniversis nobilibus Regni Sclavonie 
in Crisiensi, Zagrabiensi, Varasdinensi et de Verewcze Comitatibus Judicium 
et justitiam juxta antiquam consuetudinem Regni, et presentis Institutionis 
stabilitatem debeant judicare, ita videlicet, vt semper ipse octaue inchoentur 
feria secunda proxima post octauum diem festorum predictorum, et birsagia 
distribuantur feria tertia, videlicet die sequenti; Item decretum proclamate 
Congregationis vsque felicem adventum Regie Majestatis ad Regnum suum 
Hungarie fiendum nullus emanari facere debeat, et in eo ulterius non pro- 
cedat vsque terminum prefixum, sed omnino condescendat et sopiatur, sed 
super actibus potentiariis post recessum dicti domini Regis de hoc Regno 
factum quicunque Regni nobilis unus super alterum perpetrasset, vel alia 
nocumenta, dampna, iniurias, spolia, nouas possessionum seu terrarum occu- 
pationes, hominum interemptiones, aliorumque quorumuis malorum genera 
intulissent, aut vsque aduentum domini nostri Regis in Regnum suum Hun- 
garie fiendum intulerint, talis, cui, vel super quem premissa perpetrata facta 
potentiaria, ac dampna et alia omnia intulissent, in eisdem octauis, in sedibus 
Crisiensi, Zagrabiensi, Varasdinensi et de Verewcze predictis, querimonia 
coram nobis et nostris Vicebanis et Comitibus ac Vicecomitibus Comita- 
tuum predictorum, ceterisque probis viris et Judicibus nobilium, qui pro 
tunc in eisdem octauis aut in quacunque earundem octauarum in ipsa sede 
fuerint constituti, aut constituti, querimoniam promovere debeant et tenean- 
tur, ibique nos et prefati Vicebani nostri aut Comites vel Vicecomites ex 
dictis nobilibus.... ndem nobilium audita ipsa querimonia ipsius querulan- 
tis, si factum arduum extiterit, extunc octo vel sex, ubi minus factum fuerit, 
extunc quatuor, ex dictis autem Judicibus nobilium similiter si arduum fac- 
tum fuerit, tunc omnes quatuor, ubi vero minus factum, tunc duo ad faciem 
possessionis facti perpetrati.... eaque. investigandi et resciendi meram 
certitudinis ueritatem, scitaque mera ueritate juxta fidem ipsorum, Deum 
et eius justitiam habendo pre oculis, odio, fauore, amore, timore et pretio 
postpositis, si premissa conquesta, et querimoniam suo modo in toto vel in 
parte investigaverint, factaque so...... . otunc ad talem, contra quem 
ipsam querimoniam in ipsa sede coram judiciali curia nobis et dictis nostris 
Vicebanis, Comitibus vel Vicecomitibus, et dictis nobilibus ac Judicibus nobi- 
lium sepefatis porrecta fuerit, ad domum suam accedere, et eundem, aut 
ipso absente Dominam Consortem.......... ayuodas ac aut uilicos, quos 
reperire potuerint, in eo amonere debeant, ut ipse talis facti potentia perpe- 

trati, super dampnis, aut terris et novis possessionum occupationis dicti do- 
mini Regis factis, juxta adjudicationem, commissionem et deliberationem 
prefatorum Comitum . dicum nobilium pro tunc inibi existentium 
ipsi querulanti et querimon am promouenti omnimoda satisfactione coram 
eisdem impendere debeant et teneantur; qui si fecerint, bene quidem, alio- 
quin iidem Comites et dicti nobiles Regni adminus qua.......... octauis in 
sedem venientes se penes fidem eorum suo modo fateri et recitare debeant 
et teneantur, annotatum vero, talem, qui prefata facta potentiaria perpetras- 
set, et suo modo juxta antedictorum commissionem Comitum ac nobilium 
Regni et Judicum nob............... potencie covictum facere, et agrauatum 
in ipsa sede denuncient, pronuncient et adjudicent, ac super huiusmodi adju- 
dicatione nos vel Vicebani nostri, Comites vel Vicecomites litteras senten- 
tionales emanari facere, et parti... lese. .. non plus nisi vnum 
florenum aureum dare teneantur, de paribus autem primis dispositionis 
solum centum denarios recipere possint, et non plus; Nos quoque vel Vice- 
bani nostri et Comites, ac.......... que pronunciatus fuerit vniversas pos- 
sessiones, et portiones possessionarias ipsum proprie concernentes, in dictis 
Comitatibus existentes, occupare et conservare, adjudicatoque leso, et que- 
rulanti prius.............. ampnis, et rebus ablatis, mutilatoribus, sanguinis 
efusoribus, ac hominum interfectoribus, detentoribus, tormentatoribus, ver- 
beratoribus 'et quorumcunque malorum generis perpetratoribus, vel propter 
....eisdem possessionibus et proventibus eorundem satisfactio- 
nem omnimodam impendere, possessiones autem et jura possessionaria ipsius 
conuicti cum consuetis prouentibus prout, et quemadmodum per ipsum ..... 
+. Serenitate sibi de remedio, et gratia prouideret opportuno, hoc in pre- 
missis adiecto, quod si annotati Vicebanus, Comites vel Vicecomites, nobiles 
Regni ac Judices nobilium................ repererint, extunc super illum, 
contra quem ipsa querimonia porrecta fuerit, tres marcas denariorum nouo- 
rum, ex quibus una Comiti et alia nobilibus Regni, ac tertia Judicibus nobi- 
lium, ubi autem premis . . nominatos perpetrata fore non repe- 
rerint, extunc super talem querulantem ipsas tres marcas extorquere ualeant 
atque possint, et ubi annotati nobiles Regni in ipsa sede in dictis octauis 
rm . ac satisfactionis complementum deputati cum dicto Co- 
mite, et Judicibus nobilium ad. premissa perficienda accedere noluerit vel 
noluerint, dempto casu, si alter ipsorum quibusdam aliis suis negotiis arduis, 
ac infirmitate occupatus............... aut fienda sibi credibiliorem aut 
propinquiorem ad premissa deputare et destinare sit obligatus, et sit pre- 
missa adimplere seu perficere recusaret, extunc talis ex dictis nobilibus in 
viginti quinque marcis convincatur easdem.... .. ad tres partes supra- 
nominatas dividantur; ubi vero in executione dictorum octo proborum uiro- 
rum aliqua contentio oriretur, extunc eosdem tales probos viros, qui pro 
tunc in sede extiterint et ad ea eligerentur, per se et distinctim............ 
et ad vnum pilium imponendo nomina quorumcunque octo proborum viro- 
rum proman (?) et antea seriatim de ipso pilio excerpta fuerint, iidem tales 
octo probi viri per dictum modum sortis electi ad prosecutionem hujusmodi 
factorum previe, et .... antur, ipseque talis nobilis nec litteris 
regalibus, nec nostris aut aliis. quibusuis occasionibus de talibus octauis, in 
quibus ipsa fassio predicte amonitionis facta fuerit, possit probare, et huius- 

modi littere casse, vane, viribusque cariture........ ipsasque viginti quatuor 
marcas prefati Vicebanus, Comites, Vicecomites, nobiles Regni ac Judices 
nobilium super prefatos nobiles talem, vel tales, qui de premissa sede judi- 
ciaria ad premissam satisfactionem et ammonitionem deputatus, vel deputati 
fuissent, recusarunt vel noluerunt, usque quindecimum diem super posses- 
sionibus talium, vel talis, extorquere valeant atque possint, in tres partes 
similiter inter se dividendas. Ceterum post pululationem et multiplicationem 
malefactorum et nocivorum hominum taliter extitit determinatum: ut in 
bienni termino, per nos ad id deputando, quilibet nobilis et homo possessio- 
natus in facie possessionis sue coram mentionatis Judicibus nobilium, ac 
duobus nobilibus Regni ad id specialiter exigendis et deputandis, inter Joba- 
giones suos juratos Assessores eliget; qui scilicet jurati Assessores vniversos 
et quoslibet fures, latrones, predones, intoxicatores, fironissas, incantatores, 
specialiter incendiarios et interfectores hominum, spoliatores viatorum, de 
medio ipsorum nominare facere, proscribi et extradare debeant; quos pro- 
scriptos et criminales malefactores per ipsos juratos extradatos, ipsi nobiles, 
vel alter eorum coram eisdem juxta eorum demerita interficere debeat et 
teneatur ibidem in facie sue possessionis prenotate, dictique Vicecomes et 
prenominati nobiles Regni, ac Judices nobilium, de rebus ac bonis huiusmodi 
proscripti non plus nisi unam marcam denariorum de propriis rebus ipsius 
interfecti habere et similiter inter se ad tres partes diuidere debeant; et si 
res et bona ipsius interfecti se ad ipsam unam marcam non extenderent, 
extunc ipsa una marca careant; in casu vero, quo huiusmodi nobilis premissa 
facere recusaret, tunc nos una cum nobilibus Regni vniversis possessiones 
et jura possessionaria ubilibet in dictis Comitatibus existentia, occupare 
possimus atque valeamus, easdem tamdiu conservandi, quousque a Regia 
Serenitate sibi de remedio seu gratia prouisum fuerit opportuno, hoc specia- 
liter declarato, quod si aliquis nobilium talem proscriptum coram eisdem 
juxta sua demerita interifici et. pena debita plecti non faceret, et eundem 
absque scitu et sua voluntate abire seu salire retulerit et asseruerit, extunc 
talis nobilis sexto se nobilibus id asseverare mediante juramento debeat et 
teneatur, vbi juramentum non deposuerit, tunc viginti marcas denariorum 
super eundem Judices antedicti extorquere, quas similiter ad tres partes 
dividere inter se valeant atque possint. Extitit etiam determinatum, quod 
nos vel Vicebani nostri, Comitesque vel Vicecomites, ac Judices nobilium 
occupationes possessionum nobilium in dictis Comitatibus existentes per 
litteres Regias, et nostras preceptorias et consuetas ac sub quacunque forma 
verborum emanatas facere et juxta vigorem earundem procedere non valeant, 
neque possint, nisi per formam et deliberationem seu dispositionem supe- 
rius stabilitam seu specificatam. Preterea instituimus, quod si Vicebanus, 
Comites vel Vicecomites, ac Judices nobilium dictorum Comitatuum, qui- 
buspiam Regnicolis in dictis Comitatibus existentibus, post recessum domini 
nostri Regis de regno Hungarie factum, aliqua facta potentiaria, dampnaque, 
et rerum ablationes, mutilationes, verberationes, sanguinum efusiones, homi- 
nium interfectiones, possessionum et terrarum occupationes, aliaque malo- 
rum genera et nocumenta minus juste et indebite perpetrassent vel perpe- 
trarunt, intullissent vel intulerunt, extunc nos specialem hominem nostrum 
vna cum dictis octo vel sex nobilibus, vel adminus quatuor, ac Judicibus 

nobilium similiter quatuor, aut duobus, ad faciem possessionis facti perpe- 
trati ad ammonendum et satisfactionis complementum impendendum et pre- 
missa investigandum destinemus, qui prefatus homo noster, et dicti nobiles 
ac Judices nobilium, rescita premissorum mera veritate, si per annotatos 
Vicebanum, Comitem ac Vicecomitem, nec non familiam eorundem, eo modo 
facta fore compererint, extunc facta ammonitione ex parte talium vel talis 
perpetratorum vel perpetratoris ad plenariam satisfactionem et solutionem 
astringant, et si premissam satisfactionem et solutionem facere recusaret 
vel recusarent, extunc possessiones habentes per occupationes possessionum 
eorundem, si vero impossessionati extiterint, per ablationes bonorum et re- 
rum suarum, ymo si necesse fuerit cum detentione personarum ipsi leso et 
querulanti satisfactionem valeant atque possint; insuper huiusmodi possessi- 
ones occupatas tamdiu, quousque a Regia Majestate sibi de remedio gratioso 
provisum fuerit, idem querulans conservare valeat atque possit; e converso 
autem, quicunque nobilis premissa facta potentiaria ipsis Vicebanis, Comi- 
tibus ac Judicibus nobilium consimiliter perpetrarunt aut perpetrauerint, con- 
similem penam consequantur. Ceterum extitit determinatum, quod Prelati 
et Barones, ac proceres et nobiles regni in ipsas sedes judiciarias tempore 
octauarum predictarum confluentes, non pluribus nisi quadraginta equi 
bus... facta eorum prosequentes ad Judicium progredientes venire valeant, 
ita videlicet, quod vniversi et singuli cuiuscunque status et conditionis homi- 
nes existant, ad sedem Judiciariam tempore predicto in Judicium accedentes 
inermes, videlicet sine loricis, clipeis, gladiis, sagitis ac aliis quibusuis armo- 
rum generibus, demptis duntaxat bicellis, venire debeant et teneantur, aliud- 
que non sint ausi facere modo aliquali. Et si quis ausu temerario contra hanc 
previam dispositionem processerit vel fecerit, talis in persona captiuetur, 
ac armis, et rebus et bonis circa ipsum habitis per Vicebanum et Comites 
predictos priuetur et desumatur; hoc non pretermisso, quod idem nobiles 
nobis propter fidelitatem domino nostro Regi observandam, et quoad defen- 
sionem et tuitionem dictorum Comitatuum et vniversorum premissorum pro 
perfectione et impletione totis viribus juxta posse ipsorum fidelia servitia 
exhibere assumpserunt, quos et nos serie presentium protegere spopondimus, 
ubi nos talem, vel tales, qui in premissis persistere nollent, et se premissis 
opponere attemptarent aut rebellizarent, huiusmodique dispositioni et ordi- 
nationi aquiescere nollent, vel contra premissa ausu temerario et rebellione 
procederent, cum nostris viribus ad premissa facienda et complenda astrin- 
gere et vincere non valeremus aut non possemus, et dictis nobilibus regni 
insurgere mandaremus, extunc vniversi vniversaliter, et singuli singulariter, 
videlicet cum equitibus et peditibus, demptis orphanis, viduis, infirmis et 
viribus destitutis insurgere, et contra talem vel tales procedere, et eosdem 
juxta eorum dem.... per occupationes possessionum suarum punire valea- 
mus, atque possi... ita tamen, quod fratres indiuisi unus cum alio et Pater 
cum filiis indiuisis in huiusmodi processu se expedire possit. Que omnia 
premissa et premissorum singula usque felicem aduentum ipsius domini 
nostri Regis in suum regnum Hungarie fiendum in suo statu voluimus, et 
voluerunt remanere. Deliberatum etiam extitit, vti vbi aliquis potentior pre- 
misse dispositioni consentire nollet, huic repugnare machinando, extunc facta 
ammonitione per Judices nobilium vniversi nobiles famuli...... potentum 

infra octo dies ipsius ammonitionis ipsius potentis relinquere teneantur, qui 
si fecerint, bene quidem, alioquin nos aut Vicebani nostri et Comites predicti 
eosdem tales... rebelles in person. talium possessionatorum vniversa 
occupare, et tamdiu, quousque a Regia Majestate sibi ipsis gratiam obtinere 
poterunt, tenere, possidere, ignobiles vero familiares talium potentum tam 
nos et Vicebani nostri............ nobilis quilibet seu homo possessionatus 
captiuare, captiuosque ad spinam tanquam latrones pertrahere valeant, tene- 
antur atque possint. Conclusum etiam est, ut et ex parte Emerici et Johannis 
filii Vaywode de Marchaly, Comitis Comitatus de Verewcze predicti, eisdem 
Emerico et Johanne presentibus et benigne acceptantibus, ac etiam ex parte 
Vicecomitum ipsorum, seu familia, super omnibus actibus in superioribus 
declaratis modo simili vniversis nobilibus in eodem Comitatu de Verewcze 
existentibus, et conuenientibus, contra eosdem iterum exurgentibus juxta 
suprascriptam dispositionem presente homine nostro, prius ad id deputando,: 
consimiliter octo probi et nobiles viri dicti Comitatus cum Judicibus nobi- 
Jium in dicta sede Verewcze eligendi totiens quotiens necesse et opportu- 
num fuerit, vti in superioribus declaratur, facere, perficere et efectui manci- 
pare suo modo teneantur. In quorum premissorum testimonium et firmi- 
tatem presentes litteras nostras patentes sigillo nostro authentico consigna- 
tas, penesque sigilla reverendi in Christo Patris et domini domini Johannis 
Episcopi ecclesie Tyninyensis, Magnificorumque virorum Alberti Prioris 
Aurane, ac Emerici et Johannis filiorum Vaywode de Marchaly, prescripto- 
rum Comitum de Verewcze, prescripta. 





7. (Prilog 11) Commissio propria domini Imperatoris. 

Sigismundus, Dei gratia Romanorum Imperator semper Augustus, ac 
Hungarie Bohemie, Dalmacie, Croacie etc. Rex, fidelibus nostris grate dilectis 
vniversis et singulis Baronibus, Nobilibus et quibusuis possessionatis homi- 
nibus regni nostri Sclauonie in comitatu Crisiensi constitutis et commoran- 
tibus, salutem et gratiam. Quia Sacrum Basiliense Concilium ad exstirpatio- 
nem et destructionem hereticorum Hussitarum de regno nostro Bohemie 
specialiter_intendens, inter ceteras prouidas ordinationes pro huiusmodi 
salubri negotio feliciter exequendo statuit et conclusit, vt per totam Christi- 
anitatem semidecime, id est vigesima pars decimarum, et similiter omnium 
aliorum certorum prouentuum annualium, ab omni clero, cuiusuis ordinis 
et libertatis existat, tam exempto, quam non exempto, ab vniuersis uero 
Principibus, Comitibus, Baronibus, proceribus, militibus, clientibus, ciuibus, 
ciuissis, familiaribus, mancipiis, diuitibus et pauperibus, qui annuales prouen- 
tus et census habent, siue tales prouentus existant in prompta pecunia, siue 
in vino, blado, vel aliis quibuscunque rebus, estimari et preciari possibilibus, 
quinquagesima pars seu quinquagesima, denarius vtputa de quinquaginta 
florenis vnus, de aliis vero rebus mobilibus in prompto repositis, vtputa The- 
sauris aut pecuniis ad debita mutuatis, ad valorem iustum estimatis, de mille 
florenis vnus, aut vbi mille floreni minus vel magis existerent, secundum 
estimationem condecentem, exceptis tamen equis, armis et ad ea spectan- 
tibus argenteriis, ornatibus et vestibus, que ad personas eorum spectant; 
item a qualibet persona, nullos certos prouentus habente, sex denarii vsuales 
exigantur: ad congregandum et stipendiandum gentes armatas et ad alia 

opportuna remedia destruendi, eliminandi et exstirpandi hereticos memo- 
ratos. Nosque aduertentes et oculis nostris visibiliter conspicientes oratores, 
ambasciatores et legatos omnium Principum et Regnorum fere totius Chri- 
stianitatis in ipso Sacro Concilio constitutos, preattactam ipsius Sacri Con- 
cilii ordinationem nominibus Principum et Regnorum, a quibus missi sunt, 
affectuosis voluntatibus acceptasse, considerantes nihilominus ipsum regnum 
nostrum Hungarie vicinius grauiusque insultibus, non solum ipsorum here- 
ticorum, verum etiam Turcorum et aliorum emulorum nostrorum perturbari 
et lacerari, quam alia regna remotiora, que ad eorundem hereticorum de- 
structionem et diminationem anhelantium, predictam impositionem et ordi- 
nationem nedum acceptare, verum magis fieri procurare cupierunt, vna cum 
fidelibus nostris Consiliariis hic existentibus mature superinde deliberantes 
decreuimus, eandem dispositionem nostro et regni nostri Hungarie et aliorum 
Regnorum nostrorum nominibus rationabiliter acceptandam, nec aliqua causa 
honesta refutare debendam; cum in hoc negotio, presertim ipsius regni nostri 
Hungarie, cuius magna pars per insultus dictorum Tvrcorum iam deuastata 
est, in hac parte specialiter defensionis causa tractari videatur, idcirco fide- 
litati vestre et vestrum cuiuslibet firmissimo damus sub edicto, quatenus 
statim visis presentibus, dilationibus et subterfugiis procul motis, ad preat- 
tactam impositionem ipsius quinquagesime et aliarum impositionum supe- 
rius declaratarum, vel si considerata magnitudine guerrarum regno nostro 
ex parte ipsorum Hussitarum et Turcorum ac aliorum emulorum ingruen- 
tium predicta impositio parua fore visa fuerit, extunc maiores impositiones 
secundum deliberationem Prelatorum, Baronum et regnicolarum nostrorum 
limitande, ex medio vestre vniuersitatis certas et idoneas personas fidedignas, 
Nobiles notabiles, et super premissis rationem dandi facultatem habentes, 
qui vobis visi fuerint, eligere et deputare debeatis, qui videlicet dictas impo- 
sitiones ab vniuersis et singulis prenotatis cuiusuis status et conditionis ho- 
minibus in predicto Comitatu possessiones Seculari iure habentibus et tenen- 
tibus, quoad Seculares personas duntaxat, dicent, exigant et congregent, et 
de eisdem secundum vnanimem et concordem ordinationem et commissio- 
nem vicariorum nostrorum, et vestram, ceterorumque fidelium regnicolarum 
nostrorum gentes et homines exercituales, in rebus bellicis bene peritos, vna 
cum Spectabili et Magnifico Hermanno, Cilie et Zagorie Comite, Regnique 
nostri Sclauonie Bano, socero nostro charissimo et fideli sincere dilecto, vel 
eius Vicebano seu Vicecomite Comitatus predicti.. adiuncto sibi ali- 
quo de vestri medio per vos eligendo ipsis gentibus exercitualibus pro Capi- 
taneo... lumus similiter de vestri medio stipendietis et appromptuetis tali- 
ter... cum... diligencia, vt in estate presenti tempore debito aduersus dictos 
Turcos aut hereticos, seu alios emulos, ad quascunque partes magis necesse 
fuerit, vna cum eisdem procedere ualeant, et nos p......- in breui proposui- 
mus cum auxiliis earundem gentium ad destructionem dictorum Turcorum 
ac hereticorum, seu aliorum emulorum prompti esse valeamus, prouidentes 
tamen, vt ipsi per uos deputati predictas collectas pecuniales superfluis ex- 
pensis super eos fiendis non minuant, neque grauent cos, a quibus erunt 
exigende. Quidcunque vero ex huiusmodi pecuniis a stipendiatione et promp- 
tuatione gentium exercitualium forsitan residuum fuerit, apud manus dicto- 
rum collectorum seu aliorum fideles manus, provt vobis visum fuerit, pro 

vlterioribus vtilitatibus et defensionibus dicti Regni nostri Hungarie dispo- 
natis conseruandum. Ceterum cum ex causis animum nostrum inducentibus 
sigilla nostra regia penes nostram Maiestatem reseruanda duximus; fidelitati 
vestre et cuiuslibet vestrum firmissime mandamus, quatenus vniuersis et 
singulis nostris litteris preceptoriis, nomine nostro Imperiali et Regali scri- 
bendis, sigillogque Reuerendissimi in Christo Patris Domini Georgii Archiepi- 
scopi Strigoniensis Vicarii nostre maiestatis, cui ad id faciendum cum plena 
nostra auctoritate mandatum dedimus speciale, consignandis, tanquam pro- 
prio sigillo nostro sigillatis, omnimodam obedientiam adhibere debeatis, 
fidelibus nostris prefatis comiti Cilie et Bano, eiusdemque Vicebanis, nec 
non Vicecomitibus ac Judicibus Nobilium Comitatus prenotati hoc idem fir- 
mis nostris damus in mandatis. Et aliud in premissis nullo modo facere pre- 
sumatis. Datum Basilee feria quinta proxima post festum Beati Ambrosii 
Episcopi et Confessoris. Anno Domini Millesimo quadringentesimo trigesimo 
quarto, regnorum nostrorum Anno Hungarie etc. XLVIII, Romanorum 
XXIIII'*, Bohemie XIIII'*, Imperii uero primo. 


8. (Prilog 14) Vidi »Corpus iuris Hungarici«, svezak 1. Budapest 1899., 
strana 278—298. 


9. (Prilog 13) Nos Mathko de Tallowcz, Regnorum Dalmacie, Croacie ac 
tocius Sclauonie Banus, Memorie commendamus, tenore presencium signi- 
ficantes, quibus expedit vniuersis. Quod nobis feria secunda proxima ante 
diem diei medie Quadragesime, Crisii vna cum Regni Nobilibus existentibus, 
iidem Nobiles inter alias dispositiones per nos cum ipsis ibidem pro com- 
muni bono factas, nobis studuerunt declarare: Quod nempe ipsis multorum 
Regum Hungarie dominorum ipsorum naturalium, et Banorum eisudem Regni 
Sclauonie, nostrorum scilicet predecessorum temporibus, prothonotarios seu 
conseruatores sigillorum Banorum in ipso regno pro tempore constituto- 
rum pro iustitia comuni ministranda elegerint, et eligere consueuerint; tamen 
a quibusdam paucis retroactis annorum curiculis ipsi Bani ipsius regni €e0s- 
dem nobiles de huiusmodi eorum consuetudine in electione prothonotario- 
rum predictorum modo preuio obseruato excepissent, et ipsimet huiusmodi 
prothonotarios seu sigillorum eorum conseruatores, in dicta sede Crisiensi 
elegissent; ex quorum quidem prothonotariorum per ipsos Banos electorum 
fauorosis processibus sepenumero sub confidentia.... eorum.... ipsi No- 
biles premissa eorum consuetudine priuati et orbati, ipsos prothonotarios 
culpis suis requiren... de huiusmodi eorum officiis more alias consueto 
remouendi habuissent facultatem; in discussione causarum ipsorum non mo- 
dica scandala euenissent, et multi pauperes Nobiles ipsius regni Sclauonie 
dampna et precipue iurium eorum alienationem percepissent, cum si per 
amplius prefata eorum antiqua consuetudine in electione ipsorum protho- 
notariorum vt predicitur obseruata priuarentur, formidarentur multis ex eis 
maiora scandala, peiora prioribus, in futurum in suis iuribus posse euenire. 
Quibus sic vt prefertur declaratis, iidem Nobiles nobis tanquam personam 
Serenissimi principis domini nostri Alberti, Dei gracia Romanorum Regis 
semper augusti, ac Hungarie, Bohemie, Dalmacie, Croacie etc. Regis domini 
nostri naturalis representantem, supplicarunt, vt ipsis circa premissa de 

remedio iuri consono dignaremur prouidere. Nos itaque, qui inter alias ipsius 
Regie Maiestatis solicitudines, curas et curarum peruigiles instantias, per 
nos de ipsius Regie Maiestatis commissione et annuentia speciali expedien- 
tes, ad huiusmodi rempublicam commune bonum concernentes, curam sol+ 
licitam tenemur adhibere. Eorundem Nobilium declarationibus premisso ordi- 
ne factis, auditis et intellectis, pro eo, vt huiusmodi prothonotarii seu Con- 
seruatores sigillorum timore priuationis huiusmodi officiorum suorum per- 
cussi in eorundem Nobilium causarum processibus communi et mera iustitia 
ministran.... magis..... eisdem Nobilibus Comitatus Crisiensis duximus 
annuendum et concedendum, imo annuimus et concedimus, vt uidelicet amo- 
do et in posterum futuris temporibus vniuersis iuxta eorum antiquam con- 
suetudinem, qua per quesdam ipsius Regni Sclauonie Banos vt prefertur a 
quibusdam precedentibus temporibus privati et destituti fore perhibentur, 
prothonotarios seu conseruatores sigillorum pro discussione causarum ipso- 
rum eis per nos et futuros eiusdem Regni Sclauonie Banos assignatorum et 
assignandorum, eligendi, et tandem culpis huiusmodi prothonotariorum exi- 
gentibus eosdem de eiusmodi eorum officiis remouendi liberam habeant fa- 
cultatem. In cuius rei memoriam presentes litteras nostras nostras sigillo 
nostro impendenti communitas, eisdem Nobilibus duximus concedendas. 
Datum Crisii predicta tertia die termini prenotati. Anno Domini Millesimo 
Quadringentesimo trigesimo nono. 





10. (Prilog 15) Comissio propria domine regine. 

Nos Elizabeth, Dei gracia Hungarie Dalmacie Croacie etc. regina Austrie- 
que et Stirie ducissa, nec non marchionissa Morauie etc Memorie_ commen- 
damus significantes tenore presencium quibus expedit universis — quod nos, 
que summi opificis opitulante clementia, ad regie, paterne scilicet sublimi- 
tatis solium, tamquam vera et legittima regni huius heres, euocata, singulo- 
rum nostrorum et sacre corone fidelium commodis et profectibus perspica- 
citer inuigilare et sollicite attendere, ac vnumquemque iuxta propriorum 
meritorum qualitatem remuneratione congruenti teneamur premiare; longe 
tamen potius atque competentius, nedum communi, verum etiam naturalis 
ordinis lege suadente, talibus nostre maiestatis ac.sacre ipsius regni nostri 
corone fidelibus amplioris et vberioris libertatis brauio debemus assistere, 
quos sicuti consanguineitatis copula, sic non minus, immo fortius perfecte 
deuotionis integritas nobis coniunctos et caritate astrictos fore propensius 
representat. Sane, sicuti his respectibus, sic non minus, imo potisime sagaci 
consideratione, reuolutis multiphariis pergrate et reuera commendande fide- 
litatis obsequiis, virtuosis gestis et sinceris complacentiis, quibus ab olim 
progenitores fidelium nostrorum illustrium principum, Friderici et Vlrici 
Cilie, Ortenburge et Zagorice comitum, fratrum seu consanguineorum nostro- 
rum carissimorum, tam generis altitudine et nobilitatis prosapia, quam etiam 
strenuitatis perfectione fulgentes, diuis Hungarie regibus, post sese in solium 
huius regni Hungarie succedentibus, semper et ab eo tempore, quo iidem 
corone eiusdem regni subiectione fuere astricti, laudabiliter et studiose gra- 
tos se reddere curarunt. Demum quoque ipsi Fridericus et Vlricus comites, 
ab eisdem suis progenitoribus non minus morum et strenuitatis constantiam, 
quam nature sumentes originem, nequaquam ab ipsorum exorbitantes virtu- 


TRANSKRIPCIJA ISPRAVA 373 


tibus, quin imo commendandam eorum famulandi comitando (comittendo) 
solertiam, primum quondam excellentissimo et victoriosissimo benedicte 
memorie principi, domino Sigismundo, Romanorum imperatori ac Hungarie, 
Bohemie etc. regi, patri nostro carissimo, constantia operosa vsque felicem 
sue vite temporalis occasum; et tandem, eo defuncto, felicis recordacionis 
serenissimo ac inuictissimo principi quondam domino Alberto, Romanorum 
et dictorum Hungarie ac Bohemie etc. regi, domino et marito nostro preca- 
rissimo; tandemque ipso, diuino iudicio de medio sublato, etiam celsitudini 
nostre, veluti legitime regni huius heredi, in regimine ipsius more orphani- 
tatis degenti, specialiter prefatus Comes Vlricus tam operatione peruigili, 
quam consilio prouido studuerunt multipliciter complacere. Pretextu quo- 
rum cupientes ex nunc, prout promtis affectibus largius intendimus in futu- 
rum eorum beneplacitis, quorum obtentu nobis instanter supplicarunt, ali- 
quantisper respondere castellum Koztanicza vocatum, ex altera parte fluuii 
Zawa nuncupati, in quodam fluuio Wn appellato, et ipsius fluuii insula ac 
in comitatu Zagrabiensi habitum et existens, quod alias quondam Ladislai 
Toth de Zumzedwar prefuisse et per defectum seminis eiusdem in coronam 
ipsius regni nostri rite et legittime deuolutum fore perhibetur, item etiam 
totum et omne ius regium, quod in eodem castello Koztanicza et suis cunctis 
pertinentiis, tam preuia ratione, quam aliis quibuscunque modis, causis et 
rationibus haberemus, et dictam coronam regni nostri nostramque concer- 
neret maiestatem, simul cum omnibus ipsius castelli Koztanicza oppidis, 
districtibus, villis, prediis, allodiis, possessionibus, foris, tributis, vadis, per- 
tinenciis et utilitatibus, utilitatumque quarumlibet integritatibus, quocum- 
que nomine vocitatis, ad idem scilicet castellum Kostanicza et suas perti- 
nencias, huismodique ius regium de iure spectantibus et pertinere debenti- 
bus, sub suis et earumdem veris metis et antiquis, prout idem et easdem 
pretactus quondam Ladislaus Toth, dum vitales carpsit auras, tenuisset et 
possedisset, ex certa nostra scientia et animo deliberato, prelatorumque et 
baronum nostrorum ad id accedente consilio prematuro, prefatis comitibus 
Friderico et Ulrico ipsorumque heredibus et posteritatibus universis omni 
eo iure, quo nostre incumbit collacioni, dedimus, donauimus et contulimus, 
imo damus, donamus, et conferimus, plena authoritate regia, qua fungimur, 
vti heres regii regiminis predicti, iure perpetuo et irreuocabiliter tenendum, 
possidendum, pariter et habendum, saluis iuribus alienis, harum nostrarum 
vigore et testimonio litterarum mediante. Datum Bude, in festo beati Pauli 
primi heremite, anno domini millesimo quadringentesimo quadragesimo. 








11. (Prilog 16) Commissio propria domini regis. 

Nos Wladislaus dei gracia Hungarie, Polonie, Dalmacie, Croacie etc. rex, 
Lithwanieque princeps supremus et heres Russie significamus tenore pre- 
sencium quibus expedit vniuersis. Quod nos habentes debitum respectum 
ad grata et accepta ymmo laudum praeconio attollenda obsequia atque ser- 
viciorum merita, sed et sinceras complacencias fidelium nostrorum egregio- 
rum Sigismundi et Gaspar filiorum condam Castellan de Zenthlelek, quibus 
ydem vti'a certo didicimus primum condam excellentissimis felicis recordii 
principibus dominis Sigismundo Romanorum imperatori semper Augusto 

et Alberto regibus Hungarie etc, predecessoribus nostris, ac tandem maie- 
stati nostre a principio eleccionis et coronacionis nostrarum in regem huius 
regni nostri Hungarie diuina disponente clemencia solitis cerimoniis et sol- 
lempnitatibus ad id correquisitis preeuntibus, feliciter factarum, vsque im- 
presenciarum, in omnibus que nobis placibilia regnoque nostro vtilia fuere 
se nobis gratos reddere studuerunt et acceptos. Signanter autem prelibatus 
Gaspar nuper, dum cum fideli nostro magnifico Frankone de Tallowcz Regni 
nostri Sclavonie bano ad castrum nostrum Zrebernek vocatum, quod eotunc 
per quamdam notabilem Turcorum potenciam obsessum ab eadem propter 
paucitatem et defectum victualium capi et obtineri ac in manus Turcorum 
predictorum deuenire timebatur, plurimis diuersorum generum victualibus 
in idem castrum pro conservacione eiusdem et hominum in ipso existen- 
cium sustentacione impositis, abinde versus propria regredi voluissent, pre- 
notatus Gaspar sicuti et antefatus Franko banus ex tradicione quorumdem 
perfidorum Boznensium captivitati dictorum Turcorum extitit mancipatus. 
Demum vero tempore intermedio idem de captivitate pretacta, licet non 
sine grandi persone et bonorum suorum dissipacione ac detrimento, divina 
favente clemencia liberatus et in hanc civitatem nostram Budensem ad in- 
star ceterorum regnicolarum nostrorum ad maiestatem nostram adveniens, 
non multisque diebus interpositis per nos de consilio prelatorum et baro- 
num nostrorum ac regni nobilium in certis legacionibus culminis nostri 
et tocius huius regni ad Omorath dominum Turcorum per nos transmissus 
et peractis inibi tam prudenter et provide ac sapienter quam solerter cum 
ipso domino Turcorum huiusmodi rebus et negotiis pro quibus expediendis 
illac deputatus fuerat, abindeque nobis ac prelatis et baronibus nostris res- 
ponsa per antefatum dominum Turcorum sibi data deferendi, grata nobis 
et toto regno huic obsequia exhibuit et impendit. Quorum intuitu volentes 
ipsos Sigismundum et Gaspar, sicuti imposterum amplius intendimus, aliquo 
nostre remuneracionis donario reddere consolatos vt iidem gustata nostre 
liberalitatis dulcedine ad ampliora nostra et sacre huius regni corone ser- 
vicia feruencius incitentur, universas et quaslibet possessiones et porciones 
possessionarias eorumdem Sigismundi et Gaspar in Crisiensi et de Posega 
comitatibus habitas qualitercunque censeantur consequenterque populos et 
iobagiones in eisdem pro tempore commorantes ab omni solucione proven- 
tuum mardurinalium, qui alias forton aut lucrum camere vocari possunt, 
nobis et fisco regio provenire debentium, imperpetuum et irreuocabiliter 
graciose eximendos duximus et exonerandos ac ipsos proventus marduri- 
nales ipsis Sigismundo et Gaspar heredibusque et posteritatibus eorum 
vniversis relaxandos immo eximimus exoneramusque et relaxamus presen- 
cium per vigorem, quocirca vobis fidelibus nostris dicatoribus et exactori- 
bus pretactorum proventuum mardurinalium alias ferton aut lucrum camere 
vocatorum pro tempore constitutis presencium noticiam habituris firmis- 
sime precipimus et mandamus, quatenus amodo imposterum et deinceps 
perpetuis successiuis temporibus vniversos antefatos populos et iobagiones 
pretitulatorum Sigismundi et Gaspar in quibuscunque possessionibus et por- 
cionibus , possessionariis pro tempore comorantes ad ipsorum proventuum 
mardurinalium solucionem quovis modo arctare et compellere aut ipsos 
proventus ab eisdem petere et exigere aut exigi facere siue anotatos joba- 

giones hac racione impedire molestare dampnificareque seu quoquo modo 
perturbare nullatenus presumatis nec sitis ausi modo aliquali gracie nostre 
sub obtentu, presentibus perlectis exhibenti restitutis. Datum Bude feria 
quarta proxima post festum Beati Mathie apostoli, anno domini millesimo 
quadringentesimo quadragesimo tercio. 


12. (Prilog 22) Commissio propria domini Regis. 

Nos Ladislaus, Dei gracia Hungarie, Bohemie, Dalmacie, Croacie etc. Rex, 
Austrieque et Styrie Dux, nec non Marchio Morauie etc. significamus tenore 
presencium, quibus expedit vniuersis: Quod inter ceteros nuncios regni nostri 
Sclauonie ad nos missos, nostre Celsitudinis uenientes in conspectum Egregii 
et Nobiles, fideles nostri dilecti Henningus miles de Zumzedwar et Petrus 
filius Georgii de Byzad, Nuncii vniuersitatis Nobilium ac aliorum possessio- 
natorum hominum Comitatus Zagrabiensis, in ipsorum ac eiusdem vniuer- 
sitatis nominibus et in personis, nobis ac Prelatis, Baronibus et Consiliariis 
nostris exposuerunt in hunc modum: Quod preteritis temporibus Vicebani 
dicti regni nostri Sclauonie, nec non Comites ac Vicecomites et Judices No- 
bilium Comitatuum eiusdem regni, item dicatores et exactores collectarum 
seu prouentuum mardurinalium, nobis ex eodem regno de antiqua consue- 
tudine prouenient um circa dicationem et exactionem eorundem prouentuum, 
plures nouitates ipsis Nobilibus et possessionatis hominibus ac jobagionibus 
eorundem, non solum onerosas, verum etiam plurimum dampnosas adinueni- 
endo induxissent, et a multis iam temporibus preteritis incolas eisudem Regni 
nostri diuersimode grauassent. Inter quas precipue hee essent: Quod vnum- 
quemque villicum, qui ab huiusmodi collecta mardurinali omnino suppor- 
tatus esse deberet, in vno floreno auri dicare, nec non de singulis dicis sex 
denarios Soldinos, item de vnoquoque sigillo similiter sex denarios, et de 
quittancia seu expeditoria duodecim denarios extorquerent. Item per por- 
tarium seu hostiarium ipsorum exactorum mardurinalium a quolibet villico 
intrante vnus denarius, et de singulis dicis similiter vnus denarius exigere- 
tur et reciperetur. Preterea inquilini seu seruitores ipsorum Nobilium et 
possessionatorum hominum apud curias eorundem residentes, quibus, sed 
et coniugibus et liberis ipsorum uictus cottidianos per dominos eorum mi- 
nistraretur, qui ad solutionem huiusmodi collecte mardurinalis minime tene- 
rentur, provt etiam nec ab antiquo tempore dicati exstitissent, in medium 
aliorum ad soluendum dictos prouentus artarentur et compellerentur. Et 
vitra hec tempore exactionis huiusmodi mardurinarum diuersa victualia ho- 
minibus et equis necessaria, per villas in rebus ac in pecuniis vltra debitum 
exigerentur, multisque aliis diuersis adinuentionibus incole dicti Regni nostri 
Sclauonie et Comitatus specialiter Zagrabiensis prefati grauarentur et oppri- 
merentur. Quod in maximum preiudicium ipsorum Nobilium et possessio- 
natorum hominum cederet, oppressionemque pauperum atque dampnum. 
Supplicarunt itaque prefati Nuncii suis et aliorum quorum supra nominibus 
nostre Maiestati humili precum instantia, vt eisdem circa premissa regali 
subleuamine prouideremus. Vnde nos, qui cunctorum nostrorum subditorum 
nobis fidelium ex officio nostri regiminis, casus nociuos per consueta reme- 
dia reformare, ac iniuste grauatis et oppressis regia prouidentia solemus 
subuenire. Supplicationibus predictis regali pietate exauditis et clementer 

admissis, volumus, vt amodo deinceps et inposterum huiusmodi prouentus 
mardurinales in dicto regno Sclauonie et Comitatu Zagrabiensi iuxta disposi- 
tionem quondam Serenissimi principis domini Sigismundi Imperatoris et 
Regis Hungarie, aui nostri, eodem modo, quo prouentus lucri Camere nostre 
in hoc regno nostro Hungarie dicantur et exiguntur, vt porro de singulis 
quoque portis vnus florenus auri aut valor eiusdem sine aliqua nouitatis 
inductione consueto tempore exigatur. Quocirca vobis fidelibus nostris dica- 
toribus et exactoribus predictorum prouentuum mardurinalium in prefato 
Regno nostro Sclauonie, ac in dicto Comitatu Zagrabiensi nunc constitutis 
et in futurum constituendis, harum serie firmiter precipientes mandamus, 
quatenus amodo in posterum omnibus affuturis temporibus prescriptos 
prouentus mardurinales secundum predictam dispositionem seu ordinatio- 
nem tempore consueto a populis et jobagionibus iam fatorum Nobilium et 
hominum possessionatorum dicti regni nostri Sclauonie et signanter Comi- 
tatus Zagrabiensis exigere et leuare debeatis, nec quidquam amplius pro dica, 
uel sigillo aut quittancia, uel etiam portario seu hostiario vestro petere, seu 
vitra debitum aliqua victualia in rebus aut in pecuniis a villanis et villicis 
predictis exigere seu extorquete aliquatenus presumatis. Volumus etiam, vt 
villici et inquilini seu seruitores predicti contra antiquam dicti Regni nostri 
Sclauonie consuetudinem in huiusmodi dicatione non connumerentur, sed 
a talium prouentuum solutione iuxta priorem consuetudinem omnino liberi 
sint, et supportati habeantur, secus facere non ausuri in premissis. Presentes 
autem post lecturam semper reddi iubemus presentanti. Datum Bude in 
festo Beati Mathie Apostoli. Anno Domini Millesimo quadringentesimo quin- 
quagesimo septimo. Regnorum nostrorum Anno Hungarie etc. decimosep- 
timo, Bohemie vero quarto. 

HRVATSKO KRALJEVSTVO U XIV STOLJEĆU (1301—1409) &. +31 
Teritorijalne promjene [7] — Način vladanja. Hercezi i banovi [9] — 
Uprava, upravne oblasti i oblasnici [17] — Žitelji po narodnosti i po 
staležima [22] — Suđenje i pravo [25] — Vojska i mornarica [29] — 
Daće i porezi [32] — Vjera i crkva [33] — Književnost latinska i sla- 
ma ao uvanse [39] — Umjetnosti [42] — Obrt i trgovina; prometala 
145] 


SIGISMUND KRALJUJE SAM (1409—1437) . 

Odnosi prema Turcima, Bosni i Srbiji (1409—1411) 153) —_ "Sigismund 
prema Njemačkoj, Austriji i Poljskoj (1411—1412); kongres u Budimu 
(lipnja 1412) [58] — Prvi rat s Mlecima (1411—1413) [62] — Pad her- 
cega Hrvoja Vukčića (1413—1415); prve provale Turaka u Hrvatsku 
(1414—1415) [79] — Sigismund u tuđini (1412 — veljače 1419); Hrvat- 
sko Kraljevstvo za njegova izbivanja [93] — Drugi rat s Mlecima 
(1418—1420); gubitak Trogira, Splita i južnih otoka [108] — Rat s 
Turcima (1419) [117] — Knez Ivaniš Nelipić bori se s Mlecima i Bo- 
snom (1421—1424); knezovi Frankapani i Celjski knezovi (1420—1424) 
[121] — Odnosi kralja Sigismunda prema Bosni, Srbiji i Turcima 
(1420—1428) [131] — Banovanje kneza Nikole Frankapana (1426—1432); 
sinovi kneza Nikole [138] — Sigismund po drugi put u tuđini (svibanj 
1430 — listopada 1434); krunjen za cara u Rimu (31. svibnja 1433); 
boravi na crkvenom saboru u Baselu (11. studenog 1433 — 12. svibnja 
1434) [143] — Ugarsko i Hrvatsko Kraljevstvo za kraljeva boravka u 
tuđini (1430—1434); ugarski sabor god. 1435 [149] — Ban Matko Ta- 
lovac i braća njegova (1435); pad bana i kneza Ivana (Anža) Franka- 
pana (1436) [155] — Bosna i Srbija god. 1428—1436; posljednji rat 
s Turcima (1437) [162] — Smrt kralja Sigismunda (9. prosinca 1437) 
[171] 


ALBRECHT AUSTRIJSKI, VLADISLAV I. VARNENČIK I LADISLAV 
POSTUMUS (1437—1457) Pa 

Albrecht Austrijski (1437—1439) u7In — . Ugarski sabor u u svibnju 1439 
[183] — Pad Smedereva 27. kolovoza 1439; smrt kralja Albrechta 27. 
listopada 1439 [188] — Hrvatsko Kraljevstvo godine 1438. i 1439 [193] 
— Elizabeta i Vladislav I Varnenčik (1440—1444) [197] — Prva podsada 
Beograda (1440) [207] — Građanski rat u Ugarskoj i Hrvatskoj (1440— 

—1442); smrt kraljice Elizabete 19. prosinca 1442 [209] — Vladislav I 
Varnenčik vlada sam 1443. i 1444; ratovi s Turcima; pobjede kod Niša 
i Kunovice; poraz kod Varne (10. studenoga 1444) [221] — Hrvatsko 
Kraljevstvo godina 1440—1444 [237] — Ladislav Postumus 1444—1457 
[242] — Rat na celjske knezove Fridrika i Ulrika u travnju i svibnju 
1446 [248] — Ivan Hunjad kao gubernator Ugarske (1446—1452) [253] 
— Boj na Kosovu (18. do 20. listopada 1448) i posljedice njegove; mir 
s despotom i Turcima (1451) [262] — Nutarnje prilike u Ugarskoj; 
borbe s Ivanom Jiskrom (1449—i452) [278] — Oslobođenje kralja 
Ladislava Postuma od skrbništva (4. rujna 1452) [281] — Hrvatsko Kra- 
ljevstvo god. 1446—1452; smrt bana Petra Talovca (1453) [292] — Pad 
Carigrada 29. svibnja 1453 [303] — Ulrik Celjski i Ivan Hunjadi 
1453—1455; borbe za baniju u Hrvatskoj (1453—1457) [311] — Druga 
podsada Beograda (1456); smrt Ivana Hunjada (11. kolovoza 1456), 
Ulrika Celjskoga (9. studenoga 1456) i despota Đurđa Brankovića (24. 
prosinca 1456) [330] — Pogibija Ladislava Hunjada (16. ožujka 1457); 
smrt kralja Ladislava Postuma (23. studenoga 1457) [342] 

